Usa Ka Pagpadayag Sa Pito Ka Mga Kapanahonan Sa Iglesia William Marrion Branham
Si Igsoong William Marrion Branham nagwali og usa ka serye nga mga sermon niadtong Disyembre 4-11, 1960, nga nahimong inspirasyon para sa Mensahe nga iyang gisulat diha sa iyang libro nga, Usa Ka Pagpadayag Sa Pito Ka Mga Kapanahonan Sa Iglesia. Kini nga libro pinatikan na ug gipang-apod-apod nga may pahanugot gikan sa William Branham Evangelistic Association. Adunay kapin sa 1179 ka orihinal nga mga sermon diha sa Ingles ni Igsoong William Marrion Branham nga gipang-rekord ug anaa diha sa madungog nga format. Kadaghanan sa niini nga mga sermon anaa diha sa mabasa nga format. Adunay mga opisina ug nagapahulam nga mga libraryo sa mga nasud sa tibuok kalibutan nga aduna og mga sermon niini diha sa daghang mga pinulongan. CEBUANO ©2014 VGR, ALL RIGHTS RESERVED Alang sa dugang nga kasayuran o aron makaangkon og mga sermon ni Igsoong Branham mahimong kontakon ang: VOICE OF GOD RECORDINGS P.O. BOX 950, JEFFERSONVILLE, INDIANA 47131 U.S.A.
USA KA PAGPADAYAG SA PITO KA MGA KAPANAHONAN SA IGLESIA Ang pagpahayag sa usa ka detalyado nga pagtuon mahitungod sa Pito Ka Mga Kapanahonan Sa Iglesia ug ang nagkalainlain og nag-unang mga doktrina nga anaa diha sa Pinadayag, Kapitulo Uno hangtud sa Tres. William Marrion Branham
WILLIAM MARRION BRANHAM
PAUL EFESO 53-170 IRENAEUS MARTIN COLUMBA LUTHER WESLEY ESMIRNA 170-312 PERGAMO 312-606 TIATIRA 606-1520 SARDIS 1520-1750 FILADELFIA 1750-1906 7 KA MGA KAPANAHONAN SA IGLESIA LAODICEA 1906-
LISTAHAN SA MGA HILISGUTAN Kapitulo PASIUNA 1. Ang Kapadayagan Ni Jesus Nga Mao Ang Cristo ... 1 2. Ang Panan-awon Sa Patmos ... 39 3. Ang Kapanahonan Sa Iglesiang Efeso ... 67 4. Ang Kapanahonan Sa Iglesiang Esmirna ... 119 5. Ang Kapanahonan Sa Iglesiang Pergamo ... 177 6. Ang Kapanahonan Sa Iglesiang Tiatira ... 243 7. Ang Kapanahonan Sa Iglesiang Sardis ... 279 8. Ang Kapanahonan Sa Iglesiang Filadelfia ... 333 9. Ang Kapanahonan Sa Iglesiang Laodicea ... 373 10. Ang Kalangkuban Sa Mga Kapanahonan ... 433 Panid
PASIUNA Bisan pa nga kining libroha aduna'y kalabutan sa nagkalainlain og nag-unang mga doktrina (sama sa pagka- Dios, Bautismo sa Tubig, ug uban pa) nga makita diha sa Pinadayag, sa kapitulo Uno hangtud sa Tres, ang nag- unang tema niini mao ang pagpahayag sa usa ka detalyado nga pagtuon mahitungod sa Pito Ka Mga Kapanahonan Sa Iglesia. Gikinahanglan kini aron nga matun-an ug masabtan ang tanang uban pa nga bahin sa Pinadayag, kay sa maong mga Kapanahonan nagaabot ang Mga Selyo, ug sa Mga Selyo nagaabot ang Mga Trumpeta, ug sa Mga Trumpeta nagaabot ang Mga Panaksan. Sama sa unang pagbuto sa kuwitis, ang Mga Kapanahonan Sa Iglesia nagaabot nga may usa ka makusog nga pauna nga pagdan-ag, nga kung wala kadto wala na'y uban pa nga kahayag. Apan sa diha nga ang kasanag sa Pito Ka Mga Kapanahonan Sa Iglesia gihatag pinaagi sa Langitnong pagpadayag, nagsunod na ang kahayag human sa kahayag, hangtud maluag nga nagabukas ang tibuok Kapadayagan atubang sa atong nahibulong nga mga mata; ug kita, nga nalig-on ug naulay pinaagi sa Espiritu niini, nahimo nang andam alang sa mahimayaon Niyang pagpakita, nga mao ang atong Ginoo ug Manluluwas, ang Maong Matuod nga Dios, si Jesus Cristo. Kini nga sinulat gisulat diha sa pang-unang persona tungod nga usa kini ka mensahe gikan sa akong kasingkasing alang ngadto sa mga kasingkasing sa mga tawo. Nagmaampingon kami nga dagkoon ang unang mga letra sa tanang mga ngalan ug mga titulo, mga pungan ug mga pulingalan, ug uban pa, nga nagapahinungod sa pagka-Dios, ug ang mga pulong nga Biblia, Kasulatan, ug Pulong, maingon nga ginaisip namo nga angayan lamang kini pag-hisgotan ang pagkahalangdon ug Persona sa Dios ug ang Iyang Balaan nga Pulong. Ginaampo ko nga ang panalangin sa Dios maanaa sa matag usa nga magbasa niini; ug hinaut nga ang paglamdag sa Espiritu sa Dios mao ang mamahimo nga talagsaong bahin sa matag usa. William Marrion Branham
KAPITULO UNO ANG KAPADAYAGAN NI JESUS NGA MAO ANG CRISTO Pinadayag 1:1-20 1. Ang Kapadayagan ni Jesus Cristo, nga gihatag sa Dios kaniya, aron igapadayag ngadto sa Iyang mga alagad ang mga butang nga kinahanglan magakahitabo sa dili madugay; ug Iyang gipadala ug gipahibalo kini pinaagi sa Iyang manolunda ngadto sa Iyang alagad nga si Juan: 2. Nga mao ang nagmatuod sa Pulong sa Dios, ug sa pagpamatuod ni Jesus Cristo, ug sa tanang mga butang nga iyang nakita. nga nanagpatalinghug sa mga pulong sa propesiya, ug nagabantay sa mga butang nga nahasulat niini: kay ang panahon haduol na. 3. Bulahan siya nga nagabasa, ug sila 4. Si Juan nganha sa pito ka mga iglesia nga anaa sa Asia: Ang grasya maanaa kaninyo, ug ang pakigdait, gikan Kaniya nga mao Ang sa Karon, ug mao Ang sa Kaniadto, ug mao Ang Sa Umalabot; ug gikan sa pito ka Espiritu Nga anaa sa atubangan sa Iyang trono; 5. Ug gikan kang Jesus Cristo, Nga mao ang Kasaligan nga Saksi, ug ang Panganay Sa Mga Nangamatay, ug ang Punoan sa mga Hari sa Yuta. Kaniya Nga nahigugma kanato, ug naghugas kanato gikan sa atong mga sala pinaagi sa Iyang dugo, 6. Ug naghimo kanato nga usa ka gingharian ug mga sacerdote ngadto sa Iyang Dios ug Amahan; Kaniya ang himaya ug ang panggahum hangtud sa kahangturan. Amen. 7. Ania karon, moanhi Siya uban sa mga panganud; ug makita Siya sa tanang mata, ug kanila usab nga nanagdughang Kaniya: ug ang tanang kabanayan sa yuta managminatay tungod Kaniya. Oo, Amen. 8. Ako mao ang Alfa ug ang Omega, ang Sinugdanan ug ang Katapusan, nagaingon ang Ginoo, nga mao Ang Sa Karon, ug Ang Sa Kaniadto, ug Ang Sa Umalabot, ang Makagagahum Sa Tanan. 9. Ako si Juan, nga inyong igsoon, ug umalambit uban kaninyo sa kasakitan, ug sa gingharian ug sa pagpailub nga diha kang Jesus Cristo, didto ako sa pulo nga ginganlan og Patmos, tungod sa Pulong sa Dios, ug sa pagpamatuod ni Jesus Cristo. 10. Diha ako sa Espiritu sa adlaw sa Ginoo, ug hingdunggan ko gikan sa akong luyo ang usa ka makusog nga tingog, nga daw trumpeta,
2 USA KA PAGPADAYAG SA PITO KA MGA KAPANAHONAN SA IGLESIA 11. Nga nagaingon, Ako mao ang Alfa ug Omega, ang Nahauna ug ang Ulahi: ug, Kung unsa ang makita mo, isulat mo sa usa ka basahon, ug ipadala kini ngadto sa pito ka iglesia nga anaa sa Asia; ngadto sa Efeso, ug ngadto sa Esmirna, ug ngadto sa Pergamo, ug ngadto sa Tiatira, ug ngadto sa Sardis, ug ngadto sa Filadelfia, ug ngadto sa Laodicea. tingog nga nagpakigsulti kanako. Ug sa nakalingi ako, hingkit-an ko ang pito ka kandiliro nga bulawan; 12. Ug milingi ako sa pagtan-aw sa 13. Ug sa taliwala sa pito ka mga kandiliro ang usa nga sama sa Anak sa Tawo, nga nasul-oban sa usa ka bisti hangtud sa mga tiil, nga nabakusan sa may dughan sa usa ka bakus nga bulawan. 14. Ang Iyang ulo ug ang Iyang mga buhok maputi nga sama sa maputing balhibo sa carnero, maputi sama sa niyebe; ug ang Iyang mga mata sama sa siga sa kalayo; 15. Ug ang Iyang mga tiil sama sa tumbaga nga masidlak, nga daw inulay sa hudno; ug ang Iyang tingog sama sa dahunog sa daghang mga tubig. 16. Ug sa Iyang too nga kamot nagkupot Siya'g pito ka mga bitoon: ug gikan sa Iyang baba nagagula ang usa ka mahait nga espada nga duhay sulab: ug ang Iyang nawong sama sa adlaw nga nagasidlak diha sa labing kakusog. 17. Ug sa pagkakita ko Kaniya, natumba ako nga daw patay diha sa Iyang tiilan. Ug gitapin-an Niya ako sa Iyang too nga kamot, nga nagaingon kanako, Ayaw kahadlok; Ako mao ang Nahauna ug ang Ulahi: 18. Ako ang Buhi, ug Ako ang namatay; ug, tan-awa, Ako karon buhi hangtud sa kahangturan, Amen; ug ania Kanako ang mga yawi sa kamatayon ug sa hades. 19. Karon isulat mo ang mga butang nga imong nakita, ug ang mga butang nga mao karon, ug ang mga butang nga manghitabo sa human niini; 20. Ang tinago sa pito ka mga bitoon nga imong nakita sa Akong toong kamot, ug ang pito ka mga kandiliro nga bulawan. Ang pito ka mga bitoon mao ang mga manolunda sa pito ka mga iglesia: ug ang pito ka mga kandiliro nga imong nakita mao ang pito ka mga iglesia. ANG PASIUNA SA KAPITULO UNO Pinadayag 1:1-3, "Ang Kapadayagan ni Jesus Cristo, nga gihatag sa Dios kaniya, aron igapadayag ngadto sa Iyang mga alagad ang mga butang nga kinahanglan magakahitabo sa dili madugay; ug Iyang gipadala ug gipahibalo kini pinaagi sa Iyang manolunda ngadto sa Iyang alagad nga si Juan; nga
ANG KAPADAYAGAN NI JESUS NGA MAO ANG CRISTO mao ang nagmatuod sa Pulong sa Dios, ug sa pagpamatuod ni Jesus Cristo, ug sa tanang mga butang nga iyang nakita. Bulahan siya nga nagabasa, ug sila nga nanagpatalinghug sa mga Pulong sa propesiya, ug nagabantay sa mga butang nga nahasulat niini: Kay ang panahon haduol na." Ang magsusulat (dili ang tigmugna) niining basahon mao si San Juan nga balaan. Nagkauyon ang mga magsasaysay nga gigahin niya ang ulahing bahin sa iyang kinabuhi didto sa Efeso, pero niadtong panahona nga ginasulat niya kini nga basahon atua siya didto sa Isla sa Patmos. Dili kini estorya sa kinabuhi ni Juan, kondili mao kini ang Kapadayagan ni Jesus Cristo sa umalabot nga mga kapanahonan sa iglesia. Gitawag kini diha sa bersekulo 3 nga usa ka propesiya ug sa tinuod mao g'yud kini. Kini nga basahon gitawag sa kasagaran ang Pinadayag ni San Juan, pero dili kana husto. Kini mao ang Kapadayagan ni Jesus Cristo nga gihatag kang Juan alang sa mga Cristohanon sa tanang mga kapanahonan. Kini ang mao lamang nga basahon sa tibuok Biblia nga gisulat ni Jesus Mismo, pinaagi sa personal nga pagpakita ngadto sa usa ka magsusulat. Kini ang kaulahiang basahon sa Biblia, ug bisan pa niana nagahisgot kini sa pagsugod ug pagtapus sa mga pagpakaylap sa Maayong Balita. Karon ang Griyego nga pulong sa pinadayag mao'y "apocalipsis" nga nagakahulogan og "pagpadayag." Kini nga pagpadayag hingpit nga gihulagway diha sa panig- ingnan sa usa ka iskultor nga nagapadayag sa iyang binuhat nga estatwa, nga ginapakita kini ngadto sa tumatan-aw. Usa kini ka pagtangtang sa tabon, sa pagpadayag kung unsa ang nahitago kaniadto. Karon ang maong pagtangtang sa tabon dili lamang ang pagpadayag sa Persona ni Cristo, kondili mao kini ANG PAGPADAYAG SA IYANG UMALABOT NGA MGA BULUHATON SA NAGAKADUOL NA NGA PITO KA KAPANAHONAN SA IGLESIA. Ang kahinungdanon sa kapadayagan sa Espiritu ngadto sa usa ka tinuod nga magtotoo wala gayu'y kapasubrahan. Labi pa ka mahinungdanon kaninyo ang kapadayagan tingali kay sa naamgo ninyo. Karon wala ako nagahisgot bahin niining Basahon sa Pinadayag ug sa inyo. Ang ginahisgotan ko mao ang bahin sa TANANG kapadayagan. Hilabihan gayud ka importante Kini sa iglesia. Mahinumduman ba ninyo dinha sa Mateo 16 kon diin gipangutana ni Jesus ang Iyang mga tinun-an niining pangutana, "Sumala sa sulti sa mga tawo kinsa man kono Ako nga Anak sa Tawo? Ug nanag-ingon sila, Nagaingon ang uban nga Ikaw kono si Juan nga Bautista: ingon sa uban, si Elias kono; ug ang uban, si Jeremias kono, o usa sa mga propeta. Miingon Siya kanila, Apan alang kaninyo 3
4 USA KA PAGPADAYAG SA PITO KA MGA KAPANAHONAN SA IGLESIA kinsa ba Ako? Ug mitubag si Simon Pedro ug miingon, Ikaw mao ang Cristo, ang Anak sa Dios nga buhi. Ug mitubag si Jesus ug miingon kaniya, Bulahan ikaw, Simon nga anak ni Jonas: kay wala kini gipadayag kanimo sa unod ug sa dugo, kondili sa Akong Amahan Nga anaa sa langit. Ug sultihan Ko ikaw, nga ikaw mao si Pedro, ug sa ibabaw niining bato pagatukoron Ko ang Akong iglesia; ug ang mga ganghaan sa hades dili makabuntog kaniya"? Nagaingon ang mga Romano Katoliko nga ang iglesia gitukod kono diha kang Pedro. Karon pagka-karnal kaayo niana. Unsaon man sa Dios pagtukod sa iglesia diha sa usa ka tawo nga dili kaayo kasaligan nga iyang gilimod ang Ginoong Jesus ug nanunglo samtang nga ginabuhat kadto? Dili mahimong tukoron sa Dios ang Iyang iglesia diha ni bisan kinsa man nga tawong gihimugso sa sala. Ug dili kadto tungod sa unsa man nga batong napahimutang didto nga daw sa gibalaan sa Dios ang luna niadtong dapita. Ug dili kini ingon nga sama sa ginasulti sa mga Protestante, nga ang iglesia gitukod kono diha kang Jesus. Kadto maoy tungod sa KAPADAYAGAN. Basaha ninyo kini sa paagi nga pagkasulat g'yud niini: "Dili unod ug dugo ang NAGPADAYAG niini, KONDILI ANG AKONG AMAHAN ANG MAO'Y NAGPADAYAG NIINI, ug IBABAW NIINING (KAPADAYAGAN) PAGATUKORON KO ANG BATO AKONG IGLESIA." Gitukod ang iglesia sa Kapadayagan, diha sa "Mao Kini Ang Ginaingon Sa Ginoo." Giunsa man pagkahibalo ni Abel kung unsa ang pagabuhaton aron makahalad og usa ka hustong halad ngadto sa Dios? Pinaagi sa pagtoo nadawat niya ang kapadayagan bahin sa dugo. Wala nadawat ni Cain ang ingon niana nga kapadayagan (bisan pa man nga aduna siya'y usa ka kasugoan) mao nga dili niya niadto mahalad ang hustong halad. Usa kadto ka kapadayagan nga gikan sa Dios ang mao'y nagpalahi niadto ug naghatag kang Abel og kinabuhi nga wala'y katapusan. Karon mahimo ninyong dawaton kung unsa man ang ginasulti sa pastor, o kung unsa man ang ginatudlo sa seminaryo, ug bisan pa nga mahimong gitudlo kini kaninyo sa kalarino nga pagpamulong, gawas nga ginapadayag kaninyo sa Dios nga si Jesus mao ang Cristo, ug nga ang dugo mao ang nagahinlo kaninyo, ug nga ang Dios mao ang inyong Manluluwas, dili gayud kamo makabaton og kinabuhi nga wala'y katapusan. Espirituwal nga kapadayagan ang mao'y nagabuhat niini. Karon gisulti ko nga kining Basahon sa Pinadayag mao ang kapadayagan ni Jesus ug kung unsa ang Iyang ginabuhat sa mga iglesia alang nianang pito ka mga kapanahonan. Usa kini ka kapadayagan tungod kay ang mga tinun-an, sila mismo, wala niadto nahibalo niining mga nahisulat nga mga kamatuoran. Wala kini kaniadto nahipadayag kanila. Inyong
ANG KAPADAYAGAN NI JESUS NGA MAO ANG CRISTO mahinumduman nga mingduol sila ngadto kang Jesus diha sa Basahon sa Mga Buhat ug gipangutana Siya, "Niini bang panahona karon igapahauli Mo ang gingharian ngadto sa Israel?" Ug mitubag Siya, "Dili para sa inyo ang pagkasayud sa mga panahon o mga kahigayonan." Ginahunahuna sa gihapon niadtong mga kalalaken-an ang bahin kang Jesus nga may usa ka yutan-ong gingharian. Apan usa kini ka espirituwal nga gingharian ang Iyang pagatukoron. Bisan Siya gani dili makapahayag kanila bahin sa Iyang puwesto sulod niini, kay wala kini gipadayag Kaniya sa Amahan. Apan karon pagka human sa Iyang kamatayon ug pagkabanhaw, ug ilabina niining panahon sa Iyang ministeriong pagpataliwala, nahimo Niyang isaysay dinhi niining kapadayagan ang mahitungod sa Iyang Kaugalingon ngadto kang Juan kung unsa ang mamahimong kahulogan ug ang pagabuhaton sa Iyang himaya ug presensiya diha sa iglesia. Sa niining kapadayagan ginasulti Niya kanato kung unsa ang mamahimong katapusan sa yawa. Ginasulti Niya kanato kung unsaon Niya pagpakig-atubang sa yawa ug itambog kini ngadto sa linaw nga kalayo. Ginabutyag Niya ang katapusan sa mga dautan nga nanagsunod kang Satanas. Ug kana ang gikasilagan ni Satanas. Namatikdan na ba ninyo kung giunsa ni Satanas pagdumot sa maong duha ka basahon sa Biblia nga labi kay sa tanang uban pa? Pinaagi sa liberal nga mga teologo ug mini nga mga siyentipiko kanunay niyang ginaataki ang Genesis nga Basahon ug ang Pinadayag nga Basahon. Parehong makita nato sa duha niini nga mga basahona ang kinasugdanan ni Satanas, ang iyang dautan kaayo nga mga pamaagi ug ang iyang pagkalaglag. Mao kana ang hinungdan nga ginaataki niya ang mga niini. Dili niya gustong mabutyag, ug diha niining mga basahona eksakto siyang napaila kung unsa gayud siya. Ang giingon ni Jesus bahin kang Satanas, "Wala siya'y bahin Kanako, ug wala Ko'y bahin kaniya." Gustong pamatud-an sa yawa nga dili kana mao; apan dili niya mahimo, busa ginabuhat niya ang tanan niyang mahimo aron dauton niya ang maong pagsalig diha sa Pulong. Apan sa diha nga dili motoo ang iglesia ngadto kang Satanas ug toohan ang maong pagpadayag sa Espiritu sa Pulong, dili gayud makabuntog kaniya ang mga ganghaan sa hades. Tugoti ko nga ipamulong dinhi gikan sa mismo ko nga ministerio, kung okey lang sa inyo. Nasayod na kamong tanan nga kining maong gasa nga ania sa akong kinabuhi mao'y supernatural. Usa kini ka gasa kon diin mahimong mahibaloan sa Balaang Espiritu ang mga balatian, ug ang mga hunahuna sa mga kasingkasing sa tawo, ug ang uban pang tinago nga mga butang nga ang Dios lamang ang makahibalo ug dayon ginapadayag kini kanako. Makatindog lang unta 5
6 USA KA PAGPADAYAG SA PITO KA MGA KAPANAHONAN SA IGLESIA kamo uban kanako ug makita ang nawong sa mga tawo sa diha nga nagakasayran na ni Satanas nga mahibutyag na siya. Karon, dili kini ang mga tawo ang mao'y akong ginahisgotan. Si Satanas kini nga may pagkontrola sa ilang mga kinabuhi pinaagi sa sala, sa pagpasagad na lang, ug sa balatian. Apan angay nga makita ninyo gayud ang ilang mga nawong. Nasayod gayud si Satanas nga mahibutyag na siya, ug mao nga nagaabot ang talagsaon kaayong mga kausaban sa panagway sa maong mga tawo. Nahadlok si Satanas. Nasayod siya nga igapahibalo na sa Espiritu sa Dios ngadto sa mga tawo ang iyang mga buhat. Mao kana kon ngano nga iyang ginadumtan sa hilabihan kini nga mga panagtigum. Sa diha nga ginabutyag na ang mga ngalan ug ginapadayag na ang mga balatian, ginadumtan kini ni Satanas. Karon unsa man kini? Dili kini pagbasa og hunahuna, dili kini telepatiya, ni pamalbal man nga pamuhatbuhat. Usa kini ka PAGPADAYAG sa Espiritu Santo. Ingon niana lamang ang pagkahibalo ko niini. Siyempre tawgon kini sa maong karnal nga panghunahuna og bisan unsa nalang gawas sa Espiritu Santo. Tugoti ko nga ipakita kaninyo ang usa pa ka hinungdan kon ngano nga ginadumtan ni Satanas kining Basahon sa Kapadayagan ni Jesus Cristo diha sa iglesia. Nasayod siya nga si Jesus Cristo mao sa gihapon kagahapon, ug karon, ug hangtud sa kahangturan, ug wala Siya nagabalhin. Mas nahibalo siya kaayo niana kay sa nobenta porsyento sa mga teologo. Nasayod siya nga tungod kay ang Dios wala gayu'y pagkausab sa Iyang kinaiya, kung ingon-ana wala usab Siya'y pagkabalhin sa Iyang mga pamaagi. Mao nga siguradong nasayod si Satanas nga ang orihinal nga iglesia sa Pentecostes nga may gahum sa Dios (ang Marcos 16 nga diha sa mga pagpamuhat) mao ang Matuod nga Iglesia nga ginaangkon ni Jesus nga Iyaha. Ang tanan nang uban pa mini. Ingon niana g'yud kini. Karon timan-i kini. Si Cristo nga anaa sa Matuod nga Iglesia mao'y usa ka pagpadayon sa Libro sa Mga Buhat. Apan ang Libro sa Pinadayag nagapakita kung unsa nga ang espiritu sa anticristo mosulod sa iglesia ug ginahugawan kini, ginahimo kining dagaang, pormal ug wala'y gahum. Ginabutyag niini si Satanas, nga ginapadayag ang iyang mga buhat (ang pagsulay sa pagdaut sa mga tawo sa Dios ug ang pagpawala'y pagsalig sa Pulong sa Dios) hangtud mismo sa panahon nga ginatambog na siya sa linaw nga kalayo. Ginapakigbatokan niya kana. Dili niya kini mapahanugotan. Nasayod siya nga kung makuha sa mga tawo ang MATUOD NGA KAPADAYAGAN sa MATUOD NGA IGLESIA ug kung unsa gayud kini, kung unsa ang ginabarugan niini ug nga MAHIMO NIINI BUHATON ANG MAS DAGHAN PA NGA MGA BUHAT, mamahimo kini nga
ANG KAPADAYAGAN NI JESUS NGA MAO ANG CRISTO usa ka dili-mabuntog nga kasundalohan. Kung makuha nila ang matuod nga kapadayagan mahitungod sa maong duha ka espiritu nga anaa sulod sa katukuran sa Cristianong iglesia, ug pinaagi sa Espiritu sa Dios maila ug mapakigbatokan ang maong espiritu sa anticristo, mamahimong wala'y gahum si Satanas sa atubangan niya. Mamahimo si Satanas nga siguradong ingon ka nasumpo na usab sama sa pagpakgang ni Jesus sa tanan niyang tinguha nga mabuntog Siya didto sa diserto. Oo, dili gusto ni Satanas ang kapadayagan. Apan gusto nato kini. Pinaagi sa matuod nga kapadayagan sa atong mga kinabuhi, ang mga ganghaan sa hades dili makabuntog batok kanato, kondili kita ang modaug kanila. Inyong mahinumduman nga akong gisulti sa pagsugod niining mensahe nga kini nga Libro nga ginatun-an nato mao gayud ang kapadayagan ni Jesus, Mismo, diha sa iglesia ug ang Iyang buhat sa umalabot nga mga kapanahonan. Dayon akong gisulti nga gikinahanglan ang Balaang Espiritu nga mohatag kanato sa kapadayagan o mapakyas gayud kita sa pagsabot niini. Kung itampo mo kining maong duha ka panghunahuna makita ninyo nga dili kini nanginahanglan og ordinaryo lang nga pagtuon ug pagpanghunahuna aron himoon kini nga buhi nga Libro. Magkinahanglan kini og pagpanglihok sa Espiritu Santo. Nagapasabot kana nga kining Libroha dili mapadayag ngadto kang bisan kinsa na lang kondili sa usa ka espesyal nga matang sa mga tawo. Magkinahanglan kini og usa nga may panabut nga iya sa propeta. Magkinahanglan kini og kasarang nga makadungog gikan sa Dios. Magkinahanglan kini og supernatural nga pagtudlo, dili og usa ka estudyante lang nga nagakumpara og bersekulo sa bersekulo, bisan og maayo man kana. Apan ang tinago nagkinahanglan og pagtudlo sa Espiritu o dili gayud kini mahiklaro. Daw sa unsa nato ka gikinahanglan nga makadungog gikan sa Dios ug ablihan ang atong mga kaugalingon ug mamahimong masinugtanon sa Espiritu aron makapanalinghug ug masayod. Sama sa giingon ko na, kining Libroha (Ang Pinadayag) mao ang kahumanan sa mga Kasulatan. Eksakto mismong gipahiluna kini diha sa inilang talaan sa Kasulatan; sa kaulahian. Karon mahibaloan na ninyo kon ngano nga nagasulti kini nga ang si kinsa man nga nagabasa o bisan nagapatalinghug niini bulahan. Ang kapadayagan kini sa Dios ang mao'y mohatag kaninyo sa gahum batok sa yawa. Ug makita ninyo kon ngano nga ang kadtong modugang o motaktak gikan niini pagatunglohon. Ingon niana gayud ang mahitabo, kay kinsa man ang makahimo pagdugang o pagtaktak gikan sa hingpit nga kapadayagan sa Dios ug mahimong daugon ang kaaway? Ingon niana lang kayano kini. Wala gayu'y bisan unsa man og ingon ka madaugon nga gahum sama sa kapadayagan sa Pulong. Kita n'yo, diha sa bersekulo 3 usa ka panalangin 7
8 USA KA PAGPADAYAG SA PITO KA MGA KAPANAHONAN SA IGLESIA ang ginapahayag ngadto sa mga nagahatag og espesyal nga pagtagad niining Libroha. Nagtoo ko nga ginapahinungdan niini ang nabatasan na sa Daang Tugon bahin sa mga sacerdote nga ginabasa kaniadto ang Pulong ngadto sa kongregasyon diha sa buntag. Nakita n'yo, daghan kaniadto ang dili makabasa busa gikinahanglan nga basahon sa sacerdote ngadto kanila. Basta kadto ang Pulong, anaa ang panalangin. Sa wala'y pagsapayan kon kini gibasa o gipatalinghugan man. "Haduol na ang panahon." Dili pa kaniadto haduol ang panahon. Sa kaalam ug ekonomiya sa Dios kining gamhanang kapadayagan (bisan pa man nga bug-os nang nahibaloan sa Dios) dili pa mahimong moabot niadtong panahona. Mao nga dihadiha makat-onan nato ang usa ka prinsipyo nga - ang kapadayagan sa Dios nga para sa matag kapanahonan mahimong moabot sa niana lamang nga kapanahonan, ug sa usa ka tukmang panahon. Tan-awa ang kasaysayan sa Israel. Ang kapadayagan sa Dios ngadto kang Moises miabot lamang diha sa usa ka tukma nga panahon sa kasaysayan, ug miabot kini labi pa sa diha nga ang katawhan nanagtuaw na ngadto sa Dios. Si Jesus, Mismo, miabot diha sa hingpit nga panahon, Siya ingon nga mao ang bug-os nga Kapadayagan sa pagka-Dios. Ug sa niining kapanahonan (sa Laodicea) ang kapadayagan sa Dios moabot sa iyahang tukmang panahon. Dili kini mapakyas, ni maahat man. Pamalandunga kini ug patalinghugi kini og maayo, kay ania na kita karon sa kaulahiang panahon. ANG PAGPANGOMUSTA Pinadayag 1:4-6, "Si Juan nganha sa pito ka mga iglesia nga anaa sa Asia: Ang grasya maanaa kaninyo, ug ang pakigdait, gikan Kaniya nga mao Ang sa Karon, ug mao Ang sa Kaniadto, ug Ang Sa Umalabot; ug gikan sa pito ka Espiritu Nga anaa sa atubangan sa Iyang trono; ug gikan kang Jesus Cristo, Nga mao ang Kasaligan nga Saksi, ug ang Panganay Sa Mga Nangamatay, ug ang Punoan sa mga Hari sa Yuta. Kaniya Nga nahigugma kanato, ug naghugas kanato gikan sa atong mga sala pinaagi sa Iyang dugo, ug naghimo kanato nga usa ka gingharian ug mga sacerdote ngadto sa Iyang Dios ug Amahan; Kaniya ang himaya ug ang panggahum hangtud sa kahangturan. Amen." Ang pulong, Asia, sa tinuod mao'y Asia Minor. Usa kini ka gamay nga bahin sa yuta nga halos pareho ka daku sa Indiana. Espesyal nga gipili ang pito ka mga iglesia didto gikan sa tanang uban pa nga mga kaiglesiahan tungod sa ilang mga kinaiyahan, nga ang mao ra nga mga kinaiyahan makita diha sa sunod-sunod na nga mga kapanahonan, ginatus ka mga katuigan pagkahuman niadto.
ANG KAPADAYAGAN NI JESUS NGA MAO ANG CRISTO Ang pito ka mga Espiritu sa atubangan sa trono mao ang Espiritu Nga anaa sa tagsatagsa sa pito ka mga mensahero, nga ginahatag sa ila ang ilang mga ministerio alang sa maong kapanahonan nga gikapuy-an sa tagsatagsa kanila. Karon ang tanan niining mga sulti nga, "Siya Nga mao Ang sa Karon," ug "Siya Nga mao Ang sa Kaniadto," ug "Mao Ang Sa Umalabot," ug "Ang Kasaligan nga Saksi," ug "Ang Panganay Sa Mga Nangamatay," ug "Ang Punoan sa mga Hari sa Yuta," ug "Ang Alfa ug ang Omega," ug "Ang Makagagahum sa Tanan," mao'y mga titulo ug mga paghulagway sa USA UG SA MAO RA'NG PERSONA, Nga mao ang Ginoong Jesus Cristo, Nga naghugas kanato gikan sa atong mga sala sa kaugalingon Niyang dugo. Sa ingon niana kini ginasulti sa Espiritu sa Dios nga anaa kang Juan aron ipahayag ang Kinatas-ang Pagka-Dios ni Jesus Cristo ug aron ipadayag ang maong pagka-Dios ingon nga USA RA ka Dios. Sa karon aduna'y pagkadakung sayup. Kini mao kanang aduna'y tulo ka Dios imbis nga usa ra. Kining kapadayagan nga gihatag kang Juan ni Jesus, Mismo, nagatul- id nianang sayup. Dili kini nga aduna'y tulo ka Dios, kondili usa ra ka Dios nga aduna'y tulo ka mga opisina. Aduna'y USA RA ka Dios nga may tulo ka mga titulo, Amahan, Anak, ug Espiritu Santo. Kini ang gamhanang kapadayagan nga aduna kaniadto ang unang iglesia, ug kinahanglan nga maibalik kini sa niining kaulahiang adlaw uban sa tukma nga pormula sa bautismo sa tubig. Karon ang modernong mga teologo dili mouyon niini kanako kay ania ang kung unsa'y nahisulat diha sa usa ka inila nga Cristianong magasin. "Kanang pagtulon-an (mahitungod sa Trinity) anaa mismo sa kinataliwad-an ug sentro sa Daang Tugon. Ingon usab ka anaa sa kinataliwad- an ug sentro ang matag tipik niini diha sa Bag-ong Tugon. Ingon usab gayud ka supak ang Bag-ong Tugon sama sa Daang Tugon sa panghunahuna nga aduna'y daghang mga Dios kay sa nga usa ra. Pero ang Bag-ong Tugon sa parehong katataw nagatudlo nga ang Amahan Dios, ug ang Anak Dios, ug ang Balaang Espiritu Dios, ug nga kining tulo DILI tulo ka mga dagway sa mao ra nga persona, kondili tulo ka mga persona nga anaa sa usa ka tinagsatagsa gayud nga relasyon sa usa'g usa. Kana ang atong inila kaayo nga doktrina mahitungod sa Tulo ka mga Persona pero usa ra ka Dios." Nagaingon usab sila, "Ang Dios, sumala sa Biblia, dili lang usa ka persona, kondili tulo Siya ka persona sa usa ra ka Dios. Mao kana ang dakung misterio sa Trinity." Siguradong mao g'yud. Unsaon man pagkahimong usa ra ka Dios sa tulo ka mga persona? Dili lang nga wala'y Biblia para niini, kondili nagapakita pa g'yud kini og kakulangan 9
10 USA KA PAGPADAYAG SA PITO KA MGA KAPANAHONAN SA IGLESIA sa maalam nga pagpangatarungan. Tulo ka nagkalainlaing persona, bisan pa nga magkapareho ang sangkap, mamahimo nga tulo gayud ka dios, o ang lengguwahe bug-os nang nawad- an sa iyahang kahulogan. Paminawa lang kini nga mga pulong pag-usab, "Ako mao ang Alfa ug ang Omega, ang Sinugdanan ug ang Katapusan, nagaingon ang Ginoo, nga mao Ang sa Karon, ug Ang sa Kaniadto, ug Ang Sa Umalabot, ang Makagagahum Sa Tanan." Ang Pagka-Dios kini. Dili kini nga usa ka propeta lamang, usa ka tawo. Ang Dios kini. Ug dili kini usa ka kapadayagan mahitungod sa tulo ka Dios, kondili sa USA RA ka Dios, ang Makagagahum Sa Tanan. Wala sila mitoo kaniadto sa tulo ka Dios, niadtong pagsugod sa iglesia. Dili ninyo makita sa mga apostoles kaniadto ang kana nga matang sa tinoohan. Kana'y pagkahuman na sa apostolikanhong kapanahonan nga misulod kini nga teoriya ug nahimong usa gayud ka hilisgutan ug usa ka punoang doktrina didto sa Konseho sa Nicaea. Ang doktrina sa pagka-Dios nahimong hinungdan sa usa ka pagkabulag ngadto sa duha ka bahin didto sa Nicaea. Ug mitungha ang duha ka pagkahilabihan gikan niadtong maong pagkabulag. Ang usa napaingon ngadto sa politiyismo, nga nagatoo sa tulo ka Dios, ug ang usa napaingon sa unitarianismo. Siyempre nahitabo kadto sa hamubo lang nga panahon, pero nahitabo gayud, ug aduna kita niini hangtud mismo sa karon. Apan ang Kapadayagan sa Espiritu pinaagi kang Juan ngadto sa mga iglesia mao'y, "Ako mao ang Ginoong Jesus Cristo, ug Ako ang TANAN-TANAN niini. Wala na'y laing uban pa nga Dios." Ug gibutang Niya ang Iyang selyo sa niining Kapadayagan. Pamalandunga ninyo kini: Kinsa ba ang Amahan ni Jesus? Nagaingon ang Mateo 1:18, "Siya hingkaplagan nga nagsamkon pinaagi sa Espiritu Santo." Pero si Jesus, Mismo, nagpahayag nga ang Dios mao'y Iyang Amahan. Ang Dios nga Amahan ug ang Dios nga Espiritu Santo, sama sa kanunay natong ginasulti kini nga mga pulong, ginahimong USA RA ang Amahan ug ang Espiritu. Sa pagkatinuod mao g'yud sila, o kon dili man aduna'y duha ka Amahan si Jesus. Apan himatikdi nga nag-ingon si Jesus nga Siya ug ang Iyang Amahan Usa Ra - dili duha. Kana ang nakapahimong USA RA ka Dios. Isip nga matuod kini sumala sa kasaysayan ug Kasulatan, nangatingala ang mga tawo kung asa kaha gikan kining tulo. Nahimo kini nga usa ka patukoranang doktrina didto sa Konseho sa Nicaea niadtong 325 A.D. Kining trinity (usa ka pulong nga wala gayud sa Kasulatan) gibasi kini kaniadto sa daghang mga dios-dios sa Roma. Pagkadaghang mga dios- dios ang mga Romanhon kaniadto nga ilang ginaampoan. Nagaampo usab sila kaniadto sa ilang mga katigulangan
ANG KAPADAYAGAN NI JESUS NGA MAO ANG CRISTO ingon nga mga tigpataliwala. Usa lang kadto ka lakang aron mahatagan og bag-ong mga ngalan ang karaan nang mga dios-dios, busa nagkaaduna kita og mga santos aron himoon kini nga mas Biblikanhon. Mao nga, imbis nga Jupiter, Venice, Mars, ug uban pa, aduna na kita'y Pablo, Pedro, Fatima, Christopher, uban pa, ug uban pa. Dili nila mapalihok ang ilang relihiyon diha sa usa ra ka Dios, busa ila Siyang gipikaspikas ngadto sa tulo, ug naghimo sila'g mga tigpangaliya pinaagi sa mga santos sama sa paghimo nilang tigpangaliya sa ilang mga katigulangan. Dayon sukad-sukad niadto napakyas na ang mga tawo sa pag-ila nga aduna'y usa ra ka Dios nga may tulo ka opisina o pagpadayag. Nahibalo sila nga aduna'y usa ra ka Dios sumala sa Kasulatan, apan sulayan pa nilang mohimo'g salikwaut nga teorya nga ang Dios kono sama sa usa ka pongpong sa mga ubas; tulo ka mga persona nga aduna'y mao ra'ng Pagka-Dios nga magkaparehong gibahinbahin nilang tanan. Apan tataw nga ginasulti dinhi sa Pinadayag nga si Jesus "Mao Ang sa Karon," "Ang Sa Kaniadto," ug "Ang Sa Umalabot." Siya mao ang "Alfa ug ang Omega," nga nagakahulogan nga Siya mao ang "A hangtud sa Z" o ANG TANAN-TANAN NIINI. Siya ang tanan - ang Makagagahum sa Tanan. Siya ang Rosa sa Saron, ang Lirio sa Kawalogan, ang Masidlak nga Bitoon sa Kabuntagon, ang Matarung nga Sanga, ang Amahan, ang Anak, ug ang Espiritu Santo. Siya mao ang Dios, ang Dios nga Makagagahum sa Tanan. USA RA KA DIOS. Ang I Timoteo 3:16 nagaingon, "Ug dili malalis nga daku gayud ang tinago sa atong tinoohan: ang Dios nga nadayag diha sa unod, nahimatud-an nga matarung diha sa Espiritu, nakit-an sa mga manolunda, giwali sa taliwala sa mga Gentil, gitoohan dinhi sa kalibutan, gibayaw ngadto sa Himaya." Mao kini ang ginaingon sa Biblia. Wala Kini nagaingon ni usa ka butang bahin sa una o ikaduha o ikatulo man nga persona dinhi. Ang ginaingon Niini nga ang Dios nadayag diha sa unod. Usa ra ka Dios. Kanang USA RA ka Dios nadayag diha sa unod. Angay lang nga mao na g'yud kana. Miabot ang Dios sa pormang tawo. Wala kana nakapahimo Kaniya nga USA PA KA DIOS. SIYA ANG DIOS, ANG MAO RA SA GIHAPON NGA DIOS. Usa kini ka kapadayagan kaniadto, ug usa kini ka kapadayagan karon. Usa ra ka Dios. Balikan nato ang Biblia ug tan-awon kung unsa ba Siya kaniadto sa sinugdanan sumala sa kapadayagan nga Iyang gihatag mahitungod Kaniya. Ang gamhanang si Jehovah nagpakita kaniadto sa Israel diha sa usa ka haligi nga kalayo. Nagpuyo Siya niadtong haligi nga kalayo ingon nga Manolunda sa Pakigsaad ug adlaw-adlaw ginapangunahan niadto ang Israel. Iyang gimantala didto sa templo ang Iyang pag-abot pinaagi sa usa ka dakung panganud. Dayon 11
12 USA KA PAGPADAYAG SA PITO KA MGA KAPANAHONAN SA IGLESIA usa ka adlaw nadayag Siya diha sa usa ka lawas nga gipakatawo sa ulay nga inandam na para Kaniya. Ang Dios nga nagtabernakulo sa ibabaw niadtong mga balongbalong sa Israel misul-ob Siya karon og usa ka balongbalong nga unod ug nagtabernakulo sama sa usa ka tawo taliwala sa mga tawo. Apan Siya ang MAO RA SA GIHAPON NGA DIOS. Nagatudlo ang Biblia nga ANG DIOS ANAA KANG CRISTO. Ang LAWAS mao si Jesus. Diha Kaniya nagpuyo ang bug-os kinatibuk-an sa pagka-Dios, SA PAGKALAWAS. Wala na'y mas klaro pa kay niana. Tinago, oo. Pero kamatuoran gayud - wala na'y mas mahimong klaro pa niini. Busa kung dili Siya tulo ka persona kaniadto, dili gayud Siya mahimong tulo karon. USA RA KA DIOS: Ug kining mao ra nga Dios ang nahimong unod. Nag-ingon si Jesus, "Ako'y gikan sa Dios, ug moadto Ako (balik) sa Dios." Juan 16:27-28. Eksaktong mao gayud kana ang nahitabo. Nawala Siya sa yuta pinaagi sa Iyang kamatayon, paglubong, pagkabanhaw, ug pagkayab. Dayon natagbo Siya ni Pablo didto sa dalan padulong sa Damascus ug nakigsulti Siya kang Pablo ug miingon, "Saulo, Saulo, nganong ginalutos mo Ako?" Miingon si Pablo, "Kinsa ba Ikaw, Ginoo?" Miingon Siya, "Ako mao si Jesus." Usa na Siya ka haligi nga kalayo, usa ka makapabuta nga kasanag. Mibalik na Siya, sa eksaktong giingon Niyang buhaton Niya. Balik sa mao ra nga porma nga mao Siya kaniadto sa wala pa Siya nagsul-ob og tabernakulong unod. Eksaktong mao kana kung giunsa pagkakita ni Juan niini. Juan 1:18, "Wala'y tawo nga nakakita sa Dios sa bisan unsang panahon; ang bugtong Anak lamang, Nga anaa sa sabakan sa Amahan, kini Siya mao ang nagpaila Kaniya." Himatikdi kon diin ginaingon ni Juan nga si Jesus GAYUD. Siya mao'y ANAA sa sabakan sa Amahan. Nagaingon ang Lucas 2:11, "Kay alang kaninyo natawo karon sa lungsod ni David ang Manluluwas, Nga mao ang Cristo nga Ginoo." Natawo Siya nga Cristo, ug walo ka adlaw human niadto sa dihang gicircuncidahan Siya gihinganlan Siya'g Jesus, ingon sa gisulti kanila sa manolunda. Natawo ako nga usa ka Branham. Sa dihang natawo ako gihatagan nila ako og ngalan nga William. Siya ang CRISTO apan gihatagan Siya og usa ka ngalan dinhi uban sa mga tawo. Kadtong panggawas nga tabernakulo nga makita sa mga tawo gitawag og Jesus. Siya ang Ginoo sa Himaya, ang Makagagahum sa Tanan nga nadayag sa unod. Siya mao ang Dios Amahan, Anak, ug Espiritu Santo. Siya ang tanan niana. Ang Amahan, Anak, ug Espiritu Santo mao'y mga titulo lamang. Dili sila mga ngalan. Mao kana kon ngano nga nagabautismo kita diha sa Ngalan ni Ginoong Jesus Cristo, kay usa kana ka ngalan, dili usa ka titulo. Mao kini ang ngalan sa niining mga titulo, sama lang sa pagkaangkon mo og usa ka
ANG KAPADAYAGAN NI JESUS NGA MAO ANG CRISTO bag-ong natawong masuso nga usa ka lalaki ug gihinganlan mo siya. Masuso mao'y kung unsa kini, anak nga lalaki ang titulo, dayon gihinganlan mo na siyang, John Henry Brown. Dili ka basta-basta lang nagabautismo sa "Ngalan ni Jesus." Linibo ka mga Jesus ang ania sa kalibutan ug bisan nga wala pa gani si Jesus, ang atong Manluluwas. Apan aduna'y usa ra kanila nga natawo nga Cristo, "Ang Ginoong Jesus Cristo." Nagahisgot ang mga tawo bahin kang Jesus ingon nga Eternal nga Anak sa Dios. Karon dili ba usa kana ka nagkasumpaki? Kinsa man ang nakadungog na mahitungod sa "Anak" ingon nga Eternal? Ang mga anak aduna'y sinugdan, apan kanang eternal wala gayu'y kinasugdanan. Siya mao ang Eternal nga Dios (si Jehovah) nga nadayag sa unod. Diha sa Ebanghelyo ni San Juan nagaingon kini, "Sa sinugdan mao na ang Pulong, ug ang Pulong uban sa Dios, ug ang Pulong mao ang Dios." "Ug ang Pulong nahimong unod, nagpuyo ipon kanato." Siya mao ang Matuod ug ang Kasaligan nga Saksi ngadto sa eternal nga Pulong sa Amahan. Usa Siya ka Propeta ug mahimo Niyang isulti kung unsa ang ginapasulti Kaniya sa Amahan. Miingon Siya, "Ang Akong Amahan ania Kanako." Mao kana kung unsa ang giingon ni Jesus nga tabernakulo, "Ang Akong Amahan ania Kanako." Daghang mga atong Pagkamatarung," ug "Ang atong Pakigdait," ug "Ang Anaa sa Tanang Panahon," ug "Ang Amahan," ug "Anak," ug "Espiritu Santo"; apan aduna Siya'y usa lamang ka tawhanong ngalan ug kana nga ngalan mao'y Jesus. Ayaw kamo kalibog tungod nga aduna Siya'y tulo ka opisina o nga aduna Siya'y tulo ka mga pagpadayag. Sa yuta kaniadto usa Siya ka Propeta; sa langit Siya mao ang Sacerdote; ug sa pagbalik na usab sa yuta, Siya ang Hari sa mga Hari. "Siya Nga Sa Kaniadto" - Kana mao si Jesus, nga Propeta. "Siya Nga Ang Sa Karon" - Siya Kana, ang Labaw'ng Sacerdote, nga nagapangamuyo alang kanato - Ang Maong arang matandog sa pagbati sa atong mga kaluyahon. "Ang Maong Umalabot" - Kana ang mao'y umalabot nga Hari. Dinhi sa yuta Siya ang Pulong - ang Propeta. Ang giingon ni Moises bahin Kaniya, "Ang Ginoo nga inyong Dios magapatindog og usa ka Propeta nga sama kanako, ug mahitabo nga kung dili sila magapatalinghug sa mga pulong nianang Propeta pagapoohon sila gikan sa kinataliwad-an sa katawohan." Himatikdi kini nga mga kamatuoran bahin kang Jesus. Dinhi sa yuta Siya ang Propeta, ang Cordero, ang Anak. Wala kini nakapahimo Kaniya nga tulo. Kini ang mga pagpadayag lamang o mga opisina sa maong Usa Ra ka Persona, si Jesus. Karon aduna'y usa ka paborito nga bahin sa Kasulatan nga ang hunahuna sa mga trinitarian magapamatuod sa ilang punto titulo ang Dios: "Ang 13
14 USA KA PAGPADAYAG SA PITO KA MGA KAPANAHONAN SA IGLESIA nga labaw pa sa usa ra ka Persona diha sa pagka-Dios. Kini ang Pinadayag 5:6-8, "Ug nakita ko, ug, diha, sa kinatung-an sa trono ug sa upat ka mga buhing binuhat, ug taliwala sa mga anciano, ang usa ka Cordero nga nagatindog nga daw gipatay, nga may pito ka mga sungay ug pito ka mata, nga mao ang pito ka Espiritu sa Dios nga gipadala ngadto sa tibuok nga yuta. Ug Siya miadto ug Iyang gikuha ang basahon gikan sa toong kamot Niadtong naglingkod sa trono. Ug sa nakuha na Niya ang basahon, ang upat ka mga buhing binuhat ug ang kaluhaan ug upat ka mga anciano ninghapa sa atubangan sa Cordero, nga ang matag-usa kanila may mga alpa, ug mga bulawang panaksan nga puno sa incienso, nga mao ang mga pag-ampo sa mga balaan." Kini gayud nga mga bersekulo, kung nag-inusara, daw sa mopamatuod sa ilang punto. Himatikdi ninyo, ang giingon ko, kining mga NAG-INUSARA nga mga bersekulo. Pero, basaha ang Pinadayag 4:2-3 ug ang 9-11, "Ug gilayon diha ako sa Espiritu: ug, ania karon, diha'y usa ka trono sa langit, ug aduna'y USA nga nagalingkod sa trono. Ug Siya Nga nagalingkod sa diha nga tan-awon sama sa dagway sa usa ka mutya nga jaspe ug sardio: ug may usa ka balangaw nga nagalibot sa trono, sama sa dagway sa esmeralda sa diha nga tan-awon." "Ug sa diha nga kadtong mga buhing binuhat nagahatag og himaya ug pasidungog ug pasalamat ngadto Kaniya Nga nagalingkod sa trono, Nga Mao ang buhi hangtud sa kahangturan, ang kaluhaag upat ka mga anciano mihapa sa atubangan Niadtong Nagalingkod sa trono, ug nanagsimba Kaniya Nga Mao ang buhi hangtud sa kahangturan, ug gipahamutang nila ang ilang mga purongpurong sa atubangan sa trono, nga nagaingon, Takus Ikaw, Oh Ginoo, sa pagdawat sa himaya ug dungog ug gahum: kay Ikaw ang nagbuhat sa tanang mga butang, ug tungod sa Imong kabubut-on nangahimo sila ug gipamuhat." Timan-i og ayo diha sa bersekulo 2 nga nagaingon kini, "aduna'y USA" (dili duha o tulo, kondili USA ra) nga nagalingkod sa trono. Sa bersekulo 3 nagaingon kini, "SIYA" (DILI nga sila) nga tan-awon sama sa dagway sa usa ka mutya nga jaspe. Diha sa bersekulo 9 nagaingon nga ang mga anciano mihatag og pasidungog ngadto "KANIYA" (dili nga kanila). Sa bersekulo 10 nagaingon kini nga ang mga anciano mihapa sa atubangan "NIYA" (dili nga kanila). Sa bersekulo 11 nagaingon kini nga nanagsinggit sila, "Ikaw takus, Oh Ginoo" (dili nga Mga Ginoo). Usab, sa bersekulo 11 nagaingon nga kining USA nga anaa sa trono mao ang "Magbubuhat," Nga mao si Jesus (Juan 1:3), Nga mao ang Jehova-Espiritung-Dios diha sa Daang Tugon (Genesis 1:1). Pero dili kita mohunong dinha. Karon basaha sa Pinadayag 3:21, "Ang magamadaugon pagatugotan Ko sa paglingkod sa Akong trono uban Kanako, maingon nga Ako usab nagmadaugon, ug milingkod uban sa Akong Amahan diha sa Iyang trono." Basaha pud ang Mga Hebreohanon
ANG KAPADAYAGAN NI JESUS NGA MAO ANG CRISTO 12:2, "Nga magatutok kang Jesus nga mao ang Magbubuhat ug ang Maghihingpit sa atong pagtoo; Nga tungod sa kalipay nga gibutang sa Iyang atubangan miantus sa krus, sa wala'y pagsapayan sa pagkamakauulaw niini, ug milingkod sa toong kamot sa trono sa Dios." Himatikdi nga, sumala kang Jesus, Mismo, Nga mao ang nagsulat sa Pinadayag, nga milingkod Siya UBAN sa Amahan. Ang Espiritu nga anaa kang Pablo (Ang Espiritu nga mao ang Espiritu ni Cristo, tungod kay mao Kana ang Espiritu sa Propesiya nga pinaagi niini nagaabot ang Pulong) nagaingon nga milingkod Siya sa TOONG KAMOT sa Dios. Pero sa dihang mitan-aw si Juan "USA" lang ang nakita niya diha sa trono. Ug kini dili hangtud sa Pinadayag 5:6-8 (nga mao'y nagasunod sa Pinadayag 4:2-3 diha sa pagkasunodsunod sa panahon) nga makita nato ang "Cordero" nga ginakuha ang basahon gikan "Kaniya" Nga nagalingkod sa trono, sama sa gipakita diha sa Pinadayag 4:2-3 ug sa 9-10. Unsa man kini? Mao kini ang tinago bahin sa "USA KA DIOS." Siya (si Jesus), gikan sa Dios, nadayag diha sa unod, namatay ug nabanhaw, ug mibalik na ngadto sa "Sabakan sa Amahan." Sama sa giingon ni Juan, "Ang bugtong Anak lamang, Nga ANAA sa sabakan sa Amahan, kini Siya mao ang nagpaila Kaniya," Juan 1:18. Panahon na karon sa Dios (sa Mesias) nga mobalik aron kuhaon ang Iyang pangasaw-onon ug dayon igapresentar na ang Iyang Kaugalingon (ipaila ang Iyang Kaugalingon) ngadto sa Israel. Mao nga makita nato pag-usab ang Dios nga paingon na ngadto sa usa ka pisikal nga pagpakig-relasyon sa tawo ingon nga "Anak ni David, Hari sa mga Hari ug Ginoo sa mga Ginoo, ug ang Pamanhonon sa Gentil nga Pangasaw-onon." DILI kini nga "Duha" ka mga Dios, kondili nga USA RA KA DIOS nga ginapadayag ang Iyang tulo ka gamhanang mga opisina ug mga titulo. Nahibalo kaniadto ang mga tawo nga usa Siya ka Propeta. Nahibalo sila sa ilhanan sa Mesias nga mahimong moabot lamang pinaagi sa propeta. Juan 1:44-51, "Karon si Felipe taga-Betsaida, nga lungsod ni Andres ug Pedro. Nakaplagan ni Felipe si Natanael, ug miingon kaniya, Hingkaplagan namo Siya, Ang gisulat ni Moises sa kasugoan, ug sa mga propeta, si Jesus nga Nazaretnon, nga anak ni Jose. Ug si Natanael miingon kaniya, May maayo bang butang nga mogula sa Nazaret? Si Felipe mitubag kaniya, Umari ka ug tan-awa. Nakita ni Jesus si Natanael nga nagpaingon Kaniya, ug miingon mahitungod kaniya, Tan-awa ang matuod gayud nga Israelinhon, nga kaniya wala'y limbong! Si Natanael miingon Kaniya, Diin Mo man ako hiilhi? Si Jesus mitubag ug miingon kaniya, Sa wala pa si Felipe magtawag kanimo, sa didto ikaw sa ilalum sa kahoy'ng higuera, nakita Ko ikaw. Si Natanael mitubag ug miingon Kaniya, Rabbi, Ikaw mao ang Anak sa Dios; Ikaw mao ang Hari sa Israel. Mitubag si Jesus ug 15
16 USA KA PAGPADAYAG SA PITO KA MGA KAPANAHONAN SA IGLESIA miingon kaniya, Tungod ba sa Akong pag-ingon kanimo, nga nakita Ko ikaw sa ilalum sa kahoy'ng higuera, mao nga mitoo ka? makakita ka og labi pang dagku nga mga butang kay niini. Ug miingon Siya kaniya, Sa pagkamatuod, sa pagkamatuod, nagaingon Ako kaninyo, Makita ra unya ninyo ang langit nga maabli, ug ang mga manolunda sa Dios nga magakayab ug magakunsad sa ibabaw sa Anak sa tawo." Ang maong kasarang sa pag-ila sa mga hunahuna sa kasingkasing sa tawo ang mao'y nagpasabot sa mga pinili sa Dios nga ania na ang Mesias, ang dinihogan nga Pulong sa Dios. Mga Hebreohanon 4:12, "Kay ang Pulong sa Dios buhi, ug gamhanan, ug labi pang mahait kay sa bisan unsa nga espada nga duhay sulab, nga nagadulot bisan hangtud sa gitagboan sa kalag ug espiritu, ug sa mga lutahan ug sa mga kauyokan, ug motugkad sa mga hunahuna ug katuyoan sa kasingkasing." Sa dihang nadungog sa maong babaye didto sa atabay nga ginatugkad Niya ang mga hunahuna sa kasingkasing niini gisangyaw Siya niini nga usa ka propeta, ginapahayag nga maila ang Mesias tungod nianang gamhanang kasarang. Juan 4:7-26, "Diha'y usa ka babayeng Samariahanon nga miabot aron sa pagkalos og tubig: Si Jesus miingon kaniya, Paimna Ako. (Kay ang Iyang mga tinun-an nangadto man sa lungsod sa pagpalit og makaon.) Busa ang babayeng Samariahanon miingon Kaniya, Unsaon man pagkahimo nga Ikaw, nga Judio, mangayo nga paimnon ko Ikaw, nga ako Samariahanon man? Kay ang mga Judio wala magpakigharong sa mga Samariahanon. Si Jesus mitubag ug miingon kaniya, Kon nasayod ka pa lamang sa gasa sa Dios, ug kon Kinsa Kining nagaingon kanimo, Paimna Ako; mangayo ka gayud unta Kaniya, ug ikaw hatagan Niya'g buhi nga tubig. Ang babaye miingon Kaniya, Sir, Ikaw wala gani arang ikatimba, ug ang atabay halalum: asa man Nimo kuhaa kanang Imong buhi nga tubig? Labaw Ka pa ba sa among ginikanan nga si Jacob, nga mao'y naghatag kanamo niining atabay, ug sa tubig niini nag-inom siya, ug ang iyang mga anak, ug ang iyang mga hayup? Si Jesus mitubag ug miingon kaniya, Ang tanan nga nagainom niining tubiga pagauhawon pag-usab: apan ang bisan kinsa nga magainom sa tubig nga Akong igahatag kaniya dili na gayud pagauhawon; kay ang tubig nga Akong igahatag kaniya mahimong diha sa sulod niya usa ka tubod sa tubig nga magatubo ngadto sa kinabuhing dayon. Ang babaye miingon Kaniya, Sir, hatagi ko nianang tubiga, aron dili na ako uhawon, ni moanhi pa dinhi aron sa pagkalos. Si Jesus miingon kaniya, Lumakaw ka, tawga ang imong bana, ug bumalik ka dinhi. Ang babaye mitubag ug miingon, Wala ako'y bana. Miingon si Jesus kaniya, Husto ang giingon mo nga, Wala ako'y bana, kay tuod ikaw may lima na man ka bana; ug siya nga gikaipon mo karon dili man imong bana: tinuod gayud kanang imong
ANG KAPADAYAGAN NI JESUS NGA MAO ANG CRISTO giingon. Ang babaye miingon Kaniya, Sir, naila ko nga Ikaw usa ka propeta. Ang among mga ginikanan nanagsimba dinhing bukira; apan kamo nagaingon, nga sa Jerusalem atua ang dapit diin kinahanglan ang mga tawo adto magasimba. Si Jesus miingon kaniya, Babaye, toohi Ako, taliabot na ang takna, nga kamo magasimba sa Amahan, dili lamang dinhi ra niining bukira, ni sa Jerusalem. Kamo nagasimba sa wala ninyo hiilhi: kami nagasimba sa among hing-ilhan: kay ang kaluwasan nagagikan man sa mga Judio. Apan ang takna taliabot, ug karon mao na, nga ang tinuod nga mga magsisimba magasimba sa Amahan diha sa Espiritu ug sa kamatuoran: kay mao kana ang ginapangita sa Amahan nga mga magsisimba Kaniya. Ang Dios Espiritu: ug ang mga magasimba Kaniya kinahanglan managsimba Kaniya sa Espiritu ug sa kamatuoran. Ang babaye miingon Kaniya, Ako nasayod nga ang Mesias umaabot, Nga ginatawag og Cristo: inig-abot na Niya, Siya mao ang magasaysay kanato sa tanang mga butang. Si Jesus miingon kaniya, Ako nga nakigsulti kanimo mao Siya." Sa Pinadayag 15:3 nagaingon kini, "Ug nagaawit sila sa awit ni Moises nga alagad sa Dios, ug sa awit sa CORDERO, nga nagaingon, Daku ug mga kahibulongan ang Imong mga buhat, Ginoong Dios nga Makagagahum sa Tanan; matarung ug matuod ang Imong mga paagi, Ikaw nga Hari sa mga Balaan." Makita ba ninyo kini? Ang CORDERO, nga mao ang Labaw'ng Sacerdote nga nagapapabilin sa Iyang dugo ingon nga usa ka panghimayad diha sa halaran sa pagpasig-uli alang sa atong mga kasal-anan mao ang Ginoong Dios nga Makagagahum sa Tanan. Mao kana ang sa karon Niya nga opisina. Mao kana ang Iyang ginabuhat karon, ginapangaliya ang Iyang dugo alang sa atong mga kasal-anan. Apan usa ka adlaw kana nga Cordero mamahimong ang Leon sa Banay ni Juda. Siya'y moabot sa gahum ug himaya ug gamiton ang Iyang kagahum aron maghari na ingon nga Hari. Siya mao ang umalabot nga Hari niining yutaa. Siyempre, wala kana nagaingon nga dili Siya Hari sa karon. Kay Siya man ang atong Hari, ang Hari sa mga Balaan. Sa karon usa kini ka espirituwal nga gingharian. Dili kini iya sa niining kalibutanong sistema sama usab nga dili kita iya niining kalibutan. Mao kana ang hinungdan nga nagapanglihok kita nga lahi sa kalibutan. Ang atong pagkalungsuranon anaa sa langit. Ginareplektar nato ang Espiritu sa mao nga kalibutan kon diin dinha kita gipakatawo pag-usab nga si Jesus mao ang Hari. Mao kana kon ngano nga ang atong kababayen-an wala nagabisti og mga bisti nga iya sa lalaki o nagapaputol sa ilang buhok o nagagamit sa tanan niadtong mga pagpaanyag sa panit ug uban pa nga mga butang nga gikagustohan kaayo sa kalibutan. Mao kana kon ngano nga ang atong mga kalalaken- an dili gainum ug gapanigarilyo ug gapadayon sa sala. Ang 17
18 USA KA PAGPADAYAG SA PITO KA MGA KAPANAHONAN SA IGLESIA atong kagahum mao ang kagahum batok sa sala ug ang kusog niini pinaagi sa gahum nga anaa sa Espiritu ni Cristo Nga nagapuyo kanato. Ang tanang gingharian sa yuta mangagun- ob, apan ang sa ato magapabilin. Karon ato nang nahisgotan ang bahin sa mga opisina ug mga pagpadayag sa maong usa ra ka matuod nga Dios ug makita ang Iyang himaya diha sa usa ka pagtuon sa Kasulatan. Apan dili Siya mahimong maila sa paaging intelektuwal. Maila Siya sa paaging Espirituhanon; pinaagi sa Espirituwal nga kapadayagan. Kining mao ra'ng Usa Nga naila niadto nga si Jesus sumala sa tawhanong pag-ila mibalik na ngadto sa pagka-haligi nga kalayo. Apan nagsaad Siya nga mobalik Siya pag-usab ug magapuyo taliwala sa Iyang mga tawo pinaagi sa Espiritu. Ug niadtong adlaw sa Pentecostes mikanaug kanang haligi nga kalayo ug gipang-apod-apod ang kaugalingon niini diha sa mga dila sa kalayo ibabaw sa matag usa kanila. Unsa may ginabuhat niadto sa Dios? Iyang gibahinbahin ang Iyang Kaugalingon ngadto sa iglesia, nga ginahatagan ang tanan niadtong mga kalalaken-an ug kababayen-an sa maong bahin sa Iyang Kaugalingon. Iyang gipang-apod- apod ang Iyang Kaugalingon sa Iyang iglesia sama gayud sa giingon na Niyang pagabuhaton Niya. Juan 14:16-23, "Ug Ako magaampo sa Amahan, ug kamo Iyang pagahatagan og laing Manlalaban, nga magapakig-uban Siya kaninyo hangtud sa kahangturan; nga mao ang Espiritu sa Kamatuoran; Nga ang kalibutan dili makadawat, tungod kay ang kalibutan dili man makakita Kaniya, ni makaila Kaniya: apan kamo makaila Kaniya; kay Siya nagapuyo man uban kaninyo, ug maanha Siya sa sulod ninyo. Dili Ko kamo pagabiyaan nga mga ilo: magabalik Ako kaninyo. Sa diriyut lamang panahon, ug unya ang kalibutan dili na makakita Kanako; apan kamo makakita Kanako: tungod kay Ako buhi, kamo usab mabuhi. Niadto unyang adlawa kamo makaila nga Ako anaa sa Akong Amahan, ug nga kamo ania Kanako, ug nga Ako anaa kaninyo. Ang nagabaton sa Akong mga sugo, ug nagatuman niini, kini siya mao ang nahigugma Kanako: ug ang nahigugma Kanako pagahigugmaon sa Akong Amahan, ug Ako mahigugma kaniya, ug magapadayag sa Akong Kaugalingon ngadto kaniya. Miingon Kaniya si Judas, nga dili ang Iscariote, Ginoo, naunsa ba nga anhi Ka man kanamo magpadayag sa Imong Kaugalingon, ug dili hinoon ngadto sa kalibutan? Si Jesus mitubag ug miingon kaniya, Kon kinsa ang nahigugma Kanako, magabantay siya sa Akong mga pulong: ug ang Akong Amahan mahigugma kaniya, ug moanha Kami kaniya, ug anha Kami mopuyo diha kaniya." Nag-ingon Siya nga magaampo Siya sa Amahan Nga magapadala og laing Manlalaban Nga UBAN na kaniadto nila (sa mga tinun-an) apan WALA pa sa SULOD kanila. Si Cristo kadto. Dayon diha sa bersekulo 23,
ANG KAPADAYAGAN NI JESUS NGA MAO ANG CRISTO nga nagahisgot bahin sa Iyang Kaugalingon ug sa Amahan, ang ingon Niya nga moanha KAMI. Mao na kini: "Moabot ang Espiritu, ang Mao Ra Sa Gihapon nga Espiritu sa Dios nga nadayag ingon nga Amahan, ug ingon nga Anak, ug madayag pa diha sa kadaghanan" - USA RA ka DIOS Nga Espiritu. Mao kana kon ngano nga wala gayu'y tawo nga makaanhi ug moingon nga ang balaang tawo mao ang papa o ang balaang tawo usa ka obispo o pari. Ang BALAANG TAWO mao si Cristo, ang Balaang Espiritu, nga ania kanato. Unsa ka mapangahason nga ingnon sa kagamhanan sa simbahan nga wala'y ikasulti ang mga yanong miyembro niini? Aduna'y ikasulti ang matag usa. Aduna'y buluhaton ang matag usa, aduna'y usa ka ministerio ang tagsatagsa. Miabot ang Espiritu Santo didto sa Pentecostes ug gibahinbahin ang Iyang Kaugalingon diha sa tagsatagsa, aron mamatuman kon diin nga giingon ni Jesus, "Niadto unyang adlawa kamo makaila nga Ako anaa sa Akong Amahan, ug nga kamo ania Kanako, ug nga Ako anaa kaninyo." Juan 14:20. Ang Gamhanang Mao Ako, ang Dios nga Makagagahum sa Tanan, miabot ingon nga Espiritu aron pun-on ang Iyang matuod nga iglesia. Aduna Siya'y katungod nga magapanglihok diha sa bisan asa man nga gusto Niya, ug sa kang bisan kinsa man nga gusto Niya. Wala kita nagahimo og unsa man nga "balaang mga tawo" sa taliwala kanato, apan ang tibuok nga matuod nga kongregasyon sa Ginoo balaan, tungod sa presensiya sa Balaang Espiritu. Siya Niini, ang Balaang Espiritu, nga mao ang balaan, dili ang kongregasyon sa iyaha lang niini. Karon mao kana ang kapadayagan: si Jesus Cristo ang Dios. Ang Jehova sa Daang Tugon mao ang Jesus sa Bag-o. Bisan unsaon pa ninyo sa pagpamugos, dili ninyo mapamatud-an nga aduna'y TULO ka Dios. Apan nagkinahanglan usab kini og kapadayagan pinaagi sa Balaang Espiritu aron ipasabot kaninyo ang kamatuoran nga Siya Usa ra. Nagakinahanglan kini'g kapadayagan aron makita nga ang Jehova sa Daang Tugon mao ang Jesus sa Bag-o. Hinayhinay nga misulod sa iglesia si Satanas ug gibutahan ang mga tawo sa niining kamatuoran. Ug sa dihang nangabutahan na sila niini, wala magdugay hangtud nga ang Iglesia sa Roma gihunong na ang pagpangbautismo sa Ngalan ni Ginoong Jesus Cristo. Ginaangkon ko nga nanginahanglan kini og usa ka matuod nga kapadayagan gikan sa Balaang Espiritu aron makita ang kamatuoran mahitungod sa pagka-Dios niining mga adlawa diin anaa kita sa taliwala sa pagpangtuis sa daghang Kasulatan. Apan ang nagamadaugon, ang malamposon nga iglesia mao'y natukod sa kapadayagan busa makapaabot kita nga ipadayag sa Dios kanato ang Iyang kamatuoran. Bisan pa 19
20 USA KA PAGPADAYAG SA PITO KA MGA KAPANAHONAN SA IGLESIA niana, dili na ninyo sa pagkatinuod gikinahanglan ang usa ka kapadayagan mahitungod sa bautismo sa tubig. Anaa na kini diha mismo nga dayag na sa inyong atubangan. Mahimo ba diay diha sa usa ka minuto nga mahisalaag ang mga apostoles gikan sa usa ka direkta nga sugo sa Ginoo sa pagpangbautismo sa Ngalan sa Amahan ug sa Anak ug sa Espiritu Santo ug dayon mahikaplagan nga sa tinuyo nagmasupilon sila? Nasayod sila kung unsa ang Ngalan, ug wala ni usa ka bahin sa Kasulatan diin nagpangbautismo sila sa bisan unsa pang pamaagi gawas lamang sa Ngalan ni Ginoong Jesus Cristo. Ang sentido komun mosugilon kaninyo nga ang Basahon sa Mga Buhat mao ang iglesia nga anaa sa pagpamuhat, ug kung nagpangbautismo sila nianang paagiha, nan ingon niana ang pagbautismo. Karon kung ginahunahuna ninyo nga bug-at ra kana, unsa man ang inyong panghunahuna bahin niini? Ang si bisan kinsa nga wala pa nabautismohan sa Ngalan ni Ginoong Jesus gikinahanglan nga mabautismohan pag-usab. Mga Buhat 19:1-6, "Ug nahitabo, nga, sa didto pa si Apolos sa Corinto, si Pablo sa nalatas na niya ang mga kayutaan sa ibabaw miabot sa Efeso: ug didto natagbo niya ang pipila sa mga tinun-an, siya miingon kanila, Nakadawat ba kamo sa Espiritu Santo sukad nga mitoo na kamo? Ug miingon sila kaniya, Wala gani kami makadungog nga aduna ba diay Espiritu Santo. Ug siya miingon kanila, Sa unsa ba diay kamo gipangbautismohan? Ug miingon sila, Sa bautismo ni Juan. Dayon miingon si Pablo, Si Juan sa pagkatinuod nagbautismo sa bautismo sa paghinulsol, nga ginasultihan ang katawhan, nga kinahanglan motoo sila Kaniya Nga moabot gayud sunod kaniya, nga mao, si Cristo Jesus. Sa pagkadungog nila niini, gipangbautismohan sila sa Ngalan ni Ginoong Jesus. Ug sa napandongan na sila ni Pablo sa iyang mga kamot, mikunsad kanila ang Espiritu Santo; ug sila nanagpanulti sa laing mga pinulongan, ug nanaghimo'g mga propesiya." Atua ra. Kadtong mga maayong tawo sa Efeso nakadungog na mahitungod sa umaabot nga Mesias. Gikawali na Siya ni Juan. Napangbautismohan na sila ngadto sa paghinulsol sa mga sala, nga nagalantaw sa UNAHAN ngadto sa pagtoo kang Jesus. Apan karon mao na ang panahon aron sa paglantaw BALIK ngadto kang Jesus ug nga mabautismohan alang sa KAPASAYLOAN sa mga sala. Panahon na kadto sa pagdawat sa Espiritu Santo. Ug sa dihang nabautismohan na sila sa Ngalan ni Ginoong Jesus Cristo, gipandongan sila ni Pablo sa iyang mga kamot ug ang Espiritu Santo mikunsad diha kanila. Oh, kadtong mga hinigugmang katawhan didto sa Efeso mga maayong tawo; ug kung aduna may katungod nga mobati nga luwas na, mao kadto sila. Himatikdi kung unsa na kalayo ang ilang naabot. Nakaabot na sila hangtud sa pagdawat na sa umaabot nga Mesias. Andam na sila niadto
ANG KAPADAYAGAN NI JESUS NGA MAO ANG CRISTO alang Kaniya. Apan wala ba ninyo makita nga bisan pa niana wala nila Siya nahimatikdan? Nakaabot na Siya ug nakabiya na. Gikinahanglan nila nga mabaustimohan sa Ngalan ni Ginoong Jesus Cristo. Gikinahanglan nila nga mapuno sa Espiritu Santo. Kung kamo nabautismohan na sa Ngalan ni Ginoong Jesus Cristo, magapuno ang Dios kaninyo sa Iyang Espiritu. Mao kana ang Pulong. Ang Mga Buhat 19:6 nga atong gibasa, mao ang katumanan sa Mga Buhat 2:38, "Maghinulsol, ug magpabautismo ang tagsatagsa kaninyo sa Ngalan ni Ginoong Jesus Cristo alang sa kapasayloan sa mga sala, ug madawat ninyo ang gasa nga Espiritu Santo." Kita n'yo, si Pablo, pinaagi sa Espiritu Santo, gisulti sa tukma gayud ang kon unsa'y giingon ni Pedro pinaagi sa Espiritu Santo. Ug kon unsa man ang nasulti na DILI MAHIMONG usabon pa. Gikinahanglan nga mao ra Kini sa gihapon gikan sa Pentecostes hangtud nga mabautismohan na ang katapusang usa nga pinili. Mga Taga-Galacia 1:8, "Bisan pa kon kami, o usa ba ka manulonda nga gikan sa langit, magwali kaninyo ug uban pa nga maayong balita nga lahi kay sa among gikawali na kaninyo, ipatunglo siya." Karon nga mga Oneness nagapangbautismo og sayup. Nagabautismo kamo alang sa pagkatawo pag-usab ingon nga sa paglusbog sa tubig naluwas na kamo. Ang pagkatawo pag-usab dili nagaabot pinaagi sa tubig; usa kini ka buhat sa Espiritu. Ang maong tawo nga pinaagi sa Espiritu Santo mihatag sa sugo, "Maghinulsol ug magpabautismo ang tagsatagsa sa Ngalan ni Ginoong Jesus," wala mag-ingon nga ang tubig mao'y mihimo sa pagpakatawo pag-usab. Ang giingon niya nga usa lamang kadto ka pagpamatuod sa usa ka "maayong konsensiya ngadto sa Dios." Mao lang kadto. I Pedro 3:21, "Nga mao'y hulagway niini ang bautismo usab nagaluwas kanato karon (dili sa paghugas sa buling sa lawas, kondili ingon nga pangaliyupo sa atubangan sa Dios alang ngadto sa usa ka maayong konsensiya,) pinaagi sa pagkabanhaw ni Jesus Cristo." Ginatoohan ko kini. Kung may usa man nga pagkaduna'y-sayup ang panghunahuna nga mapamatud-an sa kasaysayan nga gihimo ang bautismo sa tubig diha sa uban pang pamaagi gawas sa Ngalan ni Ginoong Jesus Cristo, tambagan ko kamo nga basahon ang mga kasaysayan ug susiha alang sa inyong kaugalingon. Ang mga mosunod mao'y usa ka matuod nga nadokumento bahin sa usa ka Bautismo nga nahitabo kaniadto sa Roma, A.D. 100, ug namantala diha sa Time magazine, niadtong Disyembre 5, 1955. "Gipataas sa diyakono ang iyang kamot, ug misulod si Publius Decius sa pultahan sa bautisteryo. Nagatindog nga taga-hawak ang ka halawum sa bautismohanan mao si Marcus Vasca nga ang pipila kaninyo 21
22 USA KA PAGPADAYAG SA PITO KA MGA KAPANAHONAN SA IGLESIA mamaligyaay sa kahoy. Nakapahiyom siya samtang nagaubog na sa bautismohanan si Publius nga duol kaniya. 'Credis?' ang pangutana niya. 'Credo,' ang tubag ni Publius. 'Nagatoo ako nga ang akong kaluwasan nagagikan kang Jesus nga Cristo, Kinsa gilansang sa krus ilalum sa pangatungdanan ni Poncio Pilato. Nga kauban Niya ako namatay aron sa ingon makabaton ako og Kinabuhi nga Wala'y Katapusan uban Niya.' Dayon nabati niya ang kusgan nga mga braso nga nagaalalay kaniya samtang gipauyon niya ang iyang kaugalingon pahigda nga palusbog sa tubig, ug nadungog sa iyang dalunggan ang tingog ni Marcus - 'Ginabautismohan ko ikaw sa Ngalan ni Ginoong Jesus' - samtang ang mabugnaw nga tubig mitabon kaniya." Nagpadayon kadto hangtud ang maong kamatuoran nawala (ug wala na nahibalik hangtud na niining katapusang kapanahonan - naggikan kini sa Nicaea hangtud sa pag-abot niining maong gatusan ka katuigan) nagpangbautismo sila kaniadto sa Ngalan ni Ginoong Jesus Cristo. Apan nahibalik na kini. Dili mapugngan ni Satanas ang pinadayag kung buot na sa Espiritu nga ipadayag kini. Oo, kung aduna may tulo ka mga Dios, tingali maayo gayud nga magbautismo ka alang sa usa ka Amahan, ug usa sa Anak, ug usa sa Espiritu Santo. Apan ang PINADAYAG NGA GIKAHATAG KANG JUAN mao nga aduna'y USA KA DIOS ug ang Iyang Ngalan mao si GINOONG JESUS CRISTO, ug nagabautismo ka alang sa USA ka Dios ug bugtong usa ra. Mao kana kon ngano nga si Pedro nagbautismo sa paagi nga iyang gibuhat sa Pentecostes. Kinahanglan nga matinud-anon siya sa kapadayagan nga, "Ipakisayod gayud sa tibuok banay sa Israel, nga gihimo sa Dios kanang MAO RA'NG JESUS, Kinsa inyong gilansang sa krus, MAO RA'NG GINOO UG CRISTO." Mao na kana Siya, "Ang GINOONG JESUS CRISTO." Kung si Jesus mao'y "MAO RA'NG" Ginoo ug Cristo, kung ingon niana Siya (si Jesus) mao gayud, ug dili na mahimong uban pa kondili "Ang Amahan, Anak, ug Espiritu Santo" sa USA ka Persona nga nadayag diha sa unod. Kini mao'y DILI "Ang Dios diha sa tulo ka mga persona, sa balaan nga trinidad," kondili USA KA DIOS, USA KA PERSONA nga aduna'y tulo ka medyor nga mga titulo, nga aduna'y tulo ka mga opisina nga ginapahayag kadtong mga titulo. Patalinghugi kini pag-usab. Kining mao ra nga Jesus mao'y "MAO RA'NG Ginoo ug Cristo." Ginoo (ang Amahan) ug Cristo (ang Espiritu Santo) mao si Jesus, tungod kay Siya (si Jesus) mao ang MAO RA sa mga niini (ang Ginoo ug Cristo). Kung dili pa niana ginapakita kanato ang matuod nga kapadayagan sa pagka-Dios, wala na'y mohimo pa niana. DILI
ANG KAPADAYAGAN NI JESUS NGA MAO ANG CRISTO nga lain pang usa nga Ginoo; DILI nga lain pang usa nga Cristo. Kini nga Jesus mao ang Ginoong Jesus Cristo - ANG USA RA NGA DIOS. Usa niana ka adlaw miingon si Felipe kang Jesus, "Ginoo, ipakita kanamo ang Amahan ug igo na kini kanamo." Si Jesus miingon ngadto kaniya, "Kadugay Ko nang nagapakig-uban kaninyo ug wala ka pa makaila Kanako? Ang nakakita Kanako nakakita sa Amahan; busa nganong moingon ka man, Ipakita kanamo ang Amahan? Ako ug ang Akong Amahan Usa ra." Akong gikutlo kana sa usa ka higayon ug ang usa ka babaye miingon, "Sa makadiyut lang, Mr. Branham, ikaw ug ang imong asawa usa ra." Miingon ko, "Dili ingon niana nga klase." Miingon siya, "Pasaylo-a ko?" Busa giingnan ko siya, "Makita mo ba ako?" Miingon siya, "Oo." Miingon ko, "Makita mo ba ang asawa ko?" Siya miingon, "Dili." Miingon ko, "Nan kana nga pagka-usa lahi nga klase, kay Siya nag-ingon, Sa dihang makita ninyo Ako, makita ninyo ang Amahan." Miingon ang propeta nga magkaaduna'y kahayag sa panahon sa kagabhion. Nahisulat kini sa alawiton: Maanaa'y Kahayag sa panahon sa kagabhion, Ang dalan ngadto sa himaya imo gayud hikaplagan, Diha sa gidulngan sa tubig, mao kana'y kahayag karon, Gilubong sa bililhong Ngalan ni Jesus. tigulang, hinulsolan ang Bata'g tanan ninyong sala, Ang Espiritu Santo siguradong mosulod na. Ang mga Dan-ag sa kagabhion miabot na - Kini ang kamatuoran nga ang Dios ug si Cristo usa ra. Dili pa lang dugay nakighinabi ako sa usa ka Judio nga Rabbi. Miingon siya kanako, "Kamong mga Gentil dili ninyo mahimong putol-putolon ang Dios sa tulo ka buok ug ihatag Siya ngadto sa usa ka Judio. Mas labaw pa kaming nasayod kaysa niana." Miingon ako kaniya, "Mao g'yud kana, Rabbi, wala namo ginaputol-putol ang Dios diha sa tulo ka buok. Nagatoo ka sa mga propeta, dili ba?" Miingon siya, "Nagatoo g'yud ako." "Ginatoohan mo ba ang Isaias 9:6?" 23
24 USA KA PAGPADAYAG SA PITO KA MGA KAPANAHONAN SA IGLESIA "Oo." "Kinsa man kadto ang ginatumbok sa maong propeta?" "Ang Mesias." Miingon ako, "Unsa man ang mahimong relasyon sa Mesias ngadto sa Dios?" Ang giingon niya, "Mamahimo Siyang Dios." Miingon ako, "Husto kana." Amen. Dili mo mahimong himoon ang Dios ngadto sa tulo ka persona o tulo ka mga bahin. Dili mo mahimong isulti ngadto sa usa ka Judio nga aduna'y usa ka Amahan, ug usa ka Anak, ug usa ka Espiritu Santo. Ingnon ka dayon niya diretso kung asa kini naggikan nga panghunahuna. Nasayod ang mga Judio nga kini nga kredo namugna sa Konseho sa Nicaea. Dili ikahibulong nga ginalibak nila kita ingon nga mga pagano. Nagahisgot kita bahin sa usa ka Dios nga dili nagausab. Nagatoo usab niana ang mga Judio. Apan giusab sa iglesia ang dili-nagakausab nga Dios gikan sa USA ngadto sa TULO. Apan ang kahayag nagabalik na sa panahon sa kahaponon. Daw sa unsa ka makapakurat nga kini nga kamatuoran miabot sa maong panahon kon diin nga ang mga Judio nagapamalik na sa Palestina. Ang Dios ug si Cristo USA RA. Kini nga Jesus MAO RA ANG GINOO UG CRISTO. Atua kang Juan ang kapadayagan, ug si Jesus kadto ang Kapadayagan, ug gipadayag Niya ang Iyang Kaugalingon mismo dinhi sa Kasulatan - "AKO MAO Siya Nga Kaniadto, Nga Karon ug Ang Umaabot, ang Makagagahum sa Tanan. Amen." Kung ang pinadayag malisod gayud alang kaninyo, paghangad ug hibaloa ang Dios alang niini. Mao lang kana ang paagi nga maangkon mo kini. Kinahanglan ang kapadayagan nagagikan sa Dios. Wala gayud kini nagaabot pinaagi sa tawo, sa mga natural nga mga hiyas, kondili pinaagi sa Espirituhanon nga gasa. Mahimo pa gani ninyong sag-ulohon ang Kasulatan, ug bisan pa nga maanindot kana, dili niini mamahimo. Gikinahanglan nga usa kini ka kapadayagan gikan sa Dios. Ginaingon sa Pulong nga wala'y tawong makaingon nga si Jesus mao ang Cristo gawas kon pinaagi sa Espiritu Santo. Kinahanglan nga dawaton ninyo ang Espiritu Santo ug dayon, ug diha lang niana, nga mahimong ihatag sa Espiritu kanimo ang kapadayagan nga si Jesus mao ang Cristo: Ang Dios, ang Maong Dinihogan. Wala'y tawong makahibalo sa mga butang sa Dios gawas sa Espiritu sa Dios ug kaniya nga ginapadaygan sa mga niini sa Espiritu sa Dios. Gikinahanglan nato ang pagtawag sa Dios alang sa kapadayagan labaw pa kay sa bisan unsa man nga butang sa kalibutan. Ato nang nadawat ang Biblia, ato
ANG KAPADAYAGAN NI JESUS NGA MAO ANG CRISTO nang nadawat ang dakung mga kamatuoran niini, pero dili sa gihapon kini matuod ngadto sa kadaghanang mga tawo tungod kay wala dinha ang kapadayagan sa Espiritu. Ang Pulong wala nahatagan og kinabuhi. Ang Biblia nagaingon diha sa II Mga Taga-Corinto 5:21 nga kita nahimong pagkamatarung sa Dios pinaagi sa atong pagkahiusa kang Jesus Cristo. Nasabtan ba ninyo kini? Nagaingon Kini nga KITA ANG PINAKA PAGKAMATARUNG SA DIOS MISMO pinaagi sa pagka ANAA KANG CRISTO. Nagaingon Kini nga Siya (si Jesus) nahimong SALA alang kanato. Wala Kini nagaingon nga nahimo Siyang makasasala, kondili nahimong SALA alang kanato aron nga pinaagi sa atong pagkahiusa Kaniya mamahimo kitang PAGKAMATARUNG sa Dios. Kung dawaton nato ang kamatuoran (ug kinahanglan g'yud) nga Siya sa literal nahimong SALA alang kanato pinaagi sa Iyang pagpuli kanato, kung ingon-ana ato usab dawaton ang kamatuoran nga kita pinaagi sa atong pagkahiusa Kaniya nahimo na nga ang MISMONG PAGKAMATARUNG sa Dios. Ang pagsalikway sa usa mao'y pagsalikway usab sa usa pa. Ang pagdawat sa usa pagdawat usab sa usa pa. Karon nasayod kita nga ginaingon kana sa Biblia. Dili kini mahimong ilimod. Apan nawala ang kapadayagan niini. Dili na kini matuod diha sa kadaghanan sa mga anak sa Dios. Usa na lang kini ka maayong bersekulo diha sa Biblia. Apan kinahanglan nato nga mahimo kining BUHI nganhi kanato. Magkinahanglan kana og kapadayagan. Tugoti ko nga maghisgot og usa ka butang dinhi nga parehong makapahibulong ug makatabang kaninyo. Halos wala'y magtotoon nga dili motoo nga ang Bag-ong Tugon orihinal nga anaa sa Griyego nga pinulongan. Ang tanan sa atong bililhong mga magtotoon sa Biblia nag-ingon nga naghatag ang Dios sa kalibutan og tulo ka bantugang mga nasud nga may tulo ka dagkung mga tabang agig pagtabang sa Maayong Balita. Gihatag Niya ang mga Griyego nga mao'y naghatag og usa ka pang-tibuok kalibutan nga pinulongan. Gihatag Niya kanato ang mga Judio nga naghatag kanato sa matuod nga relihiyon ug sa matuod nga paghibalo mahitungod sa Dios pinaagi sa Manluluwas. Gihatag Niya kanato ang mga Romano nga naghatag kanato sa usa ka emperiong hiniusa nga may balaod ug sistema sa kadalanan. Mao nga aduna kita'y matuod nga relihiyon, pinulongan sa pagpahayag niini ngadto sa daghang mga katawohan, ug gobyerno ug mga kadalanan aron pisikal nga mapakaylap kini. Ug sumala sa kasaysayan mora kini og husto gayud. Ug karon ang Griyego natong mga iskolar nagaingon nga ang Griyegong pinulongan niadtong panahon sa Biblia pagkahingpit ug eksakto kaayo nga kung ang magtotoon sa Griyego usa ka hinashasan ug tukma ka batid sa gramatika mahibaloan niya gayud sa eksakto kung unsa ang ginatudlo sa Pulong sa Bag-ong Tugon. Pero dili ba 25
26 USA KA PAGPADAYAG SA PITO KA MGA KAPANAHONAN SA IGLESIA kini nga usa lang ka teorya? Tinuod ba g'yud kini? Dili ba ingon-ani man kini nga ang matag inila nga iskolar sa Griyego gikan sa usa ka denominasyon nagapakiglantugi man sa usa pa ka magtotoon sa laing denominasyon, ug dili ba nga ang ilang gipanaglalisan nahibasi man sa managsamang mga Griyegong pinulongan ug managsamang lagda sa gramatika? Siguradong ingon niana na g'yud kini. Bisan sa kaniadto pa nga Kapanahonan sa Pergamo, sa wala pa kadtong Konseho sa Nicaea niadtong 325 aduna kaniadto og duha ka bantugan nga mga iskolar, si Arius ug si Atanasius nga naungot diha sa usa ka pang-doktrinang pagpakig-away tungod lang sa usa ka Griyegong pinulongan. Nahimong grabe kaayo ug mikaylap sa tibuok kalibutan ang ilang lantugi nga nanag-ingon ang mga magsasaysay nga nabahin kaniadto ang kalibutan tungod lang sa usa ka diptonggo (ang tunog sa duha ka mga vowel diha sa usa ka pang-usa ra ka linitokan). Karon kung eksakto g'yud kaayo ang Griyego, ug ordenado g'yud sa Dios, nganong aduna may ingon niana nga panaglantugiay? Siguradong wala tinguhaa sa Dios kanatong tanan nga mahibaloan ang Griyego? Mismo karon aduna kita'y mga panaglantugiay tungod sa Griyego. Pananglitan na lang ang librong, "Christ Paralyzed Church X-rayed" ni Dr. McCrossan. Iyang gisaysay dinhi ang daghang mga kinutlo gikan sa daghang inila nga mga batid sa gramatikong Griyego, ug gipamatud-an alang sa kaugalingon niyang katagbawan nga ang dili-mausab nga mga lagda sa gramatikong Griyego bug-os nagapamatuod nga ang Biblia nagatudlo nga ang usa ka tawo nabautismohan sa Espiritu Santo sunod sa pagkatawo pag-usab. Tuman niyang ginapamahayag usab nga ang kababayen-an mahimong modumala sa pulpito tungod kay ang pulong nga propesiya nagakahulogan og pagwali. Apan nahaylo ba niya ang uban pang mga iskolar sa Griyego nga ingon usab ka may kasarang sama kaniya? Wala gayud. Ang buhaton mo lang mao nga basahon ang kadtong mga iskolar nga ginabarugan ang kasumpaki nga panghunahuna niini ug dunggon ang ilang maalam nga mga pamahayag. Karon dili lang nga matuod ang akong giingon bag-o lang, pero padayon pa kita og diyutay. Sa karon aduna kita'y mga iskolar nga nagapamahayag nga ang orihinal nga mga manuskrito gisulat diha sa Aramaic nga mao ang pinulongan ni Jesus ug sa mga tawo sa Iyang panahon. Gipamahayag nila nga ang mga tawo wala nagasulti ug nagasulat niadto sa Griyego sama sa kasagaran nang gitoohan. Ug sa tinuod ang atong mga magsasaysay nabahin diha niana. Pananglitan na lang, si Dr. Schonfield, nga usa ka maalam kaayo nga iskolar nagpamatuod gikan sa usa ka pagsusi alang sa iyang katagbawan nga ang Bag-ong Tugon nahisulat diha sa mga pinulongang lumad sa mga katawhan nga nagasulti og Griyego
ANG KAPADAYAGAN NI JESUS NGA MAO ANG CRISTO niadtong panahona. Nagtukod siya og usa ka maayo kaayong kapasikaran sa iyang mga ginatoohan, basi sa nagkalainlaing mga dokumento nga anaa sa iyang pagdumala. Pero sa laing bahin aduna kita'y usa pa ka inila nga iskolar, si Dr. Lamsa, nga nagatoo g'yud nga ang Bag-ong Tugon gisulat diha sa Aramaic ug siya'y wala na'y uban pang maalam nga magsasaysay, si Toynbee, ang nagasuporta sa iyang gibarugan nga ang Aramaic, ug DILI ANG GRIYEGO ang pinulongan sa maong mga tawo, mao nga medyo posible nga ang Bag-ong Tugon unang gisulat sa Aramaic. Pero, sa dili pa kita mabalaka og ayo bahin niini, basahon nato pareho ang King James nga bersiyon ug ang hubad ni Dr. Lamsa. Sa atong katagbawan makahibulong nga makita natong magkapareho ang maong mga pulong diha sa duha nga wala gayu'y pagkalahi ang mga niini diha sa unod o sa doktrina man. Mahimo pa gani natong ingnon nga gitugot sa Dios nga maipresentar sa atong atubangan kining bag- ong diskubre nga mga manuskrito ug ang dili pa lang dugay gimantala nga mga daan nang hibal-an nga mga kasulatan aron mapamatud-an ang pagkatinuod sa kung unsa'y anaa na kanato. Ug makaplagan nato nga bisan maglinantugiay pa ang mga maghuhubad, ang maong mga kasulatan dili. Karon inyong makita nga dili ninyo mahimong ibasi ang mga interpretasyon bisan diha sa halawum nga kahibalo sa mga iskolar bahin sa pinulongan kon diin gisulat ang Biblia. Pero kung dili ninyo makita kana sa gihapon tungod kay nataptapan kamo diha sa inyong hunahuna tungod sa tradisyon ania ang usa ka ulahing paghulagway. Wala'y makapagduhaduha nga wala gayud gawas lamang sa mga Escriba ug mga Fariseo ug mga bantugan nga mga iskolar niadtong tuig 33 A.D. ang nahibalo sa eksaktong mga lagda sa gramatika ug sa eksaktong mga kahulogan sa mga pulong kon diin ang Daang Tugon naisulat; pero bisan pa sa tanan nilang kalantip nga kahibalo wala nila makita ang kapadayagan sa gisaad nga Pulong sa Dios nga nadayag sa Anak. Gipahayag Siya diha gikan sa Genesis hangtud sa Malaquias, nga may mga tibuok kapitulo nga nakapahinungod lang Kaniya ug sa Iyang ministerio, ug sa gihapon gawas lang sa pipila nga nalamdagan sa Espiritu, bug-os nila Siyang wala mailhan. Paingon kita karon sa usa ka konklusyon, sa ingon nianang konklusyon nga ato nang nakaplagan diha sa Pulong. Ingon sa atong ginatoohan sa pagpaninguha nga makita ang pinakadaan ug pinakamaayong manuskrito aron nga makuha ang kasaligan gayud nga pagkasulat sa Pulong kutob sa mahimo, dili gayud nato makuha ang matuod nga kahulogan niini pinaagi sa pagtuon ug sa pagtandi-tandi lang sa mga Kasulatan, bisan matinuuron man kita. MAGKINAHANGLAN KINI OG KAPADAYAGAN GIKAN SA DIOS ARON MAIPADAYAG 27
28 USA KA PAGPADAYAG SA PITO KA MGA KAPANAHONAN SA IGLESIA KINI. MAO KANA ANG EKSAKTONG GIINGON NI PABLO, "NGA GINASULTIHAN TA USAB, DILI PINAAGI SA MGA PULONG NGA GITUDLO SA TAWHANONG KAALAM, KONDILI GITUDLO SA ESPIRITU SANTO," I Taga-Corinto 2:13. Ang matuod nga kapadayagan mao ang Dios nga nagahubad sa kaugalingon Niyang Pulong pinaagi'g pagpanghimatuod sa kung unsa'y gisaad na. Karon ayaw pasagdi nga mahisalaag ang si bisan kinsa sa unsa'y akong gisulti ug hunahunaon nga dili ako nagatoo sa katukma sa Pulong ingon nga anaa kini kanato karon. Nagatoo ako nga ang Biblia hingpit gayud. Bug-os gihatagan og kalig- onan ni Jesus ang Daang Tugon niadtong dinhi pa Siya sa yuta ug nahan-ay kadto sa eksakto gayud sama sa atong Bag- ong Tugon. Ayaw g'yud pagkasayup niini, aduna kanato karon ang dili-masayup nga Pulong sa Dios ug wala gyu'y tawo nga magpangahas nga magkulang gikan niini o modugang man niini. Apan gikinahanglan nato ang mao ra'ng Espiritu nga naghatag niini, aron itudlo kini kanato. Oh, daw sa unsa gayud nato ka kinahanglanon ang kapadayagan sa Espiritu. Dili nato kinahanglan ang usa ka bag-ong Biblia, dili nato kinahanglan ang usa ka bag-ong hubad, bisan og maayo kaayo ang uban niini, ug dili man ako batok sa mga niini. APAN GIKINAHANGLAN NATO ANG KAPADAYAGAN SA ESPIRITU. Ug salamat sa Dios, madawat nato ang gikinahanglan nato, kay gusto sa Dios nga ipadayag kanato ang Iyang Pulong pinaagi sa Iyang Espiritu. Hinaut nga sugdan na sa Dios pinaagi sa Iyang Espiritu nga ihatag kanato ang wala'y-hunong nga nagahatag og kinabuhi ug madaugon nga kapadayagan. Oh, kung makaangkon lang unta ang iglesia og usa ka lab-as nga kapadayagan ug nga mamahimong ang buhing Pulong nga nadayag pinaagi niini, mahimo natong himoon ang daghan pang mga buhat ug himayaon ang atong Dios nga atong Amahan sa langit. GITANGTANG GIKAN SA SALA Pinadayag 1:5, "Kaniya Nga nahigugma kanato, ug naghugas kanato gikan sa atong mga sala pinaagi sa Iyang dugo." Ang pulong "naghugas" sa tinuod nagkahulogan "nagtangtang" - "Nagtangtang kanato gikan sa atong mga sala pinaagi sa Iyang dugo." Dili ba maanindot kana? Apan may espirituwal ba kamo nga panghunahuna? Nakuha ba ninyo kini? Ang KAUGALINGON Niyang dugo kadto ang mao'y hingpit nga nagtangtang kanato gikan sa atong mga sala. Dili kadto dugo sa tawo. Ang dugo kadto sa Dios. Gitawag kadto ni Pedro nga dugo ni Cristo. Gitawag kadto ni Pablo nga dugo sa Ginoo, ug dugo ni Jesus. Dili nga tulo ka persona, kondili USA
ANG KAPADAYAGAN NI JESUS NGA MAO ANG CRISTO RA ka persona. Anaa na usab kanang maong kapadayagan, sa USA RA ka Dios. Kanang si Jehovah nga Dios nga makagagahum sa tanan mikanaug ug naghimo og usa ka lawas para Kaniya pinaagi sa ulay'ng pagkahimugso ug gipuy-an kini, aron nga ang dugo sa Dios ang maong mopalingkawas kanato (nga bug-os kita pangtangtangon) gikan sa atong mga sala ug ipresenta kita nga wala'y buling sa Iya Mismong atubangan nga may hilabihan gayud nga kalipay. Gusto ba ninyo og usa ka tipo sa Daang Tugon? Balikan nato ang Tanaman sa Eden. Sa dihang miabot sa kahimayaan ang balita nga ang anak, nga si Adan, nahulog sa pagpakasala, nagpadala ba niadto ang Dios og usa ka manolunda? Nagpadala ba Siya og usa ka anak? Nagpadala ba Siya og usa nga kapareho nato? Wala, Siya MISMO ang miadto aron nga tuboson ang kadtong nahulog nga anak. Alleluyah! Wala gisalig sa Dios ngadto sa uban ang Iyang plano sa kaluwasan. Misalig lang Siya sa Iyang Kaugalingon. Nahimong unod ang Dios ug nagpuyo ipon kanato ug gitubos kita sa Iyang Kaugalingon. Giluwas kita pinaagi sa "dugo sa Dios." Nagpuyo ang Eternal nga Dios sa usa ka lawas nga mahimong mamatay aron tangtangon ang sala. Nahimo Siyang Cordero aron maula ang Iyang dugo ug sudlon ang tabil inubanan niini. Palandunga kini. Tungod kay ang dugo kini sa Dios, hingpit kini nga dugo; ug kung gipalingkawas kita sa maong hingpit nga dugo gikan sa gahum ug pagkaulipon ug kahugawan sa sala, nan ang maong pagkatangtang hingpit ug bug-os gayud. Busa karon wala na'y pagkahinukman sa silot. "Kinsa man ang mopasaka'g sumbong batok sa mga pinili sa Dios? Ang Dios mao ang nagapangmatarung (nagapamahayag nga kita matarung). Kinsa ba ang nagahukom sa silot? Si Cristo nga namatay..." Mga Taga-Roma 8:33-34. Mao na kini, ang Iyang kamatayon mao'y naghatag kanato sa dugo. Ang dugo ang nagpalingkawas kanato. Wala na sa pagkahinukman sa silot. Unsaon pagkahimong magkaaduna pa? Wala na'y pagkahinukman sa silot, tungod kay ang dugo nagpalingkawas na kanato gikan sa sala. Gawasnon na kita, wala'y sala. Ayaw pagpaminaw sa tawo, paminaw sa Pulong. Napalingkawas na kamo pinaagi sa dugo. Karon ayaw na pagpagapos pag-usab sa mga tradisyon ug mga kredo ug mga organisasyon. Ayaw pagpahisalaag pinaagi sa pagpaminaw sa mga tawo nga nagasalikway sa gahum sa Pulong ug nagasalikway nga si Jesus nagaluwas, nagapang- ayo, nagapangpuno og Espiritu Santo ug gahum. Mga tawo kamo sa Dios nga gawasnon na, napahilingkawas na pinaagi sa kaugalingon Niyang dugo. Kung ipabilin ninyo sa gihapon ang inyong pagtoo diha sa mga kredo ug mga denominasyon, sigurado kini nga mao'y ebidensya nga naiwala na ninyo ang inyong pagtoo sa Pulong. 29
30 USA KA PAGPADAYAG SA PITO KA MGA KAPANAHONAN SA IGLESIA MGA HARI UG MGA SACERDOTE Pinadayag 1:6, "Ug Siya naghimo kanato nga usa ka gingharian ug mga sacerdote ngadto sa Iyang Dios ug Amahan; Kaniya ang himaya ug ang panggahum hangtud sa kahangturan. Amen." "Siya naghimo kanato!" Oh, aduna'y pihong mga kamatuoran nga kinahanglan natong ipatataw. Kini ang usa sa mga niini. SIYA! SIYA ANG NAGHIMO KANATO! Iyang buhat ang kaluwasan. Ang kaluwasan iyaha sa Ginoo. Ang tanan nga grasya. Gitubos Niya kita alang sa usa ka katuyoan. Gipalit Niya kita alang sa usa ka katuyoan. Kita'y mga hari, espirituwal nga mga hari. Oh, mamahimo kitang mga hari sa yuta uban Niya sa dihang molingkod na Siya sa Iyang trono. Apan kita sa karon mga espirituwal nga mga hari ug nagahari kita sa usa ka espirituwal nga gingharian. Nagaingon kini diha sa Mga Taga-Roma 5:17, "Kay kung tungod sa paglapas sa usa naghari ang kamatayon pinaagi sa usa; labi na gayud ang mga nakadawat sa kadagaya sa grasya ug sa hiyas sa pagkamatarung managhari sa kinabuhi pinaagi sa usa, nga mao si Jesus Cristo." Ug diha sa Mga Taga-Colosas 1:13, "Siya mao ang nagluwas kanato gikan sa kagahum sa kangitngit ug nagbalhin kanato ngadto sa gingharian (paghari) sa Iyang Anak nga pinalangga." Karon mismo nagahari kita uban ni Cristo, nga may kagahum ibabaw sa sala, sa kalibutan, sa unod, ug sa yawa. Ginapakita ang Iyang pagdayeg ug himaya; nga ginapadayag SIYA MISMO, kay si Cristo kini nga ania kanato, nagatinguha ug nagapamuhat sumala sa Iyang maayong tuyo. Oo, mao g'yud, bisan gani karon nanaglingkod kita sa mga langitnong dapit diha kang Cristo Jesus. "Ug naghimo kanato og mga sacerdote." Oo, mga sacerdote ngadto Kaniya, nga nagahalad og espirituwal nga pagdayeg sa binalaan nga mga ngabil. Gikinabuhi ang atong mga kinabuhi ingon nga usa ka mahumot nga halad ngadto Kaniya. Nagasimba Kaniya diha sa Espiritu ug sa kamatuoran. Nagapangamuyo ug nagahangyo alang sa uban. Mga sacerdote ug mga hari ngadto sa atong Dios. Dili ikatingala nga dili kita madani sa kalibutan ug kita'y talagsaon nga mga tawong masibuton sa mga maayong buhat. Gilalang kita pag-usab diha Kaniya aron nga mamahimong mga anak nga sama sa atong Amahan. ANG MOANHI NGA DIOS Pinadayag 1:7, "Ania karon, moanhi Siya uban sa mga panganud; ug makita Siya sa tanang mata, ug kadto sila nga naglansang Kaniya: ug ang tanang kabanayan sa yuta managminatay tungod Kaniya. Oo, Amen."
ANG KAPADAYAGAN NI JESUS NGA MAO ANG CRISTO Siya moabot. Si Jesus moabot. Ang Dios moabot. Ang Propeta moabot. Ang Sacerdote ug ang Hari moabot. Ang maong Tanan-sa-Tanan moabot. Oo, Ginoong Jesus, Umanhi Ka na. Amen. Siya moabot. Moabot Siya diha sa mga panganud, sa mga panganud sa kahimayaan sama niadtong nakita Siya didto ibabaw sa maong Bukid sa Pagkausab sa Dagway, ug ang Iyang bisti nagadan-ag samtang nga ang gahum sa Dios nagaputus niadto Kaniya. Ug makita Siya sa TANANG mata. Nagapasabot kana nga dili kini ang Pagsakgaw. Kini sa diha na nga nagaabot Siya aron kuhaon ang angay Kaniya nga puwesto ingon nga Hari sa Kalibutan. Kini sa diha na nga kadto silang mga naglansang Kaniya sa ilang mga kredo ug doktrinang pang-denominasyon magabalata, ug ang tanang tawo managminatay sa kalisang tungod Kaniya nga Mao ang Pulong. Kini ang estoryang kapadayagan diha sa Zakarias 12:9-14. Gipropesiya kini ni Zakarias mga 2500 na nga mga katuigan ang milabay. Kini magakahitabo pa lang. Paminaw. "Ug mahitabo niadtong adlawa, nga tinguhaon Ko ang paglaglag sa tanang mga nasud nga moanhi batok sa Jerusalem. Ug igabubo Ko ibabaw sa balay ni David, ug sa mga pumoluyo sa Jerusalem, ang Espiritu sa grasya ug sa mga pagpangamuyo: ug sila motutok Kanako Nga ilang gipalagbasan,..." Karon, kanus-a man mobalik ang Maayong Balita ngadto sa mga Judio? Sa diha nga ang panahon para sa mga Gentil tapus na. Andam nang mobalik ang Maayong Balita ngadto sa mga Judio. Oh, kung mahimo ko lang isulti kaninyo ang butang nga magakahitabo na gayud sa niini mismong atong panahon. Kining dakung butang nga magakahitabo mopadayon hangtud ngadto sa Pinadayag 11 ug pagahisgotan ang kadtong duha ka mga saksi, kadtong duha ka mga propeta, si Moises ug si Elias, nga ginabalik ngadto sa mga Judio ang Maayong Balita. Paingon na kita niini. Nahan-ay na ang tanan. Maingon nga gihatud sa mga Judio ang mensahe ngadto sa mga Gentil, ihatud usab kini sa mga Gentil balik ngadto sa mga Judio, ug ang Pagsakgaw moabot na. Karon, hinumdumi kung unsa ang atong gibasa diha sa Pinadayag ug sa Zakarias. Parehong nagakahitabo kini pagkahuman sa dakung kasakitan. Ang Iglesia sa mga Panganay dili moagi sa dakung kasakitan. Nasayod kita niana. Ginatudlo kana sa Biblia. Nianang panahona nagaingon kini nga igabubo sa Dios ang Iyang Espiritu sa balay sa Israel. Mao ra kini nga Espiritu nga gibubo sa mga Gentil sa ilang panahon. "Ug sila motutok Kanako Nga ilang gipalagbasan, ug sila magabalata tungod Kaniya, ingon sa usa nga magabalata tungod sa iyang 31
32 USA KA PAGPADAYAG SA PITO KA MGA KAPANAHONAN SA IGLESIA anak nga lalaking bugtong, ug magaantus sa kapait tungod Kaniya, ingon sa usa nga nagaantus sa kapait tungod sa iyang panganay nga anak. Niadtong adlawa may daku kaayo nga pagbalata diha sa Jerusalem, ingon sa pagbangotan sa Adadrimon sa walog sa Megiddo. Ug ang yuta magabalata, tagsatagsa ka banay magalain pagbalata; ang banay sa balay ni David magalain, ug ang ilang mga asawa magalain; ang banay sa balay sa mga Simeihanon magalain, ug ang ilang mga asawa magalain;..." Ug ang tagsatagsa ka mga panimalay magalain, sa diha nga moabot na Siya uban sa mga panganud sa kahimayaan sa Iyang Ikaduhang Pag-anhi. Silang mga Judio nga naglansang Kaniya makakita Kaniya sama sa ginaingon diha sa usa pa ka Kasulatan. "Asa Mo man nakuha kana nga mga samad?" Ug moingon Siya, "Sa balay sa Akong mga higala." Dili lang kini nga mamahimong usa ka masulob-on nga panahon para sa mga Judio nga nagsalikway Kaniya ingon nga mao ang Mesias, kondili mamahimo usab kini nga usa ka masulob-on nga panahon sa kadtong mga nahibilin nga mga Gentil nga nagsalikway Kaniya ingon nga Manluluwas sa niining panahon. Magkaaduna og mga paghilak ug mga pagminatay. Ang nangatulog nga mga ulay managminatay. Sila'y iglesia nga mga nanagdumili nga nagarepresenta mabutangan og lana (nga simbolo sa Balaang Espiritu) ang ilang mga lamparahan (nga simbolo sa lawas o sudlanan sa lana) hangtud nga ulahi na kini. Dili nga sila dili-maayong mga tawo. Sila'y mga ulay ug kana timailhan sa usa ka hataas nga kahimtang sa pamatasan. Apan wala sila'y lana diha sa ilang mga lamparahan busa gipangsalibay sila didto kon diin aduna ang mga paghilaka ug mga pagkagut sa mga ngipon. sa Atong itipo kini tanan diha sa Genesis, sa kapitulo 45, kon diin gitagbo ni Joseph sa Egipto ang iyang mga igsoong lalaki ug gipaila ang iyang kaugalingon ngadto kanila. Genesis 45:1-7, "Unya si Joseph wala na makagpugong sa iyang kaugalingon sa atubangan sa tanan nga diha sa iyang luyo; ug siya misinggit, Papahawaa ninyo ang tanan. Ug didto wala na'y bisan kinsa nga nahibilin, samtang si Joseph sa iyang kaugalingon nagpaila sa iyang mga igsoong lalaki. Ug siya nagminatay sa paghilak: ug nanagpakadungog ang mga Egiptohanon ug nakadungog usab ang panimalay ni Faraon. Ug si Joseph nag-ingon sa iyang mga igsoon, Ako mao si Joseph; buhi pa ba ang akong amahan? Ug ang iyang mga igsoon wala makahimo sa pagtubag kaniya; kay nangalisang sila sa atubangan niya. Ug miingon si Joseph sa iyang mga igsoong lalaki, Dumuol kamo kanako, gipakilooy ko kaninyo. Ug sila mingduol. Ug siya miingon, Ako mao si Joseph nga inyong igsoon, nga inyong gibaligya sa Egipto. Ug karon ayaw ninyo ikasubo, ni ikaguol sa inyong kaugalingon, nga
ANG KAPADAYAGAN NI JESUS NGA MAO ANG CRISTO ako gibaligya ninyo dinhi: kay ang Dios nagpadala kanako sa pag-una kaninyo aron sa pagbantay sa kinabuhi. Kay niining duha na karon ka tuig nga may gutom dinhi sa yuta: ug may nahibilin pa nga lima ka tuig, nga wala'y makadaro ni makaani. Ug ang Dios nagpadala kanako sa pag-una kaninyo aron sa pagbantay kaninyo nga mga salin dinhi sa yuta, ug sa pagluwas kaninyo nga buhi pinaagi sa daku nga pagkaluwas." Karon dili ba nga pagkatahum ang pagkapareho niana sa Zakarias 12? Pag-gihiusa ang maong duha sigurado nga eksaktong makuha nato kini sa husto. Sa bata pa kaayo niadto si Joseph gikadumtan na siya sa iyang mga igsoon. Nganong gikadumtan man siya sa iyang mga igsoon? Tungod kadto kay siya Espirituhanon. Dili niya mapugngan nga makita kadto nga mga panan-awon, ni mapugngan niya ang pagdamgo og mga damgo ug ang paghubad niini. Anaa na kini kaniya. Dili niya mahimong magpakita og bisan unsa man gawas sa kung unsa ang anaa kaniya. Busa, sa dihang gikadumtan siya sa iyang mga igsoong lalaki wala kadto'y kapasikaran. Apan siya niadto ang pinalangga sa iyang amahan. Usa ka propeta ang iyang amahan ug mao nga nakasabot. Mao'y nagapahimo niana nga usa ka hingpit nga tipo ni Cristo. Gihigugma sa Dios Amahan ang Anak, apan gidumtan Siya sa mga igsoon (sa mga Escriba ug mga Fariseo) tungod kay mahimo Niya ang pag-ayo sa mga masakiton, ang paghimo sa mga milagro ug pagtagna sa umalabot, makakita og mga panan-awon ug hubaron ang mga niini. Dili kadto hinungdan aron dumtan Siya pero gihimo nila, ug sama sa mga igsoon ni Joseph kaniadto, ilang gikadumtan Siya sa wala'y kapasikaran. Karon hinumdumi kung giunsa pagtagad si Joseph niadtong mga anak nga lalaki ni Jacob. Ila siyang gihulog didto sa usa ka gahong. Ilang gikuha ang iyang sinina nga may nagkalainlaing kolor nga gihatag kaniya sa iyang amahan ug gituslob kini sa dugo aron himoon nga damhon sa iyang amahan nga gipatay sa kung unsang mananap ang maong bata. Ila siyang gibaligya ngadto sa pipila ka magpapatigayon og mga ulipon nga mao'y nagdala kaniya sa Egipto ug gibaligya siya usab ngadto sa usa ka heneral. Gipapriso siya sa asawa sa maong heneral sa salaod nga dili tinuod, apan human sa pipila ka panahon ang iyang kasarang ingon nga usa ka propeta mao'y nagdala kaniya ngadto sa pagtagad ni Faraon ug gibayaw siya ngadto sa tuong kamot ni Faraon nga may ingon nianang gahum nga wala'y makaduol kang Faraon gawas nga moduol una siya kang Joseph. Karon susihon nato ang kinabuhi ni Joseph sa atua pa siya sa Egipto, kay dinhi nato siya makita ingon nga mao ang hingpit nga tipo ni Cristo. Sa atua siya sa balay sa maong heneral gisumbong siya sa salaod nga dili tinuod, gisilotan 33
34 USA KA PAGPADAYAG SA PITO KA MGA KAPANAHONAN SA IGLESIA ug gibilanggo sa wala'y kapasikaran, sama gayud sa gibuhat nila kang Jesus. Didto sulod sa bilanggoan iyang gihubad ang damgo sa magbalantay sa vino ug magbubuhat sa tinapay nga mga binilanggo usab kauban niya. Ang maong magbalantay sa vino nahibalik sa kinabuhi, apan gisilotan sa kamatayon ang laing usa. Gibilanggo si Cristo sa krus, sinalikway sa Dios ug sa tawo. Sa isigkakilid Niya aduna niadto og usa ka kawatan - namatay ang usa, sa espirituwal, apan ang laing usa gihatagan og kinabuhi. Ug himatikdi, sa dihang gikuha na si Jesus sa krus, gibayaw Siya ngadto sa langit ug nagalingkod karon diha sa tuong kamot sa gamhanang Espiritu ni Jehovah; ug wala'y makaduol sa Dios gawas nga pinaagi Kaniya. Aduna'y USA RA ka tigpataliwala sa Dios ug mga tawo, ug Siya lang gayud ang inyong gikinahanglan. Wala'y mga Maria o mga santos man, si Jesus lamang. Sa pagpadayon niining pagtipo nga makita nato diha kang Joseph, himatikdi kung unsa nga ang tanan niyang gibuhat didto sa Egipto miuswag. Miuswag ang una niyang trabaho sa heneral. Bisan ang bilanggoan miuswag. Sa dihang mobalik na si Jesus, ang diserto magapamulak sama sa usa ka rosas. Siya mao ang "Anak sa Kauswagan." Maingon nga wala'y kapanahonan sukad nga nagmauswagon sama niadtong usa nga nailalum sa kagahum ni Joseph, magkaaduna usab og panahon nga ingon ka mapanalanginon nga moabot diri sa yuta nga wala pa gayud nasinati sa kalibutan. Mahimo sa matag usa kanato nga molingkod ilalum sa kaugalingon natong kahoy'ng higuera ug magkatawa ug magkasadya ug mabuhi hangtud sa kahangturan diha sa Iyang presensiya. Anaa sa Iyang presensiya ang kahupnganan sa kalipay ug sa Iyang toong kamot aduna ang kalipayan sa wala'y katapusan. Dalaygon ang Dios. Karon himatikdi, kung asa man moadto si Joseph ginapatingog nila ang trumpeta aron ipahibalo ang iyang pag- abot. Mosinggit ang mga tawo, "Pangluhod kamo kang Joseph!" Bisan unsa pa ang ginabuhat sa usa ka tawo, pagmotingog na kana nga trumpeta moluhod gayud siya. Mahimo nga aduna man siya'y ginabaligya diha sa dalan, ginadawat pa lang ang bayad kaniya, apan gikinahanglan nga mohunong siya ug magluhod sa pagtingog nianang trumpeta. Bisan pa kung usa siya ka tigpasundayag o magdudula man, gikinahanglan nga hunongon niya ang iyang pagpasundayag ug magluhod kang Joseph sa diha nga ginapahibalo ang iyang presensiya pinaagi sa pagbudyong niadtong trumpeta. Ug usa sa niining mga adlawa ang tanan-tanan nga napailalum sa panahon magahunong sa dihang motingog na ang trumpeta sa Dios, ug ang mga nangamatay diha kang Cristo mamangon ug mosubang ang wala'y katapusang kahayag ug katahum. Ang tanan-tanan mangluhod nianang higayona, kay nahisulat na, "Tungod niini usab gibayaw Siya sa Dios sa kahitas-an, ug gihatag Kaniya ang
ANG KAPADAYAGAN NI JESUS NGA MAO ANG CRISTO Ngalan nga labaw sa tanang mga ngalan: aron nga sa Ngalan ni Jesus ang tanang tuhod mangapiko, didto sa langit, ug dinhi sa yuta, ug ilalum sa yuta; ug ang tanang dila magasugid nga si Jesus Cristo mao ang Ginoo, alang sa kahimayaan sa Dios Amahan." Mga Taga-Filipos 2:9-11. Apan himatikdi ang usa pa ka mahimayaong kapadayagan sa niining pagtipo kang Joseph. Si Joseph, samtang didto pa sa Egipto, gihatagan og usa ka pangasaw-onong Gentil ug pinaagi niini nakaangkon siya og usa ka panimalay nga may duha ka anak nga lalaki, si Ephraim ug si Manases. Gihangyo ni Joseph ang iyang amahan niadto nga panalanginan ang maong duha ka batang lalaki. Iya silang gipahimutang sa atubangan ni Jacob aron nga si Manases, ang panganay maanaa sa too ni Jacob ug nga si Ephraim sa wala. Sa diha nga panalanginan na sila ni Jacob gikuros niya ang duha niya ka kamot aron nga ang toong kamot mahiadto sa manghod. Miingon dayon si Joseph, "Dili kana mao, papa, kini mao ang panganay, ang sa imong too." Apan miingon si Jacob, "Gikuros sa Dios ang duha ko nga kamot." Dinhi nga pagtipo makita nato nga ang panalangin nga napahinungod sa panganay (ang Judio) gikahatag ngadto sa mas manghod (ang Gentil) pinaagi sa krus (sa gikuros nga mga kamot) ni Ginoong Jesus Cristo. Nagaabot ang panalangin pinaagi sa krus. Mga Taga-Galacia 3:13-14, "Si Cristo mitubos kanato gikan sa pagtunglo sa kasugoan, sa diha nga nahimo Siyang tinunglo alang kanato: kay nahasulat na, Tinunglo ang matag usa nga pagabitayon diha sa kahoy: aron ang panalangin ni Abraham makadangat sa mga Gentil pinaagi kang Jesus Cristo; aron makadawat kita sa saad sa Espiritu pinaagi sa pagtoo." Ang panalangin ni Abraham miabot sa mga Gentil pinaagi sa krus. Gisalikway sa mga Judio ang krus; busa, nakaangkon si Jesus og Gentil nga pangasaw-onon. Karon sa pagbalik sa estorya bahin kang Joseph nga nakigtagbo sa iyang mga igsoong lalaki. Mahinumduman ninyo nga dili tanan sa maong mga igsoon ang miadto. Nasayod si Joseph niana ug gipamugos nga tanan sa maong mga igsoon ang magpakita sa atubangan niya, o dili niya mahimo ang pagpaila sa iyang kaugalingon ngadto kanila. Gidala nila sa kaulahian ang usa nga wala nag-adto, ang batan-ong si Benjamin. Ang batan-on nga si Benjamin kadto, ang porsuso nga igsoong lalaki ni Joseph, ang maong nagapadilaab sa iyang kalag. Ug sa diha nga ang atong Joseph, nga si Jesus, magaabot na sa katawhan nga nagtuman sa mga sugo sa Dios ug nangbalik na ngadto sa Palestina, magadilaab usab ang Iyang kalag. Ang batan-ong si Benjamin nagatipo sa 144,000 nga mga Israelinhon nga gikan sa tibuok kalibutan nga nakabalik na sa Palestina alang sa ilang katubsanan. Managpabilin sila didto nga andam na sa pagdawat Kaniya, Nga kung maila sa husto mao'y Kinabuhing wala'y katapusan. Magaingon sila, "Kini ang among Dios Nga 35
36 USA KA PAGPADAYAG SA PITO KA MGA KAPANAHONAN SA IGLESIA among gipaabot." Unya makita nila Siya Nga ila niadtong gilansang. Ug manghilak sila sa kalisang, "Asa man gikan kining makalilisang nga mga samad? Giunsa man pagkahitabo niini?" Ug managminatay sila ug managhilak, nga ang tagsatagsa ka panimalay magalain, ang tanan magalain diha sa tumang kapait sa kasubo. Karon mamahimong asa man ang Iglesiang Gentil samtang nagapaila si Jesus sa Iyang Kaugalingon ngadto sa Iyang mga igsoon? Hinumdumi nga ang pangasaw-onon ni Joseph uban sa ilang duha ka anak atua sa palasyo, kay nagmando si Joseph niadto, "Biyai ako ninyong tanan; pahawaa silang tanan sa akong atubangan." Mao nga gitago ang pangasaw- onong Gentil didto sa palasyo ni Joseph. Asa man paingon ang Iglesiang Gentil pagkasakgaw na? Paingon sa palasyo. Pagalalinon gikan sa yuta ang pangasaw-onon. Pagasakgawon siya sa dili pa ang dakung kasakitan aron tagbuon ang Ginoo diha sa kawanangan. Kay sulod sa tulo ka tuig ug tunga samtang nga ginabubo ang mapanimalusong kapungot sa Dios, didto ang pangasaw-onon sa dakung Panihapon sa Kasal sa Cordero. Nianang tungora magabalik Siya, nga ginabilin usá ang Iyang pangasaw-onon didto sa "balay sa Iyang Amahan," sa dihang ginapaila na Niya ang Iyang Kaugalingon ngadto sa Iyang mga igsoon. Sa mismo niining panahon, mabungkag ang anticristo nga kasabutan nga gihimo sa mga Judio uban sa Roma. Ipadala dayon sa Roma ug sa iyang mga kaabin ang ilang mga kasundalohan aron patyon ang tanang mga mahinadlukon sa Dios, og mapabilinon sa Pulong nga mga Judio. Apan sa diha nga nagapaduol na sila sa maong siyudad aron gun-obon kini, aduna'y magpakita sa kalangitan og ilhanan sa nagaabot nga Anak sa Tawo uban ang Iyang gamhanang panon sa kasundalohan aron laglagon sila nga dugay nang nagapanggun-ob sa yuta. Sa diha nga nasumpo na ang kaaway, moabot dayon si Jesus ug ipaila na ang Iyang Kaugalingon ngadto sa 144,000. Tungod nga nakita ang gamhanan Niyang mga buhat sa pagluwas, miduol sila aron hibaloon ang Iyang gahum. Apan sa nakita usab nila ang Iyang mga samad ug sa pagkasayod nga ila Siyang gisalikway bisan hangtud niadtong higayona, ang mao'y nakapahilak kanila diha sa hilabihang kasakit sa kalisang ug kahadlok, sama usab sa nahitabo sa ilang mga igsoon kaniadto sa dihang nanagtindog ang mga niini sa atubangan ni Joseph, sa kahadlok nga basin pamatyon sila. Pero sama sa giingon ni Joseph, "Ayaw ikaguol kini sa inyong kaugalingon. Okey lang kini. Ang Dios ang anaa sa luyo niining tanan. Gibuhat Niya kini aron sa pagpanalipod og kinabuhi." Si Jesus usab magapakigsulti kanila sa pakigdait ug gugma. Nganong gisalikway man si Jesus sa mga Judio? Dios ang anaa sa luyo niining tanan. Mao lang kana ang paagi nga
ANG KAPADAYAGAN NI JESUS NGA MAO ANG CRISTO mahimo Niyang madala pagawas ang Gentil nga pangasaw- onon. Namatay Siya sa krus aron maluwas ang kinabuhi sa Iglesiang Gentil. Karon kining 144,000 wala diha sa pangasaw-onon. Gitawag sila diha sa Pinadayag 14:4 nga mga ulay ug ilang ginasunod ang Cordero bisan asa man Siya paingon. Tungod kay wala nila gibulingan ang ilang mga kaugalingon sa mga babaye nagapakita nga mga eunoco sila (Mateo 19:12). Ang mga eunoco mao'y mga magbalantay sa mga lawak-katulgan nga para sa pangasaw-onon. Sila'y mga tig-atiman. Himatikdi nga wala sila nagalingkod sa trono kondili mga anaa sa atubangan sa trono. Dili, wala sila diha sa pangasaw-onon, kondili maanaa sila didto sa mahimayaong paghari na sa milenyum. Makita nato kung ingon-ana sa diha nga ang mga kinaulahian sa Israel mahidugtong na sa gugma diha sa Ginoo, ug nga napukan na ang kaaway, pagaandamon na sa Dios ang Iyang bukid nga balaan, ang Iyang bag-ong Tanaman sa Eden alang sa pangasaw-onon ug sa mga nagaalagad niini ug Kaniya sulod sa usa ka libo ka tuig nga pag-honeymoon dinhi sa yuta. Sama nga atua kaniadto sa maong tanaman si Adan ug si Eva ug wala nila mahuman ang usa ka libo ka tuig, karon ang atong ulahing Adan nga mao si Jesus, ug ang Iyang Eva (ang Matuod nga Iglesia) mao'y magahuman sa tibuok nga plano sa Dios. Oh, daw sa unsa nga ginabalik pag-usab sa Biblia ang kaugalingon niini. Ang maong esena mahitungod kang Joseph ug sa iyang mga igsoon haduol nang mautro pag-usab, kay haduol nang moabot si Jesus. Ug sa pagbiya nato sa pagtipo kang Joseph, aduna'y usa pa ka butang nga gusto ko nga dalhon sa inyong pagtagad mahitungod niining katapusang panahon. Mahinumduman ninyo nga samtang nagtindog si Joseph kaniadto atubangan sa iyang mga igsoon nga dili pa kauban sa mga niini si Benjamin nakigsulti siya pinaagi sa usa ka maghuhubad bisan pa nga batid siya sa Hebreohanon. Nakigsulti siya sa iyang mga igsoon diha sa laing pinulongan. Nahibalo ba mo nga ang unang Kapanahonan sa Gentil (ang ulo nga bulawan, ang Kapanahonang Babilonia) nahuman sa usa ka mensahe diha sa laing pinulongan nga nasulat sa bongbong? Mahuman kini nga kapanahonan sa mao ra gihapong paagi. Ang kadaghan sa nagkalainlaing mga pinulongan niining panahona mao'y usa pa ka kapanghimatuuran nga patapos na ang Panahon sa mga Gentil ug pabalik na ang Dios ngadto sa Israel. Siya'y haduol nang moabot. Ang maong Alfa ug ang Omega, ang Propeta, Sacerdote ug Hari, ang Tanan-sa-Tanan, ang Ginoong Dios sa mga Panon, haduol nang moabot. Hinaut pa unta Ginoong Jesus, ang Usa ug ang Mao Lamang Nga Matuod Nga Dios, umanhi Ka na sa madali! 37
KAPITULO DOS ANG PANAN-AWON SA PATMOS PINADAYAG 1:9-20 Si Juan sa Patmos Pinadayag 1:9, "Ako si Juan, nga inyong igsoon, ug umalambit uban kaninyo sa kasakitan, ug sa gingharian ug sa pagpailub nga diha kang Jesus Cristo, didto ako sa pulo nga ginganlan og Patmos, tungod sa Pulong sa Dios, ug sa pagpamatuod ni Jesus Cristo." Kining serye sa mga panan-awon sa Kapadayagan sa Persona ni Jesus Cristo gihatag kang Juan kaniadto samtang nga gikatambog siya didto sa Pulo sa Patmos. Traynta ka milya gikan sa baybayon sa Asia Minor kining gamay nga pulo didto sa Dagat sa Aegean. Tungod nga batohon ug puy-anan sa mga bitin, mga tabili ug mga tanga, gamay ra niini ang gamit sa pagpatigayon, busa gihimo kining usa ka lugar sa mga sinilotan sa Emperyong Romano kon diin gipangbilanggo ang mga wala na'y paglaum nga mga kriminal, mga binilanggo sa pulitika, ug uban pa. Mahimatikdan ninyo nga gipahinungod ni Juan ang iyang kaugalingon ngadto sa mga Cristohanon ingon nga usa ka igsoong uban sa kasakitan. Mao kadto ang panahon nga ang unang iglesia nagasagubang sa dakung pagpanglutos. Dili lang nga ang ilang relihiyon "gisultihan og dili maayo bisan asa" kondili ang maong mga tawo mismo gipangbilanggo ug gipamatay. Si Juan, sama sa daghang uban pa, nagaantus kaniadto sa pagkabilanggo tungod sa Pulong sa Dios ug sa pagpamatuod mahitungod kang Jesus Cristo. Sa gidakup siya, napakyas sila sa paninguha nga patyon siya pinaagi sa pagtuslob kaniya diha sa nagabukal nga mantika sulod sa baynte-kuwatro ka oras. Dayon ang napungot kaayo ug wala'y mahimo nga mga opisyales gisilotan siya nga dalhon sa Patmos ingon nga usa ka balbal. Apan nag-uban kaniya ang Dios, ug napasaylo siya aron biyaan ang pulo ug nakabalik sa Efeso kon diin nagpadayon siya sa pagka-pastor pag-usab hangtud sa oras na sa iyang kamatayon. Ang mga panan-awon nga nadawat ni Juan milangkub sa gidugayon nga duha ka tuig, A.D. 95-96. Sila ang pinakatalagsaon sa tanang mga panan-awon diha sa Pulong. Naipahayag ang maong tibuok basahon diha sa mga simbolo, ug busa kini mao'y sentro sa daghanang mga kritisismo ug panaglalis. Bisan pa niana, aduna ang selyo sa Dios diha niini. Kana ang nakapahimo niini nga kasaligan ug daku kaayo nga bili sa tanan nga nagabasa o nagapatalinghug sa balaan nga mga panid niini.
40 USA KA PAGPADAYAG SA PITO KA MGA KAPANAHONAN SA IGLESIA DIHA SA ESPIRITU SA ADLAW SA GINOO Pinadayag 1:10, "Diha ako sa Espiritu sa adlaw sa Ginoo, ug hingdunggan ko gikan sa akong luyo ang usa ka makusog nga tingog, nga daw trumpeta." "Diha ako sa Espiritu." Dili ba pagkamaanindot niana? Uy, gusto ko kana. Mahimo mong tawgon kana nga mga pulong nga, "Ang kinatibuk-an sa Cristohanong kinabuhi." Kung magkinabuhi man kita ingon nga mga Cristohanon, kinahanglan nga anaa kita diha sa IYANG Espiritu. Wala naghisgot si Juan bahin sa iyang pagkaanaa diha sa kaugalingon niyang espiritu. Dili maihatud niana kining maong mga panan-awon. Gikinahanglan gayud niini ang Espiritu sa Dios. Gikinahanglan niini gayud ang Espiritu sa Dios nga nag-uban kanato, usab, o wala'y pulos ang tanan natong mga pagpaningkamot. Miingon si Pablo, "Magaampo ako nga anaa sa Espiritu. Magakanta ako nga anaa sa Espiritu. Magkinabuhi ako nga anaa sa Espiritu." Kung aduna may kaayohan nga moabot kanako kinahanglan gayud nga ginapadayag kini sa Espiritu, gipamatud-an sa Pulong, ug mahipadayag pinaagi sa mga bunga nga ginapakita niini. Sa ingon ka sigurado nga gikinahanglan ni Juan nga maanaa sa Espiritu aron madawat kining mga talagsaon nga mga kapadayagan nga lab-as gikan kang Jesus, gikinahanglan nato nga maanaa sa Espiritu aron masabtan ang maong mga kapadayagan nga gikahatag sa Dios kanato aron ikinabuhi diha sa Iyang Pulong, kay kini ang mao ra nga Espiritu. Tan-awa kini sa niining paagi. Daghan kaayo ang nakabasa gayud sa Biblia kon diin nagaingon diha sa Mga Buhat 2:38, "Maghinulsol kamo, ug managpabautismo ang tagsatagsa kaninyo sa Ngalan ni Jesus Cristo alang sa pagpasaylo sa mga sala, ug madawat ninyo ang gasa nga Espiritu Santo," ug basta na lang labyan. Dili nila kini makita. Kung nakita nila kini, pinaagi sa pagka-anaa sa Espiritu, mahibaloan nila nga kung gusto nilang madawat ang Balaang Espiritu, gikinahanglan nila nga maghinulsol ug magpabautismo sa Ngalan ni Ginoong Jesus ug dayon obligado ang Dios nga tumanon ang Iyang Pulong pinaagi sa pagpuno kanila sa Espiritu Santo. Wala gayud sila napaanaa diha sa Iyang Espiritu o eksaktong natuman na unta kini kanila sama sa ginaingon sa Pulong. Mag-ampo sa Dios alang sa kapadayagan sa Iyang Espiritu. Mao kana ang unang lakang. Ang maanaa sa Espiritu. Tugoti ko nga mogamit og usa pa ka paghulagway. Pananglitan nagkinahanglan kamo nga pagaayohon. Unsa man ang ginaingon sa Pulong? Bueno, nabasa na nato kini tanan sa dili na maihap nga higayon, apan wala lang napaanaa sa Espiritu sa dihang ginabasa kini. Naghangyo ba kita sa Dios
ANG PANAN-AWON SA PATMOS alang sa Iyang Espiritu aron itudlo kanato ang kamatuoran gayud niini? Kung gihimo na nato, atong tawgon ang mga elders, isugid ang atong mga kasal-anan, madihogan og lana ug maiampo, ug mamahimong mao na kana. Mahimo nga dili kini moabot sa gilayon, apan sa Iyang Espiritu, kini human na. Wala na'y uban pang dalangpanan nga korte sa mga pag- apela. Pagatumanon g'yud sa Dios ang Iyang Pulong. Oh, gikinahanglan nato ang maanaa sa Espiritu, ug mamahimo na ang mga butang. AYAW USÀ DIRETSO SA MAONG MGA PAGBUHAT. MAGMAANAA SA ESPIRITU UG DAYON BUHATA NA ANG MAONG MGA PAGBUHAT UG BANTAYI KUNG UNSA'Y PAGABUHATON SA DIOS. Nahimatikdan na ba ninyo kung unsa nga ang kalibutan nagakaanaa sa espiritu nga iya sa mga butang nga ania sa kalibutan? Nagaadto sila sa ilang mga pagduladula'g bola, sa ilang pangdula nga mga kalingawan, ug sa ilang mga sayawan. Nagakaapil sila sa espiritu niini. Wala sila nagalingkod lang dinha nga sama sa mga bulak lang sa pader, o dugay nang nauga nga mga tukog. Nagakaapil sila sa mga pagbati mismo sa maong mga butang ug nahimo nang kabahin sa ingon-anang mga butanga. Pero, oh, daw sa unsa nila ka dili-nagustohan ang mga Cristohanon nga maanaa sa Espiritu sa Pulong sa Dios. Ginatawag nila kitang mga panatiko ug mga holy-roller. Wala'y dili nila buhaton aron ipakita ang ilang pagkasilag ug dili pag-uyon. Apan ayaw panumbalinga kana. Mapaabot ninyo kini, nga nasayod kung asa kini gikan. Pagpadayon lang ug magmaanaa sa Espiritu sa pagsimba. Limpyo ang atong espiritu. Lab-as kini. Tinuod kini. Buutan kini ug maligdong pero bisan pa man, puno sa kalipay sa Ginoo. Ang Cristohanon angay nga ingon gayud ka madasigon ug puno siya sa kalipay diha sa Ginoo sama sa diha nga ginalamian ug nagakalipay ang kalibutan sa iyang mga kalingawan niini. Pareho lang nga tawo ang mga Cristohanon ug ang sa kalibutan; pareho silang may mga pagbati. Ang kalahian mao nga ang kasingkasing ug mga pagbati sa mga Cristohanon tuman nga nakapahinungod sa Ginoo sa Kahimayaan ug sa Iyang gugma, samtang ang sa kalibutan ginatagbaw lang ang unod. Karon nagaingon kini nga si Juan atua siya sa Espiritu sa Adlaw sa Ginoo. Oh, uy, ania ang bersekulo nga nagakahimo gayud nga hinungdan sa mga panaglalis. Dili nga gikinahanglan niini kini, o nga angay man, apan dili lang gayud makita sa ubang mga tawo kung unsa gayud ang ginaingon sa Pulong. Una sa tanan makaplagan nato ang pipila ka maayong mga tawo nga ang tawag sa Adlaw sa Ginoo, mao'y Adlaw nga Sabbath, nga sa ila mao ang Sabado. Dayon aduna'y uban nga 41
42 USA KA PAGPADAYAG SA PITO KA MGA KAPANAHONAN SA IGLESIA ang tawag sa Adlaw sa Ginoo, Dominggo, nga mao'y unang adlaw sa semana. Pero unsaon man pagkahimo niini og bisan hain man niining duha ka adlaw, o bisan hiusahon mo pa ang duha, tungod kay si Juan atua kaniadto sa Espiritu nga nagadawat niadtong mga panan-awon sa gidugayon nga duha ka tuig. Ang nahitabo gayud mao nga si Juan gisakgaw sa Espiritu ug gidala ngadto sa Adlaw sa Ginoo, nga moabotay pa lang. Ang Biblia nagahisgot mahitungod sa Adlaw sa Ginoo nga sa umalabot pa lang, ug sa karon pa lang makita na ni Juan ang maong mga butang bahin nianang umalabot nga adlaw. Apan sa pagkakaron, aron lang nga mapahimutang ang atong mga hunahuna, hibaloon nato sa eksakto kung unsa ang Sabbath sa karon. Ang Sabbath, sama sa pagkahibalo nato niini gikan sa Bag-ong Tugon, DILI mao ang pagsaulog sa kung unsa nga adlaw. Wala'y gisugo kanato og bisan unsa man nga saulogon ang Sabado ingon nga usa ka Sabbath, ni aduna kita og unsa man nga kasugoan nga saulogon ang unang adlaw sa semana, nga mao ang Dominggo. Ania ang kamatuoran mahitungod sa Sabbath, nga nagakahulogan og "kapahulayan." Mga Hebreohanon 4:8-10, "Kay kung si Jesus mihatag pa kanila og kapahulayan (o adlaw sa kapahulayan), wala unta Siya magsulti mahitungod sa lain pa nga adlaw. Busa nagapabilin pa diay ang usa ka kapahulayan (pagsaulog og Sabbath) nga gitagana alang sa mga tawo sa Dios. Kay siya nga nakasulod sa iyang kapahulayan, moundang man usab sa iyang mga pagpamuhat, maingon nga miundang niadto ang Dios sa Iyang mga pagpamuhat." Nadungog n'yo ba kanang mahinungdanong han-ay sa mga pulong sa ulahing bahin sa maong bersekulo? "Miundang niadto ang Dios sa Iyang pagpamuhat." Gihatag sa Dios ngadto sa Israel ang ikapitong adlaw alang sa ilang Sabbath, sa pagdumdum sa Iya mismong pagpamuhat kon diin nga Iyang gibuhat ang kalibutan ug ang tanan nga ania niini, ug dayon miundang na sa maong paglalang. Miundang Siya sa Iyang mga pagpamuhat. Nagpahulay Siya. Karon maayo kaniadto ang paghatag og usa ka kapahulayang Sabbath ngadto sa usa ka katawhan nga atua tanan diha sa usa ka lugar sa usa ra ka panahon, aron nga mahimo nilang tanan ang pagsaulog kana nga adlaw. Sa karon nga katunga sa kalibutan anaa sa adlaw samtang ang pikas bahin niini anaa sa kagabhion, mao nga dili gayud kini magpulos. Pero usa lang ka pagpangatarungan kana gikan sa natural. Tan-awon nato kung unsa ang ginatudlo sa Biblia kanato mahitungod niining kapahulayan nga Sabbath. "Kay siya nga nakasulod sa iyang kapahulayan." Kini nga pagsulod dili nga pagsulod lang, kondili ang pagpabilin diha, sa kapahulayan. Usa kini ka "kapahulayan sa wala'y katapusan" kon diin
ANG PANAN-AWON SA PATMOS nga ang ikapitong adlaw wala na'y lain kondili usa gayud ka tipo. Ang "pito" mao ang kakumpletohan. Ang "walo" mao ang "unang" adlaw pag-usab. Ang pagkabanhaw ni Jesus atua sa unang adlaw niadtong semana, nga nagahatag kanato sa kinabuhing wala'y katapusan ug kapahulayang Sabbath nga wala'y katapusan. Tungod niini makita nato kon ngano nga ang Dios dili makahatag kanato og bisan usa ka pihong adlaw sa semana ingon nga usa ka Sabbath (kapahulayan). Kita'y "nakasulod na ngadto" ug "nagapabilin na diha" sa atong kapahulayan, nga dili mabuhat kaniadto sa Israel, ingon nga usa lang niadto ka landong sa matuod nga kahulogan nga ato karon ginatagamtam. Nganong mobalik pa sa usa ra ka landong nga aduna na kanato ang realidad karon? Kung unsaon nato pagdawat niining kapahulayan, o pagpabilin sa Sabbath, anaa sa pagdapit ni Jesus. Nag- ingon Siya diha sa Mateo 11:28-29, "Umari Kanako, kamong tanan nga gikapuyan ug nabug-atan, ug papahulayon Ko kamo. Isangon ninyo ang Akong yugo diha kaninyo, ug magtoon kamo Kanako;...ug makakaplag kamo og pahulay (o ang pagsaulog sa Sabbath, dili nga usa ka adlaw, kondili kinabuhi nga wala'y katapusan, ang Sabbath) alang sa inyong mga kalag." Bisan unsa pa ka dugay kamo naghago ilalum sa inyong kabug-aton sa sala, kung napulo man kini ka tuig, traynta ka tuig o singkwenta ka tuig, o mas dugay pa, pagduol lang uban ang inyong gikapuyan og hago na nga kinabuhi ug makaplagan ninyo ang Iyang kapahulayan (ang matuod nga Sabbath). Hatagan kamo ni Jesus og kapahulayan. Karon unsa ba gayud ang eksakto nga kapahulayan ang igahatag ni Jesus? Isaias 28:8-12, "Kay ang tanan nga mga lamesa nangapuno sa sinuka ug kahugawan, hangtud nga wala na'y dapit nga malimpyo. Kinsa man ang Iyang tudloan og kaalam? ug kinsa man ang Iyang pasabton sa balita? sila nga mga nalutas na sa gatas, ug ang mga gihimulag na sa mga dughan. Kay kini mao ang sugo ibabaw sa sugo, sugo ibabaw sa sugo; lagda ibabaw sa lagda, lagda ibabaw sa lagda; dinhi madiyutay, ug didto madiyutay: hinonoa sa lumalangyaw nga mga ngabil ug uban sa laing dila Siya mosulti niining katawohan. Kanila miingon Siya, Kini mao ang pahulay (ang Sabbath) nga pinaagi niini hatagan ninyo og pahulay siya nga ginakapuyan (o sa pagsaulog diha sa Iyang Sabbath); ug kini mao ang makapahayahay: apan dili sila manimati." Ania kini nga gipropesiya mismo dinhi sa Isaias. Ug natuman kini didto sa Pentecostes pagkahuman sa 700 ka tuig sa dihang gipuno silang tanan sa Espiritu Santo sa eksaktong pagkasulti gayud nga mahitabo ang mga niini. Kini mao ang matuod nga gisaad nga Sabbath. Mao nga sa dihang napuno sila sa Espiritu Santo giundang na nila ang kalibutanon nilang mga buhat, ang kalibutanon nilang mga binuhatan, ang dautan nilang 43
44 USA KA PAGPADAYAG SA PITO KA MGA KAPANAHONAN SA IGLESIA mga pamaagi. Ang Espiritu Santo na ang nagdumala sa ilang mga kinabuhi. Nakasulod na sila sa maong kapahulayan. Mao kana ang inyong kapahulayan. Mao kana ang inyong Sabbath. Dili kini nga usa ka adlaw, ni usa man ka tuig, kondili ang eternidad sa pagkapuno mismo ug nga gipanalanginan sa Balaang Espiritu. Kini mao ikaw nga miundang na, ug ang Dios na ang nagapamuhat. Ang Dios na kini diha kanimo nga nagabuot ug nagapamuhat alang sa Iyang maayong kahimut- an. Tugoti ko paghatag og usa pa ka pagpahayag bahin sa mga Sabadista nga nagaingon nga nagatigum kono kita sa sayup nga adlaw sa semana kon motigum kita sa Dominggo, ang unang adlaw. Ania ang giingon ni Justin niadtong ikaduhang gatusan-ka-tuig. "Usa ka panagtigum ang gipahigayon sa Dominggo sa tanan niadtong nanagpuyo sa mga siyudad ug mga kabaryohan, ug usa ka bahin sa mga kaagi sa mga apostoles ug mga sinulat ang gibasa basta nga may oras pa. Pagkahuman sa maong pagbasa, ang pangulo diha sa usa ka pagpamulong nagahatag og pagpahamatngon ug pagpanambag nga sundon ang maong halangdon nga mga butang. Pagkahuman niini nanindog kami alang sa pangkinatibuk- an nga pag-ampo. Sa nahuman ang maong pag-ampo, sama sa amo nang gihulagway, gipahamutang na ang tinapay ug vino didto sa among atubangan, ug gihimo ang pagpasalamat ug nagatubag ang kongregasyon og, "Amen." Dayon gipang- apud-apud ang maong mga tinapay og vino sa tagsatagsa ug gipanag-ambitan ug gidala sa mga diyakono ngadto sa balay sa mga wala-nakatambong. Dayon ang mga adunahan ug ang mga andam mohatag ninghatag sa ilang mga amot sumala sa ilang kabubut-on ug ang kining nakolekta gitugyan ngadto sa pangulo nga pinaagi niini mao ang ipang-amuma sa mga ilo, mga balo, mga nabilanggo, sa mga langyaw nga nanginahanglan." Mao nga makita nato nga kadtong mga nagapamahayag nga gipadayon kono sa unang iglesia ang pang-Hudayismong tradisyon sa pagtigum sa kada ulahing adlaw sa semana bug-os silang wala gayu'y hibangkaagan kung unsa ang ginapahayag diha sa kasaysayan, ug busa dili takus nga kasaligan. Oh, nga mangduol unta ang mga tawo ngadto Kaniya ug makaplagan kana nga kapahulayan. Aduna'y pagtuaw diha sa tanan natong mga kasingkasing alang niana nga kapahulayan apan wala nahibalo ang kadaghanan sa tubag. Busa gipaningkamotan nilang pahunongon ang maong pagtuaw pinaagi sa usa ka relihiyosong pamaagi sa pagsaulog sa kung unsang mga adlaw o sa pagdawat og mga pang-denominasyon nga mga kredo ug mga dogma. Pero sa pagkapakyas niana, daghan ang misulay sa pag-inum-inom, sa paghubog-hubog, ug tanan na nga lawasnong mga pagpatuyang, sa pagdahum
ANG PANAN-AWON SA PATMOS nga pinaagi sa kalibutanong mga kalingawan mahimong magkaaduna og unsa man nga katagbawan. Apan sa mga ingon niana wala'y kapahulayan. Manigarilyo sila ug mogamit og mga tambal aron mapakalma ang ilang mga nerbyos. Apan wala'y kapahulayan sa yutan-on nga mga ilimnong medisina. Si Jesus ang gikinahanglan nila. Langitnong tambal ang gikinahanglan nila, ang kapahulayan nga iya sa Espiritu. Dayon ang kadaghanan kanila nagasimba pag-Dominggo. Maayo kana pero bisan dinha wala sila'y ideya kung unsaon pagduol sa Dios ug kung unsaon ang pagsimba Kaniya. Nag- ingon si Jesus nga ang matuod nga pagsimba mao'y diha sa Espiritu ug sa kamatuoran, Juan 4:24. Apan unsa man nga matang sa pagsimba ang makuha mo diha sa usa ka iglesia nga pagkadiyuta'y ra ang nahibaloan bahin sa Dios nga manggibutang og Santa Claus sa panahon sa Pasko ug mga koneho sa Pasko sa Pagkabanhaw? Asa man nila gipanguha kana? Gipanguha nila kini gikan sa mga pagano ug gihimo kini nga kabahin na sa doktrina sa iglesia. Apan kung ang usa ka tawo mobalik sa Ginoo ug mapuno sa Espiritu Santo giundangan na niya ang tanang butang nga ingon niana. Aduna na siya'y kapahulayan sa iyang kalag. Nagasugod na siya sa tinuod gayud nga pagkinabuhi, ug ginahigugma ang Dios ug ginasimba Siya. Karon balikan nato ang Kasulatan. Nasayod na kita kung unsa ang dili-mao nga Adlaw sa Ginoo. Kung dili man kini ang Sabado o Dominggo, unsa man kini? Bueno, isaysay nato sa ingon niining paagi. Sigurado ang karon dili gayud mao ang Adlaw sa Ginoo. Iya kini sa tawo nga adlaw. Iya kini sa tawo nga mga bulohaton, iyaha sa tawo nga buhat, iyaha sa tawo nga iglesia, iya sa tawo nga ideya sa pagsimba, ang tanan-tanan iya sa tawo, kay kini man ang kalibutan sa tawo (kosmos). APAN MAGAABOT ANG ADLAW SA GINOO. Oo, tinuod gayud. Kini ingon lang nga sa panahon sa Pagpadayag ni Jesus Cristo, si Juan gisakgaw kaniadto sa Espiritu ug gidala sa Espiritu ngadto nianang Dakung Adlaw nga moabot pa lang. Ang Adlaw sa Ginoo mao'y kon kanus-a nga human na ang mga adlaw sa tawo. Ang mga gingharian niining kalibutana mamahimo na dayon nga mga gingharian sa atong Dios. Ang adlaw sa Ginoo mao kon kanus-a nga moabot na ang paghukom, ug nga pagkahuman niana mao na ang milenyum. Sa pagkakaron ginabuhat sa kalibutan ang gusto niining buhaton sa maong Cristohanon. Ginatawag nila siya sa tanan na nga matang sa dautan nga mga ngalan, bugal- bugalan siya. Apan moabot kana nga daku ug dayag nga adlaw sa diha nga magabakho sila ug magaminatay, tungod kay nagaabot na diha sa kapungot ang Cordero sa paghukom sa kalibutan. Mao kana kon diin maangkon na sa mga matarung ang ilang adlaw nga kauban ang Ginoo, tungod kay sunogon 45
46 USA KA PAGPADAYAG SA PITO KA MGA KAPANAHONAN SA IGLESIA ang mga dautan ug pagatamakan sa mga matarung ang ilang mga abó sa milenyum. Malaquias 4:3, "Ug pagatamakan ninyo ang mga dautan; kay sila mangahimong abó sa ilalum sa mga lapa-lapa sa inyong mga tiil sa adlaw nga Akong pagahimoon kini, nagaingon ang Ginoo sa mga panon." ANG TINGOG NGA DAW TRUMPETA Pinadayag 1:10, "Ug hingdunggan ko sa akong luyo ang usa ka makusog nga tingog, nga daw trumpeta," Atua niadto si Juan sa Espiritu, ug sa diha nga didto siya, nakita niya ang daku ug makahibulong nga adlaw ni Ginoong Jesus ug ang tanan Niyang balaan nga gahum. Pabuklad na niadto ang mahitungod sa umalabot nga panahon tungod kay pagatudloan na siya sa Dios. Wala nag-ingon si Juan nga usa kadto ka trumpeta. Daw sa usa kadto ka trumpeta. Karon sa diha nga patunggon ang usa ka trumpeta aduna'y pagkadinalian mahitungod niini. Sama kini sa usa ka tigmantala, ang mensahero sa hari, nga nagaabot ngadto sa mga tawo. Nagapatingog siya og usa ka trumpeta. Usa kini ka dinalian nga panawagan. Magtigum ang mga tawo aron sa pagpaminaw. (Kanunay kaniadto nagatigum ang Israel pinaagi sa pagpatingog sa usa ka trumpeta.) Aduna sa kung unsang butang nga mahinungdanon ang magaabot na. "Paminawa ninyo kini." Busa kini nga tingog aduna og mao ra sa gihapon ka dinalian nga panawagan sama sa ginabuhat sa trumpeta. Kini klaro ug makusog, makapakurat ug makapapukaw. Oh, madunggan unta nato ang tingog sa Dios sama sa usa ka trumpeta alang niining adlawa, kay kini mao ang "Trumpeta sa Maayong Balita" nga ginapahayag ang "Pulong sa Propesiya" aron nga manghibalo kita, ug nga andam alang sa, kung unsa ang magaabot sa kalibutan. ANG SUGO NGA ISULAT Pinadayag 1:11, "Nga nagaingon, Ako mao ang Alfa ug Omega, ang Nahauna ug ang Ulahi: ug, Kung unsa ang makita mo, isulat mo sa usa ka basahon, ug ipadala kini ngadto sa pito ka iglesia nga anaa sa Asia; ngadto sa Efeso, ug ngadto sa Esmirna, ug ngadto sa Pergamo, ug ngadto sa Tiatira, ug ngadto sa Sardis, ug ngadto sa Filadelfia, ug ngadto sa Laodicea." Mao na kini. Ang Nahauna ug ang Ulahi, ang Alfa ug ang Omega: ang kanang TANAN-TANAN niini. Ang usa ra nga matuod nga Dios. Ang Tingog ug ang Pulong sa Dios. Ang realidad ug ang kamatuoran nga nagakahaduol na. Pagkamaanindot nga butang ang maanaa sa Espiritu. Oh, ang maanaa sa presensiya sa Dios ug nga makadungog gikan Kaniya! "Kung unsa ang makita mo, isulat mo sa usa ka
ANG PANAN-AWON SA PATMOS basahon, ug ipadala kini ngadto sa pito ka iglesia." Ang maong tingog nga nagpahayag sa Iyang Pulong didto sa Tanaman sa Eden ug ibabaw didto sa Bukid sa Sinai, nga mao usab nga tingog ang nadungog didto sa pagkahalangdong himaya sa Bukid sa Pagkausab sa Iyang Dagway, nagapamahayag na usab, ug sa niining higayona ngadto na usab sa pito ka mga iglesia nga may bug-os ug kinatapusan nga kapadayagan ni Jesus Cristo. "Isulat ang maong mga panan-awon, Juan. Ipangsulat kini alang sa mga kapanahonan nga moabot, kay kini sila ang matuod nga mga propesiya nga GIKINAHANGLAN mamatuman. Ipangsulat mo kini ug ipadala kini, nga ginamantala kini." Naila ni Juan kana nga tingog. Oh, maila mo usab kana nga tingog pagmotawag na Siya kung ikaw usa gayud sa Iyang mga iyaha. ANG MGA LAMPARAHAN NGA BULAWAN Pinadayag 1:12, "Ug milingi ako sa pagtan-aw sa tingog nga nagpakigsulti kanako. Ug sa nakalingi ako, hingkit-an ko ang pito ka kandiliro nga bulawan;" Wala nagaingon si Juan nga milingi siya aron makita ang usa nga kang kinsang tingog iyang nadungog, kondili milingi siya aron makita ang tingog. Oh, nagustohan ko kana. Milingi siya aron makita ang tingog. Ang tingog ug ang maong persona usa ra ug mao ra sa gihapon. Si Jesus mao ang PULONG. Juan 1:1-3, "Sa sinugdan mao na ang Pulong, ug ang Pulong uban sa Dios, ug ang Pulong mao ang Dios. Kini Siya sa sinugdan uban sa Dios. Ang tanang mga butang nangahimo pinaagi Kaniya; ug wala'y bisan usa nga nahimo niadtong mga nangahimo na nga dili pinaagi Kaniya." Kung mahimo lang gayud ninyo nga makita ang Pulong makita ninyo si Jesus. Sa diha nga milingi si Juan nakita niya ang pito ka mga kandiliro nga bulawan. Sa tinuod mga lamparahan kadto. Ug ang giingon sa bersekulo 20, sila ang pito ka mga iglesia: "Ang pito ka mga kandiliro nga imong nakita mao ang pito ka mga iglesia." Aron mairepresenta ang maong mga iglesia dili mamahimo nga mga kandila sila. Mosiga ang kandila sa kadali lang ug dayon maugdaw na kini. Nagakaugdaw kini. Wala na dayon mahibilin niini. Pero ang mga lamparahan may pagkamalungtaron nga kalidad nga dili makita sa mga kandila. Kung gusto ninyong makakuha og usa ka matahum nga paghulagway bahin sa lampara, basaha ang mahitungod niini diha sa Zakarias 4:1-6, "Ug ang manulonda nga nakigsulti kanako mianhi pag-usab, ug nagpukaw kanako, ingon sa 47
48 USA KA PAGPADAYAG SA PITO KA MGA KAPANAHONAN SA IGLESIA usa ka tawo nga gipukaw gikan sa iyang pagkatulog, ug siya miingon kanako, Unsa ba'y imong nakita? Ug ako miingon, Nakita ko, ug ania karon ang usa ka tangkawan nga lunsay bulawan, uban ang iyang panaksan sa ibabaw niini, ug ang iyang pito ka mga lamparahan ibabaw niini, aduna'y pito ka tubo sa tagsatagsa sa mga lamparahan, nga diha sa tumoy niini: ug duruha ka mga kahoy nga olivo haduol niini, ang usa diha sa too nga panaksan, ug ang usa diha sa wala nga kiliran niini. Busa ako mitubag ug misulti sa manolunda nga nakigsulti kanako, sa pag-ingon, Unsa ba kini, Ginoo ko? Unya ang manolunda nga nakigsulti kanako mitubag ug miingon kanako, Wala ba ikaw mahibalo kung unsa kini? Ug ako miingon, Wala, Ginoo ko. Unya siya mitubag ug misulti kanako, nga nagaingon, Kini mao ang Pulong sa Ginoo kang Zorobabel, nga nagaingon, Dili pinaagi sa kusog, ni pinaagi sa gahum, kondili pinaagi sa Akong 'Espiritu,' miingon ang Ginoo sa mga Panon." Ania ang usa pa ka lamparahan nga lunsay bulawan. Nagasiga kini nga mahayagon tungod kay daghan kini og lana nga ginakuha niini gikan sa duruha ka mga kahoy nga olivo, nga anaa sa duha ka kiliran niini. Ang maong duha ka mga kahoy nagarepresentar sa Daan ug Bag-ong Tugon, ug siyempre ang lana nagatipo sa Espiritu Santo, Nga mao ra ang makahatag og kahayag nga iya sa Dios ngadto sa mga tawo. Ang manolunda nga nakigsulti ngadto kang Zakarias sama ra nga nagaingon kaniadto "kining mga nakita mo nagakahulogan nga dili gayud mabuhat sa iglesia ang bisan unsa man pinaagi sa kaugalingon niining kusog o gahum, kondili pinaagi lamang sa Espiritu Santo." Karon susihon nato kini nga lamparahan. Mahimatikdan ninyo nga aduna kini og usa ka dakung panaksan, o pundohanan, nga anaa sa sentro sa pito ka mga tubo nga nagagikan niini. Kini nga panaksan puno sa lana sa olivo nga nagaagi sa pito ka mga pabilo nga anaa sulod sa pito ka mga tubo niini. Kini ang mao ra nga lana nga nagapasiga ug nagahimo og suga sa tumoy sa maong pito ka mga tubo. Wala gayud nagakapalong kini nga suga. Padayon lang nga ginabuboan og lana sa sacerdote ang maong panaksan. Ginadagkotan niadto ang maong lampara sa usa ka talagsaong pamaagi. Una, gikuha sa sacerdote ang kalayo gikan sa balaang altar nga unang gidagkotan sa kalayo sa Dios. Dagkotan niya, una sa tanan, ang lampara nga anaa ibabaw sa panaksan. Iya dayon gidagkotan ang ikaduhang lampara gikan sa siga sa unang lampara. Nadawat sa ikatulong lampara ang kalayo niini gikan sa ikaduhang lampara, mao usab sa ikaupat nga nadawat ang iyaha niini gikan sa ikatulo, ug sunod-sunod, hangtud nga nagsiga na ang pito ka mga lampara. Kining balaan nga kalayo nga gikan sa altar, nga ginapasa gikan sa usa ka lampara ngadto sa usa
ANG PANAN-AWON SA PATMOS pa ka lampara, mao'y usa ka maanindot nga tipo sa Balaang Espiritu nga anaa sa pito ka Kapanahonan sa Iglesia. Ang orihinal nga pagbubo niadto sa Pentecostes (nga ang maong pagbubo nagagikan mismo kang Jesus sa Halaran sa Pagpasig- uli) mao ang nagasangkap sa Iyang Iglesia sa tibuok nga pito ka kapanahonan, ug ginapakita sa hingpit nga si Jesus Cristo mao sa gihapon kagahapon, ug karon, ug hangtud sa kahangturan, ang wala gayu'y pagkabalhin nga Dios sa Iyang kinaiya ug sa Iyang mga pamaagi. Diha sa Juan 15, nag-ingon si Jesus, "Ako mao ang punoan sa parras, kamo mao ang mga sanga." Siya mao ang pinaka Punoan, nga nagagawas gikan sa orihinal nga gamut nga gikan sa orihinal nga binhi nga aduna'y kinabuhi sa sulod niini. Karon ang punoan wala nagapamunga; ang mga sanga ang mao'y nagabuhat niana. Karon bantayi kini: Mahimo kang mogamit og usa ka sitrus nga punoan sama sa usa ka punoan sa orange, ug isumbak niini ang usa ka sanga sa kahil, usa ka sanga sa limon, usa ka sanga sa tangelo, ug ang uban pa sa niana nga matang, ug mangtubo kana nga mga sanga. Pero kanang mga gisumbak lang nga mga sanga dili mamunga og mga orange. Dili g'yud sir. Ang limon nga sanga mamunga og mga limon lang, ug ang sanga sa kahil mamunga lang og kahil ug ang uban pa. Pero sa gihapon kana nga mga sanga mosuyup og kinabuhi gikan sa maong punoan. Apan kung kana nga punoan magpagawas og usa pa ka sanga nga iyaha mismo mamahimo kining sanga sa orange ug mamunga og mga orange. Ngano man? Tungod kay ang kinabuhi nga anaa sa maong sanga ug ang kinabuhi nga anaa sa punoan pareho lang sanglit dili ingon niana sa mga gisumbak lang nga mga sanga. Ang kuhaanan niadtong mga sinumbak lang nga mga sanga nagagikan sa laing ubang matang sa kinabuhi nga gikan sa ubang punoan, gikan sa ubang mga gamut, gikan sa ubang mga binhi. Oh, mamunga lagi sila, pero dili sila makapamunga og mga orange. Dili nila mahimo tungod kay dili sila orihinal. Ingon niana ang iglesia. Nasiak ang punoan ug naisumbak ang maong mga sanga. Gisumbak nila ang mga sangang Baptist, mga sangang Methodist, mga sangang Presbyterian, ug mga sangang Pentecostal. Ug kana nga mga sanga nagapamunga og mga Baptist, Methodist, Pentecostal, ug Presbyterian nga bunga. (Mga denominasyong binhi nga pinaagi niini ginapamunga nila ang ilang bunga.) Apan kung ang punoan magpagawas og usa pa ka sanga nga iyaha mismo, kana nga sanga mamahimong kapareho gayud sa maong punoan mismo. Mamahimo kining mao ra nga matang sa sanga nga migawas niadtong Pentecostes. Magasulti kini sa laing mga dila, magapropesiya, ug magkaaduna kini og gahum ug mga ilhanan nga iyaha sa nabanhaw'ng Jesus Cristo. Ngano man? Tungod kay nagakinabuhi kini diha sa natural nga 49
50 USA KA PAGPADAYAG SA PITO KA MGA KAPANAHONAN SA IGLESIA tinubdan sa punoan mismo. Nakita n'yo, dili kini gisumbak lang ngadto sa punoan; NATAWO kini mismo sa punoan. Samtang kadtong ubang mga sanga nga gipangsumbak lang, ang mahimo lang nila mao nga ipamunga ang kaugalingon nilang bunga kay dili man sila natawo diha niana nga punoan. Wala sila'y nahibaloan bahin nianang orihinal nga kinabuhi ug orihinal nga bunga. Dili sila mahimong mahibalo tungod kay wala sila natawo diha niana. Apan kung natawo sila diha niana, kanang mao ra nga kinabuhi nga anaa sa orihinal nga punoan (si Jesus) nagapanalaytay unta kanila ug nagapadayag pinaagi kanila. Juan 14:12, "Sa pagkamatuod, sa pagkamatuod, nagaingon Ako kaninyo, Ang nagatoo Kanako, magabuhat sa mao usab nga mga buhat nga gibuhat Ko; ug pagabuhaton niya ang labaw pa niini; kay Ako moadto sa Akong Amahan." Ang mga denominasyon nga giduminahan sa tawo dili gayud mahimong ipanganak gikan sa Dios; kay ang Espiritu, DILI ANG TAWO, ang mao'y nagahatag og kinabuhi. Pagkakulbahinam gayud kini nga hunahunaon ang mahitungod nianang pito ka mga lampara nga nagakuha og kinabuhi ug kahayag gikan sa tinubdan nianang panaksan tungod kay nakatuslob ang ilang mga pabilo niini. Ang matag mensahero sa kapanahonan sa iglesia naihulagway dinhi. Nagadilaab ang iyang kinabuhi sa Espiritu Santo. Ang iyang pabilo (kinabuhi) natuslob na diha kang Cristo. Pinaagi nianang pabilo ginasuyop niya ang mismong kinabuhi ni Cristo, ug pinaagi niini nagahatag siya og kahayag ngadto sa iglesia. Unsa man nga matang sa kahayag ang iyang ginahatag? Ang mao ra mismong kahayag nga atua sa pinakaunang gidagkotan nga lampara. Ug diretso gikan niadtong mga kapanahonan hangtud sa karong panahon sa mensahero sa kaulahiang adlaw ang mao ra'ng kinabuhi ug mao ra'ng kahayag ang naipadayag sa usa ka kinabuhi nga natago uban kang Cristo diha sa Dios. Dili lang nga makapanghisgot kita og ingon niini bahin sa mga mensahero, kondili ang tagsatagsa ka magtotoo makapahinuklog nga naihulagway dinhi. Tanan sila nagasuyop sa mao ra'ng tinubdan. Tanan sila nakatuslob ngadto sa mao ra'ng panaksan. Patay na sila diha sa ilang mga kaugalingon ug ang ilang mga kinabuhi natago uban kang Cristo diha sa Dios. Giselyohan na sila pinaagi sa Espiritu Santo. Mga Taga-Efeso 4:30, "Ug ayaw ninyo pagsakita ang Espiritu Santo sa Dios, nga diha Kaniya giselyohan kamo alang sa adlaw sa pagtubos." Wala'y si bisan kinsa ang makaagaw kanila gikan sa Iyang kamot. Dili mahimong ilang mga kinabuhi. Ang maong makita hilabtan ang nga kinabuhi nagadilaab ug nagapangdan-ag, nagahatag og kahayag ug mga pagpadayag sa Espiritu Santo. Ang
ANG PANAN-AWON SA PATMOS sulodnon, nga dili-makita nga kinabuhi natago diha sa Dios ug ginapakaon sa Pulong sa Ginoo. Dili sila mahilabtan ni Satanas. Ni ang kamatayon dili makahilabut kanila, kay ang kamatayon nawad-an na sa ikot niini; ang lubnganan nawad- an na sa iyahang kadaugan. Salamat sa Dios, anaa kanila ang kadaugan niini ug pinaagi kang Ginoong Jesus Cristo. Amen ug amen. DILI NA SACERDOTE Pinadayag 1:13, "Ug sa taliwala sa pito ka mga kandiliro ang usa nga sama sa Anak sa Tawo, nga nasul-oban sa usa ka bisti hangtud sa mga tiil, nga nabakusan sa may dughan sa usa ka bakus nga bulawan." Atua Siya nagatindog, ang Usa nga sama sa Anak sa Tawo. Maingon sa mutya nga pinatahum pinaagi sa pagkataud niini sa singsing, mao usab Siya nga gihimaya sa taliwala sa maong mga iglesia. Ang Adlaw kini sa Ginoo; tungod kay nakita Siya ni Juan nga nagatindog, dili ingon nga usa ka sacerdote, kondili ingon nga usa ka moabotay nga Maghuhukom. Ang bakus nga bulawan wala na nakabakus palibot sa hawak kon diin kinahanglan kini nga isul-ob sa sacerdote samtang siya nagaalagad sa Dios sa Pinakabalaan nga Dapit, kondili nakapalibot na kini karon sa Iyang mga abaga, tungod kay dili na Siya karon ang sacerdote kondili ang MAGHUHUKOM. Karon natuman na ang Juan 5:22, "Kay ang Amahan dili magahukom kang bisan kinsa, hinonoa ang tanang paghukom gitugyan Niya ngadto sa Anak." Nabuhat na Niya ang Iyang pagpangalagad. Ang pagka-sacerdote human na. Ang mga adlaw sa pagpropesiya human na. Nagatindog Siyang nabakusan na ingon nga MAGHUHUKOM. ANG PITO-KA-PILO NGA KAHIMAYAAN SA IYANG PERSONA Pinadayag 1:14-16, "Ang Iyang ulo ug ang Iyang mga buhok maputi nga sama sa maputing balhibo sa carnero, maputi sama sa niyebe; ug ang Iyang mga mata sama sa siga sa kalayo; ug ang Iyang mga tiil sama sa tumbaga nga masidlak, nga daw inulay sa hudno; ug ang Iyang tingog sama sa dahunog sa daghang mga tubig. Ug sa Iyang too nga kamot nagkupot Siya'g pito ka mga bitoon: ug gikan sa Iyang baba nagagula ang usa ka mahait nga espada nga duhay sulab: ug ang Iyang nawong sama sa adlaw nga nagasidlak diha sa labing kakusog." Pagkahalawum nga makapatandog ug makapadasig ang pagpakita ni Jesus ngadto kang Juan, nga atua niadto 51
52 USA KA PAGPADAYAG SA PITO KA MGA KAPANAHONAN SA IGLESIA sa pagkahingilin tungod sa Pulong, ug ania karon, ang Buhi nga PULONG nga nagatindog karon sa atubangan niya. Daw sa unsa ka pagkadan-ag nga panan-awon, tungod kay ang matag mahulagwayon nga pagpahinungod aduna'y kahulogan. Pagkamaanindot nga kapadayagan sa Iyang mahimayaong Persona. 1. Ang Iyang Buhok Maputi nga sama sa Niyebe Unang nahimatikdan ni Juan ug gisulti ang kaputi sa Iyang buhok. Maputi kini, ug ingon ka madan-ag nga sama sa niyebe. Dili kini tungod sa Iyang edad. Oh, dili. Ang masinaw nga puting buhok wala nagapasabot sa edad kondili sa maong kasinatian, kahingkod, ug kaalam. Ang Usa nga Wala'y Katapusan wala nagakatigulang. Unsa man ang oras sa Dios? Ang panahon halos wala'y kabilinggan sa Dios, apan nagakahulogan og daku ang kaalam. Sama kini sa dihang nagtawag si Solomon sa Dios para sa kaalam sa paghukom sa katawhan sa Israel. Karon Siya'y taliabot na, ang maong Maghuhukom sa tibuok kalibutan. Pagapurong-purongan Siya og kaalam. Mao kana ang ginapakahulogan sa puti og nagasinaw nga buhok. Makita kini diha sa Daniel 7:9-14, "Ako nagsud-ong hangtud ang mga trono gibutang, ug ang usa nga mao ang Tigulang sa mga Adlaw milingkod, Nga ang Iyang mga bisti maputi ingon sa niyebe, ug ang buhok sa Iyang ulo sama sa lonlon nga balhibo sa carnero: Ang Iyang trono mao ang nagadilaab nga siga, ug ang mga ligid Niini mao ang nagasiga nga kalayo. Ang sapa nga kalayo migula ug mibaha gikan sa Iyang atubangan: mga libo ka mga libo nanag-alagad Kaniya, ug napulo ka libo ka napulo ka libo nanagtindog sa Iyang atubangan: ang Paghukom gisugdan, ug ang mga basahon gibuklad. Niadtong taknaa ako nagtan-aw tungod sa tingog sa dagkung mga pulong nga gisulti sa sungay: Ako nagtan-aw hangtud nga gipatay ang mananap, ug ang iyang lawas gidugmok, ug kini gihatag aron sunogon sa kalayo. Ug mahatungod sa nanghibilin nga mga mananap, ang ilang dominio gikuha kanila: bisan pa niana ang ilang mga kinabuhi gilugwayan sa makadiyut ug sa usa ka panahon lamang. Nakita ko diha sa mga panan-awon sa kagabhion, ug, ania karon, may Usa nga miabot uban sa mga panganud sa langit nga Usa nga sama sa Anak sa Tawo, ug Siya miduol Kaniya bisan pa ngadto sa Tigulang sa mga Adlaw, ug ilang gidala Siya haduol sa Iyang atubangan. Ug may gihatag Kaniya nga dominio, ug himaya, ug gingharian, aron ang tanang mga katawohan, mga nasud, ug mga pinulongan, manag- alagad Kaniya: Ang Iyang dominio mao ang dominio nga wala'y katapusan, nga dili umalagi, ug ang Iyang gingharian mao kadtong dili mabungkag." Tan-awa. Nakita Siya ni Daniel sa nianang maputi nga buhok. Siya ang Maghuhukom nga nagaabli sa maong mga libro ug nagahukom gikan sa
ANG PANAN-AWON SA PATMOS mga niini. Nakita Siya ni Daniel nga nagaabot uban sa mga panganud. Eksaktong mao g'yud kana ang nakita ni Juan. Pareho nila Siyang nakita sa eksaktong magkapareho gayud. Nakita nila ang maong Maghuhukom nga ang pang-hukom Niyang bakus nakasablay sa Iyang mga abaga, nga nagatindog nga putli ug balaan, puno sa kaalam, nga may bug-os katakus nga hukman ang kalibutan diha sa pagkamatarung. Alleluyah. Bisan ang kalibutan nakasabot niining simbolohiya, kay kaniadtong karaang mga panahon mopakita ang maghuhukom sa hukmanan ug mangtawag na, nga nakapeluka'g puti ug nagsul-ob og hataas nga kupo nga nagapaila sa iyang bug-os nga kagahum (kupo gikan sa ulo hangtud sa tiil) sa pagpahamtang og hustisya. 2. Ang Iyang mga Mata nga sama sa Kalayo Hunahunaa ninyo kini. Kadtong mga mata nga kanhi nagkalubog sa mga luha sa kasubo ug kalooy. Kadtong mga mata nga mihilak sa kalooy didto sa lubnganan ni Lazaro. Kadtong mga mata nga wala gitan-aw ang pagkadautan sa mga mamumuno nga nagpabitay Kaniya didto sa krus pero diha sa kasubo nagtuaw pa, "Amahan pasayloa sila." Karon kana nga mga mata usa na ka nagasiga nga kalayo, mga mata sa Maghuhukom Nga pagapanimaslan kadtong mga nagsalikway Kaniya. Sa tanan nga mga tawhanong pagbati nga kanunay gayud Niyang napakita sa diha nga mitungha Siya ingon nga Anak sa Tawo mao kining usa, kanunay Siyang mihilak. Pero sa likod nianang mga paghilak ug nianang pagsubo atua sa gihapon ang pagka-Dios. Ang kadtong mao ra sa gihapon nga mga mata ang nakakita og mga panan-awon. Halawum nga mitan-aw kini sa kinasuloran sa kasingkasing sa mga tawo ug gibasa ang ila mismong mga panghunahuna ug nahibalo tanan sa ilang nagkalainlaing mga gawi. Nagadilaab gikan niadtong mortal nga mga mata mao ang Dios, Nga misinggit ngadto sa mga wala nakaila Kaniya kaniadto kung unsa Siya, "Kung dili kamo managpanoo nga Ako mao Siya, mangamatay kamo sa inyong mga sala," Juan 8:24. "Kung Ako wala magbuhat sa mga buhat sa Akong Amahan, ayaw kamo pagtoo Kanako. Apan kung ginabuhat Ko (ang mga buhat sa Akong Amahan), bisan dili kamo motoo Kanako, toohi ninyo ang maong mga buhat," Juan 10:37-38. Sama kang Jeremiah kaniadto, siya niadto ang propetang mabakhoon, tungod kay wala dawata sa mga tawo ang Pulong sa Dios ug gipadaplin lang ang kapadayagan. Kanang makalayohon og nagadilaab nga mga mata sa Maghuhukom ginalista Niya niini bisan karon ang mga 53
54 USA KA PAGPADAYAG SA PITO KA MGA KAPANAHONAN SA IGLESIA kinabuhi sa tanang unod. Nga nagadalagan ngadto-nganhi sa tibuok yuta, wala'y bisan unsa nga wala Niya nahibaloan. Nasayod Siya sa mga tinguha sa kasingkasing ug kung unsa ang tuyo pa lang buhaton sa matag usa niini. Wala'y bisan unsang tinago nga dili mahibutyag, tungod kay ang tanang mga butang dayag sa Iyang atubangan nga Kaniya kinahanglan natong buhaton. Pamalandunga kini, nasayod Siya bisan karon kung unsa'y inyong ginahunahuna. Oo, atua Siya nagatindog ingon nga Maghuhukom nga nagakalayo ang mga mata aron sa paghukom. Human na ang adlaw sa kalooy. Oh, hinaut unta nga maghinulsol ang mga tawo ug pangitaon ang Iyang nawong sa pagkamatarung samtang nga aduna pa'y panahon. Nga mahimong himoon nila unta ang Iyang sabakan ingon nga unlan nila sa dili pa tunawon ang kalibutan sa kalayo. 3. Mga Tiil nga Tumbaga "Ug ang Iyang mga tiil sama sa tumbaga nga masidlak, nga daw inulay sa hudno." Naila ang tumbaga sa talagsaong kagahi niini. Wala'y bisan unsa man nga naila nga butang nga mahimo ninyong ibutang niini aron mapahumok kini. Apan kining tumbaga nga nagalarawan sa Iyang mga tiil labi pang talagsaon tungod kay nasagubang niini ang pagsulay sa nagadilaab nga hudno, usa ka pagsulay nga wala naagihan ni kinsa man. Ug eksaktong husto g'yud kana. Tungod kay ang tumbaga nagakahulogan og Balaanong Paghukom: usa ka paghukom nga gituyo sa Dios ug gituman kini. Juan 3:14-19, "Ug maingon nga ang halas giisa ni Moises didto sa kamingawan, maingon man usab kinahanglan igaisa ang Anak sa Tawo: aron ang tanan nga nagatoo Kaniya dili malaglag, kondili may kinabuhi nga wala'y katapusan. Kay gihigugma gayud sa Dios ang kalibutan, nga tungod niana gihatag Niya ang Iyang bugtong nga Anak, aron ang tanan nga nagatoo Kaniya dili malaglag, kondili may kinabuhi nga wala'y katapusan. Kay ang Dios wala magpaanhi sa Iyang Anak sa kalibutan aron sa paghukom sa silot sa kalibutan; kondili aron ang kalibutan maluwas tungod Kaniya. Ang nagatoo Kaniya dili hinukman sa silot: apan ang dili nagatoo Kaniya nahinukman na sa silot, tungod kay siya wala man nagtoo sa Ngalan sa bugtong nga Anak sa Dios. Ug kini mao ang paghukom sa silot, nga ang kahayag mianhi sa kalibutan, ug ang mga tawo nahigugma sa kangitngit labi pa kay sa kahayag, kay ang ilang mga buhat mga dautan." Numeros 21:8-9, "Ug ang Ginoo miingon kang Moises, Magbuhat ka og usa ka bitin nga mapintas, ug kini ibutang mo sa ibabaw sa usa ka tukon: ug mahitabo, nga bisan kinsa nga pahiton, sa diha nga motan-aw niini, mabuhi siya. Ug si Moises nagbuhat og usa ka bitin nga tumbaga, ug gibutang niya sa ibabaw sa
ANG PANAN-AWON SA PATMOS tukon, ug mahatabo, nga kung aduna'y bitin nga makapahit sa bisan kang kinsa, sa diha nga siya makatan-aw sa bitin nga tumbaga, mabuhi siya." Nakasala kaniadto ang Israel. Kinahanglan nga mahukman sa silot ang maong kasal-anan. Busa gisugo sa Dios si Moises nga mobutang og usa ka bitin nga tumbaga sa ibabaw sa usa ka tukon, ug ang si kinsa man nga motan-aw maluwas gikan sa silot sa iyang sala. Ginasimbolo sa maong bitin nga tumbaga nga anaa ibabaw sa tukon ang sala nga gikan sa Tanaman sa Eden, kon diin gilimbongan kaniadto sa serpente si Eva, nga mao'y nagpahimo kaniya nga makasala. Ang tumbaga nagakahulogan og paghukom, sama sa makita diha sa tumbagang altar kon diin ang silot sa sala gibayaran pinaagi sa halad nga atua ibabaw sa maong altar. Sa diha nga gihukman sa Dios ang Israel tungod sa iyang mga kasal- anan niadtong mga adlaw ni Elias, Iyang gipugngan ang ulan ug ang nagadilaab niadto nga kalangitan nahimong sama sa tumbaga. Karon makita nato diha niining paghulagway nga ang bitin nga atua ibabaw sa tukon nagarepresentar sa sala nga hinukman na, kay hinimo kini sa tumbaga, nga nagapakita nga ang Balaanong paghukom miabot na sa sala. Dayon ang si bisan kinsa nga milantaw sa bitin nga anaa sa tukon, nga ginadawat ang kahulogan niini, naayo, tungod kay kini mao ang pagbuhat o ang kaluwasan nga iya sa Ginoo. Ang bitin nga anaa sa tukon mao'y usa ka tipo sa kung unsa ang gianhi ni Jesus aron tumanon dinhi sa yuta. Nahimo Siyang unod aron angkonon Niya Mismo ang paghukom sa Dios alang sa sala. Malig-on nga tumbaga ang pundasyon niadtong altar sa paghalad, nga nagatipo sa Corderong gipatay sa wala pa ang pagkatukod sa kalibutan. Gipahamtang na ngadto Kaniya ang maong paghukom niadtong wala pa'y mga makasasala. Ang kaluwasan ingon nga bug-os iya gayud sa Ginoo, inusara Niyang gigiuk ang pug-anan sa vino sa mabangis nga kapungot sa Dios. Natina nga mapula sa Kaugalingon Niyang dugo ang Iyang bisti. Ang nagadilaab nga hudno sa makatarungang paghukom ug kapungot sa Dios mao'y Iyang bahin. Siya'y nag-antus, ang matarung alang sa mga dili-matarung. "Takus Ikaw, O Cordero sa Dios, kay gitubos Mo kami sa Kaugalingon Mong dugo." Siya gisamaran tungod sa atong mga kalapasan, Siya napangos tungod sa atong mga kasal-anan, ang silot sa atong pakigdait diha sa ibabaw Niya, ug tungod sa Iyang mga labod kita nangaayo. Gibutang sa Ginoo diha Kaniya ang kasal-anan nato nga tanan. Giantus Niya ang wala pa giantus sa tawo. Bisan sa wala pa ang krus nagpatulo na Siya og dagkung mga tagak sa singut nga daw sama sa dugo nga nagagikan sa Iyang lawas ingon sa mosunod nga grabeng pagkapait nga kaagi kon diin nangbulag ang Iyang dugo sa Iyang mga ugat. Lucas 22:44, 55
56 USA KA PAGPADAYAG SA PITO KA MGA KAPANAHONAN SA IGLESIA "Ug sa diha Siya sa paghingutas nag-ampo Siya sa labi pa ka mainiton gayud: ug ang Iyang singut nahimong ingon sa mga tinulo sa dugo nga nagakatagak sa yuta." Apan moabot ang adlaw nga kanang tumbagang mga tiil magatindog ibabaw sa yuta. Ug Siya ang mamahimong Maghuhukom sa tibuok kalibutan, ug sa katul-iran ug kahingpitan Iyang pagahukman ang tanang katawhan. Ug wala'y mga pag-ikyas sa niana nga paghukom. Wala'y mga pagpangtuis sa niana nga paghukom. Wala na'y mga pagpagaan niini. Ang dili-matarung magdili-matarung gihapon siya; ang mahugaw magmahugaw gihapon siya. Ang maong Usa nga Dili-Nagakausab dili magakausab nianang tungora, kay wala gayud Siya miusab ug dili gayud magausab. Pagadugmokon niadtong mga tumbagang tiil ang kaaway. Pagapukanon sa mga niini ang anticristo, ang mapintas nga mananap ug ang larawan niini ug ang tanang mahugaw sa atubangan Niya. Pagagun- ubon Niya ang mga sistema pang-iglesia nga migamit sa Iyang Ngalan aron nga hugawan lang ang kasidlak niini ug dugmokon kini nga mga sistema dungan sa anticristo. Ang tanang mga dautan, mga wala-nagatoo nga may Dios, mga tawong nagatoo nga imposibling mapamatud-an kung may Dios ba o wala, ang mga modernista, mga liberal, mamaatua didto. Ang kamatayon, impiyerno, ug ang hades mamaatua didto. Oo mamaatua sila. Kay sa diha nga moabot na Siya, pagaablihan na ang mga libro. Dinha na magapakita bisan ang dagaang nga iglesia ug ang lima ka buangbuang nga ulay. Iyang pagabulagon ang carnero gikan sa mga kanding. Pagmoabot na Siya pagadumalahan Niya ang gingharian, kay Iyaha kini, ug kauban Niya ang napulo ka libo ka mga linibo, nga Iyang Pangasaw-onon, nga nagaabot aron alagaron Siya. Himaya! Oh, karon na gayud o wala na gayud kini. Maghinulsol sa dili pa kini ulahi. Pagmata kamo gikan sa mga patay ug pangitaa ang Dios aron mapuno sa Iyang Espiritu o dili gayud ninyo maangkon ang kinabuhi nga wala'y katapusan. Buhata kana karon ninyo samtang may panahon pa. 4. Ang Iyang Tingog sama sa Dahunog sa Daghang mga Tubig Karon unsa may ginarepresentar sa tubig? Paminawa kini diha sa Pinadayag 17:15, "Ang imong nakita nga mga tubig,...mao'y mga katawhan, ug mga panon sa katawhan, ug mga nasud, ug mga sinultihan." Ang Iyang tingog sama sa tingog sa panon sa mga katawhan nga nagasulti. Unsa man kini? Kini mao ang paghukom. Kay kini mao ang mga tingog sa panon sa mga saksi, nga pinaagi sa Balaang Espiritu sa tanang mga kapanahonan nanagpamatuod kang Cristo ug nanagwali sa Iyang Maayong Balita. Kini ang tingog sa maong tagsatagsa ka mga tawo nga manglanog didto sa paghukom batok sa makasasala nga wala modawat sa pahimangno. Madungog sa kakusog ug kaklaro ang mga tingog sa pito ka mga mensahero. Kadtong matinud-anon nga mga magwawali
ANG PANAN-AWON SA PATMOS nga nagwali sa makaluwas nga gahum ni Jesus, nga nagwali sa bautismo sa tubig sa Ngalan ni Jesus, nga nagwali sa pagpuno ug sa gahum sa Espiritu Santo, nga nagbarug sa Pulong nga mas labi pa kay sa pagbarug nila sa kaugalingon nilang kinabuhi; tanan sila mao ang tingog ni Jesus Cristo pinaagi sa Espiritu Santo sa tibuok nianang mga kapanahonan. Juan 17:20, "Ako nagaampo dili alang lamang kanila, kondili alang usab sa mga mingtoo Kanako pinaagi sa ilang pulong." Nahunahunaan na ba ninyo kung unsa ka makahahadlok para sa usa ka tawong wala na'y mahimo nga nagakaanod na paingon sa dakung busay? Hunahunaa karon kana nga pagdahunog samtang nga nagapaduol siya sa iyang sigurado ug pihong kamatayon. Ug moabot ang eksaktong ingon niana gayud nga adlaw sa paghukom sa diha nga kondenahon kamo sa dahunog sa daghang mga tingog tungod sa maong dili ninyo pagpatalinghug sa dili pa kini ulahi kaniadto. Patalinghugi kini mismo niining orasa. Tungod kay sa niining taknaa ang inyong mga hunahuna ginarekord mismo didto sa langit. Didto nagasulti ang inyong mga hunahuna nga mas kusog pa kay sa inyong ginasulti. Sama sa Fariseo nga nagapahayag og ayo pinaagi sa iyang baba, apan wala nagapaminaw sa Ginoo, ang iyang kasingkasing nahimong tampalasan ug dautan hangtud nga ulahi na kaayo kadto, bisan karon mahimong kini na ang ulahing pagtawag kaninyo aron patalinghugan ang Pulong ug dawaton kini ngadto sa kinabuhing wala'y katapusan. Mamahimong ulahi na kaayo kini sa diha nga paduol na kamo sa dahunog sa daghang mga tingog sa paghukom ug pagkalaglag. Pero namatikdan na ba g'yud ninyo kung unsa ka maanindot ug makapa-relaks ang tingog sa tubig? Nagustohan ko ang pagpamingwit, ug gusto ko nga mangita og dapit kon diin ang tubig nagahongihong diha sa pagbaludbalod. Mohigda lang ako ug madungog kini nga nagapakigsulti og pakigdait ug kalipay ug katagbawan sa akong kasingkasing. Pagkamalipayon gayud nako nga maangkla diha sa dalangpanan nga kapahulayan kon diin ang tingog sa Ginoo nagapakigsulti og pakigdait, sama sa gipahayag sa Pulong sa maong tubig sa paghimulag. Daw sa unsa kita ka angay magpasalamat nga madungog ang Iyang tingog sa gugma ug pag-atiman ug paggiya ug pagpanalipod. Ug moabot ang adlaw nga madungog nato kanang mao ra'ng matam- is nga tingog nga nagasulti, dili sa paghukom, kondili sa pagdawat kanato nga ang mga sala napasaylo na pinaagi sa Iyang dugo, nga ang mga kinabuhi puno-sa-Espiritu, ug nga subay sa Pulong ang pagkinabuhi. Unsa pa man ang mas mahinungdanon kay sa ang madungog ang daghang madinawatong mga tingog ug ang mapalibotan niadtong panon sa mga tawong nanagpanoo ngadto sa kinabuhing wala'y katapusan? Oh, wala'y bisan unsa man nga sama niini. 57
58 USA KA PAGPADAYAG SA PITO KA MGA KAPANAHONAN SA IGLESIA Nagaampo ako nga patalinghugan ninyo ang Iyang tingog ug ayaw pagahia ang inyong kasingkasing, kondili dawaton Siya ingon nga inyong Hari. Oh, kung makita lang unta ninyo kini. Ang mga tubig kadto ang minglaglag sa kalibutan, pero ang mao ra'ng mga tubig ang nagluwas kang Noe ug nagluwas usab sa tibuok kalibutan para kang Noe. Patalinghugi ang Iyang tingog, ang tingog sa Iyang mga alagad, samtang nagapanawag kini sa paghinulsol ug ngadto sa kinabuhi. 5. Sa Iyang Too nga Kamot nagkupot Siya'g Pito ka mga Bitoon "Ug sa Iyang too nga kamot nagkupot Siya'g pito ka mga bitoon." Karon siyempre nasayod na kita gikan sa bersekulo 20 kung unsa gayud ang maong pito ka mga bitoon. "Ug ang tinago sa pito ka mga bitoon mao ang mga manulonda (mga mensahero) sa pito ka mga iglesia." Karon dili kita mahimong masayup dinhi sa unsa mang hinungdan, maingon nga Siya ang nagahubad niini para kanato. Kining pito ka mga bitoon mao ang mga mensahero ngadto sa pito ka mga sunod-sunod nga mga kapanahonan sa iglesia. Wala sila gipanghinganlan. Gipahayag lang sila ingon nga pito, usa ngadto sa matag kapanahonan. Gikan sa Kapanahonan sa Efeso hangtud niining Kapanahonan sa Laodicea gidala sa maong matag mensahero ang mensahe sa kamatuoran ngadto sa mga tawo, nga wala gayu'y pagkapakyas sa pagpalungtad niini nga Pulong sa Dios ngadto nianang partikular nga kapanahonan sa iglesia. Gibarugan kini sa matag usa. Lig- on sila sa ilang pagkamatinuuron sa maong orihinal nga kahayag. Sa diha nga nagapahilayo sa Dios ang maong matag kapanahonan, gipahibalik sa matinuuron Niyang mensahero kana nga kapanahonan ngadto sa Pulong. Gikan sa Ginoo ang ilang kusog o wala unta nila naasdang ang sulog. Luwas sila sa Iyang pag-atiman, kay wala'y si bisan kinsa ang makaagaw kanila gikan sa Iyang kamot, ni unsa mang butang ang makapahimulag kanila gikan sa gugma sa Dios, balatian man, katalagman, pagkahubo, kagutom, hinagiban, kinabuhi o kamatayon man. Tumang nahitugyan na gayud sila ngadto Kaniya ug gitipigan sa Iyang wala'y katapusang gahum. Wala sila nabalaka bahin sa mga pagpanglutos nga miabot kanila. Ang mga kasakit ug mga pagbiaybiay mga hinungdan lamang aron mahimaya ang Dios nga sila'y giisip takus nga mag-antus alang Kaniya. Ug sa dakung pagpasalamat tungod sa Iyang kaluwasan nagdilaab sila sa kahayag sa Iyang kinabuhi ug gireplektar ang Iyang gugma, pagkamainantuson, pagkaaghup, pagpugong sa kaugalingon, pagkamapuanguron, pagkamatinumanon. Ug gipaluyohan sila sa Dios pinaagi sa mga katingalahan, mga ilhanan, ug
ANG PANAN-AWON SA PATMOS mga milagro. Gipasanginlan sila ingon nga mga panatiko, ug mga holy-roller. Gipanghimaraot sila sa mga organisasyon ug gitamay, apan nagpabilin sila nga matinud-anon sa Pulong. Karon dili malisud ang pagbarug ug pagpabilin nga matinud-anon sa usa ka kredo. Masayon kini, tungod kay anaa mismo ang yawa sa luyo nianang tanan. Apan lahi nga butang ang magmatinud-anon sa Pulong sa Dios ug ang mobalik sa kung unsa ang orihinal nga gibunga sa Pulong human sa Pentecostes. Dili pa lang dugay aduna'y usa ka tawo ang miingon kanako nga ang iglesiang Romano Katoliko kono mao g'yud ang matuod nga iglesia tungod kay nahimo kining matinud-anon sa kung unsa ang gitoohan niini sa tanan nang mga katuigan, ug padayon kining milambo ug wala nagabalhin. Dili gayud kini ingon niana. Ang bisan unsa man nga iglesia nga may panggobyerno sa luyo niini, ug nga may iyahang kredo nga dili man lang ang Pulong, ug wala'y dayag nga ministerio aron maalinggatan sa yawa, siguradong makapadayon gayud. Dili kana mao ang usa ka basihanan. Apan sa dihang mahunahuna ninyo kanang gamay'ng pundok nga ang mga miyembro niini gipanagpamutol pinaagi sa paggabas, gipakaon sa mga leon, gipanglutos ug gipang-abog sa kung bisan asa na lang ug sa gihapon nanagpabilin nga matinud-anon sa Pulong - karon sigurado nga ang Dios gayud kana. Kung giunsa nga nalabangan nila ang ilang pagpakigbugno sa pagtoo ug nagpadayon sa gihapon: KANA ang milagro. Ug kini nga paglipay dili lamang alang sa maong mga mensahero sa pito ka kapanahonan sa iglesia. Ang tagsatagsa ka matuod nga magtotoo anaa sa kamot sa Dios ug makadawat gikan sa Iyang gugma ug gahum, ug maangkon ang bug-os nga kaayohan sa kung unsa gayud ang Dios alang ngadto sa magtotoo. Kung unsa ang ginahatag sa Dios sa mensahero, ug kung ginaunsa Niya pagpanalangin ug paggamit sa mensahero, mao'y usa ka panig-ingnan para sa tanang mga magtotoo mahitungod sa Iyang kaayo ug pag-atiman sa TANANG miyembro sa Iyang lawas. Amen. 6. Ang Espada nga Duhay Sulab "Ug gikan sa Iyang baba nagagula ang usa ka mahait nga espada nga duhay sulab." Diha sa Mga Hebreohanon 4:12, "Kay ang Pulong sa Dios buhi, ug nagalihok nga gamhanan, ug labi pang mahait kay sa bisan unsa nga espada nga duhay sulab, nga nagadulot hangtud sa gitagboan sa kalag ug espiritu, ug sa mga lutahan ug sa mga kauyokan, ug motugkad sa mga hunahuna ug sa mga katuyoan sa kasingkasing." Gikan sa Iyang baba migula ang mahait nga espada nga duhay sulab nga mao ang PULONG SA DIOS. Pinadayag 19:11-16, "Ug nakita ko nga naablihan ang langit, ug ania karon ang usa ka kabayo nga maputi; ug Siya nga 59
60 USA KA PAGPADAYAG SA PITO KA MGA KAPANAHONAN SA IGLESIA nagakabayo niini ginganla'g Kasaligan ug Matuod, ug sa pagkamatarung Siya nagapanghukom ug nagapakiggubat. Ang Iyang mga mata morag kalayo nga nagasiga, ug sa Iyang ulo diha'y daghang mga purongpurong; ug Siya may sinulat nga ngalan, nga wala'y bisan kinsa nga nasayod, gawas sa Iyang Kaugalingon. Siya nagasul-ob og bisti nga gikatuslob sa dugo: ug ang Iyang Ngalan gitawag Ang Pulong sa Dios. Ug ang mga kasundalohan sa langit nagasunod Kaniya nga nanagkabayo sa mga kabayo nga maputi, nga sinul-oban sa lino nga manipis, maputi ug mahinlo. Ug gikan sa Iyang baba nagagula ang usa ka mahait nga espada, nga mao'y Iyang itigbas sa kanasuran: ug sila pagaharian Niya sa olisi nga puthaw: ug Siya nagagiuk sa pug-anan sa vino sa mabangis nga kapungot sa Dios nga Makagagahum sa Tanan. Ug sa Iyang bisti ug sa Iyang dapidapi nahasulat kini nga ngalan, HARI SA MGA HARI, UG GINOO SA MGA GINOO." Juan 1:48, "Si Natanael miingon Kaniya, Nganong nakaila ka man kanako? Si Jesus mitubag ug miingon kaniya, Sa wala pa si Felipe magtawag kanimo, sa didto ikaw sa ilalum sa kahoy'ng higuera, nakita Ko ikaw." Mao na kini. Pagmoabot na Siya, kana nga Pulong moabot nga batok sa tanang mga nasud ug sa tanang mga tawo. Ug wala'y ni usa ang arang makabatok niini. Igabutyag Niini kung unsa ang anaa sulod sa matag kasingkasing sama sa Iyang gibuhat kang Natanael. Igapakita sa Pulong sa Dios kung kinsa ang mituman sa kabubut-on sa Dios ug kung kinsa ang wala mituman. Igapadayag Niini ang tinagong mga binuhatan sa matag tawo ug kon ngano nga gibuhat niya ang mga niini. Nagapangbulagbulag Kini. Mao kana ang ginaingon diha sa Mga Taga-Roma 2:3, "Ug nagadahum ka ba, O tawo, nga nagahukom sa mga nagabuhat sa ingon nga mga butang, ug nagabuhat sa mao usab, nga makaikyas ka sa paghukom sa Dios?" Dayon padayon kini nga nagaingon kung unsaon sa Dios paghukom sa mga tawo. Ania kini sa bersekulo 5 hangtud sa 17. Ang magahi ug dili- mahinulsulon nga kasingkasing pagahukman. Ang mga buhat pagahukman. Ang mga katuyoan pagahukman. Wala'y bisan kinsa man nga mamahimong pinalabi sa atubangan sa Dios; kondili ang tanan-tanan pagahukman nianang Pulong, wala'y ni usa ang makaikyas niini. Kadtong mga nakadungog ug dili mopatalinghug pagahukman basi sa kung unsa'y ilang nadungog. Kadtong mga nagpabilin niini nga nagaingon nga nanagtoo sila niini, apan wala kini gikinabuhi, pagahukman usab. Igabutyag sa dayag ang tanang tinago ug igamantala pa ibabaw sa mga atop. Oh, masabtan na gayud nato ang kasaysayan nianang tungora. Wala'y usa ka tinagong mahibilin gikan sa tanang mga kapanahonan. Pero nakahibalo ba kamo nga Iyang ginapadayag ang mga tinago sa kasingkasing sa mga kalalaken-an ug kababayen-an
ANG PANAN-AWON SA PATMOS sa niining kapanahonan nga ato karon ginapuy-an? Kinsa pa man ang makapadayag sa mga tinago sa kasingkasing gawas sa Pulong, Mismo? Mga Hebreohanon 4:12, "Kay ang Pulong sa Dios buhi, ug nagalihok nga gamhanan, ug labi pang mahait kay sa bisan unsa nga espada nga duhay sulab, nga nagadulot hangtud sa gitagboan sa kalag ug espiritu, ug sa mga lutahan ug sa mga kauyokan, ug motugkad sa mga hunahuna ug sa mga katuyoan sa kasingkasing." Kini mao ang Pulong. Nagapamuhat Kini ngadto sa kung asa Kini gipadala, kay Kini (ang Pulong) puno sa gahum. Kini ang mao ra'ng Espiritu nga atua kang Jesus (nga mao ang Pulong) nga ania na usab karon sulod sa iglesia niining kaulahiang kapanahonan ingon nga usa ka ulahing ilhanan nga nagapaninguhang ipahilayo ang mga tawo gikan sa paghukom, kay sila nga nagasalikway Kaniya (nga mao ang Pulong) nahiabot na ngadto sa pagkahinukman, sa paglansang Kaniya pag-usab. Mga Hebreohanon 6:6, "Ug unya mahulog sila, dili na gayud mahimo ang pagpabalik pa kanila sa paghinulsol; sanglit nga gilansang nila pag- usab ngadto sa ilang kaugalingon ang Anak sa Dios, ug ilang gipakaulawan Siya sa dayag." Karon nag-ingon si Pablo nga ang Pulong miabot inubanan sa gahum ug ingon nga tingog usab. Ang Pulong nga gikawali sa tinuod ginapasundayag ang kaugalingon niini. Sama sa usa ka nagadilaab, nagahiwa nga espada nagadulot kini ngadto sa mga konsensiya sa mga tawo, ug sama sa kutsilyo sa tig- oopera ginaputol niini ang mga balatian ug ginahatagan og kagawasan ang mga bihag. Bisan asa man moadto kadto nga mga magtotoo niadtong unang panahon, "sila'y nanglakaw nga ginasangyaw ang Maayong Balita (ang Pulong) ug gipamatud- an sa Dios kadto nga Pulong pinaagi sa mga ilhanan nga gipauban niini." Nangaayo ang mga masakiton, ang mga yawa napagula, ug nanagsulti sila og mga bag-ong sinultihan. Mao kadto ang Pulong diha sa pagpamuhat. Wala gayud napakyas kana nga Pulong diha sa mga baba sa mga Cristohanong nanagtoo. Ug sa niining kaulahiang kapanahonan ania kini nga labi pang kusgan ug mas halangdon kay sa kaniadto gayud diha sa matuod nga pangasaw-onon nga Pulong. Oh, diyutay'ng panon, ikaw nga diyutay'ng minoriya, pagpanghawid sa Pulong, pun-a niini ang imong baba ug kasingkasing, ug moabot ang adlaw nga ihatag kanimo sa Dios ang gingharian. 7. Ang Iyang Nawong Sama sa Adlaw "Ug ang Iyang nawong sama sa adlaw nga nagasidlak diha sa labing kakusog." Mateo 17:1-13, "Ug tapus sa unom ka adlaw gidala ni Jesus uban Kaniya sila si Pedro, si Santiago, ug si Juan nga igsoon ni Santiago, ug Iyang gipangulohan sila sa pagtungas sa usa 61
62 USA KA PAGPADAYAG SA PITO KA MGA KAPANAHONAN SA IGLESIA ka hataas nga bukid nga silasila ra didto, ug didto sa ilang atubangan nausab ang Iyang dagway: ug ang Iyang nawong nagsilaw sama sa adlaw, ug ang Iyang mga bisti miputi sama sa kahayag. Ug, ania karon, nagpakita kanila si Moises ug si Elias nga nagapakigsulti Kaniya. Ug si Pedro mitubag, ug miingon kang Jesus, Ginoo, maayo gayud nga ania kami dinhi: kung gusto Ka, magbuhat ako dinhi og tulo ka payag; usa alang Kanimo, ug usa alang kang Moises, ug usa alang kang Elias. Ug samtang nagsulti pa siya, ania karon, usa ka mahayag nga panganud ang mitabon kanila: ug ania karon usa ka tingog gikan sa panganud, ang miingon, Kini mao ang Akong Anak nga pinalangga, nga Kaniya may kalipay Ako; Kaniya magpatalinghug kamo. Ug sa hingdunggan kini sa mga tinun-an, nanaghapa sila, ug nangahadlok sa hilabihan gayud. Ug sa miduol si Jesus ug Iyang gihikap sila, ug miingon, Tumindog kamo, ug dili kamo mangahadlok. Ug sa giyahat nila ang ilang mga mata, wala sila'y laing nakita, kondili si Jesus lamang. Ug sa nanaglugsong sila sa bukid, gibaoran sila ni Jesus, nga nagaingon, Ayaw ninyo isugilon ang panan-awon kang bisan kinsa, hangtud nga ang Anak sa Tawo mabanhaw na gikan sa mga patay. Ug gipangutana Siya sa mga tinun- an, nga nanag-ingon, Ngano man nga nagaingon ang mga escriba nga si Elias kinahanglan kono mouna usa sa pag- anhi? Ug si Jesus mitubag ug miingon kanila, Tinuod nga si Elias kinahanglan magaanhi, ug magapahauli sa tanang mga butang. Apan nagaingon Ako kaninyo, Nga si Elias nahianhi na, ug wala sila makaila kaniya, hinonoa ilang gibuhatan siya sumala sa ilang gusto. Ingon man usab ang Anak sa Tawo pagapaantuson nila. Ug ang mga tinun-an nakasabot nga nagsulti Siya kanila mahitungod kang Juan nga Bautista." Karon sa Mateo 16:28, sa paghatag og pasiunang pahayag sa Mateo 17:1-13, nag-ingon si Jesus, "Aduna'y uban sa mga ania dinhi, nga dili pa una makatilaw sa kamatayon, hangtud nga makita nila ang Anak sa Tawo nga moanhi sa Iyang gingharian." Ug ingon niana gayud ang nakita sa maong tulo ka mga apostoles - ang pagkahan-ay sa Iyang ikaduhang pag- anhi. Nakita nila Siya nga nausab ang dagway didto sa itaas sa bukid. Ang Iyang bisti nagasiga nga maputi ug ang Iyang nawong nagasidlak nga sama sa adlaw diha sa kasilaw niini. Ug samtang nga nagpakita Siya didto, atua si Moises ug si Elias diha sa isigkakilid Niya. Ingon niana ka eksakto kung unsaon Niya pagbalik pag-usab. Tinuod nga moabot una si Elias ug pabalikon niya ang mga kasingkasing sa mga bata (ang pangasaw-onon) ngadto sa Apostolikanhong Doktrina sa Pulong sa mga amahan. Malaquias 4:5-6, "Ania karon, Akong ipadala kaninyo si Elias ang propeta sa dili pa moabut ang daku ug makalilisang nga adlaw sa Ginoo: ug iyang pabalikon ang kasingkasing sa mga amahan ngadto sa mga bata, ug ang
ANG PANAN-AWON SA PATMOS kasingkasing sa mga bata ngadto sa ilang mga amahan, tingali unya Ako moanhi ug samaran Ko ang yuta pinaagi sa usa ka panghimaraut." Usa na ka nasud ang Israel. Establisado na siya karon inubanan sa iyang kasundalohan, mga barkong iggugubat, sistema pang-koreyo, bandera, ug tanan na nga may kalabutan sa pagkanasud. Apan aduna sa gihapon ang mamatuman pa lang nga ginaingon sa Kasulatan, "...o mahimugso ba ang usa ka nasud sa dihadiha?" Isaias 66:8. Kanang adlawa haduol nang moabot. Ang kahoy'ng higuera nanalingsing na. Ginahulat na sa mga Israelinhon ang Mesias. Ginapaabot na nila Siya ug ang ilang pagpaabot haduol nang matuman. Ang Israel mahimugso pag-usab sa espirituwal, kay ang iyang Kahayag ug ang iyang Kinabuhi haduol nang mahipadayag ngadto kaniya. siyudad wala na magkinahanglan og adlaw, o bulan man, sa pagdan-ag kaniya: kay ang himaya sa Dios mao man ang iyang kahayag, ug ang iyang suga mao man ang Cordero." Mao kini ang Bag- ong Jerusalem. Maanaa ang Cordero niana nga siyudad, ug tungod sa Iyang presensiya, dili na magkinahanglan og suga. Ang adlaw dili na mosubang pa ug magasidlak didto, kay Siya mao na ang Adlaw ug ang Kahayag niini, Mismo. Ang mga nasud nga mangduol niini managpanglakaw sa Iyang kahayag. Dili ba mo nalipay nga kanang adlawa ania na kanato? Nakita ni Juan kana nga adlaw magaabot. Hinaut pa unta Ginoong Jesus, umanhi Ka na! Malaquias 4:1-3, "Kay, ania karon, ang adlaw moabut na, nga nagasunog daw hudno; ug ang tanang mga palabilabihon, ug ang tanang nanagbuhat sa kadautan, mangahimong tuod sa balili: ug ang adlaw nga moabut magasunog kanila, nagaingon ang Ginoo sa mga Panon, nga kini dili magbilin kanila bisan gamut ni sanga. Apan kaninyo nga may kahadlok sa Akong Ngalan ang Adlaw sa Pagkamatarung mosubang nga aduna'y kaluwasan sa Iyang mga pako; ug kamo manggula, ug managlumpat sa kalipay maingon sa mga nating vaca sa toril. Ug pagatamakan ninyo ang mga dautan; kay sila mangahimong abo sa ilalum sa mga lapa-lapa sa inyong mga tiil diha sa adlaw nga pagabuhaton Ko kini, nagaingon ang Ginoo sa mga Panon." Ania na kini usab. Ang ADLAW nga nagasidlak sa grabeng kakusog niini. Oh, ang kusog sa Anak sa Dios nga nagasidlak sa taliwala sa pito ka mga kandilirong bulawan. Atua Siya nga nagatindog, ang Maghuhukom, ang Usa nga nag-antus ug namatay alang kanato. Iya Mismong giangkon ang kapungot sa Balaanong paghukom. Inusara Niyang gigiuk ang pug-anan sa vino sa mabangis nga kapungot sa Dios. Sama sa giingon na nato, alang sa makasasala ang Iyang tingog sama sa tingog sa dakung Sa Pinadayag 21:23, "Ug ang 63
64 USA KA PAGPADAYAG SA PITO KA MGA KAPANAHONAN SA IGLESIA dahunog sa busay o sunod-sunod nga balod sa kamatayon nga nagahampas sa mga batohong baybayon. Pero sa balaan, ang Iyang tingog sama sa tingog sa sapa nga makalilingaw nga nagakanta samtang nga naghigda ka sa pagpahulay, nga natagbaw kang Cristo. Nga nagasidlak kanato inubanan sa mainiton Niyang silaw sa gugma nagaingon Siya, "Ayaw kahadlok, Ako mao Siya nga mao ang Kaniadto, ang Karon, ang Sa Umalabot; Ako mao ang Makagagahum sa Tanan. Gawas Kanako wala na'y laing uban pa. Ako mao ang Alfa ug ang Omega, ang TANAN-TANAN niini." Siya mao ang Lirio sa Kawalogan, ang Masidlak nga Bitoon sa Kabuntagon. Siya ang pinakamaayo sa napulo ka libo sa akong kalag. Oo, andam nang magbanagbanag kanang dakung adlaw ug ang Adlaw sa Pagkamatarung mosubang na nga dala ang kaluwasan sa Iyang mga pako. ANG MADAUGON NGA CRISTO Pinadayag 1:17-18, "Ug sa pagkakita ko Kaniya, natumba ako nga daw patay diha sa Iyang tiilan. Ug gitapin-an Niya ako sa Iyang too nga kamot, nga nagaingon kanako, Ayaw kahadlok; Ako mao ang Nahauna ug ang Ulahi: Ako ang Buhi, ug Ako ang namatay; ug, tan-awa, Ako karon buhi hangtud sa kahangturan, Amen; ug ania Kanako ang mga yawi sa kamatayon ug sa hades." Wala'y tawo nga makalahutay sa bug-os nga epekto nianang panan-awon. Ang iyang kusog tuman nga nawala, natumba si Juan nga daw patay diha sa Iyang tiilan. Apan ang kamot sa Ginoo sa gugma mihikap kaniya, ug ang tingog sa pagpanalangin miingon, "Ayaw kahadlok. Ayaw pagkahadlok. Ako mao ang Nahauna ug ang Ulahi. Ako ang Buhi, ug Ako ang namatay; ug, tan-awa, Ako karon buhi hangtud sa kahangturan." Unsa pa man ang kahadlokan? Ang paghukom nga miabot Kaniya didto sa krus, didto sa lubnganan, ug sa diha nga mikanaug Siya, alang kadto kanato. Giangkon Niya ang tanang kinabag-an nga bahin sa samad sa sala ug busa karon wala'y pagkahinukman sa silot niadtong mga anaa kang Cristo Jesus. Tan-awa gayud ingon nga usa ka garantiya nga ang atong "Abogado" mao ang atong "Maghuhukom." Siya parehong atong "Abogado" ug "Maghuhukom." Ingon nga mao ang Maghuhukom "nahusay na ang kaso" - tapus na kini. Busa karon wala na'y pagkahinukman sa silot. Nganong mahadlok pa man ang iglesia? Unsa man nga saad nga napakyas gayud Siya nga mapahituman sa atong atubangan? Ngano nga mahadlok pa man sa silot o sa kamatayon? Dugay na kining tanan nga gidaug. Ania ang gamhanang magdadaug. Ania ang Usa Ra nga gidaug pareho ang kalibutan sa mga makita ug sa mga dili-makita. Dili sama kang Alexander, nga gisakop ang
ANG PANAN-AWON SA PATMOS kalibutan sa edad nga traynta'y tres ug wala na'y nahibaloan pang ubang dalan nga lisoan aron sa dugang pa nga mga pagpanakop, busa namatay siya nga biktima sa sala ug sa mapatuyangong pagkinabuhi. Dili sama usab kang Napoleon, nga misakop sa tibuok Europa apan sa kaulahian napildi didto sa Waterloo ug gitambog ngadto sa Elba, aron lamang makaplagan ang iyang kaugalingon mismo nga napildi . Apan wala'y makadaug kang Cristo. Siya nga mikanaug mao usab ang mikayab karon nga ibabaw sa tanan, ug gihatag Kaniya ang Ngalan nga labaw sa tanang mga ngalan. Oo, gidaug Niya ang kamatayon, impiyerno, ug ang lubnganan, ug anaa Kaniya ang mga yawi niini. Kung unsa man ang Iyang pagabadbaran mabadbaran gayud, ug kung unsa man ang Iyang pagagapuson magapus gayud. Wala na'y pagkausab niini. Wala'y magdadaug nga nauna pa Kaniya ug wala na'y uban pa gawas Kaniya. Siya ang mao lang nga Manluluwas, Manunubos. Siya lang ang MAO RA nga Dios: ug "Ginoong Jesus Cristo" ang Iyang Ngalan. Ayaw kahadlok, Juan. Ayaw kahadlok, diyutay'ng panon. Ang tanan nga mao Ako, kamo mao ang manununod. Ang tanan Kong gahum inyoha. Ang Akong wala'y kinutubang gahum inyoha maingon nga nagatindog Ako sa inyong taliwala. Wala Ako mianhi aron magdala og kahadlok ug kapakyasan, kondili mao'y gugma ug kaisug ug kasarang. Ang tanang gahum gikahatag Kanako ug inyoha kini aron gamiton. Ipamulong lang ninyo ang Pulong ug buhaton Ko kini. Mao kana ang Akong pakigsaad ug dili gayud kini mapakyas." ANG PITO KA MGA BITOON UG MGA KANDILIRO Pinadayag 1:20, "Ang tinago sa pito ka mga bitoon nga imong nakita sa Akong toong kamot, ug ang pito ka mga kandiliro nga bulawan. Ang pito ka mga bitoon mao ang mga manolunda (mga mensahero) sa pito ka mga iglesia: ug ang pito ka mga kandiliro nga imong nakita mao ang pito ka mga iglesia." Ato nang nakaplagan ang kamatuoran bahin niining duha ka mga tinago. Oh, wala pa nato naipahayag kung kinsa kining pito ka mga mensahero, pero pinaagi sa tabang sa Dios himoon nato ug maipahayag na kana nga misterio. Ang pito ka mga kapanahonan nahibalo na kita. Nasulat na ang mga niini sa Pulong, ug pagahisgotan nato ang tagsatagsa niini aron makaabot kita hangtud niining kinaulahing kapanahonan nga atong ginapuy-an. Apan sa usa ka ulahing daklit nga pagtan-aw niini nga kapitulo, tan-awon nato Siya samtang nga nagatindog Siya didto sa kinataliwad-an sa bulawang butanganan 65
66 USA KA PAGPADAYAG SA PITO KA MGA KAPANAHONAN SA IGLESIA sa lamparahan nga may pito ka mga bitoon diha sa Iyang toong kamot. Oh, makatandog gayud nga makita Siya nga nagatindog didto nga anaa sa Iyang Labing Hataas nga Pagka- Dios. Siya ang Maghuhukom, ang Sacerdote, ang Hari, ang Agila, ang Cordero, ang Leon, ang Alfa, ang Omega, ang Sinugdanan ug ang Katapusan, ang Amahan, Anak, Espiritu Santo, Siya ang Kaniadto, Ang Karon, Ang Sa Umalabot, ang Makagagahum sa Tanan, ang TANAN-TANAN. Atua Siya, nga mao ang Mag-uugmad ug Maghihingpit. Takus kana nga Cordero! Gipamatud-an Niya ang Iyang katakus sa diha nga Iyang gipalit ang atong kaluwasan pinaagi sa Iyang Kaugalingon. Karon nagatindog Siya nga anaa sa Iyang tanang gahum ug sa Iyang tanang himaya nga ang tanang mga butang gitugyan Kaniya ingon nga Maghuhukom. Oo, atua Siya nagatindog taliwala sa maong butanganan sa mga lampara, nga may mga bitoon sa Iyang kamot. Gabii kini, kay kana ang panahon nga kita nagagamit og mga lampara aron may kahayag, ug mao kana ang panahon nga makita ang mga bitoon nga nagadan-ag ug nga ginareplektar ang kahayag sa adlaw. Ug mangitngit kini. Nagalakaw ang iglesia diha sa kangitngit pinaagi sa pagtoo. Mibiya na niining kalibutan ang iyang Ginoo pero nagapangdan-ag sa gihapon ang Balaang Espiritu pinaagi sa iglesia, nagahatag og kahayag sa niining tigulang na nga kalibutan nga tinunglo sa kasal-anan. Ug kana nga mga bitoon nagareplektar sa Iyang kahayag usab. Ang bugtong kahayag nga aduna sila mao ang Iyang kahayag. Daw sa unsa niini ka kangitngit - daw sa unsa ka bugnaw sa espirituwal. Pero sa dihang nagaabot Siya sa taliwala niini nagakahayag kini ug nagakainit, ug nagakaaduna'y gahum ang iglesia ug pinaagi Kaniya ginapamuhat ang mga buhat nga Iya kaniadtong gibuhat. Oh, makadaklit unta kita sa pagtan-aw Kaniya sama ni Juan kaniadto. Kung unsang matanga sa tawo kita nga angay, pag-anaa na kita sa Iyang atubangan nianang adlawa! Kung wala pa ninyo gihatag ang inyong kinabuhi ngadto Kaniya, hinaut nga iliso ninyo ang inyong kasingkasing ngadto sa Dios niining taknaa, ug magluhod dinha mismo kung asa kamo karon, ug mohangyo alang sa kapasayloan diha Kaniya para sa inyong mga sala, ug itugyan ang inyong kinabuhi ngadto Kaniya. Dayon dungan natong hisgotan ang Pito ka Mga Kapanahonan sa Iglesia; ug samtang nga buhaton nato ginaampo ko nga tabangan sa Dios kining dili-takus nga alagad sa pagpadayag sa Iyang Pulong nganha kaninyo.
KAPITULO TRES ANG KAPANAHONAN SA IGLESIANG EFESO Pasiuna Sa Mga Kapanahonan Sa Iglesia Aron nga inyong masabtan sa hingpit ang mensahe bahin sa Mga Kapanahonan sa Iglesia gusto ko nga ipasabot ang nagkalainlaing mga sukaranan nga nagpahigayon kanako nga mahinganlan ang mga ngalan sa mga mensahero, ang kadugayon sa maong mga kapanahonan, ug uban pang mga kapasikaran nga may kahilambigitan niini. Tungod nga kining pagtuon mamahimong ang maong pinakagrabeng butang nga sukad nabuhat ko hangtud niining panahona, nagpangayo ako sa Dios alang sa inspirasyon sa Balaang Espiritu sa daghang mga adlaw. Ayha ko na lang dayon gibasa ang mga Kasulatan mahitungod sa mga Kapanahonan sa Iglesia ug gipang-utingkay ang daghang mga kasaysayan sa iglesia nga gisulat sa mga wala'y-gidapigan nga mga magsasaysay nga makita ko. Wala pakyasa sa Dios ang pagtubag sa akong pag-ampo, kay samtang nga ginabasa ko ang Pulong ug ang maong mga kasaysayan, napahimo kanako sa Balaang Espiritu nga makitang nabuklad ang usa ka naandan na nga sistema nga nangagi sa gatusan nang mga katuigan ug hangtud na mismo karon, sa kaulahiang adlaw. Ang yawi nga gihatag kanako sa Ginoo aron mahimo ko nga matino ang mensahero sa matag kapanahonan usa ka nagasubay gayud sa Kasulatan. Sa tinuod mahimo kining tawgon ang Kinatung-ang Bato sa Biblia. Kini mao ang kapadayagan nga ang Dios wala gayud nagausab, ug nga ang Iyang mga pamaagi ingon ka wala'y-pagkabalhin sama sa kung unsa Siya. Nagaingon diha sa Mga Hebreohanon 13:8, "Si Jesus Cristo mao sa gihapon kagahapon, ug karon, ug hangtud sa kahangturan." Ecclesiastes 3:14-15, "Ako nasayud nga, bisan unsa ang buhaton sa Dios, kini alang man sa wala'y katapusan: wala'y ikadugang niini, ni makuhaan kini sa bisan unsa: ug gibuhat kini sa Dios, aron ang mga tawo magkahadlok sa Iyang atubangan. Kadtong diha sa kanhing panahon; ug kana nga umalabut pa diha man sa kanhing panahon; ug ginapangita sa Dios pag-usab kadtong miagi na." Ania na kini: usa ka wala'y- pagkabalhin nga Dios nga aduna'y wala-nagabalhin nga mga pamaagi. Unsa man ang Iyang gibuhat didto sa UNA padayon Niyang pagabuhaton hangtud nga mabuhat kini sa ULAHING higayon. Dili gayud magkaaduna og pagkabalhin. Iaplikar kana sa Mga Kapanahonan sa Iglesia. Ang matang sa tawo nga gipili sa Dios para sa unang kapanahonan, ug kung unsa nga nahipadayag ang Dios diha nianang ministerio sa mao nga tawo, mamahimong kini ang sumbanan alang sa tanang uban pa nga
68 USA KA PAGPADAYAG SA PITO KA MGA KAPANAHONAN SA IGLESIA mga kapanahonan. Kung unsa ang gibuhat sa Dios sa unang kapanahonan sa iglesia mao'y kung unsa ang gusto Niyang pagabuhaton diha sa tanang uban pa nga mga kapanahonan. Karon eksaktong nahibalo kita gikan sa Pulong nga sinulat sa Balaang Espiritu kung unsa nga ang una, o ang orihinal nga iglesia, gitukod niadto ug kung giunsa pagpadayag sa Dios sa Iyang Kaugalingon diha kaniya. Dili mahimong mabalhin ang Pulong o usabon tungod kay ang Pulong mao ang Dios. Juan 1:1, "Sa sinugdan mao na ang Pulong, ug ang Pulong uban sa Dios, ug Dios ang Pulong." Ang pag-usab sa usa ka pulong niini, sama sa gibuhat ni Eva, nagahatud og kasal-anan ug kamatayon, sama sa ginaingon niini diha sa Pinadayag 22:18-19, "Kung aduna'y magadugang niini og bisan unsa, kaniya igadugang sa Dios ang mga hampak nga nahasulat na niining basahona: ug kung aduna'y magataktak og mga pulong gikan sa mga pulong sa basahon niining propesiya, pagataktakon sa Dios ang iyang bahin sa Kahoy sa Kinabuhi, ug sa balaang siyudad, ug sa mga butang nga nahasulat dinhi niining basahona." Mao nga, kung unsa ang iglesia niadto sa Pentecostes mao ang sukaranan. Mao kana ang sulundan. Wala na'y uban pang sulundan. Bisan unsa pa ang ginaingon sa mga iskolar, WALA gayud giusab sa Dios kana nga sulundan. Kung unsa may gibuhat sa Dios didto sa Pentecostes kinahanglan Niyang ipadayon nga buhaton hangtud nga mahuman ang mga kapanahonan sa iglesia. Bisan mahimo pa nga ingnon sa mga iskolar nga ang apostolikanhong kapanahonan nahuman na, ayaw gayud toohi kini. Ang ingon niana nga pagpahayag sayup basi sa duha ka butang. Una sa tanan, sayup ang ingnon nga wala na'y mga apostoles, tungod lang kay ang orihinal nga dose patay na. Ang apostol nagakahulogan og "usa ka sinugo"; ug daghang mga sinugo sa karon, pero ginatawag lang sila og mga misyunero. Samtang nga may mga tawong gitawag ug pinadala aron pagsangyaw sa Pulong sa Kinabuhi aduna'y usa ka nagapadayon nga apostolikanhong kapanahonan. Ikaduha, nagapahinungod ang mga niini sa usa ka kapanahonan nga "nadayag ang gahum sa Espiritu Santo" ingon nga milampas na tungod kay nahuman na ang Biblia. Dili kana matuod. Wala gani bisan usa ka Kasulatan nga nagasugyot niana, apan daghan ang pihong nagapahayag sa sukwahi nga butang. Ania ang atong kapanghimatuuran nga parehong sayup ang niining ilang mga pamahayag. Mga Buhat 2:38-39, "Ug si Pedro miingon kanila, Maghinulsol kamo, ug managpabautismo ang tagsatagsa kaninyo sa Ngalan ni Jesus Cristo alang sa kapasayloan sa inyong mga sala, ug madawat ninyo ang gasa nga Espiritu Santo. Kay ang saad alang kaninyo, ug sa inyong mga anak, ug sa tanang atua sa halayo, bisan ang kapid-an nga pagatawgon sa atong Ginoong Dios." Ang saad bahin sa
ANG KAPANAHONAN SA IGLESIANG EFESO gahum nga gikahatag sa mga apostoles didto sa Pentecostes mao'y para "ngadto kaninyo (nga mga Judio), ug sa inyong mga anak (mga Judio), ug sa tanang atua sa halayo (mga Gentil), ug sa kapid-an nga pagatawgon sa atong Ginoong Dios (sa parehong Judio ug Gentil)." Gawas nga moundang na Siya sa pagpanawag, ang Pentecostes nga mensahe ug gahum DILI MAGAUNDANG. Kung unsa man ang naangkon sa iglesia didto sa Pentecostes ang iya kining dili mailog nga katungod. Sa sinugdan, aduna kaniya ang putli nga Pulong sa Dios. Aduna Kaniya ang gahum sa Espiritu nga nadayag diha sa nagkalainlaing mga ilhanan ug mga katingalahan ug mga gasa sa Espiritu Santo. Mga Hebreohanon 2:1-4, "Busa kinahanglan nga hatagan ta sa labing mainitong pagtagad ang mga butang nga atong nadungog, tingali unya nga ipang-anud kita gikan niini. Kay kung ang Pulong nga gisulti sa mga manolunda nagapaila nga malig-on, ug ang tanan nga paglapas ug pagsupak (sa Pulong) nakadawat sa matarung bayad sa balus; unsaon man nato sa pagpakaikyas, kon dili kita manumbaling sa ingon nga pagkadaku nga kaluwasan; nga sa sinugdan gipamulong sa Ginoo, ug unya gipanghimatuod kanato pinaagi kanila nga mga nakadungog Kaniya; nga gipamatud-an usab sa Dios uban kanila, pinaagi sa mga ilhanan ug sa mga katingalahan, ug sa nagkalainlaing mga milagro, ug pinaagi sa mga gasa sa Espiritu Santo, sumala sa Iyang kaugalingong kabubut-on?" Ang orihinal nga iglesia wala giorganisa sa tawo. Gipangunahan kini sa Espiritu Santo. Dili g'yud kini daku kaniadto. Gikadumtan ug gitamay kini kaniadto. Gidaugdaog kadto. Gilutos hangtud mamatay. Pero matinuuron kadto sa Dios. Nagpabilin kadto sa orihinal nga sulundan nga Pulong. Karon ayaw pagtipas dinhi. Sa dihang giingon ko nga ang Dios ug ang Iyang mga pamaagi wala gayu'y pagkabalhin, wala ko ginaingon nga ang iglesia ug ang mga mensahero dili mahimong mausab. Ang iglesia dili Dios. Busa mahimo siyang mausab. Pero ang giingon ko nga tungod sa maong wala'y- pagkabalhin nga Dios nga aduna'y wala'y-pagkabalhin nga mga pamaagi mahimo kitang mobalik sa sinugdanan ug tan- awon ang pinakauna ug hingpit nga buhat sa Dios ug dayon maghukom pinaagi niadto nga sukaranan. Ingon niana kung ginaunsa kini pagbuhat. Ang Matuod nga Iglesia kanunay gayud maninguha nga mamahimong pareho sa orihinal sa Pentecostes. Ang Matuod nga Iglesia sa karon maninguha gayud nga halos matupngan ang maong nahauna kaniadto. Ug ang mga mensahero sa maong mga iglesia, nga aduna'y mao ra'ng Espiritu sa Dios diha kanila, magapaninguha nga tupngan ang apostoles nga si Pablo. Dili sila mamahimong eksakto nga pareho kaniya; pero ang matuod nga mga 69
70 USA KA PAGPADAYAG SA PITO KA MGA KAPANAHONAN SA IGLESIA mensahero mamahimo kadtong halos moabot nga mga kapareho gayud ni Pablo, nga gawasnon gikan sa tanang mga tawo, nga hingpit gayud nahitugyan ngadto sa Dios, ug ang Pulong sa Dios lamang ang ginapanghatag niya, ug gipadayag ang Espiritu Santo diha sa gahum. Wala na'y uban pa ang makahimo. Kinahanglan ninyong mamuhat gikan sa orihinal. Sama sa ang kapareho nagapamunga og kapareho, ang Matuod nga Iglesia kanunay ang mamahimong mao gayud ang nagapaninguhang mosubay sa lakang sa iyang mga magtutukod didto sa Pentecostes ug ang iyang mga mensahero magasunod gayud kang apostol Pablo, ang unang mensahero ngadto sa nahaunang kapanahonan sa iglesia. Ingon niana kini ka yano, ug ingon niana ka makahibulong. yawi, nga pagkayano, pero makapahibulong usab, nahimo ko, pinaagi sa tabang sa Balaang Espiritu, nga mabasa ang Basahon sa Pinadayag ug ang mga kasaysayan ug nakita dinha ang matag kapanahonan, ang matag mensahero, ang gidugayon sa maong matag kapanahonan, ug ang papel nga gituman sa matag usa niini diha sa katuyoan sa Dios gikan sa Pentecostes hangtud ngadto sa katapusan nianang mga kapanahonan. Pinaagi niini nga Sa diha nga nasabtan na ninyo kung ginaunsa nato pagdesisyon sa kung unsa nga matang ang Matuod nga Iglesia kaniadto (sa kung unsa siya kaniadto sa Pentecostes ug kung unsa siya niadtong apostolikanhong kapanahonan sa pagkapahayag niini diha sa Pulong sa Basahon sa Mga Buhat) mahimo natong iaplikar ang mao ra gihapon nga sukaranan aron mapakita kanato kung naunsa pagkapakyas ang iglesia. Ang masukaranong sayup, o mga sayup, nga hinayhinay misulod sa nahaunang iglesia ug nahibutyag diha sa mga Basahon sa Mga Buhat ug Pinadayag ug diha usab sa mga Sulat labi pang klaro nga madayag gayud diha sa matag sunod nga mga kapanahonan, hangtud nga moabot kita ngadto sa usa ka bug-os nga pagkapalong sa kamatuoran sa kinaulahian, o sa Kapanahonang Laodicea. Karon gikan niining nahaunang yawi nga nadawat nato sa Ginoo, nagaabot ang lain ug ang medyo dili-maanindot nga kamatuoran. Giingon ko nga ang Matuod nga Iglesia magapaninguha nga mamahimong kapareho gayud sa kung unsa kini kaniadto diha sa Basahon sa Mga Buhat. Husto gayud kana. Apan atong nahikaplagan nga ang Pulong nagatudlo usab nga aduna'y pagpanulong sa sayup hangtud nga nagkaaduna na og bug-os nga pagkapalong sa kamatuoran sa kaulahiang adlaw sa diha nga hapit na magapakita ang Ginoo. Ang pangutana karon nga nagaabot sa atong mga hunahuna; ginatalikdan ba sa Dios ang mga iya mismo ug pasagdan na lang sila nga mangahulog ngadto sa usa ka kahimtang nga bug-os nalimbongan? Wala'y kapasikaran
ANG KAPANAHONAN SA IGLESIANG EFESO kana, tungod kay klaro kaayo nga ginaingon diha sa Kasulatan sa Mateo 24:24, nga ang "Pinili" DILI MAHIMONG malimbongan. "Kay motungha ang mga mini nga Cristo, ug mga mini nga propeta, ug magapakita'g dagkung mga ilhanan ug mga katingalahan; nga tungod niana, KUNG ARANG MAHIMO, ipahisalaag nila ang mga pinili." Unsa na man kung ingon niana? Dayag sa atong atubangan ang tubag. Aduna'y usa ka Matuod nga Iglesia ug usa ka mini nga iglesia. Aduna'y matuod nga Punoan sa Parras ug usa ka mini nga punoan sa parras. Pero siyempre kana nga mini nga iglesia, mini nga punoang lawas, kanunay gayud maningkamot nga ilogon ang puwesto sa Matuod nga Iglesia ug pakigbisogan nga siya gayud, ug dili ang Pinili, ang mao'y matuod ug ang tinuod. Paninguhaon nga patyon sa mini ang Matuod. Ingon niana kini kaniadto diha sa Basahon sa Mga Buhat, sa ingon niana kini gisaysay diha sa maong pito ka mga kapanahonan, ug sa ingon niana kini gipahayag diha sa nagkalainlaing mga Sulat. Ingon na niana kini sa una pa. Ingon niana kini sa karon. Mamahimong ingon niana kini sa umalabot. Dili kini mahimong mausab. Karon magbantay g'yud kita nga dili kita malibug niining tungora. Mao nga hibaloon nato sa Pulong aron mapanghimatud-an kini nga pahayag. Balikan nato ang Basahon sa kinasugdanan, ang Genesis. Didto sa Tanaman sa Eden aduna'y DUHA ka mga kahoy. Ang usa maayo; ang usa dautan. Ang usa nagpamunga og KINABUHI, ang usa usab nagpamunga og Kamatayon. Aduna niadto og duha ka mga bata nga unang naghalad og mga halad ngadto sa Dios. Tugoti ko nga isulti kana pag-usab, PAREHO silang naghalad og halad ngadto sa Dios. Genesis 4:3-5, "Ug sa nagairog ang panahon, nahitabo nga si Cain nagdala gikan sa mga abut sa yuta og usa ka halad ngadto sa Ginoo. Ug si Abel, nagdala usab sa mga panganay sa iyang mga carnero ug sa mga matambok niini. Ug gitamod sa Ginoo si Abel ug ang iyang halad: Apan kang Cain ug sa iyang halad wala Siya'y pagtamod." Apan ang usa (si Cain) dautan, ingon nga ang iyang amahan (mao Kadtong Dautan), samtang si Abel matarung sa atubangan sa Ginoo. Usab, aduna'y duha ka mga bata gikan sa unod sa mao ra'ng mga ginikanan. Mga kaluha nga anak sila ni Isaac ug ni Rebekah. Ang usa pinili sa Dios ug ang usa usab sinalikway. Ang maong duha nagsimba sa Dios. Sa matag tinagsa niadto nga panghitabo may kahilambigitan ang pagsimba sa Dios. Sa matag hitabo gidumtan sa dautan ang matarung ug gilutos ang matarung. Sa ubang mga panghitabo gipatay sa dautan ang matarung. Pero himatikdi. Dungan silang gitanum. Magkauban silang nabuhi. Pareho silang nangangkon nga nanagpanoo sa Dios ug nanagsimba sa Dios. 71
72 USA KA PAGPADAYAG SA PITO KA MGA KAPANAHONAN SA IGLESIA Kini nga mga paghulagway hingpit nga nagahulagway sa sambingay ni Ginoong Jesus Cristo sa dihang nag-estorya Siya nga ang gingharian sa langit sama sa usa ka tawo nga nagpugas og maayong binhi, nga mahibaloan na lang nga may miabot nga usa ka kaaway ug nga nagsabwag og mga liso sa bunglayon sa taliwala niadtong mga maayong binhi. Dili ang Dios ang mao'y nagpugas sa mga bunglayon. Si Satanas ang nagpugas niadtong mga bunglayon sa taliwala mismo niadtong maayong binhi sa Dios. Ang kadtong duha ka matang sa mga tanum (mga tawo), nga nagagikan sa duha ka dili parehong mga binhi, nanagtubo og nga magkauban. Miambit sila sa pagkaon gikan sa mao ra'ng yuta, gisaluhan nila ang mao ra nga adlaw, ulan, ug tanan nang uban pang mga kaayohan, ug pareho silang giani sa ilang panahon. Makita ba ninyo kini? Ayaw gayud kalimti kini nga mga kamatuoran samtang nga ginatun-an nato ang mga kapanahonan sa iglesia ug ang mga selyo human niana. Ug labaw sa tanan, ayaw kalimti nga sa kaulahian na niining kapanahonan, sa diha nga ang mga bunglayon pagahugpungon na para sa pagsunog kanila, nga ila igatukmod ang trigo nga pagatigumon sa Ginoo. Gusto ko nga dire-diretso nga ipadayon kini nga panghunahuna, busa padayonon pa nato. Natun-an na ba ninyo ang kasaysayan sa mga rebaybal? Karon nagapatimaan ang rebaybal og usa ka paglihok sa Dios diha sa gahum. Ug sa matag higayon nga nagapanglihok ang Dios, atua si Satanas nga nagapanglihok usab. Wala gayud kini nagakapakyas. Niadtong mga adlaw sa dakung rebaybal sa Wales (ug kadaghanan sa mga tawo wala nakahibalo bahin niini), ang mga balay-dalangpanan sa mga buang nangapuno dayon, ug aduna niadto og usa ka dakung pagpasundayag sa gahum sa yawa aron ilogon ang mga pagtagad pahilayo sa Dios. Nahisulat nga niadtong panahon ni Wesley mangbuhat ang mga tawo kaniadto og pagkalahi nga mga butang nga siguradong iya gayud ni Satanas aron nga biaybiayon ang kaayo ug gahum sa Dios. Sa panahon ni Luther gikaingon nga ang kamilagro sa iyang ministerio wala napahiluna sa kamatuoran nga malampuson niyang giprotestahan ang Iglesiang Romano Katoliko, kondili napahiluna ang maong milagro sa kamatuoran nga mahimo niya, ug nahimo niya gayud, nga magpabilin nga malig-on ug maayo gihapon ang pangisip taliwala sa mga panatiko nga kanunay niadto puno, ug gipangunahan, sa dili-mao nga mga espiritu. Ug kung nakamatngon kamo niining ministerio sa kaulahiang adlaw, nahimatikdan gayud ninyo ang mao ra'ng pagpanulong sa mini ug dautang mga espiritu. Mamahimong ingon niana gayud kini. Karon nagalaum ako ug nagasalig nga may igo kamong espirituhanong panghunahuna aron masabtan kana, ug mapahimuslan kini.
ANG KAPANAHONAN SA IGLESIANG EFESO Aron lang nga mapalig-on kini nga punto bahin sa Matuod ug mini nga mga punoan nga nagkalubiray ug nagapakita sa duha ka nagapanglihok nga espiritu, atong tan-awon ang I Juan 4:1-4, ug ang Judas 3, 4, 12. "Mga hinigugma, ayaw ninyo pagtoohi ang tanang espiritu, hinonoa sulayi ninyo ang mga espiritu sa pagsuta kon sila iya ba sa Dios: kay daghan ang mga mini nga propeta nga nanagpanungha sa kalibutan. Inyong mahibaloan ang Espiritu sa Dios pinaagi niini: ang tanang espiritu nga nagasugid nga si Jesus Cristo mianhi sulod sa unod iya sa Dios: ug ang tanang espiritu nga wala magasugid nga mianhi si Jesus Cristo sulod sa unod dili iya sa Dios: ug kini mao ang espiritu sa anticristo, nga inyong hingdunggan nga moabut; ug KARON ANIA NA sa kalibutan. Mga anak, iya kamo sa Dios, ug sila (ang espiritu sa anticristo) inyo nang gidaug: tungod kay Siya (ang Espiritu sa Dios) nga anaa kaninyo, labi pang daku kay sa anaa sa kalibutan." Judas 3, 4, 12, "Mga hinigugma, sa nagasulat ako kaninyo sa dakung kaikag mahitungod sa kaluwasan nga atong tanan, naaghat ako sa pagsulat kaninyo, ug sa pagpahamatngon kaninyo nga makigbisog kamo sa pagpanalipod sa tinoohan nga gitugyan sa makausa ngadto sa MGA BALAAN. Kay may PIPILA KA MGA TAWO (dili ang mga Balaan) miyuhot lamang sa pagsulod," (kini ang mga misulod sa toril nga dili pinaagi sa PULTAHAN ug busa mga kawatan), "nga dugay nang gikatagana alang niining maong pagkahinukman sa silot, mga tawong DILI-DIOSNON, nga ginabaylo nila ang grasya sa atong Dios sa kalaw-ayan, ug ginalimod ang atong bugtong nga Agalon ug Ginoo, si Jesus Cristo." "Kini sila mao'y mga buling diha sa inyong mga kombira sa gugma, sa diha nga nagkombira sila UBAN kaninyo, mga magbalantay nga ginapakaon lamang ang ilang kaugalingon sa wala ing kahadlok." Dili kini malimod sa atubangan niining mga Kasulatan nga ang Matuod nga Iglesia ug ang mini nga iglesia nagkabaligtos sa usa'g usa, ingon nga magkauban silang nahipugas pero magkalahi lang nga mga binhi. Dayon karon, aduna siguro og dugang pa nga angay ninyong mahibaloan. Ang pito ka mga iglesia nga giabiabi ni Juan niadto atua sa Asia Minor ug Gentil nga mga kaiglesiahan ang tanan niini. Wala siya nagapakigsulti ngadto sa iglesia sa Jerusalem kon diin halos ang kadaghanan mga Judio nga siguro may diyutay lang nga mga Gentil sulod niini. Ang hinungdan mao nga ang Dios mitalikod na gikan sa mga Judio og paingon sa mga Gentil. Busa ang tibuok nga mga kapanahonan sa iglesia mao ang Dios nga nagapakigtigayon sa mga Gentil, ug ginatawag pagawas ang usa ka Pangasaw-onong Gentil alang ngadto Kaniya. Mao kana'y nagpahimo sa "Mga Kapanahonan sa Iglesia" ug "Ang Kahupnganan sa mga Gentil" nga usa 73
74 USA KA PAGPADAYAG SA PITO KA MGA KAPANAHONAN SA IGLESIA ra ug pareho lang. Mga Buhat 13:44-48, "Ug sa sunod nga adlaw nga igpapahulay hapit ang tibuok nga siyudad ang mingdugok sa pagpatalinghug sa Pulong sa Dios. Apan sa pagkakita sa mga Judio sa mga panon sa katawhan, nangapuno sila sa kasina, ug nanagsulti batok niadtong mga butang nga gipanulti ni Pablo, nga nangsupak ug nanagpasipala. Unya si Pablo ug si Bernabe nanagsulti sa dakung kaisog, ug nanag-ingon, Kinahanglan nga ang Pulong sa Dios igamantala pag-una kaninyo: apan kay inyo man kining gisalikway, ug inyong gihukman ang inyong kaugalingon nga dili takus sa kinabuhi nga wala'y katapusan, tan-awa, kami mangadto sa mga Gentil. Kay sa ingon niini gisugo kami sa Ginoo, nga nagaingon, Gipahimutang Ko ikaw nga kahayag sa mga Gentil, aron pagadad-on mo ang kaluwasan hangtud sa kinatumyan sa yuta. Ug sa pagkadungog niini sa mga Gentil, sila nangalipay, ug gihimaya nila ang Pulong sa Ginoo: ug nanagpanoo ang tanan nga gikatagana nang daan alang sa kinabuhing wala'y katapusan." Mga Taga-Roma 11:1- 8, "Busa nagaingon ako, Gisalikway ba sa Dios ang Iyang katawhan? Kana dili mahimo. Kay ako Israelinhon usab, sa kaliwatan ni Abraham, sa banay ni Benjamin. Wala magsalikway ang Dios sa Iyang katawhan nga naila Niyang daan. Wala ba kamo masayud sa ginaingon sa Kasulatan mahitungod kang Elias? Kung giunsa niya sa pagpangamuyo sa Dios batok sa Israel, nga nagaingon, Ginoo, gipamatay nila ang Imong mga propeta, ug gipangguba nila ang Imong mga halaran; ug ako na lang ang usa nga nahibilin, ug ginapangita nila ang akong kinabuhi. Apan unsa may gitubag sa Dios kaniya? Alang sa Akong Kaugalingon may gitagana Ako nga pito ka libo ka mga tawo, nga wala magpiko sa ilang mga tuhod ngadto kang Baal. Ug niining panahona usab karon aduna'y nahabilin nga gipili sumala sa grasya. Apan kung kini pinaagi man sa grasya, nan dili na kini pinasikad sa mga buhat: kay kon mao pa ang grasya dili na grasya. Apan kung kini pinasikad man sa mga buhat, nan dili na grasya: sa lain pagkaagi ang buhat dili na buhat. Busa unsa man? Ang Israel napakyas sa pagpakakab-ot sa iyang gipangita; ang mga pinili nakakab-ot hinoon niini, ug ang uban gipatig-a (ingon sa nahisulat na, ang Dios naghatag kanila og espiritu sa kahinanok, mga mata nga dili makakita, ug mga dalunggan nga dili makadungog;) hangtud niining adlawa karon." Mga Taga-Roma 11:25-29, "Kay dili ko buot, mga igsoon, nga dili ninyo hisayran kini nga tinago, aron dili kamo magpaka-makinaadmanon sa inyong kaugalingon; nga miabot sa usa ka pagkaagi ang pagkatig-a sa Israel, hangtud nga ang Kahupnganan sa mga Gentil moabut. Ug unya pagaluwason
ANG KAPANAHONAN SA IGLESIANG EFESO ang tibuok Israel: ingon sa nahisulat na, Ang Manluluwas moabut gikan sa Sion, ug pagahinginlan Niya ang pagkadili- diosnon gikan kang Jacob: kay kini mao ang Akong pakigsaad uban kanila, sa diha nga kuhaon Ko na ang ilang mga sala. Mahatungod sa Maayong Balita, mga kaaway sila alang sa inyong kaayohan: apan labut sa pagpili, mga hinigugma sila tungod sa mga ginikanan. Kay ang mga gasa ug ang pagtawag gikan sa Dios dili mabakwi." Kining pito ka mga iglesia nga makita sa Asia Minor aduna'y mga kinaiya diha kanila, niadtong unang panahon, nga nangahimong gulang na nga bunga niadtong mga sunod na nga mga kapanahonan. Kung unsa'y mga tanum kaniadto nga binhi pa lang ningtubo sa pagkagulang na ngadto sa pag- ani, sama sa giingon ni Jesus, "Kay kon ang kahoy'ng lunhaw gibuhatan man gani nila niini, unsa man kaha'y dadangatan sa laya na?" Lucas 23:31. ANG MENSAHE ALANG NGADTO SA KAPANAHONAN SA IGLESIANG EFESO Pinadayag 2:1-7 Ngadto sa manolunda sa iglesia sa Efeso isulat mo kini; Mao kini ang mga pulong Sa nagakupot og pito ka mga bitoon diha sa Iyang too nga kamot, Ang nagalakaw sa taliwala sa pito ka mga kandilirong bulawan; Nasayud Ako sa imong mga buhat, ug sa imong paghago, ug sa imong pagpailub, ug nga dili ka makaantus sa dautang mga tawo: hinonoa ginausisa mo ang mga nanag-ingon nga sila mga apostoles, apan dili diay, ug nasuta mo sila nga mga bakakon: Ug nagabaton ka og pagpailub, ug nagaantus, ug nagasingkamot tungod sa Akong ngalan, ug wala ka magluya sa Akong buhat. Apan Ako aduna'y batok kanimo, nga imong gibiyaan ang imong nahaunang gugma. Busa hinumdumi kung diin ikaw nahulog, ug maghinulsol ka, ug buhata ang mga buhat nga imong gihimo kaniadto; kay kung dili, moanha Ako kanimo, ug pagakuhaon Ko ang imong kandiliro gikan sa iyang dapit, gawas kon magahinulsol ka. Apan kini mao ang anaa kanimo, nga imong ginadumtan ang mga buhat sa mga Nicolaita, nga ginadumtan Ko usab. Ang aduna'y igdulongog, kinahanglan magpatalinghug iglesia; Ang sa ginaingon sa Espiritu ngadto sa mga magamadaugon pagatugotan Ko sa pagkaon sa bunga sa Kahoy sa Kinabuhi, Nga anaa sa taliwala sa paraiso sa Dios. 75
76 USA KA PAGPADAYAG SA PITO KA MGA KAPANAHONAN SA IGLESIA ANG MENSAHERO Ang mensahero (manolunda) ngadto sa iglesia sa Efeso mao ang apostol nga si Pablo. Nga siya ang mensahero sa unang kapanahonan sa panahon sa Gentil dili mahimong ilimod. Bisan nga si Pedro ang gihatagan og kagahum aron ablihan ang mga pultahan ngadto sa mga Gentil, gikahatag kini ngadto kang Pablo aron mamahimo nga ilang apostol ug propeta. Siya ang Propeta-Mensahero ngadto sa mga Gentil. Ang iyang opisina sa pagka-propeta, nga tungod niini nadawat niya ang kapadayagan sa Pulong alang sa mga Gentil, ang nagpamatuod kaniya ilang apostolikanhong ingon nga mensahero. Sa niini nanag-uyon ang uban pang mga apostoles didto sa Jerusalem. Mga Taga-Galacia 1:12-19, "Kay wala ko kini dawata gikan og tawo, ni gikatudloan ako mahitungod niini, kondili pinaagi sa pagpadayag ni Jesus Cristo. Kay kamo nakadungog na mahitungod sa akong kinabuhi kanhi diha sa tinoohan sa mga Judio, kon giunsa ko sa paglutos ang iglesia sa Dios sa hilabihan gayud, ug giunsa ko pagpaningkamot sa paglaglag niini: ug sulod sa tinoohan sa mga Judio hilumbaan ko ang daghanan nga mga talirungan ko sa panuigon sa akong lungsod, nga sa hilabihan ako masibuton gayud alang sa mga gikabilinbilin nga kalagdaan sa akong mga ginikanan. Apan sa nahimut-an sa Dios, Nga mao'y naggahin kanako sa diha pa ako sa tiyan sa akong inahan, ug nagtawag kanako pinaagi sa Iyang grasya, sa pagpadayag sa Iyang Anak nganhi kanako, aron igawali ko Siya ngadto sa mga Gentil; gilayon wala ako magpakisayud ni bisan kinsa: ni moadto sa Jerusalem ngadto kanila nga apostoles nga una pa kanako; kondili miadto hinoon ako sa Arabia, ug unya mibalik pag-usab sa Damasco. Ug tapus sa tulo ka tuig mitungas ako ngadto sa Jerusalem aron sa pagpakigkita kang Pedro, ug mipabilin ako uban kaniya sulod sa napulo og lima ka adlaw. Apan ang uban nga apostoles wala ko makita, gawas kang Santiago nga igsoon sa Ginoo." Mga Taga-Galacia 2:2, "Ug mitungas ako sumala sa pinadayag, ug gipahayag ko sa atubangan nila ang Maayong Balita nga ginawali ko ngadto sa mga Gentil, apan sa pinig alang kanila nga mga dungganan, basin nga sa bisan unsang paagi magadalagan ako, o nakagdalagan na ba kaha sa wala'y kapuslanan." Mga Taga-Galacia 2:6-9, "Ug sila nga giila nga mga kadagkuan, (kung unsa sila kaniadto, wala kana kabilinggan kanako: ang Dios wala'y pinalabi sa tawo:) sila nga mga kadagkuan wala'y bisan unsa nga gikadugang kanako: apan lahi hinoon, sa ilang pagkakita nga ako gikapiyalan man sa Maayong Balita ngadto sa mga wala'y sirkunsisyon, maingon nga si Pedro gikapiyalan sa Maayong Balita ngadto sa may sirkunsisyon; (kay Siya Nga nagbuhat pinaagi kang Pedro sa pagka-apostol ngadto sa mga may sirkunsisyon, nagbuhat man usab pinaagi kanako alang sa mga
ANG KAPANAHONAN SA IGLESIANG EFESO Gentil:) ug sa naila nila ang grasya nga gihatag kanako, si Santiago, si Cefas, ug si Juan, nga giila ingon nga mga haligi, mingtunol kanako ug kang Bernabe sa toong kamot sa pakig- ambitay; aron kami mangadto sa mga Gentil, ug sila ngadto sa mga may sirkunsisyon." Mga Taga-Roma 11:13, "Apan nagasulti ako kaninyo nga mga Gentil, tungod kay ako apostol man sa mga Gentil, ginahimaya ko ang akong pag-alagad." Gitukod ni Pablo ang iglesia didto sa Efeso sa mga tunga- tunga sa unang gatusan ka tuig. Nagapahigayon niini kanato nga matino ang panahon sa pagsugod sa Kapanahonan sa Iglesiang Efeso; mga 53 A.D. Ang pamaagi niya sa pagpangalagad mao'y nagpasugod sa sulundan nga pagapaninguhaon sundon sa tanang umalabot nga mga mensahero, ug sa tinuod nagahan-ay usab sa sulundan alang sa tanang matuod nga ministro sa Dios, bisan pa man nga dili niini makab-ot ang ingon nianang kinatas- an nga dapit nga nagapahinungod na sa propeta sama kang Pablo. Aduna kaniadto og tulo ka mga kinaiya ang ministerio ni Pablo nga mao ang mga sumunod: Una sa tanan, hingpit ang pagkamatinuuron ni Pablo ngadto sa Pulong. Wala gayud siya mitipas niini bisan unsa pa ang mahitabo. Mga Taga-Galacia 1:8-9, "Apan bisan pa kon kami, o usa ba ka manolunda nga gikan sa langit, magawali kaninyo og Maayong Balita nga lahi kay sa amo nang gikawali kaninyo, ipatunglo siya. Sumala sa amo nang gikaingon kaniadto, usbon ko karon ang pag-ingon, nga kon aduna'y magawali kaninyo og Maayong Balita nga lahi kay sa inyo nang nadawat, ipatunglo siya." Mga Taga- Galacia 2:11, 14, "Apan sa pag-abot ni Pedro sa Antioquia, siya akong ginawong sa pagsupak, kay nahimo man siya nga badlonganon." "Apan sa pagkakita ko nga wala sila magtarung sa paglakaw subay sa kamatuoran sa Maayong Balita, gisultihan ko si Pedro sa atubangan sa tanan, Kung ikaw, ingon nga Judio, nagagawi man gani sama sa Gentil, ug dili ingon nga Judio, naunsa ba nga imo mang pugson ang mga Gentil sa paggawi sama sa mga Judio?" I Mga Taga-Corinto 14:36-37, "Unsa? Diha ba migula gikan kaninyo ang Pulong sa Dios? o kamo ra ba gayud ang mga naabot niini? Kung aduna'y maghunahuna nga siya propeta, kun espirituhanon, kinahanglan magaila siya nga kining mga butang nga akong gisulat kaninyo mao ang sugo sa Ginoo." Timan-i nga si Pablo dili organisado, pero gipangunahan sa Espiritu, sama nga ang Dios nanglihok kaniadto diha kang Moises aron pangunahan ang Israel pagawas didto sa Egipto. Dili gayud ang konseho sa Jerusalem ang nagpadala kang Pablo, ni aduna may kagahum kini o may pagmando kini kaniya. Ang Dios, ug ang Dios lamang, ang naghimo sa 77
78 USA KA PAGPADAYAG SA PITO KA MGA KAPANAHONAN SA IGLESIA maong pagsugo ug paggiya. Dili si Pablo iya sa tawo, kondili iya sa Dios. Mga Taga-Galacia 1:1, "Si Pablo, apostol, (kinsang pagka-apostol dili gikan sa mga tawo, ni pinaagi'g tawo, kondili pinaagi kang Jesus Cristo, ug sa Dios nga Amahan, Nga nagbanhaw Kaniya gikan sa mga patay)." Mga Taga- Galacia 2:3-5, "Apan bisan pa si Tito, nga kakuyog nako, nga Gresyanhon, wala nila pugsa sa pagpasirkunsisyon: Ug kana tungod sa nagpakaaron-ingnon nga mga igsoon nga gipasulod sa tago, nga nangawat sa pagsulod aron sa pagpaniid sa atong kagawasan nga atong nabatonan diha kang Cristo, aron sa pagdala kanato ngadto sa pagkaulipon: nga kanila bisan usa lamang ka takna dili gayud kami motugot nga magpasakup; aron ang kamatuoran sa Maayong Balita makapadayon kaninyo." Ikaduha, ang iyang ministerio anaa diha sa gahum sa Espiritu, nga pinaagi niini ginapasundayag ang gilitok ug sinulat nga Pulong. I Mga Taga-Corinto 2:1-5, "Ug ako, mga igsoon, sa pag-anha ko kaninyo, wala ako moanha nga may mahapsay nga pagpamulong kun kaalam, sa pagmantala kaninyo sa pagpamatuod sa Dios. Kay gituyo ko ang dili pagkahibalo sa bisan unsa nga anaa kaninyo, gawas kang Jesus Cristo, ug Kaniya ingon nga linansang sa krus. Ug ako uban kaninyo sa kaluya, ug sa kahadlok, ug sa dakung pagkurog. Ug ang akong pagsulti ug ang akong pagwali dili pinaagi sa madanihong mga pulong sa tawhanong kaalam, kondili pinaagi sa pagpasundayag sa Espiritu ug sa gahum: aron ang inyong pagtoo magasukad dili diha sa kaalam sa mga tawo, kondili diha sa gahum sa Dios." Mga Buhat 14:8-10, "Ug sa Listra may nagalingkod nga usa ka tawo, nga wala'y umoy sa iyang mga tiil, bakul, gikan pa sa tiyan sa iyang inahan, nga wala pa gayud sukad makalakaw: nakadungog kini sa pagsulti ni Pablo: nga nagtutok kaniya, ug naila nga kini may pagtoo aron mamaayo, nag-ingon sa makusog nga tingog, Itindog ang imong mga tiil ug tumul-id ka. Ug milukso kini ug milakaw." Mga Buhat 20:9-12, "Ug diha sa bintana naglingkod ang usa ka batan-ong lalaki nga ginganlan si Eutico, nga nahinanok sa halalum nga paghikatulog: ug samtang si Pablo nagpadayon pa gihapon sa pagwali, gidaug na gayud siya sa katulogon, ug siya nahulog ngadto sa ubos gikan sa ikatulong andana, ug gisakwat siya nga patay na. Ug mikanaug si Pablo, ug iyang giub-an siya, ug samtang nagagakus kaniya miingon, Ayaw kamo kabalaka; kay ang iyang kinabuhi anaa kaniya. Ug sa nahisaka na siya, ug nakapikaspikas sa tinapay, ug nakakaon, siya nakigsulti pa kanila sa hataas, hangtud namanagbanag na ang kabuntagon, mao nga migikan siya. Ug ang batan-on ilang gidala nga buhi, ug nangalipay sila og daku uyamot." Mga Buhat 28:7-9, "Ug kasikbit niadtong dapita mao ang kayutaan nga iya sa punoan sa maong pulo, nga si Publio ang ngalan;
ANG KAPANAHONAN SA IGLESIANG EFESO nga midawat kanamo, ug miamuma kanamo nga maabiabihon gayud sulod sa tulo ka adlaw. Ug nahitabo, nga ang amahan ni Publio naghigda nga gihilantan ug kalibang og dugo: kaniya misulod si Pablo, ug nag-ampo, ug mipandong sa iyang kamot diha kaniya, ug iyang giayo siya. Busa sa nahimo kini, ang uban usab, nga may mga sakit niadtong puloa, nangadto kaniya, ug sila nangaayo." II Mga Taga-Corinto 12:12, "Sa pagkamatuod ang mga ilhanan sa usa ka apostol gibuhat sa bug-os nga pagpailub sa taliwala ninyo, inubanan sa mga ilhanan, ug mga katingalahan, ug mga gamhanang buhat." Ikatulo, anaa kaniya ang makita nga bunga sa iyang ministerio nga gihatag sa Dios. II Mga Taga-Corinto 12:11, "Nagpakabuang ako; gipugos ako ninyo: kay angay man unta hinoon nga ako inyong pagapakaayohon: kay sa bisan unsa dili ako iwit niadtong mga labing dagku nga mga apostoles, bisan tuod ako dili unsa man." I Mga Taga-Corinto 9:2, "Kung sa uban dili ako apostol, apan kaninyo apostol gayud ako: kay ang timaan ko sa pagka-apostol mao kamo nga diha sa Ginoo." II Mga Taga-Corinto 11:2, "kay ginapangabughoan ko kamo sa diosnong pagpangabugho: sanglit kamo ugod ako na man nga gikasaad nga maasawa sa usa lamang ka bana, aron ikatugyan ko kamo nga usa ka ulay nga putli kang Cristo." Si Pablo ang nahimong paagi sa pagdala og panon nga mga carnerong Gentil; iyang gipakaon sila, ug giamuma sila, hangtud nga namunga sila og matarung nga bunga ug gipang-andam aron sa pagtagbo sa Ginoo ingon nga kabahin sa Pangasaw-onong Gentil. Sa mismong panahon sa paghatag sa Pinadayag, sumala sa nabatasan na, namatay na niadto si Pablo ingon nga usa ka martir, apan si Juan ang nagpadayon puli kaniya nga pareho gayud sama sa gibuhat ni Pablo niadtong mga adlaw sa iyang ministerio. Ang pagkamatay ni Pablo, nga wala pa kaniadto gihatag ang Pinadayag, wala gayud nagapawala sa kamatuoran nga siya mao ang mensahero sa Kapanahonan sa Iglesiang Efeso, kay ang mensahero ngadto sa matag kapanahonan, bisan pa man kung kanus-a siya mitungha o mihawa, siya mao ang nagaimpluwensiya niana nga kapanahonan ngadto sa Dios pinaagi sa ministerio sa gipadayag-nga-Pulong. Si Pablo kadto nga tawo. ANG SIYUDAD SA EFESO Ang siyudad sa Efeso mao'y usa sa tulo ka mga bantugan nga mga siyudad sa Asia. Kanunay kadto gitawag nga ikatulong siyudad sa Cristohanong pagtoo, nga ang una mao ang Jerusalem, ug ang Antioquia ang ikaduha. Usa kadto ka dato nga siyudad. Romanhon ang pangagamhanan pero Griyego ang sinultihan. Ang mga magsasaysay nagatoo nga 79
80 USA KA PAGPADAYAG SA PITO KA MGA KAPANAHONAN SA IGLESIA si Juan, si Maria, si Pedro, si Andres ug si Felipe tanan sila gilubong sa niining matahum nga siyudad. Si Pablo, nga mao'y nagtukod sa matuod nga pagtoo niining siyudad, nag-pastor dinhi sa mga tulo lang ka tuig; pero pag-wala siya sa maong panon wala siya'y hunong, nga nagaampo, sa paghunahuna kanila. Si Timoteo mao ang unang obispo niini. I Timoteo 1:1-3, "Si Pablo, apostol ni Jesus Cristo sumala sa sugo sa Dios nga atong Manluluwas, ug ni Ginoong Jesus Cristo, Nga atong paglaum; kang Timoteo, nga akong matuod nga anak sa pagtoo: Ang grasya, ang kalooy, ug ang pakigdait, nga gikan sa Dios nga atong Amahan ug kang Jesus Cristo nga atong Ginoo. Sumala sa pagpangamuyo ko kanimo nga magpabilin ka sa Efeso, sa nagpadulong ako ngadto sa Macedonia, aron imong baoran ang pipila ka mga tawo sa dili pagpanudlo og lain nga pagtulon-an." Ang mismong ngalan nga, Efeso, aduna'y duha ka talagsaong kahulogan, "Nakapuntirya sa," ug "Nagka- mapasagaron." Ang mga hataas nga pangandoy niadtong kapanahonan nga nagsugod sa pagkapuno diha sa Espiritu, "sa kahalawum sa Dios," kon diin nga kaniadto sila nagatinguha alang ngadto sa labing hataas nga pagtawag sa Dios, nagsugod sa paghatag og dalan ngadto sa linihokan nga kulang na sa pagkamaigmaton. Ang kakulang sa pagkamainiton nga pagsunod kang Jesus Cristo nagsugod na sa pagpakita sa kaugalingon niini ingon nga usa ka tilimad- on nga sa umalabot nga mga kapanahonan ang pisikal nga galamiton nga gitawag og iglesia magakaunlod na gayud ngadto sa makalilisang nga "gahong ni Satanas." Nahimo na kining mapasagaron ug nagakaanod na. Nagakaus-us na ang kahimtang sa maong kapanahonan. Gibiyaan na niini ang iyahang unang gugma. Ang gamay kaayong binhi nga gitanum niadtong Kapanahonan sa Efeso magatubo kini usa ka adlaw ngadto sa espiritu sa kasaypanan hangtud nga ang tanang mahugaw nga mga langgam sa kalangitan motugdon sa mga sanga niini. Kon tan-awon hilabihan ka dili-makadaut sa tawhanong pagpangatarungan kanang gamay nga tanum alang sa nianang Bag-ong Eva (ang Bag- ong Iglesia) mao nga malimbongan na usab siya ni Satanas. Ang Kapanahonang Efeso mitanyag sa iglesia sa kahigayonan alang sa pinakamaayo sa Ginoo, ug sa makadiyut nga panahon milampos siya, ug pagkahuman nagmapasagaron na, ug sa nianang wala mabantayan nga tipik sa panahon nagtanum si Satanas og binhi alang sa hingpit nga kadautan. Ang mismong relihiyon sa Efeso hingpit nga ginahulagway kining unang kapanahonan sa iglesia ug ginasugdan ang dagan sa mga kapanahonan nga moabot. Sa una pa lang, ang magarbo nga templo ni Diana, nga gitukod sulod sa daghang mga katuigan, aduna sa sulod sa mga sagradong palasyo niini
ANG KAPANAHONAN SA IGLESIANG EFESO ang pinakawala'y-kinlaw ug yano lang, nga estatwa ni Diana nga mahimong hunahunaon ni kinsa man. Dili gayud siya pareho sa uban niyang mga estatwa nga naglingkod didto sa uban nga mga templong hinalad kaniya. Usa lang siya didto ka halos wala'y porma nga babayeng estatwa nga nakaunlod lang gayud sa bloke nga kahoy kon diin siya gikulit. Ug ang duha niya ka mga bukton hinimo gikan sa duha ka ordinaryong mga kabilya sa puthaw. Daw sa unsa ka eksakto nga nagahulagway kini sa espiritu sa anticristo nga gibuhian niadtong nahaunang kapanahonan. Didto siya gibuhian sa taliwala sa mga tawo, ug pero wala siya migamit og porma nga mamatikdan sa mga tawo. Pero nagpakita ang maong duha niya ka bukton nga hinimo sa puthaw nga tuyo niya niadto nga dugmokon ang buluhaton sa Dios samtang ginahimo niya ang iyang pagsulod. Ug mora'g wala'y ni usa ang nakamatikud kaniya o sa kung unsa ang iyang ginabuhat. Apan mamatikdan nila sa usa ka adlaw, sa diha nga kanang maong duha ka bukton nga hinimo sa puthaw nga iyang "mga buhat" nahimo nang "doktrina," ug ang iyang doktrina nahimo nang balaod sa usa ka emperyo. Ang pamaagi sa bulohaton sa maong templo mapadayagon kaayo usab. Sila niadto, una sa tanan, mga paring eunoco. Kining kinapon nga pagkapari nagpatimaan sa kabaog sa usa ka katawhan nga nagakaanod pahilayo sa Pulong, kay ang katawhan nga nagapamahayag nga nakaila kono sa Dios gawas sa Pulong ingon gayud ka baog sa kinabuhi sama sa usa ka kinapon nga eunoco. Ikaduha, aduna sa sulod niining templo ang ulay nga mga paring babaye nga mao'y nagabuhat niadto sa mga pang-relihiyong bulohaton sa maong templo. Gipakita niini ang adlaw nga ang seremonya ug ang mga porma, mga rituwal ug mga tulumanon, ang mao'y mopuli na sa Balaang Espiritu ug dili na nga mga espirituhanong pagpadayag ang mopuno sa templo sa Dios. Ang labaw kanilang tanan mao ang labaw'ng sacerdote, usa ka tawong may pulitikanhong gahum ug pang-publikong impluwensiya, nga ginahulagway kung unsa na niadto ang nagakahitabo, bisan nga dili pa kaayo dayag, pasabot niini, nga ang iglesia hapit na igatugyan ngadto sa kapangulohan sa tawo nga iyaha na sa tawo nga mga plano ug mga paninguha ug ang "mao kini ang ginaingon sa Espiritu Santo" dili na ang mamahimong buhi nga realidad. Ug ubos kanilang tanan mao ang mga ulipon sa templo nga wala'y mapilian kondili ang pagsugot ngadto sa relihiyosong kagamhanan sa simbahan. Unsa pa man ang mamahimong kahulogan niini kondili nga moabot ang adlaw sa diha nga ang sinul-oban nga mga pari, pinaagi sa pulitikanhong mga pagmaniobra, sa tabang sa gobyerno, ug sa pagpuli sa Pulong ug sa Espiritu tungod sa mga kredo, mga dogma, ug tawhanong kapangulohan, uliponon ang ordinaryong mga miyembro sa simbahan samtang ang mga 81
82 USA KA PAGPADAYAG SA PITO KA MGA KAPANAHONAN SA IGLESIA pangulo niini nagpatuyang sa mga bahanding kinuha sa dili- matarung nga pamaagi ug naglipaylipay sa ilang mahugaw'ng mga kalingawan, ug ang kabus nga mga tawo nga angay unta nga mao'y pagaalagaran sumala sa Dios, nahimo na karon nga mao ang mga tig-alagad. SI JESUS, ANG IYANG MENSAHERO UG MGA IGLESIA Pinadayag 2:1, "Mao kini ang mga pulong sa Maong Nagakupot og pito ka mga bitoon diha sa Iyang too nga kamot, Nga nagalakaw sa taliwala sa pito ka mga kandilirong bulawan." Kini mao Siya Nga giingon, "Kining Mao ra'ng Jesus ang PAREHONG Ginoo ug Cristo." Siya kana, ang Usa ra ug ang Mao Lamang nga Ginoong Dios nga Makagagahum sa Tanan, ug gawas Kaniya wala na'y uban pa. Siya kana, ang Manluluwas ("ang kaluwasan anaa man sa Ginoo," Jonas 2:9) nga nagalakaw diha sa taliwala sa mga iglesia sa tibuok pito ka mga kapanahonan. Kung unsa Siya diha sa unang kapanahonan mao sa gihapon Siya sa tanang mga kapanahonan. Sa matag magtotoo, Siya mao si Jesus Cristo nga mao sa gihapon, kagahapon, ug karon, ug hangtud sa kahangturan. Kung unsa ang gibuhat Niya kaniadto mao sa gihapon ang Iyang ginabuhat, ug padayon nga pagabuhaton. Karon mahimatikdan ninyo nga nag-inusarang nagalakaw si Jesus sa taliwala sa Iyang mga iglesia. Wala Siya'y uban pa nga kauban. Ni mahimong magkaaduna gayud, kay Siya lamang ang nagbuhat sa kaluwasan sa iglesia, ug ingon nga gipalit na kini sa kaugalingon Niyang dugo Siya na ang nagapanag-iya niini. Siya mao ang Ginoo ug ang Agalon niini. Ginahatag sa niini ngadto Kaniya ang tanang himaya ug kana nga himaya dili Niya ipamahin sa uban. Wala'y santo papa nga uban Niya. Wala'y arsobispo nga uban Niya. Si Maria, ang inahan sa Iyang yutan-ong lawas, dili uban Niya. Wala Siya nagapakigsulti ug molingi pa ngadto sa usa ka Amahan, kay Siya mao man ang Amahan. Wala Siya nagaliso aron mohatag og mga pagmando ngadto sa usa ka Balaang Espiritu, kay Siya mao ang Dios, ang Espiritu nga eternal, ug Iyahang kinabuhi kini nga mao ang nagadagayday ug nga nagapitik sulod sa iglesia nga mao'y nagahatag og kinabuhi niini, ug kung wala Siya dili magkaaduna og kinabuhi. Anaa sa Ginoo ang kaluwasan. Wala ni usa nga uban Niya sa dihang gitunuban Niya ang maong mabangis nga kapungot sa nagadilaab nga hudno. Dili kadto uban pa, kondili SIYA Nga kadtong nagbitay didto sa krus ug nagpaagay sa Iyang dugo. Siya mao ang Mag-uugmad ug Maghihingpit sa atong pagtoo. Siya mao ang Alfa ug Omega sa atong kaluwasan. Kaslonon kita ngadto Kaniya ug dili sa uban pa. Dili kita iya sa iglesia. Panag-iya kita Kaniya. Ang
ANG KAPANAHONAN SA IGLESIANG EFESO balaod mao ang Iyang Pulong. Ang mga kredo, mga dogma, mga lagda ug mga batakang-balaod wala'y epekto kanato. Oo, si Jesus LANG GAYUD ang Mao'y nagalakaw sa taliwala sa maong mga iglesia. Ang Dios kini nga anaa sa iglesia, nga nagabuot ug nagapamuhat alang sa Iyang maayong kahimut- an. Ayaw gayud kalimti kana. Aduna kamo'y usa lamang ka relasyon ngadto sa Dios ug ang Dios aduna'y usa lamang ka relasyon diha kaninyo - kana mao'y si JESUS, ug SI JESUS LAMANG. Atua Siya nga may pito ka mga bitoon diha sa Iyang toong kamot. Ang toong kamot o bukton nagapatimaan og gahum ug pagbulot-an sa Dios. Mga Salmo 44:3, "Kay sila wala makapanag-iya sa yuta pinaagi sa kaugalingon nilang pinuti, ni sa ilang kaugalingong bukton nangaluwas sila: kondili sa Imong toong kamot, ug sa Imong bukton, ug sa kahayag sa Imong nawong, tungod kay nalooy Ikaw kanila." Anaa sa nianang toong kamot sa gahum ang pito ka mga bitoon, nga, sumala sa Pinadayag 1:20, mao ang pito ka mga mensahero sa iglesia. Nagapatimaan kini nga ang mismong gahum ug pagbulot-an sa Dios nagapaluyo sa Iyang mga mensahero sa matag kapanahonan. Nagasangyaw sila diha sa kalayo ug gahum sa Espiritu Santo nga dala ang Pulong. Sila'y mga bitoon tungod kay nagareplektar sila og kahayag. Ang kahayag nga ilang ginareplektar mao ang Iyang kahayag. Wala sila'y kahayag nga kaugalingon nila. Dili kaugalingon nilang mga kalayo ang ilang ginadagkotan, aron nga manglakaw ang mga tawo sa kahayag sa ilahang mga sulo. Isaias 50:11. Sa kagabhion kini, kay mao kana ang oras nga nagagawas ang mga bitoon. Ang kagabhion kini sa kangiub sa kasal-anan, kay ang tanan (bisan ang tibuok kalibutan), nakasala ug padayon nga nakabsan sa himaya sa Dios. Mga Taga-Roma 3:23. Ginapaila niining pito ka mga mensahero ang Dios ngadto sa mga tawo. Ang nagadawat kanila, nagadawat Kaniya Nga nagsugo kanila. Juan 13:20. Nagapanulti sila ug nagapamuhat pinaagi sa Iyang pagbulot-an. Ginapaluyohan Niya sila uban sa tanang gahum sa pagka-Dios. Mateo 28:18- 20, "Ug si Jesus miduol ug nagsulti kanila, nga nagaingon, ang TANANG GAHUM sa langit ug sa yuta gikahatag Kanako. Busa panglakaw kamo, ug himoa ninyong mga tinun-an ang tanang mga nasud, sa pagpamautismo kanila sa Ngalan sa Amahan, ug sa Anak, ug sa Espiritu Santo: nga magatudlo kanila sa pagtuman sa tanang mga butang nga Akong gisugo kaninyo: ug, ania karon, AKO MAGAUBAN KANINYO SA KANUNAY, hangtud sa katapusan sa kalibutan (sa katapusan sa mga kapanahonan)." Mao nga dinha na sila, puno sa Espiritu Santo ug pagtoo, nagadilaab sa kalayo sa Dios, nga ginakuptan ang Pulong sa kamatuoran, ug atua Siya nagatindog aron paluyohan sila. Ug hunahunaa ninyo 83
84 USA KA PAGPADAYAG SA PITO KA MGA KAPANAHONAN SA IGLESIA kini, wala ni usa ka magtotoo sa unsa mang kapanahonan ang kinahanglan motuaw sa sulod sa iyang kasingkasing, "Oh, kung atua lang ako unta niadtong unang kapanahonan sa dihang unang gisugo ang mga apostoles." DILI NA kinahanglan nga molingi pa og balik. PAGHANGAD LANG! Tan-awa Siya Nga nagalakaw sa taliwala sa mga iglesia sa tanang mga kapanahonan. Tan-awa Siya Nga mao sa gihapon kagahapon ug karon, ug hangtud sa kahangturan; ug Nga wala gayud nagabalhin sa kinaiya o sa Iyang mga pamaagi. Kon diin may duha kun tulo nga nagkatigum sa Iyang Ngalan, anaa Siya sa ilang taliwala! Ug dili lang nga wala'y pagpanginlabot nga tumatan-aw sa ilang taliwala, o nga sama sa usa ka tagalista lang nga manolunda; kondili atua Siya nagatindog nga eksaktong ginapaila kung unsa gayud Siya - ang Kinabuhi ug Mag-aalima ug ang Maghahatag sa tanang maayong hiyas ngadto sa iglesia. Alleluyah! "Nga nagalakaw sa taliwala sa pito ka mga kandilirong bulawan." Pagka-makahuloganon kana nga mga pulong pagsud-ongon diha sa Kasulatan, nga sa kahayag ginahulagway Siya ingon nga "Cristo Nga Mao ang atong Kinabuhi." Kay si Cristo, gayud, mao'y kinabuhi sa iglesia. Wala'y uban pa nga kinabuhi ang iglesia. Kung wala Siya usa lang gayud kini ka relihiyosong katilingban, usa ka kapunongan, usa ka kawang nga kahugpongan sa mga tawo. Sama sa usa ka patay'ng lawas nga gidayandayanan sa mga mutya ug binistihan nga usa ra gihapon ka patay'ng lawas, ingon niana usab ang iglesia, bisan unsa pa man ang mga programa niini ug ang mahimong makab-ot sa mga maloloy- on nga mga paglimbasog niini, kung kini wala'y Cristo usa usab kini ka patay'ng lawas. Apan kung anaa Siya sa taliwala niini, Siya nga nagapadasig niini, sa pagkahibulong sa tanan nahimo kini nga mao "Ang Iyang lawas, ang kahupnganan Niya nga nagapuno sa tanang butang diha sa tanang dapit." Ug niining takna mismo nagalakaw Siya taliwala sa kandilirong bulawan nga iya sa kaulahiang kapanahonan. Kung unsa Siya kaniadto sa dihang naglakaw Siya didto sa unang kapanahonan ingon niana Siya sa gihapon bisan karon niining kaulahiang kapanahonan. Si Jesus Cristo nga MAO SA GIHAPON, KAGAHAPON, ug KARON, ug HANGTUD SA KAHANGTURAN. "Pito ka mga kandilirong bulawan." Diha sa Exodo 25:31, nagaingon kini, "Ug magabuhat ka og usa ka tangkawan nga LUNSAY bulawan: sa BUHAT NGA SINALSAL pagabuhaton ang tangkawan: bisan ang patinduganan niini, ug ang lawas niini, ang mga copa niini, ang mga dayandayan nga malingin niini, ug ang mga bulak niini, himoon nga nayon." Ang matuod nga iglesia ni Jesus Cristo, ang pangasaw-onon, nahisama sa LUNSAY nga bulawan. Ang iyang pagkamatarung mao
ANG KAPANAHONAN SA IGLESIANG EFESO ang IYANG pagkamatarung. Ang iyang mga kinaiya mao ang kaugalingon NIYANG mahimayaon nga mga kinaiya. Ang iyang kailhanan makaplagan diha Kaniya. Kung unsa Siya, iyang igareplektar. Kung unsa ang anaa Kaniya, iyang igapahayag. Wala'y ikasaway diha kaniya. Siya'y tibuok nga dalayegon sa sulod ug sa gawas. Gikan sa sinugdanan hangtud sa katapusan siya'y binuhat sa iyang Ginoo, ug ang tanan Niyang mga buhat hingpit. Sa pagkatinuod nahilangkub diha kaniya ug gipahayag ang eternal nga kaalam ug katuyoan sa Dios. Unsaon man sa tawo pagkatugkad niini? Unsaon man sa tawo pagkasabot niini? Bisan pa nga dili nato masabtan kana, mahimo natong dawaton kini pinaagi'g pagtoo, kay gisulti na kini sa Dios. Pero dili lang nga ang maong kandiliro hinimo sa bulawan, hinimo kini sa SINALSAL nga bulawan. Sinalsal nga bulawan nga ang paggama pinaagi sa mga kamot, sumala sa pagkaplano kaniya nga hinatag sa Espiritu. Gawas sa iyang Ginoo ug Agalon, nga si Jesus Cristo, aduna na ba'y mga tawo nga sinalsal og ayo ug hininloan sama sa pangasaw-onon ni Jesus Cristo? Siguradong ginapun-an niya ang mga pag-antus nga gibilin ni Cristo. Gipang-agaw ang iyang mga kabtangan. Anaa sa katalagman ang iyang kinabuhi. Giisip siya nga daw carnero nga ihawonon. Tibuok adlaw siyang gipatay. Nag- antus gayud siya og maayo, pero bisan pa sa niining tanan wala siya nagapanimalus, ni nagapaantus man siya sa uban. Takus sa Ebanghelyo kining hiligugmaon nga pangasaw-onon ni Cristo. Ug maingon nga mahimong salsalon ang bulawan, sanglit mahimong mabuak ang tumbaga tungod sa pagsalsal, ang kining bulawan nga iya sa Ginoo pagasagubangon ang iyang mga pag-antus alang sa Ginoo, dili nga nagbawog, dili nga nadugmok, dili nga nabungkag, kondili nahulma na ingon nga usa ka butang nga matahum ug usa ka kalipay nga dayon tungod sa mga pagsulay ug mga kagul-anan sa niining kinabuhia. GINADAYEG NI CRISTO ANG MGA IYA Pinadayag 2:2-3, "Nasayud Ako sa imong mga buhat, ug sa imong paghago, ug sa imong pagpailub, ug nga dili ka makaantus sa dautang mga tawo: hinonoa ginausisa mo ang mga nanag-ingon nga sila mga apostoles, apan dili diay, ug nasuta mo sila nga mga bakakon: ug nagabaton ka og pagpailub, ug nagaantus, ug nagasingkamot tungod sa Akong ngalan, ug wala ka magluya sa Akong buhat." Daw sa unsa ka maanindot ang pagdayeg sa Manluluwas ug sa pagpasidungog Niya sa Iyang mga anak. Ginahunahuna Niya og ayo ang bahin sa ilang maayo kaayong mga espirituhanong mga gawi ug pamatasan. Nasayod Siya nga 85
86 USA KA PAGPADAYAG SA PITO KA MGA KAPANAHONAN SA IGLESIA aduna sila'y mga kaluyahon, pero sa gihapon wala Niya bagulbuli kini. Dili ba ingon niana gayud ang Ginoo? Kahibalo Siya kung unsaon Niya kita sa pagdasig diha sa hustong mga butang ug igadiskurahi kita batok sa mga butang nga sayup. Mahimong makat-onan natong tanan ang usa ka maayong leksyon dinhi sa pagdumala sa iglesia ug sa atong mga pamilya. Ug labaw pa, nga makat-onan natong tanan ang usa ka maayong leksyon nga ang Dios nagapakigtigayon sa tagsatagsa kanato sa eksaktong ingon niini nga paagi. Ayaw gayud pagkaluya, Balaan sa Dios, kay ang Dios dili nga wala'y-paghunahuna aron kalimtan lang ang inyong mga paghago sa gugma. Unsa man ang atong ginabuhat, bisan ang paghatag lang og usa ka baso sa mabugnaw nga tubig sa kang kinsa man, aduna'y ganti ug panalangin gikan sa Ginoo. "Nasayud Ako sa imong mga buhat, ug sa imong paghago, ug sa imong pagpailub." Sa diha nga nagalakaw Siya sa taliwala sa Iyang iglesia, nasayod Siya sa mga pag-antus sa Iyang mga tawo, ug may kahingawa Siya. Sama niadtong mga adlaw sa pagkabihag didto sa Egipto sa dihang nadungog Niya ang ilang mga pagtuaw, Siya Nga wala gayu'y pagkabalhin nagapaminaw sa gihapon sa mga pagtuaw sa mga gidaogdaog samtang nga nagalakaw Siya sa ilang taliwala. Ang mismong pulong nga, kahago, nagapatimaan og kakapoy tungod sa pagkadinaogdaog. Ang mga tawo sa Dios wala nagatrabaho lang nga alang Kaniya sa usa ka paghago sa gugma, kondili nga nagaantus sila alang Kaniya nga may kalipay. Mapailubon sila nga ginasangon ang yugo. Kining unang kapanahonan nag-antus niadto og grabe nga paglutos. Gikinihanglan niini nga magpangabudlay og ayo aron iwali ang Maayong Balita ug ipakaylap ang kamatuoran. Ang labing hataas nga pagtawag sa kinabuhi alang kanila mao ang pag-alagad sa Dios, ug sa dihang nangahugno ang ilang mga paglaum sa kinabuhi nagmapailubon sila ug gitugyan ang tanan ngadto Kaniya Nga mao ang nagsaad sa usa ka hangtud sa kahangturan nga ganti sa langit balus sa kung unsa'y ilang mga gipangsalikway sa yuta tungod Kaniya. Siguro angay na kitang mohunong dinhi ug hisgotan ang panghunahuna nga ang mga tawo sa Dios sukad sa una pa ug sa kanunay pagalutoson gayud. Nahibalo na mo nga ang Genesis mao ang basahon sa mga sinugdanan, ug kung unsa ang makita ninyong nagsugod didto diretsong magapadayon hangtud sa Pinadayag ug wala gayu'y pagbalhin. Didto makita nato nga gilutos ni Cain ug gipatay si Abel tungod kay nakapahimuot kini sa Dios. Dayon makita nato ang usa ka hingpit nga hulagway bahin sa anak nga lalaki ni Abraham sa unod, si Ismael, gisungog ug giaway ang anak sa saad, nga si Isaac. Ug atua usab si Esau, nga nagdumot kang Jacob ug gipatay na unta kini, kung wala lang nagpataliwala ang Dios.
ANG KAPANAHONAN SA IGLESIANG EFESO Sa Bag-ong Tugon makita nato si Judas nga nagbudhi kang Jesus, samtang ang mga kapunongan sa relihiyon niadtong unang gatusan ka tuig naninguha nga pamatyon ang mga unang magtotoo kaniadto. Ang mga anak niining kalibutan, nga gidumalahan sa yawa, nagadumot sa mga anak sa Dios nga gidumalahan sa Espiritu. Bisan unsa pa ka matarung ug buutan ang usa ka Cristohanon sa atubangan sa mga tawo, ug unsa pa siya ka maloloy-on sa iyang isigkatawo, wala'y ginahimo kondili kaayohan lang, ipasugid siya mahitungod kang Cristo ingon nga iyang Manluluwas ug ilhon ang mga pagpamuhat sa mga gasa sa Balaang Espiritu sa pagpanulti diha sa laing mga dila, diha sa pagpropesiya, diha sa pagpang-ayo ug sa mga milagro, ug siya'y pagakondenahon. Ang espiritu niining kalibutana nagadumot sa Espiritu sa Dios, ug tungod nga dili niini mabuntog ang Espiritu sa Ginoo ginapaninguhaan niini nga patyon ang galamiton nga ginapuy-an sa Espiritu sa Kamatuoran. Ang pagkalinutos ug mga pagsulay usa ka natural, kasagaran na nga bahin sa kinabuhing Cristohanon. Aduna'y usa lang ka butang ang mahimo mong buhaton bahin sa mga niini. Ipangtugyan kini tanan ngadto sa Dios, ayaw pagpanghukom, ug itugyan na lang ang ilang sobra nga mga pagpamuhat ug ang katapusan nga paghukom ngadto Kaniya. "Ug nga dili ka makaantus sa dautang mga tawo: hinonoa ginausisa mo ang mga nanag-ingon nga sila mga apostoles, apan dili diay, ug nasuta mo sila nga mga bakakon." Nagtoo kining mga Taga-Efeso nga kinahanglan gayud balaan ang mga tawo sa Dios. Sumala niini nga bersekulo naghimo sila og mga lakang aron ipabilin nga limpyo ang lawas gikan sa sala. Sa pagkatinuod nagsugod na kaniadto ang pagbiya sa kamatuoran. Nakasulod na sa iglesia ang sala. Apan masinugtanon sila niadto sa mga pulong ni Pablo sa dihang miingon siya nga isalikway ang mga dautan gikan sa ilang taliwala. Mga linain na sila nga mga tawo. Nakagawas na sila sa kalibutan, ug karon dili nila tugotan nga makasulod ang kalibutan sa ilang taliwala. Dili nila mahitugotan ang sala sulod sa iglesia. Ang pagkabalaan alang kanila dili nga usa lang ka panultihon o usa ka pulong-pasumbingay; usa kini ka pamatasan sa pagkinabuhi. "Hinonoa ginausisa mo ang mga nanag-ingon nga sila mga apostoles, apan dili diay, ug nasuta mo sila nga mga bakakon." Oy, usa kana ka diretsahan nga pamahayag. "Ginausisa mo ang mga nanag-ingon nga sila mga apostoles." Dili ba mapangahason kana? Unsa may katungod sa usa ka grupo sa mga tawo nga usisaon kadtong mga nagapatawag sa ilang mga kaugalingon nga mga apostoles? Ug ginaunsa 87
88 USA KA PAGPADAYAG SA PITO KA MGA KAPANAHONAN SA IGLESIA man nila pag-usisa sila? Oh, gusto ko kini. Ania kini sa Mga Taga-Galacia 1:8, "Apan bisan pa kon kami, o usa ba ka manolunda nga gikan sa langit, magawali kaninyo og Maayong Balita nga lahi kay sa amo nang (tapos na) gikawali kaninyo, ipatunglo siya." Ang mga apostoles kadto ang mao'y nagdala sa orihinal nga Pulong ngadto sa mga tawo. Kanang orihinal nga Pulong dili mahimong mausab, bisan pa ang usa ka tulbok o giyon niini. Nasayod si Pablo nga Dios kadto Ang nakigsulti kaniya, busa miingon siya, "Bisan pa kung ako ang moabot ug mosulay paghatag og ikaduhang kapadayagan, mosulay paghimo og usa ka gamay ra nga pag-usab sa orihinal ko nang gikahatag, ipatunglo ako." Nakita n'yo, nasayod si Pablo nga husto ang unang kapadayagan. Dili mahimo nga mohatag ang Dios og una nga kapadayagan, dayon mohatag pa Siya og ikaduhang kapadayagan. Kung gibuhat man Niya, ginausab Niya ang Iyang hunahuna. Mahimo Siyang mohatag og usa ka kapadayagan ug dayon dugangan lang kini, sama sa Iyang gibuhat didto sa Tanaman sa Eden sa dihang gisaad Niya ang Binhi ngadto sa babaye, ug dayon pagkasunod gitudlo nga moabot kana nga Binhi pinaagi kang Abraham, ug dayon pagkasunod pa g'yud gikaingon nga moabot kini pinaagi sa mao gihapon nga kaliwatan ni David. Apan mao ra sa gihapon kadto nga kapadayagan. Gihatagan lang Niini ang mga tawo og dugang kasayuran sa pagtabang kanila nga madawat ug masabtan kini. Apan dili mahimong mausab ang Pulong sa Dios. Miabot ang maong Binhi sa eksaktong pagkapahayag gayud niini. Alleluyah. Ug tan-awa kung unsa ang ginabuhat niadtong mini nga mga apostoles. Nangabot sila dala ang kaugalingon nilang pulong. Naila na sa maong mga Taga-Efeso kana nga Pulong sama sa pagkatudlo gayud ni Pablo niini. Puno sila niadto sa Espiritu Santo tungod sa pagpandong sa mga kamot ni Pablo. Gitutokan nila diha sa mata kadtong mini nga mga apostoles ug nanag-ingon, "Wala ninyo ginasulti kung unsa ang gisulti ni Pablo. Busa, kamo, mga mini." Oh, nagapadilaab kana sa akong kasingkasing. Pangbalik kamo sa Pulong! Dili kini nga kamo gayud ang nagausisa sa apostoles, ug sa propeta ug magtutudlo, ANG PULONG ANG MAO'Y NAGAUSISA KANILA. Usa sa niining mga adlaw aduna'y magaabot nga usa ka propeta ngadto sa Kapanahonan sa Iglesiang Laodicea ug maila ninyo kung siya ba'y tinuod nga sinugo gayud gikan sa Dios o dili. Oo mahibaloan ninyo, kay kung siya iyaha sa Dios SIYA'Y MAANAA NIANA NGA PULONG SA EKSAKTO GAYUD NGA SAMA SA PAGKAHATAG NIINI SA DIOS NGADTO KANG PABLO. DILI SIYA MOTIPAS NIANA NGA PULONG SA MAKADIYUT MAN LANG, NI SA USA KA TULPOK. Sa nianang ulahing kapanahonan, sa diha nga daghan nang manungha nga mga propeta, bantayi ug tan-awa kung unsaon nga padayon nilang sultihan kamo nga kung dili kamo motoo
ANG KAPANAHONAN SA IGLESIANG EFESO kanila ug sa kung unsa'y ilang ginaingon, malaglag kamo; apan sa diha nga moabot na sa esena kanang PROPETA SA KAULAHIANG ADLAW, kung tinuod gayud nga siya kana nga propeta, magasinggit siya, "Pangbalik kamo sa Pulong kun dili mangalaglag kamo." Dili siya motukod og usa ka kinaugalingon nga kapadayagan o interpretasyon, kondili ang Pulong gayud. Amen, ug Amen! Kining mini nga mga apostoles mao ang mabangis nga mga lobo nga gihisgotan ni Pablo. Ang giingon niya, "Pag- wala na ako paninguhaon nilang manganhi ug mangangkon og kaparehong kapadayagan; pero ang ilang katuyoan dili ang pagtabang kaninyo, kondili panglaglagon kamo." Mga Buhat 20:27-32, "Kay wala ko man ililong kaninyo ang tanang pagbulot-an sa Dios. Matngoni ninyo ang inyong kaugalingon, ug ang tibuok panon, nga niini ang Espiritu Santo mao ang naghimo kaninyong mga magbabantay, aron pasibsibon ninyo ang iglesia sa Dios, nga gipalit Niya sa Iyang kaugalingong dugo. Ako nahibalo, nga tapus sa akong paggikan pagasudlon kamo sa mabangis nga mga lobo, nga dili malooy sa panon. Ug gikan sa kaugalingon ninyong pundok aduna'y managpanindog nga mga tawo, nga magasulti og binalit-ad nga mga butang (kinaugalingon nilang mga pulong ug hunahuna, nga dili iya sa Dios), aron sa pagdani og mga tinun-an ngadto kanila. Busa magbantay kamo, ug hinumdumi ninyo, nga sulod sa tulo ka tuig ako wala maghunong sa pagpahimangno sa tagsatagsa kaninyo sa gabii ug sa adlaw uban ang mga luha. Ug karon, mga igsoon, ginatugyan ko kamo sa Dios, ug sa Pulong sa Iyang grasya, nga may gahum sa pagpalig-on kaninyo, ug sa paghatag kaninyo sa panulondon uban sa tanang mga binalaan." Nakaila si Juan kanila, usab, kay nag-ingon siya diha sa I Juan 4:1, "kay daghang mga mini nga propeta nga nanagpanungha (na) sa kalibutan." Nagasulod na kanang anticristo nga espiritu diha sa iglesia, ug kini ginabuhat niini pinaagi sa pagpangsupak sa Pulong. Aba dinhi gayud kini nagsugod. Dinhi mismo sa unang kapanahonan sa iglesia. Ginalimod na nila niadto ang Pulong ug ginapahimutang ang ilang mga kredo ug mga pilosopiya imbis nga ang Pulong. Anticristo kana, kay si Jesus mao ang Pulong. Mamahimong kontra kang Jesus ang nagakontra sa Pulong. Mamahimong anticristo ang nagakontra sa Pulong, tungod kay ang Espiritu ug ang Pulong USA RA. Kung nagakontra ka sa Pulong, mamahimong anticristo ka gayud. UG KUNG NAGSUGOD KINI NIADTONG UNANG IGLESIA MOTUBO GAYUD KINI HANGTUD SA KATAPUSAN KON DIIN NGA MODUMALA NA KINI. Ug eksaktong mao gayud kana kung unsa ang inyong makita sa diha nga mahisgotan na nato ang tanang mga kapanahonan. Nagasugod kini nga gamay ra gayud niadtong 89
90 USA KA PAGPADAYAG SA PITO KA MGA KAPANAHONAN SA IGLESIA Kapanahonan sa Efeso ug sige kini nga nagadaku sa matag kapanahonan hangtud nga ang kontra-Pulong, anticristo nga sistema mao'y kinatibuk-an nang nagadumala ug ang pagka-dimasayup nga Pulong gisalikway na sa mini nga mga apostoles sa mini nga iglesia. Karon masayon ang magkaaduna og sayup nga panghunahuna bahin sa kung unsa'y atong ginahisgotan tungod kay ginapabug-at ko gayud kini. Mahimo nga daw para sa inyo nga kining nagakontra-sa-Pulong, anticristo nga espiritu, usa ka bug-os nga pagsalikway sa Pulong, usa ka pagpanghimakak sa Biblia nga nagasangko sa pagkasalikway Niini. Dili sir. Dili kini ingon niana. Kung unsa kini, mao sa Pinadayag 22:18-19, "Ako nagapamatuod sa tanan nga managpatalinghug sa mga pulong sa propesiya niining basahona, Kung kinsa man ang magadugang niining mga butanga, kaniya igadugang sa Dios ang mga hampak nga nahasulat niining basahona: ug kon aduna may magataktak og mga pulong gikan sa pulong sa basahon niining propesiya, pagataktakon sa Dios ang iyang bahin sa Libro sa Kinabuhi, ug sa balaang siyudad, ug sa mga butang nga nahasulat dinhi niining basahona." Kini mao ang pag-usab sa bisan og USA RA ka pulong pinaagi sa pagtaktak o pagdugang diha niini. Kini mao ang orihinal nga limbong ni Satanas didto sa Tanaman sa Eden. Gidugangan lang niya og usa ka gamay nga pulong sa kung unsa ang giingon sa Dios. Mao na kadto ang hinungdan. Nagdala kadto og kamatayon ug kalaglagan. Ug sa Efeso, mao g'yud kini sa gihapon. Usa ra ka pulong ang gidugang, usa ra ka pulong ang gitaktak, ug ang kontra- Pulong, anticristo nga espiritu misugod na sa paglambo. Nasabtan ba ninyo kini karon? Didto kadtong duha ka kaluha. Didto kadtong duha ka mga kahoy pag-usab, magkaabay nga nagatubo sa mao ra'ng yuta, nagsalohay sa mao ra'ng pagkaon, parehong nagainom sa mao ra'ng ulan, ug nakapahimulos sa mao ra'ng adlaw. Pero gikan sila sa MAGKALAHI nga mga binhi. Ang usa ka kahoy DAPIG sa Pulong sa Dios, sa eksaktong pagkahatag sa Dios niini, ug ginahigugma ug ginatuman kini. Ang usa pa ka kahoy gikan sa binhi nga kontra ang Pulong sa Dios ug ginausab kini kung asa man niini gustohon. Ginapulihan ang buhi og matuod nga Pulong sa kaugalingon niining mga kredo ug mga dogma nga eksaktong pareho gayud sa gibuhat niadto ni Cain, nga sa ulahi gipatay si Abel. Apan ayaw kahadlok diyutay nga panon. Pagpabilin gayud sa Pulong. Ipataliwala kana nga Pulong tali kanimo ug sa yawa. Wala kana gibuhat ni Eva ug nahulog siya. Ug sa dihang mahulog ang iglesia gikan sa Pulong diretso kini siya ngadto sa kinahiladman sa kangitngitan ni Satanas. "Ug nagabaton ka og pagpailub, ug nagaantus, ug nagasingkamot tungod sa Akong Ngalan, ug wala ka magluya
ANG KAPANAHONAN SA IGLESIANG EFESO sa Akong buhat." Kini halos pareho gayud sa gikaingon diha sa bersekulo 2. Pero diha sa bersekulo 2 ang pagpamuhat, paghago, ug ang pagpailub mao'y tungod sa pagbantay sa balaan nga Pulong nga gikatugyan ngadto kanila. Kung giunsa nila nga gibantayan nga halayo ang mga kaaway. Daw sa unsa sila ka dalayegon alang kang Pablo. Apan sa niining bersekulo ang mga paglutos kanila ug ang mga pagsulay ug pag-antus mao'y tungod sa balaan nga Ngalan ni Jesus. Nahibalo mo nga dili g'yud talagsaon kana, tungod kay ang Pulong ug ang Ngalan ang mao'y nagapabul-og sa kaaway nganhi kanato nga sama sa usa ka baha. Kana nga Pulong nga nahipadayag diha sa mga pagpang-ayo, sa mga ilhanan, sa mga katingalahan, ug sa uban pang mga pagpakita, mao'y nagpasinggit sa mga Fariseo alang sa kamatayon sa matuod nga mga magtotoo. Ug karon kana nga Ngalan, nga gidumtan ug gitamay sa mga Judio, gibugalbugalan sa mga edukado sa dihang nagkatawa sila sa paghunahuna nga may mga tawong pagkabuang-buang nga motoo sa usa ka tawo nga namatay ug nabanhaw ug atua na karon sa langit. Busa ania ang relihiyosong mga maglulutos kaniadto, nga mga Judio, nga ginatunglo kining si Jesus, Nga alang kanila usa ka mini nga Mesias; ug ania ang uban pa nga ginakataw-an sa hilabihang kalipay ug mahalang nga ginabugalbugalan ang Ngalan sa maong bag-ong dios, Nga alang kanila dili man lang gani dios. Karon ania ang usa pa ka butang nga nagsugod didto kaniadto nga kapanahonan ug nga magapadayon lahus sa tanang mga kapanahonan, nga labi pang nagkahalawum ug nagkangitngit pa. Kana mao, ang pagsalikway sa mga tawo niana nga Ngalan. Dili kadto ang matuod nga Iglesiang Efeso ang nagabuhat niini. Dili sir. Ang mini nga mga apostoles kadto. Ang mga taga-gawas kadto nga naninguhang makasulod ug hugawan ang mga magtotoo. Naila ug gihigugma sa maong mga Taga-Efeso kana nga Ngalan. Balikan ta ang gigikanan nianang Iglesia sa Efeso. May usa ka pundok sa mga tawo nga nagpangita niadto sa Mesias ang nakadungog nga may usa ka propetang ginatawag ang iyang kaugalingon nga mao ang mag-uuna sa Mesias nga mitungha didto sa disyerto sa Palestina ug nagapangbautismo sa mga tawo ngadto sa paghinulsol sa mga sala. Ang mga niini, dayon, nanagdawat sa bautismo ni Juan. Apan sa dihang mianha si Pablo kanila gipakita niya kanila nga namatay na ang maong propeta, nga miabot si Jesus ug gituman ang Iyang kinabuhi ingon nga usa ka halad para sa sala, ug nga miabot na KARON ang Espiritu Santo ug mosulod ug mopuno sa tanang mga magtotoo kang Jesus, ang Mesias. Sa pagkadungog nila niini, SILA GIPANGBAUTISMOHAN SA NGALAN SA GINOONG JESUS, ug sa napandongan na sila ni Pablo sa iyang mga kamot, silang tanan nangapuno sa Espiritu Santo. Nasayod 91
92 USA KA PAGPADAYAG SA PITO KA MGA KAPANAHONAN SA IGLESIA sila kung unsa kadto kung magtuman lang sa Pulong, ang mabautismohan diha sa Iyang Ngalan (Ginoong Jesus Cristo) ug nasayod sila nga sa nianang paagi mapuno sila sa Balaang Espiritu. Dili ninyo mahimong pabalhinon kana nga mga tawo. Nasayod sila sa kamatuoran. Mga Buhat 19:1-7. Nasayod sila sa gahum niana nga Ngalan. Nakita nila nga gamhanan kaayo kana nga Ngalan nga bisan ang mga tapis nga gikuha gikan sa lawas ni Pablo ug gipadala sa Ngalan ni Jesus ngadto sa mga tawong nag-antus makapalingkawas sa mga masakiton gikan sa tanang matang sa mga balatian ug makapagula og mga dautang espiritu. Dayag kaayo nga makahibulong ang gipamuhat niadto nga Ngalan nga ang dautan og hunahuna nga mga Judio didto sa Efeso nagsulay nga gamiton kadto sa mga pagpangadye sa pagpanghingilin sa mga yawa. Mga Buhat 19:11-17, "Ug ang Dios naghimo'g dagkung mga milagro pinaagi sa mga kamot ni Pablo: nga tungod niana ang mga masakiton gipanagdad-an og mga panyo o mga tapis nga nahidapat sa lawas ni Pablo, ug ang mga sakit mibulag gikan kanila, ug nanggula kanila ang mga espiritu nga dautan. Unya diha'y mga libod-suroy nga mga Judio, mga nagpakamanghihingilin sa mga yawa, mingsulay sa paglitok sa Ngalan sa Ginoong Jesus, alang niadtong may mga espiritu nga dautan, nga nagaingon, Ako nagasugo kaninyo pinaagi kang Jesus Nga ginamantala ni Pablo. Ug diha'y pito ka mga anak nga lalaki ni Esceva, usa ka labaw'ng sacerdote, usa ka Judio, ang nanagbuhat niini. Ug mitubag ang espiritu nga dautan ug miingon kanila, Kang Jesus nakaila ako, ug kang Pablo nakaila ako; apan kamo kinsa man kamo? Ug giluksoan sila sa tawo nga gipuy-an sa espiritu nga dautan, ug gidaug sila, ug gibuntog sila, nga tungod niana sa pagpanalagan na nila gikan niadtong balaya sila mga hubo ug mga samaran. Ug kini nahibaloan sa tanang nanagpuyo sa Efeso nga mga Judio ug mga Gresyanhon; ug silang tanan giabut og kahadlok, ug gipadaku ang Ngalan sa Ginoong Jesus." Nasayod sila sa matarung nga kinabuhi kuyog sa pagdala niana nga Ngalan, kay ang si kinsa man nga nagahingalan sa Ngalan sa Ginoo, biyaan niya ang kasal-anan. Magbalaan kamo, kamo nga nanagdala sa mga sudlanan sa Ginoo. Ayaw ninyo dalha ang Ngalan sa Ginoo nga inyong Dios sa wala'y kapuslanan. MGA CRISTOHANON kining mga Taga-Efeso. Dala nila niadto ang usa ka Ngalan, ug kana nga Ngalan mao si Cristo, Nga mao ang Espiritu sa Dios sa sulod nila, ug Nga mao'y usa ka tulo-ka-pilo nga Ngalan sa ilang Ginoo. "Ug nagasingkamot tungod sa Akong Ngalan, ug wala ka magluya sa Akong buhat." Kini nga mga magtotoo wala nagsingkamot tungod kang Pablo, o tungod sa usa ka organisasyon. Dili sila niadto napahinungod ngadto sa
ANG KAPANAHONAN SA IGLESIANG EFESO kung unsang programa ug mga institusyon nga tungod niini nagpadaghan sila og katigayunan. Nanaghago sila alang sa Ginoo. Iya silang mga alagad, dili nga mga tawo-tawo lang sa organisasyon. Wala sila kaniadto nagasimba sa Dominggo ug hisgotan kana nga Ngalan ug dayon kalimtan na kini sa tanan nang nahibilin nga bahin sa semana. Dili binâba lang nga pagpangalagad ang gihatag nila niana nga Ngalan. Dili sir. Ang ilang mga kinabuhi kadto ang ilang gihatag. Ang tanan nilang gipangbuhat, gibuhat nila alang niana nga Ngalan. Sa niana nga Ngalan nanaglihok sila, apan kung dili sila makapanglihok sa niana nga Ngalan, kung ingon-ana pugngan nila ang pagpanglihok. Sa mga langitnong dapit nâ sila nga mga Cristohanon nga sa Ginoo ang mga pamatasan. Apan ang kadtong grupo nga iyaha sa mini nga punoan nga gustong hugawan kana nga Ngalan nagbantay lang sama sa mga lobo nga nagapahipi diha sa mangitngit, nakaatang nga mosulod ug mangtukob. Apan nasagubang sa mga balaan ang maong pagsulay ug nagpabilin sa Pulong ug sa mao nga Ngalan. ANG SUMBONG SA DIOS Pinadayag 2:4, "Apan Ako aduna'y batok kanimo, nga imong gibiyaan ang imong nahaunang gugma." Aron masabtan kini kinahanglan mahibaloan ninyo nga wala nagapagkig- sulti ang Espiritu ngadto sa orihinal lang nga mga balaan sa Efeso. Kini nga mensahe alang ngadto sa maong kinatibuk- an nga kapanahonan nga midugay og mga 120 ka tuig. Ang Iyahang mensahe, kung ingon-ana, alang ngadto sa tanan nga mga henerasyon nianang kapanahonan. Karon kanunay nagapadayon nga nagabalik ang kasaysayan. Sa mga henerasyon sa Israel makita nato ang rebaybal diha sa usa ka henerasyon, nga makita na lang ang maong kalayo nga nagakaugdaw na diha sa sunod niini. Diha sa ikatulo nga henerasyon, mahimong may mga agipo nga medyo gabagabaga pa, apan diha sa ikaupat na wala na gayud tingali og unsa man nga patimaan gikan niadtong orihinal nga kalayo. Dayon mopasiga na pag-usab ang Dios og kalayo, ug balik- balik lang ang mao ra nga proseso. Ang pagpakita lang kini sa kamatuoran nga ang Dios wala'y mga apo. Ang kaluwasan wala ginapasa pinaagi sa natural nga pagkahimugso sama sa kawala'y unsa man nga kamatuoran ang apostolikong pagpuli- puli. Wala kini sa Pulong. Misugod kamo ingon nga mga matuod gayud nga natawo na pag-usab nga mga magtotoo, ug sa pag-abot sa sunod nga henerasyon dili na sila nga yanong mga Cristohanon lamang, kondili nanag-angkon na sila og pang-denominasyon nga ngalan ug karon mga Baptist na, mga Methodist, ug uban pa. Eksaktong ingon-ana kung unsa 93
94 USA KA PAGPADAYAG SA PITO KA MGA KAPANAHONAN SA IGLESIA sila, usab. Dili sila mga Cristohanon. Kinahanglan nga gianak kamo sa kabubut-on sa Dios, dili sa kabubut-on sa tawo, aron maluwas. Apan kining mga tawhana nagkahiusa karon tungod sa kabubut-on sa tawo. Wala ko nagaingon nga ang uban kanila dili tarung sa Dios. Wala ko ni sa makadiyut ginaingon kana, pero ang orihinal nga kalayo naugdaw na. Dili na sila ingon kaniadto. Ang mainiton nga tinguha aron kahimut-an sa Dios, ang hilabihan nga pagbati aron hibaloon ang Iyang Pulong, ang tu-aw nga makab-ot ang Espiritu, hinayhinay nga nagasugod na og kahanaw tanan ug imbis nga madilaabon kana nga iglesia nga may kalayo sa Dios nangbugnaw na kini ug medyo nahimo nang pormal. Mao kana kung unsa ang nagakahitabo kaniadto sa mga Taga-Efeso. Nagakahimo na sila kaniadto nga medyo pormal na. Ang pagkamatugyanon ngadto sa Dios hinayhinay nang nagakawala ug dili na niadto maampingon ang mga tawo sa kung unsa'y hunahunaon sa Dios bahin kanila samtang nga misugod na sila nga mas maampingon sa kung unsa'y hunahunaon sa kalibutan bahin kanila. Kadtong nagaabot nga ikaduhang henerasyon sama gayud kaniadto sa Israel. Namugos sila nga magkaaduna og usa ka hari aron nga mahisama sa ubang nasud. Sa diha nga gibuhat nila kadto, gisalikway nila ang Dios. Pero gibuhat nila kadto sa gihapon. Ingon niana ang kasaysayan sa iglesia. Sa diha nga mas hunahunaon niini ang pagpahiuyon sa kalibutan imbis nga magpahiuyon sa Dios, dili na magdugay og hangtud nga makita mo silang nangundang na sa pagbuhat sa mga butang nga ilang ginapangbuhat kaniadto, ug nagasugod na sa pagbuhat sa mga butang nga sa una dili gayud nila buhaton. Giusab na nila ang ilang paagi sa pagpamisti, ang ilang mga linihokan, ug ang ilang pamatasan. Nagpasagad na sila. Mao kana kung unsa ang kahulogan sa "Efeso": nagpasagad - nagpaanud-anod. Kanang pagbalik-balik sa rebaybal ug sa kamatayon niini wala gayu'y pagkapakyas. Ang kinahanglan lang ninyo buhaton mao ang pagdumdum niining ulahing paglihok sa Dios sa Espiritu sa nagbisti pa kaniadto ang mga kalalaken- an ug kababayen-an ingon nga mga Cristohanon, nagasimba, nagaampo tibuok gabii, nagasangyaw sa mga suuk-suok ug wala gikaulaw ang mga pagpadayag sa Espiritu. Gipangbiyaan nila ang daan nilang patay nga mga iglesia ug sa ilang balay o sa daang mga baligyaanan nalang sila naghimo og pagsimba. Atua kanila ang realidad. Apan wala kaayo nagdugay ang panahon hangtud nagsugod na sila nga magkaaduna og igong mga kuwarta sa pagtukod og bag-ong mga simbahan nga maanindot. Nagbutang sila og mga choir imbis nga sila mismo ang mokanta ngadto sa Dios. Gipasul-ob nila og mga toga ang maong mga choir. Nag-organisa sila og usa ka kalihokan
ANG KAPANAHONAN SA IGLESIANG EFESO ug gipadumala kini sa tawo. Wala magdugay misugod sila sa pagbasa og mga libro nga dili angay pangbasahon. Ilang gipaubos ang mga sukaranan ug ningsulod ang mga kanding ug mao na'y nagdumala. Ang singgit sa kalipay nawala na. Ang kagawasan sa Espiritu nawala na. Oh, nanagpadayon sila nga may porma; pero naugdaw na ang kalayo ug ang kaitum sa mga abo halos mao na lang ang nangahabilin. Dili pa lang dugay akong gisulti nga nasabtan niadto ni Juan kung unsa gayud kadto ang higugmaon ang Dios. Pihong makita kini niadtong gibantug nga apostoles sa gugma sa diha nga nagasugod na nga biyaan sa iglesia kana nga unang gugma ngadto sa Dios. Diha sa I Juan 5:3, ang ingon niya, "Kay mao kini ang gugma sa Dios, nga pagabantayan nato ang Iyang mga sugo (ang Iyang Pulong)." Usa ka diyutay lang nga pagsimang niana nga Pulong mao'y usa na ka lakang pahilayo kang Cristo. Nagaingon ang mga tawo nga gihigugma nila ang Dios, nagasimba sila, manggisinggit pa gani sila ug managkalipay ug manag-awit ug magkaaduna og hilabihan ka emosyonal nga panahon. Apan sa diha nga nahuman na kini tanan, bantayi ug tan-awa kung sila anaa ba sa niana nga PULONG, nga nagalakaw diha niini, nga gikinabuhi kini. Buhaton man nila ang tanang uban pa ug dayon wala nagalakaw niana nga Pulong, mahimo silang moingon nga gihigugma nila ang Dios apan lahi nga estorya ang ginapakita sa ilang mga kinabuhi. Dili kaha daghan kaayo niana ang nakita ni Juan sa wala pa siya namatay; nagaingon ang mga tawo nga gihigugma nila ang Dios pero wala tumana ang Iyang Pulong. Oh, Iglesiang Efeso, aduna'y nagakahitabo kanimo. Aduna sa kung kinsa ang nagapaninguha nga kung dili man pagadugangan kana nga Pulong pagataktakan kini. Apan maliputon kaayo nila kini nga ginabuhat nga dili mo kini makita. Wala pa sila'y daku kaayong gibuhat nga mahimo mong makita kini diha sa dayag. Sinalipdan kini, ug ginadala nila kini pinaagi sa pagpangatarungan ug tawhanong pagsabot ug mao na'y modumala gawas kung isalikway mo kini. Pagbalik sa Pentecostes sa dili pa kini ulahi! Apan maingon sa nabatasan na wala ginapanumbaling sa mga tawo ang pahimangno sa Dios. Makahibulong kaayo kana nga kalayo sa rebaybal nga gitukod diha sa balaan nga Pulong, ug ang pinalanginan kaayo nga pagpahayag sa Espiritu, nga ang usa ka gamay'ng kahingawa nga nagasulod ug usa ka honghong nga nagaingon sulod sa kasingkasing, "Unsaon kaha nato pagpanalipod niining kamatuoran nga ania kanato? Unsa man ang mahimong buhaton nato aron masigurado nga mopadayon kini nga rebaybal?" Dinha na kon diin ang "anticristo nga espiritu" nagasulod ug nagahonghong, "Tan- awa, aduna na kaninyo karon ang kamatuoran, siguradoha nga dili kini mawala. Mag-organisa kamo ug iplastar ang 95
96 USA KA PAGPADAYAG SA PITO KA MGA KAPANAHONAN SA IGLESIA inyong kredo sa kung unsa ang inyong ginatoohan. Ibutang kini tanan diha sa usa ka manual sa iglesia." Ug gibuhat nila kini. Nag-organisa sila. Gipangdugangan nila ang Pulong. Ug nangamatay sila sama sa nahitabo kang Eva tungod sa pagdawat og Usa Ra ka sayup nga Pulong. Ang Pulong sa Dios ang mao'y nagadala og kinabuhi. Ug dili sa kung unsa ang ginaingon nato bahin sa Pulong ang mao'y mahinungdanon, kondili mao'y kung unsa ang giingon sa Dios. ANG PASIDAAN SA DIOS Pinadayag 2:5, "Busa hinumdumi kung diin ikaw nahulog, ug maghinulsol ka, ug buhata ang mga buhat nga imong gihimo kaniadto. Kay kung dili, moanha Ako kanimo, ug pagakuhaon Ko ang imong kandiliro gikan sa iyang dapit, gawas kon magahinulsol ka." sa Dios nga MAGHINUMDUM. Ginasultihan Klaro nga aduna sila'y nasipyatan sa ilang mga hunahuna. Aduna sila'y butang nga nalimtan. Gisultihan Niya sila nga dumdumon diha sa ilang mga hunahuna ang punto sa ilang sinugdanan. Ang sinugdanan sa nahaunang kapanahonan mao ang Pentecostes. Nahulog sila gikan niini. Nahikalimtan na nila ang himaya ug ang kahibulongan niini. Panahon na kadto aron dumdumon diha sa ilang hunahuna ug dayon ang realidad. Balik sa kung kanus-a mahimo nilang ingnon, "Kay alang kanako ang pagkinabuhi mao si Cristo." Balik sa kaputli kung kanus-a gipakigharongan niadto si Ananias ug Safira. Balik sa Pultahang Matahum. Oh, daw sa unsa ka kaulawan ang motipas palayo sa Dios ug nga uyonan kadtong mga buhat nga nagahugaw sa Iyang Ngalan. Ang kadtong mga nagahingalan sa Iyang Ngalan kinahanglan magabiya sa sala ug ipabilin nga putli ang ilang lawas para sa Dios. Tan-awa kung unsa kamo kaniadto diha sa inyong kasingkasing, ug hunahuna, ug sa inyong kinabuhi. Dayon balik niini. sila Ug unsa ba ang dalan pabalik? Ang dalan niini mao ang dalan sa paghinulsol. Kung ang usa ka makasasala kinahanglan moduol sa Dios pinaagi sa dalan sa paghinulsol kung ingon-ana ang dagaang o ang mibalik sa pagpakasala labi pang gikinahanglan nga maghinulsol. Maghinulsol! Pamunga kamo og mga bunga nga mahiangay sa paghinulsol. Pamatud-i kini pinaagi sa inyong kinabuhi. "Kung dili kamo maghinulsol," ang giingon sa Dios, "Pagakuhaon Ko ang inyong lamparahan." Sigurado g'yud. Ang usa ka iglesia sa ingon niana nga kahimtang dili makahatag og kahayag sa kalibutan. Ang kahayag niini nahimo nang kangitngit. Pagakuhaon sa Dios kung ingon-ana ang iyang matinud-anong mensahero ug ang matinud-anon niyang mga magbalantay ug
ANG KAPANAHONAN SA IGLESIANG EFESO pasagdan na sila diha sa ilang kaugalingon, ug magapadayon sila sa gihapon sa paghisgot bahin sa Cristianismo pero wala na kini kanila. Maghinulsol sa gilayon! Ayaw pagduhaduha pa niini! Klaro nga nagduhaduha niadto ang Efeso, kay ang gidugayon sa kinabuhi niini dili kaayo hataas. Paspas gayud nga mikunhod niadto ang himaya sa Dios. Wala kaayo magdugay kadto hangtud ang maong siyudad miabot ngadto sa kagun- uban. Ang madungganon nga templo niini nahimo nang usa ka wala'y porma nga tipun-og. Ang maong kayutaan nahimo nang usa ka kalapukan nga gipuy-an sa mga langgam sa tubig; nangawala na ang mga lumulupyo niini gawas lang sa pipila ka mga dili-magtotoo didto sa usa ka mahugaw nga baryo. Wala'y NI USA ka Cristiano ang nahibilin. Nalangkat na ang lampara sa iyahang lugar niini. Karon wala kini nagapasabot nga dili niya mahimo nga maghinulsol kaniadto. Wala kini nagapasabot nga dili kita makapaghinulsol. Makapaghinulsol kita. Apan gikinahanglan nga wala'y paglangan kini. Kinahanglan nga usa kini ka kinasingkasing gayud nga pagtuaw ngadto sa Dios diha sa kaguol, ug dayon magpasig-uli ang Dios. Mobalik na pag-usab ang himaya. ANG BINHI SA NICOLAITANISMO Pinadayag 2:6, "Apan kini mao ang anaa kanimo, nga imong ginadumtan ang mga buhat sa mga Nicolaita, nga ginadumtan Ko usab." Karon aduna'y duha ka mga panghunahuna bahin sa kung unsa kaniadto ang mga Nicolaita. Ginaingon sa pipila nga sila kaniadto usa ka grupo sa mga mibulag sa tinoohan nga ang ilang magtutukod mao, si Nicolas nga Taga-Antioquia, usa ka kinabig, nga nahimong usa sa pito sa mga diakono sa Jerusalem kaniadto. Aduna sila niadto og paganong mga kapiyestahan ug tuman ka mahilas diha sa ilang mga pamatasan. Ilang ginatudlo niadto nga aron mamahimong batid nga makihilawasnon gikinahanglan sa usa ka tawo nga hibaloon kini pinaagi sa pagsinati sa tibuok bahin niini sa sugod pa lang. Mao man gani nga nagpasagad sila sa mga ingon niana nga pagpatuyang nga bug-os gayud kaniadto ang ilang pagpakaulaw. Mao nga gigamit nila ngadto kanila ang duha ka ngalan diha sa Daang Tugon nga nagsimbolo sa ingon niana nga mga pagpatuyang: Balaam ug Jezabel. Tungod nga gihugawan ni Balaam ang katawhan kaniadto ug mao nga gidaug niya sila, giingon kono nga mao usab ang gihimo kaniadto ni Nicolas. Gikatoohan nga napugos paggawas sa Efeso kini nga pundok ug nakakaplag sila og usa ka lugar nga patukuran didto sa Pergamo. 97
98 USA KA PAGPADAYAG SA PITO KA MGA KAPANAHONAN SA IGLESIA Apan ang problema bahin niining too-too lang mao nga dili kini matuod. Wala gayu'y kasaysayan nga magpamatuod niini. Kini tradisyon lang gayud. Ang pagdawat sa ingon niana nga panghunahuna nagapahimo nga pang-kasaysayan na lang gayud ang iglesiang kapanahonan didto sa Efeso nga wala'y kalabutan sa karong panahon. Dili kini matuod, kay kung unsa man ang gisugdan kaniadto sa unang iglesia magpadayon gayud diha sa matag kapanahonan hangtud nga mapanalanginan kini sa katapusan ug ipahitaas sa Dios o pagalaglagon ingon nga usa ka mahugaw'ng butang ngadto sa linaw nga kalayo. Nga sa pagkamatuod kini nga tradisyon batok gayud sa Kasulatan, tataw nga mahimatikdan kana diha sa Pinadayag 2:2, nga ang Iglesiang Efeso dili na niadto MAAGWANTA ang dautang mga tawo. Mao nga gikinahanglan na nila ipalagpot sila, o wala'y kahulogan ang ingnon nga dili na nila sila maagwanta. Kung wala nila sila gipalagpot, maagwanta diay nila sila kung ingon ana. Karon diha sa bersekulo 6, nagaingon kini nga gidumtan nila ang ilang mga buhat. Busa kining grupong Nicolaita nagpabilin nga kabahin sa unang kapanahonan, nga ginabuhat ang ilang mga buhat. Gidumtan ang maong mga buhat, pero ang maong mga tawo wala napasumpo. Busa makita nato didto sa Efeso ang mga binhi nga magapadayon ug nga mamahimong usa ka doktrina nga mopadayon mismo hangtud, ug ngadto, sa linaw nga kalayo. Unsa ba kining mga Nicolaita? Ang maong pulong nagagikan sa duha ka mga Griyegong pulong. Nikao, nga nagakahulogan og pagpanaug, ug Laos, nga nagakahulogan og ordinaryong mga tawo sa simbahan. Sa klarong kamatuoran, may kung kinsang tawo nga nagabuhat og butang nga ginapanaug kaniadto ang ordinaryong mga tawo sa simbahan. Kung ginapanaug ang maong mga ordinaryong miyembro kaniadto, kung ingon-ana aduna gayud sa kung unsa man nga "kagahum" didto nga nagabuhat niini. Unsa ba kadtong gikadumtan gayud sa Dios nga nagakahitabo niadto nga iglesia? Kung unsa man ang nagahitabo kaniadto, ug nga nagakahitabo sa karon, mao gayud ka eksakto kung unsa ang kahulogan sa pulong nga Nicolaita. Ginapailalum kaniadto ang mga tawo sa kung unsang paagi nga tuman ka supak sa Pulong sa Dios. Karon aron makuha ang tinuod nga kahulogan sa kung unsa'y atong hapit nang pagahisgotan, kinahanglan ko nga pahimangnoan kamo nga ibutang gayud sa inyong hunahuna nga ang relihiyon (mga espirituwal nga mga butang kung gusto ninyo), naglangkub og duha ka bahin nga nagkabaligtos sa usa'g usa pero ingon ka sukwahi sama sa itum ug puti. Ang relihiyon ug ang espirituhanong kalibutan gilangkub sa niadtong duha ka mga punoang-kahoy nga ang ilang gigikanan didto sa Eden. Parehong nagtindog didto sa
ANG KAPANAHONAN SA IGLESIANG EFESO taliwala sa tanaman ang Kahoy sa Kinabuhi ug ang Kahoy sa Pag-ila sa Maayo ug sa Dautan ug wala'y duhaduha nga ang ilang mga sanga nagkabaligtos sa usa'g usa. Mao nga anaa kadtong mao ra nga sinumpaki sulod niadtong Iglesiang Efeso. Gilangkuban sa maayo ug sa dautan ang maong iglesia. Duha ka mga kahoy ang nagalangkub sa maong iglesia. Sama sila sa trigo ug sa bunglayon, nga nagatubo nga abay lang sa usa'g usa. Apan ang usa mao ang MATUOD. Ang usa usab mao'y MINI. Karon magapakigsulti ang Dios NGADTO sa usa'g usa ug pagahisgotan Niya ang MAHITUNGOD sa usa'g usa. Pagatawgon Niya sila nga iglesia. Ug ang pinili lamang ang makaila gayud kung hain ang matuod nga Espiritu. Ang pinili lamang ang dili malimbongan. Mateo 24:24, "Kay motungha ang mga mini nga Cristo, ug mga mini nga propeta, ug magpakita'g dagkung mga ingon nga, kung arang mahimo, ipahisalaag nila ang mismong mga pinili." Busa didto pa lang sa unang iglesia (nga usa ka hamubo kaayo nga panahon human sa Pentecostes) nahibaligtos sa mini nga punoan ang kaugalingon niini palibot sa Matuod nga Punoan ug makita nato kini nga mga buhat sa mga Nicolaita. Ug makaplagan nga ginabugno sa niana nga espiritu ang Matuod nga Punoan hangtud nga laglagon kini sa Dios. Karon nakuha ba ninyo kini? ilhanan ug mga katingalahan; sa Sige. Karon unsa ba ang espirituhanon nga klima niadtong iglesia? Gibiyaan na niya ang iyang unang gugma. Ang pagbiya sa iyang unang gugma sa Pulong sa Dios nahipadayag kanato ingon nga sama sa pagkahulog gikan sa gigikanan niini, nga mao ang Pentecostes. Sa yanong sinultihang Ingles, nagapasabot kana nga kining iglesiaha atua na sa kapeligro nga mapahilayo na sa paggiya sa Balaang Espiritu, sa pagdumala sa Espiritu. Eksaktong mao g'yud kini kung unsa ang nahitabo kaniadto human nga gipangunahan ni Moises ang Israel pagawas sa Egipto. Ang pamaagi sa Dios mao nga pangunahan sila pinaagi sa panganud sa kalayo, sa mga pagpahayag sa propeta, sa mga milagro ug mga ilhanan, ug sa mga katingalahan nga gikahatag sa Dios. Kini ang pagabuhaton sa mga "gipili-sa-Dios," ug mga "gikatudlo- sa-Dios," ug "sinangkapan-sa-Dios," ug "pinadala-sa-Dios" nga mga kalalaken-an, nga ang tibuok kampo gipamunoan sa lihok sa Espiritu Santo. Mingsukol sila ug nangandoy og mga kalagdaan ug mga kredo nga pagasundon. Dayon nangayo sila og usa ka hari. Dayon gusto na nila nga eksaktong mahisama sa kalibutan ug napaingon na ngadto sa pagbiya sa kamatuoran ug gikalimtan na. Eksaktong mao kana kung giunsa niadto pagsugod sa unang iglesia, ug mosamut pa kini ug mosamut, hangtud nga ang Balaang Espiritu bug-os nang gisalikway ug kinahanglan na sa Dios nga laglagon ang mga tawo. 99
100 USA KA PAGPADAYAG SA PITO KA MGA KAPANAHONAN SA IGLESIA Tan-awa kung giunsa niini pagsugod didto sa unang iglesia. Gitawag kadto nga mga buhat pa lang. Dayon nahimo kadto nga usa ka doktrina. Nahimo kadto nga usa ka sukaranan. Nahimo kadto nga usa ka pamaaging dili na mabali. Midumala kini sa kaulahian ug gipadaplin na ang Dios. Oh, misugod kini sa gamay lang kaayo, sa kahilum lang gayud, sa paaging dili-makadaut. Daw sa maayo kaayo kadto kon tan-awon. Daw sa makatarunganon gayud. Dayon nakahawid kini, ug sama sa usa ka baksan, gipuga niini pagawas ang pinaka-ginhawa ug gipatay ang tanang pagka- espirituhanon nga atua sa iglesia. Oh, maliputon gayud kanang mini nga punoan. Sama kini sa usa ka manolunda sa kahayag hangtud nga mahawiran kamo niini. Karon gusto ko nga ingnon nga nagatoo ako sa pagpamuno. Apan dili ang pagpamuno sa tawo ang ginatoohan ko. Nagatoo ako sa pagpamuno sa Espiritu Santo nga nagagikan sa Pulong. Nagatoo usab ako; nga nagpahamutang og mga kalalaken-an ang Dios sa iglesia, mga kalalaken-an nga gikahatagan og gasa sa Espiritu; ug pagabantayan nila ang iglesia nga nagapabilin sa kahan-ayan. Nagatoo ako niana. Nagatoo usab ako nga ang iglesia gidumalahan sa mga kalalaken-an nga gisugo sa Dios aron magdumala. Apan kana nga pagdumala mao'y PINAAGI SA PULONG, aron nga dili ang mga tawo ang nagadumala sa tinuod kondili ang ESPIRITU SA DIOS, kay ang Pulong ug ang Espiritu USA RA. Mga Hebreohanon 13:7, "Hinumdumi ang inyong mga pangulo, mga tawo nga nagasulti kaninyo sa Pulong sa Dios: palandunga ang gisangputan sa ilang kinabuhi, panig-ingnan ninyo ang ilang pagtoo." Apan makita nato kung unsa ang nagakahitabo kaniadto. Kadtong mini nga punoan nagakaaduna na niadto og pagkontrola ug nagatudlo kadto nga ang paghari kono nga iya sa tawo husto. Nagtudlo kini nga ang iglesia gikinahanglan pamunoan. Nagtudlo kini sa pagkontrola sa tanang mga tawo, pero imbis nga buhaton kini sa pamaagi sa Dios, nangangkon na lang sila og kagahum ug gitugyan ang tanang espirituwal nga gahum diha sa ilang mga kamot ug nagpagawas og usa ka balaan nga kaparian nga mao na'y nagapataliwala sa Dios ug sa mga tawo. Mibalik sila mismo sa daang sistemang Aaroniko. Nahimo silang mga anticristo kay ila nang gipapahawa ang Iyang Pagka-Tigpataliwala ug sila na mismo. Gidumtan kadto sa Dios. Gidumtan kadto sa mga Taga-Efeso ug ang si kinsa man nga magtotoo pagadumtan usab kana. Kinahanglan nga mamahimo kitang bug-os nga mga buta gayud aron dili nato makita kanang mao ra'ng butang nga nagapanglihok sa tanang mga kapanahonan ug sa karon mismo mao na ang pinakagrabe sa tanan. Kung unsa man kana, mao ang organisasyon. Kana ang nagpabulag-bulag sa mga tawo. Angay unta nga mahimong usa ra ang mga tawo sa Dios. Pinaagi sa USA ka
ANG KAPANAHONAN SA IGLESIANG EFESO Espiritu nabautismohan sila ngadto sa usa ka lawas ug ang MATAG USA palihokon sa Espiritu Santo ug ang MATAG USA magaduyog diha sa pagsimba sa Dios. Apan ang gusto sa tawo magpalabaw-labaw, busa giangkon nila ang pagkontrola, ug ang mga obispo nahimo nang mga arsobispo, ug pinaagi sa mamandoon nga mga titulo ilang gisayloan ang Pulong sa Dios ug gitudlo ang kaugalingon nilang mga doktrina. Napasunod nila ang mga tawo kanila hangtud misangko sa panahon nga ang ilang mga pamaagi sa pagsimba dili na gayud susama sa niadtong unang mga adlaw pagkahuman sa Pentecostes. Kini nga mga buhat mao ang pagsugod sa apostolikong pagpuli- puli. Gikan sa apostolikong pagpuli-puli mao na ang usa ka sayon ug madali nga lakang ngadto sa "pagpamiyembro sa iglesia" ingon nga mao na ang paagi sa nagaluwas nga grasya. Gikunhoran ang Pulong ngadto sa pagka-kredo na lang. Ang anticristo pinaagi sa espiritu niini mao na ang nagpatigbabaw sa iglesia. Tan-awa ninyo kini sa karon. Kung basahon ninyo ang Mga Buhat 2:4 sa paagi nga ginahimo sa uban, mabasa ninyo kini sa niining paagi, "Karon sa pag-abot na sa adlaw sa Pentecostes, aduna'y miabot nga usa ka pari nga dala ang usa ka ostya ug miingon, 'ipagawas ang imong dila,' ug iya kini gibutangan og ostya, ug siya sa iyang kaugalingon nag-inum sa kung unsa nga vino ug miingon, 'Imo na karon nadawat ang Espiritu Santo.'" Dili ba matoohan? Mao gayud kana eksakto ang gisangkoan sa Nicolaitanismo. Moingon sila, "Pasagdi lang kung unsa ang ginaingon sa Pulong sa Dios. Dili ninyo kini masabtan. Kinahanglan namong ipasabot kini alang kaninyo. Dugang pa dili pa man nahuman ang Biblia. Kinahanglan kini mabag-o subay sa panahon ug isulti namo kaninyo kung unsa kini nga mga kabag-ohan." Daw sa unsa ka supak kana sa Pulong sa Dios nga klarong nagaingon, "Pasagdi nga ang Dios hipalgan nga maminatud-on, apan ang tanan nga tawo bakakon," pag-aduna'y panagbangi sa kamatuoran. Ang langit ug yuta mangahanaw, apan wala NI USA KA PULONG sa Dios ang mapakyas. Busa gipangunahan ang mga tawo sa mga tawo nga nagpakaaron ingnon sa kung unsa nga dili sila mao. Nagaingon sila nga sila kono ang mga puli ni Cristo, apan sila'y mga anticristo kung unsa gayud sila. Ania ang usa pa ka masubo nga estorya. Kini mao ang estorya bahin sa bautismo sa tubig. Sa adlaw kaniadto ni Jesus ug human sa Pentecostes gipangtuslob sila kaniadto sa tubig. Wala'y usa nga makahimo paglimod niana. Ginaingon sa edukadong mga tawo nga ang gibuhat lang nila mao ang pagbubo og tubig diha kanila tungod kay masayon ang makakita og gagmay'ng mga lungag sa tubig sa daghang mga lugar. Ug sa pagbubo nila og tubig diha kanila, ginabuhat nila kini sa ngalan sa Amahan ug sa Anak ug sa Espiritu 101
102 USA KA PAGPADAYAG SA PITO KA MGA KAPANAHONAN SA IGLESIA Santo, nga daw sa kini nga mga titulo tinuod nga mga ngalan, ug nga daw sa aduna'y tulo ka mga Dios imbis nga usa ra. Apan pagpabilin diha niana nga organisasyon ug sulayi ug wali sa kamatuoran bahin sa pagtuslob sa tubig sa Ngalan ni Ginoong Jesus Cristo ug ipalagpot g'yud ka. Dili mahimo nga gipangunahan ka sa Dios ug magpabilin dinha. Imposibli kini. Karon usa ka propeta si Pablo, nga gitudloan sa Espiritu Santo. Kung si Pablo nagbautismo sa Ngalan ni Ginoong Jesus Cristo, ug nag-ingon nga tinunglo ang si kinsa man nga nagbuhat og lahi sa iyang giwali, kung ingon-ana panahon na kini sa pagmata ug makita nga ang iglesia wala na gikontrola sa Espiritu Santo kondili gikontrola na sa mga Nicolaita. Mga Buhat 20:27-30, "Kay wala ko man ililong kaninyo ang tanang pagbulot-an sa Dios. Matngoni ninyo ang inyong kaugalingon, ug ang tibuok panon, nga niini ang Espiritu Santo mao ang naghimo kaninyong mga magbabantay, aron pasibsibon ninyo ang iglesia sa Dios, nga gipalit Niya sa Iyang kaugalingong dugo. Kay ako nahibalo, nga tapus sa akong paggikan pagasudlon kamo sa mabangis nga mga lobo, nga dili malooy sa panon. Ug gikan sa kaugalingon ninyong pundok aduna'y managpanindog nga mga tawo, nga magasulti og binalit-ad nga mga butang, aron sa pagpamira og mga tinun-an ngadto kanila." Nakita na kini ni Pablo nga paabot na. Apan gipahamatngonan niya sila bahin niining moabot nga maliputon nga kaparian ug nga magadumala inubanan niining mga mini nga doktrina. Nasayod siya nga magpatuman ang mga niini og usa ka pamaagi sa pagsimba nga wala ginalakip ang mga tawo sa unsa man nga bahin sa ministerio sa Balaang Espiritu. Ug bisan mismo karon sa mga tawo nga nagapahayag nga gawasnon kono ug puno sa Espiritu wala kaayo og kagawasan diha sa maong yanong mga tawo, ug ang pinakamaayong makita nato mao ang pipila ka mga magwawali nga may dinihogang mga pagwali samtang ang panon nagalingkod lang dinha ug gipaningkamotan nga masabtan kini. Halayo ra kaayo kini kang Pablo nga nag- ingon nga sa dihang nagkatigum na ang tanan, ang tanan aduna'y pagpanguna sa Espiritu, ug ang tanan nanag-ambit sa Espirituhanong pagsimba. Ug ang kinatibuk-ang iglesia wala gayud nakakat-on niini nga leksyon gikan sa Kasulatan o sa kasaysayan man. Sa matag higayon nga nagahatag ang Dios og pagduaw sa Balaang Espiritu ug ginapalingkawas ang mga tawo, pagkahuman og pipila ka panahon ginapagapus na usab nila ang ilang mga kaugalingon balik sa mismong butang nga nahilingkawasan nila kaniadto. Sa migawas kaniadto si Luther gikan sa Katolisismo, nagpabilin nga gawasnon ang mga tawo sa makadiyut. Pero sa dihang namatay na siya, basta
ANG KAPANAHONAN SA IGLESIANG EFESO na lang giorganisa sa mga tawo ang gidahum nila nga gitoohan niya ug nagpahamtang sa kaugalingon nilang mga kredo ug mga ideya ug gipangpalagpot ang kinsa man nga magsulti og supak sa ilang giingon. Mingbalik sila mismo sa Katolisismo nga may gamay lang nga kalahian. Ug daghan mismo sa mga Lutheran sa karon ang andam na nga bug-os mangbalik. Oh, Oo! Sa Pinadayag 17, daghang mga anak nga babaye kanang tigulang nga bigaon. Kini nga mga anak nga babaye pareho gayud sa inahan. Ila lang ginapadaplin ang Pulong, ginapanghimakak ang buhat sa Espiritu sa Dios, ginadaugdaog ang yanong mga tawo sa simbahan, ug ginahimong imposibli sa mga niini nga simbahon ang Dios gawas kung moagi usà sila kanila o pinaagi sa ilang sulundan, nga wala'y lain kondili usa ka dibuho sa kawala'y-pagtoo nga gikan kang Satanas mismo. Asa, o asa na ba, kita sa espirituwal? Anaa kita diha sa kamingawan sa kangitngit. Daw sa unsa na kita ka halayong nahisalaag gikan sa unang iglesia. Dili na makita ang Pentecostes ug ang Pulong dili na makaplagan. Ang apostolikong pagpuli-puli, nga sa karon nagkausbaw, dili makita diha sa Pulong. Usa kini ka hinimo'g tawo nga pamaagi. Ilegal nga ginapalagpot niini ang kamatuoran nga ANG DIOS, DILI ANG TAWO, ang mao'y nagpahimutang sa Iyang mga lider sulod sa iglesia. Wala gani nakaadto si Pedro sa Roma. Pero nagapamakak sila ug ginaingon nga nakaadto siya. Nagapamatuod ang kasaysayan nga wala siya nakaadto. May mga tawo nga nagabasa og kasaysayan, apan ginakihol lang nila ang ilang mga abaga ug nagabalik sa pag-too sa usa ka bakak. Asa man ninyo makita ang "puli ni Cristo" diha sa Pulong? Wala'y makapuli sa Iyang lugar, pero gihimo na kini ug ginadawat kini sa mga tawo. Asa man ninyo makita nga ang "dinugang nga kapadayagan" gidawat sa Dios, ilabina ang kapadayagan nga supak sa kadtong gikahatag na? Pero ginadawat nila kini ug nagasalig niini. Asa man ninyo makita nga may "purgatoryo"? Asa man ninyo makita nga may "misa"? Asa man ninyo makita ang "pagbayad og kuwarta aron makagawas sa impiyerno"? Wala kini sa Pulong, apan ginabutang kini sa mga tawo diha sa kaugalingon nilang libro ug pinaagi niini gidaug ang mga tawo, ginadumalahan sila pinaagi sa pagpanghadlok. Asa man ninyo makita nga "ang tawo aduna'y gahum sa pagpasaylo kanato nga daw siya'y Dios"? "Mabangis nga mga lobo," dili pa kini igo ka grabe aron ihulagway sila. Nicolaitanismo. Organisasyon. Tawo nga ginapangibabawan ang tawo. Pamalik kamo sa Dios. Maghinulsol sa dili pa kini ulahi. Tan-awa ang agi sa sinulatan sa kamot diha sa bongbong. Nagasulat kini og paghukom. Sama sa ang balaang mga sudlanan gipanamastamasan kaniadto ug nga mao'y 103
104 USA KA PAGPADAYAG SA PITO KA MGA KAPANAHONAN SA IGLESIA naghatud sa kapungot sa Dios, karon gipanamastamasan na usab ang balaan nga Pulong ug nasubo ang Espiritu, ug ania na ang paghukom, anaa na gayud sa pultahan. Paghinulsol! Paghinulsol! Pagbalik sa Pentecostes. Pagbalik sa kapangulohan sa Espiritu Santo. Pagbalik sa Pulong sa Dios, kay nganong kinahanglan g'yud mamatay kamo? ANG TINGOG SA ESPIRITU Pinadayag 2:7, "Ang aduna'y igdulongog, kinahanglan magpatalinghug sa ginaingon sa Espiritu ngadto sa mga iglesia; Ang magamadaugon pagatugotan Ko sa pagkaon sa bunga sa Kahoy Sa Kinabuhi, Nga anaa sa taliwala sa paraiso sa Dios." "Ang aduna'y igdulongog, kinahanglan magpatalinghug sa ginaingon sa Espiritu ngadto sa mga iglesia." Mahimo nga minilyon ang maminaw niini nga mga pulong o mobasa sa mga niini. Apan pila kaha ang magpatalinghug sa mga niini? Wala kita nahibalo niana. Apan siya nga magpatalinghug ug gustong mahibalo sa mga pulong sa kamatuoran makakaplag nga ginalamdagan siya sa Espiritu sa Dios. Kung abli ang inyong igdulongog sa Pulong, himoong tinuod sa Espiritu sa Dios ang Pulong nganha kaninyo. Karon usa kana ka buhat sa Espiritu. Mahimo ko kamong tudloan sa kamatuoran, pero kung dili ninyo ablihan ang inyong igdulongog aron patalinghugan kini ug ang inyong kasingkasing aron dawaton kini, dili ninyo makuha ang kapadayagan. Karon himatikdi, nagaingon kini nga ang Espiritu nagapakigsulti sa mga iglesia. Pang-dinaghan kana, dili pang- usahan ra. Wala kini gipasulat sa Espiritu kang Juan para sa usa lang ka lokal nga iglesia sa Efeso, ni para lang sa unang kapanahonan. Para kini sa tanang kapanahonan sa iglesia. Apan kini ang iglesia sa mga sinugdanan. Ug busa susama kini sa Basahon sa Genesis. Kung unsa ang nagsugod kaniadto sa Genesis nagpabilin og matuod sa tibuok nga bahin sa Pulong ug nagatapus sa kaulahian diha sa Pinadayag. Busa, kining nagasugod nga iglesia diha sa Mga Buhat mao ang plano sa Dios para sa tanang mga kapanahonan hangtud nga magatapus kini diha sa Kapanahonang Laodicea. Himatikdi kini og maayo. Magmatngon gayud ang matag kapanahonan, kay kung unsa ang nagakahitabo dinhi mao'y sinugdanan pa lang. Kadtong gamay nga kahoy nga gitanum kaniadto magatubo na. Magatubo kini diha sa tanang kapanahonan. Kini, mao'y usa ka mensahe kung ingon-ana, alang sa tagsatagsa ka Cristohanon sa matag kapanahonan hangtud nga moabot na si Jesus. Oo, mao g'yud, kay ang Espiritu kini nga nagasulti. Amen.
ANG KAPANAHONAN SA IGLESIANG EFESO ANG GISAAD NGA GANTI Pinadayag 2:7, "Ang magamadaugon pagatugotan Ko sa pagkaon sa bunga sa Kahoy Sa Kinabuhi, Nga anaa sa taliwala sa paraiso sa Dios." Kini ang ganti sa umalabot alang sa tanan nga mga nagmadaugon sa tanang kapanahonan. Sa diha nga ang kinaulahiang tawag aron sa pagpakiggubat gipatingog na, sa diha nga gipangbutang na ang hinagiban, dayon magapahulay na kita didto sa paraiso sa Dios ug ang atong bahin mao ang Kahoy sa Kinabuhi, hangtud sa kahangturan. "Ang Kahoy Sa Kinabuhi." Dili ba pagkamatahum kana nga pulong-pasumbingay? Makatulo kini ka higayon nga gisulti diha sa Basahon sa Genesis ug tulo ka higayon diha sa Basahon sa Pinadayag. Sa maong tanang unom ka dapit ang mao ra sa gihapon kini nga kahoy ug tukmang nagasimbolo sa mao ra gihapong butang. Apan unsa ba ang Kahoy Sa Kinabuhi? Bueno, una sa tanan, kinahanglan natong hibaloon kung unsa ang ginapakahulogan sa kahoy. Sa Mga Numeros 24:6, sa paghulagway kaniadto ni Balaam sa Israel, nag-ingon siya nga sila'y "mga kahoy'ng linaloes nga tinanum sa Ginoo." Ang mga kahoy diha sa tanang dapit sa Kasulatan nagapahinungod sa mga tawo, sama diha sa Mga Salmo 1. Busa ang Kahoy Sa Kinabuhi mao gayud ang Tawo sa Kinabuhi, ug kana mao si Jesus. Karon didto sa Tanaman sa Eden aduna kaniadto og duha ka mga kahoy nga nagatindog sa taliwala niini. Ang usa mao ang Kahoy Sa Kinabuhi, ang usa usab mao ang Kahoy sa Pag-ila sa Maayo ug sa Dautan. Mabuhi kaniadto ang tawo pinaagi sa Kahoy Sa Kinabuhi; pero kinahanglan nga dili niya tandugon ang usa pa ka kahoy o mamatay siya. Apan miambit gayud ang tawo sa maong usa pa ka kahoy, ug sa diha nga gihimo niya kini, misulod kaniya ang kamatayon tungod sa iyang kasal-anan, ug nahibulag siya sa Dios. Karon kadto nga Kahoy didto sa Eden, ang kadto nga Kahoy nga mao'y tinubdan sa kinabuhi, mao si Jesus. Diha sa Juan, kapitulo 6 hangtud sa 8, ginapaila ni Jesus ang Iyang Kaugalingon ingon nga mao ang tinubdan sa kinabuhing wala'y katapusan. Gitawag Niya ang Iyang Kaugalingon nga mao ang Tinapay gikan sa langit. Naghisgot Siya bahin sa paghatag sa Iyang Kaugalingon ug nga kung ang tawo mokaon gikan Kaniya dili gayud siya mamatay. Gipahayag Niya nga naila Niya si Abraham, ug nga wala pa si Abraham, MAO na Siya. Nagpropesiya Siya nga Siya Mismo ang mohatag kanila og buhi nga mga tubig nga kung ang tawo moinom niini dili na gayud siya uhawon, kondili mabuhi siya sa wala'y katapusan. Gipadayag Niya ang Iyang Kaugalingon ingon nga mao ang GAMHANANG MAO AKO. Siya mao ang Tinapay Sa Kinabuhi, ang Atabay Sa Kinabuhi, ang Maong Eternal, ang 105
106 USA KA PAGPADAYAG SA PITO KA MGA KAPANAHONAN SA IGLESIA KAHOY SA KINABUHI. Atua Siya didto sa Eden kaniadto sa taliwala sa maong tanaman maingon usab nga mamaatua Siya sa taliwala sa paraiso sa Dios. Aduna'y ideya ang uban nga ang maong duha ka kahoy didto sa tanaman mao'y duha lang ka dugang nga mga kahoy sama sa uban pa nga gipangbutang sa Dios didto. Apan nahibalo ang mabinantayon nga mga iskolar nga dili ingon niana kini. Sa diha nga misinggit niadto si Juan nga Bautista nga ang wasay gikataon na diha sa gamut sa mga kahoy, wala siya naghisgot bahin sa natural nga mga kahoy lamang, kondili bahin sa espirituwal nga mga sukaranan. Karon diha sa I Juan 5:11 nagaingon kini, "Ug kini ang PAGPAMATUOD, nga ang Dios mihatag kanato sa kinabuhi nga wala'y katapusan, ug kini nga kinabuhi anaa sa Iyang Anak." Nag-ingon si Jesus diha sa Juan 5:40, "Ug kamo dili moari Kanako aron unta makabaton kamo'g kinabuhi." Busa ang pagpamatuod, ang Pulong sa Dios, nagapahayag sa dayag ug klaro nga ang KINABUHI, KINABUHING WALA'Y KATAPUSAN, anaa sa Anak. Wala kini sa uban pang dapit. I Juan 5:12, "Ang nakapanag-iya sa Anak may KINABUHI; ug ang wala makapanag-iya sa Anak sa Dios WALA'Y kinabuhi." Karon tungod nga ang pagpamatuod dili mahimong mausab, ingon-ana ang mataktakan og madugangan man, kung pagpamatuod nagapabilin nga ANG KINABUHI ANAA SA ANAK. Tungod nga ingon-ana kini, ANG MAONG KAHOY NGA ATUA SA TANAMAN MAO GAYUD SI JESUS. Bueno. Kung ang Kahoy sa Kinabuhi usa ka persona, kung ingon-ana ang Kahoy sa Pag-ila sa Maayo ug sa Dautan usa USAB ka persona. Dili mahimong lahi. Busa Ang Matarung ug Ang Dautan magkaabay nga nagtindog didto sa taliwala sa Tanaman sa Eden. Ezequiel 28:13a, "Ikaw (Satanas) nga atua sa Eden, ang tanaman sa Dios." Ania kon diin nato ginadawat ang matuod nga kapadayagan mahitungod sa "binhi sa serpente." Ania kung unsa gayud ang nahitabo didto sa Tanaman sa Eden. Ang Pulong nagaingon nga gilimbongan kaniadto sa serpente si Eva. Sa tinuod gitintal siya niadto sa serpente. Ginaingon diha sa Genesis 3:1, "Karon ang bitin malalangon labi pa kay sa ngatanan nga mga mananap sa kapatagan nga gibuhat sa Ginoong Dios." Kini nga hayup duol ra kaayo sa tawo (ug bisan pa niana tinuod gayud nga mananap) nga makapangatarungan siya ug makasulti. Usa siya niadto ka nagatindog nga linalang ug nga medyo tungatunga sa chimpanzee ug sa tawo, pero mas haduol sa tawo. Haduol siya kaayo niadto sa pagka-tawo nga ang iyang semilya mahimo, ug nagkasagol gayud ngadto sa iya sa babaye ug nakapaburos kaniya. Sa diha nga nahitabo kini, gitunglo sa Dios ang serpente. Iyang giusab ang tanang bukog nga anaa sa lawas
ANG KAPANAHONAN SA IGLESIANG EFESO sa maong serpente aron gikinahanglan na niyang moaginod sama sa usa ka halas. Mahimong paninguhaon sa siyensiya ang tanan nga gusto niini, ug dili gayud niini makaplagan ang maong nawalang-panugtong. Gisigurado kadto sa Dios. Maalam ang tawo ug makita niya ang kasumpayan sa tawo ug mananap ug gipaningkamotan niyang pamatud-an kini gikan sa ebolusyon. Wala'y unsa man nga ebolusyon. Apan tinuod nga nagkasagol kaniadto ang tawo ug mananap. Usa kana sa mga tinago sa Dios nga nagpabilin nga gililong, apan ania napadayag na. Nahitabo kini mismo didto sa taliwala sa Eden sa dihang mipahilayo kaniadto si Eva sa Kinabuhi aron dawaton ang Kamatayon. Himatikdi kung unsa ang giingon sa Dios ngadto kanila didto sa maong tanaman. Genesis 3:15, "Ug ibutang Ko ang panagkaaway sa taliwala mo ug sa babaye, ug sa taliwala sa imong binhi ug sa iyang Binhi, Siya magadugmok sa imong ulo, ug ikaw magasamad sa Iyang tikod." Kung atong ginatoohan ang Pulong nga ang babaye aduna gyu'y Binhi, kung ingon-ana ang serpente siguradong nagkaaduna gyu'y binhi usab. Kung ang Binhi sa babaye mao'y usa ka batang- lalaki nga dili pinaagi sa tawong-lalaki, kung ingon-ana ang binhi sa serpente mamahimo gayud nga sa mao ra'ng pamaagi usab, ug kana mao'y usa usab ka lalaki nga kinahanglan matawo nga dili pinaagi sa paggamit sa tawong-lalaki. Wala'y magtotoon nga wala nahibalo nga ang Binhi sa babaye mao ang Cristo Nga mianhi pinaagi sa pamaagi sa Dios, dili tungod sa tawhanong pagpakighilawas. Nabantug usab kini nga ang gitagna nga pagdugmok sa ulo sa serpente sa tinuod mao'y usa ka propesiya mahitungod sa kung unsa'y pagabuhaton ni Cristo batok kang Satanas didto sa krus. Didto sa krus pagadugmokon ni Cristo ang ulo ni Satanas, samtang samaran usab ni Satanas ang tikod sa Ginoo. Kini nga bahin sa Kasulatan mao ang kapadayagan mahitungod sa kung giunsa pagpugas sa literal nga binhi sa serpente dinhi sa yuta, sama usab nga aduna kita'y saysay diha sa Lucas 1:26-35, kon diin gipahayag ang eksaktong pagsaysay mahitungod sa kung giunsa sa Binhi sa babaye pag- anhi sa pisikal nga pagtungha nga dili pinaagi sa paggamit sa tawong-lalaki. "Ug sa ikaunom ka bulan ang manolunda nga si Gabriel gipadala gikan sa Dios ngadto sa usa ka lungsod sa Galilea, nga ginganlan og Nazaret, ngadto sa usa ka dalagang birhin nga kaslonon sa usa ka lalaki nga ginganlan si Jose, nga kaliwat ni David; ug ang ngalan sa dalagang birhin mao si Maria. Ug ang manolunda miadto kaniya, ug miingon, Kumusta ka, babayeng hinatagan sa grasya, ang Ginoo anaa uban kanimo: bulahan ikaw sa taliwala sa mga kababayen-an. Apan sa pagkakita niya, hilabihan niyang kalibug tungod sa gipamulong sa manolunda, ug misantop sa iyang hunahuna 107
108 USA KA PAGPADAYAG SA PITO KA MGA KAPANAHONAN SA IGLESIA kung unsa kining pagpangumosta kaniya. Ug ang manolunda miingon kaniya, Ayaw kahadlok, Maria: kay gikahimut-an ka sa Dios. Ug tan-awa, magasamkon ikaw, ug igaanak mo ang usa ka Bata nga Lalaki, ug pagatawgon mo ang Iyang Ngalan JESUS. Siya mahimong bantugan, ug pagatawgon nga Anak sa Labing Halangdon: ug ang Ginoong Dios magahatag Kaniya sa trono sa Iyang amahan nga si David: ug Siya magahari sa balay ni Jacob hangtud sa kahangturan; ug wala'y pagkatapus ang Iyang gingharian. Dayon si Maria nag- ingon sa manolunda, Unsaon ba pagkahimo niini, nga wala man ako makaila og lalaki? Ug mingtubag ang manolunda ug miingon kaniya, Pagakunsaran ikaw sa Espiritu Santo, ug ang gahum sa Labing Halangdon pagalandungan ikaw: tungod usab niini Kanang Balaan nga Bata Nga matawo pagatawgon nga Anak sa Dios." Sama nga ang Binhi sa babaye mao sa literal ang pagpahimugso sa Dios sa Iyang Kaugalingon diha sa tawhanong unod, mao usab ang binhi sa serpente nga mao ang literal nga paagi nga nakaplagan ni Satanas nga nahimo niyang ablihan ang pultahan para maisal-ot niya ang iyang kaugalingon ngadto sa tawo. Imposibli kadto para kang Satanas (kay usa ra siya ka GILALANG nga personang- espiritu) nga ipaliwat ang iyang kaugalingon sa pamaagi nga gipahimugso sa Dios ang Iyang Kaugalingon, busa ginaingon sa saysay diha sa Genesis kung giunsa niya pagpatungha sa iyang binhi ug pagsal-ot o pagpasulod sa iyang kaugalingon ngadto sa tawo. Dumdumon ninyo usab nga si Satanas gitawag niadto nga "serpente." Ang iya kining binhi o ang pagsal-ot niini ngadto sa tawo mao ang atong ginahisgotan. Sa wala pa nagkaaduna niadto si Adan og lawasnon nga pag-ila kang Eva, aduna na niadto ang serpente og niana nga pag-ila una kaniya. Ug kadtong natawo gikan niana mao si Cain. Si Cain iya sa (natawo sa, nga anak sa) nianang "Maong Dautan," I Juan 3:12. Ang Espiritu nga anaa kang Juan dili Niini mahimong tawgon si Adan diha sa usa ka bahin nga "Maong Dautan" (kay mamahimong ingon niana gayud si Adan kung siya ang amahan ni Cain) ug sa usa na usab ka bahin tawgon si Adan nga "Anak sa Dios" nga siya mao man kaniadto pinaagi sa paglalang. Lucas 3:38. Migawas ang pamatasan ni Cain nga sama gayud sa iyang amahan, usa ka tighatud sa kamatayon, usa ka mamumuno. Ang grabe niyang pagsukol sa Dios sa dihang giatubang siya sa Makagagahum sa Tanan diha sa Genesis 4:5, 9, 13-14, nagapakita sa iyang tuman ka dili-iya-sa-tawo nga mga kinaiya, nga mora'g lupigon pa gani ang unsa mang saysay nga aduna kita diha sa Kasulatan mahitungod sa pagharong ni Satanas sa Dios. "Apan kang Cain ug sa iyang halad wala Siya'y pagtamod. Ug nangisog si Cain sa hilabihan gayud, ug nangil-ad ang iyang nawong." "Ug ang Ginoo miingon kang Cain, Hain man si
ANG KAPANAHONAN SA IGLESIANG EFESO Abel nga imong igsoon? Ug mitubag siya, Ambut: Magbalantay ba ako sa akong igsoon?" "Ug miingon si Cain sa Ginoo, Ang akong silot labi nang daku kay sa akong mamaantus. Ania karon, Ginaabug Mo ako niining adlawa gikan sa nawong sa yuta; ug ako magatago gikan sa Imong atubangan; ug magalaaglaag ug magadumuloong ako sa yuta; ug mahitabo, nga bisan kinsa ang makakita kanako mopatay kanako." Himatikdi ang eksaktong paagi nga ginalatag sa pagpamatuod sa pagkapanganak kang Cain, kang Abel ug kang Seth. Genesis 4:1-2, "Ug giila ni Adan si Eva nga iyang asawa; ug kini nanamkon, ug nag-anak kang Cain, ug miingon, Nakabaton ako og usa ka lalaki tungod sa panabang sa Ginoo. Ug unya usab nag-anak siya kang Abel nga igsoon niini." Genesis 4:25, "Ug giila pag-usab ni Adan ang iyang asawa; ug kini nanganak og usa ka anak nga lalaki, ug gitawag ang ngalan niini si Seth." Aduna'y TULO ka mga anak nga lalaki nga nahimugso gikan sa DUHA ka mga buhat sa lawasnong pag-ila ni Adan. Tungod nga ang Biblia mao ang eksakto ug hingpit nga Pulong sa Dios, dili kini sayup kondili usa ka pagpamatuod kini alang sa paglamdag kanato. Tungod nga TULO ka mga anak nga lalaki ang natawo gikan sa DUHA lang ka mga buhat ni Adan, inyo nang mahibaloan SA WALA'Y DUHADUHA nga ang USA niadtong tulo DILI GAYUD anak ni Adan. Gisulat kini sa Dios sa niining eksaktong paagi aron ipakita kanato ang usa ka butang. Ang kamatuoran niini mao nga nagkaaduna si Eva sulod sa iyang tagoangkan og DUHA ka anak nga lalaki (nga kaluha) gikan sa MAGKALAHI nga mga pagmabdos. Nagdala siya niadto og mga kaluha, nga ang pagkasamkon kang Cain nag-una kay sa kang Abel. Tan-awa n'yo kana nga KALUHA pag- usab. Pagkahingpit nga tipo sa kanunay. Sa kadtong mga nagahunahuna nga dili kini posibli, tugoting mapahibalo nga ang mga rekord medikal puno sa mga panghitabo bahin sa mga babaye nga nagmabdos og kaluha nga magkalahi ang mga ovum ug magkalahi ang pagsulod sa semilya sa lalaki ngadto sa babaye nga tali sa pipila ka adlaw ang sal-ang sa pagka- fertilize sa maong mga itlog, ug nga DILI LANG INGON NIANA, kondili nagapakita ang ubang mga talaan nga ang maong kaluha mga anak sa magkalahing mga lalaki. Bag-o pa lamang gihatagan og pang-tibuok kalibutan nga pagbalita ang usa ka taga-Norway nga inahan nga ginapasakaan niya'g sumbong ang iyang bana para sustentuhan siya ug ang iyang mga anak nga kaluha, nga ang usa niini puti ug ang usa usab negro. Giangkon niya nga aduna siya niadto og Negro nga hinigugma. Ang maong duha ka mga pagmabdos tali sa mga tulo lang ka semana ang sal-ang. Didto sa Beaumont, Texas, niadtong 1963, ang mga rekord nagpamahayag pag- sa Dios ang pagsaysay mahitungod 109
110 USA KA PAGPADAYAG SA PITO KA MGA KAPANAHONAN SA IGLESIA usab sa maong sobra sa usa nga pagpanganak kon diin ang maong pagmabdos mga pila lang ka adlaw ang sal-ang, sa pagkamatuod ingon ka daghan nga ang babaye hapitan mamatay dungan sa usa ka anak diha sa pagpanganak. Karon ngano man nga kinahanglan g'yud nga mamaingon niini? Ngano man nga ang binhi sa serpente kinahanglan motungha sa niining paagi? Gilalang niadto ang tawo para sa Dios. Mamahimo niadto nga templo sa Dios ang tawo. Ang maong lugar sa kapahulayan sa Dios (sa Balaang Espiritu) mao ang tawo, ang templo. Mga Buhat 7:46-51, "Nga nakakaplag og grasya sa atubangan sa Dios, ug nangamuyo nga makakita siya og usa ka puluy-anan alang sa Dios ni Jacob. Apan gipatukoran Siya ni Solomon og usa ka balay. Bisan pa niana ang Labing Hataas wala magpuyo sa mga balay nga hinimo'g mga kamot; sumala sa ginaingon sa propeta, Ang langit mao man ang Akong trono, ug ang yuta mao ang tumbanan sa Akong mga tiil: unsa pa mang balaya ang inyong tukoron alang Kanako? nagaingon ang Ginoo: o unsa pa man ang dapit nga Akong pahulayanan? Dili ba gibuhat man sa Akong kamot kining tanang mga butanga? Kamong mga tikig og liog ug mga wala'y sirkunsisyon sa kasingkasing ug sa mga igdulongog, kanunay gayud kamong nagapakigbatok sa Espiritu Santo: maingon sa gibuhat sa inyong mga ginikanan, mao man usab ang inyong ginabuhat." Dugay nang nahibaloan kini ni Satanas. Gusto niya usab nga puy-an ang tawo sama usab sa ginahimo sa Dios. Apan gireserba na sa Dios alang sa Iyang Kaugalingon kana nga katungod. Dili kana mahimo ni Satanas. Ang Dios lamang ang mitungha sa tawhanong unod. Wala'y kasarang si Satanas ug dili niya mahimo kana. Wala siya'y gahum sa paglalang. Ang bugtong paagi lang nga matuman ni Satanas ang gusto niyang buhaton mao nga mosulod siya sa serpente didto sa Eden sama usab sa iyang pagsulod pinaagi sa mga espiritung dautan ngadto sa mga baboy didto sa Gadara. Wala ang Dios nagasulod sa mga mananap; apan mahimo ni Satanas ug buhaton niya gayud aron matuman ang iyang mga katuyoan. Dili niya mahimo nga direktang magkaaduna og anak pinaagi kang Eva sama sa gibuhat sa Dios pinaagi kang Maria, mao nga misulod siya ngadto sa serpente ug dayon gitintal niya si Eva. Iya siyang gitintal ug pinaagi sa maong babaye nagkaaduna si Satanas og anak nga pinaagi niini. Dala-dala ni Cain ang bug-os nga kinaiyahang espirituwal ni Satanas ug ang pang-hayup (lawasnon, unodnon) nga kinaiya sa serpente. Dili ikatingala nga nag-ingon ang Balaang Espiritu nga gikan niadtong maong dautan si Cain. Mao gayud siya. Karon gusto ko nga moadto sa pipila ka pihong kapanghimatuuran nga aduna kita nga aduna gayud og koneksyon tali sa tawo ug sa mananap. Usa kini ka pisikal
ANG KAPANAHONAN SA IGLESIANG EFESO nga butang. Kahibalo ba kamo nga mahimo kamong mokuha og turok sa mga selula gikan sa usa ka wala pa matawo nga batang mananap ug i-indyek kini ngadto sa tawo? Dayon kadto nga mga selula sa thyroid moadto diretso sa thyroid sa tawo, ang selula sa rinyon moadto diretso sa rinyon sa tawo. Naamgo ba ninyo kung daw sa unsa kini ka talagsaon kaayo? Aduna sa kung unsa nga kaalam ang nagagiya niadtong mga selula sa mananap nga eksakto g'yud ngadto sa hustong dapit niini. Ginadawat nianang kaalam kadto nga mga selula ug ginapahamutang sila sa eksakto nga hustong puwesto niini. Aduna'y koneksyon ang mananap ug ang tawo. Dili sila mahimong magpaliwatay ug nga manganak. Nasulayan na kana. Apan didto sa Eden kaniadto nahitabo kana nga pagpaliwat sa usa'g usa ug ang kemikal nga koneksyon nga nagalungtad pa sa gihapon mao'y nagapamatuod niini. Kay didto sa Eden kaniadto ang serpente usa ka linalang nga nagatindog. Mora g'yud siya og tawo. Halos tawo na siya. Gipahimuslan ni Satanas ang maong mga pisikal nga kinaiyahan sa serpente aron gamiton kini sa paglimbong kang Eva. Dayon giguba sa Dios kadto nga lawas sa serpente. Wala na'y uban pa nga mananap nga mahimong ikapaliwat sa tawo. Apan ang koneksyon anaa ra dinha. Karon nga nakadangat na kita sa ingon niini ka halayo, tugoti ko nga ihan-ay ang inyong hunahuna sa niining hilisgutan aron nga inyong makita ang pagkakinahanglanon sa atong pag-adto sa "doktrina sa binhi sa serpente" sama sa gihimo ko. Nagasugod kita sa kamatuoran nga aduna'y DUHA ka mga kahoy didto sa taliwala sa tanaman. Ang Kahoy sa Kinabuhi mao si Jesus. Ang usa pa ka kahoy sigurado g'yud nga mao si Satanas tungod sa kung unsa ang migawas nga bunga gikan niana nga kahoy. Karon kung ingon-ana, nasayod kita nga ang maong duha ka kahoy aduna'y kalabutan sa tawo o wala unta gibutang ang mga niini didto. Siguradong aduna g'yud sila'y bahin sa labing halangdon nga plano ug katuyoan sa Dios diha sa koneksyon sa mga niini sa tawo ug ngadto Kaniya Mismo o dili gayud nato mapahinungod ngadto sa Dios ang pagkasayod sa tanan. Matuod kini tanan hangtud karon, dili ba? Karon klaro kaayong ginapahayag sa Pulong nga SA WALA PA ang pagkatukod sa kalibutan ang katuyoan sa Dios mao nga Iyang ipaambit sa tawo ang Iyang Kinabuhi nga Wala'y Katapusan. Mga Taga-Efeso 1:4-11, "Ingon nga Siya ang nagpili kanato diha Kaniya sa wala pa ang pagtukod sa kalibutan, aron kita mahimong balaan ug wala'y ikasaway sa Iyang atubangan diha sa gugma: sa diha nga Iyang gipili kita nga daan aron mahimong sinagop nga mga anak pinaagi kang Jesus Cristo ngadto sa Iyang Kaugalingon, sumala sa kahimut- an sa Iyang kabubut-on, alang sa pagdayeg sa himaya sa Iyang grasya, nga sa wala'y bayad gihatag Niya kanato pinaagi sa 111
112 USA KA PAGPADAYAG SA PITO KA MGA KAPANAHONAN SA IGLESIA hinigugma. Nga Kaniya kita may katubsanan pinaagi sa Iyang dugo, ang pasaylo sa atong mga paglapas, sumala sa kadagaya sa Iyang grasya; nga Iyang gipadagaya alang kanato sa bug-os nga kaalam ug salabutan; nga Iyang gipaila kanato ang tinago sa Iyang kabubut-on, sumala sa Iyang kahamut-an nga Iyang gituyo diha Kaniya: alang sa usa ka hugna sa kahupnganan sa mga panahon sa pagtigum sa tanan nga mga butang diha kang Cristo, niadtong mga butang sa langit, ug ang mga butang sa yuta; diha Kaniya: nagaingon ako nga Diha usab nahimo kita nga usa ka panulondon, sa gipili kitang daan sumala sa tuyo ni Cristo Nga nagabuhat sa tanan nga mga butang sumala sa pagbulot-an sa Iyang kabubut-on." Pinadayag 13:8, "Ug ang tanang nagapuyo sa yuta magasimba kaniya (kang Satanas), kinsang mga ngalan wala mahisulat sa Basahon sa Kinabuhi nga iya sa gipatay nga Cordero sa wala pa ang pagkatukod sa kalibutan." Pero kana nga Kinabuhi dili mahimo, ug dili gayud, mahimong mapahiambit sa bisan unsa mang pamaagi gawas sa pamaagi nga "Ang Dios nadayag sa unod." Kabahin kini sa Iyang eternal ug gikatakda nang daan nga katuyoan. Kining plano mao'y alang sa pagdayeg sa himaya sa Iyang grasya. Kini mao ang plano sa Pagtubos. Kini mao ang plano sa Kaluwasan. Karon paminawa og maayo. "Ang Dios ingon nga Manluluwas, kinahanglan nga Iyang ikatakda nang daan kaniadto ang tawo nga manginahanglan og kaluwasan aron mahatagan Niya ang Iyang Kaugalingon og rason ug katuyoan ingon nga Siya mao gayud." Siyento porsiyento kana ka husto ug ginapamatud-an kana sa daghang mga Kasulatan sama sa ginabuhat niining pagkatukma nga bersekulo sa Mga Taga- Roma 11:36, "Kay Kaniya, ug pinaagi Kaniya, ug ngadto Kaniya, MAO ANG TANANG BUTANG: Kaniya ang HIMAYA hangtud sa kahangturan. Amen." Dili makadiretso duol ang tawo ug makaambit niadto nga Kahoy sa Kinabuhi sa taliwala sa tanaman. Kanang Eternal nga Kahoy sa Kinabuhi gikinahanglan usà nga mamahimong unod. Pero sa dili pa ang Dios makapabangon ug makaluwas og usa ka makasasala, gikinahanglan aduna una Siya og usa ka makasasala nga pagabangonon ug luwasonon. Gikinahanglan mahulog ang tawo. Ang maong pagkahulog nga si Satanas ang mamahimong hinungdan, gikinahanglan nga magkaaduna'y unod aron mahitabo ang maong pagkahulog. Kinahanglan moabot si Satanas pinaagi usab sa unod. Pero dili mahimo ni Satanas nga moanhi pinaagi sa tawhanong unod aron buhaton ang maong pagkahulog sama sa pag-anhi ni Cristo sa tawhanong unod aron ipahauli ang nahulog. Apan aduna kaniadto og usa ka mananap, ang serpente, pagkahaduol kaayo sa tawo nga mahimong sudlan ni Satanas kadto nga hayup ug pinaagi niadto nga hayup makasulod na siya sa tawhanong unod ug buhaton ang pagkahulog, ug nga maisulod ang iyang kaugalingon ngadto sa kaliwat sa tawo, sama sa pagabuhaton
ANG KAPANAHONAN SA IGLESIANG EFESO usab ni Jesus nga moabot sa usa ka adlaw ug isulod ang Iyang Kaugalingon ngadto sa tawo, ngadto sa mga lawas sa tawo, hangtud bisan sa pagkabanhaw kon diin magkaaduna na kita'y mga lawas sama sa Iyang gihimayang lawas. Busa kung unsa ang gihimo sa Dios didto sa tanaman mao'y Iyang plano nga gikatakda nang daan. Ug sa diha nga nahimo ni Satanas ang kadtong gikinahanglan alang sa katuyoan sa Dios, dili na dayon makaduol niadto ang tawo sa Kahoy sa Kinabuhi didto sa tanaman. Siguradong dili na gayud. Dili kadto ang panahon. Apan usa ka mananap (dili ba mananap ang nahimong hinungdan kaniadto sa pagkahulog? itugot nga kinabuhi sa mananap usab ang pagaulaon) ang gikuha ug giula ang iyang dugo ug dayon nagkaaduna na og komunyon pag-usab ang tawo ngadto sa Dios. Dayon aduna kaniadto og moabot nga usa ka adlaw sa diha nga motungha ang Dios sa unod, ug pinaagi sa Iyang pagpahiubos Iyang igapahauli ang tawong nahulog ug himoon siyang usa ka mag-aambit sa Kinabuhing Wala'y Katapusan. Sa diha nga makita ninyo kini, inyong masabtan ang binhi sa serpente ug masayran nga dili kadto mansanas ang gikaon ni Eva. Dili, kadto mao ang pagkakunhod sa tawo tungod sa pagkasagol-sagol sa binhi. Karon nahibalo ako nga sa pagtubag sa usa ka pangutana usa na usab ang mosunod, ug ginapangutana ako sa mga tawo, "Kung nahulog si Eva sa ingon nianang paagi, unsa may gibuhat niadto ni Adan, kay gipahamtang man sa Dios kang Adan ang basul? Masayon kana. Ang Pulong sa Dios sa wala'y katapusan nahamutang sa langit. Sa wala pa'y gihimo nga usa ka tulbok sa bitoon, kana nga Pulong (ang balaod sa Dios) atua na kaniadto pa SA EKSAKTONG PAGKAHISULAT NIINI DIHA SA ATONG BIBLIA. Karon nagatudlo kanato ang Pulong nga kung bulagan sa usa ka babaye ang iyang bana ug makig-ipon sa laing lalaki usa siya ka mananapaw ug dili na siya kasado ug dili na siya angay dawaton pa sa iyang bana. Matuod kana nga Pulong didto sa Eden sama sa kamatuod niini sa diha nga gisulat kini ni Moises diha sa kasugoan. Dili mahimong mausab ang Pulong. Gidawat siya balik ni Adan kaniadto. Eksaktong nasayod gayud si Adan sa kung unsa'y ginabuhat niya kaniadto, apan gibuhat niya kadto sa gihapon. Kabahin niya ang maong babaye, ug andam siya nga angkonon mismo ang tulubagon niini. Dili niya mapasagdan nga mawala kini kaniya. Busa naburos si Eva kaniadto pinaagi kaniya. Nasayod siya nga magburos kini. Nasayod gayud siya sa kung unsa'y magakahitabo sa tawo, ug iyang gibaligya ang tawo ngadto sa kasal-anan aron lang nga maangkon niya si Eva, kay iyang gihigugma kini. Ug busa natawo kadtong duha ka mga anak nga lalaki. Mga anak nga mamahimong mga amahan sa tawo nga bisan karon mahugaw na kaayo. Ug unsa may ginaingon sa 113
114 USA KA PAGPADAYAG SA PITO KA MGA KAPANAHONAN SA IGLESIA kasulatan mahitungod kanila? Basaha ninyo ang kasulatan. Judas 14, "Labut pa usab si Enoc, ang ikapito gikan kang Adan, nagpropesiya..." Ang Genesis 5 mao ang kapitulo mahitungod sa kagikanan ni Enoc. Ginahatag niini kana nga kagikanan sa ingon niini, 1. Adan, 2. Seth, 3. Enos, 4. Cainan, 5. Mahalaleel, 6. Jared, 7. Enoc. Himatikdi nga wala dinha gisulti si Cain. Ang kaliwatan ni Adan nagpadayon pinaagi kang Seth. Kung anak man g'yud ni Adan si Cain, ang kasugoan sa pagkapanganay naghatag unta kang Cain kaniadto og katungod diha sa maong kaliwatan. Kinahanglan mahimatikdan usab og maayo nga diha sa Genesis 5:3, nagaingon kini nga, "Nakadangat si Adan og usa ka gatus ug katloan ka tuig, ug nanganak og usa ka anak nga lalaki nga liwat kaniya, ingon sa iyang dagway; ug nagtawag sa iyang ngalan si Seth." Wala gayud kini nagaingon nga si Cain liwat ni Adan, pero mahiliwat gayud siya kung siya'y anak ni Adan, kay klaro gayud diha sa balaod sa pagpadaghan nga ang matag usa magapamunga og liwat niini. Ato usab hatagan og kredito ang kamatuoran nga sa parehong kagikanan sa kaliwatan diha sa Genesis ug Lucas, wala si Cain. Kung anak man ni Adan si Cain mahimo untang ingnon ang bahin kaniya nga, "Si Cain, nga anak ni Adan, nga anak sa Dios." Dili ingon niana ang ginaingon niini kay DILI niini MAHIMONG ingnon kana. Siyempre ang mga magtotoon sulod sa dugay nga panahon nagpahamutang og duha ka kaliwatan sa mga tawo: ang usa niini mao ang diosnong kaliwat nga makita diha kang Seth ug ang laing usa mao ang dili-diosnong kaliwat nga makita pinaagi kang Cain. Ug pagkatalagsaon niini, pero matuod, kining mao ra nga mga magtotoon wala gayud nagsulti kanato kung unsa gayud si Cain nga matang sa tawo nga siya mao kaniadto samtang si Abel ug si Seth iya sa maong espirituhanon, Diosnon nga kaliwatan. Sa tinuod, si Cain unta kaniadto ang espirituhanon ug si Abel ang dili-kaayo espirituhanon, ug samot na si Seth, ug ang mga sunod-sunod na nga mga kaliwatan tungod kay ang matag nagasunod nga henerasyon padayon nga mas nagakalayô pa gayud sa Dios. Pero dili, migawas si Cain ingon ka dautan sama sa wala pa'y naihulagway nga tawong ingon niana tungod kay mabangis niyang gisukolan ang Dios ug ang Pulong. Karon tugoti nga mahisayran kini: wala ang Kasulatan nagaduladula sa mga pulong niini. Kung unsa man ang anaa sa Sinulat anaa lang dinha alang sa dinihogang mga mata aron makita. Anaa kini dinha alang sa usa ka katuyoan. Diha niana nga Pulong nagaingon kini, Genesis 3:20, "Ug gihinganlan ni Adan ang iyang asawa nga Eva; tungod kay siya mao ang inahan sa ngatanan nga aduna'y kinabuhi." Apan wala gayu'y Kasulatan nga nagaingon nga si Adan mao ang amahan sa
ANG KAPANAHONAN SA IGLESIANG EFESO ngatanan nga may kinabuhi. Kung kini wala'y ginapasabot aron dili angay ibutang diha sa Genesis 3:20, nganong isulti man g'yud kini nga si Eva mao'y inahan sa ngatanan nga may kinabuhi, ug wala'y unsa man nga gisulti bahin kang Adan? Ang kamatuoran mao nga bisan pa si Eva mao ang inahan sa ngatanan nga may kinabuhi, dili si Adan ang amahan sa ngatanan nga may kinabuhi. Sa Genesis 4:1, miingon si Eva, "Nakabaton ako og usa ka lalaki tungod sa panabang sa Ginoo." Wala niya ginahatagan og kredito si Adan ingon nga amahan ni Cain. Apan diha sa Genesis 4:25, nagaingon siya, "Kay ang Dios, miingon siya, nagatudlo kanako og USA PA ka binhi, NGA ILIS NI ABEL, nga gipatay ni Cain." Wala siya nagaingon nga NAGHATAG ang Dios kaniya og usa pa ka binhi - si Cristo na unta kadto, kay Siya mao man ANG GIHATAG. Kini nga anak, nga si Seth, GIKATUDLO nga ilis kang Abel. Ginaila niya ang iyang anak nga miabot pinaagi kang Adan; wala niya karon ginaila si Cain tungod kay miabot kini pinaagi sa serpente. Sa dihang giingon niyang USA PA KA BINHI nga ilis kang Abel, ginaingon niya nga si Cain lahi g'yud kang Abel, tungod kay kung gikan pa sila sa usa ra ka amahan giingon na niya unta, "Gihatagan ako og DUGANG PA NGA BINHI." Wala ako nagatoo sa tanan ko nga ginabasa, pero siguradong usa kini ka talagsaon nga butang ang ginamantala sa Life niadtong Marso 1, 1963, bahin sa mga psychiatrist nga eksaktong ginapamahayag ang mao ra'ng butang nga atong ginahisgotan. Karon nahibalo ako nga ang tanang mga psychiatrist wala nagakauyonay sa usa'g usa, pero ania kini. Ang pagkahadlok sa mga halas dili usa ka tinuyo nga pagkahidlis niini kondili usa kini ka dili-tinuyo. Kung kini usa pa ka natural nga pagkahadlok ang mga tawo malipayon unta nga motindog nga nalingaw sama sa anaa sila sa atubangan sa mga tangkal sa mga gorilla ug leon. Wala sila'y kalibutan nga padayon silang ginapatutok ngadto sa mga halas. Kana nga dili tinuyo nga kadanihan ngadto sa mga halas makihilawason nga butang. Nga mao na kini sa tanang mga kapanahonan mao'y nakita sa mga tawo sa matag henerasyon nga nagaagi sa mao ra'ng butang. Ang mga halas sa una pa ug sa kanunay gayud mamahimong ngilngig nga madanihon. Ang halas dugay nang nagahulagway sa niana nga parehong maayo ug dautan. Dugay na kini nga usa ka pang-phallic nga simbolo sa tanang kapanahonan. Eksakto gayud sama sa pagkahulagway didto sa Tanaman sa Eden, makita nato ang serpente nga mao ang larawan mismo sa yawang makihilawasnon. Halos pang-tibuok kalibutan kini sa taliwala sa nagkalain- laing mga tribung wala'y-hibangkaagan nga ang halas aduna'y kalabutan sa pagpakighilawas ug nga kanunay gisimba kakuyog niini. Daghang higayon nga ginahisgotan 115
116 USA KA PAGPADAYAG SA PITO KA MGA KAPANAHONAN SA IGLESIA kana sa pagtuon bahin sa seksolohiya. Karon gusto ko nga mahibaloan kung asa kana gikuha sa niining mga tawo, nga makitang dili sila edukado ug wala sukad nakabasa sa Biblia. Pero sama sa bisan nga ang estorya bahin sa lunup kaniadto nasayran sa tibuok kalibutan, mao usab nga nahisayran kining kamatuoran bahin sa pagkahulog sa tawo. Nasayod sila kung unsa'y nahitabo didto sa Eden. Karon mismo aduna'y mangutana kanako dinhi bahin niining pangutana: Giingnan ba sa Dios si Eva kaniadto nga magbantay sa serpente kay kon dili pagatintalon siya sa serpente? Karon paminaw, dili kinahanglan sa Dios nga magsulti og usa ka butang bahin sa kung unsa'y magakahitabo. Kuhaa lang ang punto sa maong estorya. lang Niya ang Pulong. Nag-ingon Siya ayaw Gihatag pag-ambit sa KINABUHI. ANG KINABUHI MAO ANG PULONG SA DIOS. ANG KAMATAYON MAO ANG BISAN UNSA MAN NGA DILI PULONG SA DIOS. Gitugotan ni Eva nga mausab ang USA KA PULONG, ug dihadiha mismo nakuha siya ni Satanas. Mahimong giingon sa Dios, "Ayaw pagpanguha og prutas sa mga kahoy nga sobra sa mahimo mong kaonon." Mahimong ingnon ni Satanas, "Tan-awa, husto g'yud kana. Kabalo ka nga kung sobra ang imong panguhaon mangadunot lang kini. Pero ania ang pamaagi sa pagpreserba og prutas ug sa gihapon dungan sa maong panahon makapanguha ka sa tanan nga gusto mo. Busa kita mo, mahimo mong sundon og dungan ang pamaagi mo ug ang pamaagi sa Dios." Nakuha na siya ni Satanas dinha mismo. Ang sad-an sa USA RA ka punto sa balaod nakalapas na sa TIBUOK balaod. Ayaw binuangi kana nga Pulong. Eksaktong mao g'yud kana ang nahitabo didto sa Kapanahonang Efeso sa wala pa kadto nahuman niadtong mga 170 A.D. Ug unsa ang gipamunga niana nga kahoy? Namunga og kamatayon ang maong Kahoy sa Kahibalo. Gipatay ni Cain ang iyang igsoong, si Abel. Gipatay sa dautan ang matarung. Nagpahamutang kini og usa ka sulundan. Papadayonon kini nga sulundan hangtud sa pagpahauli na sa tanang mga butang maingon sa gisulti na sa mga propeta. Nagpamunga og mga maalam nga mga tawo ang maong Kahoy sa Kahibalo; bantugan nga mga tawo. Apan ang ilang mga dalanon mao'y mga dalanon sa kamatayon. Mga ordinaryo lang ang mga tawo sa Dios pero espirituhanon ang panghunahuna, nga nagasalig lang sa Dios ug sa kinaiyahan, malinawon nga ginatikad ang yuta, nga nagaamping sa kamatuoran kay sa bahandi. Ang binhi sa serpente ang naghatud sa dagkung mga pagpatigayon, sa makahibulong nga mga imbensyon, pero kakuyog niining tanan nagaabot ang kamatayon. Ang ilang mga pulbora sa pusil ug mga bomba sa KAHIBALO. Pag-ambit
ANG KAPANAHONAN SA IGLESIANG EFESO atomika nagapamatay sa panahon sa giyera; ug sa panahon sa kalinaw ang ilang mekanikal nga mga imbensyon, sama sa sakyanan, nagapamatay og mas daghan pa diha sa panahon sa kalinaw kay sa ginapamatay sa pang-giyera nga mga imbensyon sa panahon sa kagubot. Kamatayon ug kagun-uban ang mga bunga sa iyang mga pagpangabudlay. Pero mga relihiyoso sila. Nagatoo sila sa Dios. Sama sila sa ilang amahan, ang yawa, ug sa ilang kagikanan, si Cain. Pareho sila nga nanagtoo sa Dios. Nagasimba sila. Nakigkuyog sa mga matarung sama sa ginabuhat sa bunglayon nga nagapakigkuyog sa trigo. Sa maong buhat ilang gihugawan ug nagbunga og usa ka relihiyong Nicolaita. Ginapakaylap nila ang ilang hilo sa matag pagpaninguha nga pamatyon ang binhi sa Dios sama nga gipatay ni Cain si Abel. Ang kahadlok sa Dios wala diha sa ilang mga mata. Iya mismo. Ginabantayan Niya sila bisan pa sa kamatayon, ug nagsaad nga sa ulahing adlaw Iya silang pagabanhawon. Pero dili mawala sa Dios ang mga KONKLUSYON "Ang magamadaugon pagatugotan Ko sa pagkaon sa bunga sa Kahoy sa Kinabuhi, Nga anaa sa taliwala sa paraiso sa Dios." Pagkakulbahinam nga hunahunaon kini. Kana nga Kahoy sa Kinabuhi didto sa Tanaman sa Eden Nga dili mahimo niadtong duolon tungod sa pagkahulog ni Adan ginahatag na karon ngadto sa nagmadaugon. Ang nagadilaab nga espada sa nagabantay nga querubin gibalik na sa sakuban niini. Apan wala kini gibalik kaniadtong nagakadugo pa ang sulab niini sa dugo sa Cordero. Pamalandungan nato kini nga kamatuoran sa kadali samtang atong ginahunahuna kon ngano nga ang maong Kahoy wala gipaambit kang Adan ug sa iyang mga kaliwatan pero karon gitugot na pag-usab. Ang katuyoan sa Dios alang sa Iyang linalang, ang tawo, mao nga ipahayag ang Iyang mga Pulong. Diha sa Genesis, gihatagan si Adan og Pulong aron nga ikinabuhi. Ang kinabuhing gikinabuhi pinaagi sa Pulong mamahimong mao ang gipahayag nga Pulong. Dili ba matuod kana? Pero nagkinabuhi ba si Adan pinaagi niana nga Pulong? Wala, tungod kay gikinahanglan niya nga ikinabuhi ang MATAG Pulong, ug napakyas siya sa pagsunod sa matag Pulong. Dayon mitungha kaniadto si Moises. Daw sa unsa ka halangdon ug gamhanan nga tawo siya kaniadto. Pero napakyas siya sa gihapon nga magkinabuhi sa matag Pulong, ug kanang propetaha, nga tipo sa moabot nga Gamhanang Propeta, diha sa kasuko napakyas sa pagtuman sa Pulong. Ug atua usab si David kaniadto, ang halangdon nga hari sa Israel, ang 117
118 USA KA PAGPADAYAG SA PITO KA MGA KAPANAHONAN SA IGLESIA tawong tukma sa mismong kasingkasing sa Dios. Napakyas siya tungod sa pagpanapaw, sa dihang natintal siya. Pero sa kadugayan, pag-abot sa kahingpitan sa panahon, aduna'y USA nga miabot, ang Ulo, nga mao si Jesus, Nga kinahanglan pagatintalon usab aron makita kung magkinabuhi ba Siya sa MATAG Pulong nga nagagula sa baba sa Dios. Nasumpo na dayon si Satanas. Kay ania ang Usa Nga nagkinabuhi pinaagi sa "Nahisulat na," ug nagmadaugon kana nga Obra Maestra sa Dios tungod sa pagreplektar lang sa Pulong sa Dios. Dayon kining nadayag nga Maong Hingpit gitugyan ngadto sa krus, ingon nga Hingpit nga Cordero sa Dios alang sa hingpit nga halad. Ug sa itaas niana nga "kahoy" gidawat Niya ang mga samad ngadto sa kamatayon, aron nga kita, pinaagi Kaniya ug tungod Kaniya, mahimo nang mokaon sa Kahoy Sa Kinabuhi, ug dayon kana nga Kinabuhi nga gihatag nga wala'y-bayad magpahimo kanato nga magmadaugon, ug ipahayag ang Pulong sa Dios. Ug karon ngadto niining mga Anak sa Dios, nga pinaagi Kaniya nagmadaugon, ginahatagan og prebilihiyo sa paraiso sa Dios, ug sa wala'y-hunong nga pagpakig-fellowship kang Jesus Cristo. Wala na gayud og bisan unsa man nga pagkabulag gikan Kaniya. Kung asa man Siya moadto, mouban Kaniya ang Pangasaw-onon. Kung unsa man ang anaa Kaniya, Iya kining ginapaambit sa Iyang mga pinalangga diha sa usa ka relasyon nga kaubang-manununod sa kabilin. Igapadayag na ang mga butang nga tinago. Ipaklaro na ang mangitngit nga mga butang. Makaila kita sama nga nailhan kita usab. Ug mahisama kita Kaniya. Mao kini ang panulondun sa magdadaug nga nagmadaugon pinaagi sa dugo sa Cordero ug sa Pulong sa pagpamatuod kang Jesus Cristo. Daw sa unsa nato ginapangandoy kana nga adlaw sa diha nga ang baliko nga mga dalan pagatul-iron na tanan, ug kauban na nato Siya, sa wala'y katapusan nga panahon. Hinaut nga dalion niana nga adlaw ang pagtungha niini, ug hinaut nga dalion nato ang pagtuman sa Iyang Pulong ug pinaagi niana mahipamatud-an ang atong katakus sa pagpakig-ambit sa Iyang himaya. "Ang aduna'y igdulongog, kinahanglan magpatalinghug sa ginaingon sa Espiritu ngadto sa mga iglesia." Daw sa unsa ka trahedya kini nga kining unang kapanahonan sa iglesia wala nagpatalinghug sa Espiritu. Nagpatalinghug pa hinoon ngadto sa tawo. Apan salamat sa Dios, aduna'y usa ka pundok nga motungha sa kaulahiang kapanahonan, ang Matuod nga Pangasaw-onon sa kaulahiang adlaw, ug magapatalinghug siya ngadto sa Espiritu. Sa nianang adlaw sa mabagang kangitngit magabalik ang kahayag pinaagi sa putli nga Pulong ug magabalik kita diha sa gahum sa Pentecostes aron sa pagsugat balik kang Ginoong Jesus Cristo.
KAPITULO KUWATRO ANG KAPANAHONAN SA IGLESIANG ESMIRNA Pinadayag 2:8-11 Ug ngadto sa manolunda sa iglesia sa Esmirna isulat mo kini; Mao kini ang mga pulong Niya nga mao ang Nahauna ug ang Ulahi, Ang namatay, ug ang nabuhi pag-usab; Nasayod Ako sa imong mga buhat, ug mga kasakit, ug sa imong kakabus, (apan dato ikaw) ug ang pagpasipala sa mga nagaingon nga sila mga Judio, apan dili diay, hinonoa sinagoga sila ni Satanas. Ayaw kahadloki ang mga butang nga sa dili madugay imo nang pagaantuson: tan-awa, ang uban kaninyo hapit na ibanlud sa yawa ngadto sa bilanggoan, aron masulayan kamo; ug pagasakiton kamo sulod sa napulo ka adlaw: magmatinumanon ka ngadto sa kamatayon, ug pagahatagan Ko ikaw sa purongpurong sa kinabuhi. Ang aduna'y igdulongog, kinahanglan magpatalinghug siya sa ginaingon sa Espiritu ngadto sa mga iglesia; Kaniya nga magamadaugon walay gahum sa pagdaut kaniya ang ikaduhang kamatayon. PASIUNA Aron sa pagpahinumdum sa inyong mga hunahuna gusto kong ipakita pag-usab kung giunsa nato pagkadangat nga mailhan ang mga ngalan sa mga mensahero sa nagkalainlaing mga kapanahonan. Gisigurado sa Dios sa Iyang gamhanang pagbulot-an nga dili gayud mawala ang kasaysayan sa iglesia sa Bag-ong Tugon, sama sa pagsigurado Niya nga ang kasaysayan sa Israel dili mawala pinaagi sa pagbutang niini sa Biblia ug ginapanghimatud-an kini karon sa daghan kaayong mga linukot nga basahon, ginama sa yuta nga mga sudlanan ug uban pang ginama nga mga butang nga nadiskubre ug gipanghubad sa mga arkiyologo. Aduna kita sa tinuud og usa ka nagapadayon nga komentaryo sa kasaysayan sa Biblia sugod sa unang panid niini hangtud sa karon. Mao nga pinaagi sa pagbasa sa kasaysayan mailhan nato kung kinsa nga tawo o mga tawo sa nagkalainlaing mga kapanahonan ang pinakaduol sa orihinal nga sulundan sa Dios, nga mao ang Apostol nga si Pablo. Ang kadtong mga gigamit sa Dios aron ipahibalik ang Iyang mga tawo ngadto sa Pulong sa Kamatuoran mao ang mga pagasusihon. Dayon gikan kanila magkaaduna og usa para sa matag kapanahonan nga mopatigbabaw nga pinaka-klaro nga labing haduol sa sulundan sa Pulong ug
120 USA KA PAGPADAYAG SA PITO KA MGA KAPANAHONAN SA IGLESIA gahum. Kana mao ang mamahimong mensahero. Ang maong mga kapanahonan naila usab pinaagi sa usa ka pagtuon sa kasaysayan. Kinahanglan lang sa usa ka tawo nga basahon ang mga kapanahonan nga makita diha sa Pinadayag ug ang tanan niini eksakto gayud nga nagakatakdo sa kasaysayan tungod nga GIKINAHANGLAN GAYUD NGA INGON NIINI. Tungod nga ang mga kapanahonan sa iglesia gisulti nang daan sa Dios ug ang mismong mga kahimtang niini naipahayag na, gikinahanglan kung ingon-ana, nga ang kasaysayan nga mosunod mamahimong sama gayud sa ginapahayag sa Biblia. Ingon niana lang kini ka yano - pero ang kayano mao ang yawi sa Pulong. Karon inubanan niining tanan dili lang ako nga nahimo nga usa ka magtotoon ug magsasaysay, gipangayo ko nga mamahimong usa ka tawong Espirituhanon ang panghunahuna, ug pinaagi lang sa sigurado niadto nga pag-uyon sa Espiritu sa Dios nga gipili ko ang maong mga kalalaken-an nga napili ko. Matuod kini ingon nga nahibalo ang Dios sa akong kasingkasing. ANG MENSAHERO Sa paggamit sa gikahatag sa Dios nga lagda sa pagpili sa mensahero sa matag kapanahonan, atong ginapahayag sa walay pagduhaduha nga si Ireneo mao ang gipataas sa Ginoo alang niana nga puwesto. Siya mao'y tinun-an niadtong halangdong balaan ug manggugubat sa pagtoo, nga si Policarp. Ug walay duhaduha nga samtang naglingkod siya kaniadto sa tiilan niadtong halangdon nga tawo nakat-onan niya ang Cristohanong mga hiyas nga nagagawas kaniadto gikan sa hinalad nga kinabuhi niini, kay si Polycarp kaniadto mao'y usa sa tinuod nga dungganan sa mga balaan sa tanang mga kapanahonan kung tan-awon sa kahayag sa usa ka kinabuhing walay-ikasaway. Mahibaloan ninyo sa kaugalingon ninyo mismong pagbasa nga gipatay kaniadto si Polycarp tungod sa iyang pagtoo. Tigulang na kaayo nga mokalagiw pa, ug pagkamatinuuron kaayo nga tawo nga dili motugot sa usa pa ka tawo nga itago siya ug dayon antuson ang silot tungod sa paghimo niana, iyang gitugyan ang iyang kaugalingon ngadto sa kamatayon. Apan sa wala pa niya gibuhat kadto, mihangyo siya ug gikatugotan nga moampo sulod sa duha ka oras alang sa iyang mga kaigsoonan diha sa Ginoo, alang sa gobernador, alang sa iyang mga kaaway ug sa mga nagdakup kaniya. Sama sa kahalangdon nga mga balaan sa tanang kapanahonan, ug nga nangandoy alang sa usa ka labing maayo nga pagkabanhaw, malig-on siyang mibarug, nga nagabalibad nga isalikway ang Ginoo, ug namatay nga gawasnon ang konsensiya. Gibutang siya ngadto sa usok- sunogan (gibadbaran sumala sa iyang hangyo) ug gipasiga niadto ang kalayo. Milikay ang kalayo pahilayo sa iyang
ANG KAPANAHONAN SA IGLESIANG ESMIRNA lawas, nga nagdumili sa pagdapat kaniya. Gidughang dayon siya niadto pinaagi sa usa ka espada. Pagkabuhat niana, mibugwak ang tubig gikan sa iyang kilid nga gibahaan ang kalayo. Sa pagkatinuod nakita kaniadto ang iyang espiritu nga nagabiya diha sa porma sa usa ka puti nga salampati nga daw sa gibuhian gikan sa iyang dughan. Bisan pa man sa tanan niining gamhanan nga mga pagpamatuod, kining tinun- an ni Juan-nga-Tigpadayag dili niadto mabugnoon batok sa sistemang Nicolaita, kay siya mismo medyo mipaling ngadto sa organisasyon, sa walay pagkaamgo nga ang maong tinguha alang sa pagpakig-fellowship ug daw sa kon tan-awon ingon nga usa ka maayong plano aron palamboon ang buluhaton sa Dios sa tinuod usa diay ka lit-ag sa kaaway. Dili ingon-niini kang Ireneo. Mabugnoon gayud siya kaniadto batok sa bisan unsa man nga porma sa organisasyon. Diha usab, sa kasaysayan sa iyang kinabuhi, kung giunsa niya niadto pag-alagad sa Ginoo, usa kadto ka may hilabihan nga pagpadayag sa Balaang Espiritu; ug gitudlo niya ang Pulong nga may pagkatalagsaon nga kaklaro ug pagkasubay sa orihinal niining mga lagda. Ang mga iglesia niya sa Pransya naila nga nag-angkon og mga gasa sa Espiritu diha kanila, kay ang maong mga balaan nanagsulti og laing mga dila, nanagpropesiya, nagbanhaw og mga patay, ug nag-ayo sa mga masakiton pinaagi sa mga pag-ampo nga may pagtoo. Nakita niya ang katalagman sa unsa man nga matang sa inorganisa nga pagka-inigsoonay sa mga anciano, mga pastor, ug uban pa. Malig-on siya nga nagbarug alang sa usa ka gihiusa, puno-sa-Espiritu, nagapakita'g gasa nga lokal nga iglesia. Ug gipasidunggan siya sa Dios tungod sa gahum sa Dios nga naipakita diha sa maong mga balaan. Klaro usab ang iyang pagpanabut mahitungod sa pagka- Dios. Ug tungod nga tinun-an man siya ni Policarp, nga mao usab ang tinun-an ni San Juan, mahibaloan nato nga siguradong aduna siya'y ingon ka hingpit nga pagtulon-an nga mahimo niya sa niini nga hilisgutan. Diha sa Volume 1, panid 412 sa Ante-Nicene Fathers, aduna kita niining pahayag gikan kaniya mahitungod sa pagka-Dios. "Ang tanang uban pa nga mga pagpahayag, usab, nagapaila sa titulo sa usa, ug sa mao rang persona, ang Ginoo sa Gahum, ang Ginoo, ang Amahan sa Tanan, ang Dios nga Makagagahum sa Tanan, ang Labing Hataas, ang Magbubuhat, ang Mamumuhat, ug mga ingon- niana, dili kini mga ngalan ug mga titulo sa nagsunod-sunod nga nagkalain-laing mga persona, kondili sa usa ra ug sa mao ra gihapon." Klaro niyang gipahayag nga ang mga niini walay lain kondili mga titulo lamang sama sa Rosa sa Saron, ang Masidlak nga Bitoon sa Kabuntagon, ang Labing Matahum sa Napulo ka Libo, ug uban pa. Wala na'y uban pa gawas sa maong USA RA ka Dios. Ang Iyang Ngalan mao si Ginoong Jesus Cristo. 121
122 USA KA PAGPADAYAG SA PITO KA MGA KAPANAHONAN SA IGLESIA Mao nga tungod sa iyang hugut nga pagsunod sa Pulong, sa makahibulong nga pagsabot niya sa Kasulatan, ug sa pagkuyog sa gahum sa Dios sa niadto nga ministerio, siya ang tukmang pinili alang sa maong kapanahonan. Tuman lang kasubo nga ang uban pang mga kapanahonan wala sa ilang mga mensahero ang ingon niana nga pagkabalanse sa bunga, gahum, ug pagpangulo diha sa Balaang Espiritu ug Pulong. ESMIRNA Ang siyudad sa Esmirna medyo atua sa amihanan sa Efeso didto sa bokana sa Gulpo sa Esmirna. Tungod sa iyahang maayo kaayo nga dunggoanan usa kadto ka sentro sa patigayon nga nabantug sa iyang pagpamaligya ngadto sa ubang nasud. Nabantug usab kini tungod sa iyang mga eskwelahan sa arte sa pagpanulti, pilosopiya, medisina, siyensiya, ug matahum nga mga bilding. Daghang nagpuyo nga mga Judio didto, ug masuk-anon nga ilang gibatokan ang Cristianismo, nga labaw pa gani kay sa mga Taga-Roma. Sa pagkamatuod, si Policarp, nga mao'y unang obispo sa Esmirna gipatay sa mga Judio tungod sa iyang pagtoo ug gikaingon nga wala gitahud sa maong mga Judio ang balaan nilang adlaw (ang Sabado) aron lang dalhon ang kahoy nga mamahimong mao'y pangdaub sa pagpatay kaniya. Ang pulong Esmirna nagakahulogan og, "mapait," nga naggikan sa pulong, mirra. Gamiton kaniadto ang mirra sa pag-embalsamar sa patay. Busa aduna kita'y nakita og duruha ka kahulogan sa ngalan niining kapanahonan. Usa kadto ka mapait nga kapanahonang puno sa kamatayon. Ang duha ka mga punoan nga anaa sulod sa gambalay sa iglesia samot pang nagkabulag palayo sa usa'g usa nga dala ang dugang nga kapungot ngadto sa matuod nga punoan sa bahin sa mini. Dili lang nga ang kamatayon ang binhi sa mini nga punoan apan bisan sa matuod nga punoan aduna na'y hinayhinay nga pagkaparalisa ug kawalay-gahum tungod kay napahilayo na sila sa waysambog nga kamatuoran sa unang pipila ka tuig pagkahuman sa Pentecostes; ug walay matuod nga magtotoo ang labi pang lig-on ug mahimsog sa espirituwal ug buhi kay sa iyang pagkahibalo ug pagsunod sa lunsay nga Pulong sa Dios, sama sa makita sa daghang mga panig-ingnan diha sa Daang Tugon. Agpas niadto nga nagatubo ang organisasyon, nga ginapamatud-an ug ginadugangan pa ang kamatayon tungod sa pagpamiyembro, kay gipalagpot na ang pagpangulo sa Espiritu Santo ug ang Pulong gipulihan na sa mga kredo, mga dogma ug mga seremonya nga hinimo'g tawo. Sa diha nga ang Israel kaniadto misulod ngadto sa gidili nga mga pagpakig-abin sa kalibutan, ug nagtukod og mga
ANG KAPANAHONAN SA IGLESIANG ESMIRNA pagpakig-fellowship pinaagi sa pagpakigminyo, miabot sa kaulahian ang adlaw sa diha nga ang kalibutan na ang naghari ug gidala sa Babilonia ang mga tawo sa Dios ngadto sa pagkabihag. Karon sa diha nga nangabihag sila miadto sila nga aduna kaniadto og usa ka pagkapari, usa ka templo ug Pulong. Apan sa diha nga mibalik sila aduna na sila'y mga rabbi, usa ka pang-teolohiyang orden sa mga Fariseo, usa ka sinagoga, ug Talmud. Ug sa pag-abot ni Jesus hilabihan na ang pagkadautan nila kaniadto nga Iya silang gitawag nga sila'y gikan sa ilang amahan, ang yawa, ug bisan pa kini sa kamatuoran nga gikan sila kang Abraham sumala sa unod. Makita nato nga nagakahitabo ang mao rang butang sa niining panahona. Pero, maingon nga ang "tanang Israel" dili Israel, kondili gamay ra nga pundok ang matuod nga mga Espirituhanong Israelinhon, busa magkaaduna sa kanunay og gamay ra nga pundok sa matuod nga mga Cristohanon, ang pangasaw-on ni Cristo, hangtud nga moabot Siya alang sa Iyaha Mismo. Sulod niining siyudara aduna'y duha ka gibantog nga mga templo. Ang usa mao ang templo nga gitukod alang sa pagsimba kang Zeus, ug ang usa gitukod ngadto kang Cybele. Ug sa tunga niining duha ka templo makita ang pinakamatahum nga dalan sa kaniadtong panahon, nga gitawag og Bulawan nga Dalan. Para kanako nagahulagway kini sa usa ka palambo pa nga pagsulod sa paganismo nga nagsugod na niadtong unang kapanahonan, apan sa nahibaloan nagalungtad lang kini didto sa Roma. Ang pag- uban sa maong duha ka templo sa usa ka diosdios ug usa ka diosa mao ang binhi sa pagsimba kang Maria kon diin nga si Maria gitawag nga mao'y inahan sa Dios ug nagadawat na og pasidungog ug mga titulo ug mga gahum nga nagahatag kaniya og usa ka pagkaparehas kang Jesus Cristo. Ang Bulawan nga Dalan nga nagadugtong kanila mao'y usa ka larawan sa pagkahakog nga naghatag og hinungdan sa mga magtutukod sa Nicolaitanismo nga hiusahon ang gobyerno ug simbahan tungod nahibalo sila sa mga bahandi ug gahum nga ginatanyag niini. Maingon nga ang Kapanahonang Efeso wala'y lain kondili tamnanan sa binhi para sa makalilisang nga Kapanahonang Pergamo nga mao'y umalabot pa lang, kining Kapanahonang Esmirna mao ang ulan, ang adlaw, ug ang pagkaon nga nagpasigurado sa dautan nga kadunotan nga magpamatuod sa iglesia nga anaa na kini sa pagsimba sa diosdios nga mao'y espirituwal nga pagpakighilawas, nga gumikan niini dili na gayud siya makabangon. Ginatuhop na sa kamatayon ang iyang gamut paingon sa sanga ug ang nagaambit kaniya, nagaambit sa kapaitan ug kamatayon. Kini nga kapanahonan milungtad sugod 170 hangtud 312 A.D. 123
124 USA KA PAGPADAYAG SA PITO KA MGA KAPANAHONAN SA IGLESIA ANG PAGPANGAMUSTA Pinadayag 2:8, "Mao kini ang mga pulong Niya nga mao ang Nahauna ug ang Ulahi, Ang namatay, ug ang nabuhi pag- usab." "Ang Nahauna ug ang Ulahi, Ang namatay, ug ang nabuhi pag-usab." Karon dili kini mga pulong sa usa ka tawo. Ang usa ka yanong tawo (kung makasulti man siya gikan sa lubnganan) makaingon ba diay, "Ako ang nahauna ug ang ulahi, nga buhi kaniadto ug karon patay na." Ang unang butang nga nagakahitabo sa usa ka tawo mao nga siya'y matawo (nabuhi) ug ang ulahing butang nga nagakahitabo mao nga nagakamatay siya. Busa dili kini usa ka tawo nga nagasulti. Dios kini. Ang tawo (si Adan) midawat og kinabuhi ug gihimo kini nga kamatayon. Apan kini nga TAWO (si Jesus) mikuha og kamatayon ug gihimo kini nga kinabuhi. Si Adan midawat og kawalay-sala ug gihimo kini nga kasal-anan. Kining Usa mikuha og kasal-anan ug gihimo kini nga pagkamatarung. Si Adan midawat og paraiso ug gihimo kini nga usa ka walay- tanum og magun-ob nga awaaw; apan kining Usa magabalik aron himoon ang kalibutan nga nagatay-og ug nagabaragbarag na sa pagkagun-ob ngadto sa usa na usab ka Eden. Si Adan midawat og kinabuhi sa pagpakig-fellowship ug kalipay uban sa Dios ug gihimo kini nga usa ka awaaw sa espirituwal nga kangitngit nga naghatud tanang kasal-anan, pagkunhod sa mga pamatasan, mga kasakit, mga pag-antus, mga kalimbongan, ug kadautan nga nagaginubatay sulod sa kalag sa mga tawo. Apan kining Usa, gikan sa tuman ka makalilisang nga kamatayon ug kadautan nga mipuno sa tawo, naghatud og kinabuhi sa pagkamatarung ug katahum, aron nga ingon nga naghari kaniadto ang sala ngadto sa kamatayon, ingon man usab magahari ang tawo diha sa pagkamatarung pinaagi niining maong Usa, si Cristo Jesus; ug dili sama sa kaniadtong kalapasan, bisan pa nga grabe kaayo kadto, apan karon labi na gayud ang Iyang gasa ngadto sa kinabuhing walay katapusan. Ug ania Siya, nga nagalakaw sa taliwala sa kadtong Iyang mga gitubos, nga mao ang Iyang iglesia. Ug unsa man kadtong mga gitubos? Dili ba daghan niadto ang sama kang Pablo, mga mamumuno ug mga nagapatigayon sa kangil-ad? Dili ba daghan kaniadto ang sama sa maong himalatyon na nga kawatan, mga tulisan ug mamumuno nga mga tawo? Tanan sila'y mga tropeyo sa Iyang grasya. Tanan sila'y gibanhaw gikan sa mga patay. Tanan sila'y gihimong BUHI diha kang Cristo Jesus, ang Ginoo. Nagahunahuna ako kung nahimatikdan ninyo kaha ang pagpangamusta ngadto sa nahaunang kapanahonan ug dayon ang usa alang niini nga kapanahonan. Pag-itandi mo sila. sa
ANG KAPANAHONAN SA IGLESIANG ESMIRNA "Mao kini ang mga pulong sa nagakupot og pito ka mga bitoon diha sa Iyang too nga kamot, ug nga nagalakaw sa taliwala sa maong mga kaiglesiahan." "Mao kini ang mga pulong Niya nga mao ang Nahauna ug ang Ulahi, Ang namatay, ug ang nabuhi pag-usab." Kini ang usa ug ang mao rang persona. Ug Iyang ginapahibalo kanato nga Iya ang iglesia. Maingon nga ang binhi sa bunga anaa sa taliwala sa maong bunga, mao usab Siya, ang Harianong Binhi, anaa sa taliwala sa iglesia. Maingon nga ang binhi lamang ang aduna'y kinabuhi sa sulod niini, mao usab Siya nga mao ang tag-iya sa kinabuhi sa iglesia. Ang paglakaw Niya nagapatimaan sa walay- kapoy Niyang pag-amuma niini. Siya mao ang Pangulong Magbalantay nga nagabantay sa Iyang panon. Iya kanang katungod, kay gipalit Niya kana nga iglesia sa kaugalingon Niyang dugo. Kana nga dugo mao'y dugo sa Dios. Ang Usa Nga nagapanag-iya niana nga iglesia mao ang Dios, ang Dios mismo. Siya mao ang "Nahauna ug ang Ulahi." Kana nga titulo nagakahulogan og eternidad. Siya namatay kaniadto ug nabuhi. Gibayaran Niya ang bili busa Siya lang ang aduna'y bugtong nanag-iya sa templo sa Dios. Siya ang nagahari niini. Siya ang ginasimba sulod niini. Nagakasuko Siya pag- aduna'y moangkon sa Iyang Pagka-Ginoo ug kagahum. Walay duhaduha nga ang hinungdan nga Iyang ginapaila ang Iyang Kaugalingon ngadto sa matag kapanahonan ingon nga mao ang Dios aron nga pahimangnoan ug hatagan og kalipay ang mga tawo. Iyang ginapahimangnoan ang mini nga punoan, ug Iyang ginalipay ang matuod nga punoan. Kini mao ang USA RA NGA MATUOD NGA DIOS NGA MAKAGAGAHUM SA TANAN. Patalinghugi Siya ug aron mabuhi. ANG KAHIMTANG SA MAONG KAPANAHONAN Pinadayag 2:9, "Nasayod ako sa imong mga buhat, ug mga kasakit, ug sa imong kakabus, (apan dato ikaw) ug ang pagpasipala sa mga nagaingon nga sila mga Judio, apan dili diay, hinonoa sinagoga sila ni Satanas." Ang yawi sa niining kapanahonan klarong kasakitan gayud. Kung aduna'y kasakitan sa unang kapanahonan, aduna karon gitagna nga mas grabe pang kasakitan sa tibuok nga ikaduhang kapanahonan. Walay duhaduha sa sunod nga mga pulong ni Pablo nga nag-aplikar gayud sa kinadaghanan sa mga Cristohanon bisan asa pa man sila sa kalibutan kaniadto ug sa matag kapanahonan. Mga Hebreohanon 10:32-38, "Apan hinumdumi ninyo ang nangaging mga adlaw, sa diha nga, sa nalamdagan na kamo, giantus ninyo ang malisud nga pagpakigbisug sa mga kasakitan; nga sa usa ka bahin, tungod kay nangahimo kamo nga talan-awon sa mga pagbiaybiay ug sa mga kalisdanan; ug sa laing bahin, tungod kay kamo 125
126 USA KA PAGPADAYAG SA PITO KA MGA KAPANAHONAN SA IGLESIA nahimong mga umalambit sa niadtong mga gibuhatan sa ingon. Kay kamo may kalooy man sa mga binilanggo ug gidawat usab ninyo nga malipayon ang pag-agaw sa inyong mga bahandi, sanglit nahibalo kamo nga kamo aduna'y usa ka labi pa ka maayong bahandi ug usa nga lumulungtad. Busa ayaw ninyo pagwad-a ang inyong pagsalig, nga may daku nga balus sa katumbasan. Kay kamo nagakinahanglan og pailub, nga, sa nabuhat na ninyo ang kabubut-on sa Dios, madawat ninyo ang saad. Kay sulod na lamang sa diyutay'ng panahon, ang Usa ka taliabut magaabot na, ug dili magalangan. Apan ang akong tawo nga matarung magakinabuhi pinaagi sa pagtoo: ug kung mosibug siya, dili malipay ang akong kalag kaniya." Ang yanong pagpakigkauban sa maloloy-on nga mga tawo sa matuod nga magtotoo mahimong mohatud og kamatayon tungod sa ilang kamaloloy-on. Karon nagaingon ang Ginoong Dios nga Makagagahum sa Tanan, "NASAYOD AKO." Atua Siya nagalakaw sa taliwala sa Iyang katawhan. Atua Siya, ang Pangulong Magbalantay sa panon. Apan ginapugngan ba Niya ang pagpanglutos? Ginapahunong ba Niya ang kasakitan? Wala, wala Niya ginahimo. Ang ginaingon Niya lang, "NASAYOD AKO sa imong kasakitan - dili nga wala man lang Ako nahibalo sa imong mga pag-antus." Daw sa unsa kini ka kapandolan ngadto sa daghan kaayong mga tawo. Sama sa Israel nga nagahunahuna kung nahigugma ba gayud ang Dios kanila. Unsaon man pagkahimo sa Dios nga matarung ug mahigugmaon kung nagatindog lang Siya dinha ug ginatan- aw ang Iyang katawhan nga nagaantus? Mao kana ang ilang gipangutana diha sa Malaquias 1:1-3, "Ang palas-anon sa Pulong sa Ginoo alang sa Israel pinaagi kang Malaquias. Kamo gihigugma Ko, nagaingon ang Ginoo. Bisan pa niana kamo ming-ingon, Sa unsang pagkaagi nga Ikaw nahigugma kanamo? Dili ba si Esau mao ang igsoon ni Jacob? nagaingon ang Ginoo: bisan pa niana Akong gihigugma si Jacob, ug gidumtan Ko si Esau, ug gihimo Ko nga biniyaan ang iyang kabukiran ug Akong gihatag ang iyang panulondon ngadto sa mga irong ihalas sa kamingawan." Nakita ninyo, dili nila masabtan ang gugma sa Dios. Abi nila nga ang gugma nagkahulogan og walay pag-antus. Abi nila nga ang gugma nagkahulogan og usa ka masusong bata nga inatiman sa ginikanan. Apan nag-ingon ang Dios nga ang Iyang gugma mao'y "pinili" nga gugma. Ang kapanghimatuuran sa Iyang gugma mao ang PAGPILI - nga bisan unsa pa ang mahitabo, ang Iyang gugma gipamatud-an gayud sa kamatuoran nga pinili sila ngadto sa kaluwasan (tungod kay gipili kamo sa Dios ngadto sa kaluwasan pinaagi sa pagbalaan sa Espiritu ug sa pagtoo sa kamatuoran). Mahimo Niya kamong itugyan
ANG KAPANAHONAN SA IGLESIANG ESMIRNA ngadto sa kamatayon sama sa gibuhat Niya kang Pablo. Mahimo Niyang itugyan kamo ngadto sa pag-antus sama sa gibuhat Niya kang Job. Iya kanang katungod. Siya ang makagagahum sa tanan. Apan may katuyoan kining tanan. Kung wala Siya'y katuyoan, nan mamahimo Siya nga kagikanan sa kapakyasan ug dili sa pakigdait. Ang katuyoan Niya mao nga human nga miantus kita sa kadali mamahimo na kita nga hingpit, malig-on na, napalig-on na ug dili matarug. Sama sa giingon ni Job, "Siya ang nagahatag og kusog kanato." (Job 23:6b.) Makita ninyo nga Siya, Mismo, nag-antus. Nakat-onan Niya ang pagkamasinugtanon pinaagi sa mga butang nga Iyang giantus. Siya sa pagkatinuud nahimong hingpit pinaagi sa mga butang nga Iyang giantus. Mga Hebreohanon 5:8-9, "Nga bisan Siya usa ka Anak, Siya nakakat-on sa pagkamasinugtanon pinaagi sa mga butang nga Iyang giantus; ug sa tapus mahimong hingpit, Siya nahimong tuboran sa kaluwasan nga walay katapusan alang kanila nga nagatuman Kaniya." Sa yanong pagkasulti, ang mismong kinaiya ni Jesus gihingpit pinaagi sa pag-antus. Ug sumala kang Pablo nga gibilinan ni Jesus ang Iyang iglesia og usa ka sukod sa pag-antus aron nga sila, usab, pinaagi sa ilang pagtoo sa Dios samtang nga nagaantus alang Kaniya, makadangat sa punto sa kahingpitan. Ngano man nga gigusto Niya kini? Santiago 1:2-4, "Mga igsoon ko, isipon ninyo ingon nga bug-os nga kalipay sa diha nga igakasugat ninyo ang nagkalainlaing mga panulay; kay kamo nahibalo, nga ang pagsulay sa inyong pagtoo nagabunga og pagpailub. Ug pasagdi ang pagpailub nga magahingpit sa iyang buhat, aron kamo mamahingpit ug masangkap, nga walay makulang." Ngano nga nagatindog lang Siya sa duol? Anaa ang hinungdan diha sa Mga Taga-Roma 8:17-18, "Ug kung kita mga anak man, busa mga manununod kita; mga manununod sa Dios, ug mga isigkamanununod uban kang Cristo; kung matuod nga nagaantus kita uban Kaniya, aron nga kita pagahimayaon usab uban Kaniya. Kay giisip ko nga ang mga pag-antus niining panahona dili takus ikagtandi sa himaya nga igapadayag ra unya kanato." Gawas kung magaantus kita uban Kaniya dili kita mahimong mohari uban Kaniya. Kinahanglan moantus ka aron maghari. Ang hinungdan niini mao nga ang maayong kinaiya wala gayud sukad naumol nga walay pag-antus. Ang maayong kinaiya usa ka KADAUGAN, dili usa ka gasa. Ang tawo nga walay maayong kinaiya dili mahimong maghari tungod kay ang gahum nga walay maayong kinaiya iya ni Satanas. Apan takus sa paghari ang gahum nga may maayong kinaiya. Ug tungod nga gusto Niyang ibahin ang Iyang trono basi sa mao rang kapasikaran nga Siya nagmadaugon ug naglingkod karon sa trono sa Iyang Amahan, kung ingon-ana kinahanglan natong magmadaugon 127
128 USA KA PAGPADAYAG SA PITO KA MGA KAPANAHONAN SA IGLESIA aron molingkod uban Kaniya. Ug ang gamay'ng mga pag- antus nga atong ginaagihan sa karon dili takus ikagtandi sa daku kaayong himaya nga igapadayag ra unya kanato pag- abot na Niya. Oh, daw sa unsang mga bahandi ang nahitagana ngadto sa mga andam mosulod sa Iyang gingharian pinaagi sa daghang mga kasakitan. "Ayaw kamo paghikurat sa magasilaob nga kalisdanan nga magaabot sa pagsulay kaninyo." Mao kana ang giingon ni Pedro. Makapahikurat ba nga gusto sa Dios nga magkaaduna kita og usa ka kinaiya nga sama kang Cristo nga nagaabot pinaagi sa pag-antus? Dili sir. Ug aduna kitang tanan og mga pagsulay. Ginasulayan kitang tanan ug ginapanton ingon nga mga anak. Walay ni usa nga wala nagaagi niana. Ang iglesia nga wala nagaantus, ug wala ginasulayan, wala pa'y ingon niini - dili kini iya sa Dios. Mga Hebreohanon 12:6,8, "Kay ang Ginoo nagapanton kaniya nga Iyang ginahigugma, ug nagalatus sa matag-usa ka anak nga Iyang ginasagop." "Apan kung kamo walay pagpanton, nga niini ang tanan nahimong mga umalambit, nan kamo mga anak sa gawas, ug dili mga anak nga matuod." Karon kining talagsaon nga kahimtang sa Esmirna kinahanglan nga maaplikar sa matag kapanahonan. Walay kapanahonan nga dili apil niini. Walay matuod nga magtotoo nga dili apil niini. Iya kini sa Dios. Kini ang kabubut-on sa Dios. Kinahanglanon kaayo kini. Gikinahanglan nato ang Ginoo nga itudlo kanato ang kamatuoran nga kinahanglan natong mag-antus ug mahisama kang Cristo sa pagbuhat niini. "Ang gugma mapailubon ug mapuangoron." Mateo 5:11-12, "Bulahan kamo, sa diha nga panamastamasan kamo sa mga tawo, ug pagalutoson kamo, ug pagabutangbutangan kamo sa tanang matang sa kadautan batok kaninyo, tungod Kanako. Managmaya, ug managkalipay kamo: kay daku ang inyong balus didto sa langit: kay sa ingon man niini gilutos sa mga tawo ang mga propeta nga nanghiuna kaninyo." Ang madag-umon nga mga kawanangan ug ang mga unus sa kinabuhi dili mao'y mga timailhan sa dili pag-uyon sa Dios. Ni ang masidlak man nga mga kawanangan ug linaw'ng mga tubig mga ilhanan sa Iyang gugma ug pag-uyon. Ang Iyang pag-uyon sa kang kinsa man kanato mao'y anaa lang DIHA SA HINIGUGMA. Ang Iyang gugma mao ang pagkapili Niya kanato sa wala pa ang pagkatukod sa kalibutan. Ginahigugma ba Niya kita? Ay, oo. Pero unsaon man nato pagkahibalo? Mahibaloan nato tungod kay MAO MAN ANG IYANG GIINGON, ug gipakita nga Iya gayud kitang hinigugma kay Iya kitang gipasig-uli ngadto sa Iyang Kaugalingon ug gihatagan kita sa Iyang Espiritu, nga ginasagop kita ingon nga mga anak. Ug unsaon ko man pagpamatuod sa akong gugma ngadto Kaniya? Pinaagi sa pagtoo sa kung unsa may Iyang
ANG KAPANAHONAN SA IGLESIANG ESMIRNA giingon, ug pinaagi sa pagdala sa akong kaugalingon nga may kalipay taliwala sa mga pagsulay nga sa Iyang kaalam gipahanugotan Niyang mahitabo. "Nasayod Ako sa imong kakabus (apan dato ikaw)." Anaa na usab kini. Makita Siya nga nagalakaw-lakaw sa taliwala sa Iyang Iglesia. Sama sa usa ka Amahan nga ginabantayan Niya ang Iyang pamilya. Siya mao'y ulo sa Iyang panimalay. Siya ang magsasangkap sa mga kinahanglanon. Siya ang lang Niya tigpanalipod. Apan sa gihapon ginalantaw ang ilang kakabus. Oh, daw sa unsa nga kapandolan kini ngadto sa borong nga magtotoo. Unsaon sa pagkaagwanta sa Dios sa pagtan-aw sa kaugalingong Iyaha sa panahon sa panginahanglanon ug dili man lang hunongon kini - nga ihatag na lang ug ibuhong ang tanang mga materyal diha kanila? Ania kon diin kinahanglan kamong magtoo pag-usab sa gugma, ug sa kamaayo ug kaalam sa Dios. Kini, usab, kinahanglanon. Hinumdumi nga nagtambag Siyang, "Dili kamo magkaguol tungod sa ugma, kung unsa ba ang inyong kaonon o kung unsa ba ang inyong igabisti. Ang inyong Amahan nasayod sa mga butang nga inyong kinahanglanon. Siya nga nagapabisti sa lirio ug nagapakaon sa goriyon magabuhat sa labi pa alang kaninyo. Kining pisikal nga mga butang dili mao'y matuod nga sukaranon nga mga panginahanglanon sa inyong kinabuhi, kay ang kinabuhi sa tawo dili nagsumikad sa mga butang nga iyang gipanag- iya. Apan mas unaha ninyo pagpangita ang gingharian sa Dios ug ang Iyang pagkamatarung ug ang materyal nga mga panginahanglan igadugang ra kaninyo." Dili maki- materyal ang panghunahuna sa mga tawo sa Dios. Maki- Cristo ang ilang panghunahuna. Wala nila ginapangita ang mga bahandi nga ania sa ubus; ang ginapangita nila mao ang anaa sa itaas. Kini'y matuod gayud, nga kadaghanan sa mga Cristohanon DILI mga adunahan. Sila hinoon atua sa bahin sa mga kabus. Ingon niana kini kaniadto sa panahon ni Jesus. Tinuod kini sa panahon ni Pablo ug matuod gyud kini sa karong panahon. Oh, dili kini kaayo matuod sa karon tungod kay ang Kapanahonan sa Laodicea mao'y usa nga may daku kaayong mga bahandi kon diin nga sa kanunay ang sukaranan sa pagka-espirituhanon mao ang pagkadagaya sa yutan-ong mga katigayonan. Oy, daw sa unsa kadato ang iglesia sa mga bahandi. Pero daw sa unsa ka kabus diha sa Espiritu. "Bulahan kamong mga kabus, kay inyo ang gingharian sa Dios. Kay ang gingharian sa Dios DILI kalan-on o ilimnon." Dili kini materyal. Anaa kini sa SULOD kanato. Ang adunahan nga tawo mao'y adunahan sa Dios, dili sa mga butang nga iya sa kalibutan. "Oh," ang tuaw sa Espiritu, "Nakita Ko ang imong kakabus. Nakita Ko ang imong panginahanglan. Wala ka'y 129
130 USA KA PAGPADAYAG SA PITO KA MGA KAPANAHONAN SA IGLESIA ingon ka daghang mga butang, kung unsa man, nga mahimong ikapasigarbo. Kung unsa man kaniadto ang anaa kanimo gikuha na gikan kanimo. Malipayon ka nga gisurender ang imong mga kabtangan puli niadtong mga pang-walay katapusan. Ginakataw-an ka. Ginatamay ka. Wala ka'y mga materyal nga kahinguhaan nga mahimong dangpan. Pero adunahan ka bisan pa niining tanan. Ang imong kasigurohan nahamutang diha Kaniya Nga mao ang imong kalasag ug daku uyamot nga tumbas. Umalabot pa lang ang imong gingharian. Apan moabot gayud kini. Ug mamahimo kining usa nga walay katapusan. Oo, nasayod gayud Ako sa mga pagsulay diha kanimo ug mga kalisdanan. Nasayod Ako kung unsa kalisod ang mag-uban-uban. Apan pagadumdumon Ko ang tanan niini pagbalik Nako aron angkonon ka ingon nga Akoa, ug dayon pagagantihan Ko ikaw." Karon dili kini sa unsa man batok sa adunahan nga mga tawo, tungod kay mahimong luwason sa Dios ang usa ka tawong dato. Mga dato man ang uban sa mga anak sa Dios. Apan ang salapi ingon niana ka mamahimong bitik, dili lang ngadto sa mga aduna niini kondili sa kadtong mga wala niini. Sa kaniadto pa sa unang kapanahonan, misinggit niadto si Santiago ngadto sa mga nanagsalig sa mga tawong adunahan, "Ayaw kamo pagpakita'g mga pagpili og mga tawo samtang magahupot kamo sa pagtoo ngadto sa atong Ginoong Jesus Cristo." Ginaulog- ulogan niadto sa mga kabus ang mga adunahan aron makakuha og hinabang, imbis nga magsalig sa Dios. "Ayaw kini buhata," ang ingon ni Santiago, "Ayaw kini buhata. Dili tanan nga butang kuwarta. Dili kuwarta ang tubag." Ug dili usab kini ang tubag sa karon. Mas daghan na kita og mga bahandi kay sa nagkaaduna kita sukad kaniadto ug bisan pa niana mas gamay ang nahikab-ot sa Espirituhanon. Dili kini pinaagi sa kuwarta nga nagapamuhat ang Dios. Nagapanglihok Siya pinaagi sa Iyang Espiritu. Ug kana nga paglihok sa Espiritu nagaabot lamang ngadto sa usa ka kinabuhi nga nahitugyan sa Pulong. ANG SINAGOGA NI SATANAS Pinadayag 2:9b, "Nasayod Ako sa pagpasipala sa mga nagaingon nga sila mga Judio, apan dili diay, hinonoa sinagoga sila ni Satanas." Ania ang usa ka bersekulo nga angay gayud hunahunaon, dili lang tungod kay pinakatalagsaon kini sa mga unod niini, kondili usab nga sa pagkatinuod nautro kini diha sa kapanahonan nga lagpas na sa usa ka libo ka tuig pagkahuman niadto. Pinadayag 2:9, "Nasayod Ako sa imong mga buhat, ug mga kasakit, ug sa imong kakabus, (apan dato ikaw) ug ang pagpasipala sa mga nagaingon nga sila mga Judio, apan dili
ANG KAPANAHONAN SA IGLESIANG ESMIRNA diay, hinonoa sinagoga sila ni Satanas." Sa pagsugod, ang pulong, mga Judio, dili nagahulagway sa relihiyon sa mga tawong Judio. Nagapahinungod lamang kini ngadto sa mga tawo sa Judah ug aduna'y mao ra nga tukmang kahulogan kung ingnon ko nga ako natawong Irish. Kini nga mga tawo nagaingon kaniadto nga sila sa tinuod mga Judio, tinuod nga mga Judio tungod sa pagkahimugso. Mga bakakon sila. Dili sila mga Judio basi sa pagkahimugso ug dili sila kaniadto mga Judio basi sa relihiyon. Kung matuod man ang tanan niini, unsa man diay sila kaniadto? Sila mga tawo kaniadto nga nalimbongan nga kabahin kaniadto sa iglesia. Nahisakop sila sa mini nga punoan. Dili sila kaniadto iya sa matuod nga iglesia, kondili iya sa mini nga iglesia tungod kay giingon sa Dios, "sila mao'y sinagoga ni Satanas." Karon ang pulong nga sinagoga dili ang mao sa gihapon nga pulong nga atong gamiton iglesia nga nagapahinungod sa nagakahulogan og, "ang mga tinawag pagawas," o nga "ang mga gitawag." Ang giingon sa Salmista mahitungod niining pinili nga mga tawo, "Bulahan ang tawo nga IMONG PAGAPILION, ug PAGAPADUOLON MO nganha Kanimo, nga siya magapuyo diha sa Imong mga sawang." Salmo 65:4. Apan ang kahulogan sa sinagoga mao'y "panagkatigum o pagtipon-tipon." Mahimo kining maayo o dili-maayo, pero sa niining higayona dili kini maayo, kay kini sila ang pagtipon- tipon nila dili mahitungod sa Dios kondili bahin sa mga kaugalingon nila. Ang giingon ni Isaias bahin kanila, "Ania karon, sila managtigum pagtingub, apan DILI PINAAGI KANAKO: bisan kinsa nga managtigum pagtingub batok kanimo mangapukan tungod kanimo." Isaias 54:15. Ug tungod nga kini siguradong batok sa matuod nga punoan, usa ka adlaw magapakigharong ang Dios kanila diha sa kalaglagan. Karon nganong aduna man kita'y mga tawo nga nakasagol diha sa katukuranan sa iglesia ug nga nagapatawag sa ilang kaugalingon nga mga Judio? Ang hinungdan mao kini: Tungod kay sila mga bakakon man makahimo sila og bisan unsa nga pagpahayag nga gusto nila. Makasulti sila sa kung unsa man nga gusto nila nga daw sa usa kini ka kamatuoran ug dayon mopabilin niini. Sa niining higayona mahimong nagapamakak sila nga may makusganon kaayong pangisip diha sa hunahuna. Dili ba ingon niini man kaniadto nga ang unang iglesia kung dili man tanan halos sa kinatibuk-an gilangkub og mga Judio, nagapahimo kini kanila nga orihinal nga mga miyembro sa Iyang lawas? Mga Judio kaniadto ang dose ka mga apostoles, ug ang nagsunod nga mga apostoles kung dili man mga Judio kaniadto sila'y mga kinabig. Mao nga sa mga tawo nga manumpa kaniadto nga sila'y mga Judio makapahatag kini iglesia. Sa Biblia, ang 131
132 USA KA PAGPADAYAG SA PITO KA MGA KAPANAHONAN SA IGLESIA kanila og pagkalabaw ug pagpangangkon sa pagka-orihinal. Pagsulti og bakak. Pagpabilin niini. Ayaw panumbalinga ang kamatuoran o kasaysayan man. Isulti lang kini ug padayon nga isulti kini ngadto sa mga tawo, ug dili magdugay pagadawaton kini sa mga tawo. Karon aduna ba mo'y nakuha dinha? Dili ba ang mao ra nga espiritu kana nga anaa mismo sa iglesia karon? Dili ba aduna'y grupo nga nagaangkon nga sila ang orihinal ug matuod nga iglesia ug nga ang kaluwasan makaplagan lamang diha kaniya? Dili ba nga nagaangkon sila nga anaa sa ila ang mga yawi sa gingharian nga ilang nadawat kono kang Pedro? Dili ba nga nagaangkon sila nga si Pedro ang una nilang santo papa, ug nga siya kono nagpuyo kaniadto sa Roma sa dihang WALA GAYU'Y KAMATUORAN KINI SA KASAYSAYAN? Ug bisan ang iyang pinaka-edukado ug maantigo nga mga sumusunod nagatoo sa iyang mga bakak. Ang sinagoga ni Satanas! Ug kung si Satanas ang iyang amahan, ug siya ang mao'y amahan sa mga bakak, dili ikatingala kung ingon-ana nga kadtong mga anaa sa iyang sinagoga mga bakakon usab. Pamalandunga ninyo ang pangisip bahin sa pagpasipala. Kining mga anaa sa sinagoga ni Satanas wala ginapasipalaan ang Dios sa niining higayon (bisan pa nga dili na kana kinahanglan ingnon pa) kondili ginapasipalaan nila kaniadto ang matuod nga iglesia. Mao gyud. Maingon nga gilutos ni Cain ug gipatay si Abel tungod kay siya (si Cain) iyaha niadtong maong dautan, ug ingon nga ang patay og pormal nga mga sumusunod niadto sa Judaismo (giingon ni Jesus nga gikan sila sa ilang amahan, ang yawa) naninguha nga patyon ang mga Cristohanon niadtong unang pipila ka mga tuig sa unang kapanahonan, karon kining mao ra nga grupo (ang mini nga punoan) mas grabe pang nagapaninguha nga patyon ang matuod nga magtotoo sa maong ikaduhang kapanahonan. Nagauswag na kadto nga espiritu sa anticristo. Ang maong grupo nga hinayhinay kaayong misulod sa iglesia pinaagi sa mga BUHAT niini (sa Nicolaitanismo) wala na mahadlok nga mabutyag kondili dayag nga naorganisa na ngadto sa usa ka grupo sa kaugalingon niining panagkatigum ug nga ginabatokan ang matuod nga iglesia sa wala na'y lipod- lipod nga pagdumot. Karon pag-ingnon ko nga usa kadto ka giorganisa nga iglesiang anticristo ginahatagan ko kamo og kamatuoran nga gikan sa nahipamatud-an nga kasaysayan. Ang unang iglesia nga gitukod niadto sa Roma (atong subayon ang kasaysayan niini diha sa Kapanahonan sa Pergamo) gihimo na niini nga bakak ang kamatuoran sa Dios pinaagi sa pagpasal-ot og usa ka paganong relihiyon nga may Cristianong mga ngalan ug kahulogan. Pag-abot sa ikaduhang kapanahonan pagka-pagano na kaayo kadto (bisan pa nagaangkon nga mao ang matuod nga
ANG KAPANAHONAN SA IGLESIANG ESMIRNA iglesia) mao nga giadtoan ni Polycarp sa mga 1500 ka milya ang gilay-on nga tigulang na kaayo ang edad aron hangyoon sila nga mangbalik. Ayaw nila kadto buhaton. Aduna na sila'y lig-on nga herarkiya ug usa ka nagkahiusa nga organisasyon, ug bug- os nga pagbiya sa Pulong. Kini kung ingon-ana, mao'y sinagoga ni Satanas, nga puno sa pagpasipala, kon diin anaa na ang mga binhi sa doktrina sa Nicolaitanismo, ug nga dili magdugay mamahimong mao na ang lingkuranan mismo o ang gahum sa Satanasnon nga relihiyon. Ug husto gayud kini kay ang Pinadayag 2:9b WALA nagaingon nga kining mga tawo IYA sa sinagoga ni Satanas kondili nagaingon kini nga sila MAO ANG SINAGOGA NI SATANAS. Kini nga espiritu sa anticristo dili nga bag-o lang. Dili kini usa ka butang nga basta na lang mitungha sa mga kapanahonan sa iglesia. Dugay na kining ania dinhi. Aron makakuha og tin- aw nga pagsabot sa kung ginaunsa niini sa pagpamuhat, kung ginaunsa niini sa pagbatok ang Dios ug sa pag-okupar sa iglesia, tan-awa ang Daang Tugon ug makita ninyo kini dinha. Atong susihon kini nga espiritu sa diha nga nadayag kini kaniadto sa Israel sa mismong pagkagawas niini gikan sa Egipto aron nga mao ang mamahimong iglesia didto sa kamingawan. Sama lang nga ang unang iglesia misugod kaniadto ilalum sa putli nga ministerio sa Balaang Espiritu inubanan sa mga ilhanan ug mga katingalahan ug mga pagpahayag sama sa pagpropesiya, pagsulti sa laing mga dila, ug mga paghubad niini, kaalam, kahibalo ug pagpang-ayo, mao usab sa mga adlaw kaniadto sa Israel sa diha nga mibiya sila sa Egipto, atua sila ilalum sa pagpanguna sa Espiritu sa Dios nga napadayag sa mga gasa. Ang Dios kaniadto ang pangulo sa maong mga tawo. Siya sa tinuod ang ilang Hari. Siya mao'y usa ka Amahang-Hari. Giatiman Niya ang Israel sama sa pag- atiman sa usa ka tawo sa iyang pamilya. Gipakaon Niya sila, mao'y nagpakig-away alang sa ilang mga gubat, gipagaan ang ilang mga kalisod ug gihusay ang ilang mga problema. Gipa- okupado Niya gayud ang Iyang Kaugalingon alang kanila. Sila ang bugtong nasud kon diin Siya gayu'y Dios. Apan usa ka adlaw nakapaglantaw-lantaw sila sa palibot, ug nakita nila ang mga Filistihanon ug ang ubang nasud nga aduna'y hari nga nagahari kanila. Nakita gayud kini sa ilang mga mata ug nagdesisyon sila nga angay nilang himoong tawo ang pagpangulo kanila, busa nangandoy sila og usa ka hari. Karon pagahimoon niadto sa Dios nga tawo ang mao nga kapangulohan Mismo, diha sa Persona ni Ginoong Jesus Cristo, apan giunahan nila Siya. Nasayod niadto si Satanas sa maong plano sa Dios busa iyang gibutang kini sa kasingkasing sa mga tawo aron maunahan ang Dios (ang Pulong.) Sa dihang giduol nila si Samuel ug naghangyo og usa ka hari, naminghoy kaayo kaniadto si Samuel nga halos mahugno 133
134 USA KA PAGPADAYAG SA PITO KA MGA KAPANAHONAN SA IGLESIA ang iyang kasingkasing. Dugay nang gipangunahan sa Dios kaniadto ang Iyang katawhan pinaagi niining hinalad, gipanghimatud-an sa Kasulatan nga propeta ug gibati niya nga gisalikway siya. Gitigum niya ang mga tawo ug naghangyo kanila nga dili gayud nila talikdan ang Dios Nga mao'y nagkugos kanila ingon nga mga bata, ug nagpauswag kanila ug nagpanalangin kanila. Apan nagpamugos gyud sila. Nag- ingon sila kang Samuel. "Wala ka gayud sukad nga nasayup sa imong pagpanguna. Wala ka gayud sukad nga nagmatikason sa imong pinansiyal nga pagpakigtigayon. Gihimo mo ang pinakamaayo mo nga mahimo aron nga magpabilin kaming nakalinya sa Pulong sa Ginoo. Ginapasalamatan namo ang mga milagro, kaalam, mga pagpakaon ug ang pagpanalipod sa Dios. Ginatoohan namo kini. Gusto namo kini. Ug dugang pa niini dili namo gusto nga wala kini. Ang butang lang mao nga gusto namo og usa ka hari nga mao'y manguna kanamo sa pagpakiggubat. Karon siyempre sa diha nga moadto na kami ngadto sa pagpakiggubat tuyo sa gihapon namo nga aduna ang mga pari nga mouna nga ginasundan sa Judah, ug patingogon namo ang mga trumpeta ug magasinggit ug magaawit. Dili namo tuyo nga undangon ang bisan unsa niana. APAN GUSTO NAMO OG USA KA HARI NGA MAO'Y USA KANAMO ARON PANGUNAHAN KAMI." Ug nag-ingon ang Dios kang Samuel. "Kita mo, dili ikaw ang gisalikway nila, kondili AKO ang gisalikway nila sa pagdumala kanila." Daw sa unsa ka makalilisang kadto. Wala gayud nila naamgo nga sa dihang gihangyo nila ang Dios nga tugotan silang mahisama sa tanang uban pa sa kalibutan ginasalikway na nila Siya, tungod kay gisugo na sa Dios nga ang Iyang katawhan managlihok nga lahi sa kalibutan. Dili sila iya sa kalibutan ug dili sila sama sa kalibutan kung tan-awon ug dili sila nagalihok sama sa kalibutan. Gilansang na sila sa krus bahin sa kalibutan ug gilansang na ang kalibutan bahin kanila. II Mga Taga-Corinto 6:17-18, "Busa panggula kamo gikan kanila, ug magpalain kamo, nagaingon ang Ginoo, ug ayaw kamo paghikap og mahugaw; ug pagahinangpon Ko kamo, ug Ako mahimong Amahan ninyo, ug kamo mahimong Akong anak nga lalaki ug mga anak nga babaye, nagaingon ang Ginoo nga Makagagahum sa Tanan." Makita ninyo nga ang usa ka kalainan tali sa Israel ug sa uban pang mga nasud mao ang Dios. Ipadaplin mo ang Dios ug ang Israel sama na lang sa unsa man nga ubang nasud. Sa giputol ni Samson ang iyang buhok siya nahimong sama na lang sa uban pang mga tawo. Ipadaplin mo ang kapangulohan sa Espiritu Santo ug ang iglesia WALA NA'Y LAIN KONDILI ANG KALIBUTAN NGA MAY NAKAPILIT NIINI NGA NGALAN SA DIOS. Ang kalibutan ug ang iglesia pareho lang
ANG KAPANAHONAN SA IGLESIANG ESMIRNA nga dinha sa usa ka tapok, sama lang kang Jacob ug kang Esau nga naggikan sa usa ra ka ginikanan, apan ang Espiritu sa Dios mao ang nagpalahi. Dili hinungdanon kung tawgon man ninyo ang inyong kaugalingon nga Cristohanon. Mahimo kana ni bisan kinsa man. Ang punto mao kung aduna ba kamo'y Espiritu sa Dios diha kaninyo o wala, kay kung wala kamo niana nga Espiritu mga sinalikway kamo; dili kamo Iya. Amen. Dili pa lang dugay gipangutana ko ang usa ka babaye kung siya ba'y Cristohanon. Ang giingon niya kanako, "Ipahibalo ko kanimo, sir, nga nagadagkot ako og kandila matag gabii." Unsa ba gyu'y kahilambigitan niana niini? Methodist ako, Baptist ako, Pentecostal ako. Wala kana ni usa ka kahilambigitan niini. Kini mao ang Espiritu Santo o ang malaglag. iglesia naghunahuna na ang mga tawo ug nangatarungan kung unsaon pagpauswag nganha sa Dios. Ang mga buhat sa mga Nicolaita nagsugod na niadto sa pagpakita sa ilang mga kaugalingon. Dayon natukod ang usa ka grupo. Hinayhinay silang mipahilayo sa sulundan sa Pulong. Ang kinahanglan lang mao'y usa ra ka pulong ang giusab ug kana nga gamay'ng levadura mopatubo na sa tibuok nga minasa. Ang nagalapas sa usa ka bahin sa kasugoan mahimong malinapason sa tanan niini. Usa ra ka pulong ang giusab kaniadto ni Eva. Mao na kana ang mamahimong hinungdan. Ug sa natukod na kadto nga grupong nakasentro kang Satanas, gisugdan niini sa pagdumot ug pagpang-away ang matuod nga mga magtotoo, nga nagapamugos gayud nga sila kono (ang mga lumalangyaw) mao ang iglesia sa Dios. Himatikdi kung unsa nga ang organisasyon nagapadaku og pagdumot. Ginaguba niini ang pagpakig-fellowship. Nagabuhat kini og mga kapaitan. Mao kana ang kahulogan sa mira. Mao kini kung unsa ang Esmirna nga puno kaniadto. Kapaitan. Usa ka gamut sa kapaitan nga daghan ang ginapanghugawan. Busa padaghan ug padaghan nga mga kahugawan ang nagasulod niadto. Mabati sa matag kapanahonan ang mga ulat niini. Ang iglesia sa Esmirna hinayhinay nang nagpahilayo sa orihinal. Nahimo na kadto nga usa ka hybrid. Gi-hybrid niya ang iyang kaugalingon sa paagi nga gihimo kaniadto ni Eva. Kahibalo na mo nga ang usa ka hybrid mao'y kung unsa ang resulta sa pagsagol-sagol sa duha ka mga kaliwat. Ang resulta mao'y dili na kini putli sama sa orihinal. Mestizo na kini. Bueno, sa dihang gitugotan ni Eva ang mananap nga isagol ang binhi niini sa iyaha, nanganak siya og usa ka linalang nga gitawag og Cain nga dili lunsay nga tawo. Iya siya niadtong Bueno, sugod pa lang kaniadto sa unang 135
136 USA KA PAGPADAYAG SA PITO KA MGA KAPANAHONAN SA IGLESIA MAONG DAUTAN. Himatikdi kung unsa siya niadto ka lahi kang Abel. Himatikdi kung unsa siya niadto ka lahi kang Seth. Nagdumot siya sa Dios ug dili motuman sa Pulong ug naglutos ug nagpatay sa matarung. Gipahamutang niya ang iyang kaugalingon nga mas taas sa Pulong sa Dios. Ang iglesia, usab, mibiya sa kung unsa siya kaniadto sa orihinal. Usa na siya ka hybrid. Kana mao, nga ang iglesia sa ngalan lamang usa ka hybrid. Nagaingon ang mga tawo, "Usa ako ka Baptist." Dili kini ingon niana sa sinugdanan. "Ako usa ka Methodist." Dili kini ingon niana sa sinugdanan. Imbis nga diretsong Pulong sa Dios, imbis nga mga kalalaken-ang puno sa Espiritu sulod sa iglesia nga gipangunahan sa kapadayagan nga gihatag sa Espiritu, aduna na karon og mga kredo, ug mga lagda, ug edukadong mga panahum sa edukadong mga tawo. Ang kaalam mao na ang nagpuli sa lugar sa kapadayagan. Pangatarungan ang nagpuli sa pagtoo. Programa ang nagpuli sa kinabubut-on nga pagdalayeg diha sa Espiritu Santo. Dili kini ingon niana sa sinugdanan. Nausab na ang maong tibuok kaliwat. Nahimo kining usa na ka iglesiang hybrid. Karon kung ingon-ana, sa dihang nangahimo nang hybrid ang iglesia, magapamunga ba kini og mga Cristohanon nga tinuod? Dili niya kini mahimo. Ang kinabuhi o ang binhi nga nagapanganak og mga Cristohanon wala diha kanila. Ang kapareho nagapamunga og kapareho. Ang mga Baptist nagapamunga og daghan pang mga Baptist ug nagapanglihok sila sama sa mga Baptist. Ang mga Methodist nagapamunga og mga Methodist ug nagapanglihok sila nga sama sa mga Methodist. Wala ni usa kanila ang naila tungod sa gahum sa Dios ni mamahimo nga ingon niana kay wala man kini dinha. Naila sila tungod sa pang-seremonya nilang pagsimba sa Dios ug sa ilang mga kredo ug mga dogma. Kung hisgotan gayud ang mahitungod sa usa ka hybrid. Nahibalo ba kamo sa pinaka-inila nga hybrid sa kalibutan? Dugay na kining kauban nato sa daghang mga kapanahonan. Kini mao ang mula. Usa kini ka kinuros nga kaliwat sa asno ug kabayo. Usa kini siya ka kataw-anan nga matang sa mananap. Dili siya makapaliwat sa iyang kaugalingon. Walay kinabuhi diha kaniya aron mahimo kana. Pero paghisgotan ang pagtrabaho. Mahimo niyang labwan sa pagtrabaho ang kabayo o ang asno man. Apan tan-awa ang iyang kinaiya. Gahi siya'g ulo ug dili gayud ka makasalig kaniya. Usa siya ka hingpit nga hulagway sa hybrid nga relihiyon. Usa ka kinuros nga kaliwat sa kamatuoran ug kangitngit, kay ang kabayo usa ka tipo sa matuod nga magtotoo ug ang asno usa ka hulagway sa usa ka dili-matarung. Isagol-sagol sila ug aduna ka na'y usa ka baog, pormal nga relihiyon. Wala diha kaniya ang binhi sa kinabuhi. Patay kini. Makapanghisgot kini bahin sa kamatuoran apan dili kini makapamunga niini. Wala'y Dios sa taliwala niini,
ANG KAPANAHONAN SA IGLESIANG ESMIRNA pero nagatigum-tigum kini ug nagahisgot-hisgot bahin sa Dios, ug taudtaod ginasalikway sa pang-sistemang pamaagi ang gahum. Igasalikway nila ang Pulong sa Ngalan mismo sa Ginoo. Ug wala gayu'y bisan unsa man nga paglaum alang kanila. Nahibalo ba kamo nga wala'y giorganisa nga relihiyon nga nagkaaduna og rebaybal sukad? Wala gayud! Dihadiha pagkaorganisa nila namatay sila dayon. Dili na gayud sila makabalik. Dili sir. Mahimo kong ipakita kana kaninyo diha sa pagtipo. Sa Exodo 13:13, "Ug sa tanan nga panganay sa asno ang usa ka buok nga nating carnero mao ang igalukat mo; ug kondili ka magalukat niini, nan punggutan mo kini sa liog; ug sa tanan nga panganay sa tawo sa taliwala sa imong mga anak magatubos ikaw." Kita n'yo, mahimong tuboson ang asno. Ang tanang makalolooy nga makasasala mahimong tubuson sa halad nga dugo ni Jesus Cristo, o sa pagsalikway kang Cristo mahisalikway mismo. Apan wala mo ginatubos ang mula. Walay katubsanan alang kaniya. Walay dugo alang kaniya. Dili mahimo tungod kay ang mula nagapasilong sa iglesia samtang ang asno nagapasilong diha sa dugo. Ang mula "walay binhi" diha kaniya nga mahimong buhion, apan ang asno aduna'y binhi. Aba, pipila ka semana pa lang ang milabay nakabasa ako og usa ka editoryal. Oo, usa kadto ka editoryal sa usa ka dili- luwas nga negosyante; dili sa usa ka Cristohanon. Nag-ingon siya nga natingala gayud siya sa mga kaiglesiahan. Dili niya sila masabtan. Aduna kono sila'y mga seminaryo nga puno sa mga propesor nga nagtudlo og Pulong sa Dios aron nga dauton kini. Karon dili kana kung ingon-ana masabtan sa niining tawhana. Nalisang siya niini. Ingon niya nga masabtan pa niya ang mga ateista o komunista, o mga tawong may kaugalingong panghunahuna o uban pa man nga mobuhat niana. Apan kung ang iglesia na mismo ang modaut sa Pulong sa Dios sama ra kini sa tinuyo nga pagpamatay. KANA ANG INYONG HYBRID NGA RELIHIYON. PAGMATA AMERIKA SA DILI PA KINI ULAHI. Sa diha nga nagapahilayo na ang iglesia sa Pulong motoo na kini og bisan unsa man. Sama kini kang Eva. Sa dihang natawo si Cain miingon siya, "Nakabaton ako og usa ka lalaki gikan sa Ginoo." Naamgo ba ninyo nga kana ba gayud ang buot niyang ipasabot? Nagdahum siya nga nagkaaduna siya'g batang lalaki gikan sa Ginoo. Nakita n'yo, nalimbongan na siya kaniadto sa makausa tungod sa pagdawat sa pulong ni Satanas imbis nga ang Pulong sa Dios dayon gihunahuna niya nga kung unsa ma'y iyang giingon husto. Kung nag-ingon siya nga nagkaaduna siya'g batang lalaki gikan sa Dios, kung ingon-ana nagkaaduna gayud siya'g batang lalaki gikan sa Dios. Apan nagpahamutang ang Dios og mga balaod sa Iyang tibuok kalibutan. Ang maayo nga binhi makapamunga lang og maayo nga bunga ug ang 137
138 USA KA PAGPADAYAG SA PITO KA MGA KAPANAHONAN SA IGLESIA dautan nga binhi makapamunga lang og dautan nga bunga. Karon ang matag binhi, bisan pa og magkalahi, mogamit og mao ra nga yuta, pagkaon, umog, ug sidlak sa adlaw, apan magapamunga kini og iyaha mismong matang. Himatikdi ang kasaysayan sa kaliwatan ni Cain. Himatikdi ang kasaysayan sa kaliwatan ni Seth. Usa ra ka diperensya ang tali kanila - ang orihinal nga binhi. Wala na'y uban pa. Kung inyong susihon og ayo kini nga pamahayag ni Eva mahimatikdan ninyo nga mas aduna siya'y pagsabot kay sa naamgo sa kadaghanan. Wala niya gipahinungod ang maong anak ngadto kang Satanas kay nagpahimo unta kadto kang Satanas nga sama sa Dios. Ang Dios lamang ang makabuhat og itlog sulod sa tagoangkan ni Maria. Dili kana mahimo ni Satanas. Nasayod niana si Eva. Mahimo lamang balit-aron ni Satanas. Busa gilimbongan niya si Eva sa dili tarung nga binhi. Ang binhi kadto sa serpente ang nagbunga kang Cain. Ang binhi kadto ni Adan ang nagbunga kang Abel ug Seth. Kadto nga mga binhi eksaktong miagi sa mao rang proseso, apan magkalahi ang maong mga anak tungod kay gikan sila sa magkalahi nga mga binhi. Nagtoo siya nga si Cain gikan sa Dios. Gidawat niya ang bakak sa yawa ingon nga kamatuoran sa Dios. Mao kana kaeksakto kung unsa ang anaa kanato karon. Ginapahamutang sa mga kaiglesiahan ang ilang mga kaugalingon ingon nga mga tuburan sa kamatuoran apan ang kamatuoran wala kanila; bisan pa niana ang ilang nahimugsong mga anak nagapanumpa tungod sa mga niini ug mopatay pa gani aron labanan ang sayup. Kung nagahunahuna kamo nga usa kana ka pagpasulabi, basaha tanan ang II Timoteo kapitulo 3 ug ang unang lima ka bersekulo sa ika-4 nga kapitulo. II Timoteo 4:1-5, "Nagatugon ako kanimo sa atubangan sa Dios, ug ni Ginoong Jesus Cristo, Nga magahukom sa mga buhi ug sa mga patay sa Iyang pagpadayag ug sa Iyang gingharian; iwali ang Pulong; magkugi ka sa panahon, ug sa dili panahon; magbadlong ka, magsaway ka, magtambag ka uban sa bug-os nga pagkamapailubon ug pagpanudlo. Kay moabot ang panahon nga dili sila molahutay sa maayong pagtolon-an; hinonoa aron sa pagtagbaw sa ilang kaugalingong mga pangibog sila magapaalirong og mga magtutudlo, magahapohap kanila sa ilang nanagkatol nga mga dalunggan; ug igapahilayo nila ang ilang mga dalunggan gikan sa kamatuoran, ug manghisalaag sila ngadto sa tinumotumo nga mga sugilanon. Apan magbuotan ka sa tanang mga butang, antusa ang kalisdanan, buhata ang buhat sa usa ka ebanghelista, tumana ang imong pagkaministro." iyang kaugalingon nga mapahilayo gikan sa orihinal, sama ni Adan ug Eva, misulod ang kamatayon. Sa diha nga gipahanugotan sa iglesia ang
ANG KAPANAHONAN SA IGLESIANG ESMIRNA Wala na'y kusog diha kaniya. Nahimo na siyang pagkangil-ad kaayo. Sa dihadiha nga milihok ang iglesia paingon ngadto sa porma na lang ug seremonya, ug sa pagkapari pinaagi sa pag-organisa sa mga ministro ngadto sa usa ka grupo nga nagbuot-buot sa pagpangulo nga gawas sa Balaang Espiritu ug sa Iyang Pulong, nianang higayona mismo misulod ang kamatayon ug misugod siyang nagkasakit, ug sa dihang nagkasakit siya nabalhin siya ngadto sa usa ka walay- gahum nga grupo sa mga tawo nga ang hinagiban lamang mao'y pagpangatarungan. Wala siya'y maipamunga diha sa Espiritu, kay ang iyang paglaum natukod diha sa programa ug dili sa pagtoo sa Iyang Pulong. Nagpugas sila og programa mao nga programa ang ilang giani. Nagpugas sila og kahiwian mao nga nag-ani sila og hiwi nga mga anak. Manghilabot kamo sa iya sa Dios ug eksaktong anihon ninyo kung unsa ang inyong gisal-ot. Angay nga makat- onan kana sa tawo gikan sa kinaiyahan. Nanghilabot siya sa kinaiyahan. Iyang gisal-ot ang kaugalingon niyang mga ideya ngadto sa kinaiyahan ug giusab ang mga molekula, ug uban pa, ug ginaani niya na karon ang alimpulos. Tan-awa lang kung giunsa nila pagpadaghan sa manok. Pinasobrahan nila pagpaliwat niini nga usa na kini ka makina nga nagapangitlog nga ginadaut ang kaugalingon niini sa pagpangitlog. Dili na kini maayong kaonon ug humok ug dili na lami kaonon. Naga- indyeksyon sila og mga kemikal ngadto sa karne nga atong ginakaon ug tungod niana nagakalahi ang lawas sa tawo mao nga ang mga kababayen-an nagkagamay na ang mga bat-ang ug nagkalapad ang mga abaga ug ang mga lalaki nagkabalit- ad usab. Karon nga kung binuangan ninyo ang kinaiyahan ug balusan kamo og kamangtasan ug mga pagsumbalik, unsa kaha ang mahitabo kung inyong tuison ang kamatuoran ngadto sa usa ka bakak? Ang tubag mao'y, igapamunga ninyo ang usa ka anticristo, walay-ginaila nga Dios nga sistema sa relihiyong pagkatinuis kaayo nga dili na kini sama o makapamunga pa sa kung unsa ang gipamunga kaniadto sa orihinal. Ang bugtong tubag nga aduna ang Dios para sa usa ka kahimtang nga sama niana mao ang linaw nga kalayo. Ang luoy nga Kapanahonan sa Esmirna himalatyon na kaniadto. Pagkamatay niini, wala na gayud kini nakabalik pa. Wala pa'y kapanahonan nga nakabalik sukad. Walay rebaybal gayud nga nakabalik sukad. Dili kini mahimong magkaaduna og kinabuhi sa Dios sulod niini pinaagi sa kaugalingon niini nga pagbag-o. Nagakinahanglan kini og pagbag-o nga gikan sa kahitas-an. Kini nga ulahing kapanahonan misugod nga may mga kalayo sa Pentecostal nga rebaybal ug ila kini mismong giorganisa usab. Imbis nga pilion ang Pulong ilang gipili ang kaugalingon nilang mga ideya ug gibuhat eksakto kung unsa ang gihimo kaniadto sa matag kapanahonan - gipulihan 139
140 USA KA PAGPADAYAG SA PITO KA MGA KAPANAHONAN SA IGLESIA ang Pulong sa manwal. Paglakang lang nga gawas niana nga manwal ug tan-awa kung unsa ang mahitabo. Napalagpot ka na, igsoon. Ug ila kang lutoson ug ibasol kini sa Dios. Ug daw sa unsa nila gimahal ang ilang organisasyon. Dili gayud ikatingala. Sila'y ikaduha na nga henerasyon sa mga Pentecostal ug ingon nga ang Dios walay mga apo sila'y mga anak lang sa ilang mga ginikanan, naila sa ilang mga kredo ug porma sa pagsimba. Makapanghisgot sila bahin sa kung unsa sila kaniadto, apan dili nila kini maipamunga. Diha kanila kaniadto ang kilat apan halos ang nahibilin na lang mao'y dalugdog. Apan ipaestorya sila kaninyo bahin sa mga himaya sa ilang kalihokan. Ingnon nila, "Oo sir, gusto kong ipahibalo kaninyo nga usa kini ka kalihokan nga dili gisugdan sa tawo. Miabot kini sa iyaha lang. Mikanaug ang Espiritu sa tibuok kalibutan. Oo sir, naangkon namo kung unsa ang naangkon nila kaniadto sa Pentecostes. Dili kini iya sa tawo kondili iya kini sa Dios." KUNG INGON-ANA NGANONG WALA MAN NILA KINI NAHIPADAYON NGA INGON NIANA? KUNG GISUGDAN KINI SA DIOS NAUNSA MAN NGA DILI KINI MAHIPADAYON UG HUMANON SA DIOS? Kung wala ang Dios nagsulat og handbook sa mga kredo ug mga pormula ug mga dogma sa pagsugod niini, nan unsa mang katungod nga aduna sila aron buhaton kana? Gibubo kaniadto sa Dios ang Iyang Espiritu ngadto sa mga Baptist, mga Methodist, mga Nazarene, mga Adventista, mga Presbyterian, mga Brethren, Church of God (ubay-ubay ang gihinganlan og ingon-ana), ug uban pa. Ang tanan niini nga mga igsoon namatuto diha sa nagkalainlaing mga doktrina, mga lagda, mga manwal pang-iglesia, ug uban pa. Gipangsilhig kini tanan sa Dios ngadto sa usa ka daplin; Iyang giguba ang ilang mga teorya pang-relihiyon ug gibalik ang mga gasa sa Espiritu, nga ginapamatud-an nga Siya mao sa gihapon kagahapon ug karon ug hangtud sa kahangturan. Apan nakakat-on ba kadto nga mga Pentecostal sa patagam kanila bahin sa pag-organisa? Wala sir. Nag-organisa sila mismo balik ug nanagsulat sa kaugalingon nilang mga tun-anang basahon, mga lagda, ug mga manwal pang-simbahan, libro sa pagpakig-fellowship, ug uban pa, nga aduna'y usa ra ka ideya sa hunahuna, nga mao'y aron pamatud-an nga anaa na kanila karon ang tanang kamatuoran, nahibalo na sa tanang mga tubag, ug busa, mao na ang mga kinahamilian sa Dios nga sila kono ang nahibalo sa dalan ug mahimong ipakita kini ngadto sa uban ingon nga mao'y gitudlo sa Dios nga mga magtutultol. Pero wala kini kanila. Ilang gipang-hybrid ang ilang kaugalingon sama sa mismong mga grupo kon diin sila nanggula. Kung gusto nilang mahiapil sa pangasaw-onon gikinahanglan nilang mogawas eksaktong sama sa gibuhat sa ilang mga katigulangan. Sama na sila sa tanang uban pa. Tapos na ang rebaybal. Ginapaninguhaan nila ikinabuhi ang usa ka ngalan ug patay
ANG KAPANAHONAN SA IGLESIANG ESMIRNA man. Gipili nila ang organisasyon, taudtaod managhisgot og bahin sa Espiritu sa Dios. Nagahisgot sila og bahin sa ebidensya sa Balaang Espiritu. Apan nalimtan nila nga ang yawa makasulti diha sa laing mga dila, usab. Ang tuman nga kalibog didto sa Babel anaa sa ilang taliwala ug ginatawag nila kini nga Espiritu sa Dios. Sa makausa pag-usab makita nato ang tawo nga ginasultihan ang Dios, imbis nga ang Dios magsulti sa tawo. Karon mahimo nga gusto ninyong kasab-an ako dinhi mismo tungod sa kung unsay akong gipangsulti. Bueno. Ginatawag nila ang ilang mga kaugalingon nga Pentecostal ug Full Gospel. Pamatud-an nila kini. Miabot didto sa Pentecostes ang kalayo diha sa usa ka panganud ug nabahinbahin nga nagpaibabaw sa matag usa kanila nga sama sa usa ka dila, ug miabot diha sa matag usa. Asa na ang kalayo? Nanagsulti sila sa laing mga dila didto sa Pentecostes ug nasabtan niadto sa mga tawo nga naminaw. Asa na man kana? Ang tibuok nga panon sa mga magtotoo niadto nanaglihok nga sama sa usa ra ka pamilya. Bug-os gayud nga nagkabahinbahin ang mga Pentecostal sama sa unsa man nga grupo sa kasaysayan. Walay tawo kaniadto nga nangahas ipaapil ang iyang kaugalingon ngadto sa unang iglesia gawas sa idugang lang sa Dios. Aduna sila'y ingon ka daghan nga mga kanding sa taliwala nila sama sa uban pa man. Nagaangkon sila nga sila'y full Gospel apan dili nila kini mapamatud-an. Ang ilang mga iglesia ingon kawalay-gahum sama sa uban pa. Kung sila'y mga full Gospel man nan kinahanglan natong angkonon nga nasayup ang Biblia sa dihang ginahulagway niini ang full Gospel nga mga kalalaken-an kaniadto sa Pentecostes. Nagakanta sila og, "Aduna na'y daku nga pagbag-o kanako." Husto sila. Apan ang maong pagbag-o nahimong dili alang sa kaayohan pa. Panahon na kini aron nga mobalik ngadto sa Dios. Aduna sila'y ngalan nga ilang gikinabuhi pero patay. Dili ebidensiya sa rebaybal ang pagsulti sa laing mga dila. Kini mao ang ebidensiya sa kamatayon. Ginamantala kaniadto sa pagsulti sa laing mga dila nga ang pang-seremonya nga relihiyon sa mga Judio tapos na, nga misugod na ang bag-ong panahon. Ginatapos na usab sa pagsulti sa laing mga dila ang mga kapanahonan sa Gentil nga iglesia ug magabalik na ang Maayong Balita ngadto sa mga Judio. Nagahisgot ang mga tawo bahin sa pagsulti sa laing mga dila nga nagamantala og usa ka daku nga kalihokang Espirituwal. Nasipyat nila ang maong kahigayonan. Ang kamatuoran mao nga ginasulat na niini ang katapusan sa tanang mga ideya sa tawo, mga programa ug mga gingharian, ug ang pagsulod na sa gingharian sa Dios. Pagmata na kamo mga tawo sa Dios. Magmata na kamo. Kung nagahunahuna kamo nga dili kini matuod, paminawa lang ninyo kini. Pareho sa sulod sa mga Pentecostal ug mga pundamental nga mga grupo sa tibuok kalibutan 141
142 USA KA PAGPADAYAG SA PITO KA MGA KAPANAHONAN SA IGLESIA ilang ginaorganisa ang mga negosyante. Gisakup na sa mga niini ang pulpito nga walay pagtawag gikan sa Dios. Ilang gipakaingon ang ilang mga kaugalingon nga mga mangingisda og tawo ug nga mga magtutukod sa usa ka kalihokan sa Dios, ug nagaingon sila nga ang gikahatagan og gasa nga ministerio sa Mga Taga-Efeso 4:10-13 nga gihatag sa Dios ngadto sa iglesia napakyas, busa sila na kono ang magadumala. Ania kita mismo sa kinataliwad-an sa katumanan sa propesiya, ang mga pagpakiglalis ni Korah, ug wala sila gani nakahibalo nga ilang natuman kini. Buta sila nga nagapadayon sa pagwali og mga kasinatian imbis nga kamatuoran. Malooy unta ang Dios kanila. Hinaut nga maablihan ang ilang mga mata sa dili pa kini ulahi. Oh, pagpaminaw kamo kanako. Kanus-a pa ba ang kadungganan sa kuwarta, ang pangkatilingban nga pagpangulo, ang kahanas sa patigayon, o ang tuman nga kaabtik sa pangutok nagpahimong-takus sa usa ka tawo alang sa espirituwal nga pagpangulo, o nagahatag og unsa man nga timbang ngadto sa Pulong sa Dios? Ug sa diha nga sa unsa mang paagi ang pagkaanaa og mga materyal o mga tawhanong bili nagasugod sa pagpakita ingon nga mao na'y galamiton aron makapamuhat ang Dios imbis nga sa Balaang Espiritu LAMANG, kung ingon-ana ginabatokan nato ang Dios, dili nga para Kaniya. Karon gusto ko nga malista kini dinhi mismo. Wala ako nagasulti batok sa mga elder sa iglesia. Dili sir. Ug kana man nga elder mahimong ingon ka kabus sama ni kinsa man nga tawong kabus, o mahimo man nga mao ang pinakadato nga tawo sa tibuok kalibutan basta nga siya usa ka elder sa kasingkasing ug sa buhat. Dili ako magpanuko sa pag-ordena ni kinsa man nga aduna'y tinuod nga Espirituhanong katakus ingon nga usa ka elder o diayokono walay sapayan sa iyang kahimtang-pinansiyal o ranggo sa katilingban. Apan sa dihang makita ninyo ang usa ka pang-katilingban o pang-pinansiyal nga sistema nga nagasulod sa iglesia nga nagapahimulag sa mga tawo sa unsa mang paagi - dili kana iya sa Dios. Kini usa na usab ka ilhanan sa panahon sa niining dato sa pisikal, apan kabus kaayo sa Espirituwal nga kapanahonan sa Laodicea nga atong ginapuy-an sa karon. "Nasayod Ako sa imong kakabus." Nahimatikdan ba ninyo nga ang ilang kakabus may kahilambigitan sa sinagoga ni Satanas sa nianang mao ra nga bersekulo? Oo, kini ang dato ug ang gamhanan kaayong organisasyon nga aduna'y bahandi ug kanunay nagatulod pagawas sa kabus nga mga tawong nagaalagad sa Dios. Sa diha nga nagapanglihok ang Espiritu sa Dios sa kasingkasing sa mga tawo, kinsa man kining mga nagabiya sa mga bilding ug sa mga kabtangan? Ang kabus nga panon mao ang kanunay nagakapildi sa daku nga organisasyon. Ug asa na man paingon ang mga tawo kung
ANG KAPANAHONAN SA IGLESIANG ESMIRNA ingon-ana? Nagasimba nalang dinha sa ilang mga balay, sa karaan nang mga bodega, ug sa mga ilalum sa balay, sama gayud sa gibuhat nila kaniadto sa dihang nagtago sila sa mga catacomb. Kadto nga mga tawo kabus sa mga kabtangan niining kalibutan. Mao gayud. Pero dato sila diha sa Espiritu. "Nasayod Ako sa ilang mga pasipala." Karon dili kini ang panghunahuna dinhi nga ginapasipalaan sa niining mga bakakon ang Dios, bisan pa nga dili na kana kinahanglan isulti pa. Pero ginapasipalaan nila ang matuod nga iglesia. Kanunay'ng ingon na niana kini. Gipasipalaan sa mga Judio sa Jerusalem ang iglesia niadto sa sinugdanan. Mao usab ang gibuhat kaniadto sa mga Gentil nga nagatoo sa daghang mga dios. Kung aduna ma'y ginasultihan og dili-maayo, mao gayud kini kanunay ang matuod nga binhi. Sa panahon ni Nero kaniadto ang mga Cristohanon ang ginapasanginlan sa matag kalamidad - bisan ang pagkasunog kaniadto sa Roma. Diha sa komunistang mga nasud ang kabus nga panon mao ang kanunay'ng unang ginapamatay bisan pa nga walay kahinungdanon ang gidaghanon niini. Bisan pa nga ang mga Cristohanon buutan ug matinuuron nga mga tawo, nga nagahimo lamang og maayo, sila kanunay ang pagalutoson ngadto sa katapusan aron pisikal silang mangamatay. Ang hinungdan nga ingon niana kini, mao'y tungod nga usa sila ka pagbadlong ngadto sa mga walay Dios. Sama sa usa ka daut nga kumagko dayag sila kaayo sa atubang sa mga dautan. Ug bisan nga ang matarung walay tuyo nga makapasakit sa dautan kondili gusto lamang magbuhat og maayo, kanunay na lang makaplagan nila nga gidalahig na sila sama kang Juan nga Bautista diha kang Herodes. Kay dili buot ni Juan nga malaglag kaniadto si Herodes o ang asawa niini kondili aron luwason sila gikan sa kapungot sa Dios. Dili lang sa tuman nga wala kadto nasabtan ug bug-os nga gibatokan, kondili gipatay gayud si Juan tungod niadto. Ug bisan pa sa tanang mga kaayo nga ginabuhat sa mga tawo sa Dios, ginapahamtang sila sa gihapon ngadto sa dayag nga kaulawan ug kamatayon. Siguradong aduna gayud og unsa man nga dautan nga puwersa sa likod sa mga tawong pagkawalay konsensiya nga balusan nila og kadautan kadtong mga naghimo kanila og maayo. Oo, aduna'y ingon niana nga puwersa. Si Satanas kini. Anaa ang tubag sa sunod nga bersekulo. NAPULO KA TUIG SA KASAKITAN Pinadayag 2:10, "Ayaw kahadloki ang mga butang nga sa dili madugay imo nang pagaantuson: tan-awa, ang uban 143
144 USA KA PAGPADAYAG SA PITO KA MGA KAPANAHONAN SA IGLESIA kaninyo hapit na ibanlud sa yawa ngadto sa bilanggoan, aron masulayan kamo; ug aduna kamoy kasakitan sulod sa napulo ka adlaw: magmatinumanon ka ngadto sa kamatayon, ug pagahatagan Ko ikaw sa purongpurong sa kinabuhi." Sa matag higayon nga gamiton sa Ginoo kana nga mga pulong, "Ayaw kahadlok," aduna'y nagaduol nga panagbugno nga magalakip og dakung katalagman ug pag- antus ug kawad-on. Karon wala siya nagaingon sa usa ka mabangis, og diretsahan nga paagi, "Moabot na ang kasakitan." Magapahadlok kana sa usa ka tawo. Apan sama sa usa ka inahan nga magapalong na sa suga nga sa malumo niyang ginaingnan ang iyang anak aron kini dili mahadlok, "Karon ayaw kahadlok, kay ang suga pagapalungon na ug magkangitngit na. Apan hinumdumi nga ania lang ako kauban nimo." Mao nga nagaingon Siya, "Ayaw kahadloki ang tawo o kung unsa man ang mahimo niyang buhaton diha kanimo. Ako'y kauban nimo, ug igo ang Akong grasya alang kanimo. Pagmolabang ka sa mga tubig, dili ka lapawan niini. Ni bisan sa kamatayon dili ka mapildi. Ikaw labaw pa kay sa mga mananaug." Ang halangdong apostol, nga si Pablo, nasayod gikan sa iyang kasinatian ang realidad niadtong mga pulong ug gisulat niya diha sa Mga Taga-Roma 8:35-39, "Kinsa ba ang makapahimulag kanato gikan sa gugma ni Cristo? ang pag- antus ba, o ang kasakitan, o ang paglutos, o ang gutom, o ang kahubo, o ang katalagman, o ang espada ba? Ingon sa nahisulat, Tungod Kanimo ginapamatay kami sa tibuok nga adlaw; ginaisip kami nga daw mga karnero nga ilihawon. Dili, hinonoa niining tanang mga butanga labaw pa kita ka mga mananaug pinaagi Kaniya Nga nahigugma kanato. Kay masaligon ako, nga walay kamatayon, o kinabuhi, o mga manolunda, o mga kagamhanan, o mga gahum, o mga butang karon, o mga butang nga umalabot, o kahabugon, o giladmon, o bisan unsa diha sa tibuok kabuhatan, nga arang makapahimulag kanato gikan sa gugma sa Dios, nga anaa kang Cristo Jesus nga atong Ginoo." Dili, dili kita angay magkahadlok. Ginawagtang sa Iyang gugma ang tanan nga kahadlok. Karon himatikdi kung unsay Iyang ginaingon, "ang uban kaninyo hapit na ibanlud sa yawa ngadto sa bilanggoan, aron masulayan kamo." Ginabuhat kana kaniadto sa mga Judio mismo. Ginabuhat kana kaniadto mismo sa paganong mga pari. Ang mga gobernador nga naninguhang kahimut-an sa mga tawo kaniadto tungod kay gigustohan sa mga tawo ang arena, gipangtambog didto ang linibo nga mga Cristohanon ngadto sa ilang kamatayon, gipamatay ang mga niini pinaagi sa mga leon ug mga gladiator. Unsa ma'y kahilambigitan sa yawa niini? Nganong siya ma'y basolon? Ay, oo, tungod kay
ANG KAPANAHONAN SA IGLESIANG ESMIRNA ang kapungot sa yawa ang sa likod niining tanan. Siya ang sa likod niining tanan kay nagadumot siya sa Dios. Kung unsa ma'y giplano sa Dios diha sa Iyang kasingkasing, siguradong paninguhaon ni Satanas nga dauton. Apan bantayi. Ania ang usa ka kalamdagan. Kung si Satanas ang sa likod niadtong mga Judio nga ginaguyod ang mga Cristohanon ngadto sa hukmanan, kung ingon-ana ang mga Judio dili iya sa Dios nga relihiyon kondili iya sa yawa. Ang ilang mga pagtigumtigum usab iya sa sinagoga ni Satanas. Ug kung ang Iglesiang Romano Katoliko ang nagpamatay sa daghan kaayong mga magtotoo niadtong Mangiub nga mga Kapanahonan, oo ug sa tanan nang mga kapanahonan, kung ingon-ana iya sila sa yawa ug mga sakup ni Satanas, usab. Ug kung sa hunahuna ninyo makapalisang kini kaninyo, hulata lang hangtud matuman ang propesiya mahitungod sa Pinadayag 13. Makapahibulong nga matuod nga ang Estados Unidos sa Amerika anaa niana nga kapitulo. Ang mismong numero nga trese mao'y simbolo niini nga nasud. Nagsugod kini sa trese ka mga kolonya. Ang bandila niini aduna'y trese ka mga bitoon ug trese ka mga raya. Ug dinha ang iyang kapalaran sa ika-13 nga kapitulo. Sa niining imahe nga gisulti diha niining kapitulo makita ang tanang kadautan sa mananap nga nauna niini. Sama nga mitungha kaniadto ang mananap didto sa Konseho sa Nicaea, magatungha usab ang imahe gikan sa World Council of Churches nga aduna ang tanan nga dili-pagkadiosnon ug Satanasnon nga gahum aron ipahungaw ang kapungot sa yawa ngadto sa matuod nga punoan sa Dios. Mamahimo kini nga usa ka pagpamuhat pag-usab sa tanan nga yawan-ong mga kalipotan ug kapintas. Kadtong mga nagaaway sa mga mapainubsanon sa Dios ug nagapangyubit ug nagapangdaut - pasagdi silang buhaton kini. Ug buhaton gayud nila kini. Ug tanan kini sa Ngalan sa Dios ug relihiyon. Apan nagapamakak sila. Dili sila iya sa Dios. Gikan sila sa ilang amahan, ang yawa. Sila, pinaagi sa ilang mga buhat batok ni KINSA MAN nga mga tawo, nagapadayag lang sa ilang kaugalingon kung unsa gayud sila. Pasagdi silang mag-organisa ug tamayon ang diyutay'ng panon. Dugang lang nga ilang ginapaila ngadto sa tanan nga sila iya sa yawa. Kini sila mao ang mini nga punoan - ang punoan nga nagapamatay. Ang ilang pagdumot nagapamatuod lang kung unsa sila. Maki- nicolaita nga anticristong iglesia mao'y kung unsa sila. "Igabanlud sila ngadto sa bilangguan." Oo, gipangguyod sila ngadto sa hukmanan ug gipangsumbong sa walay katarungan ug gipangkiha ug gipangbilanggo. Ug siyempre gipangbuhat kini tanan sa ngalan sa relihiyon ug pagka- maligdong ug matampalasanong pagka-inosente. Gipanghimo tanan tungod sa maayong katuyoan. Nakapahunahuna kana kanako sa hukum sa Korte Suprema bahin sa pag-ampo ug 145
146 USA KA PAGPADAYAG SA PITO KA MGA KAPANAHONAN SA IGLESIA sa pagbasa sa Biblia sa mga eskwelahan. Kinsa man ang sa likod niini? Si Satanas. Usa lang kini ka lain pang pag-ulbo sa kasilag batok sa Dios. "Pagasakiton kamo sulod sa napulo ka adlaw." Ania ang usa ka propesiya. Ug pinaagi niini mao'y usa ka pamaagi sa pagtino sa gidugayon sa kinabuhi sa Kapanahonang Esmirna. Si Diocletian, ang pinakamapintas sa tanang mga emperador, naglansad kaniadto og makalilisang nga kampanya batok sa mga balaan sa Dios, nga kung dili pa tungod sa kalooy sa Dios napapas na unta ang tanan nga mga magtotoo kaniadto. Kadto ang maong pinakadugoon sa kasaysayan ug naglungtad og napulo ka tuig (ang napulo ka adlaw sa Pinadayag 2:10b) gikan niadtong 302 hangtud 312. "Magmatinumanon ka ngadto sa kamatayon." Wala Siya nagaingon nga magmatinumanon ka hangtud sa kamatayon, kondili ngadto sa kamatayon. Mahimo nga kinahanglan mong selyohan ang imong pagpamatuod pinaagi sa imong dugo. Linibo, oo minilyon, ang nangamatay sulod niadtong tanan nga mga kapanahonan. Nangamatay sila diha sa pagtoo. Sama kang Antipas, ang matinud-anon nga martir, wala nila gipakamahal ang ilang mga kinabuhi bisan pa ngadto sa kamatayon. Kasagaran kitang nagahunahuna nga halos imposible ang mamahimong usa ka martir. Pero hunahunaa gayud nga ang pagtoo nga atong gigamit adlaw-adlaw sa pagpangdaug diha kang Cristo Jesus mao sa gihapon ang pagtoo nga nagpabarog sa mga Polycarp ug sa tanang mga martir kaniadto. Ang maong pinaka-hilabihan nga pagtoo mao'y magahatag og pinaka- hilabihan nga grasya alang sa pinaka-hilabihan nga takna. Dalaygon ang Dios sa walay katapusan! "Ug pagahatagan Ko ikaw sa purongpurong sa kinabuhi." Ingon nga wala ni usa ka baso sa mabugnaw nga tubig nga gihatag sa Ngalan sa Ginoo ang mapakyas nga makadawat og ganti, unsa ka daku pa kaha ang mamahimong ganti ngadto kaniya nga mitahan sa iyang kinabuhi ingon nga usa ka martir alang sa Ngalan ni Ginoong Jesus. Makakuha kita tingali og usa ka ideya kung atong ikumpara kini nga purongpurong sa maong purongpurong nga nadaog diha sa usa ka lumba. Diha sa I Mga Taga-Corinto 9:24, nagaingon si Pablo, "Wala ba kamo manghibalo nga ang mga nagadalagan sa usa ka lumba nga nanalagan ang tanan, apan usa lamang ang nagadawat sa ganti? Sa mao usab nga pagkaagi manalagan kamo aron makakab-ut kamo." Ang purongpurong nga ginahatag sa mananaog sa lumba sa Olympic mao'y usa ka girnalda sa mga sanga sa olibo. Apan ang purongpurong nga gisulti dinhi sa Pinadayag, nga ginahatag sa usa ka martir, mao'y usa ka harianong purongpurong. Ginatawag kini ni Jesus nga purongpurong sa kinabuhi. Ang usa ka purongpurong mao'y para sa kadtong mga nagpanlimbasug; ang usa na usab mao'y
ANG KAPANAHONAN SA IGLESIANG ESMIRNA para sa kadtong mga nanagtugyan. Ang maong duha ka mga purongpurong dili-madunot. Dili mahanaw ang mga niini. Dili modugay mawala sa mga mananaog sa pang-kalibutanong lumba sa kinabuhi ang kalipay sa mga pagpakpak sa kalibutan. Mangapakyas ang ilang himaya. Apan sa kadtong mga mitahan sa ilang mga kinabuhi alang sa Dios, pinaagi man sa adlaw-adlaw nga pagpanglimbasug o sa pagpaula sa ilang dugo ingon nga mao ang labing-hataas nga halad sa ilang kinabuhi pagahatagan sa purongpurong sa kinabuhi. sa Pagkagamay kaayong panahon ang ginahatag pagpanglimbasug alang sa walay katapusan nga mga ganti sa Dios. Wala kaayo ginahatagan og bili ang mga ganti sa Dios. Kung nagatoo kita sa realidad sa pagkabanhaw sa lawas, ug sa walay katapusan nga gingharian sa mga bahandi, kung ingon-ana angay kitang magtigum sa langit og kanang maayong mga bahandi nga mahimong maangkon sa matinud- anon nga mga balaan. ANG GANTI SA PAGPANGDAUG Pinadayag 2:11, "Ang aduna'y igdulongog, kinahanglan magpatalinghug siya sa ginaingon sa Espiritu ngadto sa mga iglesia; Kaniya nga magamadaugon walay gahum sa pagdaut kaniya ang ikaduhang kamatayon." Karon, ang Espiritu nagapakigsulti na pag-usab ngadto sa tanang mga kapanahonan. Kini nga mensahe magapahupay kanato karon sama nga nakapahupay kini sa atong mga kaigsoonan ngadto sa tanang uban pang mga kapanahonan. Ug nagasulti Siya kanato nga walay gahum sa pagdaut kanato ang ikaduhang kamatayon. Nasayod kitang tanan nga ang ikaduhang kamatayon mao ang linaw nga kalayo. Pinadayag 20:14, "Ug ang kamatayon ug ang hades gipanambug ngadto sa linaw nga kalayo. Kini mao ang ikaduhang kamatayon." Siyempre nagakahulogan kana nga kadtong tanan nga mga anaa sa sulod niini, gipangtambug usab ngadto sa linaw nga kalayo. Karon kung ingon-ana, aduna ko'y gustong ipahayag dinhi para kaninyo. Walay duhaduha nga mamahimong hinungdan kini nga mag-komentaryo gayud ang mga tawo bahin sa akong talagsaong doktrina. Apan nagabarug ako dinhi basi sa kagahum sa Pulong sa Dios ug ginasalikway nga ang dili-magtotoo mopadulong sa eternal nga impiyerno ug eternal nga pagasunogon didto. Sa una pa lang, ang impiyerno, o ang linaw nga kalayo, o unsa man ang tawag ninyo dili kini eternal. Unsaon man pagkahimo nga eternal kung aduna kini og sinugdanan? Sa Mateo 25:41, nagaingon kini nga, "ang kalayong walay katapusan nga gitagana alang sa yawa ug sa iyang mga manolunda." Karon kung gitagana kini, nan dili kini nga walay 147
148 USA KA PAGPADAYAG SA PITO KA MGA KAPANAHONAN SA IGLESIA sinugdanan. Kung aduna kini'y sinugdanan nan dili kini mahimo nga eternal. Siyempre mahimo nga mapandol kamo sa hunahuna bahin sa pulong nga "walay katapusan." Apan nagakahulogan kana nga pulong og "gikan sa mga kapanahonan hangtud sa mga kapanahonan" ug aduna'y nakatapot niini nga nagkalain-laing mga kahulogan. Sa I Samuel 3:13-14, giingnan sa Dios si Samuel nga Iyang pagahukman ang balay ni Eli sa walay katapusan, ug nga dili na sila "sa walay katapusan" mahimong maghalad pa ingon nga Iyang mga sacerdote. Ug diha sa I Mga Hari 2:27, gipapahawa ni Solomon kaniadto ang kaulahiang mga kaliwat ni Eli gikan sa pagka-sacerdote. Mga upat ka henerasyon kadto o mga ingon-niana pagkahuman niadto. Karon makita ninyo nga ang "walay katapusan" dili mahimong ipareho sa kung unsa ang "eternal," o kanang walay sinugdanan o katapusan. Sa niini nga kahimtang ang pulong nga walay-katapusan nagakahulogan og "hangtud ngadto sa punto nga mawala na gayud." Mao gayud kana ang nahitabo. Nangawala na sila. Tan-awa ang pulong nga, "ang pagkalaglag" dinha sa II Mga Taga-Tesalonica 1:9, "Mahiaguman ra nila ang silot sa pagkalaglag nga walay katapusan." Diha sa Griyego, "ang pagkalaglag" siguradong nagakahulogan og pagkapapas. Ug ang pulong "pagkalaglag," WALA nagakahulogan og pagkaguba. Karon ang "pagkaguba" nagakahulogan og butang nga nagapadayon og nagapadayon diha sa pagkadaut. Busa unsa man ang mahimong kahulogan sa walay katapusan nga pagkapapas? Wala kini nagakahulogan og padayon nga pagpangpapas, o mohimo na kana nga pulong "pagkaguba," imbis nga "pagkalaglag." Nagakahulogan kini sa pagguba hangtud sa katapusang punto niini. Walaon kini. Mahimong mohunahuna kamo karon, kung kanus-a kaha ninyo magamit kanang pulong nga, "eternal," ug nga dili kini magamit sa paagi nga natudlo na kanato. Sayon ra kana. Kung gamiton kini mahitungod sa Dios nagakahulogan kini nga walay sinugdanan o katapusan, ug malungtaron sa dayon ug wala gayu'y katapusan. Ug sa dihang maghisgot kamo og kinabuhing eternal hunahunaon ninyo nga kana mao ang kinabuhi sa Dios. "Ug kini mao ang pagpamatuod, nga ang Dios mihatag kanato sa kinabuhing eternal, ug kini nga kinabuhi anaa sa Iyang Anak. Ang nagabaton sa Anak may kinabuhi." Karon kung ingon-ana, ang mga anak lang sa Dios ang aduna'y kinabuhing eternal, ang matang nga wala gayud og sinugdanan, kondili kanunay nang nagalungtad. Husto kana. Aduna kamo mismo karon diha kaninyo kanang maong eternal - nga walay sinugdan o katapusan man. Ang Espiritu kini sa Dios. Kabahin kini sa Dios Mismo. Ang kinabuhi kini sa Dios. Karon kung paingon ang usa ka makasasala ngadto sa impiyerno ug dayon moantus sama nga kamo paingon usab sa langit ug matagamtam ang langit, kung ingon-ana aduna siya'y mao sa gihapon nga matang sa kinabuhi nga aduna na kamo.
ANG KAPANAHONAN SA IGLESIANG ESMIRNA Bueno, kung ingon-ana mahimo nga aduna'y mga tawong moingon nga ang kinabuhing eternal nagapahinungod sa kaayohan sa mga anak sa Dios. Ang ilang kaayohan ug kalipayan ang mao'y nakahilambigit dinhi. Sa laing bahin paingon usab ang makasasala ngadto sa pagsilot kaniya, mao nga ang ikaduhang kamatayon nahimo na lang nga usa ka butang nga nagapahinungod sa pagsilot ug sa lugar. Ang kinabuhing eternal nagakahulogan og langit, ug ang eternal nga pagsilot nagakahulogan og impiyerno. Makurat kamo sa maong mga kalalaken-an nga napahitaas ingon nga mga teologo nga nagatoo niana. Apan nasayod ba kamo kung unsay ginabuhat niana? Ginahimo niana ang kinabuhing eternal nga usa ka butang nga nagapahinungod na lang sa heyograpiya imbis sa usa ka Persona. Ang kinabuhing eternal mao'y Dios - ang Ginoong Jesus Cristo. Unsaon man pagtoo ni kinsa man sa ingon nianang butang, nga ang kinabuhing eternal nagapahinungod sa usa ka lugar, sobra na kini sa nahibaloan ko. Nakapakurat kini kanako sa paghunahuna niini. Dili sir. Aduna'y usa lang ka matang sa kinabuhing eternal. Ang Dios ang aduna niini. Kung aduna kita'y Dios, aduna kita'y kinabuhing eternal diha ug pinaagi Kaniya. Busa makita ninyo, kanang pulong eternal, o walay katapusan, mahimong gamiton sa nagkalain-laing paagi, apan kung gamiton kini sa Dios, Siya ingon nga sa kung unsa Siya, aduna kini og usa ra ka kahulogan. Kini mao ang tibuok kalungtaran sa Dios. Dili mo kini mahimong gamiton sa bisan unsa mang butang. Ang Dios lang ang eternal, ug tungod nga Siya buhi, buhi usab kita uban Kaniya. Karon ayaw tugoti nga ingnon ni bisan kinsa man nga wala ako nagatoo sa linaw nga kalayo ug sa pagsilot. Nagatoo ako. Wala ako kahibalo kung unsa kadugayon kini matapos, pero sa katapusan pagawalaon ra kini. Sa Pinadayag 21:8, nagaingon nga ang kadtong mga giingon nga mga makasasala magkaaduna sila og bahin didto sa linaw nga kalayo. Apan ang tinuod nga hubad sa mao nga pulong dili nga "bahin" kondili nga "panahon" kini. Kita n'yo, nakuha n'yo na. Busa ang mga dautan ipanambug didto sa impiyerno (Sa hades o sa lubnganan) ug ang impiyerno ngadto sa linaw nga kalayo. Gipahimulag gikan sa Dios. Pagkamakalilisang kana nga butang nga mahitabo. Apan sa mga matarung dili kini mamaingon niana. Dili sila kinahanglan nga mahadlok. Gitubos na sila sa Dios. Anaa na sila sa Iyang sabakan. Sila ang mga magdadaug. Ug kinsa man siya ang nagmadaugon? Siya nga nagatoo kang Jesus nga mao ang Cristo. Ngano man nga kining magdadaug, kining magtotoo makalingkawas, ug makaadto ngadto sa gingharian sa 149
150 USA KA PAGPADAYAG SA PITO KA MGA KAPANAHONAN SA IGLESIA kinabuhing eternal ug kabulahanan? Tungod kay gibayaran na ni Jesus ang bili aron tuboson kita gikan sa sala. Gipuno Niya ang kal-ang sa paghimulag, ug kita nga mga atua sa halayo gipahiduol na pinaagi sa dugo. Ug dili na gayud sila pagahukman sa silot. Dili gayud sila mahiadto nianang linaw nga kalayo. Dili gayud mahimo nga mahisalaag sila tungod kay wala kanila ang mawala diha Kaniya. Wala ni usa sa mga tinubos ang mapaingon sa kung asa man gawas lang kon diin atua si Jesus. Kahibalo ba kamo kon ngano nga ingon niana kini? Akong ihulagway kini alang kaninyo. Aduna ko'y gamay nga batang lalaki, si Joseph. Siya kabahin ko, bisan unsa pa ang mahitabo. Kung ako usa ka dato nga tawo, ang pinakangil-ad kong mahimo mao ang paghikaw sa iyang katungod sa pagpanunod, apan wala ko'y bisan unsa pa nga mahimo aron ilimod siya. Dili ko mahimo tungod nga kabahin siya kanako. Dinhi, eksaminon nato ang dugo. Ikumpara nato ang iyang dugo og kanako. Magapamatuod kini nga si Joseph akong anak. Akò gyud siya. Ang blood test ang mao'y mopakita kung kamo ba iya sa Dios o dili. Dili ko malikayan nga mahinumduman ang panahon nga nagapangabayo pa ako sa pagbantay niadtong panon sa puro kaliwat nga mga Hereford didto sa Colorado kaniadto. Gikinahanglan namo kaniadto nga dalhon kadtong panon sa mga baka para sa pag-inspeksyon sa gobyerno kung gusto namo nga pasabsabon ang mga niini sa pastohan nga iya sa gobyerno. Apan dili nila matugotan nga aduna'y ni usa ka mananap nga walay patimaan sa dugo sa dalunggan niini. Ang maong patimaan nagapaila nga puro ang kaliwat sa mga niini. Ang mga magbabantay nga nagasusi sa mga niini wala man lang nagalantaw sa klase. Ang patimaan lang ang gilantaw nila aron masigurado nga ang dugo niini mao gyud nga dugo. Alleluya. Kung husto ang dugo, siguradong husto gyud kini. Kahibalo kamo nga ang Dios milantaw kaniadto sa ubos ug nagpahayag, "Ang kalag nga nagapakasala, mamatay kini. Ginahimulag kini gikan Kanako. Dili kini makaduol Kanako." Nasayod kita nga ang tanan nanagpakasala ug nawad-an sa himaya sa Dios. Nagpasabot kana nga namatay ang tanan, nga nahimulag ang tanan, ug usa ka adlaw moabot ang panahon nga bisan kanang gamay nga tipik sa kinabuhi pagaputlon na ug tapus na gyud kini. Apan ang Dios diha sa gugma, mikuha og usa ka mananap ug giputol ang kinabuhi niini puli sa kinabuhi sa makasasala. Diha sa Daang Tugon nagadala og usa ka carnero ang makasasala. Ginapatong niya ang iyang kamot diha sa maong carnero sa diha nga gigulgol sa sacerdote ang tutunlan sa carnero. Mabati niya ang pagdugo og madungog ang
ANG KAPANAHONAN SA IGLESIANG ESMIRNA maong pagbahihi. Mabati niya ang pagkatuskig sa lawas sa pagkamatay niini. Makita niya ang aso sa winisik nga dugo nga nagasaka ngadto sa Dios. Nasayod siya nga ang carnero ang nagpuli sa iyang lugar. Nasayod siya nga ang kinabuhi sa carnero ang mao'y gikuha puli kaniya. Apan ang kinabuhi sa maong carnero kinabuhing mananap ug dili kini mahimong mobalik ngadto sa makasasala aron hinloan siya. Busa mibiya siya nga aduna ang mao ra sa gihapon nga pangibog sa pagpakasala. Mogawas siya nga dala ang sala diha sa iyang hunahuna, ug mobalik na usab ug mohalad og usa ka halad alang sa mao ra gihapon nga butang pagkasunod nga tuig. Apan diha sa Bag-ong Tugon dili kini ingon niana. Ang naghimalatyon nato nga Cordero mao ang Anak sa Dios Nga naghalad sa Iyang dugo ingon nga lukat alang sa kadaghanan. Pinaagi sa pagtoo nagaduol kita ug ginapatong ang atong mga kamot sa maong Cordero - makita nato Siya nga may dugoong mga samad, nangasîsî nga likod, ang mga tunok nga nagasamad sa Iyang agtang - mabati nato ang Iyang kasakit ug madungog Siyang nagatuaw, "Dios Ko, Dios Ko, nganong gibiyaan Mo Ako?" Ug unsa ang nahitabo? Ang kinabuhi nga mibiya nianang nakay-ag nga selula sa dugo mibalik ngadto sa tawong nagahinulsol. Ang kinabuhi nga anaa Kaniya mipaingon kanato. Nagabalik kita nga wala na'y tinguha sa pagpakasala, ug aduna na kita'y kapungot sa maong mga buhat ug mga pangibog sa unod. Tan-aw kanato. Unsa ma'y atong kinabuhi? Usa ra ka gamay nga selula nga gikan sa atong amahan. Wala sa babaye ang hemoglobin. Siya ra ang nagahatag sa itlog; siya ang incubator. Apan ang maong dugo nagagikan sa lalaki. Mao kana kon ngano nga ginadala sa babaye ang apelyido sa lalaki. Ginadala sa mga anak ang iyang apelyido. Ang inahan mao ang incubator sa mga anak sa lalaki nga gimabdos niya. Mao kana'y nahitabo sa atong katubsanan. Mikunsad ang Espiritu Santo kang Maria ug gihimugso niya ang usa ka Anak nga Lalaki ug gihinganlan Siya'g, Jesus. Mikanaug ang gamhanang Magbubuhat ug nahimong usa ka halad para sa atong mga sala. Ang Iyang dugo mao ang dugo sa Dios. Eksaktong mao gayud kadto. Kana nga dugo sa Dios giula ug mibiya ang Espiritu gikan Kaniya sa diha nga namatay Siya sa hilabihang kasakit. Dayon mibalik ang MAO RANG KINABUHI (ESPIRITU) aron puy-an ang nagahinulsol nga makasasala ug ipahilingkawas siya. Wala na nagabalik kana nga makasasala tuig-tuig, nga maghalad na usab matapos ang usa ka halad, tungod kay dili na kinahanglan pa. Pinaagi sa USA RA ka halad, napahilingkawas na siya sa makausa ra gayud gikan sa kagahum sa sala, ug nadawat na ang kinabuhi ni Cristo kon diin madaugon na siyang nagahari batok sa sala, sa kalibutan, sa unod ug sa yawa. 151
152 USA KA PAGPADAYAG SA PITO KA MGA KAPANAHONAN SA IGLESIA Ang Dios ang nagbuhat niini. Siya ang nagbuhat niining tanan. Misinggit Siya sa kalibutan nga tinunglo sa sala, "Hatagan Ko kamo og usa ka ilhanan. Ang usa ka ulay magapanamkon. Ang usa ka ulay manamkon ug magaanak og usa ka Anak nga Lalaki. Kana ang inyong mamahimong ilhanan. Usa kini ka walay katapusang ilhanan. Ang iyang igapanganak mao ang mamahimong Emmanuel, ang Dios nga kauban nato." Mikanaug ang Dios diha sa usa ka selula sa dugo, dili pinaagi sa usa ka tawo, kondili pinaagi sa Espiritu Santo, ug sulod nianang ulay nga tagoangkan gihimo ang usa ka tabernakulo alang sa katuyoang mamatay. Miabot ang Binhi sa babaye aron pagasamaran Siya aron maihatud kanato ang atong kaluwasan. Sa dihang mikunsad ang Espiritu Santo kang Maria, gilalang Niini sulod sa iyang tagoangkan ang selulang modaghan ug mamahimo nga maong lawas sa atong Ginoo. Gilalang kadto nga selula. Mao kadto ang Sinugdan sa Paglalang sa Dios. Mao kana kung Kinsa si Jesus. Ug puno sa Balaang dugo kanang Maong Balaan, nga mao ang dugo sa Dios. Nahimugso kana nga tabernakulo. Midaku Siya nga usa ka lalaki. Miadto Siya sa Jordan ug didto kana nga Halad gihugasan ni Juan sa suba nga gitawag og Jordan. Sa diha nga mikawas sa tubig kanang Hinangponon nga Halad, mianha ang Dios ug nagpuyo Kaniya, gipuno Siya sa Espiritu sa walay sukud. Ug sa dihang namatay Siya ug giula ang Iyang dugo, gibuhian ang hingpit nga kinabuhi sa Dios aron mobalik ngadto sa makasasala nga modawat kang Cristo ingon nga iyang Manluluwas. Oh, daw sa unsa ka makapahibulong kini. Si Jehovah, gipanganak nga nagahilak didto sa nagakatipon-og nga mga tai. Si Jehovah nga gipanganak diha sa pasungan sa mga dagami. Kana ang inyong walay-katapusan nga ilhanan ngadto sa mga palabilabihon ug sa mga mapasigarbohon, sa mga nagpaka-intelektuwal nga naghimohimo sa kaugalingon nilang mga teolohiya ug gisalikway ang kamatuoran sa Dios. Ang Dios nga si Jehovah, usa ka masusong nagahilak didto sa usa ka maangso nga kamalig. Dayon maghunahuna pa kita nga aduna kita'y katungod nga magpasigarbo, ginapataas pa ang atong mga ilong, mangsaway pa ug manglihok nga daw si kinsa kita. Ania ang inyong tinuod nga ilhanan. Kini ang maong husto. Si Jehovah, nga nagadula ingon nga usa ka batang lalaki. Si Jehovah nga nagatrabaho sa usa ka pandayan. Si Jehovah nga ginahugasan ang mga tiil sa mga mangingisda. ilhanan," ang giingon sa Dios. "Dili nga ilhanan sa usa ka kaparian nga nakakuwelyo og puti. Dili ang ilhanan sa kadato ug gahum. Walay bisan unsa man sa niining ilhanan nga magustohan "Pagahatagan Ko kamo og usa ka
ANG KAPANAHONAN SA IGLESIANG ESMIRNA ninyo, o hunahunaon nga maangayon. Apan usa kini ka walay- katapusang ilhanan. Kini ang pinakahalangdon nga ilhanan sa tanan." Si Jehovah nga nagatindog didto sa hukmanan nga samaran ug dugoon nga may mga tunok sa Iyang agtang ug mga luwa diha sa Iyang nawong, nga gibugalbugalan ug gi-etsapuwera lang. Si Jehovah, nga gitamay ug gisalikway, nagbitay didto sa krus nga hubo, samtang gibiaybiayan sa mga hipokrito ug gihagit Siya nga mokanaug sa krus. Si Jehovah nga naghimalatyon na. Si Jehovah nga nagaampo ug wala man la'y nahitabo. Dayon si Jehovah nga namatay. Mao kana ang ilhanan para sa mga tawo karon. Wala na'y uban pa nga sama niini. Kini lang ang bugtong gamhanan. Dayon miabot kaniadto ang kangitngit ibabaw sa yuta. Gisulod nila Siya sa usa ka lubnganan. Atua Siya didto niadtong tulo ka adlaw ug gabii hangtud nga gipakgang sa linog ang kamingaw sa kagabhion ug nabanhaw Siya. Nabanhaw si Jehovah. Mikayab si Jehovah ngadto sa kahitas- an. Dayon mibalik si Jehovah aron puy-an ang Iyang iglesia. Mibalik si Jehovah pinaagi sa usa ka nagahaguros nga makusog nga hangin ug sa mga siga sa kalayo. Mibalik si Jehovah aron sa paglakaw diha sa taliwala sa Iyang iglesia ug sa paghatag og gahum sa Iyang mga katawhan. Mibalik na usab si Jehovah, ug sa niining higayon aron magpabilin sa Iyang mga katawhan. Ug si Jehovah nagapang-ayo na usab sa mga masakiton, nagapangbanhaw sa mga patay ug ginapadayag ang Iyang Kaugalingon pinaagi sa Espiritu. Mibalik si Jehovah, nga nagasulti sa laing mga dila, ug balik nga ginahatag ang tubag diha sa paghubad niini. Mikanaug si Jehovah ug gibangon Niya kaniadto ang bigaon aron dili na magpakasala. Mikanaug Siya ngadto sa palahubog nga may mga langaw pa sa nawong niini samtang nakahigda kini nga walay panimuut didto sa kanal. Oo, mianhi si Jehovah aron nga madayag sa unod ug nga madayag pinaagi sa unod. Mianhi si Jehovah - ang Dios nga ania kanato, ang paglaum sa himaya. Oo, si Jesus mianhi ug giula ang Iyang dugo ug gibuhian ang mga binilanggo. Mianhi Siya ug gitubos ang Iyang carnero nga nangawala. Gihatagan Niya sila og kinabuhing walay katapusan ug dili gayud sila mahanaw. Dili mawala Kaniya ni ang usa man kanila, kondili pagabanhawon sila sa kaulahiang adlaw. Alleluya, ang ikaduhang kamatayon walay gahum sa pagdaut kanila. Wala kini gahum diha kanila. Tungod kay iyaha sila sa Cordero ug nagasunod sila Kaniya asa man Siya moadto. ANG BALAANG ESPIRITU SA MATAG KAPANAHONAN Pinadayag 2:11, "Ang aduna'y igdulongog, kinahanglan magpatalinghug siya sa ginaingon sa Espiritu ngadto sa 153
154 USA KA PAGPADAYAG SA PITO KA MGA KAPANAHONAN SA IGLESIA mga iglesia." Wala ni usa ka kapanahonan nga wala kini gisulti. Ang matag usa ka kapanahonan aduna'y mao rang pagpahamatngon ngadto sa mga tawo sa matag kapanahonan. igdulongog, kinahanglan magpatalinghug "Ang aduna'y siya sa sulti sa Espiritu." Apan siguradong imposibli para sa tanang mga tawo nga patalinghugan kung unsa ang ginaingon sa Espiritu sa nagkalainlaing mga kapanahonan. I Mga Taga- Corinto 2:6-16, "Apan kita nagasulti og kaalam sa taliwala sa mga hamtong na: apan ang kaalam nga dili niining panahona sa kalibutan, bisan sa mga punoan niining panahona sa kalibutan, nga mangawagtang gayud: kondili atong ginasulti ang kaalam sa Dios diha sa usa ka tinago, bisan ang kaalam nga natagoan, nga gitaganang daan sa Dios sa wala pa ang mga panahon sa kalibutan alang sa atong himaya: nga wala hiilhi sa bisan kinsa nga mga punoan niining panahona sa kalibutan: kay kung hingbaloan pa nila kini, wala unta nila gilansang sa krus ang Ginoo sa kahimayaan: Apan ingon sa nahasulat na, Mga butang nga wala makita sa mata, ug wala hidunggi sa dalunggan, ug nga wala mosulod sa kasingkasing sa tawo, bisan unsang mga butang nga gitagana sa Dios alang niadtong mga nahigugma Kaniya. Apan alang kanato gipahayag sila sa Dios pinaagi sa Espiritu: kay ang Espiritu nagasusi sa tanang mga butang, bisan pa, sa laglum nga mga butang sa Dios. Kay kinsa ba sa kinataliwad-an sa mga tawo ang nasayod sa mga butang sa tawo, gawas sa espiritu nga anaa nianang tawhana? ingon man usab niini walay makaila sa mga butang sa Dios, gawas sa Espiritu sa Dios. Apan kita nakadawat, dili sa espiritu sa kalibutan, kondili sa Espiritu Nga gikan sa Dios; aron atong hibaloan ang mga butang nga sa walay bayad gihatag kanato sa Dios. Nga ginasultihan ta usab, dili sa mga pulong nga tinudlo sa kaalam nga tawhanon, kondili ang tinudlo sa Espiritu Santo; sa pagpasabut sa mga butang nga espirituhanon uban sa espirituhanon nga mga pulong. Apan ang tawo sa daan nga kinaiya wala magadawat sa mga butang sa Espiritu sa Dios: kay alang kaniya binuang sila: ug siya dili arang makaila kanila, kay sila gigahin sa paagi nga Espirituhanon. Apan ang tawo nga Espirituhanon nagahukom sa tanan, ug siya sa iyang kaugalingon dili kahukman ni bisan kinsa. Kay kinsa ba ang nahibalo sa hunahuna sa Ginoo, aron sa pagtudlo kaniya? Apan kita nagabaton sa panghunahuna ni Cristo." Mateo 13:13-16, "Tungod niini nagasulti Ako kanila sa mga sambingay: kay sa nagatan-aw sila wala makakita; ug sa nagapatalinghug sila wala makadungog, ug wala usab sila makasabut. Ug natuman kanila ang tagna ni Isaias, nga nagaingon, Pinaagi sa pagpatalinghug makadungog kamo, ug dili kamo makasabut; pinaagi sa pagtan-aw makakita kamo, ug dili kamo makatukib: kay ang kasingkasing niining lungsora gikubalan, ug ang ilang dalunggan nabungol sa pagpatalinghug, ug
ANG KAPANAHONAN SA IGLESIANG ESMIRNA gipiyong nila ang ilang mga mata; aron dili sila makakita pinaagi sa ilang mga mata ug makadungog pinaagi sa ilang mga igdulongog, ug makasabut pinaagi sa ilang kasingkasing, ug aron dili sila managbalik, ug pagaayohon Ko. Apan bulahan ang inyong mga mata, kay makakita: ug ang inyong mga igdulongog, kay makadungog." Juan 8:42-44, "Si Jesus miingon kanila, Kung ang Dios mao pa ang inyong Amahan, Ako higugmaon unta ninyo: kay Ako minggikan sa Dios ug mianhi Ako dinhi; kay wala Ako moanhi sa Akong Kaugalingon, kondili Siya nagsugo Kanako. Nganong dili kamo makasabut sa Akong sinultihan? kay kamo dili makahimo sa pagpatalinghug sa Akong Pulong. Ang yawa mao ang inyong amahan, ug kamo buot magbuhat sa mga pangibog sa inyong amahan. Siya mamumuno sukad pa sa sinugdanan, ug sa kamatuoran wala siya magpadayon, kay kaniya walay kamatuoran. Kung siya magapamulong sa bakak, nagasulti siya sa iyang kaugalingon: kay siya bakakon, ug amahan sa bakak." Dayag kaayo kini gikan niining mga Kasulatan nga walay tawo sa iyang kaugalingon ang makadungog sa Dios. Kana nga kasarang kinahanglan gihatag kaniya gikan sa Dios. Mateo 16:17, "Ug mitubag si Jesus ug miingon kaniya, Bulahan ikaw, Simon Barjona: kay wala igapahayag kana kanimo sa unod ug sa dugo, kondili sa Akong Amahan Nga atua sa langit." Sa paghiuban niining mga bersekulo makita nato nga aduna lang gayud usa ka pundok sa mga tawo, ug kana usa ka talagsaon kaayo nga pundok sa mga tawo nga makahimo sa pagpatalinghug kung unsa ang ginaingon sa Espiritu sa matag kapanahonan. Usa kini ka espesyal nga pundok nga ginadawat ang kapadayagan alang sa matag kapanahonan. Iya kana sa Dios nga pundok, tungod kay ang grupo nga dili makapatalinghug dili iya sa Dios. (Juan 8:42-44.) Ang pundok usab nga makahimo ug nagapatalinghug gayud kung unsa ang ginaingon sa Espiritu ug ginadawat ang kapadayagan niini mao'y kanang pundok nga gihulagway diha sa I Mga Taga- Corinto 2:6-16. Sila ang kadtong aduna'y Espiritu sa Dios. Sila kadtong mga gipanganak sa Dios. Sila ang gibautismohan pasulod sa lawas ni Ginoong Jesus Cristo pinaagi sa Iyang Espiritu. Nabautismohan sila sa Espiritu Santo. Sa pagpaklaro pa kung unsa ang ato nang gisulti, ug sa paggamit usab og usa ka Kasulatan nga kinahanglan dumdumon gayud samtang nga atong ginahisgotan ang bahin sa kung kinsa kining nabautismohan sa Espiritu Santo, tan-awa kung unsa ang ginaingon ni Jesus diha sa Juan 6:45, "Nahasulat sa mga manalagna, Ug NGATANAN sila pagatudloan sa Dios." Apan ablihi ang Isaias 54:13 kon diin kini gikuha ug mabasa kini, "Ug ang tanan nimo nga mga anak pagatudloan sa Ginoo." Ang TANAN nga iya sa Dios mao'y MGA ANAK sa Dios. Busa ang ebidensya ingon nga usa ka matuod nga anak sa Dios, (siya 155
156 USA KA PAGPADAYAG SA PITO KA MGA KAPANAHONAN SA IGLESIA nga kung kinsa miabot ang Espiritu ug nga ginapuy-an Niini) ginapahayag na usab dinhi ingon nga mao'y gikatudloan sa Pulong pinaagi sa Espiritu Santo. Karon masugdan ninyong makita kon ngano nga ang pagsulti sa laing mga dila dili mao ang ebidensya ingon nga nabautismohan na sa Espiritu Santo. Wala ginasulti diha sa bisan unsa mang kapanahonan nga "kaniya nga nagasulti sa laing mga dila ipasulti kaniya kung unsa ang ginasulti sa Espiritu." Ginapadaplin niana ang pagsulti sa laing mga dila, ang paghubad niini, ug ang pagpropesiya, ug uban pa, ingon nga usa ka ebidensiya. Ang ebidensiya mao ang PAGPATALINGHUG sa kung unsa ang ginaingon sa Espiritu. Nagasulti ang Espiritu. Oo, nagapanudlo ang Espiritu. Eksaktong mao kana kung unsa ang giingon ni Jesus nga Iyang pagabuhaton pagmoabot Siya. Juan 14:26, "Siya magatudlo kaninyo sa tanang mga butang, ug magapahinumdum kaninyo sa tanan, nga Akong gipamulong kaninyo." Ug mao gayud kana ang nahitabo. Mao kana kung giunsa pagsulat kaniadto ang Maayong Balita. Nahinumduman sa niining mga kalalaken-an tungod sa Espiritu Santo ang mismong mga Pulong nga gisulti kaniadto ni Jesus. Mao kana kon ngano nga ang Maayong Balita waysipyat gayud. Hingpit kini. Apan dili lang nga gipahinumdum kanila sa Espiritu ang tanang butang kondili gitudloan Niya sila og dugang pa bahin sa maong kamatuoran nga anaa na kanila. Sa ingon niana nadawat ni Pablo ang iyang mga kapadayagan. Ang giingon niya bahin niini, "Kay ako nagamantala kaninyo, mga igsoon, mahatungod sa Maayong Balita nga giwali ko nga kini wala magagikan sa tawo. Kay wala ko pagdawata kini gikan sa tawo, wala gani itudlo kanako (sa tawo), kondili pinaagi sa pagpadayag ni Jesus Cristo kanako." Mga Taga-Galacia 1:11-12. Tinudloan siya sa Espiritu Santo. Usa niana ka adlaw sa dihang ania pa sa yuta si Jesus, usa ka mahinungdanon nga lalaki ang miabot aron bisitahon Siya. Miingon kining lalaki, "Rabbi, nahibalo kami nga Ikaw usa ka magtutudlo nga nagagikan sa Dios." Apan mahimatikdan ninyo nga gipakgang siya ni Jesus. Miatubang Siya kang Nicodemo ug ang mga pulong nga Iyang gisulti kaniadto mahimong ibatbat sa ingon niini, "DILI Ako usa ka magtutudlo. Usa Ako ka Cordero nga Panghalad para sa sala. Ginahimo Ko nga posibli ang Bag-ong Pagkahimugso pinaagi sa Akong Espiritu. Apan aduna'y Usa Nga magaabot nga mao ang Magtutudlo. Siya mao ang Espiritu Santo." Sa dihang si Jesus mianhi sa yuta mianhi Siya ingon nga mao ang Cordero, ug ingon nga mao ang Propeta. Apan sa pagbalik na Niya sa iglesia pinaagi sa Iyang Espiritu nahimo na Siyang Magtutudlo.
ANG KAPANAHONAN SA IGLESIANG ESMIRNA Ug sa matag kapanahonan madungog nato ang mao sa gihapong kamatuoran. "Ang aduna'y igdulongog, kinahanglan magpatalinghug siya sa ginaingon sa Espiritu ngadto sa mga iglesia." Apan ang tawo lamang nga puno sa Espiritu ang makapatalinghug sa maong kapadayagan alang nianang kapanahonan. Wala na'y uban pa ang makapatalinghug. Wala sir. Dili nila mahimo tungod kay mao kana ang eksaktong gisulti ni Pablo diha sa I Mga Taga-Corinto 2:6-16. Karon angay nga makapalipay kini kaninyo. Aduna'y usa ka talagsaon kaayong doktrina nga ginasibya nga nagakahimong hinungdan sa dakung dili-pagsinabtanay ug sa mga pagkadaut sa buut. Kay sa dihang ginasulti sa mga Pentecostal nga kamo KINAHANGLAN GAYUD magsulti diha sa laing mga dila kay kondili wala pa gayud kamo nabautismohan sa Espiritu Santo, ilang ginasalikway kadtong halangdon nga mga kalalaken-an sama kang Knox, Moody, Taylor, Goforth ug uban pa ingon nga wala nakadawat sa Espiritu Santo, o kondili ginasulti nila nga tago lang nagsulti ang mga niini sa laing mga dila ug wala lang nahibalo kaniadto kung unsa ang nagakahitabo. Karon dili kana matuod. Dili sir. Tuman kana ka sayup. Ang pagsulti sa laing mga dila dili mao ang ebidensiya ingon nga ikaw puno-sa- Espiritu. Usa lang kini sa siyam sa maong mga pagpadayag nga gisulti diha sa I Mga Taga-Corinto 12. Walay Kasulatan nga nagaingon nga nadawat mo ang Espiritu Santo sa nagasulti ka sa laing mga dila o nga nadawat mo ang Balaang Espiritu pinaagi sa pagsulti sa laing mga dila. Apan nagaingon kini nga "Human nga napuno silang tanan sa Espiritu Santo nanagsulti sila sa laing mga dila," ug nagaingon nga pagkahuman niadto sila nanagpropesiya. Gipakaingon na sa daghang mga tawo sa karon nga ang tanan nga nagaangkon nga nakadawat sa Espiritu Santo tungod sa pagsulti sa laing mga dila nagsulti gayud diha sa usa ka Espirituhanong dila. Apan dili kini ingon niini kay daghang mga tawo ang nagasulti diha sa usa ka naila nga dila pero napailalum sa impluwensiya sa sayup nga espiritu. Karon pananglitan anaa kita sa usa ka panagtigum ug ang mga tawo nagapanulti tanan diha sa laing mga dila. Unsaon mo man pagkahibalo kung hain sa mga niini ang gikan sa Espiritu ug hain ang gikan sa yawa? Nakaadto na ako kaniadto sa mga pagano kon diin ang ilang mga barangan nag-inom og dugo gikan sa usa ka bagolbagol sa tawo, nagsulti sa laing mga dila ug naghubad ug nanagna. Mahimo pa gani nila ang pagsulat diha sa laing mga dila. Karon kung ang pagsulti sa laing mga dila MAO ANG ebidensiya sa pagdawat sa Espiritu Santo, kung ingon-ana ang pagsulti sa laing dila kinahanglan nga iya gayud sa Dios. Apan ang mga tawong nagapahayag nga ang pagsulti sa laing mga dila mao'y ebidensiya, nag-angkon nga aduna'y mga 157
158 USA KA PAGPADAYAG SA PITO KA MGA KAPANAHONAN SA IGLESIA mini ug matuod nga pagsulti sa laing mga dila kay ang tinuod ang sa Dios ug ang mini ang sa Yawa. Busa ang pangutana ko mao'y, "Kinsa man ang nakahibalo kung unsa ang tinuod? Kinsa man ang nakasabot sa maong lengguwahe aron mahibaloan kung unsa ang gisulti? Kinsa ba ang aduna'y gasa sa pag-ila aron mahibaloan gayud?" Karon pagmakuha na nato kana nga mga tubag aduna na kita'y butang aron makapadayon, pero hangtud karon, kinahanglan pa natong mahibaloan ang bahin sa gigikanan niining mga pagsulti sa laing mga dila. Makita ninyo mismo karon nga kung paluyohan ninyo ang ebidensiya sa pagsulti sa laing mga dila ug wala nahibalo kung unsa ang ginaingon niini, sa kaulahian moabot gayud kamo sa punto kon diin nga ang tanang pagsulti sa laing mga dila iya gayud sa Dios. Dalhon kita niana kung ingon-ana nga toohan nga ang yawa dili gayud makasulti sa laing mga dila. Dili kini ingon niana; dili, ni sa makadiyut man lang. Ang si kinsa man nga matuod nga misyunero nga anaa sa misyon sa gawas-nasud nasayod gayud nga ang yawa nagasulti sa laing mga dila, sama pud sa akong nahibaloan niini pinaagi sa kasinatian. Ginaangkon sa mga teologong Pentecostal nga wala sila'y ikapakita nga Kasulatan nga nagaingon nga ang mga tawo magasulti sa laing mga dila sa diha nga mabautismohan na sa Espiritu Santo. Giangkon nila nga panahum nila kini gikan sa mga kasinatian nga gisulat diha sa Basahon sa Mga Buhat kon diin nga tulo sa lima ka mga higayon nga nagsulti ang mga tawo diha sa laing mga dila. Ug nagaingon usab sila nga walay basihanan sa Kasulatan nga aduna kono og duha ka matang sa pagsulti sa laing mga dila. Ang usa mao ang sinultihan nga ginasulti mo samtang ginadawat mo ang Espiritu Santo ug kini mao ang "ebidensya," unya pagkahuman niana kung nagatoo ka, madawat mo ang maong gasa sa pagsulti sa laing mga dila kon diin mahimo kang mosulti na sa kanunay. Pero, nagaingon sila, pag-nakasulti ka na sa laing mga dila ingon nga mao ang ebidensiya sa pagdawat, mahimong dili ka na makasulti pag-usab. Sa makausa na usab matinguhaon nga gusto natong mahibaloan kung asa kini makita sa Pulong. Kung wala kini dinha, nan wala kini gisulti sa Dios ug alaut siya nga nagadugang niana nga Pulong. Apan aduna'y usa ka butang diha sa Pulong bahin niining mismong hilisgutan nga bug-os nilang wala panumbalinga. I Mga Taga-Corinto 13. Ginahisgotan niini ang mahitungod sa pagsulti sa dila sa mga tawo ug sa mga manolunda. Kini ang mga mailhan ug dili-mailhan nga pagsulti sa laing mga dila. Nagaingon ang modernong mga Pentecostal nga madawat nila ang Espiritu Santo sa pagsulti diha sa dili-maila nga mga dila o diha sa dila sa mga manolunda. Ginapauna nila ang karo sa kabayo, tungod kay diha sa Mga Buhat 2 nagasulti ang mga tawo kaniadto diha sa husto gayud nga pinulongan nga nadungog ug nasabtan bisan sa mga dili-magtotoo.
ANG KAPANAHONAN SA IGLESIANG ESMIRNA Karon sa diha nga hilum ang Dios kinahanglan nga hilum usab kita. Pero kon diin Siya nagsulti dinha kita magasulti, usab, ug isulti kung unsa ang Iyang gisulti na. Gisulti na Niya ang ebidensiya, o kung unsa ang mahitabo nga sa pagkahuman nga mabautismohan sa Espiritu Santo moabot kanato ang Magtutudlo ug itudlo ang bug-os nga kamatuoran. Apan kana nga Magtutudlo mao'y ANAA SA SULOD nga magtutudlo, dili nga anaa sa gawas nga magtutudlo. Kung wala sa sulod ang Espiritu, dili mo mapatalinghugan ang kamatuoran ug dawaton kini pinaagi og kapadayagan bisan kung madungog mo man kini sa matag takna sa adlaw. Mao kana ang ilhanan sa pagpuyo sa Espiritu niadtong mga adlaw ni Pablo. Kadtong mga napuno sa Espiritu Santo nakadungog sa Pulong, gidawat kini ug gikinabuhi kini. Kadtong mga wala nakadawat sa Espiritu nadungog lamang kini ingon nga karnal nga mga tawo, gibutangan kini og sayup nga interpretasyon ug mipaingon sa kasal-anan. Sa matag kapanahonan, (ug ang matag kapanahonan mao ang kapanahonan sa Espiritu Santo alang sa matuod nga magtotoo) - ginaingon ko, sa matag kapanahonan ang ebidensiya mao ra sa gihapon. Kadtong mga aduna'y Espiritu, nga mao ang Magtutudlo, nakadungog sa Pulong, ug kanang Espiritu nga anaa kanila gidawat ang Pulong ug gitudlo kini (gipadayag kini) ngadto kanila; ug sila ang maong pundok nga nakadungog sa mensahero ug sa iyang mensahe ug gidawat kini ug gikinabuhi kini. Nahibalo ako nga usa kini ka dakung pagtintal ang mobalik ngadto sa adlaw sa Pentecostes ug ngadto usab sa adlaw sa diha nga miabot ang Espiritu Santo sa balay ni Cornelio ug dayon himoon kadtong kaparehong mga kasinatian ingon nga ebidensiya sa Bautismo sa Espiritu Santo. Apan sa maong matag hitabo nasabtan niadtong mga nakadungog ang maong mga pagsulti sa laing mga dila. Layo ra kaayo kini sa modernong babel sa kalibugan sa Pentecostal nga mga panagtigum. Ug kung dili pa kini igo aron biyaan nato ang ingon niana nga mga pagpangatarungan, unsa may atong buhaton kung ipaatubang kanato ang kamatuoran nga ang mga tawo nga wala pa gayud nakasulti sa laing mga dila nagbaton og pipila sa nahibilin nga walo sa maong mga pagpadayag diha sa ilang mga kinabuhi, sama sa pulong sa kaalam, pag-ila sa mga espiritu, pulong sa kahibalo, pagtoo, mga pagpang-ayo ug mga milagro pa gani? Ug kini nga pagmatikud samot pang makapaikag diha sa kahayag nga ang pagsulti sa laing mga dila ang mao'y pinakaubos sa maong siyam nga mga gasa; busa sa diha nga makakita kita og mga tawo nga wala, o wala pa gayud sukad makasulti sa laing mga dila, nga nagagamit sa labaw pang mga gasa kay sa kadtong 159
160 USA KA PAGPADAYAG SA PITO KA MGA KAPANAHONAN SA IGLESIA mga nagasulti gayud sa laing mga dila, kinahanglan nga mas samot pa kay sa kaniadto nga bug-os natong dili tagdon ang ingon niana nga doktrina. Busa makita na ninyo karon, nga dili gayud nato mahimong isulti kung unsa ang wala gisulti sa Biblia. Sa diha nga ginatudlo kanato sa Kasulatan nga ang buhat sa Balaang Espiritu, ug ang pagpadayag nianang Dalayegon nga Persona mao ang pagdala sa kamatuoran sa matag kapanahonan ngadto sa matuod nga binhi nianang kapanahonan, masayran nato kung ingon-ana nga ang Espiritu kinahanglan nagapuyo gayud sa maong tawo o dili niya mahimo nga madawat ang maong kamatuoran alang nianang panahona. Amen. Husto gayud kana. Ug kung kining mga kapanahonan aduna ma'y dalhon, sigurado nga dalhon sa mga niini ug pamatud-an ang kamatuoran. Karon sa dili pa nato biyaan kini nga hilisgutan gusto kong mapaklaro pa ang akong kaugalingon bahin sa kung unsa gayud ang Bautismo sa Espiritu Santo sumala sa Pulong. Dili kini sumala kanako, ug dili kini sumala kaninyo. Kinahanglan kini nga sumala gayud sa "Mao kini ang ginaingon sa Ginoo," o nagiyahan kita nga sayup. Amen. Sa sugod pa lang mahimatikdan na ninyo nga diha sa akong mga panagtigum sa pagkatapus ko pagwali og pang- ebanghelyo nga panerbisyo, o pagpanudlo man nga mensahe, akong ginataktak ang pukot ug nagapangdapit ako og tubag gikan sa mga tawo. Ginahangyo ko sila nga moadto sa unahan ug dawaton ang Balaang Espiritu. Ang akong mga higalang Pentecostal, sa pagkadungog nila kanako nga nagasulti niini nagatoo sila nga ginadapit ko ang mga tawo nga moadto sa unahan aron nga mabautismohan sa Espiritu Santo tungod kay sila natawo na pag-usab. Busa sa diha nga ginadapit ko kadtong mga puno-sa-Espiritu nga moduol ug atimanon kadtong mga nanagtubag sa maong pagdapit nga dawaton ang Espiritu, dinaghan nga mangadto sa unahan ang kining bililhon nga mga igsoon ug atimanon nila ang mga tawo sa paagi nga dasigon ang mga niini nga magsurender ngadto sa Dios ug toohan nga makasulti sa laing mga dila. Nahimo kining hinungdan sa dakung kalibug ug gusto ko nga sultihan kamo sa eksakto kung unsa ang buot ko ipasabot. Ang pasabot ko mao nga moadto sa unahan ang makasasala ug aron nga matawo pag-usab, nga mabautismohan pasulod sa lawas ni Cristo pinaagi sa Espiritu Santo nga mao ang eksaktong nahitabo didto sa Pentecostes sa dihang gisugdan ang iglesia. Sa laing pagkasulti, ang maipanganak sa Espiritu mao ang mabautismohan gayud sa Espiritu Santo. Kini usa ra ug pareho lang. Karon nahunahunaan ko nga mahimong makapalibog kini sa makadali, maingon nga daghan sa mga tawo ang nakahibalo nga naordenahan ako kaniadto nga usa ka Baptist nga magwawali ug malig-on akong nagpahayag nga wala
ANG KAPANAHONAN SA IGLESIANG ESMIRNA kini nakuha sa mga Baptist sa pag-ingon nila nga nadawat mo na ang Espiritu Santo SA DIHA nga nagtoo ka, kay dili ingon niana kini. Madawat mo Siya "SUKAD nga nagtoo ka." Mga Buhat 19:2-6, "Siya miingon kanila, Nakadawat ba kamo sa Espiritu Santo sukad nga mitoo na kamo? Ug sila miingon kaniya, Wala man gani kami makadungog nga aduna diay Espiritu Santo. Ug siya nangutana kanila, Ngadto ba diay sa unsa ang pagbautismo kaninyo? Ug sila mitubag, Ngadto sa bautismo ni Juan. Dayon si Pablo miingon, si Juan nagbautismo sa bautismo sa paghinulsol, nga nag-agda sa katawhan, sa pagsalig Niadtong moabot sa ulahi kaniya, sa ato pa, kang Cristo Jesus. Sa ilang pagkadungog niini, sila gipangbautismohan sa Ngalan ni Ginoong Jesus. Ug sa napandongan na sila ni Pablo sa iyang mga kamot, ang Espiritu Santo mikunsad kanila; ug sila nanagpanulti sa laing mga pinulongan, ug nanaghimo'g mga propesiya." Mao na kana. Nangutana si Pablo, "Nakadawat na ba kamo SUKAD, DILI SA DIHA nga mitoo kamo." Ug aduna'y usa ka dakung kalainan dinha, kay kini mao nga nagadawat kita HUMAN nga mitoo kita. Ang Mga Taga-Efeso 1:13 usa ka eksakto nga pulong nga gipamulong pag-usab bahin sa kung unsa ang nahitabo didto sa Efeso sumala sa Mga Buhat 19, "Nga Kaniya usab nagsalig kamo, HUMAN nga nadungog ninyo ang Pulong sa kamatuoran, ang Maayong Balita sa inyong kaluwasan: nga Kaniya usab HUMAN nga mingtoo kamo (dili sa diha nga mitoo kamo), giselyohan kamo sa Espiritu Santo sa saad." Karon ania ang akong punto. Daghan kaayo sa atong mga modernista ug bisan sa atong mga pundamentalista (kono) nga nagapanoo ngadto sa kaluwasan sulod sa usa ka panahon nga sa daghang mga higayon gitawag kini "ang paghimo og desisyon," ug kana dugay nang gitawag nga mao ang pagdawat kang Cristo o ang matawo pag-usab. Karon ang pagdawat kang Cristo mao ang pagdawat sa Iyang Espiritu. Ang pagdawat sa Iyang Espiritu mao ang matawo pag-usab. Ang pagdawat sa Iyang Espiritu mao ang mabautismohan sa Espiritu Santo. Amen. Nagatoo kini nga mga tawo. Maanindot kana. Apan mihunong sila dinha. Ginadawat mo ang Espiritu Santo HUMAN nga mitoo ka. Dugay nang ingon niana kini ug magpabilin nga pirming ingon niana. Ang una mismong pulong sa pagpanudlo ngadto sa mga tawo mao'y pinaagi kang Pedro didto sa Pentecostes ug nag-ingon siya, "Maghinulsol kamo, ug managpabautismo ang tagsatagsa kaninyo sa Ngalan ni Jesus Cristo alang sa pagpasaylo sa mga sala, ug madawat ninyo ang gasa nga Espiritu Santo. Kay ang saad alang kaninyo, ug sa inyong mga anak, ug sa tanang atua sa halayo, bisan ang kapid-an nga pagatawgon sa atong Ginoong Dios." Kini nga mga panudlo miabot ingon nga usa ka direktang tubag gikan kang Pedro nga may kalabutan sa kung unsa ang 161
162 USA KA PAGPADAYAG SA PITO KA MGA KAPANAHONAN SA IGLESIA tinuod gayud nga nahitabo didto sa Pentecostes. Ang nahitabo mao nga sumala kang Joel ginabubo sa Dios kaniadto ang gisaad nga Balaang Espiritu ngadto sa tanang unod. Wala pa gayud Siya gibubo sa wala pa kadtong maong panahon o gihatag man sa wala pa kadtong panahona. Mao kini kadto. Apan KINI moabot sugod niadtong maong panahon pinaagi sa paghinulsol, nga mabautismohan sa Ngalan ni Ginoong Jesus Cristo, ug dayon obligado na ang Dios nga pun-on kadtong mga nangduol. Si Pedro, o ang si kinsa man nga mga apostoles kaniadto wala gayud nag-ingon, "Kinahanglan nga matawo gayud kamo pag-usab, ug dayon mapuno sa Espiritu." Nga kini mao ang sulundan sa kasinatian nga may kalabutan sa pagdawat sa Balaang Espiritu, himatikdi og maayo ang mismong sunod nga kahigayonan nga miabot ang Espiritu diha sa mga tawo. Mga Buhat 8:5-17, "Ug si Felipe milugsong ngadto sa lungsod sa Samaria, ug giwali niya si Cristo ngadto kanila. Ug ang mga tawo nagkahiusa sa pagpatalinghug sa mga butang nga giingon ni Felipe, sa hingdunggan ug hingkit-an nila ang mga milagro nga iyang gibuhat. Kay gikan sa daghang mga giyawaan, nanggula ang mga mahugaw nga espiritu, nga nanagpaniyagit sa makusog nga tingog: ug ang daghang mga paralitiko, ug nga mga bakol, nangaayo. Ug may dakung kalipay niadtong lungsora. Ug dihay usa ka tawo, nga ginganlan si Simon, nga kanhi nagsalamangka didto niadtong lungsora, ug siya nakapahibulong gayud sa mga tawo sa Samaria, sa pag-ingon nga siya usa ka dakung tawo: kaniya naminaw ang tanan, gikan sa mga iwit hangtud sa kadagkuan, nga nanag-ingon, Kining tawhana mao ang gahum sa Dios nga ginganlan daku. Ug sila nagpatalinghug kaniya, kay gilamat gayud sila niya sa iyang mga malimbungon nga katingalahan sa hataas nga panahon. Apan sa diha nga nagpanoo na sila kang Felipe sa pagmantala niya sa Maayong Balita mahitungod sa gingharian sa Dios, ug sa Ngalan ni Jesus Cristo, nanagpabautismo sila, nga mga lalaki ug mga babaye. Ug bisan si Simon usab mitoo: ug sa nabautismohan na, nagpadayon siya uban kang Felipe, ug natingala, sa pagkakita niya sa mga ilhanan ug sa dagkung mga milagro nga nangahimo. Ug unya sa pagkadungog sa mga apostoles didto sa Jerusalem nga ang Samaria midawat sa Pulong sa Dios, gipaadto nila si Pedro ug si Juan: nga sa ila nang paghiabut, nag-ampo alang kanila, aron madawat nila ang Espiritu Santo: (kay Kini wala pa makakunsad sa bisan kang kinsa kanila: kay sila igo lang nabautismohan sa Ngalan sa Ginoong Jesus.) Ug ilang gipandungan sila sa mga kamot, ug nakadawat sila sa Espiritu Santo." Sumala sa bersekulo 12, NAGPANOO SILA SA PULONG. Gipangbautismohan sila dayon sa Ngalan ni Ginoong Jesus. Pero sumala sa bersekulo 16, bisan pa niana, WALA nila SA GIHAPON NADAWAT
ANG KAPANAHONAN SA IGLESIANG ESMIRNA ANG BALAANG ESPIRITU. PAGKAHUMAN lamang nga mitoo sila ug nabautismohan gayud sa husto nga ayha nilang nadawat kaniadto ang Espiritu Santo. Mao kana ang eksaktong sulundan nga gipahamutang ni Pedro diha sa Mga Buhat 2:38-39. Ang usa pa ka Kasulatan nga nagahatag og makahibulong nga kahayag mahitungod niini mao'y makita diha sa Mga Taga-Galacia 3:13-14, "Gipanunglo kadtong tanan nga gibitay sa usa ka kahoy: aron ang panalangin kang Abraham makadangat sa mga Gentil pinaagi kang Jesus Cristo; nga (aron nga) kita makadawat sa saad sa Espiritu pinaagi sa pagtoo." Karon dili mahimong ingnon sa unsa mang paagi nga ang "panalangin kang Abraham" mao ang pagkatawo na pag-usab, ug nga ang "saad sa Espiritu" mao ang Bautismo sa Espiritu Santo, ingon nga duha ka magkalahi nga mga panghitabo. Kay ingon niini ang mabasa sa Kasulatan: "Namatay si Jesus diha sa krus, ug pinaagi niana nga kamatayon ug pagkabanhaw, ang panalangin kang Abraham nakadangat sa mga Gentil, nga ginabiyaan ang mga Judio. Nahitabo kini aron nga mahimong maangkon sa mga Gentil ang Espiritu." Aron masabtan kung unsa gayud ang bag-o ko lang giingon mao'y klarohon kon ngano nga ang mga iskolar wala gayud nila sukad makaplagan si Pablo nga nagaingon diha sa unsa mang higayon nga, "Kinahanglan matawo kamo pag-usab ug DAYON nga mapuno kamo sa Espiritu." Ila nang gihunahuna nga anaa na kini dinha, ug nagbutang sila sa kaugalingon nilang mga kahulogan aron ipasulti kini og ingon niana, APAN ANG KASULATAN WALA NAGASULTI OG INGON NIANA. Wala usab kini gisulti ni Jesus. Tan-awa ang Juan 7:37-39, ug basaha kini karon nga may pagsabot. "Karon sa katapusang adlaw, ang labing dakung adlaw sa fiesta, mitindog si Jesus ug misinggit, nga nagaingon, Kung aduna'y tawong giuhaw, umari siya Kanako, ug uminom. Ang motoo Kanako, sumala sa giingon sa Kasulatan, gikan sa sulod niya modagayday ang mga suba sa tubig nga buhi. (Apan niini nagsulti Siya mahitungod sa ESPIRITU, Nga pagadawaton niadtong mga mitoo Kaniya: kay ang Espiritu Santo wala pa man ikahatag; sanglit niadtong tungora si Jesus wala pa man himayaa.) " Karon tin-aw ug mapahimug-aton ang ginasulti dinhi nga sa pag-inom sa magtotoo pinaagi sa pagduol niya kang Jesus diha sa pagtoo magkaaduna'y mga suba sa tubig nga buhi nga magadagayday gikan kaniya. Ug ginapahamutang kini nga kasinatian didto sa Pentecostes. Karon nga ginatiman-an kini diha sa atong hunahuna basahon nato ang Juan 4:10 ug 14, "Kon nasayod ka pa lamang sa gasa sa Dios, ug kung Kinsa kining nagaingon kanimo, Paimna Ako; mangayo ka gayud unta Kaniya, ug ikaw hatagan Niya'g 163
164 USA KA PAGPADAYAG SA PITO KA MGA KAPANAHONAN SA IGLESIA buhi nga tubig." "Apan bisan kinsa nga magainom sa tubig nga Akong igahatag kaniya dili na gayud pagauhawon; apan ang tubig nga Akong igahatag kaniya mahimong diha sa sulod niya usa ka tuboran sa tubig nga magatubod ngadto sa pagkakinabuhing walay katapusan." Gihisgotan kining mao ra sa gihapon nga tubig nga buhi, apan sa niining higayona dili na kini gitawag og usa ka suba; gitawag na kini og atabay. Dinha masayop ang mga tawo. Tungod nga gitawag kini og usa ka atabay ug usa ka suba, nagadahum sila sa usa ka bahin nga kini ang gihatag sa Espiritu nga kinabuhing walay katapusan ug sa sunod nga bahin kon diin nga gitawag kini og usa ka suba (nga nagapasabot og usa ka dakung dinamismo) kini gayud ang Espiritu karon nga gikahatag ingon nga usa ka pagtuga og gahum. Dili ingon niana. Usa ra ug mao ra sa gihapon kini. Ang Espiritu ang mao'y nagahatag og kinabuhi ug gahum, ug miabot kana didto sa Pentecostes. Unsa man kining nagpahinungdan niining sayup nga pagsabot? Ang tubag mao'y, "KASINATIAN." Nanagpadayon kita pinaagi sa kasinatian ug dili sa Pulong. Isalikway ang kasinatian ingon nga mao ang inyong linyang sukdanan. Aduna'y usa ra ka pangtonton, usa lamang ka metrosan, ug kana mao ang PULONG. Karon himatikdi og maayo ug sabta kini. Miingon si Pedro, "Maghinulsol kamo, ug managpabautismo sa Ngalan ni Jesus Cristo alang sa pagpasaylo sa mga sala, ug madawat ninyo ang gasa nga Espiritu Santo." Miingon si Pablo, "Nakadawat ba kamo sa Espiritu Santo SUKAD nga mitoo kamo?" Kini ang kinatibuk- an sa atong problema mismo dinhi. Nagahinulsol ang mga tawo sa ilang mga sala, nabautismohan sila sa tubig, APAN WALA SILA NAGAPADAYON UG NGA MADAWAT ANG ESPIRITU SANTO. NAGATOO KA NGADTO SA PAGDAWAT SA ESPIRITU. Ang pagtoo kang Jesus mao ang lakang sa hustong direksyon nga mao'y paingon sa Espiritu Santo. Apan nagahunong dinha ang mga tawo. Nagapadayon sila hangtud sa tubig ug dayon nagahunong na. Nagatoo sila, ug dayon nagahunong na. Ang Biblia wala nagaingon nga nadawat mo SA DIHA nga nagtoo ka. Kini mao'y, "Nadawat mo ba ang Espiritu Santo SUKAD nga mitoo ka?" Ang eksakto ug literal nga hubad mao'y: "Ikaw ba, human nga nagtoo na, nakadawat na ba sa Espiritu Santo?" Nagatoo ang mga tawo ug dayon nagahunong na. Wala ka nagadawat sa Espiritu Santo sa diha nga nagatoo ka na NGADTO Kaniya, tungod nga naghinulsol na. Nagapadayon ka ug ginadawat ang Espiritu Santo. Nakita ba ninyo kini? Mao kana ang sayup sa atong mga pundamentalista. Wala silay gahum tungod kay sila nagahunong na nga wala pa nakaabot sa Pentecostes. Sama sila sa mga anak sa Israel nga nanggawas sa Egipto ug nanghunong na nga wala pa nakaabot sa Yutang Saad.
ANG KAPANAHONAN SA IGLESIANG ESMIRNA Karon kadto nga mga anak sa Israel mibiya sa Egipto nga mga duha ka milyon ka mga tawo ang gidaghanon. Dungan silang tanan nga mipanaw, ang tanan nakakita sa mao ra nga mga milagro sa Dios, ang tanan nakaambit sa mao ra nga manna ug tubig nga gikan sa gibunalan nga bato, ang tanan nanagsunod sa mao ra nga panganud pag-adlaw ug haligi nga kalayo pag-gabii pero DUHA LAMANG ang nakadangat sa Yutang Saad. DUHA LAMANG ANG MATUOD O TINUOD NGA MGA MAGTOTOO. Tinuod kana tungod kay ginaingon kanato sa Pulong nga nangamatay ang tanang uban niadto tungod sa pagkawalay-pagtoo; ug tungod sa pagkawalay- pagtoo wala sila makasulod. (Mga Hebreohanon 3:19.) Dayon tungod nga ingon niana kini, ug nga DUHA lamang ANG NAKASULOD, ang tanang uban pa kung ingon-ana dili matuod nga mga magtotoo. Unsa man ang nagpalahi niini? Duha ra ang nagpabilin sa Pulong. Sa diha nga nangluya ang kasingkasing sa napulo ka mga maniniid didto sa Kadesh Barnea, si Josue ug si Caleb wala gayud nagduhaduha kay gitoohan nila ang Pulong ug nanag-ingon, "Labi pang may kasarang kita nga kuhaon kana nga yuta." Nahibalo sila nga mahimo nila tungod kay nag-ingon na ang Dios, "Gihatag Ko na kaninyo ang maong yuta." Human nga nakita na niadtong mga Israelita ang gahum ug kaayo ug ang kaluwasan sa Dios wala sila nakasulod ngadto sa kapahulayan, nga mao ang tipo sa Espiritu Santo. Busa makita ninyo mismo karon nga gamay ra ang motoo gayud hangtud ngadto sa pagdawat sa Espiritu sa Dios. Bueno, ingon na niini kahalayo ang atong naabot. Karon gusto ko pang mopadayon, ug nasayod ako nga kung padayonon ko makapapukaw gayud ako og mga emosyon. Pero usa kana ka butang nga dili ko tulubagon. Aduna ko'y tulubagon ngadto sa Dios ug sa Iyang Pulong ug sa mga katawhan nga ngadto kanila gipadala ako sa Dios. Kinahanglan akong magmatinud-anon sa tanan nga gikahatag Niya kanako aron isulti. Sa Juan 6:37 ug 44 nagaingon kini, "Ang tanan nga gihatag Kanako sa Amahan moduol gayud; ug siya nga moduol Kanako dili Ko gayud isalikway." "Walay tawo nga makaduol Kanako, gawas kung ang Amahan nga nagsugo Kanako magadani kaniya: ug Ako magabanhaw kaniya sa katapusan nga adlaw." Juan 1:12-13, "Apan sa tanan nga nanagdawat Kaniya, kanila naghatag Siya sa katungod sa pagkahimong mga anak sa Dios, kanila nga nanagtoo sa Iyang ngalan: nga nangatawo, dili sa dugo, bisan sa kabubut-on sa unod, bisan sa kabubut-on sa tawo, KONDILI SA DIOS." Mga Taga-Efeso 1:4-5, "Ingon nga Siya nagpili kanato diha Kaniya sa wala pa ang pagtukod sa kalibutan, aron kita mahimong balaan ug walay ikasaway sa Iyang atubangan diha sa gugma: sa 165
166 USA KA PAGPADAYAG SA PITO KA MGA KAPANAHONAN SA IGLESIA Iyang gipili kita nga daan aron mahimong sinagop nga mga anak pinaagi kang Jesus Cristo ngadto sa Iyang Kaugalingon, sumala sa kahimut-an sa Iyang kabubut-on." Karon ingon nga dili gayud masabud sa maong hilisgutan bahin sa labaw'ng kamandoan sa Dios (kay kana lang mismo mogahin na og usa ka libro) tugoti kong ipakita dinhi nga sumala sa niining mga bersekulo, si Jesus Cristo nagapili sa Iya mismong pangasaw- onon sama lang gayud nga ang mga kalalaken-an karon nagapili sa ilang mga pangasaw-onon. Ang pangasaw-onon sa karon dili basta lang nagadesisyon nga mokuha siya og usa ka lalaki nga mamahimong iyang bana. Dili sir. Ang pamanhonon ang mao'y nagadesisyon ug ang nagapili sa usa ka babaye nga mamahimong iyang pangasaw-onon. (Juan 15:16, "Kamo wala magpili Kanako, kondili Ako ang nagpili kaninyo.") Karon sumala sa Pulong sa Dios, gipili ang pangasaw-on sa wala pa ang pagkatukod sa kalibutan. Kini nga pagpili sa pangasaw-onon Iyang gituyo diha Kaniya. Mga Taga-Efeso 1:9. Ug diha sa Mga Taga-Roma 9:11 nagaingon kini, "Aron magapadayon ang katuyoan sa Dios sa pagpamili nga daan." Dili ninyo mahimong basahon kini sa bisan unsa mang paagi. Ang pinaka-katuyoan, ang walay katapusan nga katuyoan sa Dios mao ang pagkuha og usa ka pangasaw-onon nga gikan sa Iyang KAUGALINGON MISMONG pagpili, ug gituyo Niya kana sa Iyang Kaugalingon, ug ingon nga eternal gibuot na kini sa wala pa ang pagkatukod sa kalibutan. Bantayi og maayo karon ug tan-awa kini. Sa wala pa gayu'y usa ka tipik sa gabon sa bitoon; sa dili pa Dios ang Dios (Ang Dios usa ka butang nga ginasimba ug wala pa gayud kaniadto og usa nga mosimba Kaniya, busa Siya niadtong panahona potensyal pa lang nga Dios). ug nga naila pa lang Siya kaniadto nga Espiritung eternal, atua na daan ang pangasaw-on sa Iyang hunahuna. Oo, atua na gayud siya. Nagalungtad na siya kaniadto sa Iyang mga hunahuna. Ug unsa man ang mga hunahuna sa Dios? Eternal ang mga niini, dili ba? Ang eternal nga mga hunahuna sa Dios! Pangutan-on ko kamo, "Eternal ba ang mga hunahuna sa Dios?" Kung makita ninyo kini, daghang mga butang ang inyong makita. Ang Dios walay-pagkabalhin diha sa kinaiya ug gawi. Atong natun-an kana ug napamatud-an na kana. Walay kinutoban ang Dios sa Iyang mga kasarang busa Siya ingon nga Dios ang nahibalo gayud sa tanantanan. Kung nahibalo Siya sa tanantanan, kung ingon-ana dili nga nagatoon pa Siya karon, ni nagatimbangtimbang pa diha sa Iyang Kaugalingon, ni Siya sa unsa mang panahon nagadugang sa Iyang kahibalo. Kung mahimo man Niyang dugangan ang Iyang kahibalo, kung ingon-ana dili Siya nahibalo sa tanantanan. Ang pinakamaayong masulti nato mao nga ingon niana Siya kung
ANG KAPANAHONAN SA IGLESIANG ESMIRNA usahay. Apan dili kana subay sa Kasulatan. Siya ang MAO'Y nahibalo sa tanantanan. Wala gayud Siya nagkaaduna og bag- ong hunahuna bahin sa unsa mang butang tungod kay ang tanan Niyang mga hunahuna anaa na Kaniya ug pirming anaa gayud Kaniya, ug nahibalo na daan sa katapusan gikan sa kinasugdanan pa lang tungod kay Siya Dios. MAO NGA ANG MGA HUNAHUNA SA DIOS ETERNAL. TINUOD ANG MGA NIINI. Dili ang mga niini og sama lang sa usa ka tawo nga aduna og plano nga iyang gihimo ug nga sa usa ka adlaw magkaaduna na'y lawas ug porma, pero ang mga niini tinuod na gayud ug eternal, ug kabahin sa Dios. Tan-awa kung ginaunsa niini pagpamuhat. Kanunay'ng anaa na sa Dios ang Iyang mga hunahuna mahitungod kang Adan. Si Adan, maingon nga anaa sa Iyang mga hunahuna, wala pa gipahayag. Ang Mga Salmo 139:15-16 magahatag kaninyo sa gamay'ng ideya bahin niini, "Ang akong lawas wala hisalipdi gikan Kanimo, sa diha nga sa tago gibuhat ako, ug sa buhat nga kahibulongan didto sa mga dapit nga labing ubos sa yuta. Sa wala pa mahingpit ang lawas ko, nakita na sa Imong mga mata; ug diha sa Imong basahon nahasulat na ang tanan, bisan pa ngani ang mga adlaw nga natudlo alang kanako, sa diha nga wala pa'y miabot kanila." Nga, sama sa gikaingon ko na, wala gisulat mahitungod kang Adan apan nagahatag kini kaninyo og ideya ug kahibalo nga ang maong hunahuna atua na sa Iyang hunahuna, ug eternal kana nga hunahuna ug gikinahanglan nga maipahayag. Busa sa dihang giumol kaniadto si Adan gikan sa abog sa yuta ug ang espirituhanon niyang pagkatawo gibuhat sa Dios, nan nahimo si Adan nga hunahuna sa Dios nga naipahayag, ug kadto nga mga hunahunang eternal napadayag na karon. Mahimo natong hisgotan kadtong gatusan ka mga tuig nga nangagi. Makaplagan nato ang usa ka Moises, usa ka Jeremias, usa ka Juan nga Bautista, ug ang matag usa sa mga niini mao'y eternal nga hunahuna sa Dios nga naipahayag sa tukmang panahon niini. Dayon miabot kita kang Jesus nga mao ang LOGOS. Siya mao ang hingpit ug bug-os nga HUNAHUNANG naipahayag ug naila Siya ingon nga mao ang Pulong. Mao kana kung unsa Siya SA KARON, ug MAMAHIMONG INGON NIANA hangtud sa kahangturan. Karon nagaingon kini nga "Gipili Niya kita DIHA KANIYA (kang Jesus) sa wala pa ang pagtukod sa kalibutan." Nagapasabot kana nga atua na kita mismo UBAN Kaniya diha sa kaisipan ug mga hunahuna sa Dios sa wala pa ang pagkatukod sa kalibutan. Nagahatag kana og kinaiyahang ETERNAL ngadto sa mga pinili. Dili kamo makaikyas niana. Tugoti kong magsal-ot og usa ka hunahuna dinhi. Bisan ang atong natural nga pagkahimugso nahibasi sa pagpili. Ang 167
168 USA KA PAGPADAYAG SA PITO KA MGA KAPANAHONAN SA IGLESIA mga obaryo sa babaye nagapagawas og daghan, pagkadaghang mga itlog. Apan ngano man nga diha sa usa ka panahon usa ka pihong itlog ang nagagawas ug dili nga uban pa? Ug dayon diha sa mga semilya sa lalaki, sa dili maipasabot nga hinungdan usa ka semilya ang nahipasulod ang kaugalingon niini ngadto sa maong itlog samtang ang uban nga makahimo usab sa pagpahisulod sa ilang kaugalingon sa ingon usab ka sayon, o nga aduna og mas maayo pang kahigayonan nga buhaton kana wala nabuhat kana ug nangamatay. Aduna'y usa ka kaalam ang anaa sa likod niining tanan, kay kung wala man unsa ma'y nagabuot kung ang bata ba usa ba ka lalaki o babaye, bulagaw ba o moreno, puti ba o itum ang klase sa mga mata, ug uban pa. Sa paghunahuna niini palandunga ang mahitungod kang Josue ug Caleb. Dili ba giingon ni Jesus diha sa Juan 6:49, "Ang inyong mga ginikanan nanagpangaon sa mana didto sa kamingawan, ug nangamatay sila"? Kadto nga mga ginikanan nga nangamatay gikinahanglan niadto ingon nga mga kagikanan sa mga tawong ginasultihan kaniadto ni Jesus. Nangamatay sila, pero atua sila sa pagpili sa Dios diha sa natural sama nga si Josue ug si Caleb diha sa Espirituwal. Apan sa pagpadayon. Kini nga mga pinili dili lamang nga mao ang eternal nga mga hunahuna sa Dios nga igapahayag sa unod diha sa gikatakda nilang panahon, kondili kining mao ra nga mga pinili gitawag sa usa pa ka ngalan. Mga Taga-Roma 4:16, "Tungod niini nga hinungdan kini nagagikan sa pagtoo, aron mahimong tungod sa grasya; aron ang saad magapadayon nga malig-on sa tibuok nga kaliwatan; dili lamang niadtong anaa sa kasugoan, kondili usab niadtong aduna'y pagtoo ni Abraham; nga mao ang amahan natong tanan." Mga Taga- Roma 9:7-13, "Dili usab, tungod kay sila sa kaliwatan ni Abraham, nga mga anak ngatanan sila: apan, kang Isaac pagatawgon ang imong kaliwat. Sa ato pa, Sila nga mga anak sa unod, dili kini sila ang mga anak sa Dios: kondili ang mga anak sa saad mao ang ginaisip nga kaliwat. Kay kini mao ang pulong sa saad, Sumala niini nga panahon Ako moanhi, ug si Sarah makadawat og usa ka anak nga lalaki. Ug dili lamang kini; kondili si Rebeka usab sa nakapanamkon gikan sa usa, kang Isaac nga atong amahan; (kay ang kabataan sanglit wala pa mangatawo, ug wala usab makabuhat bisan unsa nga maayo kun dautan, aron nga magadayon ang tuyo sa Dios ingon sa pagpili, dili sa mga buhat, kondili gikan Kaniya Nga nagatawag;) gisultihan siya, Ang magulang mag-alagad sa manghud. Sumala sa nahasulat, Gihigugma Ko si Jacob, apan si Esau Akong gidumtan." Mga Taga-Galacia 3:16, "Karon ang mga saad gihatag kang Abraham ug sa iyang kaliwat. Siya wala mag-ingon, Ug sa mga kaliwatan, ingon nga daw daghan sila; kondili ingon nga usa, Ug sa imong kaliwat, nga mao si Cristo." Mga Taga-Galacia 3:29, "Ug kung kamo iya
ANG KAPANAHONAN SA IGLESIANG ESMIRNA ni Cristo, nan kamo kaliwat ni Abraham, ug mga manununod sumala sa saad." Sumala sa Mga Taga-Roma 4:16 makita nato nga ang Dios naghatag og usa ka Siguradong Saad ngadto sa TANAN nga mga binhi ni Abraham, ug ginapahamutang ni Pablo ang iyang kaugalingon ug ang tanang magtotoo sa ilalum niana nga pagkapinili tungod kay nagaingon siya, "...Si Abraham; nga mao ang amahan natong TANAN." Dayon nagapadayon siya dili lang sa paghiktin pa sa iyang pagpasabot niini, kondili gitino pa gayud kini kay diha sa Mga Taga-Galacia 3 iyang giila ang maong BINHI (pang-usahan) nga mao si Jesus, ug giisip "ang binhi" nga mga anak ingon nga mga anak sa saad, ug ang saad ingon nga may kalabutan sa "pagpili," o "sa pagpili sa Dios." Ug eksaktong mao kana kung unsay atong dugay nang ginaingon. Kining mga iya sa Harianong Kaliwatan mao ang mga pinili sa Dios; mao ang mga pinili nang daan, mga inila na daan sa Dios, ug mga anaa na sa kaisipan sa Dios ug sa Iyang mga hunahuna. Sa klaro kaayong sinultihan ang Matuod nga Pangasaw-onon ni Cristo eternal na nga atua sa kaisipan sa Dios, bisan nga wala pa naipahayag hangtud nga mitungha ang matag usa diha sa tagsatagsang gikatakda, gikatudlo nga tukmang kapanahonan. Sa diha nga mitungha ang maong matag miyembro nahimo kining NAIPAHAYAG NA ug giangkon ang puwesto niini diha sa lawas. Mao nga kining pangasaw-onon mao ang literal nga GILITOK NGA PULONG NGA BINHING PANGASAW- ONON. Ug bisan nga siya babaye sa pagkatudlo gitawag usab siya nga "lawas ni Cristo." Dayag kaayo nga angay siyang pagatawgon og ingon niana kay siya gikatakda nang daan diha Kaniya, nga gikan sa mao rang gigikanan, eternal nga kauban na Niya, ug nga ginapadayag karon ang Dios diha sa usa ka lawas nga daghang-miyembro hinonoa ang Dios kaniadto nadayag diha sa USA RA KA MIYEMBRO, nga mao ang atong Ginoong Jesus Cristo. Karon kung ingon-ana, ania kita nga padulong na ngadto sa usa ka konklusyon. Maingon nga ang eternal nga Logos (ang Dios) nadayag sa Anak, ug nga kang Jesus nagpuyo sa pagkalawas ang bug-os kahupnganan sa pagka-Dios, ug kana nga Usa Nga Eternal mao ang Amahan nga nadayag diha sa unod, ug pinaagi niana nadawat ang titulo nga Anak, ingon niana usab kita, eternal sa Iyang hunahuna nga sa ato nang panahon nahimong Gilitok nga Pulong nga Binhi nga daghang-miyembro, nga nadayag diha sa unod, ug kadtong eternal nga mga hunahuna kaniadto nga nadayag na karon diha sa unod mao ang mga anak sa Dios, nga mao ang tawag kanato. WALA KITA NAHIMO NGA BINHI TUNGOD SA MAONG PAGKATAWO PAG-USAB, MGA BINHI NA KITA UG MAO NGA NATAWO KITA PAG-USAB KAY ANG MGA PINILI LANG ANG MAHIMONG MATAWO PAG-USAB. 169
170 USA KA PAGPADAYAG SA PITO KA MGA KAPANAHONAN SA IGLESIA Tungod kay kita MGA BINHI NA DAAN mao ang hinungdan nga mahimo kitang buhion. Sa mga DILI-BINHI walay bisan unsa man dinha nga mahimong buhion. Kupti kini og maayo diha sa inyong hunahuna. Karon buhata ang sunod nga lakang. Ang pagtubos nagakahulogan og paliton balik. Ginabalik kini ngadto sa orihinal nga tag- iya. Ang Dios, pinaagi sa Iyang kamatayon, ang giula nga dugo mao ang NAGPALIT BALIK SA MGA IYA. Iyang gipalit balik ang Gilitok nga Pulong nga Binhing Pangasaw-onon. "Ang Akong mga carnero nagapatalinghug sa Akong tingog (Pulong), ug sila nagasunod Kanako." Ikaw usa na ka carnero sa una pa. Dili ka kaniadto usa ka baboy o iro nga nahimong usa ka carnero. Dili kana mahimo tungod kay ang tanan nga matang sa kinabuhi nagabunga ingon sa iyang matang ug walay mga pagbalhin sa mga kaliwatan. Ingon nga kita atua na sa mga hunahuna sa Dios ug dayon nga nadayag diha sa unod, moabot gayud ang adlaw sa dihang madungog nato ang Iyang tingog (ang Pulong), ug sa pagkadungog niana nga tingog masayran nato nga nagatawag kanato ang atong Amahan, ug maila nga kita mga anak sa Dios. Nadungog nato ang Iyang tingog ug mituaw sama sa gibuhat niadtong mawaldason nga anak, "Luwasa ako, oh, Amahan ko. Nagabalik na ako Kanimo." Ang anak sa Dios makapadayon pa sa dugay nga panahon sa dili pa niya maila nga usa diay siya ka anak. Sa pagkamatuod daghan sa matuod nga mga Cristohanon ang sama sa estorya mahitungod sa usa ka batang agila nga gipalumluman kaniadto sa usa ka himongaan. Nahibalo na mo nga ang agila usa ka tipo sa matuod nga magtotoo. Bueno, usa ka mag-uuma kaniadto ang mikuha og usa ka itlog gikan sa salag sa agila ug iya kining gipalumluman sa usa ka himongaan. Miabot ang panahon nga ang tanang mga itlog nga gilumluman sa maong himongaan nangahimo nang piso. Ang piso nga mga manok maayo ang kuyog-kuyog sa inahang manok apan dili masabtan niadtong batang agila ang maong mga pagklak-klak ug pagpangahig- kahig alang sa mga makaon diha sa nagtapok nga mga tai. Nahimo niyang makakuha og pagkaon pero nagkalibog gayud siya bahin niining tanan. Apan usa niana ka adlaw, ang inahang agila nga mao'y nangitlog sa maong itlog napanid- an niini gikan sa hataas kaayo nga kawanangan ang maong batang agila diha sa yuta. Haguros siya nga milupad paubos ug misinggit sa makusog niyang tingog aron molupad usab kini nga tagbuon siya. Wala pa gayud nadungog sa batang agila ang singgit sa usa ka agila, apan sa diha nga nadungog niya kadtong unang singgit aduna sa kung unsa sa sulod niya ang napukaw ug gitinguha niya nga molupad paingon niini. Apan nahadlok siya sa pagsulay niini. Misinggit pag-usab kadto nga inahan aron nga mopahitaas kini sa hangin ug sundan siya.
ANG KAPANAHONAN SA IGLESIANG ESMIRNA Mitubag kini sa pagsinggit nga nahadlok kini. Misinggit siya sa makausa pa, nga nagasinggit nga sulayan niini. Ginakapakapa sa batang agila ang iyang mga pako og iyang gipasulbong ang iyang kaugalingon ngadto sa kawanangan, ug sa pagtubag sa singgit sa iyang inahan, mipahitaas siya ngadto sa asul nga kawanangan. Makita ninyo nga siya usa na daan ka agila. Nanglihok siya nga daw sa usa ka manok sa makadiyut nga panahon apan dili siya matagbaw. Apan sa diha nga nadungog niya ang maong pagtawag sa halangdong agila miabot siya sa puwesto niya mismo. Ug pagmadungog sa usa ka matuod nga anak sa Dios ang singgit sa Espiritu pinaagi sa Pulong, siya usab, mailhan niya kung unsa siya ug modagan padulong ngadto sa Halangdong Propetang Agila ug makauban Niya hangtud sa kahangturan nga nakalingkod sa langitnong mga dapit diha kang Cristo Jesus. KARON PAABOT NA ANG ATONG PANG-TAKLUB NGA BATO SA KADAUGAN mahitungod sa Bautismo sa Espiritu Santo. Mga Taga-Galacia 4:4-7, "Apan sa pag-abot na sa tukma nga panahon, ang Dios mipadala sa Iyang Anak, nga natawo og babaye, natawo ilalum sa kasugoan, aron sa pagtubos sa mga nailalum sa kasugoan, aron kita managdawat sa pagkasinagop ingon nga mga anak. Ug tungod kay kamo mga anak man, ang Dios mipadala sa Espiritu sa Iyang Anak nganha sa inyong kasingkasing, nga nagatu-aw, Abba, Amahan. Sa pagkaagi nga dili ikaw ulipon, kondili anak; ug kung anak, nan manununod sa Dios pinaagi kang Cristo." Mao na kana. Mianhi si Jesus Cristo, namatay sa krus, ug gihimo ang Pagtubos (ang pagpabalik ngadto sa orihinal nga tag-iya pinaagi sa pagpalit, o sa pagbayad sa bili niini) ug pinaagi niini GIPUWESTO KITA INGON NGA MGA ANAK. Wala Niya kita gihimo nga mga anak, kay kita daan na Niyang mga anak, apan gipuwesto Niya kita ingon nga mga anak; kay hangtud nga kita ania sa kalibutan, sa unod, dili kita mahimong ilhon ingon nga Iyang mga anak. Gibihag kita sa yawa. Pero mga anak kita, bisan unsaon pa. Ug paminawa kini: UG TUNGOD NGA KAMO MGA ANAK, GIPADALA SA DIOS ANG ESPIRITU SA IYANG ANAK NGANHA SA INYONG KASINGKASING NGA TUNGOD NIINI NAGATU-AW KAMO, AMAHAN, AMAHAN." Kang kinsa ba miabot ang Espiritu didto sa Pentecostes? Sa mga anak. Sa Corinto? Sa mga Anak sa diha nga sila NAGPATALINGHUG SA PULONG. Unsa ba ang Bautismo sa Espiritu Santo? Kini mao ang Espiritu nga Nagabautismo kaninyo pasulod ngadto sa lawas ni Cristo. Kini ang pagkatawo pag-usab. Ang Espiritu kini sa Dios nga nagasulod ug nagapuno kaninyo human nga kamo naghinulsol, (sa pagpatalinghug sa Iyang Pulong) ug nga nabautismohan na sa tubig ingon nga usa ka pangamuyo sa usa ka maayong kaisipan sa atubangan sa Dios. 171
172 USA KA PAGPADAYAG SA PITO KA MGA KAPANAHONAN SA IGLESIA Ang atong gipahayag bag-o pa lang mas masayon para sa tanan nga sabton kung nagtoo ang tanan sa doktrina sa pagkausa sa pagka-Dios. Tungod kay dili tulo ka mga persona ang diha nianang pagka-Dios kondili USA RA. Mao nga WALA kita gipanganak pag-usab sa Espiritu sa Kinabuhi ni Jesus nga nagasulod, ug dayon sunod niana nagasulod na ang Balaang Espiritu nga nagahatag kanato og gahum. Kung matuod man kana, ngano man nga ginapakaulawan nato ang Amahan tungod sa dili nato paghatag Kaniya og kabahin sa atong hingpit nga kaluwasan, kay kung ang kaluwasan iyaha man sa Ginoo ug aduna'y tulo ka mga Ginoo, nan SIYA (ang Amahan) kinahanglan aduna og kalabutan, usab. Apan siguradong makita nga giklaro gayud kini ni Jesus nga Siya kadto ug Siya lamang gayud Ang Dios ug Siya ug Siya lang gayud ang nagasulod ngadto sa magtotoo. Nagaingon ang Juan 14:16 nga ang Amahan magapadala og lain nga Maglilipay. Apan ang bersekulo 17 nagaingon nga Siya (si Jesus) magapuyo kanila ug moanha gayud SULOD kanila sa dili madugay. Diha sa bersekulo 18 nagaingon Siya nga Siya moanha kanila. Sa pagpakigsulti Niya sa mga tinun-an diha sa bersekulo 23 miingon Siya, "Kami (ang Amahan ug Anak) moanha kaniya." Busa kini mao ang Amahan, Anak ug Espiritu Santo tanan nga nagasulod sa usa ra ka higayon kay USA RA KINI KA PERSONA ang naglangkub sa pagka-Dios. Kana nga pag-abot natuman didto sa Pentecostes. Walay duha ka mga pag-abot sa Espiritu, usa ra gayud. Ang problema mao nga ang mga tawo wala nasayod sa tinuod nga kamatuoran, ug nagatoo lang sila kang Jesus alang sa pagpasaylo sa sala pero wala gayud nagapadayon aron madawat ang Espiritu. Sa dili ko pa tapuson kini nga hilisgutan, nasayod ako nga aduna'y usa ka pangutana diha sa inyong hunahuna. Gusto ninyong hibaloon kung nagatoo ba ako sa doktrina bahin sa naunang-eksistensiya. Wala ako nagatoo nianang Mormon nga doktrina bahin sa naunang-eksistensiya sa mga kalag maingon nga wala usab ako nagatoo sa pagbalik sa kalag sa lain'g lawas o sa kalag nga nagabalhin ngadto sa lain'g lawas tapos sa kamatayon. Mag-amping dinhi ug tan-awa kini. Dili ang tawo ang mao'y eternal nga pinili nga daan sa Dios, ANG PULONG KINI, O ANG BINHI. Ingon niana kini. Sa una pa kaniadto, dugay na kaayong panahon kaniadto aron masabtan sa kaisipan sa tawo, ang Eternal nga Dios diha sa eternal Niyang mga hunahuna, gihunahuna ug gipahayag, "GIHIGUGMA KO SI JACOB, APAN SI ESAU AKONG GIDUMTAN" (Mga Taga-Roma 9:13), "UG WALA PA NI USA KANILA ANG NATAWO, UG NI MAY NAHIMO MAN NGA MAAYO O DAUTAN." Kita n'yo, ang HUNAHUNA kadto, ug kana dayon nga hunahuna naipahayag, ug gitubos sa Dios si Jacob, tungod kay si Jacob lang ang BINHI. Si Jacob,
ANG KAPANAHONAN SA IGLESIANG ESMIRNA lamang ang aduna'y binhi; mao kana kon ngano nga aduna siya'y pagtahud ngadto sa pagkapanganay ug sa pakigsaad sa Dios. Kung matuod ka nga binhi, patalinghugan mo kana nga Pulong; pagabautismohan ka sa Espiritu ngadto sa lawas ni Cristo, nga ginapuno ka ug ginahatagan ka og gahum, ug imong pagadawaton ang Pulong alang sa imong adlaw ug kapanahonan. Makita mo kung unsa nga nagakahimo nga klaro ang matuod nga ebidensiya sa diha nga ang Pulong napadayag kanimo? Usab, timan-i, nga si Jesus mao ang Harianong Binhi. Nagpuyo Siya sulod sa usa ka tawhanong lawas. Sa diha nga ang Espiritu nagtawag Kaniya (ang Hunahuna nga Naipahayag sa Pulong), miadto Siya sa Jordan ug didto nabautismohan sa tubig. Sa pagkatuman sa Pulong, mikunsad ang Balaang Espiritu diha Kaniya ug miingon ang tingog, "Kini mao ang Akong Anak nga pinalangga, patalinghugi ninyo Siya." Wala nag-ingon ang tingog, "Nahimo kini nga Akong Anak," Si Jesus MAO ang Anak. Gipahamutang sa Espiritu Santo nga Siya mao kanang Anak sa atubangan nilang tanan. Dayon human nga napuno sa ingon nianang paagi (ug ang mao rang sulundan mao'y nagpabilin nga mao sa gihapon didto sa Pentecostes ug hangtud-hangtud na pagkahuman niadto), misangyaw Siya nga may dayag nga gahum, nga ginadawat ang bug-os nga kapadayagan bahin sa Dios ug gikan sa Dios, alang niadtong adlawa. Karon kaganina pa kitang nagaingon nga ang matuod nga ebidensya nga nabautismohan na sa Espiritu Santo mao nga madawat sa magtotoo ang Pulong alang sa maong kapanahonan nga iyang ginapuy-an. Tugoti nga ipakita ko kaninyo sa ka-klaro gayud. Ang Pito ka Kapanahonan nga ginapahayag diha sa Pinadayag kapitulo 2 ug 3 nagalangkub sa tibuok gidugayon sa Kahupnganan sa mga Gentil, o sa tibuok panahon kon diin nagapakigtigayon ang Dios sa mga Gentil ngadto sa kaluwasan. Sa kada usa ka kapanahonan, nga walay pagpinig, ginaingon ang mao ra nga butang diha sa pagsugod ug sa pagtapos sa mensahe ngadto sa matag kapanahonan. "Ngadto sa mensahero sa (Efeso, Esmirna, Pergamo, Tiatira, Sardis, Filadelfia, Laodicea) isulat mo; Mao kini ang mga pulong Niya..." ug uban pa, ug uban pa. "Ang aduna'y igdulongog, kinahanglan magpatalinghug siya (pang-usa ra) sa ginaingon sa Espiritu ngadto sa mga iglesia." Himatikdi dinhi nga si Jesus (pinaagi sa Espiritu) sa MATAG kapanahonan nagapakigsulti Mismo ngadto sa USA RA ka tawo sumala sa Pulong para niana nga kapanahonan. USA ra ka mensahero para sa matag kapanahonan ang nagadawat sa kung unsa ang ginasulti sa Espiritu ngadto nianang kapanahonan, ug ang kanang USA RA KA MENSAHERO mao ang mensahero ngadto sa matuod nga iglesia. Siya nagasulti alang sa Dios 173
174 USA KA PAGPADAYAG SA PITO KA MGA KAPANAHONAN SA IGLESIA pinaagi sa kapadayagan ngadto sa "mga iglesia," ngadto sa matuod ug mini. Ang mensahe dayon ginapalanog ngadto sa tanan. Pero bisan nga ginapalanog kini alang sa tanan nga maabot niining mensahe, kana nga mensahe tagsatagsa nga madawat lamang sa usa ka kuwalipikado nga pundok sa usa gayud ka pamaagi. Ang tagsatagsa ka tawong gikan niana nga pundok mao'y aduna'y kasarang nga mapatalinghugan kung unsa ang ginasulti sa Espiritu pinaagi sa mensahero. Kadtong mga nagapatalinghug wala nagahimo sa kaugalingon nilang kapadayagan, ni ang usa ka grupo nagahimo og ilang pinundok nga kapadayagan, KONDILI ANG MATAG TAWO NAGAPATALINGHUG UG NAGADAWAT SA KUNG UNSA ANG NADAWAT NA SA MENSAHERO GIKAN SA DIOS. Karon ayaw hunahunaa nga talagsaon kini nga kahimtang, kay gipahamutang kini ni Pablo nga sulundan ilalum sa kamot sa Dios. Si Pablo lamang ang aduna'y bug-os nga kapadayagan alang sa iyang panahon nga napamatud-an pinaagi sa iyang pag-atubang sa uban pa nga mga apostoles nga nagpahayag nga si Pablo mao ang Propetang Mensahero ngadto sa mga Gentil alang niadtong panahona. Ug timan-i usab pinaagi sa paghulagway mismo sa Pulong, nga sa nagtinguha si Pablo kaniadto nga moadto sa Asia, gidilian siya sa Dios, kay ang mga carnero (ang Iyang mga anak) atua sa Macedonia ug sila (ang maong mga Taga-Macedonia) magpatalinghug sa kung unsay isulti sa Espiritu pinaagi kang Pablo, samtang ang mga tawo sa Asia dili. Sa matag kapanahonan aduna kita'y eksakto og mao ra nga sulundan. Mao kana kon ngano nga ang kahayag nagaabot pinaagi sa usa ka mensaherong gihatag sa Dios diha sa maong usa ka lugar, ug dayon gikan nianang mensahero didto nagakaylap ang maong kahayag pinaagi sa ministeryo sa mga uban pa nga matinud-anong natudloan. Pero siyempre kadtong tanan nga nagasangyaw kanunay gayud nga wala nakakat-on kung unsa ka mahinungdanon kini nga isulti LAMANG kung unsa ang gisulti na sa mensahero. (Hinumdumi, nga gipahimangnoan ni Pablo kaniadto ang mga tawo nga isulti lamang kung unsa ang iya nang gisulti, I Taga- Corinto 14:37, "Kon aduna'y maghunahuna nga siya propeta, o espirituhanon, pailha siya nga ang mga butang nga gisulat ko kaninyo mao ang MGA SUGO SA GINOO." "Unsa? Diha ba kaninyo migula ang Pulong sa Dios? o kamo ra ba gayud ang mga naabot niini?") Nagadugang sila dinhi, o nagataktak dinha, ug wala magdugay ang mensahe dili na putli, ug nagakamatay ang rebaybal. Daw sa unsa ka gikinahanglan nga maampingon kita nga magpatalinghug sa USA RA ka tingog, kay ang Espiritu aduna'y usa ra ka tingog nga mao ang tingog sa Dios. Gipahimangnoan sila ni Pablo nga isulti kung unsa lang ang iyang gisulti, sama sa gihimo usab ni Pedro.
ANG KAPANAHONAN SA IGLESIANG ESMIRNA Gipahimangnoan niya sila nga BISAN SIYA (SI PABLO) dili makausab og usa ka pulong sa kung unsay iya nang gihatag pinaagi og kapadayagan. Oh, daw sa unsa ka importante ang patalinghugan ang tingog sa Dios pinaagi sa Iyang mga mensahero, ug dayon isulti kung unsa ang gihatag na kanila aron isulti ngadto sa kaiglesiahan. Nagalaum ako nga nagasugod na kamo nga makita kini karon. Tingali nasabtan na ninyo karon kon ngano nga wala ako nagauyon sa mga pundamentalista ug sa mga Pentecostal. Kinahanglan kong mouyon sa Pulong sa paagi nga gipadayag kini sa Ginoo. Karon wala ko kini tanan giapil. Magkinahanglan kana og usa pa ka lain nga libro, apan sa tabang sa Ginoo mohimo kita og daghang mga sermon ug mga teyp ug mga mensahe mahitungod sa tanan niining mga punto aron tabangan kamo sa pagsabot ug sa pagpangtakdo sa tanang Kasulatan. "Ang aduna'y igdulongog, kinahanglan magpatalinghug siya sa ginaingon sa Espiritu ngadto sa mga iglesia sa matag kapanahonan." Mao ra kini sa gihapon nga panawagan ang anaa sa matag kapanahonan. Patalinghugi kung unsa ang ginaingon sa Espiritu. Kung ikaw usa ka Cristohanon, mobalik ka gayud sa kung unsa ang ginatudlo sa Espiritu, nga mao, ang Pulong niining kapanahonan. Ang matag mensahero ngadto sa matag kapanahonan magawali nianang Pulong. Nagakaaduna og lab-as ug matuod nga rebaybal tungod kay ang mga tawo mibalik sa Pulong nga alang sa ilang kapanahonan. Ang panawagan sa matag kapanahonan mao ang pagbadlong, "Gibiyaan ninyo ang Pulong sa Dios. Maghinulsol, ug mangbalik kamo sa Pulong." Gikan pa sa unang basahon sa Biblia (ang Genesis) ngadto sa ulahing basahon (ang Pinadayag) aduna'y usa lamang ka hinungdan sa kalagot sa Dios - nga biyaan ang Pulong; ug aduna'y usa lamang ka paagi aron makuha'g balik ang Iyang kahimuut - ang pagbalik ngadto sa Pulong. Didto sa Kapanahonang Efeso, ug sa niining kapanahonan, ug sa matag kapanahonan nga atong gihinuktukan makita nato nga matuod gayud kini. Ug diha sa kinaulahiang kapanahonan nga mao ang atong kapanahonan, makita nato ang pagkapalong na sa Pulong, ang maong bug-os nga pagtalikod sa kamatuoran nga nagatapus diha sa dakung kasakitan. Kung matuod ikaw nga binhi, kung ikaw nabautismohan gayud sa Espiritu Santo imong hataga'g bili ang Iyang Pulong nga labaw pa sa imong kinahanglanong pagkaon, ug pangandoyon nga magkinabuhi sa MATAG Pulong nga nagagula sa baba sa Dios. Kini ang kinasingkasing kong pag-ampo alang kaninyong tanan; hinaut nga magpatalinghug kita sa kung unsay ginahatud sa Espiritu gikan sa Pulong alang kanato sa karon. 175
KAPITULO SINGKO ANG KAPANAHONAN SA IGLESIANG PERGAMO Pinadayag 2:12-17 Ug ngadto sa manolunda sa iglesia sa Pergamo isulat mo kini; Mao kini ang mga pulong Niya Nga may mahait nga espada nga duhay sulab; Nasayod Ako sa imong mga buhat, bisan sa dapit nga imong gipuy-an, sa dapit diin anaa ang trono ni Satanas: hinoon gihawiran mo ang Akong Ngalan, ug wala mo ilimod ang imong pagtoo Kanako, bisan sa mga adlaw ni Antipas nga Akong saksi, ang Akong sinaligan nga gipatay diha kaninyo, sa dapit diin nagapuyo si Satanas. Apan aduna Ako'y pipila ka butang nga batok kanimo, tungod kay anaa diha kanimo ang pipila nga nanagsunod sa tuloohan ni Balaam, nga mao ang nagtudlo kang Balac sa pagbutang og kapangdolan sa atubangan sa mga anak sa Israel, pinaagi sa pagdani kanila sa pagkaon sa mga hinalad ngadto sa mga larawan, ug sa paghimo'g pakighilawas. Maingon man nga anaa usab kanimo ang pipila nga nanagsunod sa tuloohan sa mga Nicolaita, nga butang nga Akong gidumtan. Busa paghinulsol; kay kon dili anhaon Ko ikaw sa madali, ug gubaton Ko sila pinaagi sa espada sa Akong baba. Ang aduna'y igdulungog, kinahanglan magpatalinghug siya sa ginaingon sa Espiritu ngadto sa mga iglesia; Ang magamadaugon pagahatagan Ko sa manna nga tinagoan, ug pagahatagan Ko siya'g usa ka gamay'ng bato nga puti, nga sinulatan og usa ka bag-ong ngalan, nga dili masabut ni bisan kinsa gawas kaniya nga mao'y nagadawat niini. PERGAMO Ang Pergamum (karaang ngalan) napahimutang sa Mysia, sa usa ka distrito nga tinubigan sa tulo ka mga suba, nga ang usa niini nakadugtong ngadto sa dagat. Gihulagway kadto ingon nga mao'y pinakabantugan nga siyudad sa Asia. Usa kadto ka siyudad sa kultura nga may libraryo nga ikaduha lamang sa kadtong atua sa Alexandria. Pero usa kadto ka siyudad sa dakung kasal-anan, nga nahitugyan na kaayo ngadto sa maulagon nga mga seremonya sa pagsimba kang Aesculapius, nga ilang ginasimba kaniadto diha sa porma sa usa ka buhing serpente nga giatiman ug gipakaon didto sa templo. Sa niining matahum nga siyudad sa mga napatubigan nga kakahuyan, sa mga suroyanan ug mga parke nagpuyo ang
178 USA KA PAGPADAYAG SA PITO KA MGA KAPANAHONAN SA IGLESIA usa ka gamay'ng pundok sa matinud-anon nga mga magtotoo nga wala nalimbongan sa mga panggawas lang nga katahum, ug gikapungtan ang maong Satanismong mga pagsimba nga mipuno sa maong lugar. ANG KAPANAHONAN Ang Pergamong kapanahonan milungtad mga kapin kun kulang og tulo ka gatus ka tuig, sugod niadtong 312 hangtud 606 A.D. ANG MENSAHERO Gamit ang gihatag sa Dios kanato nga lagda sa pagpili og mensahero alang sa matag kapanahonan, kanang, pagpili nato sa usa nga ang iyang ministerio haduol kaayo niadtong unang mensahero, si Pablo, ginapahayag nato sa walay pagduhaduha nga ang Pergamong mensahero mao si Martin. Natawo si Martin niadtong 315 sa Hungary. Bisan pa niana, ang bulohaton sa iyang kinabuhi atua sa Pransya kon diin didto siya kaniadto nagtrabaho sulod sa Tours ug sa mga nakapalibot niini ingon nga usa ka obispo. Namatay siya niadtong 399. Kining hamili nga balaang tawo mao'y uyoan sa usa pa ka makahibulong nga Cristohanon, si San Patrick sa Ireland. Nakabig samtang ginatuman niya ang iyang katungdanan kaniadto ingon nga usa ka propesyonal nga sundalo. Kadto samtang aktibo siya sa niini nga trabaho nga nahitabo ang usa ka talagsaon nga milagro. Nahisulat sa kasaysayan nga may usa ka makililimus kaniadto ang naghigda nga may sakit didto sa dalan sa lungsod kon diin didto nadestino kaniadto si Martin. Ang katugnaw sa tingtugnaw kaniadto hilabihan kaayo kay sa mahimo niyang maantus tungod kay siya walay saktong bisti. Walay ni usa ang mitahag og bisan unsa man nga pagtagad sa iyang panginahanglan hangtud nga nakaagi si Martin. Pagkakita niya sa kahimtang niining kabus nga tawo, pero wala ma'y sobra nga sinina, gihukas niya ang panggawas niyang kupo, gipikas kini ngadto sa duha gamit ang iyang espada, ug gibukotan ang maong gitugnawan kaayo nga tawo sa mao nga kupo. Iyang giatiman siya og ayo kutob sa mahimo niya ug milakaw na. Niadtong gabhiona si Ginoong Jesus nagpakita kaniya diha sa usa ka panan- awon. Nagtindog Siya didto, ingon nga usa ka makililimus, nga nabukotan sa katunga sa sinina ni Martin. Nakigsulti Siya kaniya ug miingon, "Si Martin, gisul-oban niya Ako sa iyang sinina bisan nga usa lang siya ka magtotoon." Sugod niadtong higayona naninguha na si Martin nga mag-alagad si Martin ngadto kang Cristo
ANG KAPANAHONAN SA IGLESIANG PERGAMO sa Ginoo sa tibuok niyang kasingkasing. Ang iyang kinabuhi nahimong usa ka pagkasunod-sunod nga mga milagrong nagapadayag sa gahum sa Dios. Human nga mibiya siya sa pagkasundalo ug nahimong usa ka lider sa iglesia, maisogon kaayo siyang mibarug batok sa mga pagsimba-simba sa diosdios. Gipangtumba niya ang gisagradong mga kahoy, gipangdugmok ang mga rebulto ug gipangguba ang mga altar. Sa dihang gisukmatan siya sa mga pagano tungod sa iyang mga gipangbuhat gihagit niya sila halos sa mao ra gihapong pamaagi nga gibuhat kaniadto ni Elias ngadto sa mga propeta ni Baal. Nagpresentar siya nga igapus siya sa usa ka bahin kon diin nakaharag ang kahoy aron nga kung tumbahon kini madam-akan siya niini gawas kung manginlabot ang Dios ug biyohon paiway ang kahoy samtang nagakatumba kini. Gigapus siya sa maliputon nga mga pagano ngadto sa usa pa ka kahoy nga nagtubo didto sa kilid sa usa ka bungtod, nakasigurado nga ang butad sa grabitasyon ang magpatumba sa maong kahoy sa paagi nga madam-akan siya. Sa diha nga misugod na katumba ang maong kahoy, gibiyobiyo kini sa Dios palibot ug pasaka, nga sukwahi sa tanang mga balaod sa kinaiyahan. Nangadam- akan ang nagkalagiw nga mga pagano sa diha nga napukan ang maong kahoy ngadto sa kadaghanan kanila. Giangkon sa mga magsasaysay nga labing minos sa tulo ka higayon nga nakapabanhaw siya og mga patay pinaagi sa pagtoo sa Ngalan ni Jesus. Sa usa ka higayon miampo siya alang sa usa ka patay na nga bata. Sama kang Eliseo, mituy- od sa iyang kaugalingon ibabaw sa maong bata ug nag-ampo. Napahibalik kini ngadto sa kinabuhi ug maayong panglawas. Sa usa pa ka higayon gipatawag siya aron luwason ang usa ka igsoong lalaki nga ginadala kaniadto ngadto sa iyang kamatayon sa usa ka panahon sa dakung pagpanglutos. Pag-abot niya patay na ang maong luoy'ng lalaki. Ila siyang gihikogan didto sa usa ka kahoy. Wala na'y kinabuhi ang iyang lawas ug mibudlot na ang iyang mga mata. Apan gikuha siya ni Martin, ug sa diha nga nag-ampo siya napahibalik nga buhi ang maong lalaki ug napahibalik ngadto sa iyang pamilya nga nagkalipay. Wala gyud sukad gikahadlokan ni Martin ang kaaway bisan kinsa pa man kadto. Mao nga personal niyang giatubang ang usa ka dautang emperador nga mao'y responsabli kaniadto sa kamatayon sa daghang mga balaan nga puno-sa- Espiritu. Ayaw sa emperador niadto nga makigkita kaniya, busa nakigkita si Martin sa usa ka higala sa emperador, ang usa nga si Damasus, ang mabangis nga obispo sa Roma. Apan ang maong obispo, ingon nga Cristohanon sa tawag-lamang nga gikan sa mini nga punoan dili mosugot nga magpakilooy alang kaniya. Mibalik si Martin ngadto sa palasyo, apan 179
180 USA KA PAGPADAYAG SA PITO KA MGA KAPANAHONAN SA IGLESIA nakakandadu na ang mga ganghaan niadtong higayona ug ayaw nila siyang tugotan nga mosulod. Giyukbo niya ang iyang nawong sa atubangan sa Ginoo ug miampo nga mahimo siyang makasulod sa palasyo. Nadungog niya ang usa ka tingog nga nagaingon kaniya nga magtindog. Sa dihang mitindog siya, nakita niya ang maong mga ganghaan nga mibukas lang sa kaugalingon niini. Milakaw siya pasulod sa palasyo. Apan dili gustong molingi ang mapahitas-on nga hari aron makig-estorya kaniya. Miampo pag-usab si Martin. Sa kalit lang may mitungha nga kalayo nga gikan sa lingkuranan sa trono ug ang wala-nalipay nga emperador dalidali nga mihawa. Ginapaubos gayud sa Ginoo ang mga mapahitas-on ug ginapataas ang mga mapainubsanon. Ingon niana ang iyang kasibot sa pag-alagad sa Ginoo nga napukaw gayud ang yawa. Ang mga kaaway sa kamatuoran nagsuhol kaniadto og mga mamumuno aron patyon si Martin. Miadto sila sa iyang balay sa tagong paagi ug sa diha nga patyon na nila siya, tuyhad siya nga mitindog ug gitaon niya ang iyang tutunlan sa espada. Sa dihang gaduslakon na nila, hinanali silang gipanglabog sa gahum sa Dios palibot sa kuwarto. Nabuntog gayud sila og ayo sa niadtong balaan ug makahahadlok nga kahimtang mao nga ningkamang sila gamit ang ilang mga kamot ug mga tuhod ug nagpakilooy nga pasayloon tungod sa pagsulay pagpatay kaniya. Sa kanunay gayud nga sa diha nga ang tawo klaro nga gigamit sa Ginoo nagapataas na sila sa ilang kaugalingon nga may pagpagarbo. Apan dili ingon niana si Martin. Nagpabilin gayud siya nga mapainubsanong alagad sa Dios. Usa niadto ka gabii sa dihang nagaandam na siya nga moadto sa pulpito, usa ka makililimos ang misulod sa iyang lawak tun-anan ug mihangyo og pipila ka mga sinina. Gitudlo ni Martin ang maong makililimos ngadto sa iyang pangulong diyakono. Ang hambugiro nga diyakono gimandoan kining mohawa. Dayon human niana miadto kini balik aron makita si Martin. Mitindog si Martin ug gihatag ngadto sa maong makililimos ang mismo niyang maayong kupo, ug gihangyo ang diyakono nga dalhan siya og usa pa ka kupo nga mas ubos ang klase. Niadtong gabhiona samtang giwali ni Martin ang Pulong, nakita sa panon sa Dios ang usa ka malumo og puti nga sanag sa iyang tibuok lawas. Sigurado gayud nga usa kini ka halangdon nga tawo, usa ka matuod nga mensahero alang niadtong kapanahonan. Wala gayud nangandoy og bisan unsa man kondili aron sa pagpahimuot sa Dios nga nagkinabuhi siya sa usa ka pinakabalaanon nga pagkinabuhi. Dili mo gayud siya mapawali gawas kung miampo usá siya ug anaa sa ingon ka espirituhanong kahimtang nga mahibaloan ug maihatud ang bug-os nga tambag sa Dios pinaagi sa Espiritu Santo
ANG KAPANAHONAN SA IGLESIANG PERGAMO nga sinugo gikan sa langit. Kanunay niyang ginapahulat ang mga tawo samtang nag-ampo siya para sa hingpit nga kasiguradohan. Ang pagkahibalo lang bahin kang Martin ug sa gamhanan niyang ministerio mahimong makapahunahuna sa tawo nga ang pagpanglutos sa mga balaan kaniadto mikunhod na. Dili ingon-ana. Ginapamatay sila sa gihapon kaniadto sa yawa pinaagi sa paggamit sa mga dautan. Gipangsunog sila diha sa mga posteng-sunoganan. Gipanglansang sila diha sa mga troso nga nakakulob ug ang mabangis nga mga iro gipangbuhian ngadto kanila, aron nga pangpahit-pahiton ang ilang mga unod ug mga tinae, ginapasagdan nga mangamatay ang maong mga biktima diha sa grabeng kasakitan. Gipangyasyasan ang buros nga mga inahan nga manglugwa ang mga bata sa ilang tiyan ug ipanglabay kini ngadto sa mga baboy. Gipanglaplap ang tutoy sa mga babaye, ug gipangpugos sila nga manindog samtang ginapaagas sa matag pitik sa ilang kasingkasing ang ilang dugo hangtud mangalup-og sila sa kamatayon. Ug ang maong makalilisang nga hitabo mas grabe pa kung hunahunaon sa dihang maamgohan sa tawo nga dili kadto buhat lang sa mga pagano, kondili sa makadaghang higayon nga gibuhat kadto sa mga gitawag-kono nga mga Cristohanon nga ang pagbati nila nakapahimuut sila sa Dios sa pagpamatay niadtong matinuuron nga mga sundalo sa krus nga ningbarug alang sa Pulong ug sa pagtuman sa Balaang Espiritu. Juan 16:2, "Kamo ilang palagputon gawas sa mga sinagoga: sa pagkamatuod, ang panahon moabot na, nga ang magapatay kaninyo magadahum nga nagahimo siya og masimbahong pag-alagad sa Dios." Mateo 24:9, "Unya ila kamong itugyan ngadto sa mga kasakitan, ug pagapatyon kamo: ug pagadumtan kamo sa tanang mga nasud tungod sa Akong Ngalan." Sa mga ilhanan ug mga katingalahan, pinaagi sa gahum sa Espiritu, tinuod nga gipanghimatud-an kaniadto si Martin ingon nga mao ang mensahero niadtong kapanahonan. Apan dili lang nga gigasahan siya og usa ka dakung ministerio, siya mismo matinud-anon gayud ngadto sa Pulong sa Dios. Gibatokan niya ang pagpang-organisa. Gibatokan niya ang kasal-anan sa mga anaa sa hataas nga katungdanan. Gilabanan niya ang kamatuoran diha sa pulong ug sa buhat ug nagkinabuhi sa bug-os nga madaugon nga pagkinabuhing Cristohanon. Usa ka tagsulat sa kinabuhi sa tawo ang nagsulat mahitungod kaniya sa ingon niini. "Walay ni usa ka tawo ang nakakita kaniya nga nasuko, o nagakabalaka, o nagakaguol, o nagkatawa. Kanunay gayud siyang ingon niana ra sa gihapon, ug daw sa aduna'y labaw pa sa tawo, nga makita sa iyang nawong ang usa ka daw sa langitnong kalipay. 181
182 USA KA PAGPADAYAG SA PITO KA MGA KAPANAHONAN SA IGLESIA Wala gayu'y bisan unsa man sa iyang mga baba kondili si Cristo, wala'y bisan unsa man sa iyang kasingkasing kondili ang pagkabalaan, pakigdait ug ang pagkamaloloy- on. Kanunay siyang nagahilak sa mga kasal-anan bisan sa niadtong nagapanglibak kaniya, nga sa dihang wala siya ug nagpakahilum lang ginaataki siya sa malala nga mga baba ug makahihilo nga mga dila. Daghan niadto ang nanagdumot kaniya tungod sa mga kinaiya nga wala mismo sa ila ug nga dili nila mahimong sundogon; ug intawon! Ang pinakagrabe nga nagaataki kaniya kaniadto mao ang mga obispo." ANG PAGPANGAMUSTA Pinadayag 2:12b, "Mao kini ang mga pulong Niya Nga may mahait nga espada nga duhay sulab." Ang mensahe alang sa ikatulong kapanahonan sa iglesia hapit nang moabot niadto. Ang ikatulo nga esena sa niining ginabuksan nga drama mahitungod kang "Cristo nga anaa sa taliwala sa Iyang iglesia" hapit nang mahipadayag. Nga may tingog nga sama sa trumpeta, ginapresentar sa Espiritu ang Maong Walay Sama, "Siya Nga may mahait nga espada nga duhay sulab!" Pagkadaku nga kalahian niini nga pagkapresentar kay sa niadtong panahon nga gipaila ni Pilato ang Cordero sa Dios, nga sinul-oban sa niadtong tinamay nga kupong mapula, nga gisagpa ug gipurongpurongan og tunokon, sa pag-ingon, "Tan-awa ania ang inyong Hari!" Karon, nagatindog ang maong nabanhaw nga Ginoo nga sinul- oban og harianong kupo ug gipurongpurongan og himaya, "Si Cristo, nga mao ang gahum sa Dios." Sa niini nga mga pulong, "Siya Nga may mahait nga espada nga duhay sulab" nahimutang ang usa pa ka kapadayagan bahin sa pagka-Dios. Diha sa Kapanahonan sa Efeso, mahinumduman ninyo, nga gipaila Siya ingon nga mao ang Dios nga Walay-pagkabalhin. Sa kapanahonan sa Esmirna nakita nato Siya ingon nga mao ang USA RA KA MATUOD nga Dios ug gawas Kaniya wala na'y uban pa. Karon sa niining Kapanahonan sa Pergamo aduna'y dugang pa nga kapadayagan bahin sa Iyang pagka-Dios, nga naipahayag pinaagi sa Iyang kalabutan sa maong mahait nga espada nga duhay sulab, nga mao ang Pulong sa Dios. Mga Hebreohanon 4:12, "Kay ang Pulong sa Dios buhi, ug nagalihok nga gamhanan, ug labi pang mahait kay sa bisan unsa nga espada nga duhay sulab, ug nagadulot ngadto sa gitagboan sa kalag ug espiritu, sa mga lutahan ug sa mga kauyokan, ug nagatugkad sa mga hunahuna ug katuyoan sa kasingkasing." Mga Taga-Efeso 6:17, "Ug dawata ang espada sa Espiritu, nga mao ang Pulong sa Dios." Pinadayag 19:13 ug 15a, "Ug Siya sinul-oban sa usa ka panapton nga gikatuslob sa dugo: ug ang
ANG KAPANAHONAN SA IGLESIANG PERGAMO Iyang Ngalan gitawag Ang Pulong sa Dios." "Ug sa Iyang baba nagagula ang usa ka mahait nga espada nga duhay sulab." Juan 1:1-3, "Sa sinugdan mao na ang Pulong, ug ang Pulong uban sa Dios, ug ang Pulong mao ang Dios. Ang Mao Ra (nga Pulong) sa sinugdan uban sa Dios. Ang tanang mga butang nangahimo pinaagi Kaniya; ug niadtong mga nangahimo na walay bisan unsa nga nahimo nga dili pinaagi Kaniya." I Juan 5:7, "Aduna'y tulo nga nagapamatuod sa Langit, ang Amahan, ang Pulong, ug ang Espiritu Santo: ug kining tulo USA RA." Karon makita nato ang Iyang kalabutan sa Pulong. SIYA MAO ANG PULONG. Mao kana kung Kinsa Siya. ANG PULONG SA IYANG NGALAN. Diha sa Juan 1:1 kon diin nga nagaingon, "Sa sinugdan mao na ang Pulong," ang gamut kon diin nato ginakuha ang atong hubad sa "Pulong" mao ang "Logos" nga nagakahulogan og "hunahuna o konsepto." Aduna kini og duha ka kahulogan nga mao'y "hunahuna" ug "sinultihan." Karon ang "hunahuna nga gilitok" mao'y usa ka "pulong," o "mga pulong." Dili ba maanindot ug pagkatahum kana? Nagaingon si Juan nga ang konsepto mahitungod sa Dios nadayag diha kang Jesus. Ug ginaingon ni Pablo ang mao mismo nga butang diha sa Mga Hebreohanon 1:1-3, "Ang Dios, Sa daghan ug sa nagkalainlaing mga paagi misulti kaniadto sa karaang kapanahonan ngadto sa atong mga ginikanan pinaagi sa mga propeta, apan niining katapusan nga mga adlaw misulti kanato pinaagi sa Iyang Anak, (Logos), Nga Iyang gitudlo nga manununod sa tanang mga butang, nga pinaagi Kaniya usab gibuhat Niya ang mga kalibutan; Nga sanglit mao ang dan-ag sa Iyang himaya, ug ang tukma nga hulad sa Iyang Kinaiya, ug mao ang nagasapnay sa kalibutan pinaagi sa pulong sa Iyang gahum, nga sa gibuhat na Niya ang paghinlo sa atong mga sala, milingkod sa toong kamot sa Halangdon sa kahitas-an." Nahimong dayag ang Dios diha sa persona ni Jesus Cristo. Si Jesus mao gayud ang Nadayag nga Dagway sa Dios. Diha usab sa Juan 1:14, "Ug ang Pulong nahimong unod, ug nagpuyo ipon kanato." Ang mismong Dios gayud nahimong unod ug mipuyo ipon kanato. Ang gamhanang Dios-nga-Espiritu nga walay tawong makaduol Kaniya, Nga walay bisan kinsa man nga nakakita o makasud- ong man nagpuyo na karon sa unod ug mipuyo taliwala sa mga tawo, nga bug-os ginapadayag ang Dios ngadto sa mga tawo. Juan 1:18, "Walay tawo nga nakakita sa Dios sa bisan unsang panahon; ang bugtong Anak lamang, Nga anaa sa sabakan sa Amahan, kini Siya mao ang nagpaila Kaniya." Ang Dios, Nga sa mga higayon ginapadayag ang Iyang presensiya pinaagi sa panganud o sa haliging kalayo nga nagbutang og kahadlok sa kasingkasing sa mga tawo; ang kining Dios, Nga ang mga kinaiya sa Iyang kasingkasing naipahibalo lamang 183
184 USA KA PAGPADAYAG SA PITO KA MGA KAPANAHONAN SA IGLESIA pinaagi sa pagpadayag og mga pulong sa mga propeta, nahimo na karon nga Emmanuel (ang Dios uban nato) nga ginahayag ang Iyang Kaugalingon. Ang pulong, "paghayag," gikuha gikan sa gigikanan niini nga Griyego nga kanunay natong ginahubad ingon nga exegesis, nga nagakahulogan og pagpasabot og maayo ug himoon nga klaro. Ang Buhi nga PULONG, si Jesus, ingon niana ang gibuhat. Gihatud Niya kanato ang Dios, kay Siya ang Dios. Gipadayag Niya kanato ang Dios sa ingon ka klaro gayud nga makasulti si Juan bahin Kaniya diha sa I Juan 1:1-3, "Kadto Nga diha na sukad pa sa sinugdan, Nga among nadungog," (Nagakahulogan ang Logos og pagpamulong), "Nga among nakita pinaagi sa among kaugalingong mata, Nga among nasud-ong, ug nahikap sa among mga kamot, mahitungod sa Pulong sa Kinabuhi; (kay ang Kinabuhi napadayag, ug nakita namo, ug ginapamatud- an namo, ug ginamantala kaninyo ang maong Kinabuhi nga Walay Katapusan, Nga didto kauban sa Amahan, ug nga gikapadayag kanamo;) kadto Nga among nakita ug nadungog among ginamantala usab kaninyo, aron kamo usab makabaton sa pakig-ambitay uban kanamo: ug ang atong pakig-ambitay mao'y pakig-ambitay uban sa Amahan, ug sa Iyang Anak nga si Jesus Cristo." Sa diha nga nadayag gayud ang Dios, nadayag Siya diha sa unod. "Ang nakakita Kanako nakakita sa Amahan." Karon balik sa Mga Hebreohanon 1:1-3 atong gitiman- an nga si Jesus mao ang nadayag nga dagway sa Dios. Siya ang Dios nga nagapadayag sa Iyang Kaugalingon nga anaa diha sa tawo ngadto sa tawo. Apan may usa pa ka butang nga makita sa niining mga bersekulo, ilabina sa bersekulo 1 ug 2, "Ang Dios, Sa daghan ug sa nagkalainlaing mga paagi misulti kaniadto sa karaang kapanahonan ngadto sa atong mga ginikanan pinaagi sa mga propeta, apan niining katapusan nga mga adlaw misulti kanato pinaagi sa Iyang Anak." Gusto kong himatikdan ninyo dinhi sa daplin sa inyong Biblia nga makita ninyo ang usa ka koreksyon. Ang pulong, "pinaagi sa" dili usa ka husto nga paghubad. Angay kini unta nga "DIHA SA." Dili nga, "pinaagi sa." Kini kung ingon-ana mabasa sa husto nga, "Ang Dios misulti kaniadto sa karaang kapanahonan ngadto sa atong mga ginikanan DIHA SA mga propeta pinaagi sa Pulong." I Samuel 3:21b, "Kay ang Ginoo nagpakita sa Iyang Kaugalingon kang Samuel didto sa Silo pinaagi sa Pulong sa Ginoo." Hingpit nga ginapahayag niana ang I Juan 5:7, "Ang Espiritu ug ang Pulong USA RA." Gipahayag ni Jesus ang Amahan. Gipahayag sa Pulong ang Amahan. Si Jesus mao ang Buhi nga Pulong. Dalaygon ang Dios, Siya sa gihapon sa karon kanang Buhing Pulong. Sa dihang ania pa sa yuta si Jesus miingon Siya, "Wala ka ba diay magtoo nga Ako anaa sa Amahan, ug nga ang Amahan
ANG KAPANAHONAN SA IGLESIANG PERGAMO ania Kanako? ang mga pulong nga Akong ginasulti kaninyo wala Ko isulti kini sa Kinaugalingon Ko: hinonoa ang Amahan nga nagapuyo Kanako, Siya mao ang nagabuhat sa maong mga buhat." Juan 14:10. Ania kini nga klaro kaayong ginapahayag nga ang hingpit nga pagkapinadayag sa Dios diha sa Anak mao'y pinaagi sa maong nagapuyo nga Espiritu nga nagapadayag diha sa Pulong ug sa mga buhat. Mao gyud kana ka eksakto kung unsay dugay na natong ginatudlo. Sa dihang mobalik na ang pangasaw-onon ngadto sa pagkapangasaw- onon nga Pulong, igapamunga niya ang mismong mga buhat nga gibuhat ni Jesus. Ang Pulong mao'y Dios. Ang Espiritu mao'y Dios. Silang tanan USA RA. Dili makapamuhat ang Usa nga wala ang usa. Kung ang usa ka tawo tinuod gayud nga aduna'y Espiritu sa Dios, maanaa kaniya ang Pulong sa Dios. Ingon niana kaniadto sa mga propeta. Anaa kanila ang nagapuyo nga Espiritu sa Dios ug miabot kanila ang Pulong. Ingon niana kaniadto kang Jesus. Anaa Kaniya ang Espiritu nga walay sukud ug miabot Kaniya ang Pulong. ("Gisugdan ni Jesus sa pagbuhat ug PAGPANUDLO." "Ang Akong pagtulon- an dili Ako, kondili iya sa Amahan Nga nagsugo Kanako." Mga Buhat 1:1; Juan 7:16.) Hinumdumi karon, si Juan nga Bautista kaniadto parehong propeta ug mensahero alang sa iyang panahon. Puno siya sa Espiritu Santo sa tagoangkan pa lang sa iyang inahan. Sa diha nga nagapangbautismo siya kaniadto didto sa Jordan miduol kaniya ang Pulong sa Dios (si Jesus). Ang Pulong kanunay nagaabot ngadto sa mga tinuod gyud nga puno sa Espiritu. Mao kana ang ebidensiya sa pagkapuno sa Espiritu Santo. Mao kana ang giingon ni Jesus nga mamahimong ebidensiya. Miingon Siya, "Ug Ako magaampo sa Amahan, ug Siya magahatag kaninyo og lain nga Maglilipay, aron Siya magpuyo uban kaninyo sa walay katapusan; nga mao ang Espiritu sa kamatuoran; Nga ang kalibutan dili makadawat." Karon nahibaloan na nato kung unsa ang Kamatuoran. "Ang Imong Pulong mao ang Kamatuoran," Juan 17:17b. Diha usab sa Juan 8:43, "Nganong dili man kamo makasabot sa Akong sinultihan? kay kamo dili makahimo sa pagpatalinghug sa Akong Pulong." Nahimatikdan ba ninyo nga giingon na ni Jesus nga dili madawat sa kalibutan ang Espiritu Santo? Bueno, sa niining bersekulo nga bag-o ko lang gibasa, ni ang Pulong dili usab nila madawat. Ngano man? Tungod kay ang Espiritu ug ang Pulong usa ra, ug kung aduna ka'y Balaang Espiritu sama sa mga propeta, moabot kanimo ang Pulong. Madawat mo Kini. Diha sa Juan 14:26, "Apan ang Maglilipay, Ang Espiritu Santo, Nga sa Akong Ngalan igapadala sa Amahan, Siya mao ang MAGATUDLO kaninyo sa tanang butang, ug magapahinumdum kaninyo sa tanan, nga Akong gipamulong kaninyo." Makita nato dinhi usab ang Pulong 185
186 USA KA PAGPADAYAG SA PITO KA MGA KAPANAHONAN SA IGLESIA nga nagaabot tungod sa Espiritu sa Dios. Sa Juan 16:13 usab, "Apan kung Siya, ang Espiritu sa Kamatuoran (sa Pulong), moanhi na, Siya magatultol kaninyo ngadto sa tibuok nga kamatuoran." ("Ang Imong Pulong mao ang kamatuoran.") "Ug dili Siya mosulti sa Iyang Kaugalingon; kondili nga ang Iyang madungog (Pulong sa Dios), mao ang Iyang igasulti (Pulong): ug magapahayag Siya kaninyo sa mga butang nga mahitabo." (Ang Espiritu nga ginahatud ang Pulong sa Propesiya.) Gusto kong timan-an ninyo og maayo nga si Jesus wala miingon nga ang ebidensiya nga nabautismohan na sa Espiritu Santo mao ang pagsulti sa laing mga dila, sa paghubad niini, sa pagpropesiya, o sa pagsinggit ug pagsayaw- sayaw. Ang giingon Niya nga ang ebidensiya mao nga maanaa kamo sa KAMATUORAN; nga maanaa kamo sa Pulong sa Dios alang sa inyong kapanahonan. May kalambigitan ang maong ebidensiya sa pagdawat niana nga Pulong. Diha sa I Mga Taga-Corinto 14:37, "Kon aduna'y espirituhanon, maghunahuna nga pailha siya nga ang mga butang nga akong gisulat kaninyo mao'y mga sugo sa Ginoo." Karon tan-awa ninyo kana. Ang kapanghimatuuran nga gipuy-an ka sa Espiritu mao ang pag-ila ug ang PAGSUNOD sa kung unsa ang gihatag na sa propeta sa Dios alang sa iyang kapanahonan sa diha nga gikapahimutang niya ang iglesia sa kahan-ayan. Gikinahanglan nga isulti ni Pablo ngadto sa mga nagaangkon og uban pa nga kapadayagan, (bersekulo 36) "Unsa? diha ba kaninyo migula ang Pulong sa Dios? o kamo ra ba gayud ang mga naabot niini?" Ang ebidensiya sa usa ka Cristohanong magtotoo nga puno sa Espiritu dili ang pagpagula og kamatuoran (Pulong), kondili ang pagdawat sa kamatuoran (sa Pulong), ug ang pagtoo ug pagtuman niini. Nahimatikdan ba ninyo diha sa Pinadayag 22:17, "Ug ang Espiritu ug ang pangasaw-onon nagaingon, Umari ka. Ug siya nga nagapatalinghug paingna, Umari ka"? Kita n'yo, ginasulti sa pangasaw-onon ang mao rang Pulong nga ginasulti sa Espiritu. Siya'y usa ka pangasaw-onon nga Pulong nga nagapamatuod nga aduna kaniya ang Espiritu. Diha sa matag kapanahonan sa iglesia madungog nato kini nga mga pulong, "Ang aduna'y igdulongog, kinahanglan magpatalinghug sa ginaingon sa Espiritu ngadto sa mga iglesia." Ginahatag sa Espiritu ang Pulong. Kung anaa kanimo ang Espiritu magapatalinghug ka sa Pulong alang sa imong kapanahonan, maingon nga gidawat niadtong matuod nga mga Cristohanon kaniadto ang Pulong alang sa ilang kapanahonan. Nasabtan ba ninyo kanang ulahi nga panghunahuna? Isulti ko pag-usab, ang matag kapanahonan nagatapos sa mao ra gihapon nga pahimangno. "Ang aduna'y igdulongog, kinahanglan magpatalinghug siya (usa ka indibiduwal) sa siya propeta, kun
ANG KAPANAHONAN SA IGLESIANG PERGAMO ginaingon sa Espiritu ngadto sa mga iglesia." Ang Espiritu ang nagahatag sa Pulong. Anaa Kaniya ang kamatuoran alang sa matag kapanahonan. Ang matag kapanahonan aduna kini og iyahang pinili, ug kana nga piniling panon ang kanunay "nagapatalinghug sa pulong," ug ginadawat kini, nga nagapamatuod nga aduna sila'y Binhi sulod kanila. Juan 8:47, "Ug ang iya sa Dios nagapatalinghug sa mga Pulong sa Dios: mao nga wala kamo nagapatalinghug niini, tungod kay kamo dili iya sa Dios." Gisalikway nila ang Pulong (si Jesus) ug ang Iyang mga Pulong alang sa ilang mga adlaw, apan gidawat sa matuod nga binhi ang Pulong tungod kay iya sila sa Dios. "Ug ang TANAN Nimong mga anak pagatudloan sa Dios (sa Balaang Espiritu)," Isaias 54:13. Mao ra gihapon ang giingon ni Jesus diha sa Juan 6:45. Ang pagka USA RA UBAN SA PULONG mao'y nagapamatuod kung iya ka ba gayud sa Dios ug napuno sa Espiritu. Wala na'y uban pa nga sukaranan. Pero unsa ba ang mga pagsulti og laing-mga-dila ug mga paghubad niini ug ang uban pang mga gasa? Mga pagpadayag kini. Mao kana kung unsa ang ginatudlo sa Pulong. Basaha kini diha sa I Mga Taga-Corinto 12:7, "Apan ang PAGPAHAYAG sa Espiritu ginahatag sa tagsatagsa nga sa kapuslanan." Dayon gipangsulti ni Pablo kadto nga mga pagpadayag. Ania karon ang pinakamaayong pangutana nga nahibalo ko nga gusto gayud ninyong ipangutana. Ngano man nga ang maong mga pagpadayag dili usa ka ebidensiya ingon nga nabautismohan na sa Espiritu Santo, tungod kay siguradong dili mo mahimong maipadayag ang Espiritu Santo gawas kung tinuod kang puno sa Espiritu? Karon gusto ko nga masulti unta nga husto kana, tungod kay dili ko gusto nga makapasakit og buut sa tawo o tamakan ang ilang doktrina; apan dili ako mamahimong usa ka matuod nga alagad sa Dios kung dili ko isulti ang bug-os nga tambag sa Dios. Husto kana, dili ba? Tan-awon nato sa makadiyut si Balaam. Relihiyoso siya, gisimba niya ang Dios. Nasabtan niya ang husto nga mga pamaagi sa paghalad ug sa pagduol ngadto sa Dios, apan dili siya usa ka Matuod nga Binhing propeta kay gidawat man niya ang mga suhol sa pagkadili-matarung, ug ang pinakagrabe sa tanan mao nga gipangunahan niya ang katawhan sa Dios ngadto sa mga kasal-anan sa pagpakighilawas ug pagsimba sa mga diosdios. Pero kinsa man ang mangahas sa pagpanghimakak nga ang Espiritu sa Dios nadayag pinaagi kaniya diha sa usa sa pinakamatahum nga mga bahin sa tukma kaayong propesiya nga nakita gayud sa kalibutan? Apan sukad pa man wala siya'y Espiritu Santo. Karon kung ingon-ana, unsa man ang hunahuna ninyo mahitungod kang Caifas, ang labawng sacerdote? Nagaingon ang Biblia nga gipropesiya niya ang matang sa kamatayon nga ikamatay 187
188 USA KA PAGPADAYAG SA PITO KA MGA KAPANAHONAN SA IGLESIA sa Ginoo. Nasayod kitang tanan nga wala gyu'y nahisulat mahitungod kaniya ingon nga tawong puno-sa-Espiritu ug giniyahan-sa-Espiritu sama sa gimahal nga tigulang nga si Simeon o kadtong buutang balaan nga si Anna. Bisan pa man aduna si Caifas kaniadto og tinuod gayud nga pagpadayag sa Espiritu Santo. Dili nato mailimod kana. Mao nga asa na ang mga pagpadayag ingon nga usa ka ebidensiya? Wala kini dinha. Kung tinuod gayud nga puno ka sa Espiritu sa Dios magkaaduna ka og ebidensiya sa PULONG diha sa imong kinabuhi. Ipakita nato kung unsa ka halawum ang pagbati ko ug ang pagsabot niining kamatuoran pinaagi sa kapadayagan nga gihatag sa Dios kanako. Karon sa dili ko pa hisgotan kana, gusto kong isulti kini. Daghan kaninyong mga tawo ang nagatoo kanako nga usa ka propeta. Wala ako nagaingon nga mao ako. Kamo'y nagsulti niini. Pero pareho kitang nahibalo nga ang mga panan-awon nga ginahatag sa Dios kanako WALA GAYUD PAGKAPAKYAS. NI USA. Kung aduna ma'y makapamatuod nga usa ka panan-awon ang napakyas gusto ko nga mahibaloan kini. Karon nga nanagsunod man kamo kanako hangtud karon, ania ang akong pagsaysay. Daghang mga tuig kaniadto sa una ko nga nahibalag ang mga tawong Pentecostal, atua ako niadto sa usa sa ilang mga camp meeting kon diin aduna'y daghang mga pagpadayag sa laing mga dila, mga paghubad sa maong mga dila, ug pagpropesiya. Duha ka mga magwawali kaniadto ang ilabina nalambigit niini nga matang sa mga pagsulti kay sa uban pang mga kaigsoonan. Nalipay gyud ako sa maong mga panerbisyo ug nagka-interesado sa maong nagkalainlain nga mga pagpadayag, kay may nakaalirong nga pagkatinuod diha kanila. Masingkamuton ako kaniadto sa pagtinguha nga mahibaloan ang tanan nga mahimo ko mahitungod niadto nga mga gasa, busa nagdesisyon ako nga makig-estorya sa maong duha ka lalaki mahitungod niini. Pinaagi sa gasa sa Dios nga nagapuyo kanako, gitinguha ko niadto nga hibaloon ang espiritu nga atua sa unang lalaki, kung siya ba'y tinuod gayud nga iya sa Dios o dili. Pagkahuman sa usa ka mubo nga pagpakigsulti niadtong buutan, mapainubsanon nga igsoong lalaki, nasayran ko nga usa siya ka tinuod, solido nga Cristohanon. Tinuod siya. Ang sunod nga batan-ong lalaki dili man lang pareho sa nahauna. Mahambugon siya ug mapahitas- on, ug samtang nakigsulti ako kaniya usa ka panan-awon ang miagi sa akong mga mata ug nakita ko nga minyo siya sa usa ka babayeng bulagaw pero nakig-ipon siya sa usa ka babayeng morena ug aduna siya'y duha ka anak niini. Kung aduna ma'y usa ka tigpakaaron-ingnon, usa gayud siya. Karon sultihan ko kamo, nakurat gyud ako. Unsaon man nga dili? Ania ang duha ka lalaki, ang usa niini tinuod
ANG KAPANAHONAN SA IGLESIANG PERGAMO gayud nga magtotoo ug ang usa usab usa ka tampalasan nga manunundog. BISAN PA NIANA PAREHO SILA NAGPAKITA OG MGA GASA SA ESPIRITU. Naguol ako sa niini nga kalibog. Mibiya ako sa maong tigum aron hibaloon gikan sa Dios ang tubag. Nag-inusara akong miadto sa usa ka tagong lugar ug didto nga dala ang akong Biblia miampo ako ug naghulat sa Dios alang sa maong tubag. Ingon nga walay nahibalo kung unsa nga bahin sa Kasulatan ang basahon sinalagma ko nga giablihan ang Biblia ngadto sa kung asa nga bahin sa Mateo. Nagbasa ako sa makadiyut ug gibutang na dayon ang Biblia. Dihadiha mihuyop ang hangin pasulod sa lawak ug giablihan ang mga panid sa Biblia ngadto sa Mga Hebreohanon, sa kapitulo 6. Diretso kong gibasa kini ug napukaw gayud ako niadtong talagsaon nga mga bersekulo, Mga Hebreohanon 6:4-9, "Kay bahin niadtong mga tawo nga sa makausa nalamdagan na unta, ug nakatilaw na sa langitnong gasa, ug nahimong mga umalambit sa Espiritu Santo, ug nakatilaw na sa maayong Pulong sa Dios, ug sa mga gahum sa kapanahonan nga umalabot, ug unya mahulog, dili na gayud mahimo ang pagpabalik pa kanila sa paghinulsol; samtang nga gilansang nila pag-usab ngadto sa ilang kaugalingon ang Anak sa Dios, ug ilang ginapakaulawan Siya sa dayag. Kay ang yuta nga nagasuyop sa ulan nga sa masubsob nagakahulog niini, ug nagapatubo sa mga tanum nga angay niadtong alang kanila ginauma ang yuta, nagadawat sa panalangin gikan sa Dios: apan kon nagabunga sa mga sapinit ug mga kadyapa, kini igasalikway ug haduol sa tunglo; ang katapusan niini mao ang pagkasunog. Apan, mga hinigugma, ginadani kami sa labing maayong mga butang alang kaninyo, ug mga butang nga iya sa kaluwasan, bisan nagasulti kami sa ingon niini." Gitak-op ko ang Biblia, gibutang Kini, ug namalandong ako sa makadiyut ug nag-ampo pa og dugang. Wala pa ako sa gihapon og katubagan. Akong giablihan pag-usab ang Biblia sa walay-tunong pero wala ako mibasa. Sa kalit lang mihuyop pag-usab ang hangin sulod sa lawak, ug naablihan na usab ang mga panid niini ngadto sa Mga Hebreohanon 6 ug nagpabilin dinha sa dihang mihunong na ang hangin. Gibasa ko pag-usab ang maong mga pulong, ug tapus sa akong pagbasa, miabot dayon ang Espiritu sa Dios sulod sa maong lawak ug nakita ko ang usa ka panan-awon. Nakita ko sa maong panan-awon ang usa ka lalaki nga nakabisti og tuman ka puti nga nagalakaw diha sa usa ka bag-ohay pa lang nadaro nga umahan ug nga nagapugas. Mahayag kaniadto ang adlaw, ug gibuhat ang maong pagpugas sa buntag. Apan pagkagabii na human nga ang maong magpupugas nga nakaputi nakalakaw na, miabot ang usa ka lalaki nga nakaitum ug kinawat-kawat nga nagpugas og pipila pa ka mga binhi didto sa mga gipugasan 189
190 USA KA PAGPADAYAG SA PITO KA MGA KAPANAHONAN SA IGLESIA na niadtong lalaki nga nakaputi. Milabay ang mga adlaw - gipanalanginan sa ulan ug adlaw ang maong umahan; ug usa ka adlaw may mitubo nga trigo. Daw sa unsa ka maanindot kadto. Apan usa ka adlaw human niadto mitungha na ang mga bunglayon. Dungan nga ningtubo ang maong trigo ug mga bunglayon. Pareho silang miambit sa mga pagkaon gikan sa mao ra nga yuta. Miinom sila sa mao rang ulan ug adlaw. Dayon usa ka adlaw nag-kolor tumbaga ang kawanangan, ug sugod tanan nga nagakalawos ang mga tanum ug nga mamatay na. Nadungog ko nga gihangad sa mga trigo ang ilang ulo ug ningtuaw sa Dios para sa ulan. Gipatugbaw usab sa mga bunglayon ang ilang tingog ug nagpangamuyo para sa ulan. Dayon midag-um ang kawanangan ug miulan, ug ang mga trigo, nga nagkakusgan na karon gipatugbaw ang ilang mga tingog ug misinggit diha sa pagdayeg, "Dalayegon ang Ginoo." Ug sa katingala ko nadungog ko ang nagkabaskog nga mga bunglayon nga ninghangad usab ug nga nagaingon, "Alleluya!" Nahibaloan ko na dayon ang kamatuoran sa camp meeting ug sa maong panan-awon. Ang sambingay mahitungod sa Magpupugas ug sa Binhi, sa ika-6 nga kapitulo sa Mga Hebreohanon, ug ang makita nga mga pagpadayag sa Espirituhanong mga gasa diha sa usa ka nagkasinagol nga mga mananambong - maanindot nga napatin-aw gyud tanan. Ang magpupugas nga nakaputi mao ang Ginoo. Ang magpupugas nga nakaitum mao ang yawa. Ang kalibutan mao niadto ang umahan. Ang mga tawo mao ang mga binhi, ang mga pinili ug ang mga sinalikway. Pareho silang miambit sa mao rang mga pagkaon, tubig ug adlaw. Pareho silang nanag-ampo. Pareho silang nakadawat og panabang gikan sa Dios, kay Siya ang nagapasubang sa Iyang adlaw ug nagapaulan pareho ngadto sa mga matarung ug sa mga dautan. Ug bisan pa nga pareho silang aduna kaniadto og mao rang maanindot nga mga panalangin ug parehong aduna kaniadto og maanindot nga mga pagpadayag, ADUNA SA GIHAPON KADTONG USA KA DAKUNG KALAHIAN, MAGKALAHI SILA NGA BINHI. Ania usab ang tubag sa Mateo 7:21-23, "Dili ang tanan nga nagaingon Kanako, Ginoo, Ginoo, makasulod sa gingharian sa langit; kondili ang nagatuman sa kabubut-on sa Akong Amahan Nga anaa sa langit. Daghan ang magaingon Kanako niadtong adlawa, Ginoo, Ginoo, dili ba nanaghimo man kami'g mga profesiya tungod sa Imong Ngalan? ug nanagpagula sa mga yawa tungod sa Imong Ngalan? ug nakahimo sa daghang mga milagro tungod sa Imong Ngalan? Ug unya magaingon Ako kanila, Wala Ko gayud kamo igkaila: pahawa kamo, kamong mga mamumuhat og dautan." Wala ni Jesus gilimod
ANG KAPANAHONAN SA IGLESIANG PERGAMO nga nanaghimo sila og daghang mga katingalahan nga ang Espiritu Santo lang ang makahimo pinaagi sa mga tawo. Pero tinuod nga gisalikway Niyang nakaila Siya kanila. Dili kini sila mga backslider. Kini ang mga dautan, mga wala nabag-o ang kinabuhi, mga sinalikway. Kini sila ang mga binhi ni Satanas. Ug ingon niana kini. Inyong DILI MAHIMONG ipahayag nga ang mga pagpadayag mao ang ebidensya ingon nga natawo na sa Espiritu, nga puno sa Espiritu. Dili sir. Dawaton ko nga ang tinuod nga mga pagpadayag mao ang Balaang Espiritu nga nagapamuhat og gamhanang mga buhat, pero DILI kini mao ang ebidensiya sa pagka-puno sa Espiritu, bisan pa nga kanang tawhana aduna og pagkadaghan niana nga mga pagpadayag. Ang ebidensya sa pagkadawat sa Espiritu Santo sa karon pareho lang kung unsa kadto niadtong panahon sa atong Ginoo. Ang pagdawat kini sa Pulong sa kamatuoran alang sa adlaw nga imong ginapuy-an. Wala gayud ni Jesus gihatagan og kamahinungdanon ang mga Buhat sama sa paghatag Niya og kamahinungdanon sa Pulong. Nasayod Siya nga kung maangkon sa mga tawo ang PULONG magasunod ang mga buhat. Kana'y Biblia. Karon nahibalo si Jesus nga magkaaduna og dakung pagsimang pahilayo sa Pulong diha sa Kapanahonan sa Pergamo nga wala pa gani og duha ka gatus ka tuig gikan niadtong panan-awon sa Patmos. Nasayod Siya nga kana nga pagsimang mamahimong hinungdan nga modangat sila ngadto sa Mangiub nga mga Kapanahonan. Nasayod Siya nga ang paagi nga ang tawo unang napahilayo sa Dios mao nga una gibiyaan niini ang Pulong. Kung biyaan mo kana nga Pulong, gibiyaan mo na ang Dios. Mao nga Iyang ginapresentar ang Iyang Kaugalingon ngadto sa iglesia sa Pergamo, ug sa tanan gayud nga mga iglesia sa tanang kapanahonan, "Ako mao ang Pulong. Kung gusto ninyo ang Dios sa inyong taliwala, nan abiabiha ug dawata ang Pulong. Ayaw gayud tugoti nga aduna'y si kinsa man o unsa man nga magpatunga tali kaninyo ug niana nga Pulong. Kining Akong ginahatag kaninyo (ang Pulong) usa ka kapadayagan mahitungod sa Akong Kaugalingon. AKO MAO ANG PULONG. Timan-i ninyo kana!" Nagahunahuna ako kung napatuhop ba gyud kaha kanato ang Pulong sa atong taliwala. Hatagan ko kamo og panghunahuna dinhi. Ginaunsa ba nato pag-ampo? Dili ba nagaampo kita sa Ngalan ni Jesus? Ang tanang pag- ampo mao'y diha sa Iyang Ngalan kay kondili wala kini bisan unsa man nga tubag. Pero giingnan kita diha sa I Juan 5:14, "Ug kini mao ang pagsalig nato Kaniya, nga, 191
192 USA KA PAGPADAYAG SA PITO KA MGA KAPANAHONAN SA IGLESIA kung mangayo kita bisan unsang butanga sumala sa Iyang kabubut-on, Siya magapatalinghug kanato: ug kung hibaloan nato nga ginapatalinghugan Niya kita, sa tanan nga atong pagapangamuyoon Kaniya, nasayod kita nga ato nang nabatonan ang pagapangayoon ta Kaniya." Karon ang pangutana nato, "Unsa ba ang kabubut-on sa Dios?" Aduna'y USA LANG KA PAAGI nga mahibaloan ang Iyang kabubut-on ug kana mao'y pinaagi sa PULONG SA DIOS. Lamentaciones 3:37, "Kinsa kadtong nagaingon, ug nahanabo man, sa diha nga wala magsugo ang Ginoo?" Mao kini. Kung wala kini diha sa Pulong dili mo kini mahimong maangkon. Busa dili kita mahimong mangayo gawas kon anaa kini diha sa Pulong, ug dili kita mahimong mohangyo o mangayo gawas kon kini diha sa Iyang Ngalan. Ingon niana na usab kini. Si JESUS (ang Ngalan) mao ang PULONG (ang kabubut-on). Dili mo mahimong bulagon ang Dios ug ang Pulong. USA RA sila. Karon kung ingon-ana, kining Pulong nga Iyang gibilin diha sa luyo sa gipatik nga panid kabahin Niya sa dihang ginadawat mo kini pinaagi og pagtoo diha sa usa ka kinabuhing puno sa Espiritu. Nag-ingon Siya nga ang Iyang Pulong mao'y kinabuhi. Juan 6:63b. Apan eksaktong ingon niana gayud kung unsa Siya: Juan 14:6, "Ako mao ang Dalan, ang Kamatuoran, ug ang Kinabuhi." Mga Taga-Roma 8:9b, "Kung aduna'y tawo nga wala magbaton sa Espiritu ni Cristo, kini siya dili Iya." Mao gyud kana, Siya'y Espiritu ug Siya ang Kinabuhi. Eksaktong ingon niana gayud ang Pulong; eksaktong ingon niana gayud si Jesus. Siya mao ang Pulong. Busa sa diha nga ang usa ka natawo-sa-Espiritu, tawong puno sa Espiritu nga pinaagi og pagtoo dala kana nga Pulong sa iyang kasingkasing ug ginabutang kini diha sa iyang ngabil, aba pareho ra kana sa Dios nga mao'y nagasulti. Mamalhin gayud ang tanan nga bukid. Dili si Satanas makabarug sa atubangan nianang tawhana. Kung ang iglesia, sa una niadtong ikatulong kapanahonan mipabilin lang unta ngadto nga kapadayagan bahin sa maong buhi nga Pulong sa ilang taliwala kaniadto, ang gahum sa Dios wala unta hinayhinay nga napalong sama sa nahitabo niadtong Mangiub nga mga Kapanahonan. Ug sa karon mismo, pagmobalik ang iglesia ngadto sa Pulong diha sa pagtoo, walay duhaduha nga mahimo natong ingnon nga ang himaya sa Dios ug ang makahibulongang mga buhat sa Dios mangbalik na usab sa iyang taliwala. Usa ka gabii samtang ginakonsulta ko ang Ginoo, giingnan ako sa Espiritu Santo nga pudyoton ang akong pangsulat ug mosulat. Sa dihang gigunitan ko na ang pangsulat aron mosulat, gihatag kanako sa Iyang Espiritu ang usa ka mensahe alang sa iglesia. Buot kong dalhon kini sa inyo. May kalambigitan kini sa Pulong ug sa pangasaw-onon.
ANG KAPANAHONAN SA IGLESIANG PERGAMO Ania ang Akong ginapaningkamotan nga isulti sa inyo. Ang balaod sa pagpasanay mao nga ang matag kaliwat nagapanganak sumala sa kaugalingong matang niini, bisan pa sumala sa Genesis 1:11, "Ug miingon ang Dios, Magpaturok ang yuta ug balili, ug talamnon nga magahatag og binhi, ug himunga nga mga kahoy nga magahatag og bunga ingon sa ilang matang, diin anaa kaniya ang iyang binhi, sa ibabaw sa yuta: ug nahimo kini." Unsa mang kinabuhi nga atua sa binhi mitubo nga usa ka tanum ug gikan didto nahimong usa ka bunga. Ang mao ra mismong balaod mao'y nagaaplikar sa iglesia karon. Unsa mang binhi nga nagsugod sa iglesia magatubo ug mamahimong sama sa orihinal nga binhi tungod kay kini ang mao ra nga binhi. Sa niining katapusan nga mga adlaw ang matuod nga Pangasaw-onong Iglesia (ang binhi ni Cristo) moabot sa Pangulong-Bato, ug siya mamahimong ang pinakalabaw'ng iglesia, usa ka pinakalabaw'ng kaliwat, sa dihang siya'y pahiduol na Kaniya. Sila nga diha sa pangasaw- onon mamahimong sama na gayud Kaniya nga masusama na gani sila sa Iya mismong hulagway. Mao kini aron mahiusa ngadto Kaniya. Mamahimo na silang usa. Mamahimo silang pagkapinadayag mismo sa Pulong sa buhi nga Dios. Ang mga denominasyon (ang sayup nga binhi). Dili makapamunga niini. Ilang ipamunga ang ilang mga kredo ug ang ilang mga dogma, nga gisagol sa Pulong. Kini nga pagsambog-sambog nagapamunga og usa ka produktong hybrid. Ang unang anak (si Adan) mao ang gilitok nga binhing- Pulong sa Dios. Gihatagan siya og usa ka pangasaw-onon aron ipamunga pag-usab ang iyang kaugalingon. Mao kon nganong gihatag ang pangasaw-onon ngadto kaniya, aron ipabunga ang iyang kaugalingon; aron mamunga og usa pa ka anak sa Dios. Apan nahulog ang maong babaye. Nahulog siya pinaagi sa pag- hybrid. Nahimo siyang hinungdan aron ang lalaki mamatay. Ang ikaduhang Anak (si Jesus), nga usa pud ka gilitok nga Binhing-Pulong sa Dios gihatagan og pangasaw-onon sama sa gihimo kaniadto kang Adan. Apan sa dili pa nga mahimo Niyang minyoan siya, ang maong babaye nahulog usab. Siya, sama sa asawa ni Adan, gisulayan kung toohan ba niya ang Pulong sa Dios ug mabuhi, o duhaduhaan ang Pulong ug mamatay. Nagduhaduha siya. Gibiyaan niya ang Pulong. Namatay siya. Gikan sa usa ka gamay nga pundok sa matuod nga binhi sa Pulong, gasahan sa Dios si Cristo og usa ka minahal nga pangasaw-onon. Siya usa ka ulay sa Iyang Pulong. Siya usa ka ulay tungod kay wala siya'y nahibaloan nga mga kredo o mga dogma nga binuhat sa tawo. Pinasubay ug pinaagi sa mga miyembro sa pangasaw-onon mamatuman na ang tanan nga gikasaad sa Dios aron mahayag diha sa maong ulay. Ang saad nga pulong miabot ngadto sa ulay nga si Maria. Apan kadtong saad nga Pulong mao Siya, Siya Mismo, aron 193
194 USA KA PAGPADAYAG SA PITO KA MGA KAPANAHONAN SA IGLESIA mapadayag. Nadayag ang Dios. Siya, Siya Mismo, nagpamuhat niadtong panahona ug gituman ang Iyang kaugalingong saad nga Pulong diha sa ulay. Usa ka anghel ang naghatud kaniya sa maong mensahe. Apan ang mensahe sa anghel mao ang Pulong sa Dios. Isaias 9:6. Gituman Niya niadtong panahona ang tanan nga nahisulat na mahitungod Kaniya tungod kay gidawat sa maong babaye ang Iyang Pulong alang kaniya. Higugmaon Siya sa mga miyembro sa ulay nga pangasaw- onon, ug maanaa kanila ang Iyang mga potensyal, tungod kay Siya mao ang ilang ulo, ug ang tanan nga kagahum Siya ang nanag-iya. Napailalum sila Kaniya ingon nga mga miyembro sama sa atong mga lawas nga nakapailalum sa atong mga ulo. Himatikdi ang maong panag-uyon sa Amahan ug sa Anak. Wala gayu'y gihimo si Jesus og bisan unsang butang hangtud nga gipakita kini Kaniya una sa Amahan. Juan 5:19. Kini nga panag-uyon molungtad na karon tali sa Pamanhonon ug sa Iyang pangasaw-onon. Iyang ginapakita kaniya ang Iyang Pulong sa kinabuhi. Ginadawat niya kini. Wala gayud niya kini ginaduhaduhaan. Busa, wala gayu'y makapadaut kaniya, bisan pa ang kamatayon. Kay kon ang binhi mahimong itanum, patuboon kini sa tubig pag-usab. Ania ang sekreto niini. Ang Pulong anaa sa pangasaw-onon (sama niini kaniadto kang Maria). Aduna ang pangasaw-onon og panghunahuna ni Cristo tungod kay nasayod siya kung unsa ang buot Niyang buhaton sa Pulong. Ginabuhat niya ang sugo sa Pulong diha sa Iyang ngalan tungod kay aduna kaniya ang "mao kini ang ginaingon sa Ginoo." Gihatagan og kinabuhi dayon sa Espiritu ang Pulong ug nagakatuman kini. Sama sa usa ka binhi nga gitanum ug gibisbisan, nagatubo kini hangtud nga anihonon na, ginatuman ang katuyoan niini. Kadtong mga anaa sa pangasaw-onon ginabuhat lamang ang Iyang kabubut-on. Wala'y makapahimo kanila gawas niini. Aduna kanila ang "mao kini ang ginaingon sa Ginoo" o nagapabilin silang hilum. Nasayod sila nga gikinahanglan ang Dios kini nga anaa kanila ang nagahimo sa maong mga buhat, nga ginatuman ang Iyang kaugalingong Pulong. Wala Niya gihuman ang tanan Niyang mga bulohaton samtang nga dinhi pa Siya sa pangyutan-on nga ministerio busa nagapamuhat Siya diha ug pinaagi sa pangasaw-onon. Nasayod ang pangasaw-onon niana, tungod kay dili pa kadto ang panahon alang Kaniya nga buhaton ang maong mga butang nga kinahanglan na Niyang buhaton karon. Apan Iya nang tumanon karon pinaagi sa pangasaw-onon kadtong buluhaton nga Iyang gibiyaan alang niining tukmang panahon. Karon managbarog kita sama kang Josue ug Caleb. Ang atong maong yutang saad haduol na nga makita sama kanila kaniadto. Karon ang Josue nagkahulugan og "si
ANG KAPANAHONAN SA IGLESIANG PERGAMO Jehova nga Manluluwas," ug siya nagarepresentar sa pang- katapusang panahon nga pangulo nga moabot ngadto sa iglesia sama usab kaniadto nga miabot si Pablo ingon nga orihinal nga pangulo. Si Caleb nagarepresentar sa kadtong mga nagpabiling matinud-anon kang Josue. Hinumdumi, gisugdan sa Dios ang Israel ingon nga usa ka ulay sa Iyang Pulong. Apan nagtinguha pa sila og laing butang. Mao usab ang gihimo sa iglesia sa katapusang panahon. Himatikdi kung giunsa nga wala gipaabante sa Dios ang Israel, o gitugotan siya nga makasulod sa yutang saad hangtud nga Iya na kadtong kaugalingong panahon nga gikatakda na. Karon mahimong gipiit sa mga tao si Josue, ang pangulo, ug nag-ingon, "Ato man ang maong yuta, adtoan nato ug kuhaon kini. Josue, human ka na, siguradong nawala na gayud ang imong pagka- sinugo, wala kana'y kagahum nga kanhi anaa kanimo. Kanhi kang makadungog sa Dios ug mahibaw-an ang kabubut-on sa Dios, ug sa madali nga magapamuhat. Aduna'y problema diha kanimo." Apan usa ka pinadala sa Dios nga propeta si Josue ug nasayod siya sa mga saad sa Dios, busa gihulat niya kadto. Gihulat niya ang usa ka klaro nga desisyon gikan sa Dios ug sa miabot na ang panahon aron molihok, gipahimutang sa Dios ang kinatibuk-an nga kapangulohan diha sa mga kamot ni Josue tungod kay nagpabilin siya sa Pulong. Makasalig ang Dios kang Josue apan dili sa uban. Mao nga mahibalik kini pag-usab sa niining katapusang panahon. Sa mao ra usab nga suliran, sa mao usab nga mga pagpiit. Kuhaon nato ang panag-ingnan nga atong makita diha kang Moises. Kining gamhanang dinihogan nga propeta sa Dios aduna'y usa ka pinasahing pagkahimugso, nga gipanganak sa hustong panahon alang sa pagluwas sa binhi ni Abraham gikan sa Egipto. Wala gayud siya nagpuyo sa Egipto aron makiglantugi sa Kasulatan uban kanila, o aron makiglalis man sa mga sacerdote. Miadto siya sa kamingawan hangtud nga ang katawhan andam na nga dawaton siya. Gitawag sa Dios si Moises ngadto sa kamingawan. Ang paghulat dili tungod kang Moises kondili tungod sa katawhan nga dili pa andam nga dawaton siya. Nagdahum si Moises nga masabtan sa katawhan apan wala nila nahisabtan. Dayon anaa si Elias kang kinsa ang Pulong sa Ginoo miabot. Sa dihang nahuman na siya sa pagwali sa kamatuoran ug dili modawat sa Pulong kadtong grupo didto nga mao kaniadto ang mag-uuna sa Jezabel nga hugpong sa Amerika karon, gitawag siya sa Dios balik gikan sa maong natad ug gikastigo kadtong maong kaliwatan tungod sa pagsalikway sa propeta ug sa mensahe nga gikahatag sa Dios. Gitawag siya sa Dios paadto sa kamingawan ug dili siya mogawas bisan alang pa sa hari. Kadtong mga naningkamot nga haylohon siya sa paggawas, nangamatay. Apan nakigsulti 195
196 USA KA PAGPADAYAG SA PITO KA MGA KAPANAHONAN SA IGLESIA ang Dios sa Iyang matinud-anon nga propeta pinaagi sa panan-awon. Gikan sa pagtago mitungha siya ug gihatud balik ang Pulong ngadto sa Israel. Dayon miabot si Juan Bautista, ang matinud-anong mag-uuna ni Cristo, ang gamhanang propeta alang sa iyang panahon. Wala siya nag-eskwela sa tulonghaan sa iyang amahan, bisan sa tulonghaan sa mga Fariseo - wala siya misulod sa bisan unsang denominasyon, kondili paadto sa kamingawan siya gitawag sa Dios. Didto siya mipabilin hangtud nga gisugo siya sa Ginoo nga dala ang mensahe, nga nagasinggit, "Ang Mesiyas nagasingabut na." Karon mokuha kita dinhi og usa ka pasidaan subay sa Kasulatan. Dili ba sa mga adlaw kadto ni Moises kinsa mao'y gipanghimatud-an na sa Dios nga misukol si Kora ug misupak batok niadtong maong gamhanan nga propeta? Nakiglalis siya kang Moises ug nagpahayag nga siya aduna pu'y ingon nga katungod gikan sa Dios nga pangunahan ang katawhan ug nga ang uban aduna pu'y pinadayag gikan sa Dios sama kang Moises. Iyang gisalikway ang awtoridad ni Moises. Karon ang mga tawo kaniadto, human nga ila nang nadungog ang matuod nga Pulong ug natino gayud ang kamatuoran nga ang usa ka matuod nga propeta gipanghimatud-an sa Dios, masulti ko nga kadtong mga tawo nalingla ni Kora ug sa iyang mga pagpakiglalis. Si Kora dili usa ka propeta subay sa Kasulatan apan ang kadaghanan sa mga tawo uban sa ilang mga kadagkuan midapig kaniya. Daw sa unsa ka susama sa mga ebanghelista karon nga uban ang ilang mga pang-kwartang paglingla nga sistema sama kang Kora. Maayo silang tan- awon sa mga tawo maingon nga maayong tan-awon si Kora kaniadto. Aduna sila'y dugo sa ilang mga agtang, lana sa ilang mga kamot ug mga banggiitang magwawali sa entablado. Nanagtugot sila og mga kababayen-an nga magwawali, ginapasagdan ang mga kababayen-an nga putlon ang ilang buhok, nagasuot og pantalon ug mga syort, ug ginasayloan ang Pulong sa Dios alang sa ilang kaugalingong mga kredo ug mga dogma. Nagapakita kana kung unsay klase nga binhi ang anaa kanila. Apan dili tanan nga mga tawo misupak kang Moises ug mibiya sa Pulong sa Dios. Dili. Ang mga pinili nagpabilin kaniya. Mao usab ang nagakahitabo karon. Daghan ang nagapangbiya sa Pulong apan ang pipila nagapabilin niini. Apan hinumdumi ang maong sambingay mahitungod sa trigo ug mga bunglayon. Ang mga bunglayon gikinahanglan nga bugkoson na aron sunogon. Paduol na nga paduol ang pagbugkos sa mga iglesia nga nangbiya sa kamatuoran, andam na alang sa mga kalayo sa paghukom sa Dios. Apan ang trigo pagatigumon ngadto sa Ginoo. Karon buot kong magmabinantayon kamo kaayo niini ug tan-awon kini. Gisaad sa Dios nga sa katapusang panahon ang
ANG KAPANAHONAN SA IGLESIANG PERGAMO Malaquias 4 mamatuman na. Kinahanglan mahitabo gayud kini tungod kay kini ang gihataga'g-kinabuhi sa Espiritu nga Pulong sa Dios nga gisulti sa propetang si Malaquias. Gihisgutan ni Jesus kini. Kini sa dili pa gayud nagaabot si Cristo sa ikaduhang higayon. Sa panahon nga si Jesus moabot na ang tanang Kasulatan kinahanglan matuman na. Ang dispensasyon sa mga Gentil maanaa na sa katapusang kapanahonan niini sa iglesia sa dihang kanang mensahero sa Malaquias moabot na. Mamahimong tukma gayud siya sa Pulong. Dalhon niya ang tibuok Biblia gikan sa Genesis hangtud sa Pinadayag. Pagasugdan niya sa binhi sa serpente ug ipadayon hangtud sa mensahero sa ulahing ulan. Apan igasalikway siya sa mga denominasyon. Igasalikway gayud siya tungod kay kana ang kasaysayan nga ginabalik ang kaugalingon niini gikan pa sa panahon ni Ahab. Ang kasaysayan sa Israel ilalum sa kamandoan kaniadto ni Ahab nagakahitabo na mismo dinhi sa Amerika sa kung diin motungha ang propeta sa Malaquias. Sama sa Israel nga gibiyaan ang Egipto aron mosimba nga may kagawasan, nga gipang-abog ang mga lumad, nagtukod og usa ka nasud uban sa halangdong mga lider niini sama kang David, ug uban pa, ug dayon nagpahimutang og usa ka Ahab sa trono kauban ang usa ka Jezabel sa luyo niya aron mao'y momando, mao gyud usab ang gihimo nato sa Amerika. Ang atong kanhing mga ginikanan ningbiya paingon niining maong yuta aron mosimba ug magkinabuhi nga may kagawasan. Ilang gipangpahawa ang mga lumad ug giangkon ang kayutaan. Maisog nga mga kalalaken-an sama nila Washington ug Lincoln ningtungha apan pagkahuman sa pipila ka panahon napulihan kining maong takus nga mga lalaki sa laing mga kalalaken-an nga ingon ka ubos ang kalidad nga wala magdugay napahimutang na ang usa ka Ahab diha sa lingkuranan pangpangulohan kauban ang usa ka Jezabel sa luyo niya aron mandoan siya. Sa ingon niining panahon nga sama niini nga ang mensahero sa Malaquias gikinahanglan moabot. Dayon diha sa ulahing ulan moabot ang usa ka pagpakigsangka sa maong Bukid sa Carmel. Himatikdi kini gayud og maayo karon aron makita kini diha sa Pulong. Si Juan ang maong mag-uuna sa Malaquias 3. Nagtanum siya sa nahaunang ulan ug gisalikway sa mga organisasyon sa iyang panahon. Miabot si Jesus ug nagkaaduna og usa ka pagpakigsangka sa Bukid sa Pagka-usab. Mangpugas ang ikaduhang mag-uuna ni Cristo alang sa ulahing ulan. Si Jesus mao'y mamahimong usa ka pagpakigsangka taliwala sa mga denominasyon ug mga kredo, tungod kay moabot Siya aron suportahan ang Iyang Pulong ug dalhon ang Iyang pangasaw- onon diha sa pagsakgaw. Ang unang pagpakigsangka mao ang Bukid sa Carmel; ang ikaduha mao ang Bukid sa Pagka-usab, ug ang ikatulo mamahimong mao ang Bukid sa Sion. 197
198 USA KA PAGPADAYAG SA PITO KA MGA KAPANAHONAN SA IGLESIA Ang talagsaong kinaiya nila Moises, Elias, ug ni Juan nga nagapahilayo sa mga tawo aron mag-inusara mao'y nakapalibog sa uban. Wala nila masabti nga kadto tungod kay ang ilang mga mensahe gipangsalikway. Apan nahipugas na ang binhi, human na ang pagtanum. Paghukom na kadto ang sunod. Nabuhat na nila ang ilang mga bahin ingon nga usa ka ilhanan ngadto sa mga tawo, busa paghukom na ang sunod. Nagatoo ako sumala sa Pinadayag 13:16 nga gikinahanglan nang mohunong sa pagwali ang pangasaw-onon tungod kay ginamando na sa mapintas nga mananap ang pag-marka sa kamot o sa agtang kung ihatag man ang pagtugot sa pagwali. Dawaton sa mga denominasyon ang maong marka, kung dili mapugos nga hunongon na ang pagwali. Dayon ang Cordero moabot na alang sa Iyang pangasaw-onon ug hukman ang bantugan nga bigaon. Karon hinumdumi nga si Moises natawo alang sa usa ka pinasahing buluhaton, apan dili niya mabuhat kadto nga buluhaton hangtud nga madawat na niya ang mga gasa nga mao'y mopahigayon kaniya sa pagbuhat sa maong buluhaton. Gikinahanglan niyang mopaingon sa disierto ug maghulat didto; aduna'y gitakda na nga panahon ang Dios. Magkaaduna kinahanglan og usa ka Faraon sa trono, ug ang mga tawo kinahanglan nga moyangongo na alang sa tinapay sa kinabuhi, sa dili pa siya mahimong sugoon sa Dios pabalik. Tinuod kini alang sa atong panahon. Apan unsa ang anaa kanato dinhi sa atong panahon? Daghang mga tawo ang nagapamuhat og mga ilhanan hangtud nga aduna na kita'y henerasyon nga nangita na lang og ilhanan nga gamay ra ang kahibalo o wala gyud mahitungod sa Pulong, o sa usa ka matuod nga paglihok sa Espiritu sa Dios. Kung makakita sila og dugo, lana ug kalayo lipay na sila; dili na mahinungdanon kung unsa man ang anaa sa Pulong. Suportahan nila ang bisan unsang ilhanan, bisan kadtong mga dili subay sa Kasulatan. Apan gipasidan-an kita sa Dios mahitungod niana. Nagsulti Siya sa Mateo 24 nga sa mga katapusang adlaw ang maong duha ka espiritu halos magkapareha na nga ang mga pinili lamang ang masayod sa pagkalahi kanila, tungod kay sila ra gayud ang dili malimbungan. Unsaon mo man pagkahibalo sa pagkalahi sa mga espiritu? Hatagi lang sila og pagsulay diha sa Pulong. Kung wala nila ginasulti kana nga Pulong, iya sila sa maong dautan. Maingon nga nalimbongan sa maong dautan ang unang duha ka pangasaw-onon, paningkamotan niya nga limbongan ang pangasaw-onon sa katapusan niining panahon, pinaagi sa pagpaningkamot niyang ipa-hybrid sa pangasaw-onon ang kaugalingon niini pinaagi sa mga kredo, o sa yanong
ANG KAPANAHONAN SA IGLESIANG PERGAMO pagtalikud lamang sa Pulong ngadto sa unsa man nga ilhanan nga mauyonan niini. Apan wala gayud nagpahimutang og mga ilhanan ang Dios nga nag-una pa sa Pulong. Nagasunod ang mga ilhanan sa Pulong, sama nga giingnan ni Elias ang babaye nga magluto una og tinapay alang kaniya, sumala sa Pulong sa Ginoo. Sa dihang gituman sa babaye sumala sa giingon sa Pulong, ang hustong ilhanan miabot. Pagduol una ngadto sa Pulong ug bantayi dayon ang milagro. Ang binhi nga Pulong gihataga'g-kusog sa Espiritu. Unsaon man ni bisan kinsang mensaherong gipadala gikan sa Dios nga toohan lamang ang usa ka bahin sa Pulong ug isalikway ang pipila sa mga niini? Igapahayag sa matuod nga propeta sa Dios sa katapusan niining panahon ang tibuok Pulong. Kasilagan siya sa mga denominasyon. Mahimong ingon ka mabangis ang iyang mga pulong sama kang Juan Bautista nga gipangtawag sila og mga bitin. Apan ang mga pinili nang daan magapaminaw ug mangandam na alang sa pagsakgaw. Ang Harianong Binhi ni Abraham, nga aduna'y parehong pagtoo sama kang Abraham magakupot sa Pulong kauban niya, tungod kay kauban silang gipili nang daan. Ang mensahero sa katapusang panahon motungha sa gikatakda nang panahon sa Dios. Kini ang katapusang panahon na karon sama sa nahingsayran na sa tanan, tungod kay ang Israel atua na sa kaugalingong yuta niini. Sa bisan unsa mang orasa karon moabot siya sumala ni Malaquias. Kung makita na nato siya, mamahimong hingpit nga matinud- anon gayud siya sa Pulong. Igapaila siya (igapahinungod diha sa Pulong, Pinadayag 10:7), ug panghimatud-an sa Dios ang iyang ministerio. Igawali niya ang kamatuoran sama sa gibuhat ni Elias ug mangandam alang sa maong pagpakigsangka sa Bukid sa Sion. Daghan tungod kay gikatudloan na sila diha sa Kasulatan sa usa ka pamaagi nga ginahunahuna nilang kamatuoran. Sa dihang tul-iron na niya kana, dili sila motoo. Bisan pa ang uban sa mga matuod nga mga ministro mamahimong dili-masabtan ang maong mensahero tungod kay daghan na kaayong gitawag sa mga malimbongon ingon nga kamatuoran sa Dios kuno. ang dili-makasabot kaniya Apan moabot kini nga propeta, ug maingon nga ang kanhing mag-uuna sa unang pag-anhi nag-singgit og, "Tan-awa ang Cordero sa Dios, nga nagakuha sa sala sa kalibutan," mao man usab nga sa wala'y pagduhaduha mosinggit siya'g, "Tan-awa ang Cordero sa Dios, nga nagaabot nga aduna'y himaya." Iyang buhaton kini, tungod kay sama kang Juan nga mao kaniadto ang mensahero sa kamatuoran ngadto sa mga pinili, mao man usab kining maong katapusang mensahero ngadto sa mga pinili ug sa pangasaw-onon nga nangatawo-sa-Pulong. 199
200 USA KA PAGPADAYAG SA PITO KA MGA KAPANAHONAN SA IGLESIA GINAPASIDUNGGAN NI CRISTO ANG IGLESIA Pinadayag 2:13, "Nasayod Ako sa imong mga buhat, bisan sa dapit nga imong gipuy-an, sa dapit diin anaa ang trono ni Satanas: hinoon gihawiran mo ang Akong Ngalan, ug wala mo ilimod ang imong pagtoo Kanako, bisan sa mga adlaw ni Antipas nga Akong saksi, nga gipatay diha kaninyo, sa dapit diin nagapuyo si Satanas." "Nasayod Ako sa imong mga buhat." Mga kapareho kini nga mga pulong nga gisulti ngadto sa matag usa sa pito ka mga mensahero nga may kalambigitan sa mga tawo sa Dios sa matag kapanahonan. Samtang kini gipangsulti ngadto sa duha ka mga punoan (sa matuod ug sa mini) magahatud kini og kalipay ug kasadya ngadto sa mga kasingkasing sa usa ka pundok, apan angay gyud nga mohapak kini og kalisang ngadto sa mga kasingkasing sa laing usa ka pundok. Kay bisan pa man nga naluwas kita pinaagi sa grasya, nga gawas sa mga buhat, magapamunga og mga buhat ang matuod nga kaluwasan, o mga pagpamuhat nga magpahimuut sa Dios. I Juan 3:7, "Mga anak, ayaw kamo palimbong ni bisan kinsa: ang NAGABUHAT sa pagkamatarung (nagapamuhat) matarung man, maingon nga kadto Siya matarung." Kung aduna ma'y kahulogan kini nga bersekulo, nagakahulogan kini nga kung unsa ang GINABUHAT sa usa ka tawo INGON NIANA siya. Santiago 3:11, "Nagaagay ba sa tuboran sa mao usab nga tubod ang tubig nga matam-is ug mapait?" Mga Taga-Roma 6:2, "Kita nga namatay na ngadto sa sala, unsaon man nato sa pagkinabuhi pa diha niana?" Mateo 12:33- 35, "Usa lang niining duha buhatong maayo ang kahoy, ug ang iyang bunga maayo; o buhatong dautan ang kahoy, ug ang iyang bunga dautan: kay ang kahoy maila pinaagi sa iyang bunga. Kamong kaliwat sa mga bitin, unsaon ninyo, pagpakasultig maayo, nga mga dautan man kamo? kay gikan sa kadagaya sa kasingkasing magasulti ang baba. Ang maayong tawo magapagula'g maayo gikan sa iyang maayong bahandi: ug ang dautang tawo magapagula'g dautan gikan sa iyang dautang bahandi." Karon kung ang usa ka tawo natawo sa Pulong ("ingon nga natawo na pag-usab, dili sa binhi nga madunot ra, kondili sa binhi nga walay pagkadunot, pinaagi sa Pulong sa Dios, nga buhi ug nagapadayon sa gihapon," I Pedro 1:23), iyang igapamunga ang Pulong. Ang bunga o ang mga buhat sa iyang kinabuhi mamahimong mao ang bunga sa matang sa binhi o kinabuhi nga anaa kaniya. Ang iyang mga buhat, busa mamahimong subay gayud sa Pulong. Oh, daw sa unsa ka usa ka pagsaway kini nga kamatuoran batok sa maong Kapanahonan sa Pergamo. Atua nagatindog kanang Usa nga Walay Sama, ug anaa sa Iyang kamot ang mahait nga espadang duhay sulab, ang Pulong sa Dios. Ug kana nga
ANG KAPANAHONAN SA IGLESIANG PERGAMO Pulong ang magahukom kanato sa ulahing adlaw. Ang Pulong sa pagkamatuod nagahukom bisan pa karon, kay kini mao ang magtutugkad sa mga hunahuna ug katuyoan sa kasingkasing. Ginaputol niini sa pagpahimulag ang pagka-karnal gikan sa espirituwal. Ginahimo kita niini og buhing mga sinulat nga ginabasa ug naila sa tanang mga tawo alang sa kahimayaan sa Dios. "Nasayod Ako sa imong mga buhat." Kung nahadlok ang usa ka tawo nga dili niya mapahimut-an ang Dios, nan tumanon niya ang Pulong. Kung ang usa ka tawo wala nahibalo kung madungog niya kaha kining mga pulong, "Maayong pagkabuhat, maayo ug kasaligan nga alagad," tumanon niya ang Pulong sa Dios sa iyang kinabuhi, ug sigurado niyang madungog kana nga mga pulong sa pagdayeg. Ang Pulong sa kamatuoran mao ang basihanan kaniadto; mao kini ang basihanan sa karon. Wala na'y uban pang sukaranan; wala na'y uban pa nga pang-tonton. Sa diha nga ang kalibutan pagahukman sa niining usa ra nga Cristo Jesus, pagahukman usab kini sa Pulong. Kung gusto sa usa ka tawo nga mahibaloan kung unsa na siya, buhaton niya ang gitambag ni Santiago: "Pagtan-aw ngadto sa espeho sa Pulong sa Dios." "Nasayod Ako sa imong mga buhat." Samtang nagatindog Siya didto nga dala ang Pulong, nga ginasusi ang ilang mga kinabuhi sa kahayag sa plano nga Iyang gihan-ay alang kanila, siguradong nahimuot gayud Siya og ayo, kay sila, sama sa kadtong mga nauna na, ginaantus ang maong mga pagpanglutos gikan sa mga dili-matarung ug malipayon sa gihapon nga nagapanghawid sa Ginoo. Bisan pa nga malisod usahay ang pag-alagad sa Ginoo, gialagaran nila Siya sa gihapon ug gisimba Siya diha sa Espiritu ug sa kamatuoran. Apan sa mini nga punoan dili kini ingon niana. Aba, ilang gisalikway ang kinabuhi nga anaa sa Pulong ug nagapahilayo na karon ug nagapahilayo pa gikan sa kamatuoran. Ang ilang mga lihok ang nagasaksi sa kahiladman nga ilang gikaunloran. GIHAWIRAN MO ANG AKONG NGALAN "Kang kinsa man kami moadto? Ikaw lang ang may mga pulong sa kinabuhing walay katapusan!" Hugot silang nanaghawid kaniadto; hugot usab sila nga nagapanghawid karon, pero dili sa makamatay nga pagkalisang sama sa mga tawong nagkinabuhi og kinabuhing walay pulos. Hugot silang nanghawid sa Iyang kusog, diha sa kasigurohan sa Espiritu nga sila kahiusa Niya. Ang sa ila mao ang siguradong kahibalo bahin sa napasaylo na nga mga sala ug dala nila ang ngalan nga "Cristohanon" sa pagpamatuod niini. Naila nila ug gihigugma kana nga Ngalan nga labaw sa tanang mga ngalan. Nangluhod ang ilang mga tuhod niana nga Ngalan. Ginasugid 201
202 USA KA PAGPADAYAG SA PITO KA MGA KAPANAHONAN SA IGLESIA kini sa ilang mga dila. Bisan unsa man ilang buhaton, ginabuhat nila kini tanan sa Ngalan ni Ginoong Jesus. Ilang gilitok kana nga Ngalan ug gitalikdan ang kadautan, ug tungod nga gibarugan na nila andam na sila karon nga mamatay alang niana nga Ngalan, ingon nga nakasigurado na sa usa ka labaw og maayong pagkabanhaw. Dalha ang Ngalan ni Jesus uban kanimo, Anak sa kasub-anan ug kalisdanan; Magahatag kini'g kalipay ug kalig-on kanimo, Dalha kini karon bisan asa man ikaw moadto. Ngalang bililhon, O pagkatam-is gyud! Paglaum sa yuta ug kalipay sa langit. Niadtong ikaduhang gatusan ka tuig kanang mga pulong nga "Amahan, Anak ug Espiritu Santo" nagkahulogan og "Trinidad" ngadto sa kadaghanan, ug ang politiyismong panghunahuna mahitungod sa tulo ka Dios nahimo nang usa ka doktrina sa mini nga iglesia. Wala kini magdugay hangtud nga giwagtang na ang Ngalan, sama sa nahitabo gayud niadto nga kapanahonan, ug imbis niini ang mga titulo sa USA RA KA GAMHANANG DIOS mao na'y gipuli sa NGALAN nga, Ginoong Jesus Cristo. Samtang daghan na ang nangbiya sa tinoohan ug midawat sa trinidad ug nagpangbautismo nga gamit ang maong titulo sa pagka-Dios, nagpangbautismo sa gihapon ang Diyutay'ng Panon sa Ngalan ni Jesus Cristo ug nanghawid og ayo sa kamatuoran. Ingon nga daghan kaayo niadto ang nagpasipala sa Dios, nga ginahimo Siyang tulo ka dios, ug ginailisan ang mapanalanginon Niya nga Ngalan ngadto sa mga titulo, maghunahuna ka kung ang mga ilhanan ug mga katingalahan nga nagauban sa ingon niana ka gamhanan nga Ngalan makaplagan pa kaha sa taliwala sa maong mga tawo. Tinuod gayud nga pagkadaku ug makahibulongang nahipadayag kadto nga mga ilhanan, bisan pa og siguradong wala gayud sa mini nga punoan. Mga lalaking sama ni Martin gigamit og ayo kaniadto ug gipamatud-an sila sa Dios pinaagi sa mga ilhanan ug mga katingalahan ug mga gasa sa Espiritu Santo. Epektibo sa gihapon kana nga Ngalan sama kini sa una pa ug ingon niana hangtud-hangtud kon diin ginapasidunggan Siya sa mga balaan pinaagi sa Pulong ug pagtoo. WALA MO ILIMOD ANG IMONG PAGTOO KANAKO Sa Mga Buhat 3:16 sa dihang gipangutana si Pedro kung giunsa pagkahitabo sa gamhanang milagro ngadto sa usa ka bakul didto sa Pultahang Matahum, ingon niini niya gisaysay kini, "Ug ang Iyang Ngalan (Jesus) pinasikad sa pagtoo sa
ANG KAPANAHONAN SA IGLESIANG PERGAMO Iyang Ngalan (Jesus) nakapahimong mabaskog niining tawhana (nga bakul sa una), ug ang pagtoo nga pinasikad (gikan) Kaniya (kang Jesus) mao'y naghatag kaniya (sa tawong bakul) niining hingpit nga pagkaayo sa atubangan ninyong tanan." Kita n'yo, mao na kini. Ang Ngalan ni Jesus, ug ang Pagtoo ni Jesus ang nakapahimo sa maong milagro. Wala giangkon ni Pedro nga iya kadtong kaugalingon nga tawhanong pagtoo sama sa wala niya usab giangkon nga sa kaugalingon niya kadto nga ngalan. Miingon siya nga ang Ngalan ni Jesus nga gigamit sa pagtoo nga gikan kang Jesus mao ang naghimo niadtong gamhanang buhat. Kini nga pagtoo mao ang ginahisgotan sa Ginoo diha sa Pinadayag 2:13. IYA kadtong pagtoo. Dili kadto nga pagtoo DIHA Kaniya. Kondili IYA MISMO kadto nga pagtoo nga Iyang gihatag ngadto sa mga magtotoo. Mga Taga-Roma 12:3, "Ingon sa sukdanan sa pagtoo nga gibahinbahin sa Dios ngadto sa tagsatagsa" (sumala sa bersekulo 1 ang tagsatagsa mao ang mga KAIGSOONAN) "Sa sukdanan sa pagtoo." Mga Taga-Efeso 2:8, "Kay tungod sa grasya naluwas kamo pinaagi sa pagtoo; ug kana (ang Pagtoo) dili gikan sa inyong kaugalingon: kini hatag sa Dios." Ug nagaingon kini usab diha sa Santiago 2:1, "Mga igsoon ko," (himatikdi siya, usab, nga nagapakigsulti ngadto sa MGA KAIGSOONAN), "Ang pagtoo NGA IYA SA (dili nganha sa) atong Ginoong Jesus Cristo dili ninyo batonan nga may pagpasulabi sa mga tawo." Sa niining kapanahonang Pergamo kon diin nga ginahimo nang iya sa tawo ang kaluwasan, ingon nga mitalikod na sa kamatuoran nga "Ang kaluwasan iya man sa Ginoo," - ingon nga gipadaplin na ang doktrina mahitungod sa pagpili ug luag nga giablihan ang pultahan sa iglesia ug ang ilang pagpakig- fellowship ngadto kang bisan kinsa ug ngadto sa tanan nga nagauyon sa ilang mga pagtulon-an (walay pagsapayan sa Pulong), sa niining panahon sa paspas nga pagkunhod sa moralidad, aduna sa gihapon og pipila nga aduna og maong sukod nianang pagtoo nga iya sa atong Ginoong Jesus Cristo, ug dili lang nga gigamit kana nga pagtoo diha sa mga buhat nga gamhanan kondili nanagbarug batok niadtong mga nangahas mag-ingon nga naluwas ang mga niini basi lang sa pagpasakup sa usa ka iglesia. Nasayod sila nga walay tawo nga makahimong motoo ngadto sa kinabuhing walay katapusan ug ngadto sa pagkamatarung sa Dios gawas sa sukod nga pagtoo nga iya sa atong Ginoong Jesus, Mismo. Sa diha nga ang iglesia sa karon puno sa intelektuwal lamang nga mga magtotoo nga ginauyonan ang ulay'ng pagkapanganak, ang dugo nga gibubo, ang pag-adto sa simbahan ug ang pag- ambit sa komunyon, ug wala man lang natawo pag-usab, ingon niana sa gihapon nga problema niadtong ikatulong kapanahonan. Dili igo ang tawhanong pagtoo kaniadto ug dili 203
204 USA KA PAGPADAYAG SA PITO KA MGA KAPANAHONAN SA IGLESIA usab kini igo sa karon. Gikinahanglan niini ang pagtoo mismo sa Anak sa Dios nga mosulod sa kasingkasing sa tawo aron nga madawat niya ang Ginoo sa himaya diha sa templong dili hinimo'g mga kamot. Usa kini ka buhi nga pagtoo. "Nagakinabuhi ako pinaagi sa pagtoo nga iya sa Anak sa Dios." Wala nag-ingon si Pablo nga nagkinabuhi siya pinaagi sa pagtoo DIHA sa Anak sa Dios. Ang pagtoo kadto nga iya sa Anak sa Dios ang mao'y naghatag kaniya og kinabuhi ug padayon nga nagpakinabuhi kaniya diha sa Cristohanong kadaugan. Dili, wala nila gilimod nga ang kaluwasan supernatural sugod pa lang sa sinugdan ngadto sa katupusan. Padayon nilang gipalungtad nga buhi ang kamatuoran bahin sa Iyang Ngalan ug sa Iyang Pagtoo ug gipanalanginan sila sa Ginoo ug giisip nga takus Kaniya. SI ANTIPAS NGA AKONG SAKSI Wala na'y uban pa nga sinulat sa Pulong o sa unsa man nga dili-balaanong kasaysayan ang mahitungod niining igsoona. Pero siguradong dili na kinahanglan nga aduna pa. Labaw pa ka igo kini nga siya giila nang daan ug naila sa Ginoo. Labaw pa kini ka igo nga makita ang iyang pagkamatinud-anon ngadto sa Ginoo nga nahisulat diha sa buhi nga Pulong. Usa siya ka Cristohanon. Anaa kaniya ang Ngalan ni Jesus. Aduna siya'y pagtoo nga iya sa atong Ginoong Jesus Cristo ug usa siya sa kadtong mga nagkinabuhi pinaagi niini. Gisunod niya ang mga pulong ni Santiago nga, "Ang pagtoo nga iya sa atong Ginoong Jesus Cristo dili ninyo batonan nga may pagpasulabi sa mga tawo." Puno siya sa Espiritu Santo ug pagtoo sama kaniadto ni Esteban, wala siya'y tawong gipasulabi, wala siya'y tawong gikahadlokan; ug sa dihang gimantala ang kamatayon ngadto sa tanan nga modawat niana nga Ngalan ug nga maglakaw diha sa pagtoo nga iya ni Jesus Cristo mibarug siya kauban niadtong mga dili mobiya. Oo, namatay siya, pero sama ni Abel, nakabaton siya og pagpamatuod gikan sa Dios (nasulat ang iyang ngalan diha sa Pulong), ug bisan pa nga patay na, ang iyang tingog nagasulti sa gihapon diha sa mga panid sa Balaan nga Kasulatan sa Dios. Usa na usab ka matinud-anong saksi ang gidala ngadto sa iyang kapahulayan. Apan wala nagmadaugon si Satanas niadtong tungora, sama nga wala siya nagmadaugon sa diha nga gipatay niya ang Prinsipe sa Pakigdait, kay sama nga gihukasan kaniadto si Satanas didto sa krus, mao usab sa karon nga ang dugo ni Antipas magasinggit ngadto sa mga ginatus pa nga magapas-an sa ilang mga krus ug nga magasunod kang Jesus.
ANG KAPANAHONAN SA IGLESIANG PERGAMO SA DAPIT DIIN NAGAPUYO SI SATANAS Ang hinungdan nga kabahin kini sa pagpasidungog sa Espiritu mao'y tungod nga kining maisug nga mga sundalo sa krus ginabuntog kaniadto si Satanas sa taliwala mismo sa kaugalingon niyang lawak sa trono. Nagapangdaug sila sa maong gubat pinaagi sa Ngalan ug Pagtoo ni Jesus sa kampo mismo sa mga pangulo sa kangitngitan. Daw sa unsa ka dakung pagdayeg. Sama sa maisog nga mga kalalaken-an ni David kaniadto nga gisulong ang kampo sa kaaway aron dalhon lang ang tubig nga makapatagbaw sa kauhaw ni David, mao usab sa niining mga higante sa pagtoo nga gipangsulong ang gingharian sa yutan-ong kuta ni Satanas, ug pinaagi sa pagpangwali ug mga pagpadasig gihatud ang tubig sa kaluwasan ngadto sa mga nagkinabuhi ilalum sa landong sa kamatayon. Karon ingon nga kining mga pulong mahitungod sa trono ug gingharian ni Satanas kabahin na sa pagpasidungog sa Dios para sa Iyang mga pinili, kini sa tinuod ang nagpasugod sa mga pagkondena sa kadautan nga nakaangkon og pagkalabaw sulod sa iglesia. PERGAMO: Ang Trono ug Dapit nga Puluy-anan ni Satanas. Sa kadaghanan, kining hugpong sa mga pulong nahimong mga pagpanghulagway lamang kay sa sumala gayud sa kasaysayan. Apan sigurado ang mga niini nga tinuod gayud ug ginapamatud-an kana sa kasaysayan. Tinuod gayud nga ang Pergamo trono kaniadto ug puluy-anang dapit ni Satanas. Nahitabo kadto sa niining paagi: Ang Pergamo dili ang orihinal nga lugar kon diin nga si Satanas (bahin sa tawhanong mga buluhaton) nagpuyo kaniadto. Ang Babilonia sa literal ug sa paghulagway man mao'y sa una pa ang iyang punoang buhatan. Sa siyudad sa Babilonia kaniadto nga ang pagsimba kang Satanas nagsugod. Genesis 10:8-10, "Ug si Cush nanganak kang Nimrod: kini misugod sa pagkahimo nga gamhanan sa yuta. Siya mao ang tigpangayam nga kusgan sa atubangan sa Ginoo." "Ug ang sinugdan sa iyang gingharian ang Babel, ug ang Erech, ug ang Accad, ug ang Calneh, sa yuta sa Shinar." Genesis 11:1-9, "Ug ang tibuok nga yuta may usa lamang ka sinultihan, ug usa usab ka pinulongan. Ug nahitabo, sa mipanaw sila sa sidlakan, hingkaplagan nila ang usa ka patag didto sa yuta sa Shinar; ug didto mingpuyo sila. Ug sila nasig-ingon ang usa ug usa, Umari kamo, magbuhat kita og tisa, ug pagbahon ta og maayo. Ug sila may tisa nga gigamit nga alili sa bato, ug may salong nga alili sa apog. Ug ming-ingon sila, Umari kamo, magbuhat kita alang kanato og usa ka lungsod ug usa ka torre, nga ang iyang ibubungan moabot sa langit; ug kita magbuhat alang kanato og usa ka ngalan, kay tingali unya kita pagpatlaagon sa halayo sa tibuok nga nawong sa yuta. Ug nanaug ang Ginoo sa 205
206 USA KA PAGPADAYAG SA PITO KA MGA KAPANAHONAN SA IGLESIA pagtan-aw sa lungsod ug sa torre, nga gitukod sa mga anak sa mga tawo. Ug miingon ang Ginoo, Ania karon, sila usa lamang ka lungsod, ug may usa lamang ka pinulongan silang tanan; ug kini mao ang ginasugdan nila sa pagbuhat: ug karon walay bisan unsa nga magapugong kanila, sa ilang ginahunahuna nga buhaton. Umari kamo, manganaug kita, ug lahugayon nato ang ilang mga sinultihan, aron sila dili na makasabot sa sinultihan sa usa ug usa. Busa gipapatlaag sila sa Ginoo sa halayo ngadto sa ibabaw sa nawong sa tibuok nga yuta: ug gibiyaan nila ang pagtukod sa lungsod. Tungod niini ang ngalan niadto gitawag Babel; kay didto gilahugay sa Ginoo ang sinultihan sa tibuok nga yuta: ug gikan didto gipapatlaag sa Ginoo sila sa nawong sa tibuok nga yuta." sa Babilonia. nga Nagakahulogan kini og pagkalibog. Literal kadto nga gisugdan ni Cush, nga anak ni Ham, apan gihimong usa ka gingharian sa gahum ug kagarbohon ilalum sa iyang anak, nga si Nimrod, ang kusgan nga mangangayam. Si Nimrod, sumala sa ginaingon sa Genesis onse ug sumala usab sa kasaysayan sa kalibutan, misugod sa pagbuhat og tulo ka mga butang. Gusto niyang motukod og usa ka gamhanan nga nasud, nga iyang gibuhat. Gusto niyang ipakaylap ang kaugalingon niyang relihiyon, nga iyang gibuhat. Gusto niyang mohimo og ngalan para sa iyang kaugalingon, nga iya usab nahimo. Hilabihan kadako ang iyang mga nahimo nga ang ginghariang Babilonia gitawag nga mao'y ulo nga bulawan sa tanang pangagamhanan sa kalibutan. Nga nagkabantugan ang iyang relihiyon gipamatud-an pinaagi sa kamatuoran nga hingpit kining ginaila sa Kasulatan nga iya ni Satanas diha sa Isaias kapitulo 14 ug diha sa Pinadayag kapitulo 17-18. Ug pinaagi sa kasaysayan mapamatud-an nato nga gisakup niini ang tibuok kalibutan ug nga mao'y basihanan sa tanang sistema sa pagsimba sa mga diosdios, ug tema sa mitolohiya, bisan pa man nga lahilahi ang ngalan sa mga diosdios sa nagkalainlain nga bahin sa kayutaan sumala sa lengguwahe sa mga tawo. Nga naghimo siya og ngalan para sa iyang kaugalingon ug sa iyang mga sumusunod dili na kinahanglan ingnon, nga samtang nagapadayon kining sa karon nga kapanahonan (hangtud nga ipadayag na ni Jesus ang Iyang Kaugalingon ngadto sa Iyang mga kaigsoonan) pagasimbahon siya ug pagapasidunggan, bisan pa man nga dili na ilalum sa ngalan nga Nimrod, ug diha sa usa ka templo nga medyo lahi na kay sa usa niadto kon diin una siyang gisimba. Babel ang orihinal ngalan Tungod kay ang Biblia wala nagahisgot og mga kasaysayan sa ubang nasud sa detalye, gikinahanglan niini nga masusi ang kaniadtong mga kalibutanong sinulat aron makita nato ang tubag kon ngano nga ang Pergamo nahimong sentro sa maki- Satanas nga relihiyon nga iya sa Babilonia. Ang pinakapunoan
ANG KAPANAHONAN SA IGLESIANG PERGAMO nga makuhaan sa mga inpormasyon mao ang mga kasulatan nga kulturang Egiptohanon ug Gresyanhon. Ang hinungdan niini mao nga nadawat sa Egipto ang iyang siyensya ug matematika gikan sa mga Taga-Chaldea ug nadawat usab sa Gresya ang mga niini gikan sa Egipto. Karon tungod nga ang mga pari mao'y gitugyanan niadto sa pagtudlo niining mga siyensya, ug tungod nga gigamit kini nga mga siyensya ingon nga kabahin sa relihiyon, nahibaloan na nato ang yawi kon ngano nga ang relihiyong Babilonia nakaangkon og kusog sa niining duha ka mga nasud. Tinuod usab nga sa matag higayon nga masakup sa usa ka nasud ang usa pa ka nasud, dili magdugay ang relihiyon sa nagsakup nahimo na nga relihiyon sa gisakup. Nahibaloan na kaayo nga aduna ang mga Griyego og mao rang mga timailhan sa Zodiac sama sa mga Taga-Babilonia kaniadto; ug nakaplagan diha sa karaang mga sinulat sa Egipto nga gihatag sa mga Egiptohanon ang ilang kahibalo mahitungod sa politiyismo ngadto sa mga Griyego. Mao nga ang mga tinago sa Babilonia mikaylap ngadto sa mga nasud hangtud nga mitungha kini didto sa Roma, sa Tsina, sa India ug bisan pa sa Amihanan ug sa Habagatang Amerika makita nato ang mao ra mismong basihan sa pagsimba. Nagauyon sa Biblia ang karaang mga kasaysayan nga kining relihiyong Babilonia sigurado gayud nga dili ang mao'y orihinal nga relihiyon sa unang mga tawo sa yuta. Mao kadto ang unang mitipas palayo sa orihinal nga pagtoo; pero dili kadto mismo ang orihinal. Ang mga magsasaysay sama ni Wilkinson ug ni Mallett walay duhaduha nga nagpamatuod basi sa karaang mga dokumento nga usa ka panahon kaniadto ang tanan nga mga tawo sa kalibutan nagtoo diha sa USA RA KA DIOS, sa labing gamhanan, eternal, dili makita, Nga pinaagi sa Pulong sa Iyang baba gilitok Niya ang tanang mga butang ngadto sa pagkatungha niini, ug nga sa Iyang kinaiya Siya'y mahigugmaon ug maayo ug matarung. Apan tungod kay si Satanas kanunay gayud mangdaut sa bisan unsa man nga mahimo niyang dauton, makita nato siya nga ginadaut ang mga hunahuna ug kasingkasing sa tawo aron nga ilang isalikway ang kamatuoran. Maingon nga dugay na niyang gipaninguhaan nga makaangkon og pagsimba nga daw siya'y Dios ug dili nga ulipon ug binuhat lamang sa Dios, ginapahilayo niya ang pagsimba gikan sa Dios sa katuyoan nga aron niyang mailog kini ngadto kaniya ug aron nga pagabayawon. Iyang natuman gayud ang pangandoy niya nga mapakaylap ang iyang relihiyon sa tibuok kalibutan. Gipamatud-an kini sa Dios diha sa Basahon sa Mga Taga-Roma, "Kay sa hing-ilhan nila ang Dios, wala nila panghimayaa Siya ingon nga Dios, kondili nangabuang sila sa ilang mga hunahuna, ug tungod sa kangitngit sa ilang kasingkasing gidawat ang usa ka dunot nga relihiyon, 207
208 USA KA PAGPADAYAG SA PITO KA MGA KAPANAHONAN SA IGLESIA hangtud nga gisimba na nila ang mga binuhat lamang ug dili ang Magbubuhat." Hinumdumi, usa ra ka binuhat sa Dios si Satanas (Anak sa Kabuntagon). Mao nga makita nato nga kon diin ang kamatuoran kaniadto gipakaylap ngadto sa mga tawo, ug ang tanan nanghawid nianang maong kamatuoran, wala magdugay og miabot ang usa ka adlaw kon diin usa ka dakung pundok ang mibiya na sa Dios ug nagpakaylap sa tibuok kalibutan og usa ka yawan-on nga porma sa pagsimba. Gipamatud-an sa kasaysayan nga kadtong banay ni Shem nga nanagpabilin sa maong walay-pagbalhin nga kamatuoran tuman nga gibatokan kadtong mga gikan kang Ham nga nanagpamiya sa kamatuoran paingon ngadto sa bakak sa yawa. Wala kita'y panahon aron makighisgot niini; ginapaila lang niini aron makita ninyo nga aduna'y duha ka mga relihiyon ug duha lamang, ug ang sa yawa nagkuyanap sa tibuok kalibutan. Ang pagtoo nga aduna lamay usa ra ka Dios nahimong pagtoo sa daghang Dios didto sa Babilonia. Mialsa batok sa kamatuoran sa Dios ug sa mga tinago sa Dios ang bakak sa yawa ug ang mga tinago sa yawa niadtong siyudara. Tinuod nga nahimo na gayud si Satanas nga dios niining kalibutan ug naningil na og pagsimba gikan niadtong mga natikasan niya, nga napatoo sila nga siya gayud ang Ginoo. Ang relihiyon sa kaaway nga nagatoo sa daghang Dios ang mao'y nagpasugod sa doktrina sa trinidad. Sa una pa nga panahon kini kaniadto nga mitungha ang ideya mahitungod sa "usa ka Dios sa tulo ka persona." Makapatingala nga wala kini nahimatikdan sa atong modernong mga teologo; pero sa ingon ka klaro nga natikasan sila ni Satanas sama sa ilang mga katigulangan kaniadto, nagatoo sila sa gihapon sa tulo ka persona diha sa pagka-Dios. Pakitai kami og usa ka dapit sa Kasulatan kon diin aduna og unsa man nga kapasikaran kana nga doktrina. Dili ba makapatingala kini nga samtang ang mga kaliwat ni Ham nanagpadayon sa ilang Satanismong mga pagsimba nga lakip ang nag-unang konsepto mahitungod sa tulo ka dios nga walay ni usa ka timailhan nga ang mga kaliwat ni Shem nagatoo sa ingon nianang butang o aduna'y unsa man nga pang-seremonyang mga pagsimba nga nagalakip og usa man lang ka tipo niini? Dili ba kini makapatingala nga ang mga Hebreohanon nagtoo sa, "Magpatalinghug ka, O Israel, ang Ginoo nga imong Dios USA RA ka Dios," kung aduna ma'y tulo ka persona diha sa pagka-Dios? Si Abraham, nga kaliwat ni Shem, diha sa Genesis 18, nakita ang USA RA ka Dios kauban sa duha ka mga manolunda. Karon giunsa man pagpaila kining trinidad? Gipaila kini pinaagi sa usa ka triyanggulo nga magkapareho ang kilid sama sa pagpaila niini sa karon didto sa Roma. Makapatingala, nga ang mga Hebreohanon walay ingon niana nga konsepto. Karon
ANG KAPANAHONAN SA IGLESIANG PERGAMO kinsa ma'y husto? Ang mga Hebreohanon ba o ang mga Taga- Babilonia? Sa Asia ang politiyismong ideya mahitungod sa tulo ka dios diha sa usa ra napakita diha sa usa ka imahe nga may tulo ka ulo diha sa usa ka lawas. Ginapaila siya ingon nga tulo ka pangisip. Sa India, nakaplagan nila sa ilang kasingkasing nga ipahayag siya ingon nga usa ka dios sa tulo ka porma. Karon maayo gyud kana nga teolohiya sa pang- modernong panahon. Sa Japan aduna didto ang daku nga si Buddha nga may tulo ka ulo sama niadtong atong una nang nahulagway. Apan ang pinakamabutyagon sa tanan mao kadtong nagasaysay sa konseptong trinitarian mahitungod sa Dios sa tulo ka porma nga: 1. Ulo sa usa ka tigulang nga lalaki nga nagasimbolo sa Dios nga Amahan. 2. Usa ka lingin nga sa mga misterio nagakahulogan og "Binhi" nga nagasimbolo usab sa Anak. 3. Ang mga pako ug ikog sa usa ka langgam (salampati). Ania na ang doktrina bahin sa Amahan, Anak ug Espiritu Santo, tulo ka persona sa pagka-Dios, usa gayud ka trinity. Makita ninyo ang mao sa gihapon nga butang didto sa Roma. Karon mangutana na usab ako, dili ba makapatingala nga ang yawa ug ang mga nagasimba kaniya sa tinuod aduna'y mas daghan pang kamatuoran nga gipahayag kay sa Amahan sa pagtoo, (si Abraham) ug ang mga kaliwat niini? Dili ba makapatingala nga ang mga magsisimba ni Satanas, mas may nahibaloan pa bahin sa Dios kay sa mga anak sa Dios? Karon mao kana kon unsa ang ginapaningkamotan nga isulti kanato sa modernong mga teologo pagmohisgot sila bahin sa trinity. Hinumdumi lang ninyo kining usa ka butang sugod karon: kamatuoran kini nga mga sinulat ug usa kini ka kamatuoran - nga si Satanas bakakon ug mao ang amahan sa mga bakak, ug sa matag higayon nga nagaanhi siya nga may dala og unsa man nga kahayag usa kini ka bakak sa gihapon. Usa siya ka mamumuno. Ug gidaut sa iyang doktrinang trinity ang pagkadaghang mga tawo ug mangdaut pa hangtud nga moabot si Jesus. Sumala sa kasaysayan wala magdugay nga napahigayon ang pagkausab bahin niining konsepto sa usa ka Amahan ug usa ka Anak ug Espiritu Santo. Hinayhinay silang nadala ni Satanas pahilayo sa kamatuoran. Ang miusbaw nga konsepto bahin sa Pagka-Dios karon mao na'y: 1. Amahang eternal. 2. Ang Espiritu sa Dios nga nagpakatawo sulod sa usa ka TAWONG inahan. (Nagapahunahuna ba kana kaninyo?) 3. Usa ka Dios nga Anak, nga bunga niana nga pagpakatawo, (Ang binhi sa babaye). Apan dili pa kontento ang yawa. Wala pa niya nakab-ot ang pagsimba kaniya, gawas lang diha sa usa ka dili-diretsong paagi. Busa samot pa niyang ginapahilayo ang mga tawo gikan sa kamatuoran. Pinaagi sa iyang mga misterio ginapahayag niya sa mga tawo nga tungod kono kay ang gamhanan og 209
210 USA KA PAGPADAYAG SA PITO KA MGA KAPANAHONAN SA IGLESIA dili makita nga Dios amahan wala nagapakighilambigit mismo sa mga ginabuhat sa tawo, kondili nagapabilin lang nga hilum mahatungod kanila, kung ingon-ana nagapasabot kini nga mahimo usab Siya nga simbahon sa hilum lamang. Sa tinuod nagakahulogan kini nga kutob sa mahimo dili Siya tagdon, kon dili man sa bug-os gayud. Mikaylap usab kini nga doktrina sa tibuok kalibutan, ug mismo karon sa India makita ninyo nga ang mga templo alang sa maong gamhanang magbubuhat, ang hilum nga dios, mamatikdan nga gamay na lang kaayo. Tungod nga dili man kinahanglan na nga simbahon ang amahang-magbubuhat, natural lang nga napaingon ang pagsimba ngadto sa "Inahan ug sa Anak nga lalaki" ingon nga mao na ang tumong sa mga pagsimba. Sa Egipto atua ang mao rang kombinasyon sa inahan ug anak nga lalaki nga gitawag og Isis ug Osiris. Didto sa India atua si Isi ug si Iswara. (Himatikdi bisan ang pagkapareho sa mga ngalan.) Sa Asia si Cybele ug si Deoius kini. Giawat kini usab didto sa Roma ug sa Gresya. Ug didto usab sa China. Bueno, mahunahuna mo na lang ang pagkakurat sa pipila ka mga misyunerong Romano Katoliko sa dihang misulod sila sa China ug nakakita didto og usa ka larawang Madonna ug ang Anak niini nga may sanag sa kahayag nga nagagikan sa ulo sa maong bata. Mamahimo pa gani sigurong ibaylo ang maong larawan sa kadtong anaa sa Vatican gawas lang sa pipila ka pagkalahi sa hitsura sa nawong. Angay lang kanato karon nga diskubrehon ang orihinal nga inahan ug anak. Ang orihinal nga diosang-inahan sa Babilonia mao si Semiramis nga gitawag kaniadto og Rhea didto sa mga nasud sa sidlakan. Ginakugos niya diha sa iyang mga bukton ang usa ka anak nga lalaki, nga bisan pa og usa ka bata pa, gihulagway kaniadto nga hataas, mahimsog, ambungan ug labing makabibihag ngadto sa mga kababayen- an. Diha sa Ezekiel 8:14 gitawag siya nga Tammuz. Ngadto sa klasikal nga mga manunulat gitawag siya nga Bacchus. Ngadto sa mga Taga-Babilonia siya mao si Ninus. Ang mga pagsaysay mahitungod sa kamatuoran nga siya girepresentar ingon nga usa ka ginakugos nga bata ug gihulagway bisan pa man ingon nga usa ka halangdon ug gamhanang lalaki tungod kay siya naila ingon nga mao'y "Bana-nga-Anak." Ang usa sa iyang mga titulo mao'y "Bana sa Inahan", ug sa India kon diin ang maong duha naila nga Iswara ug Isi, siya (ang bana) girepresentar ingon nga mao ang bata nga anaa sa dughan sa kaugalingon niyang asawa. Nga kining si Ninus mao si Nimrod sa Biblia mahimong mapamatud-an nato pinaagi sa pagkumpara sa kasaysayan diha sa gisaysay sa Genesis. Ingon ni Pompeius, "Si Ninus, nga hari sa Asiria, ang nag-usab sa malinawon nga pamaagi
ANG KAPANAHONAN SA IGLESIANG PERGAMO kaniadto sa pagpanginabuhi tungod sa paninguha niya sa pagpangsakup. SIYA MAO ANG PINAKAUNANG NAGPAHIGAYON OG GUBAT BATOK SA IYANG MGA SILINGAN. Gisakup niya ang tanang nasud gikan sa Asiria ngadto sa Libya maingon nga kining mga tawo dili kahibalo mahitungod sa pagpakig-away." Nagaingon si Diodorus, "Si Ninus mao ang pinaka-una sa mga hari kaniadto sa Asiria nga nahisgotan diha sa kasaysayan. Ingon nga may taras siyang pagkagubatnon gibansay niya og maayo ang daghang batan- on nga mga kalalaken-an sa pagpakiggubat. Gipailalum niya ang Babilonia diha kaniya sa diha nga wala pa kaniadto og siyudad nga Babilonia." Mao nga makita nato nga kining si Ninus misugod sa pagkahimong gamhanan didto sa Babilonia, nga gitukod ang Babel ug gisakup ang Asiria, nahimong hari niini, ug dayon mipadayon na sa paglamon sa uban pang halapad nga mga teritoryo kon diin ang mga tawo didto dili hanas sa mga pagpakig-away ug nga nagkinabuhi sa malinawon lang nga pamaagi sama sa giingon ni Pompeius. Karon diha sa Genesis 10, nga ginahisgotan ang mahitungod sa gingharian ni Nimrod nagaingon kini, "Ug ang sinugdan sa iyang gingharian ang Babel, ug ang Erech, ug ang Accad, ug ang Calneh sa yuta sa Shinar. Gikan niadtong yutaa miadto siya sa Asshur, ug gitukod ang Ninive, ug...Calah," ug uban pa. Apan ang mga maghuhubad nasayup niadto sa paghubad sa Asshur ingon nga mao'y usa ka pungan imbis nga usa kini ka berbo, ug diha sa Chaldee nagakahulogan kini og "himoong kusgan." Mao nga si Nimrod kadto, ingon nga nahimo nang kusgan (gipalig-on niya ang iyang gingharian pinaagi sa pagtukod sa pinakaunang kasundalohan sa kalibutan nga iyang gihanas pinaagi sa pagbansaybansay ug pinaagi sa kapig-ot sa pagpangayam) miadto lagpas pa sa Shinar uban ang kusgan niyang kasundalohan ug gibuntog ang mga nasud ug nagtukod og mga siyudad sama sa Ninive, nga gihinganlan diha kaniya, kay bisan sa karon ang usa ka dakung bahin nga nahibilin niadto nga siyudad gitawag og Nimroud! Tungod kay nadiskubre na nato kung kinsa si Ninus, gikinahanglan karon nga madiskubre nato kung kinsa ang iyang amahan kaniadto. Sumala sa kasaysayan si Bel kini, ang magtutukod sa Babilonia kaniadto. (Karon angay natong timan-an dinhi nga si Bel ang nagtukod niini sa pag- ila nga siya ang nagpasugod niining tibuok nga kalihukan, apan ang anak kadto, si Ninus, ang mao'y nagpalig-on gyud niini ug ang maong unang hari, ug uban pa.) Apan sumala sa Kasulatan, ang amahan ni Nimrod mao si Cush: "Ug si Cush nanganak kang Nimrod." Dili lang kini ingon niana kondili makita nato nga si Cush gipanganak ni Ham. Karon, sa Egiptohanong kultura ang Bel gitawag og Hermes, ug ang Hermes nagakahulogan og, "ANG ANAK NI HAM." Sumala 211
212 USA KA PAGPADAYAG SA PITO KA MGA KAPANAHONAN SA IGLESIA sa kasaysayan si Hermes mao ang bantugan nga propeta kaniadto bahin sa pagsimba sa mga diosdios. Siya kaniadto ang tigpasabot mahitungod sa mga diosdios. Ang usa pa ka ngalan nga siya gitawag kaniadto mao'y Mercury. (Basaha ang Mga Buhat 14:11-12.) Kini ang ginaingon ni Hyginus bahin nianang dios nga naila sa nagkalainlain ingon nga Bel, Hermes, Mercury, ug uban pa, "Sulod sa daghang mga kapanahonan nagkinabuhi ang mga tawo kaniadto ilalum sa pangagamhanan ni Jove (dili ang Romanhong Jove, kondili si Jehovah sa mga Hebreohanon nga nauna pa sa Romanhong kasaysayan) nga walay mga siyudad ug walay mga balaod, ug ang tanan nagasulti sa usa ra ka lengguwahe. Apan human nga si Mercury (Bel, Cush) naghubad sa mga pinulongan sa mga tawo (kon diin gikan ang maghuhubad gitawag og Hermeneutes) ang mao ra nga tawo ang nagbahinbahin sa mga nasud. Dayon misugod na kaniadto ang panagbingkil." Makita gikan niini nga si Bel o si Cush, nga amahan ni Nimrod, ang mao'y orihinal nga dakodako nga nangulo sa mga tawo pagpahilayo gikan sa matuod nga Dios ug gihaylo ang mga tawo ingon nga mao ang "maghuhubad sa mga diosdios" sa pagdawat og usa pa ka relihiyon. Giaghat niya sila nga ipadayon ang torre nga gitukod gayud sa iyang anak. Kini nga pag-aghat ang mao'y naghatud sa pagkalibog ug pagkabahinbahin sa mga tawo, mao nga siya pareho nang mao ang, "tighubad ug tigpalibog." sa politiyiismong sistema ug sa diha nga ang tawo gihimo nang dios sa mga tawo, siya siyempre, ang nahimong amahan sa mga diosdios. Karon si Cush gitawag niadto nga Bel. Ug si Bel diha sa Romanhong mitolohiya mao si Janus. Gihulagway siya ingon nga aduna'y duha ka mga nawong ug nagasige siya'g dala og bunal nga pinaagi niini iyang gibuntog ug "gipatibulaag" ang mga tawo. Misulat si Ovid nga si Janus nag-ingon mahitungod sa kaugalingon niini, "ang mga sa kaniadto nagtawag kanako nga Dakung Kagubot." Mao nga makita nato nga si Cush sa Biblia, ang unang rebelde batok sa monoteismo nga kaniadto gitawag nga Bel, Belus, Hermes, Janus, ug uban pa, sa taliwala niadtong unang mga tawo kaniadto. Ginaangkon niya nga nagahatud siya og mga kapadayagan ug mga pagpanghubad gikan sa mga diosdios ngadto sa mga tawo. Sa paghimo niya niana siya ang nahimong hinungdan sa kapungot sa Dios nga ipatibulaag ang mga tawo, magdala og pagbahinbahin ug mga kalibog. Karon makita na nato sa niining punto kon asa nagagikan ang politiyismo o ang pagsimba sa daghang mga diosdios. Apan nahimatikdan ba ninyo nga ato usab nakita ang usa ka pagpahanungod sa usa ka tawo nga ginganlan og Cush nga gikahatagan og titulo nga "amahan sa mga diosdios"? Si Cush, kung ingon-ana, mao ang amahan
ANG KAPANAHONAN SA IGLESIANG PERGAMO Nahimatikdan ba ninyo dinhi ang karaang tema sa kaniadtong mga mitolohiya, nga ginapakighisama sa maong mga dios ang ilang mga kaugalingon sa tawo? Dinha kon diin nagagikan ang pagsimba ngadto sa mga katigulangan. Busa mahimo nga susihon na lang nato ang kasaysayan aron makaplagan ang mahitungod sa maong pagsimba ngadto sa mga katigulangan. Bueno, gipahayag niadto nga si Cush ang nagpasugod mahitungod sa pagsimba sa tulo ka dios nga amahan, anak ug espiritu. Tulo tanan ka managsamang dios. Apan nasayod siya mahitungod sa nagasingabot nga binhi sa babaye, busa kinahanglan magkaaduna og usa ka babaye ug ang iyang binhi nga motungha sa esena. Napahigayon kini sa dihang namatay si Nimrod. Ang iyang asawa, si Semiramis ang naghimo kaniya nga dios, ug mao nga nagpahimo pud sa iyang kaugalingon nga inahan sa anak ug inahan usab sa mga dios. (Eksaktong sama gayud sa Romanong iglesia nga naghimo na kang Maria nga dios. Ginapahayag nila nga siya wala gayuy sala ug mao ang Inahan sa Dios.) Siya (si Semiramis) gitawag si Nimrod nga "Zeroashta" nga nagakahulogan og, "ang gisaad nga binhi sa babaye." Pero wala kini kaayo magdugay kaniadto nga ang maong babaye misugod na sa pagkuha og mas daku pang pagtagad kaysa sa anak, ug pagkataudtaod siya na ang maong ginahulagway nga nagatamak sa serpente. Gitawag nila siya "ang reyna sa langit" ug gihimo na siyang dios. Daw sa unsa ka pareho gayud sa karon kon diin si Maria, ang inahan ni Jesus, gituboy na ngadto sa pagka-imortal ug sa karon mismong Septembre 1964 ginapaninguhaan sa konseho sa Vatican nga hatagan si Maria og kinaiyahan nga wala kaniya, kay gusto nila siyang tawgon nga, "Maria ang Babayeng Tigpataliwala," "Maria ang Inahan sa Tanang Mga Magtotoo," o "Ang Inahan sa Iglesia." Kung aduna man gayud og pang- Babiloniang pagsimba ngadto sa mga katigulangan ingon nga usa ka relihiyon, ang relihiyon kini sa Iglesia sa Roma. Dili lang nga ang pagsimba ngadto sa mga katigulangan nagsumikad gikan sa Babilonia pero mao usab ang pagsimba ngadto sa mga kinaiyahan. Sa Babilonia kini kaniadto nga ang mga diosdios gipaila uban sa adlaw ug bulan, ug uban pa. Ang adlaw ang pinakapunoan sa maong mga kinaiyahan nga may kinaiyang nagahatag og kahayag ug init ug makita sa tawo ingon nga usa ka bola sa kalayo diha sa kalangitan. Busa ang pinaka-punoang diosdios mao ang adlaw nga ilang gitawag og Baal. Kanunay kaniadtong ginahulagway ang adlaw ingon nga usa ka lingin nga kalayo ug pagkataudtaod palibot nianang kalayo may mitungha nga usa ka serpente. Wala magdugay nga ang maong serpente nahimo nang usa ka simbolo sa adlaw ug gisimba na tungod niadto. Busa ang tinguha sa kasingkasing ni Satanas bug-os nang natuman. Gisimba na siya ingon nga Dios. 213
214 USA KA PAGPADAYAG SA PITO KA MGA KAPANAHONAN SA IGLESIA Nahitukod na ang iyang trono. Ginayukboan na siya sa iyang mga ulipon. Gisimba na siya diha sa porma sa usa ka buhing serpente didto sa Pergamo. Ang kahoy sa Pag-ila sa Maayo ug sa Dautan, nga naisimbolo karon diha sa porma sa usa ka buhing serpente dili lang nga si Eva ang gilimbongan kondili ang kadaghanan na sa mga katawohan. Apan giunsa man sa Pergamo pagkahimong kaulohan ni Satanas kung ang Babilonia mao ang kaulohan? Ang tubag anaa na usab sa kasaysayan. Sa diha nga nasakup sa mga Medes ug Persia ang Babilonia, ang paring-hari, nga si Attalus mikalagiw gikan sa maong siyudad ug miadto sa Pergamo uban ang iyang kaparian ug sagradong mga misterio. Didto niya gitukod na usab ang iyang gingharian gawas sa Romanhong emperyo, ug nagmauswagon ilalum sa pag-atiman sa yawa. Kini ang mubo kaayong pang-kinatibuk-ang bahin sa kasaysayan sa Babiloniang relihiyon ug ang pag-abot niini didto sa Pergamo. Walay duhaduha nga daghan pa'y mga pangutana ang nagpabilin nga wala natubag ug, walay duhaduha, nga daghan pa unta ang nasulti aron nga mahayagan pa kita, pero wala kini gituyo nga mamahimong usa ka pagtuon sa kasaysayan, kondili mas gituyo kini aron nga mamahimong usa ka pagtabang ngadto sa pagtuon sa Pulong. ANG PAGSAWAY Pinadayag 2:14-15, "Apan aduna Ako'y pila ka butang nga batok kanimo, tungod kay anaa diha kanimo ang pipila nga nanagsunod sa tuloohan ni Balaam, nga mao ang nagtudlo kang Balac sa pagbutang og kapangdolan sa atubangan sa mga anak sa Israel, pinaagi sa pagdani kanila sa pagkaon sa mga hinalad ngadto sa mga larawan, ug sa paghimo'g pakighilawas. Maingon man nga anaa usab kanimo ang pipila nga nanagsunod sa tuloohan sa mga Nicolaita, nga butang nga Akong gidumtan." Sa niining Kapanahonang Pergamo ginasaway sa Ginoo ang duha ka doktrina nga Iya gayud gidumtan: 1. Ang doktrina ni Balaam nga mao'y nagdala sa pagsimba ngadto sa mga diosdios ug ang makasal-anon nga pagpatuyang sa Israel didto sa Baal-Peor, ug 2. Ang doktrina sa mga Nicolaita, nga walay lain kondili mga buhat pa lang kaniadto sa Kapanahonang Efeso. Ilangkub kini nga pagsaway sa kamatuoran nga dugay na Niyang ginapaklaro pag-ingon nga ang Pergamo mao ang kaulohan ni Satanas, ug sayon ra kaayo ug husto lang gayud ingnon nga sa kung unsa mang paagi misagol ang relihiyong Babilonia sa Cristianismo. Karon dili kini nga usa lang ka panahum kondili usa gayud ka makasaysayong kamatuoran nga atong pagapamatud-an
ANG KAPANAHONAN SA IGLESIANG PERGAMO pinaagi sa pagbalik sa kasaysayan ngadto niadtong mga 36 A.D. ug paingon ngadto sa Konseho sa Nicaea niadtong 325. Sa diha nga ang mga Cristohanon kaniadto (nga kadaghanan gipanganak nga mga Judio) nagkatag sa ubang nasud gikan sa Jerusalem nanggisangyaw sila sa bisan asang dapit sa pagwali sa Maayong Balita, ilabina ngadto sa mga sinagoga. Mao nga sulod sa tulo ka tuig, o sa mga 36 A.D. ang Maayong Balita nahatud ngadto sa Roma pinaagi ni Junius ug ni Andronicus, nga mga apostoles sumala sa Mga Taga-Roma 16:7. Milambo didto ang buluhaton sulod sa daghang mga tuig hangtud nga ang walay hunong nga mga panag-away sa mga Judio diha sa usa'g usa kanila ang nahimong hinungdan nga gipalayas sila ni Emperor Claudius gikan sa Roma. Tungod kay gipangpahawa ang mga Judio gikan niadtong siyudara nabali gayud ang dugukan niadtong gamay nga iglesia didto. Tingali bisan ang mga anciano kaniadto mga Judio ug mao nga mapapahawa gayud usab. Dili na maatimanan ang maong panon ug tungod nga ang Pulong wala pa nahisulat niadto ingon nga usa ka tultulanan mamahimong madali ra kaayo para sa niining gamay'ng panon nga anuron o lunoron sa mga tawong batid sa pilosopiya ug sa mga pagano niadtong panahona. Tungod sa mabangis nga mga lobo nga nagalibotlibot kaniadto, ug sa gibuhian nga espiritu sa anticristo, makaplagan nato gikan sa kasaysayan nga kining gamay nga iglesia didto sa Roma dili na matabang ang pagtalikod niini sa kamatuoran, ug gisugdan ang pagpasulod sa paganong mga seremonya ilalum sa Cristianong mga titulo. Sa diha nga midugay og 13 ka tuig ang maong panahon sa paghingilin, ang mga magtutukod, si Junius ug Andronicus, wala na nakabalik hangtud sa 54 A.D. Hunahunaa na lang ang ilang dakung pagkakurat nga makita ang usa ka iglesia nga Cristohanon sa titulo nga pagkapagano usab kaayo. May mga altar sulod sa simbahan nga gibutangan nila sa ibabaw og mga incienso ug nanagsaulog og paganong mga seremonya. Ang napahiluna nga mga lider niadtong iglesia dili na mahimong duolon, busa sa kadtong mga pipila nga nagpabilin og matinud-anon nagsugod sila og ilang bag-ong iglesia, o ang Ikaduhang Iglesia sa Roma. Sa kaluoy sa Dios namuhat ang Dios sa taliwala kanila pinaagi sa mga ilhanan ug mga katingalahan mao nga usa ka ikatulo nga iglesia ang nasugdan na usab. Ug bisan pa nga gisaway na ang Unang Iglesia ingon nga pagano ug DILI Cristohanon sa iyang mga pagsimba ayaw niini isurender ang iyang titulo kondili nagpadayon ug NAGPABILIN SA GIHAPON nga mao ang Unang Iglesia sa Roma - Ang Iglesiang Romano Katoliko. Karon nga kanato panghunahuna nga ang si kinsa man ug ang tanan nga nagatawag sa ilang mga kaugalingon nga mga Cristohanon mamahimong rumbo sa yawa ug sunod niana ang kinabag- kadaghanan aduna'y sayup 215
216 USA KA PAGPADAYAG SA PITO KA MGA KAPANAHONAN SA IGLESIA an na sa pagkamangtas sa gobyerno. Apan dili ingon niana kini. Kini nga unang iglesia misugod sa paglambo ug piloon nga nagkadaghan pa nga ang mga emperador ug ang nagkalainlaing mga opisyales sa gobyerno sa pagkatinuod gipalabi kadto nga iglesia tungod sa pulitikanhong mga hinungdan. Mao nga sa diha nga nakaplagan sa mga lider sa Unang Iglesia sa Roma nga sila mga pinalabi, gipahimuslan nila ang maong kahigayonan nga himoon nga batok ang pangagamhanan sa matuod nga mga magtotoo ug gimando ang pagpanglutos kanila gawas kung mopasakup sila sa ilang pundok. Usa sa ingon nianang obispo sa Unang Iglesia sa Roma mao si Anicetus nga nagkinabuhi niadtong ikaduhang gatusan ka tuig ug kadungan niadto ni Polycarp. Sa diha nga nadungog sa talahurong si Polycarp nga ang maong Unang Iglesiang Cristiano sa Roma nahilambigit sa paganhong mga seremonya ug nga ang kamatuoran sa Maayong Balita gihugawan, miadto siya didto aron hangyoon sila nga magbag-o. Nakita niya sila nga ginapangyukbo ang ilang kaugalingon atubangan sa mga larawan nga ginganlan sa ngalan sa mga apostoles ug sa mga balaan. Nakita niya silang nagdagkot og mga kandila ug nagsunog og mga incienso ibabaw sa halaran. Nakita niya sila nga nagsaulog sa Passover ilalum sa ngalan nga Easter, kon diin nga ginapataas nila ang hulmang lingin nga tinapay nga nagpasidungog sa adlaw nga diosdios, ug dayon gibubo nila ang vino ingon nga usa ka pagtagay ngadto sa mga diosdios. Apan kining edaran na nga balaan nga mibiyahe og 1500 ka milya dili na makapugong sa ilang patiubos nga paghagbong. Misulti niadto ang Dios pinaagi kaniya sa dihang palakaw na siya, "Si Ephraim nabugkos na ngadto sa iyang mga diosdios, pasagdi na lamang siya," Oseas 4:15. Wala na gayud mibalik si Polycarp. Ang misunod kang Anicetus mao ang dautang obispo sa Roma nga ginganlan og Victor. Nagpasulod siya og dugang pa nga paganhong mga kapiyestahan ug mga seremonya ngadto sa maong Unang Iglesia, ug usab gibuhat ang tanan niyang mahimo aron haylohon ang matuod nga mga iglesiang Cristiano nga iapil ang mao usab nga mga ideya. Ayaw nilang buhaton ang sama sa iyang gihangyo busa gihaylo niya ang mga opisyales sa gobyerno aron lutoson ang maong mga magtotoo, nga ginapatawag sila ngadto sa hukmanan, ginapangbalhog sila sa prisohan ug ang kadaghanan ginapangsilotan pa gani og kamatayon. Ang ingon niini nga panag-ingnan sa pagkadautan niyang mga buhat makita diha sa kasaysayan kon diin si Emperor Septimus Severus nahaylo ni Callistus (ang amigo ni Victor) nga patyon ang 7000 didto sa Tesalonica tungod kay kining matuod nga mga magtotoo nanagsaulog og Passover sumala kang Ginoong Jesus ug dili sumala sa pagsimba kang Astarte.
ANG KAPANAHONAN SA IGLESIANG PERGAMO Ginabuhian na sa mini nga punoan ang iyang kapungot batok sa buhing Dios pinaagi sa pagpamatay sa mga pinili, sama gayud sa gihimo sa iyang katigulangan, si Cain, nga gipatay si Abel. Padayon nga gipaninguhaan sa matuod nga iglesia nga maghinulsol ang Unang Iglesia. Dili niya kini buhaton ang ingon niana. Misamot pa ang gidak-on niini ug inpluwensiya. Milansad kini og usa ka walay hunong nga kampanya aron nga dili toohan ang matuod nga binhi. Ginaangkon nila nga sila ug sila lang ang matuod nga representante ni Ginoong Jesus Cristo, ug gipasigarbo ang kamatuoran nga sila mao ang orihinal nga iglesia sa Roma, ug sila lang ang mao'y Unang Iglesia. Tinuod nga sila Ang Unang Iglesia, ug TINUOD NGA SILA GAYUD. Busa sa panahon niining kapanahonan sa ikatulong iglesia aduna na kita'y duha ka mga iglesia nga nagadala sa mao ra nga ngalan pero aduna'y mapait nga pagkalahi tali kanila. Ang usa mibiya sa kamatuoran, nakighiusa ngadto sa mga diosdios ug walay kinabuhi diha kaniya. Gi-hybrid niya ang iyang kaugalingon ug ang mga ilhanan sa kamatayon, (dili ang kinabuhi), ang nagasunod sa iyang luyo. Gamhanan siya tungod sa daghan niyang mga miyembro. Gidapigan siya sa kalibutan. Ang usa usab mao'y usa ka gamay'ng pundok nga ginalutos. Pero ginasunod niini ang Pulong, ug sa niini nagasunod ang mga ilhanan. Nangaayo ang mga masakiton ug nangabanhaw ang mga patay. Buhi kini tungod sa Kinabuhi ug Pulong sa Dios. Wala gihigugma niini ang iyang kinabuhi, apan nagahawid sa Iyang Ngalan ug sa Iyang pagtoo bisan ngadto sa kamatayon. Ug busa ang grabe nga pagpanglutos sa mga opisyales sa Roma miabot ngadto sa matuod nga mga magtotoo hangtud nga mitungha si Constantine ug naghatag og kagawasan sa pangrelihiyong pagsimba. Daw sa aduna'y duha ka mga hinungdan kon ngano nga gihatag kini nga kagawasan. Sa una pa lang wala gitugot sa mga maayong emperador kaniadto ang pagpanglutos, apan sa dihang nangamatay na sila, gipangsundan sila sa kadtong mga nagpamatay sa mga Cristohanon. Pagkawalay kahulogan kadto nga sa kaulahian miabot kadto sa pagmatikud sa publiko nga ang mga Cristohanon angay nga pasagdan na lang. Ang ikaduha ug ang pinakabantugang hinungdan mao nga si Constantine aduna niadto og usa ka malisud kaayo nga pagpakiggubat sa unahan niya sa pagkontrolar sa emperyo. Usa ka gabii niana diha sa usa ka damgo nakakita siya og usa ka puti nga krus nga mitungha sa atubangan niya. Mibati siya nga usa kini ka tilimad-on para kaniya nga kung manag-ampo ang mga Cristohanon para sa usa ka kadaugan alang kaniya, modaug gayud siya sa maong gubat. Nagsaad siya og kagawasan alang 217
218 USA KA PAGPADAYAG SA PITO KA MGA KAPANAHONAN SA IGLESIA kanila sa diha nga magmadaugon siya. Nagmadaugon siya niadto ug gihatag ang maong kagawasan sa pagsimba diha sa balaod sa Nantes, niadtong 312 A.D. Apan kini nga kagawasan gikan sa pagpanglutos ug kamatayon dili ingon ka kamanggihatagon sama sa una niining gipakita. Si Constantine mao ang patrono na karon. Ingon nga usa na ka patrono ang iyang kaikag daw sa labaw pa kay sa usa ka tig-obserbar lang, kay naghukom siya nga ang iglesia nagkinahanglan sa iyang tabang diha sa mga buluhaton niini. Nakita niya silang dili magkauyonay sa nagkalainlaing mga butang, ang usa niini naghilambigit kang Arius, nga obispo sa Alexander, nga nagtudlo sa iyang mga sumusunod nga si Jesus dili gayud Dios kondili mas ubos nga linalang, ingon nga gilalang lang sa Dios. Sukwahi usab ang panan-aw sa Iglesiang Kasadpan kaniadto, nga nagatoo nga si Jesus mao ang mismong esensiya sa Dios ug sama sa giingon nila "kahisama sa Amahan." Tungod nianang mga butanga, dungan sa pagsulod sa paganong mga seremonya ngadto sa pagsimba, nagpatawag ang maong emperador sa Konseho sa Nicaea niadtong 325 sa pagdahum nga mahiusa niya ang tanan niining mga pundok kon diin mahusay nila ang ilang mga panagkalahi, ug magkaaduna og usa lang ka pangkinatibuk- ang pagsabot, ug nga magkahiusa ang tanan. Dili ba talagsaon kini nga bisan misugod kini kang Constantine wala kini namatay ug buhi kaayo sa karon ingon nga mao'y "World Council of Churches"? Ug kon diin siya napakyas kaniadto nga makab-ot kini, mamakab-ot kini niining panahona pinaagi sa ekuminikanhong kalihokan. Karon kini nga pagpanghilabot sa gobyerno ngadto sa iglesia usa ka binuang nga butang kay wala nasabtan sa kalibutan ang kamatuoran nga makita diha sa Pulong o ang mga pamaagi man sa iglesia. Aba, ang mismong desisyon nga gipakanaug sa maong konseho nga sayup kaniadto si Arius gibali sa emperador duha ka tuig human niadto ug sulod sa daghang mga katuigan kanang sayup nga doktrina gipahamtang ngadto sa mga tawo. Pero ang iglesia ug ang pangagamhanan nga magkahiusa nahibaloan nang daan sa Ginoo. Ang mismong ngalan nga Pergamo nagakahulogan og "nagkaminyo gyud og maayo." Ug tinuod nga ang pangagamhanan ug ang iglesia nagkaminyo gayud; nagkahiusa na ang pulitika ug ang relihiyon. Ang bunga nianang pagkahiusa mao sa gihapon ang mangil- ad nga mga hybrid nga nakita sukad sa kalibutan. Wala ang kamatuoran diha kanila, kondili ang tanan nga dautang mga kinaiya ni Cain (nga mao ang unang hybrid). Dili lang nga gikasal ang pangagamhanan ug ang iglesia niadtong kapanahonan, kondili opisyal nga ang relihiyong
ANG KAPANAHONAN SA IGLESIANG PERGAMO Babilonia gihiusa na ngadto sa Unang Iglesia. Aduna na karon si Satanas og pagduol ngadto sa Ngalan ni Cristo ug gipalingkod na siya sa trono ingon nga Dios aron simbahon. Pinaagi sa tabang sa pangkapangulohan nga hinabang ang maong mga kaiglesiahan nangahimong manununod sa matahum nga mga bilding nga girayahan og mga altar nga hinimo sa puti nga mga marmol ug larawan sa nangamatay na nga mga santo. Ug mismo sa niining kapanahonan sa diha nga ang "mapintas nga mananap" sa Pinadayag 13:3 nga nasamaran niadto nga ikamatay: (ang paganong Emperyong Romano) nakabalik na pag-usab ngadto sa kinabuhi ug gahum ingon nga mao ang "Balaan nga Emperyong Romano." Ang Roma ingon nga usa ka materyal nga nasud nagsagubang niadto og dakung pagkabangkaruta ug dili magdugay bug-os na gayud nga sagubangon kini; pero dili pa kini problema sa karon, kay ang pang-relihiyon niyang emperyo magpapadayon kaniya ingon nga labaw sa kalibutan nga nagakontrolar gikan sa sulod kon diin dili siya makitang ginabuhat ang ingon niana diha sa gawas. Ipakita ko ang eksaktong kamatuoran subay sa Kasulatan mahitungod niining butanga, kay dili ko gusto ang si kinsa man nga maghunahuna nga nagahatag ako og kinaugalingon kong kapadayagan - usa nga dili makita diha sa Kasulatan. Daniel 2:31-45, "Ikaw, Oh hari, nakakita, ug nakasud-ong sa usa ka dakung larawan. Kining larawan nga daku uyamut, ug kansang kasilaw maayo kaayo, mitindog sa imong atubangan; ug ang dagway niana makalilisang. Mahitungod niini nga larawan ang iyang ulo bulawan nga lunsay, ang iyang dughan ug ang iyang mga bukton salapi, ang iyang tiyan ug ang iyang mga paa tumbaga, ang iyang mga bitiis puthaw, ang iyang mga tiil may bahin nga puthaw ug may bahin nga yutang kolonon. Nakita mo hangtud nga ang usa ka bato gisapsap nga walay mga kamot, nga minglapdos sa larawan sa iyang mga tiil nga puthaw ug yuta nga kolonon, ug nakadugmok kanila. Unya ang puthaw, ang yutang kolonon, ang tumbaga, ang salapi, ug ang bulawan, nadungan pagkadugmok, ug nangahimong sama sa tahop sa mga salog nga giukanan sa panahon sa ting- init; ug sila ginapadpad sa hangin, sa pagkaagi nga walay dapit nga nakita alang kanila: ug ang bato nga naglapdos sa larawan nahimong usa ka dakung bukid, ug gipuno niini ang tibuok kalibutan. Kini mao ang damgo; ug ang kahulogan niini among isugilon sa atubangan sa hari. Ikaw, Oh hari, mao ang hari sa kaharian: kang kinsa ang Dios sa langit mihatag sa gingharian, sa gahum, sa kusog, ug sa himaya. Ug sa bisan diin nga dapit ang mga anak sa tawo managpuyo, ang mga mananap sa kapatagan ug ang mga langgam sa kalangitan Iyang gihatag sa imong kamot, ug naghimo kanimo nga agalon kanilang tanan. Ikaw mao kadtong ulo nga bulawan. 219
220 USA KA PAGPADAYAG SA PITO KA MGA KAPANAHONAN SA IGLESIA Ug sunod kanimo motindog ang usa ka gingharian nga labing ubos kanimo, ug may lain nga ikatulong gingharian nga tumbaga, nga magabuot sa tibuok nga yuta. Ug ang ikaupat ka gingharian molig-on sama sa puthaw: sanglit ang puthaw magadugmok ug makadaug sa tanang mga butang: ug sama sa puthaw nga magapigsat niining tanan, kini nga gingharian magabungkag ug magadugmok. Ug sanglit imong nakita ang mga tiil ug mga tudlo sa tiil, nga may bahin sa yutang kolonon sa magkokolon, ug may bahin nga puthaw, kini mahimo nga gingharian nga binahinbahin; apan anaa niana ang kalig-on sa puthaw, sanglit sa imong nakita ang puthaw gisakot sa yanang sa yuta nga kolonon. Ug ingon nga ang usa ka bahin sa mga tudlo sa tiil puthaw man, ug ang usa ka bahin mao'y yutang kolonon, mao nga sa gingharian malig-on ang usa ka bahin, ug gabok ang laing bahin. Ug sanglit imong nakita nga ang puthaw gisaktan sa yanang sa yutang kolonon, sila mosagol sa ilang kaugalingon uban sa kaliwatan sa katawohan: apan sila dili magakatapot sa usa ug usa, sama sa puthaw nga dili mosagol sa yutang kolonon. Ug sa mga adlaw nianang mga haria, ang Dios sa langit magatukod sa usa ka gingharian, nga dili gayud malumpag: ni ang gahum niana mahibilin sa lain nga katawohan, apan kini magadugmok ug magaut-ut niining tanan nga mga gingharian, ug kini molungtad sa walay katapusan. Sanglit ingon nga imong nakita nga gikan sa usa ka bukid gisapsap nga walay kamot ang usa ka bato, ug nga kini nakadugmok sa puthaw, sa tumbaga, sa yutang kolonon, sa salapi, ug sa bulawan; ang daku nga Dios nagpahibalo sa hari sa mga butang manghitabo sa kaulahian: ug ang damgo matuod, ug ang kahulogan niana dili kaduhaduhaan." Ania gipahayag ang usa ka eksaktong pagsaysay mahitungod sa umalabot, ang wala pa napuno nga kasaysayan nga gipropesiya kaniadto nga moabot ibabaw sa yuta gikan pa niadtong panahon ni Daniel hangtud nga moabot si Jesus ug magahari ingon nga Anak ni David. Giila kini ingon nga "Ang Kapanahonan sa mga Gentil." Aduna sa sulod niini ang upat ka pang-kasaysayan nga pagkabahin-bahin nga naila pinaagi sa nagapatigbabaw nga emperyo sa maong tagsatagsa ka bahin: Babilonia, Medo-Persia, Gresyanhon, Romanhon. Ang pinakagamhanan ug pinaka-bug-os nga monarkiya mao ang Babilonia nga gitipo niadto ingon nga mao ang ulo nga bulawan. Ang sunod nga naghari mao ang Medo-Persia nga sama sa gipamatud-an sa kasaysayan mao'y mas ubos ang pagkabantugan ug gitipo ingon nga mao ang dughan ug ang bukton nga salapi. Dayon misunod dinha ang kapanahonang Gresyanhon nga ang hari niini mao ang pinaka maalam sa tanang mga pangulong militar nga sukad nailhan sa kalibutan busa tukmang gitipo kadto ingon nga tiyan ug paa nga tumbaga. Mas dili kadto bantugan kay sa laing duha nga nag- una niini. Miabot sa katapusan ang ulahing gingharian nga
ANG KAPANAHONAN SA IGLESIANG PERGAMO mao ang Emperyong Romano nga gitipo nga mga bitiis ug tiil. Apan kon diin nga ang naunang mga gingharian gitipo ingon nga puro nga mga mineral (puro bulawan, salapi ug tumbaga) kining ulahing emperyo puro puthaw diha lang sa mga bitiis, kay pag-abot na ngadto sa mga tiil usa na kadto ka sinagol sa puthaw ug yutang kolonon, ug ang mineral ug yuta dili gayud nagakasagol ug nga nagapamunga og kalig- onan ug kusog. Apan dili lang ingon-ani kini, kondili ang pinakamakapatingala, nga kining ulahing emperyo (Romano) magalahutay diha sa iyahang dikasagaran nga "nagkasagol nga kahimtang" hangtud mismo nga magabalik na si Jesus. Kining puthaw nga Emperyong Romano (ang puthaw nagakahulogan og gahum ug grabe nga magun-obong puwersa batok sa mga nagasupak) pagalangkuban sa duha ka dagkung mga bahin. Ug mao gyud ang nahitabo kay literal nga nabungkag ang maong emperyo ngadto sa duha - Sidlakan ug Kasadpan. Pareho silang gamhanan kaayo, nga ginadugmok ang tanan nga anaa sa ilang atubangan. Apan sama nga nagakahugno ang kabantug ug gahum sa tanang mga emperyo, busa kining emperyo misugod usab sa pagkahugno. Mao nga nahugno niadto ang Roma. Dili na puthaw ang Paganong Emperyong Romano. Nalumpag siya. Nasamaran siya niadto nga ikamatay. Dili na karon makahimo sa pagpanghari ang Roma. Tapos na niadto ang tanan. Ingon niana ang pagdahum sa kalibutan. Apan daw sa unsa ka sayup ang kalibutan niadto, kay kadto nga ulo (ang Roma) bisan pa nga nasamaran wala nasamaran nga ikamatay. (Wuest, ang hubad niini sa Pinadayag 13:3, "Ug ang usa sa iyang mga ulo nagpakita nga daw sa nasamaran nga ikamatay, ingon nga giyasyas ang iyang tutunlan. Ug naayo siya sa maong hapak sa kamatayon. Ug nanagsunod na ang tibuok kalibutan nga nahibulong sa maong Mapintas nga Mananap.") Nagalantaw ang mga tawo ngadto sa Roma. Ilang ginalantaw ang nasud sa Italya. Ug samtang nga nagalantaw sila wala nila naamgo nga ang Roma bisan sulod sa dili basta- basta nga mga utlanan niini aduna gayud ang papa og usa ka lugar ingon nga iyang literal nga gingharian nga usa gayud ka nasud nga anaa sulod sa usa pa ka nasud, ug aduna siya'y mga embahador ug nagadawat usab og mga embahador. Ang MINI NGA CRISTIANONG ROMA SA PAPA (ginatawag pa gani siya og siyudad sa walay katapusan - pagkamapasipad- anon kaayo) NAGAKONTROLAR KARON PINAAGI SA RELIHIYON NGA MAY LABAW PANG KASARANG KAY SA KANIADTONG PAGANONG EMPERYO SA ROMA SA PURO PUTHAW NGA PUWERSA. Nagkaaduna ang Roma og usa ka bag-ong kabaskog sa dihang gihiusa ni Constantine ang iglesia ug ang estado ug nga gipaluyohan og puwersa ang maong pagkahiusa. Ang espiritu nga nagpadasig sa paganong 221
222 USA KA PAGPADAYAG SA PITO KA MGA KAPANAHONAN SA IGLESIA Roma kaniadto mao ang mao ra sa gihapon nga espiritu nga nagapadasig karon sa mini nga Cristianong Roma. Makita ninyong ingon niana kini tungod kay nasayod na kamo karon nga ang maong ikaupat nga emperyo wala gayud namatay; gilahi lang niini ang iyahang panggawas nga hitsura. Sa diha nga gitabyog sa Konseho sa Nicaea ang gahum sa pulitikanhong Roma paingon ngadto sa iglesia, mora og wala na'y utlanan ang pagaabton niining Nahaunang Cristianong Iglesia. Ang ngalan, Cristohanon, nga sa una naghatud og pagpanglutos, nahimo na karon nga ngalan sa mga manglulutos. Sa niining kapanahonan nga gipaila kaniadto ni Augustine sa Hippo (354-430) ang lagda nga ang iglesia angay gyud ug KINAHANGLAN mogamit og puwersa kung gikinahanglan aron dalhon ang mga kaanakan niini pabalik sa iglesia, ug nga nahiuyon kono kini sa Pulong sa Dios nga pamatyon ang mga erehes ug ang mga nanagpamiya sa tinoohan. Diha sa iyang panagsumpaki sa mga Donatista nagsulat siya, "Tinuod gayud nga mas maayo nga ang mga tawo gikinahanglan nga agakon sa pagsimba sa Dios pinaagi sa pagtudlo kay sa pugson sila ngadto niini tungod sa kahadlok nga masilotan o mapasakitan, apan wala kini nagapasabot nga tungod nga ang nahaunang pamaagi nagabunga og mas maayong mga tawo, busa ang kadtong mga wala magsunod niini pasagdan na lang. Tungod nga daghan ang nakakita sa kapuslanan (sama sa atong napamatud-an na ug ginapamatud-an adlaw-adlaw pinaagi sa aktuwal nga mga kasinatian) sa pagkamapugos usá tungod sa kahadlok o nga mapasakitan, aron pagkahuman sila'y mamahimong mainpluwensiyahan pinaagi sa pagpanudlo, aron nga sila mahimong managsunod na diha sa pagbuhat sa kung unsa man ang ila nang nakat-onan sa pulong." "Samtang nga mas maayo ang kadtong mga hustong gikagiyahan pinaagi sa gugma, siguradong mas daghan gayud kadtong mga gipangtul- id pinaagi sa pagpanghadlok. Kay kinsa man ang mahimong mohigugma kanato nga labaw pa kay Cristo, Nga naghatag sa Iyang kinabuhi alang sa carnero? Bisan pa nga human nga gitawag si Pedro ug ang uban pang mga apostoles pinaagi sa Iya lang mga pulong, sa diha nga gitawag na Niya si Pablo, dili lang nga gipugos siya pinaagi sa Iyang tingog, kondili gibundak siya ngadto sa yuta pinaagi sa Iyang gahum; ug aron nga mahimo Niyang pugson nga dalhon ang maong tawo nga naglagot diha sa taliwala sa kangitngit sa kawalay-pagtoo, aron nga tinguhaon niini ang kahayag diha sa kasingkasing, Iya usá siyang gihampak og pisikal nga pagkabuta sa mata. Busa nganong dili man kinahanglan sa Iglesia nga gamiton ang kusog sa pagpugos sa mga nahisalaag niyang mga anak nga mangbalik? Nag-ingon ang Ginoo Mismo, 'Umadto ka sa kadalanan ug sa mga kakoralan, ug pilita ang mga tawo
ANG KAPANAHONAN SA IGLESIANG PERGAMO sa pag-anhi.' Busa kung ang gahum nga nadawat sa Iglesia pinaagi sa pagtakdo nga gikan sa Dios sa iyang panahon niini, pinaagi sa relihiyosong kinaiya ug pagtoo sa mga hari, ang mamahimong instrumento kon diin kadtong mga makaplagan diha sa mga kadalanan ug mga kakoralan - kanang mga anaa sa supak nga pagtulon-an ug sa mga kabangian - pamugson nga pasudlon, kung ingon-ana ayaw tugoti nga makapangita sila og sayup ingon nga gipangpugos." Ang kauhaw sa pagpamatay kaniadto paspas nga midaku. Ang mini nga punoan didto sa Espanya nagpahimulos karon kang Emperador Maximus nga moapil sa pag-atake sa matuod nga mga magtotoo nga dala ang Pulong ug ang mga ilhanan ug mga katingalahan diha kanila. Mao nga ang pipila ka mga Priscillinista gipangdala ngadto sa Treves ni Obispong Ithacus (385). Giakusahan niya sila tungod kono sa pamalbal ug imoralidad ug daghan niadto ang gipamatay. Gikasupakan kini ni Martin nga Taga-Tours, ug ni Ambrose nga Taga- Milan, ug nagpakilooy sa walay kapuslanan para nga moundang na ang pagpanglutos. Sa diha nga gipadayon ang maong pagpanglutos mibalibad kining duha ka mga obispo sa pagpakig-fellowship kang obispong Hydatus ug sa uban pa nga sama kaniya. Makapatingalang ingnon nga giaprobahan sa Synod didto sa Treves ang maong mga pagpamatay. Padayon na nga sugod niadtong panahona, hangtud ilabina sa tibuok Mangiub nga Kapanahonan, makita nato ang mga anak sa unod nga ginapanglutos ug ginapamatay ang mga anak sa Espiritu, bisan pa nga pareho silang nagaangkon og usa ra ka Amahan maingon nga sama kaniadto sa nahitabo ni Ishmael ug Isaac. Nagakahalawum ang kangitngit sa espirituwal nga kadautan ug ang matuod nga kahayag sa Dios nagakahanap na hangtud nga sa kadiyutay niini nagabaga na lang nga alum-um. Bisan pa niana ang saad sa Dios magapabilin nga matuod, "Nagadan-ag ang kahayag sa taliwala sa kangitngitan, ug ang kangitngitan walay mahimo bahin niini." Karon hangtud niining panahona wala ko pa naipahayag kana nga punto sa kasaysayan nga gisaad ko kaniadto nga pagahisgotan, kanang, pagkasagol sa relihiyon ni Nimrod ug sa relihiyong Cristiano. Mahinumduman ninyo nga si Attalus mikalagiw kaniadto gikan sa Babilonia paadto sa Pergamo ug nagtukod sa iyang gingharian didto nga dili sakup sa Emperyong Romano. Naglambo kini sulod sa daghang mga katuigan, nga inatiman sa dios niining kalibutana. Usa ka sinunod-sunod nga mga haring-sacerdote ang mipuli kang Attalus hangtud sa paghari na ni Attalus III nga sa mga hinungdan ang pagkagamhanan lang sa Dios ang nahibalo, iyang gihatag nga panulondon ang gingharian ngadto sa Roma. Giangkon dayon ni Julius Caesar ang parehong 223
224 USA KA PAGPADAYAG SA PITO KA MGA KAPANAHONAN SA IGLESIA gingharian pisikal ug espirituwal kay nahimo siya nga mao ang Papa Maximus sa Babiloniang relihiyon ug busa mao na ang haring-sacerdote kaniadto. Kini nga titulo padayon nga nahipasa ngadto sa mga nanagsunod nga mga emperador hangtud sa panahon ni Maximus III nga nagbalibad niini. Sumala sa Stevens' History mao kadto ang panahon nga gidawat sa papa ang maong pagkapangulo nga gibalibaran sa maong emperador ug sa karon aduna sa gihapon og papa sa kalibutan, ug siya na gayud ang Papa Maximus. Nagasul-ob siya og tutulo ka purongpurong ug nagapuyo didto sa Roma. Ug diha sa Pinadayag 17 wala na ang Dios nagapahinungod sa Pergamo ingon nga mao ang kaulohan ni Satanas ni nagaingon Siya nga dinha kon diin si Satanas nagapuyo. Dili, ang maong lawak nga trono wala na didto sa Pergamo, kondili kini atua na sa MISTERIONG Babilonia. Dili nga kini didto sa Babilonia kondili sa MISTERIONG Babilonia. Anaa kini sa usa ka siyudad didto sa may pito ka bungtod. Ang ulo niini mao ang anticristo kay iyang giilog ang puwesto ni Cristo Nga mao lamang ang tigpataliwala ug Nga mao lang ang makapasaylo og mga sala. Oo, ania kanato karon ang Papa Maximus. ANG DOKTRINA SA MGA NICOLAITA Pinadayag 2:15, "Maingon man anaa usab kanimo ang pipila nga nanagsunod sa tuloohan sa mga Nicolaita, nga mao kining butang nga akong gidumtan." Inyong mahinumdoman nga naipahayag ko na diha sa Kapanahonan sa Efeso nga ang pulong, Nicolaita, nagagikan sa duha ka mga pulong sa Griyego: Nikao nga ang buot ipasabot mao ang pagpanaug, ug ang Lao nga ang buot ipasabot mga yanong tawo sa iglesia. Ang kahulogan sa Nicolaita, "ang pagpanaug sa mga yanong tawo sa iglesia." Karon ngano man kini ingon nga makalilisang nga butang? Makalilisang kini tungod kay wala sukad sa Dios gisalig ang Iyang iglesia sa mga kamot sa usa ka gibotaran nga kapangulohan nga nagalihok nga may politikanhong panghunahuna. Iyang gisalig ang Iyang iglesia diha sa pag- amuma sa mga ordinado-sa-Dios, puno-sa-Espiritu, mga tawo nga nagkinabuhi-sa-Pulong nga mao'y nagaagak sa mga tawo pinaagi sa pagpakaon kanila sa Pulong. Wala gayud Niya gipanglain ang mga tawo ngadto sa nagkalainlaing mga klase aron nga ang kadaghanan pangunahan sa usa ka balaan nga kaparian. Tinuod nga ang kapangulohan kinahanglan gayud nga balaan, apan maingon man usab ang tibuok kongregasyon. Labot pa, wala gayuy bahin diha sa Pulong diin ang mga pari o ang mga ministro o mga ingon niana ang magpataliwala tali sa Dios ug sa mga tawo, ni aduna'y dapit nga diin sila gilain
ANG KAPANAHONAN SA IGLESIANG PERGAMO sa ilang pagsimba sa Ginoo. Gusto sa Dios nga higugmaon ug alagaran Siya sa tanan. Ginaguba sa Nicolaitanismo kanang maong mga lagda ug hinoon gipanglain ang mga ministro gikan sa katawhan ug ginahimo ang mga mag-aagak nga mga magmamando imbis nga mga alagad. Karon kining maong doktrina sa pagkatinuod nagsugod ingon nga usa ka buhat diha sa unang kapanahonan. Ang problema daw sa nagapahinungod sa duha ka pinulongan: "mga anciano" (mga presbyter) ug "mga magbabantay" (mga obispo). Bisan tuod nga ang Kasulatan nagapakita nga aduna og pipila ka mga anciano diha sa matag iglesia, ang pipila niini nagsugod (si Ignatius usa kanila) sa pagpanudlo nga ang ideya mahitungod sa pagka-obispo mao ang pagkalabaw o nga may kagahum ug kamandoan labaw sa mga anciano. Karon ang tinuod niini nga ang pulong "anciano" nagakahulogan kung kinsa ang maong lalaki, samtang ang pulong "obispo" nagakahulogan sa opisina sa mao rang lalaki. Ang maong anciano mao ang mismong lalaki. Obispo ang opisina sa maong lalaki. "Ang anciano" sa una pa ug sa kanunay magapahinungod ngadto sa pagkahamtong sa tawo diha sa Ginoo. Siya'y anciano, dili tungod kay siya giboto o giordenahan, ug uban pa, kondili tungod kay siya usa ka MAS HAMTONG. Usa siya ka mas hingkud, binansay, dili usa ka bag-o pa, kasaligan tungod sa kasinatian ug napamatud-an na sa hataas nga panahon diha sa iyang Cristohanong kasinatian. Apan dili, ang maong mga obispo wala gayud mipabilin sa mga sinulat ni Pablo, kondili sila hinoon ningdangop ngadto sa gisaysay ni Pablo niadtong higayon nga iyang gipatawag ang mga anciano gikan sa Efeso paadto sa Mileto diha sa Mga Buhat 20. Gipahayag diha sa bersekulo 17 nga, "mga anciano" ang pagtawag ug dayon sa bersekulo 28 gitawag sila nga mga magbabantay (mga obispo). Ug kining mga obispo, (sa walay pagduhaduha politikanhon ang panghunahuna ug matinguhaon sa gahum) namugos gayud nga gihatagan og kahulugan kuno ni Pablo nga "ang mga magbabantay" mas labaw pa kay sa local nga anciano nga may opisyal nga katungdanan lamang diha sa iyang kaugalingong iglesia. Alang kanila ang usa ka obispo mao na karon ang aduna'y mas halapad nga kagahum ibabaw sa daghang lokal nga mga lider. Ang ingon niana nga hunahuna dili uyon sa Kasulatan ni sa kasaysayan man, bisan pa gani ang usa ka tawo nga diha sa hataas nga kahimtang nga si Policarpio mipaling ngadto sa ingon nianang organisasyon. Mao nga, kadtong nagsugod ingon nga usa ka buhat niadtong unang kapanahonan gihimo na nga usa ka literal nga doktrina ug mao pud niini karon. Ang mga obispo nagaangkon sa gihapon og gahum sa pagkontrolar sa mga tawo ug ginatagad ang mga niini subay sa gusto sa niining mga obispo, ginapahimutang ang mga niini sa kung unsa may ilang kabubut-on diha sa ministerio. Ginasalikway niini ang kapangulohan sa Balaang 225
226 USA KA PAGPADAYAG SA PITO KA MGA KAPANAHONAN SA IGLESIA Espiritu Nga nag-ingon, "Igahin Kanako si Pablo ug Barnabas alang sa bulohaton nga niini gitawag Ko sila." Kadto'y supak- sa-Pulong ug anti-Cristo. Mateo 20:25-28, "Apan gitawag sila ni Jesus ngadto Kaniya, ug miingon, Kamo nasayod nga ang mga punoan sa mga Gentil nanagpakaagalon ngadto kanila, ug ang ilang mga kadagkuan nagapakahari ngadto kanila. Apan kini dili mahitabo kaninyo: hinonoa bisan kinsay gustong magdakudaku kaninyo, kinahanglan mainyo siyang sulogoon; ug bisan kinsa kaninyo nga buot magapangulo kaninyo, kinahanglan mainyo siyang ulipon: Maingon nga ang Anak sa tawo mianhi dili aron Siya pag-alagaron, kondili sa pag-alagad, ug sa paghatag sa Iyang kinabuhi ingon nga lukat alang sa daghan." Mateo 23:8-9, "Apan ayaw kamo pagpatawag nga Rabbi: kay kamo aduna'y Usa lamang ka Magtutudlo, nga mao si Cristo; ug kamong tanan mga magsoon. Ug walay bisan kinsang tawo nga inyong pagatawgon nga amahan dinhi sa yuta: kay kamo aduna'y Usa lamang ka Amahan, Nga anaa sa langit." Aron sa pagpatin-aw pa niini, tugoti kong isaysay ang Nicolaitanismo sa niining paagi. Inyong mahinumduman nga sa Pinadayag 13:3 nagaingon kini, "Ug sa iyang mga ulo daw may samad nga ikamatay; apan naayo ang iyang samad nga ikamatay: ug ang mga tawo sa tibuok yuta sa kahibulong minunot sa mapintas nga mananap." Karon atong nasayran nga ang nasamaran nga ulo mao ang pagano nga Romanong Emperyo, kadtong dakung gahum pang-politika sa kalibutan. Kining maong ulo mingbangon pag-usab ingon nga "Romanong Katoliko nga emperyong espirituwal." Karon himatikdi kini ug maayo. Unsa may gihimo sa pang-politika nga paganong Roma nga mao'y nahimong basihanan sa iyang paglampos? Iyang, "gibahinbahin ug gipangdaug." Mao kadto ang binhi sa Roma - ang mangbahinbahin ug mangdaug. Ang iyang mga ngipon nga puthaw mingkuniskunis ug minglamoy. Kadtong iyang mga kinuniskunis ug gilamoy dili na gayud makabangon pag-usab sama sa iyang paglaglag sa Carthage ug gikatag kini ingon sa asin. Ang mao ra nga binhing puthaw nagpabilin diha kaniya sa dihang mitungha siyang ingon nga mini nga iglesia, ug ang iyang pamaagi nagpabiling mao ra gihapon - mangbahinbahin ug mangdaug. Mao kana ang Nicolaitanismo ug ginadumtan kini sa Dios. Karon usa kini ka inila na nga masaysayong kamatuoran nga sa diha kining maong sayup hinayhinay'ng misulod sa iglesia, ang mga kalalaken-an mingsugod sa pagpakig-indigay alang sa opisina sa pagka-obispo nga ang resulta mao nga kining posisyon gikahatag ngadto sa mga kalalaken-an nga mas labaw'ng edukado ug malamboon sa materyal ug politikanhon ang panghunahuna. Ang tawhanong kahibalo ug mga programa mao na'y mingsugod sa pagpuli sa dapit sa Langitnong kaalam
ANG KAPANAHONAN SA IGLESIANG PERGAMO ug ang Balaang Espiritu dili na ang nagdumala. Usa gayud kadto ka makalilisang nga pagkadautan, kay gisugdan na nga huptan sa mga obispo nga wala na gikinahanglan niini ang usa ka dayag nga Cristohanong kinaiya sa pagdumala sa mga buluhaton sa Pulong o ang mga seremonya sa simbahan kay ang mga elemento ug ang mga seremonya mao na'y gihataga'g bili. Gitugotan niini ang mga tawong dautan (mga tigpahisalaag) nga bungkagon ang panon. Tungod sa hinimo'g-tawo nga doktrina sa pagpataas sa mga obispo ngadto sa dapit nga wala man gihatag kanila diha sa Kasulatan, ang sunod nga lakang mao ang paghatag na sa hiniranggo nga mga titulo paingon ngadto sa usa ka pang-relihiyon nga herarkiya; kay wala madugay duna nay mga arsobispo nga labaw sa mga obispo ug mga cardinal nga labaw sa mga arsobispo ug diha sa panahon na ni ikatulong Boniface aduna nay usa ka papa nga pinakalabaw sa tanan, usa ka Pontipise. Tungod sa Nicolaita nga doktrina ug ang pagsagol sa Cristianismo sa Babilonianismo ang gisangputan sa tanan mao gayud kon unsa ang nakita ni Ezequiel sa kapitulo 8:10, "Busa misulod ug nakita ko; ug ania karon ang tanan nga dagway sa mga butang nga nagakamang, ug mga mananap nga dulumtanan, ug ang tanang mga diosdios sa balay sa Israel, gipasundayag paglibut diha sa kuta." Pinadayag 18:2, "Ug siya misinggit sa makusog nga tingog, nga nag-ingon, nagun- ob, nagun-ob ang bantugang Babilonia, ug nahimo na siyang puloy-anan sa mga yawa, ug tagoanan sa tanang mahugaw'ng espiritu, ug tagoanan sa tanang langgam nga mahugaw ug dulomtan. Kay ang tanang kanasuran nanagpakainom sa bino sa iyang mahugaw'ng kaulag." Karon kining Nicolaita nga doktrina, kining kalagdaan iglesia wala nagmalamposon nga natukod na diha sa gayud sa daghang mga tawo kay mabasa sa mga niini ang talagsaong sinulat o salaysay bahin sa Pulong nga gisulat sa kung kinsa man nga diosnong tawo. Busa unsa ma'y gibuhat sa maong iglesia? Gipalagpot niini ang matarung nga mga magtutudlo ug gisunog ang mga basahong linukot. Nanag- ingon sila, "Gikinahanglan niini ang usa ka pinasahing pagtuon aron nga mabasa ug masabtan ang Pulong. Aba, bisan gani si Pedro nag-ingon nga daghan sa mga sinulat ni Pablo ang malisod sabton." Human nga gikuha na palayo ang Pulong gikan sa mga tawo, sa wala madugay ang mga tawo nanagpatalinghug na lamang sa kon unsa ma'y isulti sa mga pari, ug ginabuhat ang kon unsa ma'y iyang giingon kanila. Ilang gipanagtawag kadto nga mao ang Dios ug ang Iyang balaanong Pulong. Ila nang giharian ang mga hunahuna ug kinabuhi sa mga tawo ug gihimo na silang mga ulipon sa usa ka malupigon nga kaparian. 227
228 USA KA PAGPADAYAG SA PITO KA MGA KAPANAHONAN SA IGLESIA Karon kon gusto ninyo ang kapanghimatuoran nga ginapugos sa Katolikong Iglesia ang pag-angkon sa mga kinabuhi ug mga panghunahuna sa mga tawo, paminawa lang ang mga balaod ni Theodosius II. Ang Unang Balaod Ni Theodosius. Kining maong balaod gipagawas dayon human nga siya gibautismohan sa Unang Iglesia sa Roma. "Pagbuot namong tulo ka mga emperador nga sa makanunayon ang among mga sakup magpabilin nga nagadapig sa relihiyon nga gikatudlo na ni San Pedro ngadto sa mga Romano, nga madapigong giampingan pinaagi sa tradisyon ug karon ginapahayag sa papa nga, si Damaso sa Roma, ug ni Pedro, nga obispo sa Alexandria, usa ka lalaki nga may Apostolikanhong pagkabalaan sumala sa katukuran sa mga Apostoles, ug sa doktrina sa Ebanghelyo; nga toohan nato ang usa ka pagka- Dios sa Amahan, sa Anak, ug sa Balaang Espirito, nga aduna'y parehong kahalangdon diha sa Balaanong Trinidad. Ginamandoan namo nga ang mga dumadapig niining pagtolon-ana pagatawgon nga mga Cristohanong Katoliko; among ginatawag ang tanan nga walay-alamag nga mga sumusunod sa uban nga mga relihiyon diha sa makaulaw'ng tawag nga mga erehes, ug ginadid-an ang ilang katiguman nga pagatawgon og mga iglesia. Walay labot ang pagpahamtang sa silot nga langitnong hustisya, malauman nila gayud ang mabug-at nga silot nga hunahunaon sa among kagamhanan, nga gikagiyahan pinaagi sa langitnong kaalam nga angay isilot..." Ang kinse ka mga panilot nga balaod nga gipagula niining emperador sulod sa ingon kadaghang mga katuigan nagwagtang sa mga katungod sa mga magtotoo sa doktrina sa ebanghelyo sa paggamit sa ilang relihiyon, dili sila gilakip sa tanan nga mga katungdanang sibil, ug gihulga sila sa mga multa, sa mga pag-imbargo, sa pagpaabog ug bisan sa pipila ka mga higayon, kamatayon. Nahibalo ba kamo kung ngano? Paingon na kita mismo sa ingon niana karon. Ang Iglesiang Romanong Katoliko nagatawag sa iyang kaugalingon nga Inahang iglesia. Ginatawag niya ang iyang kaugalingon nga mao ang una o ang orihinal nga iglesia. Husto gayud kana sa tinuod. Siya kadtong maong orihinal nga Unang Iglesia sa Roma nga mibalik sa naandang kadautan ug miadto sa pagpakasala. Siya mao kadto ang una nga nag-organisa. Diha kaniya nakaplagan ang maong mga buhat ug dayon ang doktrina sa Nicolaitanismo. Wala ni usa nga molimod nga siya usa ka inahan. Usa siya ka inahan ug nanganak og mga anak nga mga babaye. Karon usa ka anak nga babaye ang nagagawas sa usa ka babaye. Usa ka babayeng nagbisti'g
ANG KAPANAHONAN SA IGLESIANG PERGAMO mapula nga nagalingkod ibabaw sa pito ka mga bungtod sa Roma. Usa siya ka bigaon ug nanganak sa mga anak nga babaye. Kadtong mga anak nga babaye mao ang Protestante nga mga kaiglesiahanan nga minggawas gikan kaniya ug mingbalik mismo ngadto sa organisasyon ug Nicolaitanismo. Kining maong sa babayeng anak nga mga kaiglesiahanan gitawag nga bigaon. Kana mao ang babayeng dili matinud-anon sa iyang saad sa kaminyoon. Naminyo na siya sa Dios ug dayon mibiya sa pagpakighilawas sa yawa ug sa iyang pagpakighilawas nanganak siya og anak nga mga babaye nga susama gayud kaniya. Kining panagduyog sa inahan ug anak nga babaye kasupak-sa-Pulong, kasupak-sa- Espiritu ug sa kasangputan anti-Cristo. Oo, ANTICRISTO. Karon sa dili pa ako makapalayo og ayo buot kong isulti nga kining nag-unang mga obispo nagdahum nga sila labaw pa kaysa sa Pulong. Ilang giingnan ang mga tawo nga mahimo nilang pasayloon ang ilang mga sala diha sa pagpangumpisal sa kadtong mga sala. Dili gayud kana ang kamatuoran. Gisugdan nila ang pagpangbautismo sa mga masuso kaniadto sa nanglabay nga ikaduha ka gatusan ka tuig. Sa pagkatinuod ilang gihimo ang pagbautismo alang sa pagbag-o sa kinabuhi. Dili ikahibulong nga nanaglibog na ang mga tawo karon. Kon nanaglibog na sila kaniadto, nga haduol kaayo sa Pentecostes, karon anaa sila sa makuyaw na kaayo nga kahimtang, ingon nga mga 2000 ka mga katuigan ang pagkahilayo niini gikan sa orihinal nga kamatuoran. Oh, Iglesia sa Dios, aduna'y usa lamang ka paglaum. Balik ngadto sa Pulong ug pagpabilin diha niini. Inahan ANG DOKTRINA NI BALAAM Pinadayag 2:14, "Anaa diha kanimo ang pipila nga nanagsunod sa mga pagtulon-an ni Balaam, nga mao ang nagtudlo kang Balak sa pagbutang ug kapangdolan sa atubangan sa mga anak sa Israel, sa pagkaon sa mga hinalad ngadto sa mga diosdios, ug sa paghimo'g pakighilawas." Karon dili n'yo mahimong magkaaduna'y sistemang Nicolaitanismo sulod sa iglesia ug nga dili mapasulod kining usa pa ka doktrina, usab. Makita ninyo, kon inyong kuhaon ang Pulong sa Dios ug ang pagpanglihok sa espiritu ingon nga mao'y pamaagi sa pagsimba ("sila nga magasimba Kanako kinahanglan managsimba Kanako diha sa Espiritu ug sa kamatuoran") sa ingon niana inyo kinahanglan hatagan ang mga tawo og laing usa pa ka porma sa pagsimba ingon nga kapuli, ug ang maong pagpuli nagakahulogang Balaamismo. Kung atong pagasabton kung unsa ang doktrina ni Balaam diha sa iglesia sa Bag-ong Tugon maayo pa kinahanglan nga 229
230 USA KA PAGPADAYAG SA PITO KA MGA KAPANAHONAN SA IGLESIA atong balikan ug susihon kon unsa kini kaniadto sa iglesia sa Daang Tugon ug i-aplikar kini ngadto nianang ikatulong kapanahonan ug dayon dad-on kini sa karong panahon. Ang maong estorya makaplagan diha sa Numeros Kapitulo 22 ngadto sa 25. Karon nasayod kita nga ang Israel mao ang katawhan nga pinili sa Dios. Sila kaniadto ang mga Pentecostal sa ilang mga adlaw. Nagpasilong sila ilalum sa dugo, gikabautismohan silang tanan diha sa Dagat nga Mapula ug nanghaw-as sila gikan sa mga tubig, nga nanag-awit diha sa Espiritu ug nanagsayaw ilalum sa kusog sa Espiritu Santo, samtang si Miriam, ang babayeng propeta, mitambol sa iyang tamburin. Bueno, human sa usa ka panahon sa pagpanaw, kining mga anak sa Israel miabot sa Moab. Nahinumduman ninyo kon kinsa si Moab. Siya ang anak nga lalaki ni Lot sa usa sa iyang kaugalingong mga anak nga babaye, ug si Lot usab pag- umangkon ni Abraham, busa kabanay ang Israel ug ang Moab. Gusto kong makita ninyo kana. Ang maong mga Moabitanhon nasayod sa kamatuoran, kung nagkinabuhi man sila niini o dili. Busa ang Israel nakaabot ngadto sa mga utlanan sa Moab ug nagpadala sa mga mensahero ngadto sa hari nga nagaingon, "Managsoon kita. Tugoti kami nga moagi sa inyong yuta. Kon ang among mga katawhan man o ang among mga kahayupan makakaon o makainum ug bisan unsa, malipayon kaming mobayad alang niini." Apan si Haring Balak nakulbaan kaayo. Kadtong pangulo sa hugpong sa mga Nicolaita dili andam nga tugotang moagi ang maong iglesia nga ginasundan sa mga ilhanan ug mga katingalahan ug mga nagkalainlaing pagpadayag sa Espiritu Santo, nga ang ilang mga dagway nga nagasanag diha sa himaya sa Dios. Makuyaw kadto kaayo, kay basin mawad-an siya sa pipila sa iyang mga tawo. Busa mibalibad si Balak sa pagpaagi sa Israel. Sa pagkatinuod, daku kaayo ang iyang pagkahadlok kanila, nga midangop siya sa usa ka suholanan nga propeta nga ginganlan og Balaam ug gihangyo siya sa pagpataliwala tali kaniya ug sa Dios, ug hangyoon ang Makagagahum-sa-Tanan nga tunglohon ang Israel, ug himoon silang walay-kusog. Ug si Balaam, ingon nga matinguhaon sa pagsalmot sa politikanhong mga buluhaton ug nga mahimong inila nga tawo, malipayon lang kaayo nga buhaton kini. Apan ingon nga nakita niyang kinahanglan pang iduol ngadto, ug nga magpakigkita pa sa Dios aron matunglo ang maong katawhan, ingon nga dili niya mahimo kini sa iyang kaugalingon, miduol siya sa paghangyo sa Dios kon makuha ba niya ang Iyang pahanugot sa pag-adto. Karon dili ba kana ingon niana gayud ang mga Nicolaita nga uban kanato karon? Ilang ginatunglo ang matag-usa nga dili mosubay sa ilang pamaagi. Sa dihang naghangyo og pahanugot si Balaam sa Dios sa pag-adto, wala siya tugoti sa Dios. Ay masakit kana! Apan si
ANG KAPANAHONAN SA IGLESIANG PERGAMO Balak mapugsanon, nga nagasaad kaniya sa mas dagku pang mga pahinungod ug kadungganan. Busa mibalik si Balaam ngadto sa Dios. Karon ang usa ka tubag gikan sa Dios igo na unta gayud. Apan dili alang sa gahi'g ulo nga si Balaam. Sa dihang nakita sa Dios ang iyang pagkamasupakon, Iyang gisultihan siya sa pagtindog ug paglakaw. Sa madali iyang gisangunan ang asno ug palayo siya nga mipaingon. Iya untang napamalandongan nga usa kadto ka gipahanugot lamang nga kabubut-on sa Dios ug dili gayud niya mahimong tunglohon sila bisan kon sa baynte ka pilo pa siya moadto ug gisulayan sa baynte pa kapilo. Daw sa unsa ka pareho kang Balaam ang mga tawo karon! Nagatoo sila sa tulo ka mga Dios, nanagpabautismo diha sa tulo ka mga titulo imbis sa maong NGALAN, ug bisan pa niana ipadala sa Dios sa gihapon ang Espiritu diha kanila sama sa Iyang gihimo diha kang Balaam, ug mopadayon silang nagatoo nga ensakto gayud sila, ug ania lage sila karon nga tinuod gayud nga mga Balaamista. Kita n'yo, ang maong doktrina ni Balaam. Sige padayon ka lang sa gihapon. Buhata kini diha sa imong pamaagi. Moingon pa sila, "Bueno, gipanalanginan man kami sa Dios. Siguro maayo man kini." Nasayod akong Iya kamong gipanalanginan. Dili ko ikalimud kana. Apan kini ang mao ra gihapon nga pang-organisasyong dalanon nga gilakwan ni Balaam. Pagsukol kini ngadto sa Pulong sa Dios. Mini kini nga pagtulon-an. Busa si Balaam walay pugong nga mipaingon didto hangtud ang usa ka manulonda nga gikan sa Dios nagpahaluna diha sa iyang dalan. Apan kadto nga propeta (obispo, cardinal, ang tigpangulo sa tigum, presidente ug pangkadaghanang tigdumala) nahimong buta kaayo sa Espirituhanong mga butang tungod sa paghunahuna sa kadungganan ug kahimaya ug salapi, nga dili na niya makita ang manulonda nga nagatindog nga may linaas nga espada. Didto siya nagtindog aron pugngan ang buangbuang nga propeta. Nakita siya sa gamay'ng asno ug milikay nga pabalikbalik hangtud sa kaulahian naipit niya ang tiil ni Balaam sa paril nga bato. Mihunong ang asno ug dili na mopadayon. Dili na niya mahimo nga mopadayon. Busa mikanaug si Balaam ug gisugdan siya sa pagbunal. Dayon ang asno misugod sa pagsulti ngadto kang Balaam. Gipasulti'g mga dila sa Dios ang asno. Dili hybrid kadtong maong asno; orihinal siya nga binhi. Miingon siya sa binutahan nga propeta, "Dili ba ako ang imong asno, ug diha sa pagka-matinumanon wala ko ba ikaw pasakya hangtud karon?" Mitubag si Balaam, "Oo, oo, ikaw mao ang akong asno ug sa pagkamatinumanon gipasakay mo ako hangtud karon; ug kung dili ta ka mapalakaw, patyon ta ka..." "Ay! Unsa man kini, nakig-estorya sa usa ka asno? Kataw-anan kana, sa pagdahum ko akong nadungog ang asno nga nakig-estorya, ug ginatubag ko usab kini." 231
232 USA KA PAGPADAYAG SA PITO KA MGA KAPANAHONAN SA IGLESIA Ang Dios sa una pa nagsulti na diha sa usa ka pinulongan. Nagsulti Siya sa kumbira ni Belsasar ug dayon sa Pentecostes. Ginabuhat Niya kini pag-usab karon. Usa kini ka pasidaan sa umalabot na nga paghukom. Dayon ang manulonda nahimong makita na ni Balaam. Iyang gisultihan si Balaam nga dili pa tungod sa asno patay na unta siya bisan karon sa pagsupak sa Dios. Apan sa dihang nanaad na si Balaam nga mobalik na, gisugo siya pabalik nga may pahimangno nga isulti lamang kon unsa ang gihatag sa Dios kaniya. Busa si Balaam mibalik didto ug nagtukod og pito ka halaran alang sa mahinlong halad nga mga mananap. Nagpatay siya og usa ka lakeng carnero nga nagapaila sa pag-abot sa Mesiyas. Nahibalo siya kon unsa ang buhaton sa pagduol ngadto sa Dios. Anaa kaniya ang husto gayud nga mechanics; apan dili ang dynamics; mao man pud karon. Dili ba ninyo makita kini, mga Nicolaita? Atua ang Israel didto sa walog, ginahalad ang mao gihapong halad, ginabuhat ang mao rang mga butang, apan usa lamang ang aduna'y mga ilhanan nga naganunot. Usa lamang ang aduna'y Dios sa ilang taliwala. Ang porma dili makadala kaninyo sa bisan asa. Dili niini mapulihan ang dapit sa pagpadayag sa Espiritu. Mao kini ang kon unsay nahitabo sa Nicaea. Ilang gipatigbabaw ang doktrina ni Balaam, dili ang doktrina sa Dios. Ug sila nangapangdol; oo sila nangalaglag. Nangahimo silang mga tawong patay na. Human nga nahimo na ang halad, andam na si Balaam sa pagpropesiya. Apan gibaligtos sa Dios ang iyang dila ug dili niya matunglo sila. Gipanalanginan niya sila. Napungot og maayo si Balak, apan walay mahimo si Balaam bahin sa maong propesiya. Naisulti na kadto sa Espiritu Santo. Busa gisultihan ni Balak si Balaam nga molugsong didto, ngadto sa walog, ug tan-awon ang ilang luyong mga bahin aron makita kung aduna bay paagi nga tingali mahimo niyang tunglohon sila. Ang mga taktika nga gigamit ni Balak mao gihapong mga taktika nga ilang ginagamit karon. Ginapakaubos sa dagkung mga denominasyon ang gagmay'ng mga pundok, ug ang bisan unsa nga ilang makita sa taliwala sa mga niini nga mahimong usa ka kaulawan ilang ipagawas kini ug ibandilyo kini. Kon ang mga maka-moderno nagakinabuhi diha sa kasal-anan, walay bisan usa ang nagasulti bahin niini; apan ang usa sa mga pinili gani mahilambigit diha sa kagubot ug ibandilyo kini dayon sa matag pamantalaan sa tibuok nasud. Oo, ang Israel aduna siya'y iyang luyo (karnal) nga mga bahin. Aduna'y bahin diha kanila nga dili dalayegon; apan bisan pa diha sa ilang mga kakulangan, pinaagi sa katuyoan sa Dios nga nagapamuhat
ANG KAPANAHONAN SA IGLESIANG PERGAMO diha sa pagpili, pinaagi sa grasya ug dili pinaagi sa mga buhat, ANAA KANILA ANG PANGANOD SA PANAHON SA ADLAW UG HALIGING KALAYO SA PANAHON SA KAGABHION, ANAA KANILA ANG BINUNALAN NGA BATO, ANG BITIN NGA TUMBAGA UG ANG MGA ILHANAN UG MGA KATINGALAHAN. Mga gipanghimatud- an sila - dili sa ilang kaugalingon, kondili diha sa Dios. Ang Dios walay bisan unsang pagtamud alang niadtong mga Nicolaita nga aduna'y ilang mga Ph.D., LL.D. ug mga D.D., ug sa tanan na nila nga maayong mga organisasyon ug sa pinakamaayo na nga mahimong ipasigarbo sa tawo; apan aduna gayud Siya'y pagtamud ngadto sa Israel kay diha kanila ang Pulong nga gipanghimatud-an sa taliwala kanila. Siguradong dili gayud pinasinaw kon tan-awon ang Israel, nga bag-ohay pa lang nakagawas sa Egipto diha sa hinanali nga pagbiya, apan bisan sa unsa pa siya usa ka gipanalanginan nga katawhan. Ang iya lang gayud nahibaloan sulod sa 300 ka mga katuigan mao ang pagbantay sa kahayupan, ang pag-atiman sa kaumahan ug ang pagpaulipon sa kahadlok sa kamatayon ilalum sa mga Egiptohanon. Apan nakalingkawas na siya karon. Usa siya ka gipanalanginan nga katawhan pinaagi sa labaw'ng kamandoan sa Dios. Siguradong gipakaubos siya sa Moab. Ang tanang uban pang mga nasud naghimo niini, usab. Ginapakaubos kanunay sa organisasyon ang mga dili- naorganisa ug bisan hain man niini, pinaagi sa determinasyon, pagadad-on sila pasulod sa organisasyon o bungkagon sila kon dili sila mouban. Karon tingali aduna'y mangutana kanako, "Igsoong Branham, unsa man ang nakapahunahuna kanimo nga ang Moab naorganisa samtang ang Israel wala? Diin mo man nakuha kana nga ideya?" Akong nakuha kini mismo dinhi sa Biblia. Na-tipo kini tanan dinhi. Ang tanan nga nahisulat diha sa Daang Tugon nga anaa diha sa porma sa estorya nahisulat alang sa pagpahimangno kanato aron nga makakat-on kita niini. Ania kini mismo dinhi sa Numeros 23:9, "Gikan sa kinatumyan sa mga kapangpangan nakita ko siya, ug gikan sa mga kabungtoran gitan-aw ko siya: ania karon, kana mao'y usa ka katawhan nga nagpuyo nga NAG-INUSARA, ug dili PAGAISIPON UBAN SA MGA NASUD." Mao kana. Ang Dios nga nagalantaw sa ubos gikan sa ibabaw sa mga bato, dili gikan sa kung unsa nga walog nga ginapangita ang ilang mga sayup nga kinaiya ug ginahukman sila. Ginalantaw sila sa Dios sa paagi nga gusto Niyang lantawon sila - gikan sa maong kinatas-an sa gugma ug kalooy. Nagpuyo sila nga NAG- INUSARA ug wala sila naorganisa. Wala sila'y hari. Anaa sila'y propeta, ug ang propeta aduna'y Dios nga diha kaniya pinaagi sa Espiritu; ug ang Pulong miabot ngadto sa propeta ug midangat sa mga tawo ang Pulong. Wala sila nahisakop sa U.N. 233
234 USA KA PAGPADAYAG SA PITO KA MGA KAPANAHONAN SA IGLESIA Wala sila nailalum sa World Council of Churches, ngadto sa mga Baptist, mga Presbyterian, Assembly of God o unsa pa mang grupo. Dili na nila kinahanglan nga mahisakup pa. Nahiusa na sila sa Dios. Wala na nila kinahanglana ang mga tambag gikan sa bisan unsang konseho - anaa kanila ang "Mao kini ang ginaingon sa Ginoo" sa ilang taliwala. Aleluya! Karon bisan pa sa kamatuoran nga si Balaam nasayod sa hustong pamaagi sa pagduol sa Dios ug nga makapagawas og pinadayag gikan sa Ginoo pinaagi sa usa ka pinasahing gasa sa gahum, siya sa gihapon, bisan sa tanan pa niini, usa ka obispo sa mini nga grupo. Kay unsa man ang iyang gibuhat karon aron nga maangkon ang pagtamod ni Balak? Naghan-ay siya'g usa ka plano diin mapugos gayud ang Dios sa pagtagad sa Israel ngadto sa kamatayon. Maingon gayud sa nahibaw-an na ni Satanas nga malimbongan niya si Eva (nga maihulog siya diha sa unodnong sala) nga sa ingon nga hinungdan nahipagawas sa Dios ang Iyang pagpahamtang sa silot nga kamatayon batok sa sala, busa nasayod si Balaam nga kon iyang makuha ang Israel sa pagpakasala, gikinahanglan sa Dios nga tagdon sila ngadto diha sa kamatayon. Busa nagplano siya og pamaagi aron mapaduyog niya sila ug sa pagpaipon kanila sa sala. Nagpadala siya og mga pagdapit aron moadto sa pista ni Baal-peor (panganhi kamo ug magsimba uban kanamo). Karon ang Israel, sa walay duhaduha, nakakita na sa mga pista sa mga Egiptohanon busa wala nila nabati nga sayup kadto kaayo ang pag-adto ug ang paglantaw lang ug tingali ang pagpangaon uban sa maong mga tawo. (Unsa may sayup diha sa pagpakig-uban diay? Angay man nga ato silang higugmaon, dili ba, o unsaon man nato sa pagkabig kanila?) Ang pagkamahigalaon wala man gayud nakapasakit sa kang bisan kinsa - o mao'y ilang pagdahum. Apan sa diha nga ang kadtong seksing mga Moabitanhong kababayen-an misugod na sa pagsayaw ug nanghubo samtang kini nagtuyok-tuyok, nga ginahimo ang ilang rock and roll ug twist, miabot ang kaulag diha sa mga Israelinhon ug nangadani sila ngadto sa pagpanapaw, ug ang Dios diha sa kapungot mipatay sa kwarentay-dos ka libu kanila. Ug mao kana kon unsa ang gibuhat ni Constantine ug gibuhat sa iyang mga manununod sa Nicaea ug human sa Nicaea. Ilang gipangdapit ang mga tawo sa Dios ngadto sa maong konbensyon. Ug sa diha nga ang iglesia nanglingkod na aron kumaon, ug mitindog aron makigdula (pagpakigduyog sa porma nga pang-iglesia, mga seremonyas, ug paganong mga kapistahan nga ginganlan subay sa mga tulumanong Cristohanon), siya og pagpakighilawas. Ug mibiya ang Dios. siya'y nalit-ag; nakahimo na Sa diha nga talikdan na ni bisan kinsang tawo ang Pulong sa Dios ug mopasakup sa usa ka iglesia imbis nga dawaton
ANG KAPANAHONAN SA IGLESIANG PERGAMO ang Espiritu Santo, kanang tawhana mamatay. Patay na! Mao kana kon unsa siya. Ayaw pagpasakup sa usa ka iglesia. Ayaw gayud sudli ang organisasyon ug maapil sa mga kredo ug tradisyon o bisan unsa nga ginakuha ang dapit sa Pulong ug Espiritu, o ikaw patay na. Tapus na ang tanan. Patay ka na. Nahimulag na sa walay kinutuban gikan sa Dios! Mao kana kon unsay nahitabo sa matag kapanahonan sukad pa kaniadto. Ginaluwas sa Dios ang mga tawo. Nanggawas sila pinaagi sa dugo, gibalaan pinaagi sa Pulong, nagalakaw sa tubig sa bautismo ug napuno sa Espiritu; apan pagkahuman sa pipila ka panahon ang unang gugma nagakabugnaw na ug aduna'y nakahunahuna nga angay silang mag-organisa aron mapanalipdan ang ilang mga kaugalingon ug mapasidunggan ang ilang mga ngalan, ug giorganisa usab nila ang ilang kaugalingon pag-abot sa ikaduha nga henerasyon ug usahay bisan sa wala pa gani niadto ang maong panahon. Wala na kanila ang Espiritu sa Dios, usa na lang ka porma sa pagsimba. Sila mga patay na. Ilang gipanghybrid ang ilang mga kaugalingon pinaagi sa kredo ug sa porma ug wala na'y kinabuhi diha kanila. Mao nga nadani ni Balaam ang Israel sa paghimo og pagpakighilawas. Nasayod ba kamo nga ang lawasnong pagpakighilawas mao ra gayud nga espiritu nga anaa diha sa organisadong relihiyon? Ang giingon ko nga ang espiritu sa pagpakighilawas mao ang espiritu sa organisasyon. Ug ang tanan nga mga makighilawason magkaaduna sila'y bahin sa linaw nga kalayo. Mao kana sa kon unsa ang hunahuna sa Dios mahitungod sa organisasyon. Oo sir, ang babayeng bigaon ug ang iyang mga anak nga babaye mahiadto gayud sa linaw nga kalayo. Ang mga denominasyon dili iya sa Dios. Dili gayud sila ingon niana kaniadto ug dili gayud mamahimo sa umalabot. Usa ka dautan nga espiritu ang nagabulagbulag sa mga tawo sa Dios ngadto sa herarkiya ug ngadto sa mga yanong tawo; ug kini, busa, usa ka dautan nga espiritu nga nagabulagbulag sa mga tawo. Mao kana kon unsa ang ginabuhat sa organisasyon ug mga denominasyon. Diha sa pag-organisa ilang ginahimulag ang ilang kaugalingon gikan sa Pulong sa Dios, ug ginadala ang ilang kaugalingon ngadto sa espirituhanong pagpanapaw. Karon himatikdi nga naghatag si Constantine sa espesyal nga mga kapistahan ngadto sa mga katawhan. Mga karaang pagano nga mga kapistahan kadto nga may bag-ong mga ngalan nga gikuha gikan sa iglesia, o sa ubang higayon gigamit ang mga seremonya pang-Cristohanon ug gipanamastamasan uban sa paganong mga seremonyas. Iyang gigamit ang pagsimba sa adlaw-nga-dios ug gihimo kini ngadto sa Anak sa Dios. Imbis nga isaulog sa Disyembre 21, diin mao'y naandan nga kasaulogan sa pista sa adlaw-nga-dios, ilang gibalhin kini ngadto sa ika-25 sa Disyembre ug gitawag kini nga 235
236 USA KA PAGPADAYAG SA PITO KA MGA KAPANAHONAN SA IGLESIA adlaw'ng natawhan sa Anak sa Dios. Apan nasayod kita nga Siya natawo sa Abril kon kanus-a ang kinabuhi nagasugod pagtubo, dili sa Disyembre. Ug ilang gigamit ang pista ngadto kang Astarte ug gitawag kini nga kasaulogan sa Easter diin angay saulogon sa mga Cristohanon ang pagkamatay ug pagkabanhaw sa Ginoo. Sa pagkatinuod usa kadto ka kapistahan ngadto kang Astarte. Nagpahiluna sila og mga altar sa simbahan. Ilang gibutangan og mga imahin. Ilang gipanghatagan ang mga tawo sa kon unsay ilang gitawag nga kredo sa mga apostoles, bisan nga dili mo makita kini sa Biblia. Gikatudloan nila ang mga tawo og pagsimba sa mga katigulangan nga nakapahimo sa Iglesia sa Romanong Katoliko nga mao ang pinakadakung iglesiang espiritista sa kalibutan. Ang matag mahugaw'ng langgam anaa nianang halwa. Ug anaa pa ang mga Protestante uban sa ilang mga organisasyon nga nagabuhat sa mao rang butang. Nangaon sila sa mga butang nga gikahalad ngadto sa mga diosdios. Karon dili ko ginaingon nga kini gayud nagapasabot nga sila sa literal nagakaon kaniadto sa mga kalan-on nga gikahalad ngadto sa mga diosdios. Tungod kay bisan nga ang konseho sa Jerusalem nagsulti batok sa ingon niana, si Pablo wala gayud naghatag og bili kaayo niini ingon nga nag- ingon siya nga wala ma'y pulos ang mga diosdios. Usa lamang kadto ka hilisgutang butang sa konsyensya gawas kon kini nakapandol sa mas mahuyang nga igsoon ug mao nga dili kini gitugot. Ug dugang pa niini, kini nga Kapadayagan aduna'y kalabutan sa mga Gentil ug dili sa mga Judio maingon man nga kini mga Gentil nga kaiglesiahanan. Makita ko kini diha sa mao rang kahayag nga akong makita ang mga pulong sa Ginoo, "Gawas kon kamo mokaon sa Akong unod ug moinum sa Akong dugo, wala kamo'y kinabuhi diha kaninyo." "Ang tawo dili mabuhi sa tinapay lamang, kondili sa matag Pulong nga nagagula sa baba sa Dios." Imong makita nga ang pagkaon sa pagkatinuod mao ang pag-ambit sa espirituhanong kahulugan. Mao nga sa diha nga kining mga tawo nagayukbo ngadto sa mga imahin, nagaduslit sa mga kandila, nagasaulog sa mga pistang pagano, nagapangumpisal sa ilang mga sala ngadto sa mga tawo (nga tanan niini nahisakup sa relihiyon nga iya sa yawa,) mga umalambit sila kauban sa yawa ug dili iya sa Ginoo. Anaa sila sa pagsimba'g diosdios angkonon man nila kini o dili. Masulti nila ang tanan na nga ilang gusto masulti nga ang mga altar ug ang incenso mao'y pagpahinumdom lamang kanila sa mga pag-ampo sa Ginoo o unsa man nga ilang gihunahuna nga kahulugan niini; ug makaingon sila nga sa dihang nagaampo sila sa atubangan sa imahin alang lamang kini sa pagpatataw; ug nga sa dihang nagapangumpisal sila ngadto sa pari, sa tinuod kono para kini
ANG KAPANAHONAN SA IGLESIANG PERGAMO ngadto sa Dios nga ginabuhat nila kini sa ilang kasingkasing, ug sa dihang mosulti sila nga ginapasaylo na sila sa pari, kini ginabuhat lamang niya diha sa Ngalan sa Ginoo; masulti na nila ang gusto nilang masulti apan sila nagaambit na sa giila nang maka-Babilonia, maka-Satanas nga relihiyon ug gihilambigit ang ilang kaugalingon ngadto sa mga diosdios ug nanaghimo og espirituhanong pagpakighilawas, nga nagkahulugan og kamatayon. Mga patay na sila. Busa giminyo ang simbahan ug ang estado. Ang iglesia nakighiusa na uban sa mga diosdios. Tungod sa gahum sa estado nga nagapaluyo kanila nga ila nang nabati karon nga, "Miabot na ang gingharian ug ang pagbuut sa Dios gipatuman na dinhi sa ibabaw sa yuta." Dili ikahibulong nga ang Romanong Katoliko nga Iglesia wala nagapaabot sa pagbalik ni Ginoong Jesus. Sila dili mga milenyalista. Anaa na kanila ang ilang milenyum dinhi mismo. "Ang papa nagahari na karon mismo ug ang Dios nagahari pinaagi kaniya." Busa sa dihang Siya moabot na ingon pa nila, kini kinahanglan mahitabo sa pag-abot na sa bag-ong langit ug ang yuta inandam na. Apan sayup sila. Kanang papa mao'y pangulo sa mini nga iglesia, ug magkaaduna gayu'y usa ka milenyum, apan samtang nga nagakahitabo na kana dili siya mahiuban niini. Mopaingon siya sa kung asa man nga dapit. ANG PAGPASIDAAN Pinadayag 2:16, "Paghinulsol; o kondili anhaon Ko ikaw sa madali, ug gubaton Ko sila pinaagi sa espada sa Akong baba." Unsa pa ba ang mahimo Niyang isulti? Mahimo bang dili mamatikdan sa Dios ang sala niadtong mga nagdala sa Iyang Ngalan diha sa walay kapuslanan? Aduna'y usa lamang ka paagi sa pagdawat sa grasya sa takna sa kasal-anan, MAGHINULSOL. Isugid nga nasayup ka. Duol sa Dios alang sa kapasayloan ug alang sa Espiritu sa Dios. Usa kini ka sugo gikan sa Dios. Ang dili pagtuman mao'y kamatayon, kay Siya nagaingon, "Gubaton Ko ikaw, pinaagi sa espada sa Akong baba." Ang mapintas nga mananap nakiggubat batok sa mga balaan, apan ang Dios makiggubat batok sa mapintas nga mananap. Kadtong mga nakigbatok sa Pulong makakaplag sa umalabot nga adlaw nga ginabatok sila sa Pulong. Makuyaw nga butang ang pagtaktak gikan, o ang pagdugang ngadto sa Pulong sa Dios. Alang niadtong mga nag-usab niini, ug naghimo diha niini kay nahiuyon kini kanila, unsa man ang mamahimong katapusan nila kondili kamatayon ug pagkalaglag? Apan sa gihapon ang grasya sa Dios padayon nga nagatuaw, "Maghinulsol." Oh, daw sa unsa katam-is ang mga pahinumdum sa paghinulsol. Wala gayud ako'y madala diha sa akong mga kamot, sa Imong Krus lamang ako nagagunit. 237
238 USA KA PAGPADAYAG SA PITO KA MGA KAPANAHONAN SA IGLESIA Dala ko ang akong kagul-anan. Nagahinulsol ako nga ako mao gayud kon unsa ako, ug sa kon unsay akong nabuhat. Karon kini mao ang dugo, wala na'y lain kondili ang dugo ni Jesus. Sa unsa man ang mamaingon niini? Paghinulsol ba, o ang espada sa kamatayon? Nag-agad kana kanimo. ANG MGA GANTI Pinadayag 2:17, "Ang aduna'y igdulungog, kinahanglan magpatalinghug siya sa ginaingon sa Espiritu ngadto sa mga iglesia; Ang magamadaugon pagahatagan Ko sa manna nga tinagoan, ug pagahatagan Ko siya'g usa ka gamay'ng bato nga puti, nga sinulatan og usa ka bag-ong ngalan, nga dili masabut ni bisan kinsa gawas kaniya nga mao'y nagadawat niini." Ang matag mensahe ngadto sa matag kapanahonan aduna'y ginatanyag nga pangpadasig ngadto sa magtotoo, nga nagapadasig kaniya nga magmadaugon ug tungod niini magantihan sa Ginoo. Sa niini nga kapanahonan ginasaad sa Espiritu ang manna nga tinagoan ug usa ka bag-ong ngalan nga nahisulat sa usa ka puting bato. Karon tungod nga ang matag usa sa niining mga mensahe nakadirekta ngadto sa "manolunda" - (tawo nga mensahero) usa ka daku kaayo nga katungdanan ug usa usab ka pagkamaanindot nga prebilihiyo ang anaa kaniya. Nagahatag ang Dios og espesyal nga saad sa niining mga kalalaken-an, sama sa kabutang sa dose ka mga apostoles nga nagalingkod diha sa dose ka mga trono nga ginahukman ang dose ka mga banay sa Israel. Dayon, hinumdumi nga gihatagan kaniadto si Pablo og usa ka espesyal nga saad: kanang maong pagpresentar sa mga tawong pangasaw-onon sa iyang panahon ngadto kang Jesus, II Mga Taga-Corinto 11:2, "Kay ginapangabughoan ko kamo sa pangabugho nga iya sa Dios: kay ginapakasal ko kamo sa usa ra ka bana, aron ikatugyan ko kamo nga usa ka ulay nga putli kang Cristo." Busa mamahimong ingon niana kini sa matag mensahero nga nagmatinud-anon sa Pulong sa iyang oras ug sa iyang kapanahonan. Mamahimong ingon niana kini sa ulahing adlaw. Mamahimo kini nga mao rang espesyal nga ganti nga gihatag kaniadto kang Pablo. Siguro kadaghanan kaninyo ang nakahinumdum kung giunsa ko pag-ingon kaniadto nga dugay na akong nahadlok mamatay kay basin magkita kami sa Ginoo ug dili Siya mahimuut kanako kay pagkadaghang higayon nga gipakyas ko Siya. Bueno, nakahunahuna ako bahin niana niadtong usa ka buntag samtang nga nagahigda ako sa usa ka higdaanan ug sa kalit lang napaingon ako sa usa ka talagsaon kaayong panan-awon. Masulti ko nga talagsaon kadto kay nagkaaduna na ako og mga linibo ka mga panan-awon ug wala ni usa niini nga daw sa mibiya ako sa akong lawas. Apan atua
ANG KAPANAHONAN SA IGLESIANG PERGAMO ako nga milutaw; ug milingi ako aron nga makita ang akong asawa, ug nakita ko ang akong lawas nga nakahigda didto sa tupad niya. Dayon nakaplagan ko ang akong kaugalingon diha sa pinakamatahum nga lugar nga nakita ko. Usa kadto ka paraiso. Nakita ko ang panon sa pinakamatahum ug pinakamalipayon nga mga tawo nga nakita ko sukad. Silang tanan batan-on kaayo kon tan-awon - mga 18 ngadto sa 21 ka tuig ang panuigon. Wala ni usa ka ubanong buhok o kunut o unsa man nga kadaot diha kanila. Ang tanang kababayen- an nakadunghay ang ilang mga buhok paubos sa ilang mga hawak, ug ang batan-ong mga kalalaken-an mga ambungan kaayo ug mahimsog. Oh, daw sa unsa nila akong giabiabi. Ila akong gigakus ug gitawag nila ako nga ilang pinalanggang igsoon, ug padayon nga ginasultihan ako kung daw sa unsa sila ka malipayon nga nakita ako. Sa diha nga nahibulong ako kung kinsa kadtong tanan nga mga tawo, may usa sa tupad ko nga miingon, "Sila'y imong mga katawhan." Nakurat gyud ako mao nga nangutana ako, "Mga Branham ba kini silang tanan?" Siya miingon, "Dili, sila'y imong mga kinabig." Iya dayon gitudlo ang usa ka babaye ug miingon, "Tan-awa kanang batan-on nga babayeng imong ginadayô bag-ohay lang. Siya'y 90 ka tuig ang katigulangon kaniadto sa dihang giagak mo siya ngadto sa Ginoo." Ingon ko, "Oh oy, ug ang hunahunaon nga kini ang akong gikahadlokan kaniadto." Miingon ang maong tawo, "Nagapahulay kami dinhi samtang nagahulat sa pag-abot sa Ginoo." Mitubag ako, "Gusto ko Siyang makita." Miingon siya, "Dili mo pa mahimong makita Siya sa karon; apan haduol na Siyang magaabot, ug pagmoabot na Siya moadto Siya una kanimo, ug pagahukman ka sumala sa Maayong Balita nga imong giwali, ug imo kaming mga sakup." Ingon ko, "Ang pasabot mo ba nga tulubagon ko ang tanan sa mga niini?" Miingon siya, "Ang matag usa. Natawo ka nga usa ka lider." Gipangutana ko siya, "Magapanubag ba ang matag usa? Unsa man usab ang bahin kang San Pablo?" Mitubag siya kanako, "Magapanubag siya para sa iyang panahon." "Bueno," ingon ko, "Giwali ko man ang mao rang Maayong Balita nga giwali kaniadto ni Pablo." Ug misinggit ang maong kadaghanan, "Kami nakasalig dinha." Oo, makita ko nga magahatag ang Dios og usa ka espesyal nga ganti ngadto sa Iyang mga mensahero nga matinud-anon nga nagabuhat sa katungdanan nga Iyang gitugyan diha 239
240 USA KA PAGPADAYAG SA PITO KA MGA KAPANAHONAN SA IGLESIA kanila. Kung nadawat nila ang kapadayagan sa Pulong para nianang kapanahonan ug matinud-anon nga giwali kini diha sa ilang panahon, ug gikinabuhi ang kung unsay ilang giwali, magadawat sila og usa ka dakung ganti. Karon nga nahunahunaan kini, tan-awa ang maong bersekulo pag-usab. "Ihatag Ko kaniya ang manna nga tinagoan." Nasayod kitang tanan nga ang manna mao ang pagkaon sa manolunda; mao kadto ang gipanghulog sa Dios ibabaw sa mga sagbot alang sa Israel niadtong panahon sa ilang mga panaw. Kadto ang hingpit nga pagkaon. Makahibulong kadto kung giunsa niadtong gagmay'ng mga tibugol sa pagkaon nga mahipabilin sila diha sa hingpit nga pagkahimsog. Wala'y ni usa nga nagdaot. Mao gyud kadto ang ilang gikinahanglan. Sa dihang gibuhat kaniadto ang arca nagbutang sila og pipila nianang manna sulod niini. Dayon gibutang ang mao nga arca luyo sa maong tabil ug ang labaw'ng sacerdote lamang ang makahimo sa pagduol pasulod niini ug dayon gikinahanglan nga aduna siya'y panghalad nga dugo. Ang Tinapay nga gikan sa langit, nga gisimbolo sa manna, mikanaug usa niadto ka adlaw ug nahimo nga Kinabuhi alang sa tanan nga nagatoo Kaniya. Miingon Siya, "Ako mao ang tinapay sa kinabuhi. Ako mao ang buhing tinapay nga mikanaug gikan sa langit, ang si kinsa man nga magakaon niini nga tinapay siya mabuhi sa walay katapusan." Sa dihang mibiya Siya kaniadto gibilin Niya kanato ang Iyang Pulong, "Dili lamang sa tinapay mabuhi ang tawo, kondili sa matag Pulong nga nagagula sa baba sa Dios." Ang Iyang Pulong tinapay. Mao kadto ang hingpit nga manna, nga, kung ikinabuhi sa tawo, dili gayud siya mamatay. Apan sa dihadiha nga namatay ang mga ginikanan kaniadto, daw sa wala na'y nakahibalo sa eksaktong kamatuoran ug sulod sa mubong panahon kini nga manna daw sa nahimo nang tinago ngadto sa mga tawo. Apan ang Dios sa matag kapanahonan misugod og paghatag balik pinaagi sa kapadayagan kadtong mga tinagoan hangtud niining ulahing adlaw nga sumala sa Pinadayag 10:7, usa ka propeta ang moabot ug igapadayag ang tanang mga tinago ug dayon magaabot na ang Ginoo. Karon diha sa matag kapanahonan, ginaingon ko, nadawat sa maong mga mensahero ang kamatuoran nga tinagoan. Apan wala nila kini nadawat para sa ilang kaugalingon lamang. Pero sama kini kaniadto sa diha nga ang mga tinun-an gihangyo nga silbihan og mga tinapay ug isda ang mga tawo kaniadto; gihatag ni Jesus kanila ang gipikaspikas nga pagkaon, pero ila usab gipanghatag kini ngadto sa mga tawo. Ginahatag sa Dios ang Iyang tinagoan nga manna ngadto sa mga nagmadaugon. Dili mahimo sa uban. Dili Niya pagaablihan ang Iyang mga bahandi ngadto sa mga nagatamay sa kung unsa ang nahipadayag na. Ang ginaingon ko kaganina mahitungod sa mensahero sa matag kapanahonan nga nagadawat og pipila ka orihinal nga
ANG KAPANAHONAN SA IGLESIANG PERGAMO kamatuoran sa Pentecostes ginatipo sa Daang Tugon kon diin gisugo kaniadto si Moises nga magkuha og tulo ug tunga ka pinta sa manna ug ibutang kini diha sa usa ka sudlanan nga bulawan nga anaa sa luyo sa tabil didto sa pinakabalaang dapit. Didto ang labaw'ng sacerdote sa matag kapanahonan mahimong mosulod dala ang dugong-panghalad. Dayon mahimo siyang mokuha og usa ka gamay'ng tipik niini nga manna (kay dili kini nagakadaut) nga kabahin niadtong orihinal ug kaonon kini. Karon diha sa matag kapanahonan ang mensahero sa Ginoo alang nianang kapanahonan gihatagan sa Dios og kapadayagan alang nianang espisipikong panahon. Sa diha nga ang maong mensahero nalamdagan sa kamatuoran, iyang ihatud kana nga kamatuoran ngadto sa mga tawo. Ug kadto sila nga ang mga dalunggan naablihan sa Espiritu magapatalinghug sa nianang kamatuoran, nga toohan kini, ug ikinabuhi kini. Dayon karon, aduna'y pangisip usab bahin sa umalabot nga pagpakig-ambit sa tinagoan nga manna. Sa hunahuna ko mamahimo kini nga mao ang walay katapusan nga pagpakig- ambit sa kapadayagan ni Jesus Cristo diha sa umalabot nga walay katapusang mga kapanahonan. Sa unsa pa man nga paagi nga masugdan nato sa pagkaila ang dili matugkad nga mga bahandi sa Iya mismong Persona? Ang tanan nga atong gipangandoy nga mahibaloan, ang tanang mga wala natubag nga mga pangutana, ang tanan-tanan niana igapadayag. Magagikan kini kang Cristo Nga mao ang atong kinabuhi nga madawat nato kini. Oh, mahunahunaan nato usahay nga mahibaloan nato ang gamay mahitungod Kaniya ug sa Iyang Pulong dinhi, ug pagkaanindot niini, nga ginalipay kita niini; apan sa usa ka adlaw pagmailisan na ang atong mga lawas, kana nga Pulong ug Siya mamahimong sa kung unsay wala gayud nato gidahum nga mahimo. Ginaingon usab dinhi nga pagahatagan Niya ang nagmadaugon og usa ka puting bato ug sa sulod (dili nga ibabaw) sa bato mao ang usa ka bag-ong ngalan, nga ang tag-iya lamang niining ngalan ang nakahibalo. Karon ang ideya mahitungod sa usa ka bag-ong ngalan usa ka butang nga sinati na. Ang Abram giilisan niadto og Abraham, ang Sarai ngadto sa Sarah, Jacob ngadto sa Israel, Simon ngadto sa Pedro, ug Saulo ngadto sa Pablo. Kini nga mga ngalan mahimong naghatud og usa ka pagbag-o, o gihatag tungod sa usa ka pagbag-o. Pagkahuman lamang niadto nga ang mga ngalan ni Abram ug ni Sarai gibag-o sa Ginoo nga gipaandam sila sa pagdawat sa moabot nga anak. Sa nahitabo kang Jacob, gikinahanglan niyang magmadaugon kaniadto ug gitawag siya dayon nga usa ka prinsipe. Sa nahitabo kang Simon ug kang Saulo, pagkadawat nila sa Ginoo, miabot ang pagbag-o kanila. Ug sa karon ang matag usa kanatong 241
242 USA KA PAGPADAYAG SA PITO KA MGA KAPANAHONAN SA IGLESIA matuod nga mga magtotoo nagkaaduna og usa ka pagbag-o sa ngalan. Kita mga Cristohanon. Usa kini ka ngalan nga para kanatong tanan. Apan sa usa ka adlaw magkaaduna kita og usa pa ka pagbag-o; sigurado kitang magadawat og usa ka bag-ong ngalan. Mahimo nga kana nga ngalan mao ang atong matuod ug orihinal nga ngalan nga nahisulat didto sa Libro sa Kinabuhi sa Cordero sukad pa sa pagkatukod sa kalibutan. Nasayod Siya sa mao nga ngalan, apan kita dili. Sa usa ka adlaw sumala sa Iyang maayong tuyo, masayran nato usab. Usa ka puti nga bato. Pagkamatahum. Ania ang usa na usab ka paghulagway sa balaan nga nagadawat og ganti gikan sa kamot sa Dios tungod sa mga pagsulay diha kaniya ibabaw sa yuta. Kahibalo mo, human ni Constantine, nahimo sa mini nga iglesia kaniadto nga ituslob ang kamot niini sa tipiganan sa salapi sa pangagamhanan ug tungod niana nakapatindog ug mga bilding nga puno sa matahum nga mga estatwa. Kini nga mga estatwa, nga hinimo sa puti nga marmol, sa tinuod mao'y mga Romanong mga diosdios nga gilahi lang ang mga ngalan ngadto sa mga balaan. Ang mga kasimbahanan ug ang ilang mga kagamitan pagkatalagsaon sa katahum, sama sa makita sa mga tawo sa karon. Apan ang Dios wala kanila kaniadto. Asa man kaniadto ang Dios? Atua Siya uban sa Iyang mga balaan didto sa usa ka gamay'ng balay, o sulod sa usa ka langub, o sa lasangnon og bukiron nga lugar kon diin sila mitago palayo sa mga miyembro sa mini nga iglesia. Wala sila kaniadto og matahum nga mga bilding, nakatoga nga mga choir, maayo kaayong mga sinina, ug uban pa nga kalibutanon nga mga pangdani. Apan karon sa niining talagsaong saad ngadto sa matuod nga mga magtotoo sa tanang mga kapanahonan, nagpahayag ang Dios nga pagahatagan Niya sila og mga ganti nga pagkalabaw sa katahum ug walay katapusan ang kalungtaran. Pasagding tamayon sa dato ang kabus. Pasagdi silang maghatag og mga dagkung kantidad ngadto sa iglesia aron nga sa niini mapasidunggan ang maong taghatag pinaagi sa pagbutang og usa ka plakeng marmol o usa ka estatwa sa pagpasidungog kanila sa publiko aron nga mapakpakan sa tanan. Sa umalabot nga adlaw ang Dios Nga nakakita ug nahibalo sa tanang butang magapasidungog na usab sa babayeng balo tungod sa paghatag niya sa tanan nga anaa kaniya, bisan pa nga kadto duha ra ka gamay'ng salapi, ug Siya, Mismo, ang magahatag og ganti sa mga bahandi sa langit. Oo, tinagoan nga manna ug usa ka bag-ong ngalan sulod sa usa ka puti nga bato. Pagkamaayo gayud sa Ginoo kanato aron gantihan kita nga ingon ka pagkamaanindot, ug kita nga pagkadili-takus. Oh, gusto kong mamahimong andam sa tanang panahon aron sa pagbuhat sa Iyang kabubut-on, ug sa pagtigum og mga bahandi sa langit.
KAPITULO SAIS ANG KAPANAHONAN SA IGLESIANG TIATIRA PINADAYAG 2:18-29 Ug ngadto sa manolunda sa iglesia sa Tiatira isulat mo kini; Mao kini ang mga pulong sa Anak sa Dios, Kinsang mga mata sama sa nagasiga nga kalayo, ug kinsang mga tiil sama sa tumbaga nga nagasidlak; Nasayod Ako sa imong mga buhat, sa imong gugma, ug pag-alagad, ug pagtoo, ug sa imong pagpailub, ug nga ang imong ulahi nga mga buhat; labaw pa kay sa mga nahauna. Apan Ako adunay batok kanimo, nga gipasagdan mo ang babaye nga si Jezabel, nga nagangalan sa iyang kaugalingon nga manalagna, ug nga nagapanudlo ug nagapahisalaag sa Akong mga ulipon sa paghimo'g pakighilawas, ug sa pagkaon sa mga butang nga hinalad ngadto sa mga larawan. Ug gihatagan Ko siya og panahon sa paghinulsol; ug nagdumili siya sa paghinulsol sa iyang pagpakighilawas. Ania karon, ibundak Ko siya diha sa higdaana'g masakiton, ug sila nga nagapakighilawas kaniya Akong idan- ok ngadto sa dakung kasakitan, gawas kon ilang hinulsolan ang ilang mga binuhatan. Ug pagapatyon Ko sa kamatayon ang iyang mga anak; ug ang tanang mga iglesia mahibalo nga Ako Mao Ang nagasusi sa mga sulod nga tinguha ug sa mga kasingkasing: ug pagahatagan Ko ang tagsatagsa kaninyo sumala sa inyong mga buhat. Apan Ako nagaingon kaninyo, ug sa mga nahabilin diha sa Tiatira, sa gidaghanon nga wala magabaton niining pagtolon- an nga wala mahibalo sa mga laglum nga mga butang ni Satanas, ingon sa nabatasan nila sa pagpamulong; walay lain nga lulan nga Akong ipapas-an kaninyo. Apan bisan pa kinahanglan nga kuptan ninyo pag-ayo ang anaa kaninyo hangtud sa Akong pag-anha. Ug kaniya nga magamadaugon, ug ang magatipig sa Akong mga buhat hangtud sa katapusan, kaniya igahatag Ko ang pagbulot-an ibabaw sa mga nasud: Ug siya magahari kanila uban sa baras nga puthaw; ingon nga ang mga panudlanan sa mga magkokolon pagadugmokon: sumala usab sa Akong ginadawat gikan sa Akong Amahan. Ug igahatag Ko kaniya ang bitoon sa kaadlawon. Ang may igdulungog, kinahanglan magpatalinghug sa ginaingon sa Espiritu sa mga iglesia.
244 USA KA PAGPADAYAG SA PITO KA MGA KAPANAHONAN SA IGLESIA TIATIRA Sumala sa kasaysayan, ang siyudad sa Tiatira mao ang pinakadili gyud inila sa tanan nga pito ka mga siyudad diha sa Pinadayag. Kini napahiluna sa mga utlanan sa Mysia ug Ionia. Napalibotan kini sa daghang mga suba, apan puno ang mga niini og mga alimatok. Ang pinaka-dalayegon niyang hiyas mao nga mauswagon ang pinansiyal niyang kahimtang tungod sa nagkahiniusa nga mga kapunongan sa mga magkokolon, mga magpapanit, mga maghahablon, mga magtitina, mga tighimo og mga kupo, ug uban pa. Sa niining siyudad kon diin si Lydia, nga mamaligyaay og purpora, nagagikan. Siya ang unang kinabig ni Pablo nga taga-Europa. Karon ang hinungdan nga gipili sa Espiritu kini nga siyudad ingon nga mao ang aduna'y espirituwal nga mga elemento para sa ikaupat nga kapanahonan tungod sa relihiyon niini. Ang pinaka-daku nga relihiyon sa Tiatira mao ang pagsimba kang Apollo Tirimnaios nga nakahilambigit sa kultong pagsimba sa emperador. Si Apollo mao ang dios nga adlaw, ug ang kasunod diha sa gahum sa iyang amahan, si Zeus. Giila siya ingon nga mao ang "tigpalikay sa kadautan"; siya ang tigpangulo sa relihiyosong mga kalagdaan ug mga panghimayad (mga pamaagi sa pagbayad sa sala, mga pagpahitarung tungod sa paghimo'g dautan o sala). Ang giingon ni Plato mahitungod kaniya, "Iyang ginasaysay ngadto sa mga tawo ang katukuran bahin sa mga templo, mga paghalad ug mga pag-alagad sa mga bathala, walay labot pa sa mga seremonya nga may kahilambigitan sa kamatayon ug sa pikas-kinabuhi." Iyang gisugilon ang iyang kahibalo bahin "sa umalabot" ug ang "kabubut-on sa iyang amahan" ngadto sa mga tawo pinaagi og mga propeta ug mga orakulo. Kini nga seremonya sa Tiatira gipahigayon sa usa ka propetisa nga naglingkod diha sa usa ka lingkoranan nga tulo ang tiil ug nga ginahatud ang mga mensahe samtang nga wala sa kaugalingon niini. Grabe ang pagkontrola niining relihiyona. Ang lisud dag- on nga gahum niini wala lamang nakasandig sa kalibutan sa mga misterio, kondili diha sa kamatuoran nga wala ni usa ang mamahimong miyembro sa maong mga kapunongan nga mao ang nagahatag sa mga tawo sa ilang panginabuhi gawas kung miyembro sila sa templo sa pagsimba kang Apollo. Ang si kinsa man nga dili moapil sa maong maki-diosdios nga mga kapiyestahan ug sa maulagon nga mga pagpatuyang gibabagan nga makapamiyembro sa niining unang gatusan-ka-tuig nga mga kapunongan. Aron nga mamahimong kabahin sa maong kinabuhing pangkatilingban ug pangnegosyo kinahanglan ang tawo mamahimong usa gayud ka paganong magsisimba sa mga diosdios. Angay gayud kini timan-an nga ang mismong ngalan nga Tiatira nagakahulogan og, "Dominanteng Babaye." Mao nga
ANG KAPANAHONAN SA IGLESIANG TIATIRA kini nga kapanahonan gihulagway sa usa ka dominanteng puwersa, usa ka puwersang walay kalooy nga ginapangsulong ang tanan, ginapangbuntog ang tanan ug malupigon nga ginakontrola. Karon ang dominanteng babaye mao'y usa ka pinakagrabeng tunglo sa kalibutan. Ang pinakamaalam nga tawo nga sukad nasaksihan sa kalibutan mao si Solomon, ug nag-ingon siya, "Ako milingi ug ang akong kasingkasing nahimutang sa pag-ila, ug sa pagsusi, ug pagpangita sa kaalam, ug sa hinungdan sa mga butang, ug sa pag-ila nga ang pagkadautan binuang man, ug nga ang pinahong mao ang kabuangan: ug hipalgan ko ang LABI PANG MAPAIT KAY SA KAMATAYON ANG BABAYE, kang kinsang kasingkasing mga lit-ag ug mga pukot, ug kang kinsang mga kamot ingon sa mga bugkos: siya nga nagapahimuot sa Dios makagawas gikan kaniya; apan ang MAKASASALA madakup niya. Ania karon, kini hingkaplagan ko, nagaingon ang magwawali, sa pagtulo- timbang sa usa ka butang sunod sa usa, aron sa pagsusi sa hinungdan: nga ginapangita sa akong kalag, ugaling wala pa nako hikaplagi: ako nakakaplag og usa ka tawo sa taliwala sa usa ka libo; apan wala ako makakaplag og usa ka babaye sa taliwala sa kanilang tanan." Ecclesiastes 7:25-28. Si Pablo nag-ingon, "Dili ako motugot sa babaye sa pagtudlo o MANG- ILOG og paggahum." Sugod pa lang didto sa Tanaman sa Eden, ang babaye padayon ug malampuson nga naninguha sa pagkontrol sa lalaki, ug mismo sa karon usa kini ka kalibutan sa babaye nga ang diosa sa Amerika usa ka hubo nga babaye. Sama sa babayeng diosdios nga nagakahulog gikan sa kawanangan (hinumdumi nga mga bara nga puthaw ang iyang mga bukton) nga naghulagway sa una o sa Kapanahonang Efeso, mao usab nga midaku ang iyang gahum hangtud nga nakab-ot niya ang bug-os nga kagahum, nga nailog ang maong kagahum tungod sa iyang maputhawon nga taras. Karon ang babaye dili angay nga aduna og maputhawon nga taras. Siya, sumala sa Balaan nga Kasulatan, kinahanglan nga magpasakup sa lalaki. Gimando kana diha kaniya. Ang babaye nga tinuod nga babaye, babaye gayud, mamaingon gyud niana nga taras. Dili nga trapuhanan sa tiil. Walay tinuod nga lalaki ang nagahimo sa usa ka babaye nga trapuhanan sa tiil. Apan kagustohan niya ang mapailalum sa kagahum ug dili nga magbuot sa lalaki, kay ang lalaki mao ang ulo sa panimalay. Kung lapason sa babaye kana nga imahe nga gihimo sa Dios alang kaniya, tinuis siya. Ang si kinsa man nga lalaki nga nagatugot sa babaye nga mag- angkon og kagahum gilapas na kana nga imahe ug tinuis ang mao nga lalaki. Mao kana kon ngano nga ang babaye DILI MAHIMONG MAGSUL-OB OG BISTI NGA IYA SA LALAKI O MAGPUTOL MAN SA IYANG BUHOK. Dili gayud siya angay nga magsul-ob og mga bisti nga iya sa lalaki o magputol man sa iyang buhok. Sa dihang himoon niya nanglapas na siya ngadto sa ginsakupan sa lalaki nga nagapangbuot na ug ginatuis niya ang iyang kaugalingon. Ug sa diha nga 245
246 USA KA PAGPADAYAG SA PITO KA MGA KAPANAHONAN SA IGLESIA ginailog sa usa ka babaye ang pulpito nga kini GIMANDO NGA DILI NIYA GAYUD BUHATON, nagapakita siya kung unsang espirituha siya gikan. Anticristo ang mamahimong usa ka dominanteng babaye ug ang binhi sa Iglesiang Romano Katoliko anaa kaniya bisan pa nga mabisogon gayud niyang ipanghimakak kini. Apan PAGHISGOTAN NA ANG PULONG, Pasagdi nga ang Dios hipalgan nga maminatud-on ug ang tanan nga pulong sa tawo bakak. Amen. Atong balikan ang sinugdanan. Diha sa orihinal nga pisikal nga paglalang sama karon sa ato nang nahibaloan, paris-paris nga gihimo sa Dios ang tanan, lalaki ug babaye. Adunay duha ka manok - sunoy ug bayeng manok. Adunay duha ka baka, ang baye ug ang laking baka. Ug sunod-sunod na. Apan pag-abot na niini sa tawo, adunay usa ra. Dili kini usa ka paris. Gibuhat si Adan sa dagway sa Dios. Usa siya ka anak sa Dios. Ingon nga usa ka anak sa Dios dili siya mahimo nga tintalon ug nga mahulog. Imposibli kana. Busa mikuha ang Dios og usa ka binuhat lang gikan sa lalaki aron mamahimong hinungdan sa pagkahulog. Wala gayud ang babaye diretsong migawas gikan sa kamot sa Dios ingon nga usa ka matuod nga produkto sa Dios. Gibuhat siya gikan sa lalaki. Ug sa diha nga nahipagawas siya gikan sa lalaki tuman siya ka lahi kay sa uban pa nga mga babaye nga gibuhat sa Dios. Mahimo siyang matintal. Wala na'y uban nga babaye sa kabuhatan nga mamahimong imoral; kondili ang tawong babaye mamahimong mahilabtan halos sa unsa man nga panahon. Ug kana nga kahuyang nga anaa kaniya mao ang nagtugot kang Satanas nga tintalon siya pinaagi sa serpente, ug nga nagdala sa babaye ngadto sa talagsaon kaayo nga kahimtang sa atubangan sa Dios ug sa Iyang Pulong. Siya ang tipo sa tanang butang nga mahilas, mangil-ad ug luod sa usa ka bahin, ug sa laing bahin siya mao ang tipo sa tanang butang nga limpyo ug matahum, ug balaan ingon nga sudlanan sa Espiritu ug mga panalangin sa Dios. Sa usa ka bahin gitawag siyang bigaon nga nahubog sa vino sa iyang mga pagpakighilawas. Sa laing bahin usab gitawag siya nga Pangasaw-onon ni Cristo. Sa usa ka bahin gitawag siya nga Tinagong Babilonia, ang kangil-aran sa atubangan sa Dios; ug sa laing bahin usab gitawag siya nga Bag- ong Jerusalem, atong inahan. Sa usa ka bahin nga pagkangil- ad niya ug dautan ug maulagon mao nga walay langan siyang igatambog ngadto sa linaw nga kalayo ingon nga mao'y bugtong lugar nga angay kaniya; ug sa laing bahin usab siya gituboy ngadto sa langit, uban sa mismong trono sa Dios ingon nga mao'y bugtong dapit nga angay sa usa ka reyna. Ug sa niining kapanahonan sa Iglesiang Tiatira usa siya ka DOMINANTENG BABAYE. Siya mao ang Tinagong Babilonia. Siya mao ang bantugan nga bigaon. Siya mao si Jezabel ang mini nga babayeng propeta. NGANO MAN? Tungod kay ang tinuod nga babaye masinugtanon sa Dios. Si Cristo ang iyang ulo. Wala siya'y pulong kondili ang sa Iya, wala siya'y panghunahuna kondili ang sa Iya, wala siya'y pagpanguna kondili ang sa Iya. Apan unsa man ang bahin na niining
ANG KAPANAHONAN SA IGLESIANG TIATIRA iglesiaha? Iyang gilabay ang Pulong, gipangguba ang mga Biblia ug ang mahinungdanon nga mga sinulat sa mga diosnon. Gipangpatay niya kadtong mga mowali sa kamatuoran. Iyang gisakup ang mga hari, mga principe ug mga kanasuran - gipangkontrola ang mga kasundalohan ug ginapamugos nga siya kono ang matuod nga lawas ni Cristo ug nga ang iyang mga papa mao ang mga puli ni Cristo. Tuman siya nga nalimbongan sa yawa hangtud nga siya hinoon ang nahimong maglilimbong sa uban pa. Siya mao ang pangasaw-onon ni Satanas ug nanganak sa bastardong anak niini nga mga relihiyon. Giharian niya ang tibuok niadtong Mangiub nga Kapanahonan. Sobra sa siyam ka gatus ka mga katuigan nga siya nanagpamihag ug nanagpamatay. Gipatay niya ang arts, gidaut ang siyensya, walay bisan unsa man nga gipamunga gawas sa kamatayon hangtud nga ang kahayag sa Kamatuoran halos wala na ug halos gamay na lang kaayo nga tipik sa kahayag ang nahabilin. Ang lana ug ang vino halos miundang na sa pag-agay; apan bisan pa nga gidominar niya ang mga gingharian sa kalibutan ug nagmando nga ang tanan nga mga tawo kinahanglan makaplagan nila ang ilang pagkalungsuranon diha kaniya, aduna niadto og usa ka gamay'ng pundok nga panag-iya sa Dios ug ang ilang pagkalungsuranon anaa sa langit, ug kini sila ang dili niya mapukan. Gitipigan sa Dios ang gamay Niyang pundok; dili sila mahimong pukanon. Ingon ka pagano ug dautan kining Iglesia sa Roma sama kang Reynang Athalia nga nagtinguha kaniadto nga pamatyon ang tanan nga mga harianong kaliwat ug milampos halos, apan NAGTIPIG ANG DIOS OG USA, ug gikan kaniya nanggawas ang daghan pang matuod nga mga magtotoo. Busa nagtipig kaniadto ang Dios og usa ka gamay'ng pundok niadtong taastaas nga mangitngit nga gabii ug gikan sa ilang kamatuoran mitungha sa katapusan ang usa ka Luther. Ang si bisan kinsa nga nasayod sa bisan unsa man bahin sa Iglesiang Romano Katoliko ug sa porma sa pagsimba niini makasulti kon ngano nga kining siyudad sa Tiatira mao'y gipili sa Espiritu nga maghulagway sa iglesia niadtong Mangiub nga mga Kapanahonan. Mao na kana, sa atubangan mismo sa atong mga mata. ANG KAPANAHONAN Ang kapanahonan sa Tiatira mao'y pinakadugay nga milungtad kanilang tanan, mga 900 ka tuig, gikan niadtong 606 hangtud 1520. ANG MENSAHERO Dugay na nga nabungkag ang iglesia kaniadto ngadto sa duha ka grupo, Kasadpanon ug Sidlakanon. Matag karon ug unya may motungha nga usa ka repormador bisan hain 247
248 USA KA PAGPADAYAG SA PITO KA MGA KAPANAHONAN SA IGLESIA diha sa duha o sa parehong mga bahin niini ug pangunahan sa makadali ang pipila ka mga sakup sa iglesia ngadto sa usa ka mas halawum nga relasyon diha sa Dios. Ang ingon niana nga lalaki sa Kasadpan mao si Francis nga taga- Asisi. Tinuod nga malampuson sa makadali, gikapailalum sa katapusan ang iyang buluhaton ngadto sa herarkiya sa Roma. Si Peter Waldo nga taga-Lyons, usa ka magpapatigayon nga gibiyaan ang kalibutanon niyang kinabuhi, nahimong aktibo kaayo sa pag-alagad sa Ginoo ug mikabig og daghan ngadto Kaniya; apan gibabagan siya diha sa iyang buluhaton ug gipalagpot siya sa papa. Wala ni usa ka tawo sulod sa maong Kasadpanon o sa Sidlakanong mga grupo ang posibli nga mamahimong mensahero ngadto niining kapanahonan kung eksaminon pinaagi sa kahayag sa Kasulatan. Pero, adunay duha ka lalaki kaniadto didto sa Pulo sa Britania, nga kinsa ang ministerio sa Pulong ug buhat malig-on nga makalahutay sa pag-eksamin sa kamatuoran. Sila mao si San Patrick ug si San Columba. Nahiadto kang San Columba ang kapalaran sa pagka-mensahero. sa Bisan pa man nga ang mensahero ngadto Kapanahonang Tiatira mao si San Columba, gusto kong maghisgot og diyutay mahitungod sa kinabuhi ni San Patrick ingon nga usa ka sulundan nato ug sa pagsalikway usab sa bakak sa Roma nga nagapahayag nga si San Patrick kono walay lain kondili pareho lang nga usa sa mga iyaha sama kang Joan of Arc. Si Patrick gipanganak sa igsoong babaye kaniadto ni San Martin sa gamay'ng lungsod sa Bonavern didto sa mga pangpang sa suba nga Clyde. Usa niana ka adlaw samtang nagadula siya didto sa baybayon uban sa duha ka igsoon niyang babaye, miduol ang mga pirata ug gipangbihag ang tulo. Kung asa man napaingon ang mga igsoon niyang babaye, wala may nakahibalo, apan si Patrick (Succat ang iyang ngalan) gibaligya ngadto sa usa ka pangulo didto sa Amihanang Ireland. Ang iyang trabaho kaniadto mao ang pag-alima sa mga baboy. Aron mabuhat kini nagbansay siya og mga iro. Pagkahanas ang iyang mga iro nga daghang mga tawo nga gikan pa sa halayo ug duol ang mangadto sa pagpalit sa mga niini. Sa iyang pag- inusara miduol siya sa Dios ug siya naluwas. Dayon miabot ang masingkamuton nga pangandoy nga makapalagiw ug makapauli sa iyang mga ginikanan. Naghimo siya og usa ka plano nga migamit og daku sa iyang abilidad ingon nga usa ka tigbansay. Gitudloan niya ang mga iro nga manghigda sa iyang ibabaw ug tabonan og ayo ang iyang lawas ug nga dili gayud manglihok kung dili sugoon. Mao nga usa ka adlaw sa diha nga ang iyang amo nagbaligya og pipila ka mga iro, gisugo ni Patrick ang maong mga iro, gawas lang sa lider sa panon niini, nga manakay na sa barko. Ang lider sa maong mga iro nga iya sa gilayon sekretong gisenyasan nga modagan palayo ug ayaw saka sa barko. Samtang nga gipaninguhaan sa amo ug sa nagpalit
ANG KAPANAHONAN SA IGLESIANG TIATIRA nga dakpon ang maong iro, misakay si Patrick sa maong barko ug gisenyasan ang mga iro nga salipdan siya. Dayon sa usa ra ka pagtaghoy napasakay niya sa barko ang maong lider sa panon ug nga miluntod diha kaniya. Tungod nga dili na makita si Patrick bisan asa man gipapasaka na sa magpapalit ang layag ug nagpalawud na. Human nga nakasigurado na nga layo na kaayo ang kapitan aron mobalik pa, gisenyasan na usab ni Patrick ang mga iro nga nahimong hinungdan nga nagkagubot sila. Dayon migawas siya ug giingnan ang kapitan nga gawas kung iya siyang dalhon sa baybayon didto sa iyang lugar iyang sugoon ang mga iro nga magpadayon sa pagpanggubot, ug pagaagawon niya ang barko. Pero, usa ka Cristohanon ang maong kapitan, ug sa nadungog niya ang sugilanon bahin sa mao nga bata malipayon niyang gidala siya sa baybayon didto sa iyang lugar. Didto mi-eskwela si Patrick sa Bible school ug mibalik na siya sa Ireland kon diin pinaagi sa Pulong ug sa gahum sa Dios diha sa daghang mga ilhanan ug mga katingalahan linibo ang nakabig niya ngadto sa Ginoo. Wala gayud ni usa ka higayon nga miadto siya sa Roma ni sa bisan unsa man nga higayon nga gitahasan siya sa Roma. Ang kamatuoran niini mao nga sa dihang sa kaulahian nakapanukad na ang Roma didto sa maong pulo ug sa nakita nila nga angay na ang panahon, kapin sa 100,000 ang ilang gipamatay nga mga Cristohanon nga sulod sa daghang mga katuigan milambo gikan sa orihinal nga pundok nga nanagduol sa Ginoo ilalum ni San Patrick kaniadto. Mga 60 ka tuig gikan sa pagkamatay ni San Patrick, natawo si Columba sa County Donegal, sa Amihanang Ireland, ngadto sa harianong pamilya sa mga Fergus. Nahimo siyang usa ka maalam, kugihan nga iskolar, nga ginasaulo ang halos tibuok Kasulatan. Gitawag siya sa Dios sa usa ka klarong mabatian nga tingog aron mamahimong misyunero. Human nga nadungog niya ang tingog sa Dios, wala na'y bisan unsa man ang makapugong kaniya, ug ang makahibulong niyang ministerio ang nagpaaghat sa daghang mga magsasaysay nga ipahayag siyang sunod sa mga apostoles. Pagkahalangdon sa iyang ministerio tungod sa nagsunod nga supernatural nga mga ilhanan nga ang pipila (ilabina ang mga iskolar sa Roma) naghunahuna nga pinasobrahan lang ang maong mga estorya. Diha sa usa sa iyang pang-misyunerong panaw, sa nagapaduol siya niadto sa usa ka pinaril nga siyudad, nakaplagan niya nga nakatrangka ang mga ganghaan niini batok kaniya. Gipatugbaw niya ang iyang tingog diha sa pag-ampo aron nga manginlabot ang Dios ug tugotan siyang makaduol sa mga tawo aron makawali. Apan sa diha nga nagaampo siya kaniadto sugod siyang gisamoksamok sa mga madyikiro nga atua sa sulod pinaagi sa makusog nga mga pagbanha. Misugod siya dayon sa pagkanta og usa ka salmo. Samtang nagkanta siya, gipakusog kaayo sa Dios ang kakusgon sa iyang tingog nga gisapawan niya og ayo ang 249
250 USA KA PAGPADAYAG SA PITO KA MGA KAPANAHONAN SA IGLESIA pagsinggit sa maong mga pagano. Nikalit nga miabli ang mga ganghaan sa iyaha lang niini. Misulod siya ug giwali ang Maayong Balita, nga mikabig og daghan ngadto sa Ginoo. Sa usa pa ka higayon sa diha nga gisirhan siya sa usa ka baryo, sa mitalikod na siya aron molakaw, ang anak nga lalaki sa kapitan nikalit na lang nga nagkasakit og grabe, nga halos mamatay na. Gilayon nga gipangita ug gipatawag si San Columba. Sa diha nga miampo siya sa pag-ampo nga inubanan og pagtoo naayo sa gilayon ang maong bata. Nahimo na dayon og abli ang maong baryo ngadto sa pagwali sa Maayong Balita. Mikaylap ang putli nga Maayong Balita nga giwali ni Columba ug sa kauban niyang mga ministro sa tibuok Scotland, gipabalik kini ngadto sa Dios. Miawas usab kini ngadto sa Ireland ug ngadto didto sa Amihanang Europa. Ang pamaagi niya sa pagpakaylap sa Maayong Balita mao'y usa kon diin dose ka kalalaken-an nga ilalum sa usa ka lider ang moadto sa usa ka bag-ong lugar ug literal nga himoon kini nga usa ka sentro nga lungsod sa Maayong Balita. Mahimo nga kining dose ka mga kalalaken-an mga panday, mga magtutudlo, mga magwawali, ug uban pa, tanan sila talagsaon ka batid sa Pulong ug sa balaanon nga pagkinabuhi. Napalibotan og pader kining gamay nga kolonya. Kining nakoralan nga lugar wala magdugay napalibotan na sa mga magtotoon ug sa ilang mga pamilya nga sa tagsatagsa nilang mga panimalay, nagatoon sa Pulong ug nagaandam aron sa pagsangyaw ug sa pag-alagad sa Ginoo ingon nga mga misyonero, mga lider, ug mga magwawali. May kagawasan ang mga kalalaken-an kaniadto sa pagminyo bisan pa man niini daghan ang wala nagminyo, aron nga labi pang maalagaran ang Dios. Nagpabilin sila nga gawasnon gikan sa mga tabang sa gobyerno, ug tungod niini napahilayo sa pulitika. Imbis nga pirme na lang atakihon ang ubang mga relihiyon gitudlo nila ang kamatuoran tungod kay nagtoo sila nga ang kamatuoran mao ang igong hinagiban aron matuman ang mga katuyoan nga ginahunahuna sa Dios para kanila. Walay duhaduha nga sila'y gawasnon gikan sa mga mando sa Roma. Si San Columba ang nagtukod sa usa ka dakung Bible school didto sa pulo sa Hy (dili layo sa habagatan-kasadpang baybayon sa Scotland). Pag-adto niya didto uga kaayo ug batohon ang maong pulo nga dili kadto makapamunga og igong pagkaon para kanilang tanan. Apan mitanum si Columba og binhi sa usa niya ka kamot samtang gipataas niya ang usa diha sa pag-ampo. Karon ang pulo mao'y usa sa pinakamabungahon nga yuta sa kalibutan. Gikan niining nakasentro-sa-Biblia nga pulo migawas ang batid nga mga iskolar nga gitugahan sa kaalam ug gahum sa Dios. Sa dihang nabasa ko ang kasaysayan niining halangdon nga alagad sa Dios ug sa kahibulongang mga buhat nga
ANG KAPANAHONAN SA IGLESIANG TIATIRA iyang gibuhat, nakapasubo kini sa akong kasingkasing nga mahibaloan nga ang gahum sa papa, sa pangibog nga dalhon ang tanan nga tawo sa iyang pagkontrola, miabot didto ug sa katapusan gihugawan kini nga mga natad sa pag-misyon ug giguba ang kamatuoran nga gikatudlo kaniadto ni Columba. ANG PAGPANGAMUSTA Pinadayag 2:18, "Mao kini ang mga pulong sa Anak sa Dios, Kinsang mga mata sama sa nagasiga nga kalayo, ug kinsang mga tiil sama sa tumbaga nga nagasidlak." Ang kapadayagan mahitungod sa pagka-Dios ngadto sa Kapanahonang Tiatira mao nga si Jesus ang Anak sa Dios. Sa panahon kaniadto sa Iyang pagkaanaa sa unod Siya naila nga Anak sa Tawo. Pero sugod niadto naila na nato Siya dili sumala sa unod. Dili na Siya ang Anak sa Tawo, ang Gamhanang Propeta, Nga sa Kaugalingon Niya natingub ang tanan nga mga propesiya. Ang maong Bugtong nga Anak mibalik na sa sabakan sa Amahan. Karon naila na nato Siya sumala sa gahum sa pagkabanhaw. Nabanhaw Siya ug gidala ngadto sa Iyang Kaugalingon ang Iyang dakung gahum ibabaw sa tanan ug labaw sa tanan alang sa pagdayeg sa Iya mismong himaya. Ang Iyang himaya dili Niya igabahin sa uban. Ang kapangulohan Niya sa iglesia dili Niya igasurender ngadto sa kang kinsa man nga tawo. Mitan-aw Siya sa Tiatira, ug dinhi makita Niya nianang siyudad ug diha nianang ikaupat nga kapanahonan nga ang pagpasidungog nga napahinungod lamang alang Kaniya, gipahinungod na ngadto sa uban. Ang Iyang mga mata misilaub og kalayo sa kapungot ug paghukom sa dihang nakita Niya si Apollo nga gisimba ingon nga Anak sa Dios, bisan pa nga Siya lamang ang mao'y Bugtong nga Anak sa Amahan. Daw sa unsa gayud ka makalilisang ang mahimo Niyang paghukom sa relihiyon sa Kapanahonang Tiatira kon diin ang mga miyembro sa iglesia nga sama na sa mga paganong maninimba sa maong anak sa dios (si Apollo nga anak ni Zeus), gituboy ang usa ka tawong pangulo aron simbahon, nga gipaluyohan sa gahum sa estado. Kay eksaktong mao gyud kana ang Iyang nakita. Ang Iglesiang Romano Katoliko, nga lusbog na kaayo sa pagsimba sa diosdios basi sa mga seremonya sa dios-nga-adlaw (kang Apollo) nagtuboy og usa ka tawo ngadto sa aktuwal nga pagkadios (ang papa) pinaagi sa pagpaminyo sa iglesia ug estado. Kay gitino ug gipahayag ni Thomas Aquinas ug ni Alverus Pelagius nga: "Ang santo Papa sa mga nagatan-aw kaniya nga may espirituhanong mata mora og, nga, dili na usa ka tawo kondili usa na ka Dios. Wala na'y mga utlanan sa iyang kagahum. Mahimo niyang ipahayag nga mao'y husto ang unsa man nga gusto niya ug mahimong tangtangon kang kinsa man ang ilang mga katungod sumala sa nakita niyang angay. Ang pagduhaduha sa niining pang-tibuok kalibutan nga gahum ang magdala sa kang kinsa man nga 251
252 USA KA PAGPADAYAG SA PITO KA MGA KAPANAHONAN SA IGLESIA masirhan og kaluwasan. Ang grabeng mga kaaway sa iglesia mao ang mga erehes nga ayaw magsul-ob sa yugo sa matuod nga pagsunod." "Adunay usa ra ka tigpataliwala sa Dios ug sa mga tawo, ang tawo nga mao si Cristo Jesus (ang Anak sa Dios)," I Timoteo 2:5. Apan giusab sa papa sa Roma ang Pulong. Gihimo niya kining, "usa ka tigpataliwala sa Dios ug sa tawo (dili mga tawo)." Busa siya karon ang nagapataliwala sa maong tigpataliwala ug sa mga tawo. Apan wala na'y uban pa nga tigpataliwala gawas sa Anak. Nagapahamtang og kaluwasan ang papa pinaagi sa iglesia sa Roma. Apan wala'y kaluwasan gawas nga pinaagi sa Anak sa Dios. Dili ikatingala nga ang maong mga mata misilaub sa makalayohon nga paghukom. Dili ikatingala nga ang maong mga tiil sama sa tumbaga nga nagasidlak samtang nagatindog Siya nga andam motamak aron dugmokon ug mahimong abo ang dautan nga mga gingharian niining kalibutan. Salamat sa Dios tungod nianang malig-on nga mga tiil nga hinimo sa tumbaga. Miagi na ang mga niini sa paghukom alang kanato. Ang mga niini karon ang atong pundasyon tungod kay ang Iyang naangkon ato man. Nagapabilin kita nga naila uban Kaniya, kang Jesus ang Anak sa Dios. Sa niining kapanahonan nga nasaksihan nato ang pagtungha sa Mohamedanismo nga ginasalikway ang Anak sa Dios ug ginahukman og kamatayon ang tanan nga nagatawag sa ilang mga kaugalingon nga mga Cristiano. Sa niini usab nga kapanahonan nga gisupil sa mini nga iglesia ang unang sugo sa Dios nga Makagagahum-sa-tanan ug sa gilayon gilansad ang paglapas sa ikaduhang sugo kay iya niining gipahamtang ang papa puli sa lugar ni Jesus Cristo ug gitukod ug gipamugos ang pagsimba sa diosdios sa ingon ka makusganon nga nagakahulogan kini og kamatayon ngadto sa mga dili-gusto maghatag og lugar sa mga rebulto sulod sa iglesia. Sa ilalum pa lamang, sa babayeng Emperador nga si Teodora, gikan niadtong 842 hangtud 867, kapin sa 100,000 ka mga balaan ang gipamatay tungod kay giisip nila ang maong mga rebulto nga walay pulos. kinahanglan maghinulsol o mawad-an kini og tanantanan. Atua didto ang Ginoo sa himaya, ang Dios nga Dios mismo - ang Iyang Pulong nga gipadaplin, ang Iyang persona nga gisalikway, apan dili Siya mahimong palagputon sa mga kamot sa tawo ug sa mga kasingkasing sa tawo. Pasagdi silang isalikway Siya, magpabilin Siyang matinud-anon. "Ayaw kamo pagkahadlok gamay'ng panon; kay gikahimut-an sa inyong Amahan ang paghatag kaninyo sa gingharian. Ug pagmoabot na Ako nga may tumbagang mga tiil ug nagadilaab nga mga mata, magpanimalus Ako; sa Ako ang paghukom, Ako ang magabayad," nagaingon ang Ginoo. Sigurado nga kining kapanahonan
ANG KAPANAHONAN SA IGLESIANG TIATIRA ANG PAGPASIDUNGOG Pinadayag 2:19, "Nasayod Ako sa imong mga buhat, ug sa imong gugma, ug pag-alagad, ug pagtoo, ug sa imong pagpailub, ug nga ang imong ulahi nga mga buhat labaw pa kay sa mga nahauna." Ania pag-usab atong makaplagan ang mao ra gihapong igpasiuna nga mga pagsulti, "nasayod Ako sa imong mga buhat." Ang Anak sa Dios, Mismo, miingon, "Toohi Ako ninyo tungod sa maong mga buhat." Gihatagan Niya og kamahinungdanon ang kaugalingon Niyang mga buhat samtang dinhi pa sa yuta. Ang mga buhat nga Iyang gibuhat gitakda sa Dios aron magpadasig og pagtoo alang ngadto Kaniya. Usa ka dakung kabahin kadto sa Iyang ministerio. Ang Balaan Niyang Espiritu diha kang Apostol Pablo miingon, "Kay kita Iyang mga binuhat, hinimo diha kang Cristo Jesus alang sa mga buhat nga maayo, nga gilaraw nang daan sa Dios aron nga niini managgawi kita." Mga Taga-Efeso 2:10. Kini nga mga buhat mao ang mag-aghat og pagtoo ngadto Kaniya kay kini sila ang magpakita sa nianang relasyon ngadto Kaniya nga gihulagway ni Pablo ingon nga "mga hinimo diha Kaniya." Karon dili gayud mahimong pulihan sa mga buhat ang pagtoo ngadto sa Dios alang sa atong kaluwasan. Apan igapakita sa mga buhat nga ang atong pagtoo anaa na diha Kaniya. Ang maayong mga buhat dili makaluwas kanimo, apan motungha ang mga niini gikan sa usa ka naluwas na nga kinabuhi ingon nga bunga ngadto sa Ginoo. Nagatoo ako sa maayong mga buhat. Bisan pa ang usa ka tawo dili luwas, angay siyang mobuhat og maayong mga buhat ug mangbuhat sa pinaakamaayo nga mahimo niya. Ang mangil-ad kaayo sa panan-aw sa Dios mao nga magbuhat ang mga tawo og dautan nga mga buhat ug dayon ingnon nga ginahimo nila ang kabubut-on sa Ginoo. Mao kana kung unsa ang ginabuhat kaniadto sa mga obispo ug sa mga papa ug herarkiya sa Roma. Sila nagapamatay, nagapamiang, ug nagapamuhat sa tanan na nga matang sa kadautan sa Ngalan sa Ginoo. Nagkinabuhi sila og mga kinabuhi nga eksaktong sumpaki sa kung unsa ang ginatudlo sa Pulong. Sa niadtong dautan nga panahon nanagsidlak kadtong matuod nga mga magtotoo sama sa kahayag diha sa usa ka mangitngit nga lugar samtang padayon sila nga nanagbuhat og maayo; kay ang pagpangtunglo gibalusan nila og pagpanalangin, ug gihimo nila ang kamatuoran nga pasidunggan ang Dios bisan pa nga daghan ang nangamatay tungod niini. Iyang ginadayeg sa niining bersekulo ang Iyang mga anak tungod kay nagkinabuhi ang mga niini og mga kinabuhi nga gibag-o. Ang ilang mga buhat nagpamatuod sa usa ka bag- ong Espiritu sa sulod. Nakita sa mga tawo ang ilang maayong mga buhat ug gihimaya ang Dios. Oo sir, kung usa ikaw ka Cristohanon pagabuhaton mo kung unsay husto. Magapakita 253
254 USA KA PAGPADAYAG SA PITO KA MGA KAPANAHONAN SA IGLESIA ang imong mga buhat nga husto ang imong kasingkasing. Ug kini dili mamahimo nga paaron-aron lang, kay buhaton mo man ang Iyang kabubut-on bisan nga walay nakakita kanimo kondili ang Dios, ug buhaton mo ang Iyang kabubut-on bisan pa ang bayad niini mao ang imong kinabuhi. "Nasayod Ako sa imong gugma, pag-alagad, pagtoo ug sa imong pagpailub." Mahimatikdan ninyo nga ang ilang gugma napahamutang sa tunga sa "mga buhat" ug "pag- alagad." Ug mao kana ang hustong lugar niini, tungod kay kung walay gugma ang atong mga buhat dili dawaton sa atubangan sa Dios ug bisan ang atong pag-alagad. Si Pablo nga nagapakigsulti ngadto sa mga Taga-Corinto miingon, "Kung walay gugma, wala ako'y kapuslanan, ug bisan unsa ma'y akong pagabuhaton wala kini kapuslanan gawas kung gibuhat kini diha sa gugma." Karon makita ninyo dinhi mismo nga kini nga mga magtotoo wala dinha nianang klaseng Nicolaita nga nagpamuhat og mga buhat ingon nga usa ka pamaagi sa kaluwasan o aron dayegon sa mga tawo. Ilang gibuhat ang ilang mga buhat tungod sa paghigugma sa Dios nga gibubo sa Espiritu Santo diha sa ilang mga kasingkasing. Kana nga gugma diha sa ilang mga kasingkasing mao ang gugma sa Dios alang sa mga Iya. Miingon si Jesus, "Tungod niini ang tanan makaila nga kamo AKONG mga tinun- an, tungod kay kamo nagahigugmaay sa usa ug usa." Ang mga pagano nga nakasaksi sa mga kinabuhi sa unang mga Cristohanon kaniadto nanag-ingon, "Tan-awa kung giunsa nila paghigugma sa usa'g usa." Miingon si Juan, "Ang matag usa nga nagahigugma gipanganak sa Dios," I Juan 4:7. Gusto kong mohatag og usa ka pahamatngon mismo dinhi. Nagaingon kini mahitungod sa kaulahiang mga adlaw nga tungod sa mga pagdaghan sa kalapasan ang gugma sa kadaghanan magabugnaw. Sa Laodicea, o sa ulahing kapanahonan, ang paghigugma sa kaugalingon, ug ang gugma sa materyal nga mga butang mao ang mopuli na sa matuod nga gugma sa Dios. Kinahanglan kita magbantay batok sa gahum sa kasal-anan sa kaulahian niining mga adlaw. Daghan kaayo ang mga gahi na gyud tungod kay wala nila naamgo ang epekto sa espiritu niining kaulahiang adlaw. Panahon na sa pagduol ngadto sa Dios ug tugotan Siya nga pun-on ang atong mga kinabuhi sa Iyang gugma, kay kondili pagabation gayud nato ang kabugnaw niining iglesia sa kaulahiang adlaw, ug isalikway ang kamatuoran sa Dios nga mao lamang ang makatabang kanato. Sa niadtong mangiub ug makahahadlok nga mga katuigan gikuptan sa matuod nga punoan ang gugma niini alang sa Dios ug ang paghigugma sa mga kaigsoonan. Gipasidunggan sila sa Dios tungod niini. "Nasayod Ako sa imong pag-alagad." Nag-ingon si Jesus, "Ang labing daku kaninyong tanan mao ang sulogoon sa tanan." Usa ka maalam nga tawo ang nagkomentaryo niana
ANG KAPANAHONAN SA IGLESIANG TIATIRA nga panultihon. Ania ang iyang gisulti, "Ang kasaysayan lamang ang magapamatuod sa kamatuoran niana nga pahayag." Husto kadtong tawhana. Ang tanan nga matuod nga dagkung mga tawo sa kasaysayan mga sulogoon sa una. Silang mga nagmando nga pagaalagaran; sila nga mga nangdaogdaog; sila nga mga nagtinguha nga pirme gayud sa unahan, nangahulog ngadto sa kaulawan. Bisan ang mga dato kaayo ginakondena sa Dios pag-wala nila gigamit ang ilang mga bahandi sa husto. Apan susiha ninyo ang kasaysayan ug makita ninyo nga ang tinuod nga mga halangdon nga mga tawo kaniadto mao kadtong mga nag-alagad alang sa uban. Dili gayud mahimong pasidunggan sa kasaysayan kadtong daghan ang mga nabuhat diha kanila, apan sa hangtud- hangtud pagapasidunggan niini kadtong mga nanaghimo og daghan kaayo alang sa uban. Karon atong iaplikar kana sa atong mga kaugalingon. Maingon nga ang Anak sa Tawo wala mianhi para alagaran, kondili ang mag-alagad, mao usab nga atong angay sundon kanang sulundan. Tan-awa Siya sa dihang ginapaubos Niya ang Iyang Kaugalingon sa tiil sa mga apostoles ug ginahugasan ang ilang kapoy ug mahugaw nga mga tiil. Miingon Siya, "Wala kamo nakahibalo kung unsa karon ang Akong ginabuhat, pero inyong mahibaloan pagkahuman niini. Pero kung unsa man ang inyong nakita nga Akong ginabuhat, angay ninyo usab pagabuhaton." Nahimo Siyang tig-alagad aron nga maitaas Siya sa Dios ngadto sa kinastas-ang kaibabwan. Ug usa ka adlaw didto sa paghukom na sa mga balaan ato Siyang madungog nga magaingon, "Maayong pagkabuhat, maayo ug kasaligan nga ULIPON, sumulod ka sa kalipayan sa imong Agalon." Malisud ang mamahimong usa ka ulipon pirme. Apan kadtong mga nagatahan ug naghago para sa uban magalingkod usa ka adlaw uban Kaniya sa Iyang trono. May kahinungdanon ang bili niining tanan, kung ingon-ana. "Magtrabaho kita alang sa Ginoo, gikan sa kaadlawon hangtud sa pagsalop sa adlaw, pagahisgotan nato ang mahitungod sa tanan Niyang makahibulong nga gugma ug pag-amuma; ug sa diha nga tapos na ang tanan sa kinabuhi, ug human na ang atong buluhaton sa yuta, ug sa ginatawag na ang listahan didto, atua ako didto." "Nasayod Ako sa imong pagtoo." Karon wala ginaingon dinhi ang sama sa giingon Niya kaniadto sa Pergamo, "imong gikuptan ang AKONG pagtoo." Wala Niya karon ginahisgotan ang Iyang pagtoo, kondili ginadayeg Niya sila tungod sa ilang pagkamatinud-anon. Ug samtang nga ginadayeg Niya sila Iya usab ginasulti ang ilang "pagpailub." Karon magkakuyog gayud ang pagkamatinud-anon ug pagpailub. Ang pagpailub sa pagkamatuod mao'y bunga sa pagkamatinud-anon, kay ginaingon kini sa Santiago 1:3, "Ang pagsulay sa inyong pagtoo nagabunga og pagpailub." Wala na gayu'y uban nga paagi aron makadawat og pagpailub. Kinahanglan maangkon kini pinaagi sa pagsulay sa atong pagtoo. Mga Taga-Roma 5:3, 255
256 USA KA PAGPADAYAG SA PITO KA MGA KAPANAHONAN SA IGLESIA "Ang kasakit nagabunga og pagkamainantuson." Kung daw sa unsa kataas ang paghatag sa Dios og bili niining pagtrabaho sa atong pagpailub makita diha sa Santiago 1:4, "Apan pasagdi ang pagpailub nga magahingpit sa iyang buhat, aron mamahingpit kamo ug managsangkap, sa walay makulang kaninyo." Ang kabubut-on sa Dios alang kanato mao'y Kahingpitan. Ug kanang kahingpitan mao ang pagpailub - ang paghulat ngadto sa Dios ug ang paghulat para sa Dios. Kini mao'y proseso sa pag-umol sa kinaiya. Daw sa unsa kataas ang pagdayeg sa Dios sa niining mga balaan niadtong Mangiub nga Kapanahonan. Mapailubon sama sa mga karnerong gidala ngadto sa ihawan, nga mahigugmaon, matinud-anon nga nanag-alagad sa Dios. Mao lang gayud kana ang tinguha nila sa kinabuhi, ang pag-alagad lamang sa ilang Ginoo. Pagkadaku gayud ang ilang mamahimong ganti. "Nasayod Ako sa imong mga buhat; ug nga ang imong ulahi nga mga buhat labaw pa kay sa mga nahauna." Pagkatalagsaon gayud niini. Sa diha nga mikuyanap pa ang kangitngit sa maong kapanahonan; samtang nga ang listahan sa kadungganan mahitungod sa mga gipamatay tungod sa ilang pagtoo mitaas pa adlaw-adlaw, nanglimbasug pa gyud sila og ayo, dugang pa sila nangalagad, ug midaku pa ang ilang pagtoo. Makalilisang gayud nga ang gugma nga atua didto sa Kapanahonang Efeso mikunhod. Ug wala gayud sa pagkamatuod nga may gisulti nga midaku ang gugma sa uban pa nga kapanahonan; pero sa niining kapanahonan, sa pinakangitngit sa tanang kapanahonan, labi pa silang nag-alagad Kaniya. Daw sa unsa nga leksyon kana. Walay paghunong sa niadtong makapahimuot nga pag-alagad tungod sa gugma ngadto sa Ginoo, kondili midaku pa gyud gani kini. Mao kadto ang sekreto. Pasagdi sulayan nga babagan sa kaaway ang atong pagpangalagad sa Ginoo - ang atong tubag mao'y dugang pa nga pagpangalagad. Sa diha nga ang mga maluya magdanguyngoy na sa kahadlok, mao kana ang higayon sa pagsinggit og kadaugan. "Nasayod Ako sa imong mga buhat; ug nga ang imong ulahi nga mga buhat labaw pa kay sa mga nahauna." Karon sama sa giingon na nato, kini nga kapanahonan gitawag nga Mangiub nga mga Kapanahonan tungod kay kini gayud ang pinakamangitngit nga panahon sa tibuok kasaysayan. Mao kadto ang panahon ni Papa Innocent III nga nag-angkon nga siya mao ang "puli ni Cristo - ang labing hataas nga pangulo sa iglesia ug kalibutan," nga mao'y nagsugod sa INKWISISYON nga sa ilalum sa iyang mando nagpabanaw og mas daghang dugo kay sa ubang panahon gawas lang niadtong panahon sa Repormasyon. Kapanahonan kadto sa Pornokrasiya, ang paghari sa mga bigaon. Si Sagarius III aduna niadto og usa ka kerida ug "gipuno og mga kerida ug mga anak sa gawas ang choir kaniadto sa papa ug gihimo ang palasyo sa papa nga lungib sa mga kawatan." Si Anastasius III gituuk kaniadto
ANG KAPANAHONAN SA IGLESIANG TIATIRA hangtud nga napatay ni Marozia nga kerida ni Sagarius. Si Juan XI anak nga lalaki sa gawas ni Marozia. Si Juan XII apo usab ni Marozia ug iyang "gilugos ang mga balo ug mga ulay ug samtang atua mismo sa akto sa pagpanapaw gipatay siya sa sukô kaayo nga bana sa babaye." Kapanahonan kadto sa Papanhon nga Panagbangi kay duha niadto ka laray sa mga papa (ang usa nagahari gikan sa Avignon ug ang usa usab gikan sa Roma) ang nagtinunglohay ug nagainaway sa usa'g usa. Kini nga mga papa dili lamang nga mga sad-an og imoral nga mga pagpakighilawas (nagkaaduna og daghang mga anak sa gawas, nanaghimo og sodomanhong mga buhat, ug uban pa) kondili mga sal-an usab sa pagbaligya sa mga posisyon sa pagkapari ngadto sa mga labaw'ng magpupuhal. Kadto ang kapanahonan kon diin alum-um na kaayo nga nagasiga ang kahayag, bisan pa niana may pipila ka mga magtotoo ang mainiton nga nanglimbasug pa samtang samot pa nga mikuyanap ang kangitngit hangtud nga sa katapusan sa maong kapanahonan daghan ang mitungha nga misulay para sa reporma. Mainiton kaayo ang ilang mga pagpanglimbasug kaniadto nga naghatag kadto og dalan para sa umalabot nga mga pagreporma. Mao nga sama sa ginaingon sa Pulong mahitungod nianang kapanahonan, "ang imong ulahi (pang-hinapus nga kapanahonan) nga mga buhat labaw pa kay sa mga nahauna." Ang pulong, Tiatira, adunay nagkalainlain nga mga kahulogan nga usa niini mao'y "Walay Puas nga Pagsakripisyo." Gitoohan kini sa kadaghanan nga usa ka propesiya mahitungod sa paggamit og Misa nga mao'y usa ka walay hunong nga pagpresentar sa pagsakripisyo ni Cristo. Maayo kaayo kana nga hunahuna, pero mahimo usab magkahulogan kini og walay hunong nga mga pagsakripisyo sa atong mga kinabuhi ug mga pagpanglimbasug sa matuod nga mga magtotoo sa Ginoo. Sigurado gayud nga kining mga balaan sa Tiatira ang mao'y pinakamaayo sa mga panon, nga puno sa Espiritu Santo ug pagtoo, gilalang alang sa maayong mga binuhatan, nga ginapakita ang pagdayeg Kaniya, nga wala nila ginaisip diha sa ilang mga kaugalingon nga bililhon ang ilang mga kinabuhi, kondili malipayon sila nga mihalad sa ilang tanantanan ingon nga usa ka amyon nga halad ngadto sa Ginoo. ANG PAGBADLONG Pinadayag 2:20, "Apan Ako adunay batok kanimo, nga gitugotan (gipasagdan) mo ang babaye nga si Jezabel, nga nagatawag sa iyang kaugalingon nga usa ka propetisa, sa pagpanudlo ug sa pagpahisalaag sa Akong mga ulipon sa paghimo'g pakighilawas, ug sa pagkaon sa mga butang nga hinalad ngadto sa mga larawan." 257
258 USA KA PAGPADAYAG SA PITO KA MGA KAPANAHONAN SA IGLESIA Karon uban niining bersekulo gusto kong mopaubos kamo ngadto sa bersekulo 23 ug tan-awa ang kalig-onan sa usa ka dakung kamatuoran nga sa una ko pang ginadala sa inyong pagtagad. "Ug pagapatyon Ko sa kamatayon ang iyang mga anak; ug ang tanang mga iglesia mahibalo nga Ako Mao ang nagasusi sa mga sulod nga tinguha ug sa mga kasingkasing." Ako nang gisulti sukad pa nga sa tinuuray adunay duha ka iglesia, bisan pa og nagapakigsulti ang Espiritu ngadto sa duha kanila sa matag kapanahonan, maingon nga daw sa usa ra sila. Gisulti kini sa tin-aw dinhi nga adunay mga iglesia, ug sa ingon ka klaro nga nagasulti kini nga ang pipila niadtong mga kaiglesiahan sa klaro gayud WALA nakaila nga Siya ang Maong Usa nga nagasusi sa mga sulod nga tinguha ug sa mga kasingkasing. Iyang igapamatuod kanila nga ingon niana gayud kini. Unya karon, mamahimong unsa man kadtong mga iglesia nga wala nakaila niining maong kamatuoran? Siyempre kini ang pundok sa mini nga punoan tungod kay ang matuod nga mga magtotoo siguradong nasayod nga ang paghukom nagasugod sa balay sa Dios, ug sila ingon nga mga mahinadlukon-sa- Dios, ginahukman ang ilang mga kaugalingon aron nga dili na sila mahimong hukman pa. Karon ngano man nga kining mga kaiglesiahan ginatawag sa Dios nga Iyang mga iglesia bisan pa og sila mga mini nga punoan? Ang kamatuoran niini mao nga mga Cristohanon sila. Apan dili sila ang mga Cristohanon sa Espiritu. Mga Cristohanon sila sa unod. Ilang ginadala ang Ngalan sa walay kapuslanan. Marcos 7:7, "Apan kawang lamang ang ilang pagsimba Kanako, gipaka-doktrina sa ilang pagpanudlo ang mga kalagdaan nga hinimo sa tawo." Apan mga Cristohanon gayud sila kay mamahimong sa unsa pa man sila? Ang Mohamedanhon usa ka Mohamedanhon. Kana mao'y iyang relihiyon bisan pa kung ginaunsa niya pagkinabuhi niini tungod kay sa teorya nagauyon siya sa kung unsa'y ginatudlo sa Koran. Sa ingon niini gihapon nga ang Cristohanon usa ka Cristohanon samtang nga siya nagauyon sa kamatuoran nga si Jesus mao ang Anak sa Dios, natawo pinaagi sa usa ka ulay, gilansang ug namatay ug nabanhaw, nga Siya mao ang Manluluwas sa tawo, ug uban pa. (Sa tinuod, sa Kapanahonan sa Laodicea magkaaduna kadtong mga nagatawag sa ilang mga kaugalingon nga mga Cristohanon tungod kay uyon sila sa mga maayong gawi ni Jesus, apan sa gihapon ginapabilin sa ilang mga kaugalingon ang katungod sa pagpanghimakak sa Iyang Pagka-Dios. Gihimo na kana sa Christian Scientists ingon man usab sa kadaghanan nga nagapangwali sa Ebanghelyong Pangkatilingban.) Usa siya ka Cristohanon nga sa-ngalan-lamang ug nahisakop sa iglesia. Apan dili siya usa ka MATUOD o Espirituhanong magtotoo. Ang ingon niana nga matang sa magtotoo mao'y usa nga nabautismohan na pasulod sa lawas ni Cristo ug usa na ka kabahin Niya. Apan bisan pa niana, sugo kini sa Dios nga patuboon ang mga
ANG KAPANAHONAN SA IGLESIANG TIATIRA bunglayon dungan sa trigo ug nga dili sila pagaibton. Mao kana ang mando sa Dios. Ang ilang adlaw aron pagabugkoson ug pagasunogon nagasingabot na; apan dili pa karon. Busa nagapakigsulti ang Espiritu ngadto niining nagkasinagol nga pundok. Ngadto sa usa ka bahin Siya nagapasidungog, ug sa pikas bahin usab Siya nagapamadlong. Nagsulti na Siya sa kung unsay husto ngadto sa matuod nga magtotoo. Karon Siya nagapasidaan kung unsay kinahanglan buhaton sa mini nga punoan kung pagamatarungon kini sa atubangan sa Ginoo. KADTONG BABAYE NGA SI JEZABEL Ang apostoles nga si Santiago nagpakita kanato sa dalan nga ginalakwan sa sala. Santiago 1:14-15, "Ang tagsatagsa ka tawo matintal, sa diha nga madaldal na siya sa iyang kaugalingong kailibgon, ug mahaylo. Unya sa human nga makapanamkon na ang kailibgon, manganak kini sa sala: ug inigkagulang na, sa sala, manganak og kamatayon." Karon usa kana ka hulagway sa eksakto kung unsa gayud ang nagakahitabo sa mga kapanahonan sa iglesia. Maingon nga ang salâ nagsugod sa wala gayu'y lain gawas sa usa ka pagbati, mao usab ang kamatayon ngadto sa iglesia nga nagsugod sa yano, nga wala kaayo nahimatikdan nga mga buhat sa mga Nicolaita. Gikan sa maong mga buhat nahimo kining usa ka doktrina. Gikan sa maong doktrina gigakus niini ang gahum sa estado ug ang pagpasulod na sa paganismo. Karon sa niining maong kapanahonan midangat kini ngadto sa pagkaaduna niini og kaugalingong propetisa (magtutudlo) ug gani nagapadayon kini hangtud nga mahikaplagan ang kaugalingon niini nga anaa na sa linaw nga kalayo, kay dinha kon diin eksakto ang kapaingnan niini, sa maong ikaduhang kamatayon. Karon ang tibuok nga reklamo sa Dios batok niining ikaupat nga kapanahonan anaa makita sa Iyang pagsaway niining propetisa, si Jezabel. Ug aron nga sabton sa eksakto kon nganong Iyang ginasaway siya sa ingon niana, iyang kasaysayan kinahanglan nga atong susihon ang diha sa Biblia ug sa diha nga makita na nato kung unsay iyang gibuhat kaniadto, mahibaloan nato kung unsa na'y nagakahitabo niining panahona. Ang una ug ang pinaka-importante nga butang nga atong masayran mahitungod kang Jezabel mao nga siya DILI usa ka anak ni Abraham, ni nga ang pagpasulod kaniya ngadto sa mga banay sa Israel pareho sa usa ka espirituhanong pagpasulod sama sa iyaha ni Ruth kaniadto, ang Moabihanon. Dili sir. Kining bayhana mao ang anak ni Etbaal, nga hari sa Sidon (Unang Mga Hari 16:31), nga mao ang sacerdote ngadto kang Astarte. Nailog niya ang trono pinaagi sa pagpapatay sa nag- una kaniya, si Pheles. Diha pa lang makita na nato nga anak siya 259
260 USA KA PAGPADAYAG SA PITO KA MGA KAPANAHONAN SA IGLESIA sa usa ka mamumuno. (Nagapahinumdum gayud kini kanato bahin kang Cain.) Ug sa paagi nga nahimo siyang kabahin sa Israel dili pinaagi sa gimando sa Dios nga mga espirituhanong pamaagi sa pagpasulod sa Gentil; apan nakasulod siya pinaagi sa PAGPAKIGMINYO kang Ahab, ang hari sa napulo ka banay sa Israel. Karon kining maong paghiusa sama sa ato nang nakita dili Espirituhanon; pulitikanhon kadto. Ug busa kining bayhana nga humol na pagsimba sa diosdios wala gyud ni gamay'ng tinguha nga mamahimong usa ka magsisimba sa Usa ka Matuod nga Dios, kondili miabot siya hinoon nga adunay gipahayag nga mga katuyoan sa pagpahilayo sa Israel sa Ginoo. Karon ang Israel (ang napulo ka banay) nasayod na kung unsaon niadto sa pagsimba sa bulawang nati nga vaca, apan dili pa gayud sila nahaylo niadto sa pagsimba sa diosdios, kay ginasimba niadto ang Dios ug ginatamud ang kasugoan ni Moises. Apan sukad niadtong pagkaminyo ni Ahab ngadto kang Jezabel, milambo sa grabe nang pamaagi ang pagsimba sa diosdios. Mao na kadto ang panahon nga kining maong babaye nahimo nang usa ka pari nga babaye sulod sa mga templo nga iyang gipangtukod ngadto kang Astarte (Venus) ug kang Baal (ang dios nga adlaw) nga misangko ang Israel sa makatalagmanon nga punto sa kinabuhi niini. Sa paghunahuna niini mahimong sugdan nato sa pagtan- aw kung unsa ang ginapahayag sa Espiritu sa Dios niining Kapanahonan sa Tiatira. Ania kini. Giminyoan ni Ahab si Jezabel ug gihimo niya kini ingon nga usa ka politikanhong maniobra aron lig-onon ang iyang gingharian ug panalipdan kini. Eksaktong mao kana kung unsa ang gibuhat sa iglesia sa pagkaminyo niini sa ilalum ni Constantine. Nagkahiusa silang duha tungod sa politikanhong mga hinungdan, bisan pa nga gipagawas nila kini nga espirituwal. Karon walay makapatoo kanako nga usa ka Cristohanon si Constantine. Usa siya ka pagano nga daw sa may Cristohanon lang nga panggawas. Gipapintalan niya og puti nga mga krus ang mga taming sa mga kasundalohan. Siya mao ang tigpasiugda sa Knights of Columbus. Gibutangan niya og krus ang tore sa Santa Sofia nga mao'y nagsugod sa usa ka tradisyon tungod niana. Plano kadto ni Constantine nga hiusahon ang tanan, ang mga pagano, ang mga sa-ngalan-lang nga mga Cristohanon ug ang matuod nga mga Cristohanon. Ug sa una medyo daw sa molampos siya kay mikuyog man ang matuod nga mga magtotoo aron tan-awon kung madala pa nila'g balik ang kadtong mga napadpad na palayo sa Pulong. Sa dihang nakita nila nga dili na nila mapahibalik sila ngadto sa kamatuoran, napugos sila sa pagbulag gikan sa maong politikanhong kapunongan. Unya sa nahimulag na sila, gipangtawag sila og mga erehes ug gipanglutos. Tugoti akong mosulti dinhi mismo nga aduna na kanato ang pinakamaong butang nga nagakahitabo na mismo karon. Nagkahiusa na tanan ang mga tawo. Nagasulat
ANG KAPANAHONAN SA IGLESIANG TIATIRA sila og usa ka Biblia nga mohaum sa matag-usa bisan kung usa pa kini ka Judio, Katoliko o Protestante. Adunay ilang kaugalingong Nicene Council apan ginatawag nila kini nga Ecumenical Council. Ug kahibalo ba kamo kung kinsa ang ginabatokan niining maong mga organisasyon? Ginabatokan nila ang matuod nga mga Pentecostal. Ang pasabot ko dili ang organisasyon nga gitawag nga Pentecostal. Ang pasabot ko mao kadtong mga Pentecostal tungod kay napuno sila sa Espiritu Santo ug adunay mga ilhanan ug mga gasa sa ilang taliwala tungod kay naglakaw sila diha sa kamatuoran. Sa dihang giminyoan ni Ahab si Jezabel tungod sa politikanhong mga hinungdan iyang gibaligya ang iyang pagkapanganay. Moapil ka sa usa ka organisasyon ug imo nang ginabaligya ang imong pagkapanganay, igsoon, bisan kung motoo ka pa niini o dili. Ang matag pundok sa Protestante nga sukad migawas ug dayon ningbalik pa gyud gipangbaligya ang ilang pagkapanganay, ug sa dihang ginabaligya mo na ang imong pagkapanganay, sama ka lang kang Esau - mahimo kang modanguyngoy ug maghinulsol kutob sa gusto mo, apan wala na'y mahimo nga kaayohan kini kanimo. Adunay usa lang ka butang ang imong mahimo ug kana mao'y, "Gumula kamo kaniya, mga tawo Ko, ug undanga ang pag-ambit sa iyang mga sala!" Karon kung wala mo hunahunaa nga husto ako, tubaga lang kining usa ka pangutana. Aduna ba'y buhing tawo nga makahimo sa pagsulti kanako kung unsa nga iglesia o unsa man nga lihok sa Dios nga nagkaaduna'y rebaybal ug nakabangon pa human nga mipaingon kini sa organisasyon ug nahimong denominasyon? Basaha ang inyong mga kasaysayan. Wala ka'y makita nga usa - wala ni usa man. Takna kadto sa tungang gabii alang sa Israel sa dihang niapil siya sa kalibutan ug gibiyaan ang Espirituhanon tungod sa politikanhon. Takna kadto sa tungang gabii sa Nicaea sa dihang gibuhat sa iglesia ang mao rang butang. Takna kini sa tungang gabii karon nga nagakahiusa na ang mga kaiglesiahanan. Karon sa dihang minyo na si Ahab kang Jezabel iyang gitugotan siya sa pagkuha sa kwarta sa gobyerno ug pagtukod sa duha ka dagkung balay sa pagsimba kang Astarte ug Baal. Ang usa nga gitukod para kang Baal ingon ka igo sa kadaku para sudlan sa tibuok Israel ug magsimba didto. Ug sa dihang si Constantine ug ang iglesia kinasal na nanghatag siya og mga bilding ngadto sa iglesia, ug nangtukod og mga halaran ug mga larawan, ug giorganisa ang kagamhanan sa simbahan nga nagakaporma na niadto. Sa nakuha na ni Jezabel nga mapaluyohan siya sa gahum sa gobyerno iyang gipamugos ngadto sa mga tawo ang iyang relihiyon ug gipamatay ang mga propeta ug ang mga sacerdote sa Dios. Nagkagrabe kadto nga si Elias, ang mensahero ngadto sa iyang adlaw, nagdahum nga siya na lang usa ang nahibilin; 261
262 USA KA PAGPADAYAG SA PITO KA MGA KAPANAHONAN SA IGLESIA apan aduna pa'y 7000 ang Dios nga wala nangluhod ngadto kang Baal. Ug karon mismo dinha sa taliwala niadtong mga denominasyon sa mga Baptist, mga Methodist, mga Presbyterian, ug uban pa, adunay pipila nga manggawas ug mobalik ngadto sa Dios. Gusto kong mahibaloan ninyo nga ako dili, sa karon, ug wala sukad nga mibatok sa mga tawo. Ang denominasyon kini - ang sistema pang-organisasyon ang akong ginabatokan. Kinahanglan kong batokan kini kay nagadumot ang Dios niini. Karon mohunong lang sá kita dinhi sa makadiyut ug batbaton utro kung unsay atong gipahayag mahitungod sa maong pagsimba didto sa Tiatira. Giingon ko nga nagsimba sila kang Apollo (kinsa mao ang dios nga adlaw) mao usab ngadto sa emperador. Karon kining si Apollo gitawag nga "tighingilin sa kadautan." Gipahilayo niya ang kadautan sa mga tawo. Iya silang gipanalanginan ug mao'y usa kaniadto ka tinuod gayud nga dios alang ngadto kanila. Siya'y gitoohan nga motudlo sa mga tawo. Gipasabot niya ang mahitungod sa pagsimba, ug ang mga seremonyas sa templo, mga pag-alagad ngadto sa mga diosdios, ang mahitungod sa mga paghalad ug ang kamatayon ug ang kinabuhi human sa kamatayon. Ang pamaagi sa iyang pagbuhat niini mao'y pinaagi sa usa ka propetisa nga wala sa kaugalingon nga naglingkod sa usa ka lingkuranan nga tulo ang tiil. Sus! Makita ba ninyo kini? Ania kadtong propetisa nga gitawag og Jezabel ug ginatudloan niya ang mga tawo. Ug ang iyang pagtulon-an mao'y nagalimbong sa mga alagad sa Dios ug gipapakighilawas sila. Karon ang pagpakighilawas nagkahulogan og "pagsimba sa diosdios." Mao kana kung unsa ang espirituhanong kahulogan niini. Usa kini ka ginadili nga paghiusa. Ang pagkahiusa nga iya ni Ahab ug ang pagkahiusa nga iya ni Constantine parehong ginadili. Parehong nakahimo ang duha og espirituhanong pagpakighilawas. Ang tanang makihilawason mahiadto sa linaw nga kalayo. Mao'y giingon sa Dios. Unya karon, ang pagtulon-an sa Simbahang Katoliko (babaye ang iglesia, usa kini ka babaye) nagapanghimakak sa Pulong sa Dios. Ang papa nga mao ang literal nga Apollo diha sa modernong bersyon nagtudlo sa mga tawo sa pagpasakop sa ilang mga kaugalingon ngadto sa mga diosdios. Nahimo na karon ang maong Iglesiang Romano nga usa ka mini nga babayeng propeta ngadto sa mga tawo tungod kay iyang gipangkuha ang Pulong sa Ginoo palayo sa mga tawo ug gihatag ang kaugalingon niyang mga pangagpas sa kung unsa ang nagalangkob sa pagpasaylo sa mga sala, kung unsa ang nagadala sa mga panalangin sa Dios; ug ang mga pari napahilayo na kaayo sa tumang pagpahayag nga aduna kono sila'y kagahum dili lang diha sa kinabuhi kondili diha usab sa kamatayon. Nagapanudlo sila diha sa kinaugalingon nila nga adunay purgatoryo, apan dili mo kana makita sa Pulong. Nagapanudlo sila
ANG KAPANAHONAN SA IGLESIANG TIATIRA nga ang mga pagpangadye ug ang mga pagpamisa ug ang kuwarta magapahigawas kono kanimo sa purgatoryo ug mao'y mopasulod ngadto sa langit. Hiwi ang kinatibuk-ang sistema nga mao'y gibasihan sa pagtulon-an niini. Wala kini napahimutang sa kasaligang pundasyon sa kapadayagan sa Dios sa Iyang Pulong kondili napahimutang kini sa nagakatay-og, nagakaunlod, nga balas sa kaugalingon niining mga yawan-ong kabakakan. Misangpot ang iglesia diretso gikan sa organisasyon ngadto sa denominasyon ug gikan dinhi ngadto na sa bakak nga pagtulon-an. Husto kana. Dili nagatoo ang mga Romano Katoliko nga anaa ang Dios sa Iyang Pulong. Wala sir. Kung nagtoo pa sila gikinahanglan nilang maghinulsol ug mobalik, apan ilang ginaingon nga anaa ang Dios sa Iyang iglesia. Pagahimoon niana ang Biblia nga mao'y kasaysayan sa Simbahang Katoliko. Dili ingon niana. Tan-awa kung unsay ilang gibuhat sa bautismo sa tubig pa lang. Ilang gipahiwi kini ingon nga Cristohanong Bautismo ug gihimo kini nga usa ka iya sa pagano nga pang-titulo. Estoryahan ko kamo mahitungod sa akong nasinati uban sa usa ka Katoliko nga pari. Nahimong Katoliko ang usa ka batang babaye nga akong nabautismohan kaniadto, mao nga gustong makighinabi ang maong pari kanako bahin kaniya. Nangutana siya kung unsang matang sa bautismo nga nagkaaduna ang maong batang babaye. Giingnan ko siya nga ako siyang gibautismohan sa cristohanong bautismo nga mao lang ang anaa nga matang sa akong pagkasayod. Ako siyang gilubong diha sa tubig sa Ngalan ni Ginoong Jesus Cristo. Gisultihan ako sa maong pari nga usa ka panahon kono kaniadto gibuhat kana sa Simbahang Katoliko. Gipangutana ko siya dayon kung kanus-a gibuhat kadto sa Simbahang Katoliko, kay nabasa ko man ang ilang kasaysayan ug dili ko makita ang iyang giingon. Iya akong giingnan nga makita kini sa Biblia, ug nga giorganisa ni Jesus ang Simbahang Katoliko. Gipangutana ko siya kung gihunahuna ba niya nga si Pedro mao gayud ang unang papa. Pinaklaro niya sa pag-ingon nga si Pedro mao gayud. Gipangutana ko siya kung gihimo ba ang mga misa diha sa Latin aron sa pagpaniguro nga kadto wala'y sayup ug dili na gayud mausab. Nagsulti siya nga tinuod kana. Gisultihan ko siya nga naghunahuna ako nga nahisalaag na sila'g maayo sa kung unsay anaa kanila kaniadto sa sinugdanan. Gipahibalo ko siya nga kung nagtoo gayud ang Simbahang Katoliko sa Basahon sa Mga Buhat, nan usa ako ka pang-kinaraang Katoliko. Giingnan niya ako nga ang Biblia mao ang rekord sa Simbahang Katoliko ug nga ang Dios anaa sa maong iglesia. Wala ako miuyon kaniya kay ang Dios anaa gayud sa Iyang Pulong. Pasagdi ang Dios nga hipalgan nga maminatud-on apan ang tanan nga tawo bakakon. Kung magataktak ka o magadugang ngadto nianang Basahona, nagsaad ang Dios nga Iyang pagadugangan ang mga hampak sa kadtong mga nagadugang ug pagataktakon ang ilang bahin sa Basahon sa Kinabuhi kung mangahas sila sa pagtaktak gikan Niini. Pinadayag 22:18-19. 263
264 USA KA PAGPADAYAG SA PITO KA MGA KAPANAHONAN SA IGLESIA Ipakita ko lang kaninyo kung giunsa pagtoo sa Simbahang Romano Katoliko nga ang Dios anaa sa iglesia imbis sa Pulong. Ania ang usa ka kinuha sa diary ni Papa Juan nga ika- 23. "Ang kasinatian ko sulod niining tulo ka tuig ingon nga Papa, sukad 'diha sa kahadlok ug pagkurog' akong gidawat kining pagpangalagad sa putling pagkamasinugtanon ngadto sa Kabubut-on sa Ginoo, nga gipahayag kanako pinaagi sa Sacred College of Cardinals diha sa usa ka sekretong panagtigum, nagasaksi ngadto niining sanglitanan ug mao'y usa ka nakapaaghat ug malungtarong hinungdan alang kanako nga magmatinuuron niini; bug-os nga pagsalig sa Dios, diha sa tanan nga may kalabutan sa karong panahon, ug hingpit nga kadaitan bahin sa umalabot." Nagapamahayag kining maong papa nga nagsulti kono ang Dios pinaagi sa iglesia nga nagapadayag sa Iyang kabubut-on. Daw sa unsa ka bakak. Anaa ang Dios sa Iyang Pulong ug nagasulti pinaagi sa Iyang Pulong nga mao'y nagapadayag sa Iyang kabubut-on. Nag-ingon usab siya nga iyang gipahimutang ang bug-os niyang pagsalig ngadto sa pulong sa mga tawo ug gituman kini sa kadaitan tungod niini. Maanindot kaayo kini paminawon apan bakak kini kaayo. Sama gayud sa maong pagtuis didto sa Tanaman sa Eden. Karon atong paklion dinhi sa Pinadayag 17 ug makita kining babaye, ang iglesia, nga nagkinabuhi diha sa bakak nga mga pagpropesiya ug dili sa Pulong sa Dios. Diha sa bersekulo 1, ginatawag siya sa Dios nga mao ang dakung bigaon. Nganong usa man siya ka bigaon? Tungod kay anaa man siya sa pagsimba sa diosdios. Nalimbongan niya ang mga tawo ngadto sa mao gihapong butang. Unsa man ang tambal sa pagsimba sa diosdios? Ang Pulong sa Dios. Mao nga usa ka bigaon kining maong babaye tungod kay iyang gibiyaan ang Pulong. Dinha siya naglingkod ibabaw sa daghang mga tubig, nga nagkahulogan og daghang mga tawo. Siguradong kini gayud ang mini nga iglesia tungod kay gamay ra man ang iglesia sa Dios - diyutay ra ang nakatultol niini. Himatikdi kung unsa siya sa mga mata sa Dios, bisan pa kung unsa siya ka maanindot tan-awon ngadto sa mga tawo ug kung unsa pa siya ka makatarunganon paminawon. Mangil-ad siya nga hubog sa iyang mga pagpakighilawas. Karon hubog siya sa dugo sa mga gipamatay tungod sa ilang ginatoohan. Sama gayud kang Jezabel nga nagpamatay sa mga propeta ug mga sacerdote ug gipamatay ang katawhan sa Dios nga dili moyukbo ug mosimba kang Baal. Ug mao kana sa eksakto kung unsa'y gibuhat sa Katolikong Simbahan. Ilang gipamatay kadtong mga dili moyukbo sa paghari sa papa. Kadtong maong mga mas gipili ang Pulong sa Dios imbis ang mga pulong sa tawo gipangpatay, kasagaran pinaagi sa mapintas nga mga pamaagi. Apan kini nga iglesia nga nakigpatigayon pinaagi sa kamatayon patay na mismo ug wala nasayod niini. Wala'y kinabuhi diha kaniya ug walay mga ilhanan nga sukad minunot kaniya.
ANG KAPANAHONAN SA IGLESIANG TIATIRA PANAHON SA PAGHINULSOL Pinadayag 2:21, "Ug gihatagan ko siya'g panahon sa paghinulsol sa iyang mga pagpakighilawas; apan wala siya maghinulsol." Nakahibalo ba mo nga kining iglesiaha sa tinuoray mas dautan pa kang Ahab? Nakahibalo ba mo nga naghinulsol si Ahab sa makadiyut ug naglakaw nga malomo sa atubangan sa Dios? Dili mo masulti kana mahitungod sa Romano Katolikong Simbahan. Dili sir. Wala gayud siya maghinulsol sukad kondili nagpatuyang pa hinoon nga gipanglaglag ang bisan unsa ug ang tanan nga nagtinguha nga tabangan siya sa paghinulsol. Mao kana ang kasaysayan. Karon ang Dios padayon nga nagpatungha og dili lang mga mensahero ngadto sa matag kapanahonan kondili gipatungha Niya ang pipila ka talagsaong mga kaabag alang niadtong mga mensahero. Naghatag Siya sa matag kapanahonan og pipila ka talagsaong mga lalaki sa Dios ug gihimo nila ang tanan nilang mahimo sa pagpahibalik sa iglesia ngadto sa Dios. Gihatagan gayud siya sa Dios og kahigayonan ug tabang aron maghinulsol. Naghinulsol ba gayud siya ug nagpakita nga gihimo niya pinaagi sa iyang mga bunga? Wala sir. Wala gayud niya sukad ug dili niya gayud buhaton. Hubog na siya. Nawad- an na siya sa iyang mga igbabati sa mga butang espirituhanon. Karon ayaw pagkalibog ug nga sugdan paghunahuna nga ang Simbahan sa Roma naghinulsol na sa iyang pagpamatay sa mga balaan tungod nga nagapaningkamot na siya sa pagpakighiusa sa mga Protestante pinaagi sa pagpalinya sa iyang mga kredo sa Mga Kredo pang-Protestante. Wala gayud siya ni sa makausa nangayo'g pasaylo ug nagsulti man nga sayup siya niadto sa iyang halapad nga mga pagpamatay. Ug nga dili niya kana buhaton usab. Ug bisan unsa pa siya ka daw sa malomo ug maloloy-on niining partikular nga panahon, magabangon siya sa gihapon aron magapamatay, kay ang pagpamatay anaa na sa iyang dautan ug wala'y paghinulsol nga kasingkasing. GIPAHAMTANG ANG SILOT NGADTO SA MAONG BIGAON Pinadayag 2:22-23, "Ania karon, Ako siyang ibundak diha sa usa ka higdaana'g masakiton, ug sila nga nanagpanapaw uban kaniya Akong idan-ok ngadto sa dakung kasakitan, gawas kung ilang hinulsolan ang ilang mga binuhatan. Ug pagapatyon Ko sa kamatayon ang iyang mga anak; ug ang tanang mga iglesia mahibalo nga Ako Mao Ang nagasusi sa mga sulod nga tinguha ug sa mga kasingkasing: ug pagahatagan Ko ang tagsatagsa kaninyo sumala sa inyong mga buhat." Unsa? May mga anak kining babaye? Ug siya usa ka bigaon? Kung ingon niana nga nagkaaduna siya og mga 265
266 USA KA PAGPADAYAG SA PITO KA MGA KAPANAHONAN SA IGLESIA anak sa iyang mga pagpakighilawas nan kinahanglan siyang pagasunogon sa kalayo sama sa giingon na sa Pulong. Eksaktong tinuod gyud kana. Mao kana ang iyang katapusan kay pagasunogon siya sa kalayo. Sa linaw nga kalayo ang iyang katapusan. Apan hunong sà ug hunahunaa kining maong mga kaanakan sa makadiyut. Usa ka babaye ang maong kinsay gigikanan sa mga anak. Klaro nga kining babaye adunay mga anak nga nagagikan kaniya apan gibuhat nila ang mao gihapong butang nga iyang gibuhat. Pakitai ko og usa ka iglesia sukad nga migawas sa organisasyon nga dili mibalik mismo ngadto niini. Wala gyu'y usa. Wala ni usa. Ninggawas ang mga Lutheran ug dayon nag-organisa'g balik ug kakonsabo na sila karon sa niining ekumenikong kalihokan. Ninggawas ang mga Methodist ug dayon nag-organisa'g balik. Ninggawas ang mga Pentecostal ug dayon nag-organisa'g balik. Aduna pa'y usa nga mogawas, ug dalaygon ang Dios nga sila dili moorganisa balik tungod kay nasayod sila sa kamatuoran. Kana nga pundok mao ang mamahimong pangasaw-onon sa ulahing panahon. Karon giingon dinhi nga adunay mga anak kining maong bigaon. Mga unsa man kini sila karon? Sila ang mga anak nga babaye, kay sila'y mga iglesia nga sama lang kaniya. Ania karon ang makapaikag nga punto. Adunay usa ka anak nga babaye si Jezabel ug si Ahab. Kana nga anak naminyo kang Joram nga anak nga lalaki ni Josaphat ug diha sa II Mga Hari 8:16 nagaingon kini nga "si Joram naglakat sa dalan sa iyang ugangan nga lalaki." Mipaingon siya diretso sa pagsimba sa diosdios tungod niining maong pagpakigminyo. Gihatud niya ang Juda nga mahinadlukon- sa-Dios ug nagasimba sa Dios paingon ngadto sa pagsimba sa diosdios. Mao kana ang eksaktong gibuhat sa niining tanang mga kaanakang iglesia, sama sa gisulti ko na kaninyo. Nagasugod sila diha sa kamatuoran ug makigminyo ngadto sa organisasyon ug biyaan ang Pulong tungod sa tradisyon, sa mga kredo ug uban pa. Karon tugoti ako nga mapasabot kini. Diha sa Mga Hebreohanon 13:7 nagaingon kini, "Hinumdumi ninyo ang mga nagamando kaninyo, ang mga tawo nga nanagsulti kaninyo sa Pulong sa Dios." Ang Pulong ang maong nagamando kanato, dili ang mga tawo. Karon ang usa ka lalaki ingon nga bana mao ang ulo sa babaye. Siya ang nagamando kaniya. Apan ang iglesia babaye, usab, ug ang magmamando kaniya mao ang Pulong. Si Jesus mao ang Pulong. Kung ginasalikway niya ang Pulong ug nagadawat sa bisan unsa man nga kapangulohan usa siya ka mananapaw. Karon pagngalan og usa ka iglesia nga wala pa mibiya sa Pulong tungod sa mga tradisyon ug mga kredo. Mga mananapaw silang tanan - kung unsa ang inahan, mao usab ang anak nga babaye. Unsa man ang mamahimong silot sa maong bigaon ug sa iyang mga anak nga babaye? Bueno, mamahimong duha
ANG KAPANAHONAN SA IGLESIANG TIATIRA ka pilo kini. Una nag-ingon Siya, "Ibundak Ko siya diha sa higdaana'g masakiton." Sumala sa kaulahiang bahin sa bersekulo 22 mamahimong usa kini ka higdaanan sa kasakitan, o ang dakung kasakitan. Mao kana ang eksaktong giingon ni Jesus sa Mateo 25:1-13. Adunay napulo ka mga dalagang ulay. Ang lima maalam ug ang lima usab buangbuang. Ang lima nga maalam adunay lana (ang Balaang Espiritu) apan wala ang laing lima. Sa dihang ang singgit nilanog, "Ania karon, ang Pamanhonon nagaanhi," ang maong lima ka buangbuang gikinahanglan pang modagan sa pagpangita og lana samtang ang lima ka maalam nga mga dalagang ulay mingsulod na ngadto sa kombira sa kasal. Ang lima nga nahibilin sa gawas gibiyaan na ngadto sa dakung kasakitan. Mao kana ang mahitabo sa tanan nga dili makauban sa pagsakgaw. Mao kana kung unsay mahitabo sa maong bigaon ug sa iyang mga anak nga babaye. Ikaduha, nagaingon kini nga iya silang pagapatyon sa kamatayon o sama sa ginaingon sa literal nga paghubad, "Ipapatay sila pinaagi sa kamatayon." Usa kini ka talagsaong panultihon. Mahimo natong ingnon, "ipapatay ang usa ka tawo pinaagi sa pagbitay, o pinaagi sa pagkuryenti o unsa pa man nga pamaagi." Apan nagaingon kini, "ipapatay sila pinaagi sa kamatayon." Kamatayon mismo ang hinungdan sa ilang kamatayon. Karon gusto kong makita ninyo kini sa klaro busa gamiton ko ang atong paghulagway usab mahitungod sa anak nga babaye ni Jezabel nga nakigminyo pasulod sa balay sa Juda ug sa ingon niana ginahatud kini ngadto sa pagsimba sa diosdios ug mao'y nahimong hinungdan nga dalhon sa Dios ang Juda ngadto sa kamatayon. Mao kana kung unsa ang gibuhat ni Balaam, usab. Busa ania si Jezabel kauban sa iyang paganismo. Ug didto usab ang Juda nga sa husto nagasimba sa Dios ug nagkinabuhi ilalum sa Pulong. Busa gipaminyo ni Jezabel ang iyang anak nga babaye ngadto kang Joram. Dihadiha mismo sa pagkahitabo niadto, nahimong hinungdan si Joram nga mahimong magsisimba na sa diosdios ang mga tawo. Dihadiha mismong pagkahitabo niadtong pagkasal namatay dayon ang Juda. Misulod ang espirituwal nga kamatayon. Dihadiha mismong pagkaorganisa sa unang iglesia sa Roma, namatay kini. Dihadiha mismo nga nag-organisa ang mga Lutheran, misulod ang kamatayon ug namatay sila. Ulahing miabot ang mga Pentecostal ug nag- organisa sila. Mibiya ang Espiritu, bisan pa nga dili sila motoo niini. Apan mibiya gayud Siya. Nagdala'g kamatayon kadtong maong pagpakigminyo. Dayon miabot ang kahayag sa Pagkausa sa Dios. Nag-organisa sila ug namatay sila usab. Dayon human nga mikanaug ang kalayo sa Dios didto sa Ohio River niadtong 1933 mikaylap sa kalibutan ang rebaybal sa pagpang-ayo, apan wala gyud kini nagagikan sa bisan unsang organisasyon. Migawas ang Dios sa mga pundok sa Pentecostal, gawas sa mga organisasyon, ug kung unsa man ang Iyang pagabuhaton sa umalabot mamahimong sa gawas sa organisasyon, usab. Dili mahimong mamuhat ang Dios 267
268 USA KA PAGPADAYAG SA PITO KA MGA KAPANAHONAN SA IGLESIA pinaagi sa patay na. Makapamuhat lang Siya pinaagi sa BUHI nga mga miyembro. Kadtong buhi nga mga miyembro atua sa gawas sa Babilonia. Busa nakita n'yo na, ang "Kamatayon" o "Organisasyon" miabot, ug namatay ang iglesia, o sa pagpaklaro pa niini nahimong usa na ka pumupuyo ang kamatayon kon diin nga sa wala pa kini KINABUHI lamang ang naghari. Maingon nga ang orihinal nga Eva nagdala'g kamatayon ngadto sa tawo mao usab karon nagdala'g kamatayon ang organisasyon, kay ang organisasyon mao ang bunga sa maong duha ka mga magdadaut, ang Nicolaitanismo ug ang Balaamismo, nga gipakaylap sa propetisa nga si Jezabel. Karon gisunog na unta si Eva kauban ang maong bitin tungod sa ilang makalilisang nga binuhatan. Apan nagpatunga si Adan, nga gisakmit si Eva dayon ngadto sa iyang kaugalingon aron nga maluwas kini. Apan sa diha nga kining relihiyon ni Satanas naagian na ang tibuok gitas-on niining mga kapanahonan, wala na'y usa nga mahimong magpatunga pa, ug pagasunogon na ang maong relihiyon kauban sa iyang maglilimbong, kay ang bigaon ug ang iyang mga anak ug ang anticristo ug si Satanas mahikaplagan nilang tanan ang ilang mga lugar didto sa linaw nga kalayo. Unahan ko na dinhi mismo ang akong kaugalingon ug angay ko unta itagana kini alang sa mensahe mahitungod sa ulahing kapanahonan, apan daw sa husto lang nga iapil kini karon tungod kay may klarong kahilambigitan kini sa organisasyon ug kung unsa ang magakahitabo pinaagi niini. Ug gusto kong ipasidaan kaninyo. Pinadayag 13:1-8, "Ug mitindog ako sa baybayon sa dagat, ug nakita ko ang usa ka mapintas nga mananap nga migimaw sa dagat, nga adunay pito ka mga ulo ug napulo ka mga sungay, ug sa iyang mga sungay may napulo ka mga purongpurong, ug sa iyang mga ulo ang ngalan sa pasipala. Ug ang mapintas nga mananap nga akong hingkit-an sama sa usa ka leopardo, ug ang iyang mga tiil ingon sa mga tiil sa usa ka oso, ug ang iyang baba ingon sa baba sa leon: ug kaniya gihatag sa dragon ang iyang gahum, ug ang iyang trono, ug dakung pagbulot-an. Ug nakita ko ang usa sa iyang mga ulo ingon sa nasamaran nga ikamatay; ug ang iyang samad nga ikamatay naayo na: ug ang tibuok nga yuta nanghibulong nga nagasunod sa mapintas nga mananap. Ug gisimba nila ang dragon nga mihatag sa mao'y dakung pagbulot-an ngadto sa mapintas nga mananap: ug gisimba nila ang mapintas nga mananap, nga nagaingon, Kinsa ba'y makasama sa mapintas nga mananap? Kinsa ang arang makiggubat kaniya? Ug gihatagan siya og baba nga nagasulti sa mga butang nga dagku ug mga pasipala; ug gihatagan siya og pagbulot-an sa pagbuhat sulod sa kap- atan ug duha ka bulan. Ug gibungat niya ang iyang baba sa mga pasipala batok sa Dios, aron pasipalaan ang Iyang Ngalan, ug ang Iyang tabernakulo, ug bisan ang nagapuyo sa langit. Ug gihatag kaniya ang pagpakiggubat batok sa mga balaan, ug
ANG KAPANAHONAN SA IGLESIANG TIATIRA pagdaug kanila: ug gihatagan usab siya og pagbulot-an ibabaw sa tanang banay og katawohan, ug mga sinultihan, ug kanasuran. Ug pagasimbahon siya sa tanan nga nagapuyo sa yuta, kinsang mga ngalan wala ikasulat sa Basahon sa Kinabuhi nga iya sa gipatay nga Cordero sukad sa pagtukod sa kalibutan. Kung kinsa ang may igdulungog, kinahanglan magpatalinghug. Kung kinsa ang magapamihag sa pagpamihag moadto siya: kung kinsa ang magpatay pinaagi sa hinagiban kinahanglan nga pagapatyon siya pinaagi sa hinagiban. Ania ang pagpailub ug pagtoo sa mga balaan. Ug nakita ko ang lain na usab nga mapintas nga mananap nga nagagimaw sa yuta; ug siya may duha ka mga sungay sama sa usa ka cordero, ug nagsulti siya ingon sa usa ka dragon. Ug nagabuot siya sa tanang pagbulot-an sa nahaunang mapintas nga mananap sa iyang atubangan, ug ginapasimba niya ang yuta ug ang mga nagapuyo niini sa nahaunang mananap, kinsang samad nga ikamatay naayo na. Ug nagabuhat siya og dagkung mga ilhanan, lakip ang kalayo sa langit ginapakanaug niya sa yuta sa atubangan sa mga tawo, ug iyang ginalimbongan sila nga nagapuyo sa yuta pinaagi sa mga ilhanan nga gihatag kaniya sa pagbuhat sa atubangan sa mapintas nga mananap; nga nagaingon sa mga nagapuyo sa yuta, nga managbuhat sila og usa ka larawan alang sa mapintas nga mananap, nga may samad sa hinagiban, ug nabuhi. Ug gihatag kaniya ang paghatag sa pagginhawa sa larawan sa mapintas nga mananap, aron nga makasulti ang larawan sa mapintas nga mananap, ug makahimo sa pagpatay usab sa kapid-an nga dili magsimba sa larawan sa mapintas nga mananap. Ug gibuhat niya nga ang tanan, ang mga timawa ug kadagkuan, mga dato ug mga kabus, ang may kagawasan ug mga ulipon, mapatikan ang ilang mga kamot nga too, kun ang ilang mga agtang: ug nga walay bisan kinsa nga arang makapalit o makabaligya, gawas lamang ang may patik, bisan ang ngalan sa mapintas nga mananap, kun ang numero sa iyang ngalan. Dinhi ania ang kaalam. Ang may salabutan isipon niya ang numero sa mapintas nga mananap: kay kini mao ang numero sa tawo; ug ang iyang numero unom ka gatus ug kan- uman ug unom." Kini nga kapitulo nagapakita sa gahum sa Simbahang Romano Katoliko ug kung unsay iyang pagabuhaton pinaagi sa organisasyon. Hinumdumi nga kini ang mini nga punoan. Pasagdi nga ipahayag niini ang Ngalan sa Ginoo, ginahimo lang kini og ingon niini diha sa pagpamakak. Ang kapangulohan niini dili iya sa Ginoo kondili iya ni Satanas. Sa kaulahian nagahinapos kini ingon nga bug-os nang maila nga kaabin sa mapintas nga mananap. Ang bigaon nga nagasakay diha sa mapula nga mapintas nga mananap tataw nga nagapakita nga ang iyang gahum mao ang dios sa kapintas (si Satanas) ug dili sa atong Dios, ang Ginoong Jesus Cristo. Diha sa bersekulo 17, pinatataw nga nagapakita kini nga maangkon niya ang bug-os nga pagkontrola sa patigayon sa kalibutan, kay wala'y tawo nga makahimo sa pagbaligya ug sa 269
270 USA KA PAGPADAYAG SA PITO KA MGA KAPANAHONAN SA IGLESIA pagpalit gawas kaniya. Gipamatud-an kini diha sa Pinadayag 18:9-17 nga nagapakita sa iyang kahilambigitan sa mga hari, mga prinsipe, mga magpapatigayon, kinsa ang tanan kanila may kahilambigitan sa Roma ug mga patigayon. sa Pinadayag 13:14, atong masayran nga Diha ginapakuyanap sa mapintas nga mananap ang iyang impluwensiya pinaagi sa larawan nga gitukod alang kaniya. Ang maong gihimo nga larawan mao ang usa ka konsilyong ekumeniko sa tibuok kalibutan, kon diin ang tanan nga organisadong mga iglesia magakahiusa na kauban sa mga Romano Katoliko (ila nang ginabuhat kana bisan karon.) Posible kaayo nga kining pagkahiusa mahitabo aron nga pakgangon ang gahum sa komunismo. Apan tungod nga gipatungha ang komunismo sama kang Nabucodonosor kaniadto aron sunogon ang unod sa maong bigaon, ang Roma pukanon ug lumpagon. Timan-i nga bisan asa man miadto ang iglesiang Romano, misunod ang komunismo. Mamaingon-ana gayud kini. Ug tugoti kong ipasidaan kaninyo karon, ayaw gayud paghunahuna nga komunismo lang ang inyong kaaway. Dili sir. Ang Katolikong Iglesia usab, ug mas hilabihan pa gani. Karon atong basahon ang Pinadayag 13:1-4, ug itandi kini sa Pinadayag 12:1-5. Pinadayag 13:1-4, "Ug mitindog ako sa baybayon sa dagat, ug nakita ko ang usa ka mapintas nga mananap nga migimaw sa dagat, nga adunay pito ka mga ulo ug napulo ka mga sungay, ug sa iyang mga sungay may napulo ka mga purongpurong, ug sa iyang mga ulo ang ngalan sa pasipala. Ug ang mapintas nga mananap nga akong hingkit- an sama sa usa ka leopardo, ug ang iyang mga tiil ingon sa mga tiil sa usa ka oso, ug ang iyang baba ingon sa baba sa leon: ug kaniya gihatag sa dragon ang iyang gahum, ug ang iyang trono, ug ang dakung pagbulot-an. Ug nakita ko ang usa sa iyang mga ulo ingon sa nasamaran nga ikamatay; ug ang iyang samad nga ikamatay naayo na: ug ang tibuok nga yuta nanghibulong nga nagasunod sa mapintas nga mananap. Ug gisimba nila ang dragon nga mihatag sa dakung pagbulot- an ngadto sa mapintas nga mananap: ug gisimba nila ang mapintas nga mananap, nga nagaingon, Kinsa ba'y makasama sa mapintas nga mananap? Kinsa ang arang makiggubat kaniya?" Pinadayag 12:1-5, "Ug sa kalangitan dihay nagpakita nga usa ka dakung tilimad-on; usa ka babaye nga nagbisti'g adlaw, ug ang bulan sa ilalum sa iyang mga tiil, ug sa iyang ulo dihay usa ka purongpurong nga mga bitoon nga napulo'g duha ka buok: ug siya mabdos ug nagsiyagit, sa mga kasakit sa pag-anak, ug ginasakitan siya sa pag-anak. Ug dihay usa pa ka laing tilimad-on nga nagpakita sa kalangitan; ug ania karon ang usa ka dakung dragon nga mapula, nga may pito ka mga ulo ug napulo ka mga sungay, ug may pito ka mga purongpurong sa iyang mga ulo. Ug ang iyang ikog nagaguyod sa ikatulo ka bahin sa mga bitoon sa langit, ug
ANG KAPANAHONAN SA IGLESIANG TIATIRA sila gilabog niini ngadto sa yuta: ug ang dragon mibarog sa atubangan sa babaye nga hapit na manganak, aron iyang lamyon ang bata inigkahimugso na niini. Ug ang babaye nag- anak sa usa ka anak nga lalaki, nga mao ang magahari sa tanang kanasuran pinaagi sa olisi nga puthaw: ug ang iyang bata gidala ngadto sa Dios, ug sa Iyang trono." Si Satanas ug ang iyang Satanasnon nga relihiyon anaa niining duha ka mapintas nga mga mananap. Diha sa Pinadayag 14, ang maong mapintas nga mananap nga nasamaran nga ikamatay apan nabuhi pag-usab mao ang imperyo sa paganong Roma nga napukan sa mga pag-ataki sa mga barbaro ug tungod niana nawad-an siya sa iyang pang-kalibutan nga gahum. Apan iyang nabawi kini pag-usab diha sa papanhong Roma. Nakita ba ninyo kini? Ang maong nasud nga naghari na pinaagi sa pagdugmok sa tanan ug nga nahimong pinakakusgan nga imperyo nga nailhan, sa kaulahiay nasamaran nga ikamatay. Nawala sa pisikal ang iyang gahum kung paghisgotan ang pagkontrol pinaagi sa mga kasundalohan, ug uban pa. Apan nabuhi siya pag-usab sa ilalum ni Constantine, kay ang papanhong Roma mituhop na sa tibuok kalibutan, ug bug- os gayud ang iyang gahum. Nagagamit siya'g mga hari ug mga magpapatigayon ug sa iyang makapatay nga relihiyoso ug pinansiyal nga kusog nagapangagamhanan siya ingon nga diosa niining kapanahonan karon. Siya usab ang dragon nga mitindog nga nagahulat aron tukbon ang maong lalaki nga bata. Gipaninguhaan ni Herod nga patyon ang Ginoong Jesus ug napakyas siya. Sa ulahi gilansang si Jesus sa krus sa Romanong kasundalohan, apan karon mikayab na ngadto sa trono. Karon subay sa kung unsay bag-o ko lang giingon, hinumdumi balik ang panan-awon ni Daniel. Ang ulahi nga bahin sa maong larawan, ang ulahing kagamhanan sa kalibutan atua sa mga tiil. Kadto ang puthaw ug yutang kolonon. Makita ninyo nga ang puthaw mao ang Imperyong Romano. Apan dili na kini karon solido nga puthaw. Nasagolan na kini og yutang kolonon. Apan anaa kini sa gihapon dinha ug ang mao rang nagapadagan sa mga buluhaton pang-kalibutan diha sa demokratikong mga kanasuran ug sa kadtong mga hilabihan kamalupigon. Anaa na kining Romanhong iglesia sa matag nasud. Nakasagol na kini sa tanan niini. Tugoting hatagan ko kamo og usa ka mahinungdanong butang bahin sa maong puthaw ug yutang kolonon. Hinumdumi nga sa dihang gidukdok ni Khruschev ang iyang sapatos diha sa desk sa U.N.? Bueno, adunay lima niadto ka mga nasud nga gikan sa sidlakan ug lima ang gikan sa kasadpan. Namulong niadto si Khruschev para sa Sidlakan, ug si Pangulong Eisenhower usab ang para sa Kasadpan. Sa pinulongang Ruso, ang Khrushchev mao'y yutang kolonon ug ang Eisenhower nagkahulogan usab og puthaw. Ang maong 271
272 USA KA PAGPADAYAG SA PITO KA MGA KAPANAHONAN SA IGLESIA duha ka nangunang mga pangulo sa kalibutan, ang duha ka dagkung kumagko sa mga tiil nga puthaw og yutang kolonon, nga nagkaabay na. Ania na kita sa katapusan sa tanan niini. Diha sa bersekulo 4, nagapangutana kini, "Kinsa man ang arang makiggubat sa mapintas nga mananap?" Karon aduna sa pagkakaron og pipila ka bantugang mga ngalan sa kalibutan. May pipila ka gamhanang mga nasud, apan ang Roma mismo karon ang nagadikta. Ang papa mao ang nagakontrola. Ug magadaku pa ang iyang gahum. Walay arang nga makiggubat kaniya. Bersekulo 6, "Ug gibungat niya ang iyang baba sa mga pasipala." ilang pagpanudlo ang sa mga kalagdaan nga hinimo sa tawo; mga gahi'g ulo, mga hambugiro, mahigugmaon sa mga kalingawan, nga adunay dagway sa pagkadiosnon ug nagapanghimakak sa gahum niini.) Iyang gipasipalaan ang Ngalan sa Dios - ginapulihan kana nga Ngalan ngadto sa mga titulo ug ginabalibaran ang pagbuhat niini sa laing paagi. (Gipaka-doktrina Bersekulo 7, "Ug gihatag kaniya ang pagpakiggubat batok sa mga balaan." Pagpanglutos - kamatayon ngadto sa matuod nga magtotoo ug tanan niini sa Ngalan sa Ginoo aron nga mapasipalaan ang Ngalan sa Dios, maingon kini sa gihapon sa Rusya, tungod sa kung unsa ang gihimo sa Katolikong relihiyon didto. Bersekulo 8, "Ug ang tanan nga nagapuyo sa yuta" (ang tanan kinsang mga ngalan wala ikasulat sa Basahon sa Kinabuhi nga iya sa gipatay nga Cordero sukad sa pagtukod sa kalibutan) "magasimba kaniya." Salamat sa Dios nga ang carnero dili gayud mosimba kaniya. Ang tanan na malimbongan gawas lamang sa mga pinaka pinili. Apan dili sila malimbongan. Tungod kay nagapatalinghug sila sa tingog sa maong Magbalantay ug ila Siyang ginasunod. Karon kung ingon-ana, tan-awa kini, kung unsa na'y atong ginapaninguhaan nga ipakita kaninyo. Kining binhi sa kamatayon nga nagsugod sa nahaunang kapanahonan - kining maong binhi sa organisasyon, sa kaulahian midaku sa pagka-kahoy kon diin gipuy-an na sa matag mahugaw nga langgam. Bisan pa sa iyang mga pagpangangkon nga siya ang maghahatag sa kinabuhi, siya mao ang tighatag sa kamatayon. KAMATAYON ang iyang bunga. Sila nga nagaambit kaniya patay na. Kining gamhanang sistema sa pang-kalibutan nga iglesia nga nagailad sa kalibutan nga anaa kono kaniya ang pisikal ug espirituwal nga kaluwasan nagalimbong ug nagalaglag sa kadaghanan. Apan dili lamang siya ang kamatayon nga nagpakatawo, apan kining patay'ng dunot na nga linalang pagapatyon mismo pinaagi sa kamatayon nga mao ang linaw nga kalayo. Oh, maila na unta sa mga tawo
ANG KAPANAHONAN SA IGLESIANG TIATIRA kung unsa ang ilang katapusan sa pagpabilin diha kaniya. "Gumula kamo gikan kaniya, kay nganong kinahanglan pa kamong mamatay?" USA KA PANG-KATAPUSAN NGA PASIDAAN Pinadayag 2:23, "Ug pagapatyon Ko sa kamatayon ang iyang mga anak; ug ang tanang mga iglesia mahibalo nga Ako Mao Ang nagasusi sa mga sulod nga tinguha ug sa mga kasingkasing: ug pagahatagan Ko ang tagsatagsa kaninyo sumala sa inyong mga buhat." Nagalantaw ang Dios diha sa kasingkasing. Wala gayud kana nausab. Dili na gayud kini mausab ni kanus-a pa. Dinhi karon, sama niadtong tanang mga kapanahonan adunay duha ka mga grupo, nga parehong nagapahayag sa ilang mga pinadayag gikan sa Dios ug sa ilang relasyon sa Dios. "Bisan pa niini ang malig-on nga patukoranan sa Dios nagapabilin sa pagbarug, nga aduna kining maong selyo, Ang Ginoo nakaila kanila nga mga Iya," II Timoteo 2:19. "Nagasusi ang Ginoo sa mga sulod nga tinguha." Ang pulong "nagasusi" nagkahulogan og "subayon" o "sundan." Padayon nga ginasubay sa Dios ang atong mga hunahuna (mga sulod nga tinguha); nasayod Siya kung unsay anaa sa sulod sa atong mga kasingkasing. Makita Niya ang atong mga binuhatan nga mao'y usa ka tinong pagpakita kung unsay anaa sa sulod kanato. Nagagikan sa kasingkasing kana kung ang nagagawas ba'y pagkamatarung o kadautan man. Ang atong mga motibo, atong mga katuyoan - dayag tanan ngadto Kaniya ingon nga ginabantayan Niya ang matag lihok. Ug ang matag lihok, matag panulti pagadalhon ngadto sa paghukom sa dihang ihatag na ang pagkuwenta sa atong mga pagkinabuhi. Walay pagkahadlok ngadto sa Dios diha sa mini nga punoan ug magbayad gayud sila'g mahal. Ang tanan nga nagapahayag sa Iyang Ngalan, magkinabuhi ingon nga mga balaan. Mahimong mailad nato ang mga tawo apan dili gayud nato mailad ang Dios. ANG SAAD DIHA NIADTONG MANGIUB NGA MGA ADLAW Pinadayag 2:24-25, "Apan Ako nagaingon kaninyo, ug sa mga nahabilin diha sa Tiatira, sa gidaghanon nga wala magabaton niining pagtolon-an, nga wala mahibalo sa mga laglum nga mga butang ni Satanas, ingon sa nabatasan nila sa pagpamulong; walay lain nga lulan nga Akong ipapas-an kaninyo. Apan bisan pa kinahanglan nga kuptan ninyo pag- ayo ang anaa kaninyo hangtud sa Akong pag-anha." Karon sa dili pa nato hisgotan ang maong saad ipakita ko kaninyo pag- usab nga ang iglesia sama sa gisulti na sa Espiritu diha niining basahona adunay duha ka mga punoan nga gilangkuban 273
274 USA KA PAGPADAYAG SA PITO KA MGA KAPANAHONAN SA IGLESIA kini sa ilang nagkabaligtosanay nga mga sanga. "Apan Ako nagaingon kaninyo, ug sa mga nahabilin diha sa Tiatira, sa gidaghanon nga wala magabaton niining pagtolon-an." Mao na kini. Nagapakigsulti Siya sa maong duha ka mga grupo. Adunay doktrina ang usa, ang usa usab wala. Atua sila, mikaylap sa tanang mga kanasuran nga nagkabangiay ang doktrina sa usa'g usa. Ang usa iya sa Dios, nga nahibalo sa Iyang laglum nga mga butang, ang usa usab iya ni Satanas, nga nahibalo sa halalum nga mga butang ni Satanas. "Walay lain nga lulan nga Akong ipapas-an kaninyo." Ang pulong nga lulan mao'y palas-anon o kabug-atan. Ang kabug- atan sa Mangiub nga mga Kapanahonan mao ang kung dili ka moluhod, balion ka. Moyukbo o mamatay ka. Kadto mao ang inkwisisyon, ang gahum sa emperyo nga ginapaluyohan ang Satanasnon nga pagsimba. Mag-organisa kay kun dili bayaran mo kini sa imong kinabuhi. Ang matag kapanahonan aduna'y iyahang mga kabug-atan. Pananglitan ang dakung palas-anon sa kaulahiang kapanahonan mao ang kabug- atan sa mga bahandi, sa maharuhay nga mga pagkinabuhi ug manerbiyosong mga pagkaguul diha sa usa ka magubuton nga kapanahonan nga daw sa dili natong angay puy-an. Kining ikaupat nga kapanahonan morag aduna gayud og tataw nga palas-anon. Kadto mao ang supilon ang Roma, nga barugan ang Pulong bisan hangtud sa kamatayon. "Wala sila nahibalo sa laglum nga mga butang ni Satanas." Mora'g kini nga bersekulo nasipyatan sa mga komentarista tungod kay dili nila masabtan kung unsang doktrinaha o unsang mga kasinatian ang gipakahulogan niining pamulong. Simpli lang sa pagkamatuod kung unsa gayud ang gipakahulogan. Atong hibaloon una kung unsa ang laglum nga butang sa Dios, ug ang bali niini ang mamahimong laglum nga butang ni Satanas. Diha sa Mga Taga-Efeso 3:16. "Nga unta itugot Niya kaninyo, sumala sa kadagaya sa Iyang himaya, aron palig-onon kamo uban ang gahum pinaagi sa Iyang Espiritu diha sa tawo nga sa sulod; aron si Cristo pinaagi sa pagtoo magpuyo diha sa inyong kasingkasing; aron nga kamo, sa gipagamut ug gipaugmad diha sa gugma, mangalig-on kamo sa pagsabot uban sa tanang mga balaan kung unsa ang kasangkaron, ug gitas-on, ug kahaladmon, ug kahabogon; ug sa pagkasayod sa gugma ni Cristo, nga nagalabaw sa tanang pag-ila, aron mapuno kamo sa bug-os nga kahupnganan sa Dios." Karon sumala sa niining mga bersekulo, sa diha nga ang usa ka tawo masinati niya ang laglum nga mga butang sa Dios diha sa iyang kinabuhi, usa kini ka aktuwal nga personal nga kasinatian bahin sa Espiritu nga nagasulod sa pagpuyo sulod kaniya, ug ginahayagan ang iyang hunahuna sa kaalam ug sa pag-ila sa Dios pinaagi sa Pulong. Apan ang laglum nga butang ni Satanas mamaingon nga iyang paninguhaon nga gubaon kini. Kanunay gayud niyang paninguhaon nga maghimo og usa ka pangpuli para sa niini nga karealidad
ANG KAPANAHONAN SA IGLESIANG TIATIRA sa Dios. Unsaon niya pagbuhat niini? Tangtangon niya ang kahibalo mahitungod sa kamatuoran sa Dios - gubaon ang Pulong pinaagi sa pagbutang sa kinaugalingon niya mismo, "Diay, nag-ingon ang Dios?" Iya dayon pulihan ang personal nga Cristo sa atong espiritu. Buhaton niya gayud kini, sama sa pagpabuhat niya sa mao gihapon niini sa Israel; pinaagi sa usa ka tawong nagahari ingon nga hari imbis nga ang Dios. Igasalikway na ang kasinatiang natawo-na-pag-usab nga ang puli niini mao'y pagpamiyembro na sa iglesia. Nahipasulod ngadto nianang kapanahonan ang laglum nga butang ni Satanas. Ug ang bunga nianang laglum nga butang ni Satanas nga mao'y mga pagpamakak, pagpamatay ug makalilisang nga mga krimen migawas gikan niini. ANG MGA GANTI Pinadayag 2:26-29, "Ug kaniya nga magamadaugon, ug ang magatipig sa Akong mga buhat hangtud sa katapusan, kaniya igahatag Ko ang pagbulot-an ibabaw sa mga nasud: ug siya magahari kanila uban sa baras nga puthaw; ingon nga ang mga panudlanan sa mga magkokolon pagadugmokon: sumala usab sa Akong ginadawat gikan sa Akong Amahan. Ug igahatag Ko kaniya ang bitoon sa kaadlawon. Ang may igdulungog, kinahanglan magpatalinghug sa ginaingon sa Espiritu sa mga iglesia." "Kaniya nga magamadaugon, ug ang magatipig sa Akong mga buhat hangtud sa katapusan." Tataw kaayo sa mga pagpahayag sa Espiritu mahitungod sa mga buhat nga ginapaninguhaan sa Ginoo nga mahipakita ngadto sa mga Iyaha ang Iyang opinyon mahitungod sa matarung nga mga buhat. Upat ka higayon nga Iyang ginasulti ang mga buhat. Ug karon Iyang ginasulti, nga ang tawo nga padayon og matinud-anon nga nagabuhat sa Iyang mga buhat hangtud sa katapusan pagahatagan og gahum ibabaw sa mga nasud, ug mamahimong usa ka kusgan, may kasarang, dili-matarug nga nagahari kinsa mao'y malig-on kaayong makasugakod sa bisan unsa man nga kahimtang, nga bisan ang pinaka-makuyaw nga kaaway mahimo niining bungkagon kung gikinahanglan. Ang pagpakita niya sa paghari pinaagi og gahum mamahimong sama mismo nga iya gayud sa Anak. Makahibulong kini kaayo. Apan tan-awon nato kini nga saad basi sa kahayag sa maong kapanahonan. Ang gamhanan kaayong Roma nga pinaluyohan sa estado, nga mogamit og mga hari ug mga kasundalohan ug mga magbabalaod, ginapanggun-ob ug ginapangligsan ang tanan nga anaa sa atubangan niini. Minilyon ang gipamatay niya ug nagapangandoy nga magpamatay og minilyon pa nga dili moyukbo ngadto kaniya. Dili siya magpanuko sa pagpangpuwesto og mga hari o sa pagpalagpot kanila sa unsa mang panahon nga mahimo niya. Oo, ang iyang pagpanghilabut sa pagkamatuod mao'y nahimong hinungdan 275
276 USA KA PAGPADAYAG SA PITO KA MGA KAPANAHONAN SA IGLESIA nga nangalumpag ang mga nasud tungod nga matinguhaon gayud siya sa pagpamatay sa mga pinili sa Dios. Ang iyang mga buhat mao ang mga buhat sa yawa, kay siya nagapamatay ug nagapamakak sama sa gibuhat sa yawa. Apan magaabot ang adlaw kon diin magaingon ang Ginoo, "Dalha kining Akong mga kaaway sa Akong atubangan ug pamatya sila." Dayon makauban na sa mga matarung ang ilang Ginoo sa diha nga ang Iyang matarung nga kaligutgut moabot na ngadto sa mga mapasipalahon. Ang mga matarung nga nagaabot uban Kaniya diha sa himaya, magapukan niadtong mga nangguba sa kalibutan ug sa mga nanghatag og daku'g kadaot sa mga balaan sa Dios. Kadto ang kapanahonan sa pagpatahan sa aping, sa makalilisang nga kasakit; apan moabot ang usa ka adlaw kon diin mopatigbabaw ang kamatuoran ug kinsa man ang makalahutay sa kalayo niini ug maluwas? Ang tinubos lamang sa Ginoo. "Ug igahatag Ko kaniya ang bitoon sa kaadlawon." Sumala sa Pinadayag 22:16, ug sa II Pedro 1:19, si Jesus mao ang Bitoon sa Kabuntagon. "Ako mao ang gamut ug ang kaliwat ni David, ug ang masidlak nga bitoon sa kabuntagon." "Hangtud ang adlaw mobanagbanag, ug magasubang diha sa inyong kasingkasing ang bitoon sa kaadlawon." Ang Espiritu, busa, nagasaad og mahitungod Kaniya ngadto sa mga pinili niadtong Mangiub nga mga Kapanahonan ug dayon diha sa mga kapanahonan nga nagasingabut. Sama sa ato nang gisulti, ginapaila ni Jesus ang Iyang Kaugalingon uban sa mga mensahero sa matag kapanahonan. Ginadawat nila gikan Kaniya ang kapadayagan sa Pulong alang sa matag kapanahonan. Kining kapadayagan nga Pulong mao ang nagapagawas sa mga pinili sa Dios gikan sa kalibutan ug pasulod ngadto sa bug-os nga panaghiusa kang Jesus Cristo. Kini nga mga mensahero gitawag nga mga bitoon tungod kay nagasidlak sila pinaagi sa hinulam o sa gikaaninag nga kahayag sa Anak, nga mao si Jesus. Gitawag sila usab nga mga bitoon tungod kay sila mao ang "mga tiggunit sa kahayag" sa kagabhion. Mao nga diha sa kangitngitan sa kasal-anan, ilang ginadala ang kahayag sa Dios ngadto sa Iyang mga katawhan. Kini ang mga Mangiub nga Kapanahonan. Mangitngit gayud tungod kay ang Pulong sa Ginoo halos tibuok nang gitago ngadto sa mga tawo. Ang paghibalo mahitungod sa Labing Hataas halos miundang na. Gidaug sa kamatayon ang daku kaayo nga bahin sa mga magtotoo hangtud nga nanggamay na kaayo ang ilang panon. Ang mga butang sa Dios atua na sa iyahang pinakaubos niini hangtud niadtong tungora, ug daw sa sigurado na kaniadto nga mapildi ni Satanas ang mga tawo sa Dios. Kung aduna ma'y katawhan nga nagkinahanglan og saad nga makaangkon na og yuta nga walay gabii, kadto mao ang mga tawo niadtong Mangiub nga mga Kapanahonan. Ug mao
ANG KAPANAHONAN SA IGLESIANG TIATIRA kana kon ngano nga ang Espiritu nagasaad kanila og bitoon sa kabuntagon. Ginasultihan Niya sila nga ang Pangulong Bitoon, nga mao si Jesus, Nga nagapuyo sa Kahayag nga ang si kinsa man nga tawo dili makaduol, mao'y magadan-ag kanila didto sa umalabot nga gingharian pinaagi sa kaugalingon Niyang personal nga presensiya. Dili na Niya pagagamiton ang maong mga bitoon (ang mga mensahero) sa paghatag og kahayag ngadto sa kangitngitan. Kini si Jesus, na Mismo, nga inatubangay nga magapakigsulti ngadto kanila sa diha nga ginahatagan Niya sila'g bahin sa Iyang gingharian. Ang bitoon kini sa kabuntagon ang makita sa diha nga ang kahayag sa adlaw nagasugod na sa pagsubang. Pag ang atong Adlaw, (si Jesus) nagaabot na, wala na kinahanglana ang mga mensahero; Siya Mismo ang magahatud sa Iyang Mensahe sa kasadya; ug sa diha nga nagahari Siya sa Iyang gingharian, ug nagakinabuhi kita diha sa Iyang presensiya, ang kahayag sa Pulong mamahimong mas madan-ag na diha sa atong hingpit nga panahon. Unsa pa ba ang pangandoyon nato nga labaw pa kang Jesus Mismo? Dili ba Siya na ang tanantanan, ang mao'y Hingpit sa Tanantanan? Ang may igdulungog kinahanglan magpatalinghug sa ginaingon sa Espiritu sa mga iglesia. Amen. Oo, Ginoong Dios, pinaagi sa Imong Espiritu, tugoting mapatalinghugan namo ang Imong kamatuoran. 277
KAPITULO SIETE ANG KAPANAHONAN SA IGLESIANG SARDIS Pinadayag 3:1-6 Ug ngadto sa manolunda sa iglesia sa Sardis isulat mo kini; Mao kini ang mga pulong Niya Nga aduna'y pito ka espiritu sa Dios, ug pito ka mga bitoon; nasayod Ako sa imong mga buhat, nga ikaw may ngalan nga ikaw buhi, ug ikaw man patay. Magmatinukawon ka ug lig-ona ang mga butang nga nanghibilin, nga hapit na mamatay: kay ang imong mga buhat wala Ko makita nga hingpit sa atubangan sa Dios. Busa hinumdumi ang imong nadawat ug nadungog, ug tumana kini, ug paghinulsol. Kay kon dili ka man ugaling magtukaw, nan moanha Ako ingon sa kawatan, ug dili ka mahibalo unsang taknaa pagaanhaon Ko ikaw. Apan ikaw may pipila ka mga ngalan sa Sardis nga wala magbuling sa ilang mga bisti; ug sila magalakaw uban Kanako nga sinul-oban sa mga bisti nga maputi: kay mga takus sila. Sa ingon niini ang magamadaugon, pagasul-oban og mga bisti nga maputi; ug ang iyang ngalan dili Ko pagapapason gikan sa Libro sa Kinabuhi, hinonoa igasugid Ko ang iyang ngalan sa atubangan sa Akong Amahan, ug sa atubangan sa Iyang mga manolunda. Ang aduna'y igdulungog, kinahanglan magpatalinghug sa ginaingon sa Espiritu ngadto sa mga iglesia. SARDIS Ang Sardis mao ang kaulohan sa karaan nga Lydia kaniadto. Miagi kini gikan sa mga kamot sa mga monarka sa Lydia ngadto sa mga Persiahanon ug dayon ngadto na kang Bantugan nga si Alexander. Gibihag kini kaniadto sa Bantugan nga si Antiochus. Pagkahuman niadto ang mga hari na sa Pergamo ang mipuli sa pangagamhanan hangtud nga ang mga Romanhon na ang naghari. Gigun-ob kini sa mga linog ug mga hampak niadtong panahon ni Tiberius. Usa na kini karon sa tipun-og sa kagun-uban ug wala na'y pumupuyo. Importante kaayo kini nga siyudad sa pagpangpatigayon sa usa ka panahon kaniadto. Nag-ingon si Pliny nga dinhi naimbento ang paagi sa pagtina sa mga panaptong delana. Mao kadto ang sentro sa pagtina sa mga panaptong-delana ug paghablon sa mga karpet. Aduna og dakodako nga deposito sa pilak ug bulawan didto sa maong lugar ug gikaingon nga didto unang gigama ang bulawan nga mga salapi. Aduna usab kini og lugar kon diin ginabaligya ang mga ulipon.
280 USA KA PAGPADAYAG SA PITO KA MGA KAPANAHONAN SA IGLESIA Ang relihiyon niining siyudara mao ang malaw-ay nga pagsimba sa diosang si Cybele. Ang dagkung mga nalumpag sa maong templo makita pa sa gihapon. Inyong mahinumduman nga akong nasulti diha sa Kapanahonang Pergamo nga ang Babilonianhong konsepto mahitungod sa "inahan ug anak nga lalaki" naila ingon nga si Semiramis ug Ninus nahimo nang si Cybele ug Deoius sa Asia. Ang nahilambigit nga mga kinaiya sa niining duha nahimong hayag gayud samtang ato silang magkaabay nga ginalantaw. Siya ang dios nga adlaw; siya usab ang diosa nga bulan. Siya ang ginoo sa langit; siya usab ang reyna sa langit. Siya ang tigpahayag sa kamaayo ug kamatuoran; siya usab ang sa kabuutan ug kalooy. Siya ang tigpataliwala; siya ang babayeng tigpataliwala. Siya ang may yawi nga nagaabli ug nagasarado sa mga ganghaan sa kalibutan nga dili-makita; ug siya usab may kaparehong yawi nga mao sa gihapon ang ginabuhat. Siya ingon nga mao ang maghuhukom sa mga patay; siya usab ang mao'y nagatindog sa iyang tupad. Siya ingon nga gipatay, nabanhaw ug mikayab ngadto sa langit; siya usab nga lawasnon gidala didto sa iyang anak nga lalaki. Karon kining mao ra nga dios gihatagan og titulo nga Ginoo didto sa Roma: gitawag siya nga Anak sa Dios samtang ang maong babaye usab gitawag nga mao ang inahan sa Dios. Karon mao kana kung unsa ang atong nakaplagan kaniadto sa laing duha ka mga kapanahonan, kon diin ang konseptong "inahan ug anak nga lalaki" nakaangkon og grabe ka dakung bahin. Apan karon himatikdi nga sama kaniadto pa kini didto sa Babilonia nga ang pagsimba diha sa anak nga lalaki hinayhinay nagakaluya kay sa ang pagsimba pabor ngadto sa inahan, busa, literal nga hinayhinay niyang gipulihan ang mao nga anak. Makita nato sa niining kapanahonan nga ang paganong mga pagsimba didto sa Sardis mao ang pagsimba sa babaye. Si Cybele lang gayud, dili nga Cybele ug Deoius. Ang Anak literal nga gipulihan na sa maong inahan, nga gihatagan og mga kinaiyahan sa pagka-Dios. Ang bugtong butang lang nga buhaton sa tawo mao ang pagtan- aw sa nagkalainlaing mga titulo ug dumdumon ang maong maanindot nga mga kinaiya nga gipahinungod sa Iglesiang Romano ngadto kang Maria aron masabtan kon diin gayud naggikan ang relihiyon sa niining kapanahonan. Duha ka mga butang ang nagpaagni kanako sa hilabihan sa diha nga giusisa ko kini nga pagsimba kang Cybele. Ang
ANG KAPANAHONAN SA IGLESIANG SARDIS usa mao ang kamatuoran nga naggunit siya og usa ka yawi sama ni Janus nga mao'y naghatag kaniya sa mao rang kagahum nga sama kang Janus, (nga yawi sa langit ug yuta ug mga tinago) ug ang kamatuoran nga ginalapdusan kaniadto sa mga magsisimba ang ilang mga kaugalingon hangtud nga mangdugo ang ilang mga lawas, butang nga ginabuhat mismo karon sa mga Katoliko nga nagabati nga nagaantus sila sama sa Ginoo. Ang kamatuoran nga mao kini ang kapanahonan sa unang tinuod nga paghimulag gikan sa papanhong Roma nga milambo gayud, walay duhaduha nga nagpahinungdan kini kang propetisang Jezabel nga ipalig-on ug ipatigbabaw ang doktrina niya nga pagsimba kang Maria diha sa dayag nga pagbatok ngadto sa mga Protestante nga nagpanghiwala kang Maria og unsa man nga bahin diha sa plano sa Kaluwasan gawas sa pagkapili kaniya sa Dios ingon nga ang piniling ulay nga mao'y magsamkon sa Bata. Sa diha nga gihan-ay og ayo ni Luther ang doktrina sa pagpamatarung pinaagi sa pagtoo nanghawid sila diha sa mga buhat, sa mga pagpenitensiya, sa mga pagpangadyi ug uban pang mga pamaagi nga dili uyon sa Kasulatan. Ug sa diha nga gihimaya sa gawasnon nga mga Cristohanon ang Anak, gipalambo og samot sa mga Katolikong Romano ang ilang pagsimba kang Maria hangtud makita sa ika-baynte ka gatusan ka tuig (diha sa pagsupak ngadto sa pinakahataas nga Romanhong mga teologo) nga literal nga gituboy ni Papa Pius si Maria ngadto sa paghimaya diha sa usa ka lawas nga gibanhaw. Kana nga doktrina sa walay duhaduha mao'y usa nga gikan sa Babilonia mahitungod sa anak nga lalaki nga ginadala ang lawas sa inahan ngadto sa langit. Dili ikalimang kapanahonan sama mismo sa uban pa nga kapanahonan ug magapadayon kini nga ingon niana hangtud nga matapos kini didto sa linaw nga kalayo kon diin ang bigaon ug ang iyang kaanakan pagapatyon diha sa ikaduhang kamatayon. Mao na kana, ang pagsimba kang Maria, ang pagsimba kang Cybele. Lain pa'y ako, nahibalo ba mo nga si Cybele mao si Astarte nga gialagaran kaniadto ni Jezabel ingon nga mao ang babayeng pari niini ug mao'y hinungdan sa pagkapandol sa Israel tungod sa maulagon niyang mga seremonya nga iyang gipanghimo kaniadto? Oo, mao kana kung kinsa siya kaniadto diha sa Biblia. ikatingala nga nagapadayon kining ANG KAPANAHONAN Ang Sardisianhon o ang ikalimang kapanahonan sa iglesia milungtad gikan niadtong 1520 hangtud 1750. Kasagaran kini gitawag nga Kapanahonan sa Repormasyon. 281
282 USA KA PAGPADAYAG SA PITO KA MGA KAPANAHONAN SA IGLESIA ANG MENSAHERO Ang mensahero sa niining kapanahonan ang mao'y pinakanailhan nga mensahero sa tanan nga mga kapanahonan. Siya mao si Martin Luther. Si Martin Luther mao'y usa ka maalam nga iskolar nga madungganon ang mga gawi. Nagaeskwela siya kaniadto aron mamahimong usa ka abogado sa diha nga ang malaygayon nga balatian ug kamatayon sa usa ka suod niyang higala ang mao'y nakapahinuktok sa iya og ayo mahitungod sa espirituhanon nga kahimtang sa iyang kinabuhi. Misulod siya sa Augustinian nga kombento didto sa Erfurt niadtong 1505. Didto siya nagtuon og pilosopiya ug sa Pulong usab sa Dios. Gikinabuhian niya ang kinabuhi nga may mabug-at nga pagpenitensiya apan kadtong tanan nga mga panggawas lang nga mga buhat dili makapawagtang sa iyang mga pagbati sa kasal-anan. Miingon siya, "Akong ginapasakitan ang akong kaugalingon ngadto halos sa kamatayon aron makigdait sa Dios, apan anaa ako sa kangitngit ug dili ko kadto makaplagan." Ang bikaryo-heneral nga kapareho sa iya nga orden, si Staupitz, ang mitabang kaniya aron maangkon ang klarong panabut nga ang iyang kaluwasan gikinahanglan nga mao ang kasinatian sa usa ka pangsulod nga pagpamuhat kaysa usa ka rituwal. Tungod niini nga pagpadasig, samot pa gyud niyang gipangita ang Dios. Sa ulahi nahimo siyang usa ka pari. Sa gihapon dili pa siya luwas kaniadto. Nahimo siyang usa ka matinguhaon ug halawum nga magtotoon sa Pulong ug sa nahabilin pa nga teolohikanhong mga sinulat. Usa siya ka ginapangita pirme nga magtutudlo ug magwawali tungod sa kahalawum sa iyang kahibalo ug hilabihan kamatinuuron. Miadto siya sa Roma sa pagtuman sa usa ka panaad nga gisaad niya sa iyang kaugalingon. Didto niya nakita ang kawalay-kapuslanan sa ginapatuman sa simbahan nga mga buhat nga mao'y maghatud kono sa kaluwasan, ug ang Pulong sa Dios diretso nga mipukaw og ayo sa iyang kasingkasing, "Ang matarung mabuhi pinaagi sa pagtoo." Sa iyang pagbalik pauli ang maong ebanghelikong kamatuoran sa niining Kasulatan ang milukop sa iyang hunahuna ug napahilingkawas siya gikan sa sala ug natawo ngadto sa gingharian sa Dios. Wala magdugay pagkahuman niadto siya'y gipataas ngadto sa pagka-Doktor sa Dibinidad ug gihatagan og katungdanan, "sa pagtugyan sa tibuok niyang kinabuhi ngadto sa pagtoon ug matinuuron nga ipatin-aw ug panalipdan ang balaan nga Kasulatan." Kini ang iyang gibuhat, ug ingon niadto ang epekto nga ang iyang kasingkasing ug ang mga kasingkasing sa kadtong mga nakapalibot kaniya nakasentro gayud ngadto sa kamatuoran sa Pulong. Ang Pulong sa wala magdugay midangat ngadto sa dayag nga pagsupak sa mga pagpatuyang sa mga kredo ug mga doktrina sa simbahan.
ANG KAPANAHONAN SA IGLESIANG SARDIS Mao nga sa dihang nahimong papa si Leo X, ug miabot si John Tetzel aron mamaligya og mga indulhensiya para sa sala, walay mahimo si Luther kondili ang pagsukol batok sa niining pagpanudlo nga supak sa Kasulatan. Una, midahunog siya gikan sa pulpito batok niini ug gisulat dayon ang nabantug niyang 95 ka sinulat-nga-pahayag nga niadtong Oktubre 31, 1517, gipapilit niya kini didto sa pultahan sa Castle Church. Sulod sa hamubong panahon misilaub ang Germany ug misugod ang repormasyon. Karon hinumdumi nga dili lamang si Martin Luther ang nagprotesta sa Iglesiang Romano Katoliko. Usa lamang siya sa daghan kaniadto. Gisalikway sa uban ang paghatag sa mga papa ngadto sa kaugalingon niini og yutan-on ug espirituhanong gahum, ug bisan ngadto sa mga papa nagkaaduna og gagmay og temporaryo nga mga pag-reporma. Oo, aduna'y daghang uban pa nga nagpasaka og mga hilisgutanan, apan ang bahin kang Luther, hinog na ang panahon sa Dios alang sa usa ka piho nga kalihukan nga mamahimong sinugdanan sa pagpahauli sa iglesia paingon sa usa ka pagbubo sa Espiritu Santo ayha na sa mas ulahi nga panahon human niadto. Karon si Martin Luther, mismo, usa ka maigmat nga Cristohanon nga puno sa Espiritu. Siya'y pihong usa ka tawo sa Pulong kay siya dili lang nga aduna'y dakung kainit sa pagtoon niini kondili ang maihatud kini ngadto sa tanan aron nga mahimo kining ikinabuhi sa tanan. Iyang gihubad ang Bag-ong Tugon ug gipanghatag kini ngadto sa mga tawo. Kini nga mahago nga buhat siya mismo ang nagbuhat, nga ginatul- id ang usa ka bahin sa sinulat sa makabaynte ka higayon. Gipalibotan niya ang iyang kaugalingon og usa ka pundok sa mga iskolar sa Hebreo nga gilangkuban og mga Judio ug gihubad ang Daang Tugon. Kining malungtaron nga buhat ni Luther sa gihapon mao ang buhat nga nahimong basihanan sa tanang sunodsunod nga mga pagpamuhat sa Kasulatan didto sa Germany. Usa siya ka gamhanan nga magwawali ug magtutudlo sa Pulong, ug gipangusgan ilabina sa unang mga tuig sa iyang kabantugan ngadto sa publiko, nga ang Pulong mao lang ang bugtong sukaranan. Mao nga batok siya sa buhat ingon nga usa ka pamaagi sa kaluwasan ug sa bautismo ingon nga usa ka pamaagi nga mabag-o ang kinabuhi. Gitudlo niya ang pagpataliwala ni Cristo nga walay kahilambigitan ang tawo sama sa niadtong orihinal ug Pentecostal nga konsepto. Usa siya ka tawo nga bug-os ka mainampoon ug nahibalo nga sa dihang mas daghan siyang kinahanglan buhaton, ug nga labi pang naapurahan siya sa panahon, labi pa nga ginahatag niya ang iyang panahon ngadto sa Dios diha sa pag-ampo aron nga makasigurado sa makapatagbaw nga mga resulta. 283
284 USA KA PAGPADAYAG SA PITO KA MGA KAPANAHONAN SA IGLESIA Nasayod siya kung unsa gayud ang pagpakigbugno sa yawa ug gikaingon niadto nga si Satanas usa ka adlaw nagpakita kaniya sa dayag, ug gilabay niya kini og sudlanan sa tinta, aron pahawaon kini. Ang usa pa ka higayon giadtoan siya og duha ka panatiko aron haylohon siya nga moapil kanila sa paghingilin sa tanang mga pari ug mga Biblia. Naila niya ang espiritu sa sulod kanila ug gipapahawa niya sila. Nahisulat kini mahitungod kang Dr. Martin Luther, diha sa Sauer's History, sa Volume 3, panid 406, nga siya'y, "usa ka propeta, ebanghelista, magsusulti og laing mga dila, maghuhubad, diha sa usa ka tawo, nga sinangkapan sa tanang siyam ka mga gasa sa Espiritu." iyang kasingkasing pinaagi sa Ang nagpapukaw sa Espiritu Santo, ug nga mao ang gamay'ng lunhaw nga minggitib nga nagpatimaan nga nagabalik na ang kamatuoran sa iglesia sama sa pagkaila niini didto sa Pentecostes, mao ang doktrina sa pagpamatarung: ang kaluwasan pinaagi sa grasya, nga walay labot ang mga buhat. Naila ko nga si Dr. Luther dili lamang nga mitoo, ug nagwali lamang, sa pagpamatarung, kondili mao kadto ang iyang nag-unang tema maingon nga kinahanglan mamahimong ingon niana gayud kini kay mao kana ang kinaunhan nga doktrina sa kamatuoran sa Pulong. Siya'y pagailhon sa walay katapusan ingon nga mao ang instrumento sa kamot sa Dios nga nagpabalik sa niining kamatuoran. Siya mao ang ikalimang mensahero ug ang iyang mensahe mao'y, "ANG MATARUNG MABUHI PINAAGI SA PAGTOO." Siguradong atong angkonon nga nasayod siya ug nagtudlo nga kita managpadayon pinaagi sa pagtoo ngadto sa pagtoo. Ang makahibulong niyang pagpanabut mahitungod sa labing-hataas nga gahum, pagpili, predestinasyon ug uban pa nga kamatuoran nagapakita kaniya ingon nga usa ka halangdong tawo sa Pulong, bisan pa man akong ginasulti pag-usab, sama sa ginasulti sa mga magsasaysay, gigamit siya sa Dios aron dad-on ang mga tawo sa sukaranan sa Dios batok sa mga buhat - "Ang matarung mabuhi pinaagi sa pagtoo." Karon sama sa gisulti ko na, kini nga kapanahonan gitawag sa mga magsasaysay, ang Panahon sa Repormasyon. Eksakto gyud kana. Ingon niana kini kaniadto. Kinahanglan nga ingon niana kini tungod kay si Martin Luther usa ka repormador, dili usa ka propeta. Karon nahibalo ako nga ginatawag siya nga usa ka propeta sa libro sa kasaysayan, apan wala kini nagapasabot nga husto ang libro sa kasaysayan, kay walay nahisulat mahitungod kang Martin Luther nga nagapahimo kaniyang takus ingon nga usa ka matuod nga propeta sa Dios diha sa kahalangdon nga kahulogan nianang pulonga sumala sa Kasulatan. Usa siya niadto ka maayo nga magtutudlo nga aduna'y mga kapadayagan sa Espiritu diha sa iyang kinabuhi ug ginadayeg
ANG KAPANAHONAN SA IGLESIANG SARDIS nato ang Dios tungod niana. Mao nga wala niya nahimo ang pag-agak sa iglesia balik sa tibuok kamatuoran sama sa mahimo sa usa ka tawong sama sa apostol nga si Pablo nga parehong apostol ug propeta. Karon samtang nga nagpadayon ang panahon makita nato ang dakung kabag-ohan sa paagi sa pagpahigayon niya sa mga buluhaton nga gikahilambigitan niya. Sa una maaghup siya, wala'y gikahadlokan, pagkamapailubon ug pirmi nagahulat sa Dios sa paghusay sa mga problema. Apan pagkadaghan na dayon ang misugod sa pagpailalum sa iyang pundok. Ang ilang katuyoan sa tinuod dili espirituhanon. Diay aduna sila'y mga pulitikanhong hinungdan. Gusto nilang gubaon ang gisangon nga yugo kanila sa papa. Wala nila magustohi ang pagpadala og kuwarta ngadto sa Roma. Mialsa ang mga panatiko. Wala magdugay nadalahig na siya sa pulitikanhong mga butang ug sa mga pagdesisyon nga sa tinuod nahigawas na sa nasakupan sa iglesia gawas lamang kung ang iglesia pinaagi sa pag- ampo, sa pagwali ug sa pagkinabuhi mahimong motukod og usa ka sukaranan nga angay sundon. Kining mga problema sa pulitika samot nga midaku hangtud nga napuwersa siya ngadto sa usa ka dikapanalipdan nga posisyon bahin sa pagpataliwala tali sa mga agalon ug mga mag-uuma. Sayup kaayo ang iyang mga pagdesisyon nga nahitabo ang usa ka pag-aklas ug linibo ang nangamatay. Maayo ang iyang mga katuyoan, apan sa makausa pa nga mapahanugotan niya nga mahilambigit pag-usab ang iyang kaugalingon sa usa ka pang Simbahan-Estado nga Ebanghelyo pagaanihon niya gayud ang alimpulos. Apan bisan pa nianang tanan, gigamit sa Dios si Martin Luther. Dili mahimong isulti nga sayup ang iyang mga katuyoan. Ang masulti lang nga nasayup ang iyang mga pagdesisyon. Sa pagkamatuod kung ang mga Lutheran makabalik lang sa iyang pagtolon-an ug alagaran ang Dios sama sa pag-alagad Kaniya sa niining maloloy-on nga igsoon, nan sigurado nga kana nga mga tawo mamahimong usa ka kadungganan ug pagdalayeg ngadto sa dakung Dios ug Manluluwas, si Jesus Cristo. ANG PAGPANGAMUSTA Pinadayag 3:1, "Mao kini ang mga pulong Niya Nga aduna'y pito ka Espiritu sa Dios, ug pito ka mga bitoon." Sa makausa pa sama sa nag-una nga upat ka mga kapanahonan ginapadayag kanato sa Espiritu ang atong puno sa grasya nga Ginoo pinaagi sa pagsaysay sa makahibulong Niyang mga kinaiyahan. Sa niini nga higayon samtang nga nagatindog Siya sa taliwala sa iglesia, makita nato Siya nga 285
286 USA KA PAGPADAYAG SA PITO KA MGA KAPANAHONAN SA IGLESIA ang maong Usa nga may pito ka mga Espiritu sa Dios ug pito ka mga bitoon. Naila nato kung kinsa ang maong pito ka mga bitoon, apan gikinahanglan natong hibaloon kung unsay ginapahanungdan sa pito ka mga Espiritu. Kining mao ra nga hugpong sa mga pulong makita sa makaupat ka higayon diha sa Basahon sa Pinadayag. Pinadayag 1:4, "Gikan sa pito ka mga Espiritu Nga anaa sa atubangan sa Iyang trono." Pinadayag 3:1, "Mao kini ang mga butang nga ginaingon Niya Nga aduna'y pito ka Espiritu." Pinadayag 4:5, "Ug gikan sa trono nagagula ang mga kilat ug mga dalogdog ug mga tingog: ug may pito ka lamparahan nga kalayo nga nagadilaab sa atubangan sa trono, nga mao sila ang pito ka Espiritu sa Dios." Pinadayag 5:6, "Ug nakita ko, ug, ania karon, sa taliwala sa trono ug sa upat ka mga binuhat nga buhi, ug sa taliwala sa mga anciano, ang usa ka Cordero nga nagatindog nga daw gipatay, nga may pito ka mga sungay ug pito ka mata, nga mao ang pito ka mga Espiritu sa Dios nga gipadala ngadto sa tibuok nga yuta." Sa sugod pa lang, siguradong masayran nato nga kini nga mga bersekulo wala nagatudlo og bag-o ug supak nga doktrina sa Juan 4:24a "Ang Dios Usa (usa ra) ka Espiritu." Pero sama kini sa I Mga Taga-Corinto 12:8-11 kon diin makita nato ang maong USA ka Espiritu nga nagapadayag sa Iyang Kaugalingon sa SIYAM ka mga pamaagi. Busa masayran nato nga ang maong pito ka mga Espiritu sa Dios nagakahulogan kini nga usa ra ug mao sa gihapon nga Espiritu nga nagapakita diha sa pito-ka-pilo ka pamaagi. Karon diha sa Pinadayag 4:5 kining mao rang pito ka mga Espiritu gitawag og "mga lamparahan nga kalayo nga nagadilaab" sa atubangan sa Ginoo. Tungod nga si Juan sa kanunay walay uban gamiton kondili ang mga simbolo sa Daang Tugon diha sa Pinadayag atong adtoan ang Daang Tugon ug hibaloon gikan sa Proverbio 20:27 nga "ang espiritu sa tawo mao ang lamparahan sa Ginoo." Kining pito ka mga espiritu makaplagan nga may kahilambigitan sa tawo. Si Juan nga Bautista diha sa Juan 5:35 gitawag nga "usa ka nagsiga nga suga" nga angay maihubad ingon nga "nagasiga nga lamparahan." Diha usab sa Pinadayag 5:6 giila ingon nga pito ka mga mata ang maong pito ka mga Espiritu. Diha sa Zacarias 4:10, "Kay kinsa ba ang nagtamay sa adlaw sa mga magagmay'ng butang? kay kining pito magamaya, ug makakita sa tunton diha sa kamot ni Zorobabel; kini sila mao ang mga mata sa Ginoo." Klaro kaayo nga ang pulong, "sila" nagapahanungod og mga tawo. Busa makita nato nga ang mga mata sa Ginoo sa niining higayon mao'y mga tawo - siyempre sila'y dinihogan nga mga kalalaken-an, puno sa Espiritu Santo, kay ang mga ministerio sa Dios wala sa gahum sa tawo kondili iya gayud sa Espiritu Santo. Klaro nga kung hiusahon nato ang atong
ANG KAPANAHONAN SA IGLESIANG SARDIS mga nakaplagan sa Kasulatan nga ang maong pito ka Espiritu sa Dios nagapahanungod sa nagpadayon nga ministerio sa mao gihapon nga Balaang Espiritu diha sa kinabuhi sa pito ka mga kalalaken-an nga kanila haduol kaayo ginapaila sa Dios ang Iyang Kaugalingon. Sila ang Iyang mga mata, ug sila ang Iyang mga lamparahan. Sayon makita kung kinsa kining pito ka mga kalalaken-an tungod kay ang sunod nga mga han- ay sa mga pulong nagatawag kanila nga pito ka mga bitoon nga naila na nato ingon nga mao ang pito ka mga mensahero sa pito ka mga kapanahonan. Pagkatahum niana. Kita n'yo, tinuyo ang bitoon aron sa pagreplektar sa kahayag sa panahon sa kagabhion, tungod nga wala na ang adlaw. Ingon-ana usab ang mensahero (gitipo ingon nga usa ka bitoon) nga sa matag kapanahonan mao ang magreplektar sa kahayag sa Anak. Ila kini tanan ginabuhat pinaagi sa Balaang Espiritu. Si Pablo mao ang unang mensahero ug nag-ingon siya diha sa Mga Taga-Galacia 1:8 nga bisan si kinsa man nga manolunda, kinsa man nga mensahero, kinsa man nga kapuli, bisan kinsa pa man siya - kung miwali siya og lahi nga ebanghelyo gawas sa kung unsay giwali ni Pablo, ipatunglo siya. Nasayod si Pablo nga human sa iyang paggikan magasulod ang mabangis nga mga lobo. Nakahibalo siya nga si Satanas, mismo, mahimong motungha ingon nga usa ka manolunda sa kahayag busa unsa pa kaha ang iyang mga ministro. Mao nga nagapahamatngon siya nga kining Ebanghelyo magapabilin nga mao ra sa gihapon. Karon nangbautismo si Pablo sa Ngalan ni Jesus ug gibautismohan pag-usab ang mga tawo nga wala natuslob sa ingon niana. Iyang gipahamutang ang iglesia sa kahan-ayan ug nagtudlo sa husto nga paggamit sa mga gasa sa Espiritu ug gipalig-on nga ang mga niini kinahanglan magpabilin sa iglesia hangtud nga moabot si Jesus. Mao nga ang nagsunod nga mga mensahero, ang tanang nahibilin nga unom, mamahimo nga pinaagi sa mao ra nga Espiritu Santo, magasiga pinaagi sa mao ra nga kalayo ug magahatag sa mao ra nga kahayag sa Ebanghelyo ni Jesus Cristo ug maganunot kanila ang mga ilhanan. Nahimo bang takus si Ireneo? Oo. Nahimo bang takus si Martin? Oo. Si Columba kaha? Oo. Si Martin Luther kaha? Sigurado gayud. Si Wesley kaha? Oo sir, aduna siya kaniadto og dakung ministerio ug naiampo pa man gani ang iyang kabayo aron maayo ug naayo kini. Mao kana. Pito ka mga kapanahonan sa iglesia ug pito ka mga mensahero nga magkapareho, ug gikapahayag ni Pablo ang tunglo ngadto sa kinsa man nga nagaingon nga siya usa ka mensahero apan aduna'y lahi nga ebanghelyo ug nagkinabuhi diha sa usa ka lahi nga kahayag. Karon kanang ulahi ko nga pamahayag nagatakdo kaha sa uban pa nga bahin sa Pulong? Oo. Ginaingon kini diha sa Pulong nga ang si kinsa man nga tawo nga nagadugang 287
288 USA KA PAGPADAYAG SA PITO KA MGA KAPANAHONAN SA IGLESIA sa niining libro o nagataktak gikan niini, pagahampakon siya ug pagahukman og silot sa Dios. Nag-ingon ang Dios, "Igadugang Ko ang mga hampak nga nahisulat niining libroha o pagataktakon Ko ang iyang bahin gikan niini nga Libro sa Kinabuhi." Pinadayag 22:18. Busa makita nato nga ang Pito ka mga Espiritu nagapahanungod gayud sa maong Usa ra nga Espiritu sa Dios nga ginabuhat ang kabubut-on ug Pulong sa Dios diha sa nagkalainlaing mga henerasyon. Gusto kong ihulagway kana gikan sa Pulong. Ang Espiritu sa Dios gamhanan nga atua kang Elias kaniadto. Dayon kanang mao ra nga Espiritu miabot kang Eliseo diha sa usa ka duha-ka-pilo nga pagka- epekto. Dayon sa gatusan ka mga tuig human niadto, ang mao ra nga Espiritu Nga ginatawag nato nga Espiritu ni Elias aron sa paghulagway sa ministerio Niini, miabot usab diha kang Juan nga Bautista. Usa ka adlaw ang kanang mao ra nga Espiritu nga nagpaila pinaagi sa mao ra nga matang sa ministerio magaabot diha sa usa ka tawo para sa katapusan sa kapanahonan sa iglesiang Gentil. Usab: nagaingon ang Kasulatan nga gidihogan sa Dios si Jesus nga Taga-Nazaret og Espiritu Santo ug gahum ug milakaw Siya sa pagbuhat og mga kaayohan, ginaayo ang tanang mga gisakit sa yawa. Sa diha nga mokayab na niadtong higayona si Jesus giingnan Niya ang Iyang mga tinun-an nga maghulat sila hangtud sa Pentecostes kon diin nianang panahona ang mao mismong Espiritu nga anaa Kaniya magabalik ug magaabot diha kanila ug pun-on sila. Dayon kanang lawas (ang iglesia) nga "gitawag pagawas" mamahimo nga mao ang Iyang puli diri sa kalibutan, nagapuli sa Iyang lugar. Ug tungod nga kanang mao ra nga Espiritu Nga anaa kaniadto Kaniya mamaanaa kanila, ilang pagabuhaton ang mao mismong mga buhat. Ug ang si kinsa man nga mga tawo nga mao'y tinuod nga Lawas ni Jesus Cristo (ang tinuod nga iglesia) magapakita sa mao rang mga buhat sama sa gibuhat kaniadto ni Jesus ug sa iglesia sa Pentecostes tungod kay ang mao ra nga Espiritu mamaanaa kanila. Ang bisan unsa man nga laing iglesia nga wala ang Espiritu ug ang maong mga pagpakita may tulubagon gayud sa Dios. Ginaingon usab dinhi nga kining pito ka mga bitoon, o ang pito ka mensahero ngadto sa pito ka mga kapanahonan anaa sa Iyang kamot. Ginagunitan Niya sila. Inyo sa gilayon mahibaloan nga kung nagunitan Niya sila sa Iyang kamot apil sila sa Iyang gahum. Mao kana kung unsa ang ginapakahulogan sa kamot. Nagakahulogan kini og gahum sa Dios! Ug sa awtoridad sa Dios. Wala ni usa kanila ang miabot sa kinaugalingon niyang gahum ug awtoridad. Mao kana ang gisulti ni Pablo. Wala gyu'y mangahas. Nagkinahanglan kini og awtoridad sa Dios ug gahum sa Espiritu Santo. Ginawali
ANG KAPANAHONAN SA IGLESIANG SARDIS ang Maayong Balita pinaagi sa awtoridad sa Dios diha sa gahum sa Espiritu. Kini nga mga kalalaken-an gihatagan tanan sa Espiritu Santo og gahum. Nangbarug silang tanan batok sa kalibutan. Ilang mahimo kana. Sila'y mga puno sa Dios. Sila'y mga GIPADALA o gihatagan og awtoridad sa Dios DILI sa kinaugalingon o sa ubang tawo. Karon naangkon nila kung unsay dili maangkon sa kalibutan. Nag-ingon si Jesus nga kung mobiya na Siya igapadala Niya ang Iyang Espiritu Nga ang kalibutan dili makadawat. Husto kana. Ang kalibutan, o ang mga sistema sa kalibutan dili makadawat Kaniya. Mao kana kung unsa ang organisasyon - sistema kini sa kalibutan. Pakitai ko og iglesia sa kalibutang sistema nga puno sa Espiritu Santo. Gusto kong makita kini. Kung makapakita kamo kanako og ingon niana nga iglesia nakakaplag kamo og sayop sa Pulong. Wala sir. Wala ni usa sa niining mga mensahero ang nag- organisa. Mahimong gipalagpot sila o migawas tungod kay nagkaaduna sila'y konbiksyon bahin sa sala sa organisasyon. Unsaon man pagkahimo nga maanaa sa organisasyon ang Balaang Espiritu sa diha nga ang organisasyon ang nagakuha sa lugar sa Espiritu ug ang denominasyon ang nagakuha sa lugar sa Pulong? Hinumdumi, "Ang organisasyon" mao'y "KAMATAYON." Dili mahimong uban pa. Pag ang kalibutan na ang nagadumala, nagahawa ang Espiritu. Oo, ang Espiritu dili pito ka mga Espiritu kondili USA RA. Siya sa kanunay mamahimong mao ra sa gihapon ug mamuhat sa mao ra gihapon. Ug ang maong pito ka mga mensahero magkaaduna og mao ra nga Espiritu ug magatudlo sa mao ra nga Pulong ug magkaaduna og mao ra nga gahum. Ug kung ang iglesia mao ang matuod nga iglesia magkaaduna kini og mao ra mismo nga Espiritu ug Pulong ug mga pagpamuhat sa gahum nga aduna kanila kaniadto sa Pentecostes. Pinaagi sa kasinatian mamahimo kini nga usa ka iglesiang Pentecostes; ug magkaaduna'y mga pagsulti diha sa laing mga dila, ug mga paghubad niini ug propesiya ug mga pagpang-ayo. Mamaatua ang Dios sa taliwala niya ug igapahayag sa Dios ang Iyang Kaugalingon diha sa taliwala niya sama sa Iyang ginabuhat sa una pa. Alleluya! Ug DILI siya mamahimo nga inorganisa. Ayaw kalimti kana. Karon makita nato nga ginapadayag ni Jesus Cristo ang Iyang Kaugalingon sa tanang kapanahonan pinaagi sa Iyang Espiritu diha sa mga mensahero. Sama sila sa kung unsa si Moises ngadto sa mga anak sa Israel. Sama nga aduna siya og kapadayagan para sa iyang adlaw, mao usab ang matag mensahero nga aduna'y kapadayagan sa Dios ug ministerio alang sa maong panahon. Busa sa makita nato nga ang maong mga mensahero anaa sa Iyang kamot, makita nato ang Ginoo nga ginapaila ang Iyang Kaugalingon nga nag-uban Siya sa 289
290 USA KA PAGPADAYAG SA PITO KA MGA KAPANAHONAN SA IGLESIA niining mga kalalaken-an ug ginahatag Niya sa mga niini ang Iyang gahum. Dili lang igo nga ginahilambigit Niya ang Iyang Kaugalingon sa tibuok iglesia, nga nakita nato sa diha nga makita Siyang nagatindog sa taliwala sa maong pito ka lamparahan nga bulawan. Dili usab igo bisan nga makita nato ang lima-ka-pilo nga ministerio diha sa Mga Taga-Efeso kuwatro (mga apostoles, mga propeta, mga magtutudlo, mga ebanghelista, mga pastor). Kay sa matag kapanahonan ang iglesia nagakahisalaag, ug dili nga ang yanong mga miyembro lang kondili ang grupo sa mga ministro - mga magbalantay nga sayup mao man usab ang mga carnero. Ginadala dayon sa Dios ang Iyang Kaugalingon sa maong esena ingon nga mao ang Pangulong Magbalantay diha sa mga ministerio sa niining pito ka mga kalalaken-an aron agakon ang Iyang mga katawhan pabalik sa kamatuoran ug sa madagayaong gahum sa niana nga kamatuoran. Anaa ang Dios sa Iyang mga katawhan - sa tanan Niyang mga katawhan, kay ang si kinsa man nga walay Espiritu ni Cristo kini siya dili Iya. Ug Siya mao ang Pulong. Mao kana ang mamahimong Pulong nga naila diha sa mga tawo. Apan gibutang Niya ang usa ka espesyal nga kapangulohan sa niini nga mga kalalaken-an nga gikan sa Iya mismong pagpili ug pinaagi sa pagbulot-an sa Iya mismong kabubut-on. Kausa ra sila nga nagatungha sa matag kapanahonan. Ang mao ra sa gihapon kini nga Espiritu ang anaa kanila. Daw sa unsa ka halayo kini nga supak sa pagtolon-an sa Roma. Aduna sila'y tawo nga sila mismo ang nagpili - usa pagkahuman sa usa - nga wala ni usa ang nagapamunga og gahum sa Dios - wala ni usa ang nagapabilin sa Pulong sa Dios - ang matag usa wala nagauyon sa usa nga nauna kaniya ug ginadugang kung unsa man ang gusto niya sama nga daw siya'y Dios. Wala ang Dios diha niini. Apan anaa Siya sa Iyang mensahero ug siya nga magkaaduna og kahupnganan sa Dios mosunod gayud sa mensahero ingon nga ang mensahero usa ka nagasunod sa Ginoo pinaagi sa Iyang Pulong. "Kaniya nga aduna'y pito ka Espiritu sa Dios, ug pito ka mga bitoon," Pinadayag 3:1. Sama nga gipaila sa niining mao ra nga Ginoo ang Iyang Kaugalingon sa tawo pinaagi sa pagpakatawo, Iya ginapaila pag-usab ang Iyang Kaugalingon sa tawo pinaagi sa Iyang Espiritu sulod sa tawo. "Akoa ang mga niini," ang ginaingon sa Ginoo. Ang maong pito ka mga mensahero nga puno-sa-Espiritu iyaha sa Ginoo. Mahimo nga ginasalikway sila. Mahimo nga ginaduhaduhaan sila. Tinuod nga, sa hunahuna sa tawo mahimo nga daw sa dili gani sila takus - bisan pa niana, sila ang mga mensahero alang sa ilang kapanahonan. Migamit ang Dios og usa ka Abraham (namakak siya), migamit Siya og usa ka Moises (misupil siya), usa ka Jonah (wala siya
ANG KAPANAHONAN SA IGLESIANG SARDIS mituman), usa ka Samson (nakasala siya), usa ka David (nagpatay siya). Migamit usab Siya og usa ka Joshua, ug usa ka Joseph. Ug mas labaw ang gidaghanon sa kadtong mga may grabeng kasaypanan kay sa kadto nga medyo og hingpit ang kasaysayan sa kinabuhi. KADTONG TANAN KANIADTO, UG ANG NIINI KARON IYAHA. Walay mangahas nga ilimod kana. Iya gigamit sila sa ug pinaagi sa Balaang Espiritu nga Iyang gibutang sa sulod kanila. Ngadto sa ilang Ginoo mahimo nga sila mibarug o napakyas. Ug diha kanilang tanan natuman ang gamhanan nga kabubut- on sa Dios. Pasagdi nga sulayan kini ipanghimakak sa pangyutan-on nga kasaysayan, magapabilin kini sa gihapon. Ang eternal nga Dios sa gihapon nagalakaw sa taliwala sa bulawan nga mga lamparahan ug nagapadala sa Iyang mga mensahero pinaagi sa Iyang Espiritu nga dala ang Pulong ngadto sa mga tawo diha sa matag kapanahonan. ANG PAGBADLONG Pinadayag 3:1b, "Nasayod Ako sa imong mga buhat, nga ikaw may ngalan nga ikaw buhi, ug ikaw man patay." Pinadayag 3:2b, "Kay ang imong mga buhat wala Ko makita nga hingpit sa atubangan sa Dios." Karon dinhi, gayud, mao ang usa ka talagsaon kaayo nga butang. Sa matag kapanahonan hangtud niining puntoha gidayeg sa Espiritu una sa tanan ang matuod nga mga magtotoo, ug gibadlong dayon ang mini nga punoan. Apan sa niining panahon aduna gayu'y mapatuyangon nga dili-pagpanumbaling ngadto sa Ginoo ug sa Iyang Pulong nga ang tibuok mensahe sa niining ikalimang kapanahonan nagalanog og pagkondena. "Nasayod Ako sa imong mga buhat." Unsa ba kini nga mga buhat nga miabot sa atubangan sa Ginoo ug nga nahimong hinungdan sa Iyang pagkawala-mahimuot? Bueno, nahibalo kamo nga ang matag kapanahonan nagalagpas ngadto sa sunod niini nga kapanahonan, busa aduna kita og pagpadayon sa mga buhat sa ikaupat nga kapanahonan ngadto sa ikalima. Kini nga mga buhat sama sa inyo na gayud nahibaloan mao'y: 1. Ang kapangulohan sa Balaang Espiritu gipulihan na sa tawhanong herarkiya. 2. Ang putli nga Pulong sa Dios ug ang libre nga mga kaayohan niini alang sa tanan nga tawo gipalagpot tungod sa mga kredo, mga dogma, mga mando sa simbahan, ug uban pa. 3. Ang pagsimba diha sa Espiritu ug ang Mga Gasa sa Espiritu ug tanan nga napahinungod sa matuod nga pang- katilingbanon nga pagpakig-fellowship sa mga balaan gipadaplin aron ipuli ang liturhiya ug ang literal nga pagsimba sa diosdios, paganhon nga mga kapiyestahan, ug uban pa. 291
292 USA KA PAGPADAYAG SA PITO KA MGA KAPANAHONAN SA IGLESIA 4. Ang pagsimba-kang-Maria nagaangkon na kaniadto og mas daku nga bahin diha sa Cristohanon nga pagsimba, hangtud nga nakaangkon na gayud siya og lugar diha sa pagka-Dios ug gipaubos ang Anak gikan sa Iyang hataas nga puwesto ingon nga mao ang labaw sa tanan ngadto sa pagka- ilalum sa usa ka tawo nga gitawag og papa, nga nagtawag sa kaugalingon niini nga puli kono ni Cristo. Kadtong mga mibatok sa niining mapintas nga anticristo nga iglesia gipamatay. Kadtong mga nanagpabilin niini nakaplagan nila ang ilang kaugalingon nga mga sunod- sunoran sa simbahan bisan sila mga mag-uuma o mga hari man. Dili sila ang tag-iya sa ilang kinabuhi, ug dili usab si Cristo ang tag-iya sa ilang kinabuhi, apan ang lawas, kalag, ug espiritu nila gipanag-iya na sa Iglesia sa Roma. Nagahisgot sila mahitungod sa dugo ni Cristo, apan bisan pa niana ginapalit nila pinaagi sa kuwarta ang ilang kaluwasan, ug gipalit ang kapasayloan sa mga sala nga kondili man pinaagi sa bulawan pinaagi sa pagpenitensiya. Ang mga mas bahandianon kanila nakakaplag og usa ka makapalipay nga kahimtang sa diha nga gitugotan sila ni Papa Leo X sa pagpalit og mga indulhensiya para sa wala pa nangahimo nga mga sala aron maplano nila ang makalilisang nila nga mga krimen nga dili mabug-at sa konsensya ug padayonon kini dayon sa pagbuhat, sa pagkahibalo nga gipasaylo na sa papa ang ilang mga sala. Gitago gikan kanila ang Pulong sa Dios, busa kinsa man ang makahibalo sa kamatuoran! Tungod kay ang kamatuoran nagagikan lamang sa Pulong, napriso kaniadto ang mga tawo didto sa bilanggoan sa Iglesiang Romano, nga nagahulat sa kamatayon, ug nga human sa kamatayon ang paghukom na. Apan ang dakung bigaon, nga nahubog sa dugo sa mga martir ug walay paghunahuna sa paghukom, mabangis nga misarasay sa pagpatay og mga tawo pinaagi sa espirituwal ug pisikal nga kamatayon. Karon paingon sa katapusan sa ikaupat nga kapanahonan nga mao ang mamahimong sinugdanan usab sa ikalima nga kapanahonan, ang pagsakup sa mga Turko sa Constantinople mao ang nagpadala sa batid nga mga iskolar sa Sidlakan nga dala ang Griyego nilang mga sinulat ngadto sa Kasadpan. Mao nga ang kaputli sa Pulong ug ang pagtolon-an sa matuod nga mga magtotoo naipakaylap. Ug dili lamang nga mahinungdanon kaayo kadto nga maayong mga magtutudlo kondili nadiskubre usab ang pagka-imbento sa kung unsa ang nahimong basihanan sa atong modernong mga imprentahanan karon, nga mao'y nagpahigayon sa pagpanggama sa mga libro. Mao nga nahibaloan nato nga ang dakung kagutom ug pagpanginahanglan sa Biblia matubag na. Nagpatungha ang Dios og daghang maisogon nga mga lalaki nga usa sa mga niini si Luther. Si Calvin ug si Zwingli mao'y duha sa
ANG KAPANAHONAN SA IGLESIANG SARDIS nabantog niini ug gawas pa niini aduna'y daghan, daghan pa nga dili kaayo inila. Pero, bisan pa niana ang tanan wala kadto makawang, ang gamhanang buhat sa Dios sa tinuod lang nahibabagan sa niining mga tawo mismo. Sa usa ka butang, WALA nila gibatokan ang pagminyoay sa Simbahan ug Estado didto sa Konseho sa Nicaea kondili sa pagkatinuod gipasiugdahan ang kadtong pagkahiusa. Giabiabi ang pagpanalipod sa estado para sa Ebanghelyo bisan nga walay Pulong para niini. Ug bisan nga makita nato "ang kaligutgot sa tawo nagadayeg sa Dios," sa ingon niana nga mga hitabo sama sa pagdapig ni Henry nga Ikawalo para sa repormasyon ug ang pagsalikway sa papanhong awtoridad, halayo ra kini kaayo sa kamatuoran sa Pentecostes ug sa pag-amuma sa Dios nga makagagahum sa tanan. Bisan pa sa walay hunong nga pagpanudlo ni Luther batok sa mga pagpanghilabot gikan sa gawas diha sa pang-lokal nga mga buluhaton sa iglesia wala niya klarong napasabot diha sa hunahuna sa mga tawo ang mahitungod sa konseptong "Obispo, Arsobispo" diha sa pagpangdumala sa iglesia. Mao nga ang iglesia milakang og usa diha sa husto nga direksyon apan nagpabilin sa gihapon nga nakakadena, busa sa laktud nga pagkasulti napriso na usab kini sa mao gihapon nga bilanggoan kon diin nagsulay kini niadto nga makalingkawas. Sa gihapon ang kopa sa dulumtanan nga mga buhat wala pa mapuno. Dili lang nga nahimo ni Luther tungod sa dili- maayo nga pagdesisyon ang paghulhog nga makigbugno ug tungod niini mao'y nahimong hinungdan sa kamatayon sa kadaghanan; apan gilutos sa pundok ni Zwingli hangtud mabilanggo ang diosnon nga si Dr. Hubmeyer, ug bisan nga dili niini siya nahitugyan sa posteng-sunoganan, sa tinuod nahimo kadtong isip hinungdan sa daku nga bahin sa iyang kamatayon sa ulahi pinaagi sa kalayo. Ug walay kalainan usab ang gihimo ni Calvin, kay iyang gimando ang pagdakup kang Servetus nga nakitaan gayud kaniadto ug nga nagtudlo sa pagkausa sa pagka-Dios. Gipasakaan dayon og kaso sa Estado kini nga igsoon, ug nadismayado si Calvin nga gisunog kini siya. Kung aduna ma'y usa ka panahon sa maka-denominasyon nga kasibot mao kini niadtong makalilisang nga panahon. Ginahulagway og daku sa mga pulong ni Comenius niining panahona. Gisulat ni Comenius ang "USA KA BUTANG NGA KINAHANGLANON KAAYO." Iyang gikumpara ang kalibutan ngadto sa gubot nga dalan, ug ginapakita nga ang dalan pagawas mao'y pinaagi sa pagbiya sa mga dili-kinahanglanon, ug sa pagpili sa maong butang nga kinahanglanon kaayo - si Cristo. Ang kadaghanon sa mga magtutudlo, sa pag-ingon niya mao ang hinungdan sa daghang mga sekta, nga tungod niini sa dili magdugay wala na kita'y 293
294 USA KA PAGPADAYAG SA PITO KA MGA KAPANAHONAN SA IGLESIA mahibilin nga iglesia ginakabig ang kaugalingon niini nga mao ang usa nga matuod, o sa labing minos makabig ingon nga mao ang pinakaputli, ang pinaka-matuod nga bahin niini, samtang sila-sila mismo ilang ginalutos ang usa'g usa nga may pinakamabangis nga pagkapungot. Walay pagpakig-uliay ang mahimong lauman tali kanila; ilang ginaharongan ang kaligutgot sa dili makig- uli nga kaligutgot. Gikan sa Biblia ilang ginahulma ang ilang nagkalainlaing mga kredo; mao kini ang ilang dagku nga mga kuta ug mga baluwarte nga sa mga likod niini ilang gilikusan og mga trinsera ang ilang mga kaugalingon ug ginabatokan ang tanang mga pag-ataki. Dili ako moingon nga kini nga mga pamahayag sa pagtoo - kay mahimo natong angkonon sa daghang mga higayon nga ingon niana ang mga niini - nga dili maayo ang mga niini mismo. Nahimo ang mga niini nga dili maayo, bisan pa man, tungod nga sa niana ginasugnoran pa sa mga niini ang kalayo sa kaligutgot; pinaagi lamang sa bug-os nga pagwala niining maong tanan nga mahimo na sugdan ang pagpanglihok nga mamaayo na ang mga samad sa Iglesia. "Sa niining gubot-nga-dalan sa mga sekta ug nagkalainlaing mga pagpahayag gisakupan kini og usa pa; ang paghigugma sa paglantugiay."..."Unsa man ang nakab- ot niini? May nahusay na ba nga usa ka panaglalisay? Wala gyud. Samot pang midaghan ang gidaghanon niini. Si Satanas ang pinakabatid sa mga pagpangatarungan; wala pa gayud siya nadaog sa usa ka indigay sa mga pagpangatarungan."... "Diha sa Balaan nga panerbisyo ang mga pulong na sa tawo mao sa kasagaran ang mas madungog kay sa Pulong sa Dios. Magsige tabi ang matag usa hangtud sa gusto niya, o hutdon ang oras pinaagi og mga pakigpulong ug sa pagpanghisayup sa mga panghunahuna sa uban. Mahitungod sa bag- ong pagkatawo ug kung unsa nga ang tawo kinahanglan nga mabag-o ngadto sa pagkahisama ni Cristo aron nga mamahimong mag-aambit sa Diosnong Kinaiya (II Pedro 1:4), halos wala sila'y gisulti og bisan unsa man niini. Mahitungod usab sa gahum sa mga yawi, ang Iglesia nawad-an na halos sa gahum sa pagpangbugkos, ang gahum lamang sa pagpangluag ang nagapabilin."..."Ang mga sacramento, nga gihatag ingon nga mga simbolo sa panaghiusa, sa gugma, ug sa atong kinabuhi nga anaa kang Cristo, gihimo nang hinungdan sa pinakamapait nga panagbingkil, usa ka hinungdan sa kaligutgot sa usa'g usa, usa ka sentro sa sektarianismo."... "Sa laktod nga pagkasulti, ang Cristianismo nahimo nang usa ka gubot nga dalan. Nabungkag ang maong tinoohan ngadto sa linibo ka ginagmay'ng mga bahin ug nahimo ka nang usa ka erehes kung aduna'y usa sa mga niini nga dili mo dawaton."..."Unsa man ang makatabang? Usa ra ka butang ang kinahanglan gayud, balik kang Cristo, nga nagalantaw kang Cristo ingon nga ang mao lamang nga Pangulo, ug ikangalan. Ang matag
ANG KAPANAHONAN SA IGLESIANG SARDIS nga nagalakaw diha sa Iyang mga tunub, nga ginapadaplin ang tanang uban pa nga mga dalanon hangtud nga atong maabot tanan ang tumong, ug makadangat kita ngadto sa pagkahiniusa sa pagtoo (Mga Taga-Efeso 4:13). Sama sa gitukod sa langitnong Ginoo ang tanan nga butang basi sa Mga Kasulatan mao usab nga atong biyaan ang tanan nga mga tinagsa sa atong inato nga mga pagpahayag ug magmatagbaw sa nahipadayag nga Pulong sa Dios nga napahanungod kanatong tanan. Nga dala ang Biblia sa atong kamot angay natong isinggit: ginatoohan ko kung unsay gipahayag sa Dios sa niining Libroha; masinugtanon nga tumanon ko ang Iyang mga sugo; nagasalig ako sa nianang Iyang gisaad. Mga Cristohanon, magpatalinghug! Aduna'y usa lamang ka kinabuhi, apan ang Kamatayon nagaabot kanato diha sa linibo ka mga porma. Aduna'y usa lamang ka Cristo, apan linibo ka mga Anticristo."..."Busa nasayod ka, O ka-Cristianusan, kung unsa ang usa ka butang nga kinahanglanon kaayo. Mahimo nga mobalik ka kang Cristo o mopadulong ka sa kalaglagan sama sa Anticristo. Kung ikaw maalam ug gustong mabuhi, sunda ang Pangulo sa Kinabuhi. "Apan kamo, nga mga Cristohanon, magmaya kamo sa inyong pagkasakgaw."..."Patalinghugi ang mga pulong 'Ari kamo Kanako.'"... sa inyong Langitnong Pangulo, "Magtubag kamo sa usa ra ka tingog, 'Oo, nagaduol kami.'" Karon bag-o ko lang giingon nga kini nga kapanahonan ang naghatag og daku kaayo nga paglambo sa espiritung maka-denominasyon. Kung ang pamatasan pang-Corinto nga "Ako iya ni Pablo, Ako iya ni Cefas" naipasundayag man, mao na kadto. Aduna niadto og mga Lutheran, mga Hussite, mga pundok ni Zwingli, ug uban pa. Ang mao nga pagbulagbulag sa Lawas makaguol kaayo. Nagkinabuhi sila kaniadto sa usa ka ngalan apan patay sila. Siguradong patay sila. Nangamatay sila dihadiha mismo nga nanag-organisa sila. Nag-organisa ang dagkung mga grupo ug gihigtan ang ilang mga kaugalingon sa pagminyo ngadto sa estado. Mao kadto ang hinungdan. Tapos na sila. Ania ang kadtong mga Lutheran nga nangsaway kaniadto sa Iglesiang Romano. Nasayod na sila sa pagkadili-matarung sa pulitikanhon ug espirituhanon nga panaghiusa - pero bisan pa niana si Luther (sama niadtong si Pedro nalabwan sa mga Judaizer) midiretso na lang ug gihimo ang estado imbis ang Dios, nga mao ang tigpanalipod sa tinoohan. Mao kini ang unang denominasyon nga may maayong dungog nga migawas sa bigaon, apan sa dihang namatay si Luther wala kadto magdugay hangtud nga nagkaaduna kini og herarkiya sama sa usa nga ilang gibatokan. Kini nga kalihokan sa Dios, sa panahon nga miabot ang ikaduhang henerasyon mibalik na mismo ilalum sa pako sa iyang inahan. Nakabalik siya ug wala gani nakahibalo niini. 295
296 USA KA PAGPADAYAG SA PITO KA MGA KAPANAHONAN SA IGLESIA Ilang gidala ang kaugalingon nilang ngalan labaw sa Iyang Ngalan. Nagkinabuhi sila sa kaugalingon nilang ngalan, usab. Ug ginabuhat sa tanang mga denominasyon kanang mismong butang sa karon. Nagkinabuhi sila sa kaugalingon nilang ngalan, ug dili ang Ngalan ni Ginoong Jesus Cristo. Madali kana nga makita kay ang matag iglesia naila sa iyang pamaagi sa pagsimba apan wala ni usa kaniadto ang naila pinaagi sa gahum sa Dios. Dinha kamo ginasulayan. Ug gusto kong mahimatikdan ninyo mismo dinhi nga kini nga kapanahonan walay mga ilhanan ug mga katingalahan sa taliwala kanila. Ilang gisurender ang gahum sa Dios para sa gahum sa estado. Migunit sila sa kaugalingon nilang ngalan; gihimo nilang bantugan ang ilang mga ngalan. Kadto mao ang karaan nga espiritu nga nagahimo nga mapasulod ang tanan ngadto sa pundok niini. Gusto sa mga Baptist sa karon nga ang mga Methodist mobalhin ngadto sa mga Baptist. Atua ang mga Methodist aron kabigon ang mga Presbyterian. Ug gusto sa mga Pentecostal nga maangkon silang tanan. Ginaangkon sa matag usa nga ginatanyag niini ang halos tanan ug nga anaa diha kaniya ang labing dakung paglaum - daw usa ka matang sa pultahan ngadto sa Langit, o bisan man lang, dalan nga paingon sa mas madagayaong pagsulod. Daw sa unsa ka makalilisang gayud kini. Kining espiritu sa denominasyon ang nagpasulat sa tanang mga denominasyon og ilang mga manual ug itudlo ang ilang mga kredo, magtukod sa ilang mga opisina ug pangagamhanan pang-simbahan ug dayon angkonon sa matag usa niini nga siya, ug siya lamang, ang tinuod nga nagasulti alang sa Dios ingon nga siya ang pinaka-takus. Karon dili pa ba eksaktong ingon niana gayud ang ginabuhat sa papa ug sa Iglesiang Romano! Anaa na dinha sila mismo balik sa ilang inahan, ang bigaon, ug wala nakahibalo niini. sa atong pagsaysay bahin niining bersekulo, "ikaw may ngalan nga ikaw buhi, ug ikaw patay," Dili ko mahimong inyo nga kini nga kapanahonan, bisan nga naghatud kini sa repormasyon, hilabihan kaayo nga gibadlong sa Dios imbis nga dayegon, tungod kay NAGPUGAS KINI OG BINHI SA DENOMINASYON NGA NAG-ORGANISA PABALIK NGADTO SA BIGAON, human nga miabli ang Dios og usa ka pultahan aron makalingkawas. Sa dihang nahitabo ang kalihukan nga pagpahilayo gikan sa Iglesiang Katoliko, dili kadto Espirituhanon gayud sa kinatibuk-an, kondili mas pulitikanhon. Midawat kaniadto ang kadaghanan sa mga tawo og Protestantismo tungod kay sa gikaingon ko na, nagdumot sila sa Romanhong sistema sa pulitikanhon ug pinansiyal nga pagpang-ulipon. Mao nga, imbis kini ingon nga usa ka Espirituhanong kalihokan nga aduna Sa pagtapos ipasantup og ayo sa
ANG KAPANAHONAN SA IGLESIANG SARDIS ang tanan nga mga timailhan sa impluwensya nga iya sa Balaang Espiritu sama niadtong migamit ang Dios og puro Espirituhanon nga mga pamaagi sa pagkab-ot sa Iyang mga katuyoan didto sa Pentecostes, usa gayud kadto ka BUHAT KON DIIN ANG KALIGUTGOT SA TAWO MIDAYEG SA DIOS, ug gitumbasan sa maong mga resulta ang kasaysayan sa Israel sa dihang mibiya siya sa Egipto ug naglibot-libot sa disyerto, nga wala nakaabot sa Kayutaan sa Canaan. Apan, daku kaniadto ang nahimo kon diin nga ang Romanhong pagpangulipon nabungkag bisag kabahin lang, nga makadawat na karon ang mga tawo og Pulong sa Dios ug makapasakup na sa impluwensya sa Espiritu nga walay ingon niana nga pagkahadlok sama sa una. Kini ang nag-abli sa pultahan ngadto sa misunod nga dakung kapanahonan sa pagpangmisyon. Wala giganahan ang Jezabel sa Tiatira nga isurender ang iyang pagkontrolar sa mga tawo kaniadto, ug mao nga makita nato ang iyang anak nga babaye nga si Athaliah nga gihangad ang iyang ulo niadtong Kapanahonan sa Sardis nga nagalaum nga mahimo niyang tuukon ang matuod nga binhi pinaagi sa iyang mga lingla sa organisasyon. ANG PASIDAAN Pinadayag 3:2, "Magmatinukawon ka, ug lig-ona ang mga butang nga nanghibilin, nga hapit na mamatay: kay ang imong mga buhat wala Ko makita nga hingpit sa atubangan sa Dios." Hinaut kong masulti unta nga ang Kapanahonang Sardis usa ka pagpanag-uli imbis nga usa ka repormasyon. Dili ako makasulti niana. Ang Pulong wala nagatawag niini nga usa ka pagpahauli, apan sigurado nga ginatawag kini nga usa ka repormasyon. Kung usa pa kadto ka pagpahauli, nahimo na unta kadto nga usa na usab ka Pentecostal nga kapanahonan. Apan dili. Ang pinakamaayo nga masulti niini mao'y, "Lig-ona kanang nanghibilin, nga hapit na mamatay." Aduna'y butang nga kulang. Ay, oo, aduna gayud. Kini nga kapanahonan, aduna og pagkamatarung, apan wala kini og pagkabalaan ug ang Pagbautismo sa Espiritu Santo. Mao kana kung unsa ang orihinal nga plano sa Dios. Mao kana kung unsa ang aduna kanila kaniadto sa Pentecostes. Gimatarung sila, gipakabalaan sila, ug gipuno sa Espiritu Santo. Aba, paminaw kanako, ang hinungdan ingon nga gipakamatarung ug gipakabalaan mao ang katuyoan nga mahimo kamong mabautismohan sa Espiritu Santo. Mao kana ang hinungdan nga aduna'y iglesia. Ang templo kini sa Dios nga puno sa Dios, nga mao ang Espiritu Santo. Ang mao ra nga Espiritu nga atua kang Jesus sa diha nga ania pa Siya sa yuta, nga nagpabuhat Kaniya sa gamhanang mga buhat nga Iyang gibuhat ang 297
298 USA KA PAGPADAYAG SA PITO KA MGA KAPANAHONAN SA IGLESIA mao'y mibalik ngadto sa iglesia didto sa Pentecostes busa nabuhat nila ang maong mga buhat nga Iyang gibuhat. Kini nga kapanahonan wala niadto nga mga buhat. Oh, aduna sila og sinulat nga Pulong, (apan dili ang gipadayag nga Pulong). Kini ang panahon sa repormasyon. Apan ayaw kahadlok gamay'ng panon, nag-ingon ang Dios, "Igauli Ko," ug kini nga pagreporma mao ang mamahimong sugod niini. Iyang pagadad-on (sumala sa Iyang saad) ang iglesia pabalik gikan sa kahiladman ni Satanas niadtong Mangiub nga mga Kapanahonan ngadto sa Kahiladman sa Dios nga aduna kanila kaniadto sa Pentecostes ug sa nahaunang pipila ka mga tuig sa paglungtad sa iglesia. Karon magbantay, ug sabta kini. Ginaingon sa niining ika-2 nga bersekulo nga akong basahon, "Kay ang imong mga buhat wala Ko makita nga hingpit sa atubangan sa Dios." Nasayod ba kamo kung unsa gayud ang kahulogan sa "dili hingpit"? Kini mao ang "wala-nahuman." Kini nga kapanahonan usa ka kapanahonan nga walay nahuman. Ang pagsugod pa lang kadto sa pagpahauli. Mao kana kon ngano nga giingon ko nga gitawag kini sa Biblia og Repormasyon - dili nga pagpahauli. Nagsugod kini diha sa doktrina sa pagpamatarung nga nagkahulogan nga ang kaluwasan iya tanan sa Dios. Oh, daw sa unsa ni Luther pagwali sa labing pagkagamhanan sa Dios ug ang pagpili. Nasayod siya nga tungod kadto tanan sa grasya. Iyang gipahilayo ang iglesia gikan sa kamandoan sa herarkiya sa simbahan. Iyang gipangguba ang mga rebulto. Iyang giwagtang ang mga pagpangumpisal ngadto sa mga pari. Iyang gikondena ang papa. Hilabihan kamaayo kadto, sa diha nga misugod siya, apan sa gisulti na sa Dios 1500 ka mga tuig sa wala pa kadto, "Luther, pagasugdan mo ang mga butang, apan dili makita sa imong kapanahonan nga mangahuman kini tanan, ginatugyan Ko kana sa mga mosunod nga panahon." Alleluya, nagahari ang atong Dios! Nasayod Siya sa katapusan sa sugod pa lang. Oo, si Luther mao ang Iyang mensahero. Daw sa dili kini ingon-ana kon tan-awon, sa diha nga ginausisa nato ang maong mga ikasaway. Apan aduna'y usa ka tawo kaniadto nga gitawag og Jonah, aduna usab og mga ikasaway sa iyang kinabuhi. Usa siya ka propeta bisan nga kamo ug ako tingali dili gusto mosulti og ingon niana basi sa kung giunsa niya kaniadto paglihok. Apan ang Dios nakaila sa kadtong mga Iyaha ug aduna Siya og Iyang pamaagi sama lang sa Iyang gibuhat kang Jonah. Aduna Siya'y Iyang pamaagi kang Luther sa niadtong kapanahonan, ug aduna Siya'y Iyang pamaagi hangtud sa katapusan. Karon usa kadto ka walay-nahuman nga kapanahonan. Usa kadto ka kapanahonan sa repormasyon. Apan ingon niadto ang gusto sa Dios. Gusto kong ihulagway kana kaninyo
ANG KAPANAHONAN SA IGLESIANG SARDIS sa paagi nga gibuhat ko ngadto sa usa ka Lutheran nga igsoong lalaki nga usa ka presidente sa usa ka maayo kaayo nga seminaryo didto sa Kasadpan. Gidapit ako ngadto sa iyang lugar aron manihapon uban niya ug aron hisgotan diha kaniya ang mahitungod sa Balaang Espiritu. Nalibog siya bahin sa daghang mga butang ug nag-ingon siya kanako, "Unsa ma'y aduna kanamo nga mga Lutheran?" Ingon ko, "Bueno, aduna kaninyo si Cristo." Miingon siya, "Gusto namo ang Espiritu Santo. Sa hunahuna mo ba aduna na kami Niini?" Ingon ko, "Sa potensyal, nagatoo kamo ngadto Niini." Miingon siya, "Unsa ma'y pasabot mong, 'Sa potensyal'? libro Uhaw kami alang sa Dios. Nakabasa kami og mahitungod sa Pentecostes ug sa mga gasa sa Espiritu, busa misakay og eroplano ang uban kanamo paadto sa California aron sa pagpakigkita sa nagsulat niadtong libroha. Pag-abot namo didto giingnan niya kami nga bisan pa man nga siya ang nagsulat sa mao nga libro, wala gayud siya og maong mga gasa. Karon sa diha nga nakita namo ang pagpanglihok sa mga gasa sa imong ministerio gusto namong makig-estorya kanimo, tungod nga aduna gayud ka'y nahibaloan bahin sa mga niini." Karon ang seminaryo sa niini nga igsoon atua sa gawas sa siyudad ug napalibotan sa halapad nga mga yutang umahan kon diin ang mga estudyante makatrabaho ug pinaagi niini mabayaran nila ang ilang pag-eskwela hangtud sa kolehiyo. Aduna usab siya og mga pabrika nga dungan sa iyang umahan aron makahatag og dugang trabaho. Busa sa paggamit sa iyang umahan sa paghulagway sa akong ginahisgotan, ingon ko, "Aduna kaniadto og usa ka tawo nga miadto sa iyang yuta aron sa pagtanum og usa ka umahan sa mais. Iyang gipang-ibot ang mga tuúd, gihawanan og mga bato, gidaro ug gibugwal kini ug dayon gitanum ang iyang mais. Sa matag buntag ginalantaw niya ang tibuok umahan; apan usa niana ka buntag imbis kini nga yutang walay-tanum nakita niya ang dili-maihap nga mga gagmay'ng dahon nga minggitib. Miingon siya, 'Dalaygon ang Dios sa umahan ko nga mais.'" Dayon ako siyang gipangutana, "Aduna na ba'y mais ang maong tawo?" Miingon siya, "Bueno, sa usa ka paagi aduna na siya." Ingon ko, "Sa potensyal, oo; ug ingon niana kamo nga mga Lutheran niadtong repormasyon, mingdahon kamo, kita n'yo? Misugod na'g tubo ang mais. (Human kini nga nadunot sa yuta niadtong Mangiub nga mga Kapanahonan.) Human sa pipila ka mga buko nagkaaduna na og mga lindog, ug usa ka adlaw mitungha ang usa ka buhok sa mais. Midungo kana nga buhok sa mais ngadto sa mga dahon ug miingon, 'Kamong tigulang nga pormal nga mga Lutheran wala gyud bisag unsa. Tan-awa kami, kami ang mga tigpadaghan, ang halangdong 299
300 USA KA PAGPADAYAG SA PITO KA MGA KAPANAHONAN SA IGLESIA mga misyonero. Ang among adlaw mao ang kapanahonan sa mga pagmisyon.' Kanang kapanahonan sa buhok sa mais mao ang Kapanahonang Wesleyan. Sila niadto ang halangdon kaayong mga misyonero ug nalabwan pa gani kita sa atong kapanahonan. Unsa may gibuhat niadto nga kapanahonan? Mikaylap kini sa hangin nga sama sa polen. sunod nga hugna? Sa pagpangatarungan abi nato nga mao na kadto ang aktuwal nga pagporma ug pag-ani sa mga lugas - ang kumpletong liyok sa panahon niini. Apan dili ingon niana. Aduna'y usa pa ka hugna. Kana nga hugna mao'y sa diha nga miporma na ang panit niini o ang tipaka aron putuson ang binhi. Ug mao kana ang eksaktong nahitabo sa Espirituhanon nga pagliyok niini. Ug sa pagsulod sa ika-baynte ka gatusan ka tuig, sa pagsugod sa Kapanahonang Laodicea, aduna'y mikaylap nga pagtoo nga nagaabot na niadtong panahona ang Espiritu Santo sa kung unsay eksaktong gihimo Niya kaniadto sa Pentecostes. Nanagpanulti ang mga tawo sa laing mga dila ug nanag-angkon nga nabautismohan sa Espiritu Santo nga ang ebidensya mao ang pagsulti sa laing mga dila. Apan makadaghang higayon na ako nakalakaw sa umahan sa mga trigo, ug niadtong ulahi nga bahin sa panahon sa tig- init gipupu ko ang mga bunga sa trigo ug gibagnos ang mga niini sa akong kamot aron makakuha og pipila ka lugas, nga sa kakurat ko WALAY BISAN UNSA MAN NGA LUGAS SA TRIGO SA SULOD NIADTONG MGA TIPAKA, BISAN PA NGA MORA GAYUD OG ADUNA'Y TRIGO NIINI. Kini ang usa ka hingpit nga hulagway sa gitawag nga kalihokang Pentecostal. Ug nga kini usa ka nahipamatud- an na nga kamatuoran mao'y makita diha nga kining mga tawhana NAG-ORGANISA DIHA SA USA KA DOKTRINA ug gipangbugkos ang mga kaugalingon nila mismo pag- usab sama sa gibuhat sa organisasyon nga nauna pa kanila, sa pagpamatuod nga sila imbis nga mao'y matuod nga binhi, sila'y mga tipaka o ang tigpanalipod nga taklub para sa moabotay nga lugas sa trigo. Kining tipaka nga hugna mao ang panahon sa katalagman nga gihisgutan ni Jesus diha sa Mateo 24:24, 'nga ipahisalaag ang mismong pinili, kung mahimo.' Oh, nabati sa tawo nga kining tipaka, ang gitawag nga Kapanahonan sa Pentecostal kono mao ang matuod nga binhi. Apan napamatud-an kini nga mao ang tigdala lamang aron nga maihatud ang kinabuhi ngadto sa kapanahonan kon diin moabot ang matuod nga panag-uli ug nga mahipadayag diha sa gahum ang Trigong Pangasaw-onon sama sa gisulti diha sa Ezekiel 47:2-5, 'Unya iyang gidala ako sa gawas nga miagi sa alagianan sa ganghaan paingon sa amihanan, ug iyang gimandoan ako nga miagi sa ganghaan sa gawas ngadto sa ganghaan nga nagaatubang sa sidlakan; ug, ania karon, "Karon unsa man ang
ANG KAPANAHONAN SA IGLESIANG SARDIS may katubigan nga nagaagay-ay sa too nga kiliran. Ug sa diha nga ang tawo milakaw paingon sa sidlakan uban ang lubid nga igsusukod diha sa iyang kamot, siya misukod usa ka libo ka maniko gikan sa katubigan, ug ako iyang gipaubog latas sa katubigan; katubigan nga diha kutob sa mga buol-buol. Misukod na usab siya usa ka libo ka maniko, ug gipaubog ako niya latas sa katubigan; katubigan nga diha kutob sa mga tuhod. Misukod na usab siya usa ka libo ka maniko, ug gipaubog ako niya latas sa katubigan; katubigan nga diha kutob sa mga hawak. Sa human niana siya misukod na usab usa ka libo ka maniko, ug kini mao'y usa ka suba nga dili na nako malabang: kay ang katubigan mingtubo man, katubigan nga malangoyan, usa ka suba nga dili na malabang.' "Ug ang pamaagi nga gibuhat kadto mao'y pinaagi sa hingpit nga kabubut-on sa Dios ug pagprograma. Sa potensyal aduna'y Espiritu Santo ang mga Lutheran kaniadto ilalum sa pagkamatarung; sa potensyal aduna Niini ang mga Methodist kaniadto ilalum sa pagkabalaan ug gibalik Kini sa karon, usa ka pagpahauli - ania na ang Espiritu Santo." "Magmatinukawon ka ug lig-ona ang mga butang nga nanghibilin, nga hapit na mamatay." Karon ang mga ideya nga naipahayag diha sa duha ka mga pulong, "magmatinukawon" ug "lig-ona" mao kini. Ang magmatinukawon wala lamang nagalangkub sa ideya ingon nga nagmata ka kondili nga magmaigmaton ka. Ang dili magmaingon niana nagasugyot og katalagman ug pagkawad-an. Ang paglig-on nagakahulogan og labaw pa sa paghatag lamang og kusog, nagakahulogan kini og ayohon ug ipahiluna alang ngadto sa pagkamalungtaron. Nagpahanungod kining duha ka mga mando ngadto sa kung unsa na'y nahibilin sa KAMATUORAN nga mismo kini andam na o "hapit na" mamatay. Kini nga pagpahayag sa Espiritu nagaabot sa atubangan ko ingon nga usa ka paghulagway. Usa ka pundok kaniadto sa mga ulipon, diha sa bug-os nga pagkaulipong pisikal ug moral ang mialsa ug mikalagiw gikan sa ilang mga mamimihag (ingon niana gayud ang kahulogan sa Sardis: ang mga mikalagiw). Gipanggukod sila ug ang ilang daku ug mahimayaon nga mga nakab-ot nangawala tanan. Wala sila nangabihag utro, apan ang bahin gayud niini nga mahimong isulti mao nga nakapalagiw sila - dili nga bug-os nakapalagiw sama sa uban sumala diha sa Pulong. Nawala kanila ang daghan sa ilang mga kagawasan. Karon nagaingon ang Ginoo, "Potensyal kamo nga nagabalik sa pagkabinihag; siguradoha nga dili kamo mangbalik. Aron nga dili kamo mangbalik magmatinukawon kamo ug magpabilin nga mabinantayon gayud bahin sa mga butang sa inyong pagkabihag o mawala ang tanan kaninyo. Lig-ona karon ang inyong kaugalingon sa kung unsay nahibilin kaninyo diha sa usa ka paagi kon diin inyong malungtaron nga mapalig- 301
302 USA KA PAGPADAYAG SA PITO KA MGA KAPANAHONAN SA IGLESIA on kung unsa ang anaa kaninyo ug busa sa ingon niana makasigurado gayud batok sa umalabot nga pagkawad-an. Kini ang mamahimo ninyong kahigayonan nga mahuman kung unsa ang wala pa ninyo nahuman." Apan nanagpadayon ba sila? Wala sir. Wala nila gipatalinghugan ang tingog sa Espiritu ug usa na usab ka kapanahonan ang mipaingon sa pagkabihag ug busa nagpatungha ang Dios og uban pa nga mobuhat sa Iyang kabubut-on. Gilaktawan sa Dios ang denominasyong Lutheran sama sa Iyang gibuhat sa mga uban pa, ug dili na gayud sila makabalik pa. Gikinahanglan sa Dios nga magpadayon ug nga diha sa bag-ong kapanahonan magahatud pa og mga kamatuoran ug dugang pa nga gamay'ng pagpahauli. PAGHUKOM Pinadayag 3:3, "Busa hinumdumi ang imong nadawat ug nadungog, ug tumana kini ug paghinulsol. Kay kon dili ka man ugaling magtukaw, nan moanha Ako ingon sa kawatan, ug dili ka mahibalo unsang taknaa pagaanhaon Ko ikaw." Gusto kong basahon ang usa pa ka hubad (Wuest) sa niining bersekulo, "Busa, magmahinumdumon ka, sa kung unsa ang imong nadawat (ang kamatuoran nga mao'y usa ka permanente nga deposito) ug sa kung unsang paagi nga nadungog mo (niini), ug magbag-o ka og kaisipan sa gilayon." Klaro kaayo sa niining bersekulo nga gihatagan sila sa Dios og kamatuoran ingon nga usa ka permanente nga deposito. Gidawat kadto ug di- mabakwi nga ilaha na. Nagapabilin kini karon nga makita kung unsay pagabuhaton nila niini, kung hatagan kaha nila kini og kahinungdanon o dili. Ug matuod kana. Gikahatag na kanila ang masukaranon nga kamatuoran sa tibuok Ebanghelyo, "Mabuhi ang matarung pinaagi sa pagtoo," "Ang kaluwasan iya sa Ginoo." Nadungog nila ang kamatuoran sa Biblia nga mao'y nagpalagpot sa mga doktrina sa Roma ug nagpawalay-pulos sa tanan nga papanhong kagahum. Nasayod sila sa kamatuoran nga ang simbahan dili makaluwas. Nasabtan nila ang panihapon sa Ginoo. May kahayag sila mahitungod sa bautismo sa tubig. Gipangwagtang nila ang mga rebulto. Kamatuoran? Aba wala pa'y usa ka kapanahonan nga may ingon ka daghang mga kalalaken-an nga may ingon ka daghang kahayag nga mahipakaylap. Aduna sila niadto og igong kahayag aron bug-os bag-ohon ang karaang sistema og magsugod sa bag-o ug tugotan nga pangunahan sila sa Dios, latid ibabaw sa latid ug sugo ibabaw sa sugo. Gidawat nila ang kamatuoran. Gipangandoy nila kini ug napatalinghugan kini. Apan ang pangutana mao'y, giunsa ba nila pagpatalinghug niini? Gipatalinghugan ba nila kini aron nga mapalig-on (kini) ug magmapanalipdanon
ANG KAPANAHONAN SA IGLESIANG SARDIS o ang mao ra nga pamatasan kadto nga anaa kaniadto sa daghang mga Griyego - butang lamang aron hisgotan ug pangagpason? Klaro nga ginapatalinghugan kaniadto ang maong madagayaon nga Pulong sa kamatuoran diha sa usa ka pamaaging pang-akademiko, imbis nga alang ngadto sa mapuslanong pagpamuhat, tungod kay ginamando sa Dios ang usa ka pagbag-o sa hunahuna bahin niini. Kung kini mao ang Pulong sa Dios nga gayud mao kini, nan angay gayud nga sundon kini. Ang kapakyasan sa pagsunod niini mohatud og paghukom. Sa diha nga ang mga bantay kaniadto sa balaang templo makaplagan nga tulog, ginakastigo sila, ug ginasunog ang ila mismong mga bisti. Unsa ma'y pagabuhaton sa Ginoo sa niining kapanahonan sa kadtong mga nagrelaks sa ilang mga pagbantay? "Moanha Ako kanimo sama sa usa ka kawatan." Ang karaang Sardis kaniadto walay hunong nga ginasamok sa mga tulisan nga kalit mosulong paubos gikan sa mga bukid ug panulison ang mga tawo. Mao nga nasayod gyud sila kung unsa ang ginasulti sa Espiritu sa ingon niana nga ang pag-abot sa Ginoo sama sa usa ka kawatan. Ang pagkamabinantayon ug pagpanagana lamang ang makapagpaandam para sa Iyang pag-abot. Karon nasayod kita nga kini usa ka mensahe para sa mini nga punoan, kay ang pag-abot sa Ginoo mamahimong sama sa nahitabo kaniadto sa mga adlaw ni Noe. Ang walo nga naluwas may nahibaloan gayud bahin sa nagasingabot nga lunop, ug tungod nga nakahibalo nakapangandam ug naluwas. Apan ang kalibutan sa mga dili-diosnon nangaanod. Bisan pa man nga sila adlaw-adlaw may pakigkita sa maong mga matarung ug nadungog ang kamatuoran, ila kining gipadaplin hangtud nga ulahi na kaayo kini. Kadtong karnal kaayong mga tawo niadtong karaan nga panahon mahitipo karon sa mga Cristohanon diha sa-ngalan-lamang nga ang mga kinabuhi puno sa kalibutanong mga butang, ug nagakalipay sa mga niini sa ingon ka daku nga wala na sila'y tinguha para sa Espirituwal, ug wala man lang nasayod, o nangandam para sa Iyang pagpakita. ANG PAGPASIDUNGOG Pinadayag 3:4, "Ikaw may pipila ka mga ngalan sa Sardis nga wala magbuling sa ilang mga bisti; ug sila magalakaw uban Kanako nga sinul-oban sa mga bisti nga maputi: kay mga takus sila." Siyempre ang pulong "mga ngalan" nagakahulogan og "mga tawo" sama sa ginaingon niini diha sa Mga Buhat 1:15 mahitungod niadtong mga atua sa lawak sa itaas, "ang gidaghanon tanan sa mga ngalan didto mga 120." Apan alang kanako kini nagakahulogan og lagpas pa sa pagpatimaan 303
304 USA KA PAGPADAYAG SA PITO KA MGA KAPANAHONAN SA IGLESIA og mga tawo; ginapagawas niini kanang kamatuoran nga gipahayag diha sa matag kapanahonan nga giklaro gayud pagsulti sa atong Ginoo kanato. Mao kini: ang sistemang iglesia sa niining mga kapanahonan gilangkuban og duha ka mga punoan, ang matuod ug mini. Ang Dios sa kaugalingon Niyang labing gamhanan nga katuyoan gipagdungan silang duha, nga ginatawag silang iglesia. Makita sa niining kapanahonan kung giunsa Niya pagbadlong kanila nga nagaingon, "ngadto sa iglesia nga anaa sa" - dili "sa mga iglesia" sa Sardis - kondili gihugpong sila - "ang iglesia nga anaa sa"..."Nasayod Ako sa imong mga buhat"..."ikaw patay"..."ang imong mga buhat wala nangahuman." Ug dayon padayon Siya - "Ikaw (kining iglesia sa Sardis) aduna'y pipila ka mga tawo diha kanimo nga husto, ug dili nga sayup sama sa kadaghanan. Nagalakaw ang mga niini nga may mahinlo nga mga bisti, ug takus sila Kanako." Karon kini nga mga tawo nga mao'y matuod nga mga balaan sa Dios nagalakaw niadto "nga nakapahimuut tanan sa Ginoo." Mahinlo ang ilang mga bisti. Makita ninyo nga ang mga bisti kaniadtong adlawa nagasangyad sa dalan ug nagapunit og mga hugaw ug nagakabulingan. Ginabantayan sa mga niini kung ginaunsa nila paglakaw aron nga dili sila mahugawan sa kalibutan. Anaa sila niadto sa Espiritu ug nagalakaw diha sa Espiritu. Mga balaan sila ug walay ikasaway kanila diha sa Iyang atubangan. Busa ginatuman nila ang katuyoan diha kanila kay mao kana kung unsa ang ginaingon sa Mga Taga-Efeso 1:4 nga katuyoan sa Dios alang kanato, "nga kita mabalaan ug dili masalawayon diha sa Iyang atubangan." Karon gikan niining bersekulo nga nagapakita sa mga pinili sa Dios ingon nga "Pipila ka mga Ngalan," klaro nga makita ninyo kung unsa ang kaganina pa natong ginatudlo bahin niini nga kapanahonan. Magubot kadto. WALAY NAHUMAN kadto. Nabungkag kadto sa dinaghang paagi, ug gibadlong kadto sa Dios sa kinatibuk-an niini. Mahuyang kadto ug masakiton ug hapit nang mamatay. Dili kadto ang mahimayaon nga panahon nga gipaningkamotan ihulagway sa Protestanteng mga magsasaysay nga karnal ang panghunahuna. Usa ka dinalian nga pagtan-aw nianang punoan makita nga ginaknak na kini ug gidangan, upaw na sa dahon ug walay bunga gawas sa pipila ka nanglaksot na ug giulod nga bunga nga madali nagakahulog sa yuta. Apan sa makadiyut lang! Tan-awa n'yo og ayo. Didto sa ibabaw, diha sa kahayag sa adlaw, aduna'y pipila ka "nahaunang mga bunga" - ang "Pipila ka mga Ngalan" - nga hingpit diha Kaniya kay naipanganak sila gikan Kaniya, puno Kaniya ug nagalakaw uban Kaniya pinaagi sa Iyang Pulong. Salamat sa Dios para "sa kadtong mga pipila." "Ug sila magalakaw uban Kanako." Mao kana kung unsa ang ginaingon sa Dios nga Iyang igahatag kanila
ANG KAPANAHONAN SA IGLESIANG SARDIS tungod niining matarong nga paglakaw. Kabahin kana sa ilang panulondon nga Iyang gikatagana na alang kanila. Kung andam sila molakaw uban Kaniya sa mga kabudlayan ug mga lit-ag sa kinabuhi ug mamahimong kadungganan alang Kaniya, Iya silang pagagantihan. Dili Siya limtanon sa atong mga pagpangabudlay sa gugma. Kanunay kitang pagagantihan sa Dios tungod sa atong mga pagpanglimbasog aron mapahimut-an Siya. Oo, wala sila milakaw sa kalibutan ug wala gayud miambit niini. Wala nila gitugotan nga mabuntog sila sa mga sistema sa kalibutan. Sa diha nga ang bantugan nga mga ngalan niadto nga kapanahonan misurender ngadto sa mga panugyot sa estado ug gipili ang pulitikanhon nga panghunahuna imbis nga Espirituwal nga panghunahuna ug mipaingon na balik sa kalibutan, ningbarug kining pipila alang sa Pulong sa Dios, ug tungod niini napasidunggan ang Ginoo. Karon balus Niya silang pagapasidunggan. Kay magalakaw sila nga nakaputi uban Kaniya. Ilang gipaila sa kalibutan ang ilang mga kaugalingon nga uban Kaniya ug karon igapaila Niya ang Iyang Kaugalingon uban kanila diha sa Bag-ong Jerusalem. Pagkamaanindot niana nga pagpaila! Ginalipay ako niini ug bisan niana ginapahilak ako niini, nga hunahunaon ang Iyang pagpakaubos, kay mahimatikdan ninyo nga wala Siya nagbisti og uban nga kolor nga lahi sa maong mga balaan, sama sa buhaton sa yutan-ong mga lider. Dili, sama gayud sila Kaniya; sama Siya kanila usab. Sama sila Kaniya, sama sa giingon ni Juan; kay "makita nila Siya ingon nga mao gayud Siya." "Kay mga takus sila." Naamgo ba ninyo kung Kinsa ang nagasulti niini? Si Jesus kini, ang Maong Takus, Mismo. Kini ang Usa lamang Nga giisip nga takus sa pagkuha sa libro gikan sa kamot Niya Nga nagalingkod sa trono. Ug karon kining Maong Takus nagaingon ngadto sa Iyang mga balaan, "Mga takus kamo." Ania ang Usa, ang maong Usa lamang nga takus sa paghukom, (ug mao gayud nga ang tanang paghukom gitugyan ngadto Kaniya,) ug Siya nagaingon, "Mga takus kamo." Ingon ka makahibulong kini nga mga pulong sama sa mga pulong diha sa Mga Taga-Roma 8:33b, "Nagaingon ang Dios nga matarung ako." (Sa hubad ni Way.) Didto sa maputi nga kahayag sa pagkamatarung sa Dios, paminawa ang matam-is nga tingog ni Jesus sa diha nga nagaingon Siya, "Akô ang mga niini. Mga matarung sila. Mga takus sila. Magalakaw sila uban Kanako nga nakaputi." ANG SAAD NGADTO SA NAGMADAUGON Pinadayag 3:5, "Siya nga nagamadaugon, pagasul- oban og mga bisti nga maputi; ug ang iyang ngalan dili Ko 305
306 USA KA PAGPADAYAG SA PITO KA MGA KAPANAHONAN SA IGLESIA pagapapason gikan sa Basahon sa Kinabuhi, hinonoa igasugid Ko ang iyang ngalan sa atubangan sa Akong Amahan ug sa atubangan sa Iyang mga manolunda." "Siya nga nagamadaugon, pagasul-oban og mga bisti nga maputi." Sa tinuod usa kini ka pagbalikbalik sa bersekulo 4, kon diin gihimong pagpahanungod ngadto sa kadtong pipila nga wala nagpabuling sa ilang mga bisti. Aduna kita sa una og panultihon sa daghan nang mga tuig nga milabay nga walay duhaduhang gikuha gikan niining bersekulo. Kadto'y, "Ampingi nga mahinlo ang imong mga bisti." Nagkahulogan kini: ayaw paghilambigit sa mga kadudahan nga mga butang; magapakighilambigit ang uban ug mahimo kang matintal nga makighilambigit, o aduna pa'y usa gani nga paninguhaon nga ihilambigit ka; pero padayon nga likayan mo kini tanan pinaagi sa pagtipas og direksyon palayo niini. Karon pagagantihan sa Dios ang kadtong nagasunod sa niining pagpahamatngon. Pagabistihan sila og maputi sama Kaniya nga nabistihan og maputi. Si Pedro, si Santiago, ug si Juan nakita Siya didto sa Bukid sa Pagka-usab ug ang Iyang mga bisti miputi sama sa kahayag. Ingon niana ang pagabistihon sa mga balaan. Magasidlak ang ilang mga bisti, sa hilabihan nga pagkaputi. Nasayod kamo nga nagkinabuhi kita sa katapusan na nga panahon. Dinhi niining kapanahonan nga magkahiniusa ang mga kaiglesiahan. Ug sama nga ila nang ginakontrolar ang pulitika sa kalibutan, dili magdugay ila nang pagakontrolon ang panalapi sa kalibutan. Dayon, kung dili ka nagpasakup sa pang-kalibutan nga organisasyon sa mga kaiglesiahan, dili ka mahimong mopalit o makabaligya. Mawala kanimo ang tanan. Kadtong mga nagapabilin nga matinud-anon sa Dios ug giampingan nga limpyo ang ilang mga bisti gikan sa kahugawan niining "kalibutanong-sistema" sa mga pamaagi sa iglesia pisikal gayud nga mahikawan. Pagatanyagan sila og dakung pagtintal aron mosurender. Magasurender ang mga magwawali gamit ang pasumangil nga magaalagad sila sa Dios sulod sa dugukan sa maong anticristo nga sistema sa mapintas nga mananap. Magasurender sila ngadto sa mga pang-ulog- ulog ug mga panugyot sa pangagamhanan sa simbahan. Ug pagasundon sa mga tawo kining mini nga mga magbalantay nga diretso paingon sa pag-ihaw. Apan sa paghukom na makaplagan ang mga niini nga hubo. Dili sila pagahatagan niadtong puti nga mga bisti; dili usab sila magalakaw nga uban Kaniya. Dili ka mahimong molakaw diha sa nabulingan nga mga bisti sa kalibutan, nga nakiggunit dinhi sa kamot sa yawa, ug dayon modahum nga makauban sa Dios. Panahon na kini aron sa pagmata ug nga paminawon ang tingog sa Dios nga nagasinggit, "Gumula kamo kaniya (sa inorganisang relihiyon), mga katawhan Ko, aron dili kamo makaambit
ANG KAPANAHONAN SA IGLESIANG SARDIS sa iyang mga sala, aron dili kamo makadawat sa iyang mga hampak." Amen. Nagapakigsulti ang Dios. Likayi ang mga relihiyon niining kalibutan sama nga inyong ginalikayan ang hampak. Biyai ang paglakaw uban sa kalibutan ug himoa nga maputi ang inyong mga bisti pinaagi sa paghinulsol ug sa dugo sa Cordero. Pero buhata na kini karon, kay ang ugma mahimong ulahi na gayud. iyang ngalan dili Ko pagapapason gikan sa Basahon sa Kinabuhi." Sa makausa na usab nagaabot kita sa pinakamalisod nga bahin sa Pulong. Kining bersekulo nga tinaphaw lang nga gitagad pagagamiton pareho sa mga Arminian ug sa mga Calvinista aron ipauyon sa ilang mga katuyoan. Mopahayag ang mga Arminian nga kining bersekulo sigurado nga gipakawalay-bili ang Juan 6:37-39, 41-44. "Ang tanan nga gihatag Kanako sa Amahan moduol Kanako; ug ang moduol Kanako dili Ko gayud isalikway. Kay nanaug Ako gikan sa langit, dili sa pagbuhat sa Akong kaugalingong kabubut-on, kondili sa kabubut-on Sa nagsugo Kanako. Ug mao kini ang kabubut-on sa Amahan Nga nagsugo Kanako, nga sa tanan nga niadtong Iyang gihatag Kanako walay mawala, kondili nga pagabanhawon Ko sila sa katapusan nga adlaw." "Busa ang mga Judio nagbagulbol mahatungod Kaniya, tungod kay Siya miingon, Ako mao ang tinapay nga nanaug gikan sa langit. Ug sila miingon, Dili ba kini mao si Jesus, ang anak ni Jose, Kang kinsang amahan ug inahan atong hing-ilhan? Nganong miingon Siya karon, Ako nanaug gikan sa langit? Si Jesus mitubag ug miingon kanila, Dili kamo magbagulbol sa inyong kaugalingon. Walay tawo nga makaduol Kanako gawas kung ang Amahan Nga nagsugo Kanako magadala kaniya: ug Ako magabanhaw kaniya sa katapusan nga adlaw." Ginahimo sa Arminianismo ang kabubut-on sa Amahan, dili nga usa ka labing hataas nga katuyoan, kondili nga usa lang ka dili-mapakabanaon nga tinguha samtang nagatindog Siya sa likod aron makita kung unsa ang ginabuhat sa tanang mga tawo ngadto sa Iyang maayo ug mapanalanginong mga gasa, ug bisan sa kinabuhing walay katapusan. "Ang magamadaugon...ang Dili kana makita sa mga Calvinista. Makita nila sa niining bersekulo ang grabeng kalipay nga gihatag ngadto sa nag- antus, gipabug-atan nga mga balaan, nga bisan unsa pa ka dautan ang mga panahon, bisan unsa pa ka makalilisang ang pagpanglutos, tungod kay ang nagamadaugon mao ang usa, "nga nagatoo nga si Jesus mao ang Cristo," dili mapanas ang iyang ngalan gikan niana nga basahon. Aduna'y uban usab nga nagaingon nga kining "Libro sa Kinabuhi" dili mao ang "Libro sa Kinabuhi nga iya sa Cordero." Apan sama sa naandan na, sa diha nga pataphaw nga ginatagad sa tawo ang usa ka bersekulo, nagaabot usab siya sa taphaw nga pagsabot. 307
308 USA KA PAGPADAYAG SA PITO KA MGA KAPANAHONAN SA IGLESIA Ang posibilidad sa pagkapanas sa usa ka ngalan gikan sa mga rekord sa Dios nanginahanglan og labaw pa sa usa ka pataphaw nga pagtoon, kay hangtud sa karon kadaghanan sa mga magtotoon naghimo lang og konklusyon nga ginabutang kono sa Dios ang mga ngalan sa kadtong mga natawo na pag- usab sulod sa Libro sa Kinabuhi nga iya sa Cordero niadtong panahon nga natawo sila pag-usab; ug sa kung unsa man nga hinungdan nga kana nga ngalan kinahanglan pagatangtangon, ang espasyo sa mao nga rekord mamahimong usa ka blangko lamang sama niini kaniadto sa wala pa'y ngalan nga nahibutang dinha. Siento porsyento kini ka bali sa kung unsay tinuod nga ginatudlo sa Pulong. Diha mismo sa pagsugod sa atong pagtoon, tugoti nga maipahibalo nga WALA NI USA ka Kasulatan nga nagatudlo nga ang Dios sa karon nagatigum og mga ngalan diha sa maong rekord. Nahuman na kini tanan sa wala pa ang pagkatukod sa kalibutan, sama sa atong igapakita sa dili madugay. Dili kini usab, usa ka hilisgutanan nga giapil na lang ang atong mga kaugalingon diha sa duha ka mga grupo sa mga tawo nga parehong aduna'y kahigayonan nga makadawat og kinabuhing walay katapusan, nga nadawat kini sa usa ka grupo ug nahisulat ang ilang mga ngalan diha sa rekord samtang ang usa niini nga mibalibad wala nahisulat ang ilang mga ngalan nga ingon niana. Ato gayud ipakita pinaagi sa Kasulatan nga daghang mga tawo nga wala gani natawo pag-usab ang mopaingon sa kinabuhing walay katapusan. Maingon man ka talagsaon kini kon paminawon, siguradong matuod kini. Ato usab igapakita nga aduna'y usa ka grupo sa mga tawo ingon nga ang ilang mga ngalan nahisulat na nianang rekord sa wala pa ang pagkatukod sa kalibutan, NGA ILALUM SA BISAN UNSA MAN NGA KAHIMTANG DILI MAHIMONG TANGTANGON KADTO NGA MGA NGALAN; pero igapakita usab nga may usa pa ka grupo NGA ANG MGA NGALAN ATUA NA NIADTO NGA REKORD SA WALA PA ANG PAGKATUKOD SA KALIBUTAN NGA PAGATANGTANGON ANG ILANG MGA NGALAN. Sa sugod pa lang, walay basihanan ang mga pagpahayag nga ang "Libro sa Kinabuhi nga iya sa Cordero" dili ang mao ra nga "Libro sa Kinabuhi." Ang Libro sa Kinabuhi mahimong tawgon nga Libro sa Kinabuhi nga iya sa Cordero, o Libro sa Kinabuhi ni Cristo, o Ang Imong Libro ug Ang Libro sa mga Buhi. Mga ngalan lamang ang nahisulat sulod niini. Pinadayag 13:8, "Ug ang tanang nagapuyo sa yuta magasimba kaniya (sa mapintas nga mananap), tanan sila kinsang mga ngalan sa wala pa ang pagkatukod sa kalibutan wala mahisulat sa Libro sa Kinabuhi nga iya sa gipatay nga Cordero." Pinadayag 17:8, "Ang mapintas nga mananap nga imong nakita nga mao siya ang kaniadto, ug dili na ang sa karon; ug mao ang molugwa
ANG KAPANAHONAN SA IGLESIANG SARDIS gikan sa bung-aw sa kahiladman nga walay kinutoban, ug mopadulong sa pagkalaglag: ug ang nanagpuyo sa yuta, kinsang mga ngalan wala mahisulat sa Libro sa Kinabuhi sukad sa pagkatukod sa kalibutan, sila mahibulong sa pagkakita sa mapintas nga mananap tungod kay kini mao man ang sa kaniadto, ug dili na mao ang sa karon, ug maania sa gihapon." Pinadayag 20:12-15, "Ug nakita ko ang mga patay, mga dagku ug mga gagmay, nga nanagtindog sa atubangan sa Dios; ug dihay mga libro nga gipamuklad: usab dihay laing libro nga gibuklad, nga mao ang Libro sa Kinabuhi: ug ang mga patay gipanaghukman pinasikad sa nahisulat diha sa mga libro, pinasikad sa ilang mga binuhatan. Ug ang dagat mitugyan sa mga patay nga diha niini; ug ang kamatayon ug ang hades mitugyan sa mga patay nga diha kanila: ug ang tanan gipanaghukman pinasikad sa ilang mga binuhatan. Unya ang kamatayon ug ang hades gitambog ngadto sa linaw nga kalayo. Mao kini ang ikaduhang kamatayon. Ug kon ang ngalan ni bisan kinsa dili makaplagan nga nahisulat diha sa Libro sa Kinabuhi, siya itambog ngadto sa linaw nga kalayo." Makita ninyo dinha nga bisan aduna'y uban nga mga libro nga gisulti, aduna kanunay ang pagpahinungod ngadto sa USA RA ka libro nga maysulod og mga ngalan. Diha sa Pinadayag gitawag kini nga mao ang "Libro sa Kinabuhi nga iya sa Cordero," o ang "Libro sa Kinabuhi." Karon asa man kini nga libro makaplagan? Lucas 10:17- 24, "Unya ang kapitoan namauli nga malipayon, nga nanag- ingon, Ginoo, bisan pa gani ang mga yawa nagapailalum nga masinugtanon kanamo tungod sa Imong Ngalan. Ug si Jesus miingon kanila, Nakita Ko si Satanas nga nahulog ingon sa kilat gikan sa langit. Tan-awa, gihatagan Ko kamo'g kagahum sa pagtunob og mga halas ug mga tanga, ug kagahum batok sa tanang gahum sa kaaway: ug walay bisan unsa nga makadaut kaninyo. Apan dili kamo magkalipay tungod niini, nga ang mga espiritu nagapailalum nga masinugtanon diha kaninyo; kondili magkalipay kamo, nga ang inyong mga ngalan nahisulat na didto sa langit. Niadtong taknaa si Jesus nalipay diha sa Espiritu, ug miingon, Nagapasalamat Ako Kanimo, Oh Amahan, Ginoo sa langit ug sa yuta, nga kining mga butanga gililong Mo sa mga makinaadmanon ug sa mga masinabuton, ug gipadayag Mo hinoon ngadto sa mga gagmay'ng bata: oo, Amahan; kay kana mao man ang nahamut-an sa Imong atubangan. Ang tanang mga butang gitugyan Kanako sa Akong Amahan: ug walay nakaila si Kinsa ang Anak, gawas sa Amahan; o si Kinsa ang Amahan, gawas sa Anak, ug kaniya kang kinsa igakahimuot sa Anak ang pagpadayag sa Amahan. Ug unya sa nakaliso Siya ngadto sa Iyang mga tinun-an, Siya miingon kanila nga silasila ra, Bulahan gayud ang mga mata nga nakakita sa inyong nakita: kay sultihan Ko kamo, nga daghan ang mga propeta ug mga 309
310 USA KA PAGPADAYAG SA PITO KA MGA KAPANAHONAN SA IGLESIA hari nga naninguha sa pagtan-aw unta sa inyong nakita, apan wala sila niini makakita; ug sa pagpatalinghug unta sa inyong nadunggan, apan wala sila niini makadungog." Ang Libro sa Kinabuhi pihong atua sa langit, ug motungha sa paghukom na didto sa Dakung Trono nga Maputi. Miingon si Jesus sa niining mga bersekulo nga ang ilang MGA NGALAN nahisulat na didto sa langit. Nahisulat sila sa Libro sa Kinabuhi, kay dinha kon diin ginabutang ang mga ngalan. Nagapakigsulti si Jesus ngadto sa kapitoan (bersekulo 17), apan nagapakigsulti usab Siya ngadto sa dose (bersekulo 23). Kini silang tanan nanagkalipay nga nagpasakup ang mga yawa kanila tungod sa Ngalan ni Jesus. Ang tubag ni Cristo mao'y, "Dili kamo magkalipay nga ang mga espiritu nagapailalum nga masinugtanon kaninyo, kondili magkalipay kamo nga ang inyong mga ngalan nahisulat didto sa langit (sa Libro sa Kinabuhi)." Mahimatikdan ninyo dinhi nga si Judas usa sa niadtong mga naghingilin og mga yawa pinaagi sa Ngalan ni Jesus, apan nasayod kita nga usa siya ka yawa, ang anak sa kalaglagan. Juan 6:70-71, "Si Jesus mitubag kanila, Wala Ko ba pilia kamong napulo ug duha, ug usa kaninyo mao'y usa ka yawa? Nagpasabut Siya niini mahitungod kang Judas Escariote ang anak ni Simon: kay kini siya mao ang magatugyan sa pagbudhi Kaniya, sanglit usa sa napulo ug duha." Juan 17:12, "Samtang uban pa Ako kanila, gibantayan Ko sila pinaagi sa Imong Ngalan: kadto silang Imong gihatag Kanako Akong gibantayan, ug wala kanila'y nalaglag, gawas sa tawo nga pagalaglagon, aron matuman ang Kasulatan." Juan 13:10-11, 18, "Si Jesus miingon kaniya, Ang nakaligo na dili kinahanglan manghugas pa gawas sa iyang mga tiil, hinoon mahinlo na ang iyang tibuok nga lawas: ug kamo mga mahinlo, apan dili kamong tanan. Kay Siya nasayud man kinsa ang magabudhi Kaniya; tungod niini miingon Siya, Kamong tanan dili mga mahinlo." "Ako wala magsulti mahatungod kaninyo ngatanan: ug nakaila Ako sa Akong mga gipili: apan aron matuman ang Kasulatan, Gitindakan Ako sa tikod sa tawo nga nagkaon uban Kanako." Karon kung ang lengguwahe may kahulogan og unsa man, ato kinahanglan angkonon nga si Judas pinili ni Jesus (Juan 13:18), pero dili siya mahinlo, (Juan 13:10-11). Si Judas gihatag usab kang Jesus sa Amahan. Juan 17:12. (Tugoti nga mahimatikdan dinhi nga ang "pagpili" ug ang paghatag eksaktong magkapareho sama sa paghulagway kang Moises ug Faraon, Jacob ug Esau, kay bisan pa man nga si Esau ug si Faraon parehong giila nang daan, sila'y gipili nang daan ngadto sa kapungot, samtang ang padulngan ni Moises ug ni Jacob mao'y kahimayaan. Ginapakita sa I Pedro 2:8-9a ang maong duruha ka sinalikway ug pinili "kay sila nahipangdol tungod sa Pulong, sanglit dili-masinugtanon sila: sumala sa gitagana nang daan alang kanila. Apan kamo ang kaliwatan nga pinili.") Nahiapil niadto si Judas nga usa sa dose ug aduna sa tinuod og bahin kanila diha sa ministerio sa wala pa ang
ANG KAPANAHONAN SA IGLESIANG SARDIS Pentecostes. Mga Buhat 1:16-17, "Mga kalalaken-an ug mga igsoon, kinahanglan nga matuman gayud ang Kasulatan, nga gipamulong daan sa Espiritu Santo pinaagi sa baba ni David mahitungod kang Judas, nga nahimong magtotultol sa mga nanagdakup kang Jesus. Kay kadto siya nahiapil man kanamo ug nakabaton og bahin niining maong ministerio." Ang bahin nga naangkon ni Judas uban sa dose ug nga nawala dili mas ubos sa mga ministerio sa uban nga onse, o nga usa man kadto ka yawan-on og lahi nga ministerio nga gisukip lang taliwala sa mga ministerio sa maong uban pa. Mga Buhat 1:25, "Aron sa pagkuha sa dapit niini nga ministerio ug sa pagkaapostol, nga nakulangan tungod sa pagkahulog ni Judas, aron moadto siya sa iyang kaugalingong dapit." Si Judas, nga usa ka yawa, nawad-an og usa ka ministerio sa Espiritu Santo nga gikahatag sa Dios, ug naghunos sa iyang kaugalingon ug MIADTO SA IYA MISMONG LUGAR. Ang iyang ngalan atua pa gani sa Libro sa Kinabuhi. Apan gipanas ang iyang ngalan. Karon sa dili pa nato ipadayon kining panghunahuna mahatungod kang Judas, balikan nato ang Daang Tugon ug tan-awon kung asa sa Dios gibuhat ang mao sa gihapon nga butang. Diha sa Genesis 35:23-26, dose kaniadto ang mga anak nga lalaki ni Jacob ug ang ilang mga ngalan mao'y mosunod: si Ruben, Simeon, Levi, Juda, Issachar ug Zabulon; Joseph ug Benjamin; Dan ug Nephtali; Gad ug si Aser. Ang mga kaliwatan niining dose nga mga anak mao'y nahimong dose ka mga banay sa Israel walay labot kang Joseph nga walay banay ang nahinganlan sunod kaniya, kay sumala sa pagpangandam sa Dios magkaaduna niadto og trese ka mga banay, ug ang duha ka anak nga lalaki ni Joseph mao'y gihatagan og dungog sa pagpadangat sa dose ngadto sa trese. Nahibalo na kamo, siyempre, nga kinahanglan kadto ingon nga si Levi gipalain ngadto sa Dios para sa pagkasacerdote. Mao nga sa dihang mibiya ang Israel sa Egipto ug gihatagan sila sa Dios og tabernakulo didto sa kamingawan, makita natong ginaalagaran sa banay ni Levi ang dose ka banay nga ginganlan og Ruben, Simeon, Issachar, Juda, Zebulun, Benjamin, Dan, Nephtali, Gad, Aser, Ephraim ug Manases. Ang pagkahan-ay sa maong mga panon mao'y nagpahingalan kanila nga ingon niana diha sa Numeros 10:11-28. Walay gisulti mahitungod kang Joseph o Levi. Apan kung tan- awon nato diha sa Pinadayag 7:4-8, kon diin nga nagaingon kini "aduna'y usa ka gatus kap-atan ug upat ka libo ang pinatikan gikan sa TANANG mga banay sa mga anak ni Israel," gihinganlan sila og mga ingon niini: Juda, Ruben, Gad, Aser, Nephtali, Manases, Simeon, Levi, Issachar, Zebulun, Joseph, Benjamin. Balik na usab kita sa dose ka mga banay nga uban kanila nahinganlan si Levi ug si Joseph, apan wala si Dan ug si Ephraim. 311
312 USA KA PAGPADAYAG SA PITO KA MGA KAPANAHONAN SA IGLESIA Nagatungha karon ang pangutana, nganong giwala man ang maong duha ka mga banay? Anaa ang tubag sa Deuteronomio 29:16-20, "(Kay kamo nanghibalo kung unsa ang pagpuyo nato sa yuta sa Egipto; ug kung unsa ang giagian nato sa taliwala sa mga nasud nga inyong giagian; ug inyong nakita ang ilang mga kahugawan, ug ang ilang mga larawan, kahoy ug bato, salapi ug bulawan, nga anaa uban kanila:) tingali unya sa taliwala ninyo aduna'y lalake, kun babaye, kun panimalay, kun banay, kinsang kasingkasing motalikod gikan sa Ginoo nga atong Dios, aron sa pag-adto sa pag-alagad sa mga dios niadtong mga nasud; tingali unya kaninyo aduna'y gamot nga makahilo ug ajenjo; ug mahitabo, nga sa makadungog siya sa mga pulong niini nga panunglo, siya sa iyang kaugalingon magapanalangin sa iyang kaugalingon sulod sa iyang kasingkasing, nga magaingon, makabaton ako og pakigdait, bisan ako nagalakaw sa katig-a sa akong kasingkasing, aron sa paglaglag sa nagaumog uban sa uga: Ang Ginoo dili magapasaylo kaniya, hinonoa ang kapungot sa Ginoo ug ang Iyang abugho magautbo batok sa maong tawo, ug ang tanan nga panunglo nga gisulat niini nga basahon magatungtong sa ibabaw niya, ug pagapalaon sa Ginoo ang iyang ngalan gikan sa ilalum sa langit." Dinhi niini ginapahayag ang tunglo batok sa pagsimba sa diosdios, o sa espirituwal nga pagpakighilawas. Ang banay nga midangup sa pagsimba sa diosdios pagapalaon ang ngalan niini. Ug ang kasaysayan sa maong duha ka mga banay nga ang ngalan niini gipanas tungod sa pagsimba sa diosdios makita diha sa I Mga Hari 12:25-30, "Unya gitukod ni Jeroboam ang Sichem didto sa kabungtoran sa Ephraim, ug mipuyo didto; ug migikan siya didto, ug gitukod ang Penuel. Ug si Jeroboam miingon sulod sa iyang kasingkasing, Karon mahabalik ang gingharian ngadto sa balay ni David: kung kining katawhan mangadto aron sa paghalad sa mga halad sa balay sa Ginoo sa Jerusalem, unya ang kasingkasing niining katawhan mobalik ngadto sa ilang ginoo, bisan ngadto kang Roboam ang hari sa Juda, ug sila mopatay kanako, ug mopauli ngadto kang Roboam ang hari sa Juda. Tungod niini ang hari nakigsabut-sabut, ug naghimo sa duha ka nating vaca nga bulawan, ug siya miingon kanila, Halayo ra kaninyo ang pagtungas ngadto sa Jerusalem: tan-awa ang inyong mga dios, Oh Israel, nga nagdala kaninyo pagawas gikan sa yuta sa Egipto. Ug iyang gibutang ang usa didto sa Bethel, ug ang lain iyang gibutang didto sa Dan. Ug kining butanga nahimong usa ka sala: kay ang katawhan ming-adto aron sa pagsimba sa atubangan sa usa, bisan pa ngadto sa Dan." Oseas 4:17, "Ang Ephraim gitipon sa mga diosdios: pasagdi lamang siya." Himatikdi ilabina nga ang silot tungod sa pagsimba og diosdios mao nga ang ngalan niana nga banay pagapanason "gikan sa ilalum sa langit." Deuteronomio 29:20. Wala niini ginaingon nga pagapanason kini "sa langit," kondili gikan sa
ANG KAPANAHONAN SA IGLESIANG SARDIS ilalum sa langit. Ug eksaktong ingon niana gyud kini, kay ang Israel karon nahibalik na ngadto sa Palestina, ug pagaselyohan sa Ginoo sa dili magdugay ang 144,000 kanila. Apan gikan niana nga gidaghanon wala si Dan ug si Ephraim. Pinadayag 7:4-8, "Ug nadungog ko ang kapid-an sa mga sinelyohan usa ka gatus kap-atan ug upat ka libo ang mga sinelyohan gikan sa TANANG mga banay sa mga anak ni Israel. Sa banay ni Juda, napulo ug duha ka libo ang sinelyohan. Sa banay ni Ruben, napulo ug duha ka libo ang sinelyohan. Sa banay ni Gad, napulo ug duha ka libo ang sinelyohan. Sa banay ni Aser, napulo ug duha ka libo ang sinelyohan. Sa banay ni Neptali, napulo ug duha ka libo ang sinelyohan. Sa banay ni Manases, napulo ug duha ka libo ang sinelyohan. Sa banay ni Simeon, napulo ug duha ka libo ang sinelyohan. Sa banay ni Levi, napulog ug duha ka libo ang sinelyohan. Sa banay ni Issachar, napulo ug duha ka libo ang sinelyohan. Sa banay ni Zabulon, napulo ug duha ka libo ang sinelyohan. Sa banay ni Joseph, napulo ug duha ka libo ang sinelyohan. Sa banay ni Benjamin, napulo ug duha ka libo ang sinelyohan." (Himatikdi, wala si Dan ug si Ephraim.) Karon sa ingon niini, tan-awa ang Daniel 12:1, nga nagapahanungod ngadto niining usa ka gatus kap-atan ug upat ka libo ingon nga mga sinelyohan diha sa ikaunom nga selyo ug sa panahon sa Dakung Kasakitan o ang kalisdanan ni Jacob. "Ug niadtong panahona si Michael motindog, ang dakung prinsipe nga nagatindog alang sa mga anak sa imong katawhan: ug moabot ang usa ka panahon sa kalisdanan, nga ang ingon wala pa gayud mahatabo sukad nga may usa ka nasud bisan hangtud nianang mao nga panahon: ug niadtong panahona pagaluwason ang imong katawhan, ang tanan NGA HINGKAPLAGAN NGA NANGAHISULAT SA BASAHON." Pero, human niining panahon sa kasakitan, (sulod sa panahon sa milenyum,) sama sa nakita ni Ezequiel diha sa 48:1- 8, ug 22-29 makita nato ang maong mga banay nga nagabalik na usab sa Balaanon nga kahan-ayan. Apan, sukad niadtong panahon nga si Ephraim ug si Dan gihilambigit nila ang ilang mga kaugalingon ngadto sa mga diosdios, nangamatay sila, ug kadto nga mga banay wala na giila. Karon nasayod ako nga sukad niadtong pagkagun-ob sa Jerusalem, nangawala ang tanan nga mga rekord bahin sa tanang mga banay, mao nga walay tawong makasulti nga sigurado kung unsa siya nga banay gikan, APAN NASAYOD ANG DIOS. Kanang gamhanang Dios Nga nagahatud sa Israel balik ngadto sa Palestina nasayod sa eksakto kung unsa nga banay nagagikan ang matag matuod nga Israelinhon, ug sa tanan nga mga gitipon nga usa ka gatus kap- atan ug upat ka libo dili apil si Dan ug si Ephraim. Ania ang mga banay sa Israel. Ezequiel 48:1-8 ug 22-29, "Karon mao kini ang mga ngalan sa mga banay. Gikan sa 313
314 USA KA PAGPADAYAG SA PITO KA MGA KAPANAHONAN SA IGLESIA amihanang tumoy duol sa alagianan sa Hethlon, hangtud sa pagsulod mo sa Hamath, sa Haser-enon, didto sa utlanan sa Damasco paingon sa amihanan, duol sa Hamath; ug kini mao ang iyang kiliran sa sidlakan ug sa kasadpan; usa ka bahin alang kang Dan. Ug ubay sa utlanan sa Dan, gikan sa sidlakan nga kiliran ngadto sa kasadpan nga kiliran, usa ka bahin alang kang Aser. Ug ubay sa utlanan sa Aser, gikan sa sidlakan nga kiliran bisan ngadto sa kasadpan nga kiliran, usa ka bahin alang kang Neptali. Ug ubay sa utlanan sa Neptali, gikan sa sidlakan nga kiliran ngadto sa kasadpan nga kiliran, usa ka bahin alang kang Manases. Ug ubay sa utlanan sa Manases, gikan sa sidlakan nga kiliran ngadto sa kasadpan nga kiliran, usa ka bahin alang kang Ephraim. Ug ubay sa utlanan sa Ephraim, gikan sa sidlakan nga kiliran bisan ngadto sa kasadpan nga kiliran, usa ka bahin alang kang Ruben. Ug ubay sa utlanan sa Ruben, gikan sa sidlakan nga kiliran ngadto sa kasadpan nga kiliran, usa ka bahin alang kang Juda. Ug ubay sa utlanan sa Juda, gikan sa sidlakan nga kiliran ngadto sa kasadpan nga kiliran,..." ug uban pa. "Labut pa gikan sa napanag-iya sa mga Levihanon, ug gikan sa napanag- iya sa siyudad, sanglit anaa man sa taliwala niini nga mao ang prinsipe, sa kinatung-an sa utlanan sa Juda ug sa Benjamin, kini alang sa PRINSIPE. Ug mahatungod sa nahabilin sa mga banay, gikan sa sidlakan nga kiliran ngadto sa kasadpan nga kiliran, usa ka bahin kang Benjamin. Ug ubay sa utlanan sa Benjamin, gikan sa sidlakan nga kiliran ngadto sa kasadpan nga kiliran, usa ka bahin kang Simeon. Ug ubay sa utlanan sa Simeon, gikan sa sidlakan nga kiliran ngadto sa kasadpan nga kiliran, usa ka bahin kang Issachar. Ug ubay sa utlanan sa Issachar, gikan sa sidlakan nga kiliran ngadto sa kasadpan nga kiliran, usa ka bahin kang Zabulon. Ug ubay sa utlanan sa Zabulon, gikan sa sidlakan nga kiliran ngadto sa kasadpan nga kiliran, usa ka bahin kang Gad. Ug ubay sa utlanan sa Gad, sa habagatan nga kiliran paingon sa habagatan,..." ug uban pa. Usa pa ka paghulagway nga mahimo natong hisgotan mao ang estorya mahitungod sa pagbiya sa Israel sa Egipto para sa yuta sa Canaan. Ang katuyoan sa Dios sa niining kapanahonan mao ang pagdala sa Israel PAGAWAS, ug sa pagdala kanila PASULOD, aron nga mahimo nila Siyang alagaran. Mao nga sa pagbiya nila sa Egipto ninggawas sila TANAN ilalum sa dugo sa hinalad nga carnero; silang TANAN miagi sa bautismo sa tubig didto sa Mapula nga Dagat; nakapanghimulos silang TANAN sa gamhanang mga milagro; mikaon silang TANAN sa manna; miinom silang TANAN gikan sa maong bato; ug kung paghisgotan ang bahin sa dayag og pang-gawas nga mga panalangin ug mga pagpakita, silang TANAN nakaambit diha sa magkapareho ug managsama nga paagi. Apan, sa dihang
ANG KAPANAHONAN SA IGLESIANG SARDIS miabot na sila sa Moab kadtong mga miapil sa kapiyestahan ni Baal-peor nangamatay tanan. Nangapukan ang ilang mga patay'ng lawas didto sa kamingawan, kay didto nila gisalikway ang Pulong sa Dios ug mitalikod gikan niini. Karon mao kini ang ginahisgotan sa Mga Hebreohanon 6:1-9, nga gipakita og ayo diha sa Kapanahonan sa Pergamo. Dili ka mahimong mouyon sa bahin lamang sa Pulong, kinahanglan mong dawaton ang TIBUOK nga Pulong. Aduna'y mga tawo nga daw sa nahilambigit sa mga butang nga iya sa Dios nga halos siento porsyento. Sama sila kang Judas. Walay tawo gawas kang Jesus ang nasayod sa eksakto kung unsa nga matang sa pagkatawo kaniadto si Judas. Busa miabot ang adlaw nga gibuhat ni Judas sa eksakto kung unsa ang gibuhat sa Israel didto sa Baal-peor. Mi-desisyon siya nga gusto niyang makigkauban sa mga puwersa sa mini nga punoan - mosulod ngadto sa pinansiyal, pulitikanhong organisasyon sa kontra- Pulong, anti-Cristo nga relihiyon ug ingon niadto ang iyang gibuhat. Nalimbongan siya! Wala nalimbongan ang nahibilin nga onse. Dili sila mahimong malimbongan, kay sila ang mismong mga pinili. Busa sa mibiya si Judas ug mabudhion nga gitugyan ang Ginoo, gipanas ang iyang ngalan gikan sa Libro sa Kinabuhi. (Pinadayag 22:19.) Karon sigurado ako nga inyo nang nahimatikdan nga kadtong mga tawo nga ang ilang mga ngalan atua sa Libro sa Kinabuhi kabahin niadto sa relihiyosong orden niadtong adlawa nga nakasentro sa matuod nga Dios ug sa pagsimba Kaniya, bisan pa man nga nagsimba sila kaniadto dili sumala sa Kamatuoran (sa Pulong). Sama ni Judas wala sila dire- diretso nagpadayon. Makita ninyo kung unsa nga si Judas gipili sa Dios. Siya'y gikatudloan sa kamatuoran. Nabahinan siya sa kahibalo bahin sa mga tinago. Aduna siya og usa ka ministerio sa gahum nga gikahatag kaniya ug nagpang- ayo siya og mga masakiton ug naghingilin og mga yawa sa Ngalan ni Jesus. Apan sa diha nga miabot na ang pagpakitaay, napalit siya tungod sa bulawan ug pulitikanhong gahum. Wala siya midangat ngadto sa Pentecostes aron madawat ang Espiritu sa Dios. Wala gayud kaniya ang Espiritu. Ayaw gayud pagpahisayup niini, ang tawong tinuod nga nabautismohan sa Espiritu Santo ngadto sa lawas ni Cristo nga nagadawat sa kahupnganan sa Espiritu PADAYON NGA MAGAPABILIN SA PULONG. Mao kana ang ebidensya nga nabautismohan na sa Espiritu Santo. Napakyas si Judas. Daghan ang nangapakyas mismo dinha. Ug sa diha nga napakyas sila sa pagpabilin niana nga Pulong, ang ilang mga ngalan gipangpanas gikan sa Libro sa Kinabuhi. Aron dugang pa nga mapatin-aw kining pagtangtang sa ngalan gikan sa Libro sa Kinabuhi angay natong pasangkaron ang atong mga hunahuna ngadto sa Israel niadtong panahon 315
316 USA KA PAGPADAYAG SA PITO KA MGA KAPANAHONAN SA IGLESIA ni Moises. Exodus 32:30-34, "Ug nahatabo nga sa adlaw nga misunod, nga si Moises miingon sa katawhan, Nakasala kamo og usa ka dakung sala: ug karon motungas ako ngadto sa Ginoo; tingali magabuhat ako og halad-sa-pagtabon sa sala alang sa inyong mga sala. Ug si Moises mibalik ngadto sa Ginoo, ug miingon, Oh, kining katawhan nakasala og usa ka dakung sala, ug nagbuhat sila og mga dios nga bulawan. Apan karon, kung pasayloon Mo ang ilang mga sala - ; ug dili ugaling, palaa ako, ginaampo ko Kanimo, gikan sa Imong libro nga gisulatan Mo. Ug ang Ginoo miingon kang Moises, Bisan kinsa nga nakasala batok Kanako, kini siya pagapalaon Ko sa Akong libro. Ug lumakaw ka, dad-a kining katawhan didto sa dapit nga Akong giingon kanimo: ania karon, ang Akong Manolunda magauna kanimo: apan sa adlaw sa Akong pagduaw pagaduawon Ko ang ilang sala sa ibabaw nila." Mas klaro kini gayud nga may mga ngalan na nga gipangpanas, ug pagapanason pa gikan sa Libro sa Kinabuhi sa dili pa magtapos ang panahon. Sa niining partikular nga dapit kadto mao'y tungod sa pagsimba sa diosdios, maingon man nga si Dan ug si Ephraim nawad-an sa ilang mga katungod ingon nga mga banay tungod sa pagsimba sa bulawan nga mga vaca. Ang tanan nga nagsimba sa diosdios gipangpanas ang ilang mga ngalan gikan sa Libro sa Kinabuhi. Sa diha nga ang kapangulohan sa Dios pinaagi sa haligi nga kalayo gisalikway sa Israel, ug mitalikod aron simbahon ang bulawan nga mga vaca, gipangtangtang ang ilang mga ngalan gikan sa Libro sa Kinabuhi. Exodus 32:33, "Bisan kinsa nga nakasala batok Kanako, kini siya pagapalaon Ko sa Akong libro." Kung ang maong pagsimba ngadto sa diosdios nagaresulta og silot nga pagtangtang og mga ngalan gikan sa Libro sa Kinabuhi, nan sigurado gayud nga ang pagsalikway sa Israel kang Jesus Cristo ingon nga mao ang Mesias moresulta gayud og ingon niana ka grabe nga silot. Eksaktong ingon niini gayud. Diha sa Salmo 69 nga nagapahayag sa pagpanamastamas kang Jesus nagaingon kini diha sa bersekulo 21-28, "Kanako nanaghatag sila usab og apdo nga Akong pagakan-on; ug sa Akong kauhaw gihatagan Ako nila og sukâ nga pagaimnon. Himoa ang ilang lamesa sa atubangan nila nga usa ka bitik: ug sa diha nga anaa sila sa pakigdait, himoa kini nga usa ka lit-ag. Pangitngiti ang ilang mga mata, aron sila dili makakita; ug himoa nga magapadayon ang ilang mga hawak sa pagkurog. Ibubo sa ibabaw nila ang Imong kaligutgot, ug himoa nga ang kabangis sa Imong kasuko makaagpas kanila. Himoa nga ang ilang puloy-anan mabiniyaan; ug ayaw itugot nga may magapuyo sa ilang mga balong-balong. Kay ilang gilutos Siya nga Imong gihampak; ug gisugilon nila ang kasakit niadtong mga gisamaran Mo. Idugang ang kasal-anan ngadto sa ilang kasal-anan: ug
ANG KAPANAHONAN SA IGLESIANG SARDIS ayaw sila padangata diha sa Imong pagkamatarung. Ipapas sila gikan sa Libro sa Kinabuhi ug dili sila ipasulat lakip sa mga matarung." Sa dihang gisalikway sa mga Judio si Jesus aduna niadto og literal nga pagtalikod sa Dios gikan kanila paingon ngadto sa mga Gentil. Mga Buhat 13:46-48, "Unya si Pablo ug si Bernabe nanagsulti sa dakung kaisog, ug nanag-ingon, Kinahanglan nga ang Pulong sa Dios igamantala pag-una kaninyo: apan kay ginasalikway man ninyo kini, ug ginahukman ninyo ang inyong kaugalingon nga dili takus sa kinabuhi nga walay katapusan, ania karon, mangadto kami sa mga Gentil. Kay mao kini ang gisugo sa Ginoo kanato, nga nagaingon, Gibutang Ko ikaw nga kahayag sa mga Gentil, aron ikaw mamahimo nga alang sa kaluwasan hangtud sa kinatumyan sa yuta. Ug sa pagkadungog sa mga Gentil, nangalipay sila, ug gihimaya nila ang Pulong sa Dios: ug mingtoo kadtong tanan nga mga gipili nga daan alang sa kinabuhing walay katapusan." Kini dili aron magsugyot nga wala na'y mga ngalan gikan sa mga banay sa Israel nga nahibilin diha sa Libro sa Kinabuhi, kay daghan sa mga niini (apan dili gayud daghan) pinaagi sa prinsipyo sa pagpili ang mahiapil sa kapanahonan sa iglesiang Gentil ug makasulod sa lawas ni Jesus Cristo, nga nagapakita nga ang ilang mga ngalan nagpabilin gayud diha sa Libro sa Kinabuhi. Usab, sama sa atong igapakita, sumala sa ikalimang selyo kadaghanan sa mga gipang-martir nga mga Judio ang pagahatagan sa Ginoo og hatag-as nga bisti nga maputi ug kinabuhing walay katapusan. Mao usab ang usa ka gatus kap-atan ug upat ka libo nga pagaselyohan diha sa Iyang pag-abot, sa pagpamatuod nga ang ilang mga ngalan wala usab gipangpanas. Apan sama sa husto kaayo nga pagkapahayag niini diha sa Salmo 69 nga ang mga dautan o ang dili-matarung nga mga tigsalikway ni Cristo ug ang nagapamatay sa Iyang mga tawo ang mao'y mga ngalan ang gipangtangtang. Sama sa Israel (pinili nga katawhan sa Dios) nga ang kinadaghanan nawad-an sa ilang mga katungod diha sa Libro sa Kinabuhi tungod sa pagsalikway kang Jesus, mao usab ang kadaghanan sa iglesiang Gentil ang modangat ngadto sa pagkahinukman nga nagaresulta sa pagtangtang sa ilang mga ngalan sa Libro sa Kinabuhi tungod sa pagsalikway sa Pulong ug gumikan niana nagasulod na sa ekunomikanhong kalihokan pangkalibutan nga mao'y larawan nga gitukod ngadto sa mapintas nga mananap. Aduna'y usa pa ka punto nga makita dinhi. Sa paghukom diha sa dakung Trono nga Maputi magkaaduna og pagpanglain sa mga tawo. Pagabuksan ang Libro sa Kinabuhi ug aduna pa'y usa ka libro ang pagabuksan. Mateo 25:31- 46, "Ug inig-abot na sa Anak sa Tawo diha sa Iyang himaya, 317
318 USA KA PAGPADAYAG SA PITO KA MGA KAPANAHONAN SA IGLESIA ug sa tanang mga manolunda uban Kaniya, Siya molingkod diha sa Iyang mahimayaong trono: Ug sa Iyang atubangan pagatapokon ang tanang kanasuran: ug Iyang pagalainon ang usa gikan sa usa, maingon sa magbalantay sa mga hayop nga magalain sa mga karnero gikan sa mga kanding: ug ang mga karnero Iyang pagapinigon sa Iyang too, apan ang mga kanding anha sa Iyang wala. Ug ang Hari magaingon kanila diha sa Iyang too, Umari kamo, Oh mga dinayeg sa Akong Amahan, panunda ninyo ang gingharian nga gitagana alang kaninyo sukad pa sa pagkatukod sa kalibutan: kay gigutom Ako, ug inyo Ako nga gipakaon: giuhaw Ako, ug inyo Ako nga gipainom: nadumuloong Ako, ug gihinangop ninyo ang pagpasaka Kanako: hubo, ug inyo Ako gibistihan: nagmasakiton Ako, ug inyo Ako nga giduaw: nabilanggo Ako, ug miadto kamo Kanako. Ug Kaniya motubag ang mga matarung, nga manag-ingon, Ginoo, kanus-a ba Ikaw namo hikit-i nga gigutom, ug amo Ikaw'ng gipakaon? o giuhaw, ug amo Ikaw gipainom? Kanus-a ba Ikaw namo hikit-i nga nadumuloong, ug amo Ikaw'ng gipasaka? o hubo, ug amo Ikaw'ng gibistihan? O kanus-a ba Ikaw namo hikit-i nga nagmasakiton, o nabilanggo, ug amo Ikaw'ng giduaw? Ug kanila motubag ang Hari nga magaingon, Sa pagkatinuod magaingon Ako kaninyo, Nga maingon nga gibuhat ninyo kini ngadto sa usa sa mga labing gagmay niining Akong mga igsoon, gibuhat usab ninyo kini Kanako. Unya ang Hari magaingon kanila diha sa Iyang wala, Pahawa gikan Kanako, kamong mga tinunglo, ngadto sa kalayong walay pagkatapos, nga gitagana alang sa yawa ug sa iyang mga manulonda: kay Ako gigutom, ug wala ninyo Ako pakan-a: Ako giuhaw, ug wala Ako ninyo paimna: Ako nadumuloong, ug wala Ako ninyo pasak-a: hubo, ug wala Ako ninyo bistihi: Ako masakiton, ug binilanggo, ug wala Ako ninyo duawa. Ug motubag usab sila Kaniya, nga manag-ingon, Ginoo, kanus-a ba Ikaw namo hikit-i nga gigutom, o giuhaw, o nadumuloong, o hubo, o masakiton, o binilanggo, ug nga wala Ikaw namo alagari? Ug kanila motubag Siya, nga magaingon, Sa pagkatinuod magaingon Ako kaninyo, Maingon nga wala ninyo kini buhata ngadto sa usa sa mga labing gagmay niini, wala usab ninyo kini buhata Kanako. Ug sila mamahawa paingon ngadto sa silot nga dayon: apan ang mga matarung ngadto sa kinabuhing dayon." Pinadayag 20:11-15, "Ug unya nakita ko ang usa ka dakung trono nga maputi, ug ang nanglingkod niini, gikan sa Kang kinsang atubangan ang yuta ug ang kalangitan nanagpangalagiw; ug walay dapit nga hingkaplagan alang kanila. Ug nakita ko ang mga patay, mga dagku ug mga gagmay, nga nanagtindog sa atubangan sa Dios; ug dihay mga libro nga gipamuklad: usab dihay laing libro nga gibuklad, nga
ANG KAPANAHONAN SA IGLESIANG SARDIS mao ang Libro sa Kinabuhi: ug ang mga patay gipanaghukman pinasikad sa nahisulat diha sa mga libro, pinasikad sa ilang mga binuhatan. Ug ang dagat mitugyan sa mga patay nga diha niini; ug ang kamatayon ug ang hades mitugyan sa mga patay nga diha kanila: ug ang tanan gipanaghukman pinasikad sa ilang binuhatan. Unya ang kamatayon ug ang hades gitambog ngadto sa linaw nga kalayo. Mao kini ang ikaduhang kamatayon. Ug kon ang ngalan ni bisan kinsa dili makaplagan nga nahisulat diha sa Libro sa Kinabuhi siya itambog ngadto sa linaw nga kalayo." Parehong maatua ang matarung ug ang dili-matarung sa niining paghukom. Ingon niana ang ginaingon niini. KINI NGA MGA MATARUNG DILI MAMAHIMO NGA MAO ANG PANGASAW-ONON KAY NAGALINGKOD ANG PANGASAW-ONON UBAN KANIYA DIHA SA PAGHUKOM. I Mga Taga-Corinto 6:2-3, "Wala ba kamo masayod nga ang mga balaan mao ang magahukom sa kalibutan? Ug kon ang kalibutan inyong pagahukman, wala na ba hinoon kamoy katakus sa paghusay sa mga ginagmay'ng buroka? Wala ba kamo masayod nga kita man unya ang magahukom sa mga manulonda? Nan labi pang magahukom kita sa mga suliran nga labut niining kinabuhia?" Pinadayag 3:21, "Ang magamadaugon pagatugotan Ko sa paglingkod sa Akong trono uban Kanako, maingon nga Ako usab nagmadaugon, ug milingkod uban sa Akong Amahan diha sa Iyang trono." Kita n'yo, ang pangasaw-onon kauban Niya diha sa trono. Maingon nga pagahukman niya ang kalibutan angay lang nga magalingkod siya sa paghukom uban Kaniya. Eksaktong mao kana ang nakita ni Daniel. Daniel 7:9-10, "Ako nagsud-ong hangtud ang mga trono gibutang, ug ang usa nga mao ang Tigulang sa mga adlaw milingkod, Nga ang Iyang mga bisti maputi ingon sa niebe, ug ang buhok sa Iyang ulo sama sa lonlon nga balhibo sa carnero: ang Iyang trono mao ang nagadilaab nga siga, ug ang mga ligid Niini mao ang nagasiga nga kalayo. Ang sapa nga kalayo migula ug mibaha gikan sa Iyang atubangan: mga libo ka mga libo ang nanag-alagad Kaniya, ug napulo ka libo ka napulo ka libo ang nanagtindog sa Iyang atubangan: ang paghukom gisugdan, ug ang mga libro gibuklad." Kita n'yo, ang mao ra kini nga esena, kay ang maong mga linibo ka mga nanag-alagad Kaniya mao ang pangasaw-onon, kay kinsa man ang nagaalagad sa bana kondili ang asawa? Ania karon ang pangutana, ngano man nga kini nga mga matarung anaa sa paghukom? Wala na'y uban pa nga dapit nga sila motungha, kay aduna lamang og duha ka pagkabanhaw ug tungod nga dili sila takus para sa nahaunang pagkabanhaw kinahanglan mabanhaw sila diha sa ikaduha nga mao'y usa ka pagkabanhaw ngadto sa paghukom. Kadtong mga takus para sa nahaunang pagkabanhaw (ang 319
320 USA KA PAGPADAYAG SA PITO KA MGA KAPANAHONAN SA IGLESIA pangasaw-onon) wala diha sa mga pagahukman. Juan 5:24, "Sa pagkatinuod, sa pagkatinuod, nagaingon Ako kaninyo, nga ang nagapatalinghug sa Akong Pulong, ug nagatoo Kaniya nga nagpadala Kanako, may kinabuhi nga walay katapusan" (kana mao'y, ang magtotoo nakadawat na og kinabuhing walay katapusan nga gipanag-iyahan na niya karon), "ug siya dili pagahukman" (dili moadto sa paghukom, mao ang ginapasabut gayud niini); "hinonoa nabalhin na siya (permanente) gikan sa kamatayon ngadto sa kinabuhi." Apan himatikdi og ayo, aduna gyu'y usa ka grupo sa hunahuna ni Jesus nga sigurado sa usa ka pagkabanhaw, magadawat og kinabuhing walay katapusan. Pagadawaton nila kini diha sa pagkabanhaw, DILI NGA NADAWAT NA KINI DAAN INGON NGA USA KA KABAHIN SA PANGASAW-ONON. Juan 5:28-29, "Ayaw kamo kahibulong niini: kay ang takna moabot, nga ang TANAN nga anaa sa lubnganan makadungog sa Iyang tingog, ug mangbangon; ang mga nanagbuhat og maayo, managpanggula nga binanhaw ngadto sa kinabuhi; ug ang mga nanagbuhat og dautan, managpanggula nga binanhaw ngadto sa pagkahinukman sa silot." Karon nasayod kitang tanan nga ang Juan 5:28-29 DILI MAO ANG PAGSAKGAW kay ang mga nangamatay lamang diha kang Cristo ang mangbangon gikan sa mga lubnganan nianang higayona uban sa mga buhi nga pangasaw-onon nga ania pa sa yuta. I Mga Taga-Tesalonica 4:16-17, "Kay ang Ginoo Mismo mao ang manaug unya gikan sa langit inubanan og singgit, sa pagsugo ug sa tawag sa punoan sa mga manolunda, ug sa tingog sa trumpeta sa Dios: ug unya ang mga nangamatay diha kang Cristo mouna sa pagpamangon: ug kita nga mga buhi pa nga mahabilin pagasakgawon ngadto sa mga panganud uban kanila, sa pagsugat sa Ginoo diha sa kahanginan: ug sa ingon niini kita magapakig-uban na sa Ginoo sa tanang panahon." Apan ginaingon diha sa Juan 5:28-29 nga ang TANAN mangbangon gikan sa lubnganan. Kini ang mismong mao ra nga pagkabanhaw nga gihisgotan diha sa Pinadayag 20:11-15 kon diin ANG MGA PATAY gipangdala ngadto sa atubangan sa Ginoo ug gipanghukman pinasikad sa ilang mga binuhatan, ug ang tanan nga ang ilang mga ngalan wala nahisulat sa Libro sa Kinabuhi gipangtambog ngadto sa linaw nga kalayo. Atubangon nato karon ang pangutana sa kon ngano man nga pagahatagan sila og kinabuhing walay katapusan diha sa paghukom sa ingon nga ang Mga Sulat mora og bug-os nga nagatudlo nga kinahanglan magkaaduna ang tawo sa maong Espiritu ni Cristo kay kon dili malaglag. Bisan pa man nga daw sa ingon niana kini, dili nato angay duhaduhaan ang mga pulong ni Jesus Nga pinatataw gayud nga ginapahayag nga aduna'y uban nga makita diha sa Libro sa Kinabuhi nga mahimong makadawat og kinabuhing walay katapusan
ANG KAPANAHONAN SA IGLESIANG SARDIS sa dili pa ang maong pang-tanan na nga pagkabanhaw o sa pagkahuman na niini. Wala ni Pablo ginalikayan kini nga kamatuoran kay klaro niya kaayong ginaingon diha sa Mga Taga-Filipos 3:11, "Aron nga sa bisan unsang paagi makab-ot ko ang pagkabanhaw gikan sa mga patay." Karon pagkatalagsaon kini nga pagpahayag. Nasayod kitang tanan nga kitang TANAN mopaingon ngadto sa usa ka pagkabanhaw gustohon man nato kini o dili. Pagabanhawon ang tanan. Busa wala nagaingon si Pablo, "Aron nga sa BISAN UNSANG PAAGI makab-ot ko ang pagkabanhaw gikan sa mga patay." Ang kamatuoran niini, dili siya nagaingon niana. Ang literal nga pagbasa mao'y, "Aron nga sa bisan unsang paagi makab- ot ko ang 'pagawas nga pagkabanhaw' gikan sa mga patay." Dili kini ang pagkakab-ot ngadto sa pang-tanan na o sa ikaduhang pagkabanhaw, kondili ang pagkakab-ot ngadto sa nahaunang pagkabanhaw, nga sa niini giingon, "Bulahan ug Balaan ang tawo nga makaambit sa nahaunang pagkabanhaw: sa mga tawong ingon niini ang ikaduhang kamatayon walay gahum, hinonoa sila mahimong mga sacerdote sa Dios ug ni Cristo, ug uban Kaniya magahari sila sa usa ka libo ka tuig." Walay kahilambigitan ang nahaunang pagkabanhaw sa ikaduhang kamatayon. Kana'y sa katapusan na sa usa ka libo ka tuig kon diin ang TANANG UBAN PA sa mga nangamatay mabuhi pag-usab. Ug sa niana nga adlaw aduna kadtong mangbangon ngadto sa kinabuhing walay katapusan ug ang uban mopaingon sa ikaduhang kamatayon. Karon dili nato kinahanglan managhap bahin niadtong mga gihatagan og kinabuhing walay katapusan diha sa ikaduhang pagkabanhaw. Giingnan kita nga gihatag kini kanila sa mga hinungdan nga sila'y nagmaloloy-on ug maayo ngadto sa "Mga Kaigsoonan." Kadtong mga nangabanhaw ug gipangtambog sa linaw nga kalayo pagabuhatan og ingon niana tungod sa ilang dili-maayong mga gipangbuhat ngadto sa "Mga Kaigsoonan." Tungod nga kini mao ang Pulong sa Dios ato gayud ginadawat kini. Walay mga panaglalis dinhi, usa ra ka yanong pagpahayag sa kamatuoran. Sa dugang pa nga pagpatin-aw, himatikdi ilabina ang mga pulong ni Mateo 25:31-46. Wala kini nagaingon nga literal nga ginalain sa magbalantay ang mga karnero gikan sa mga kanding, apan kini SAMA sa usa ka magbalantay nga ginalain ang mga karnero sa mga kanding. Dili kadto mga karnero sa niining partikular nga dapit sa panahon (ang Paghukom diha sa Maputi nga Trono). Atua sa Iyang toril ang mga karnero, ilang nadungog ang Iyang tingog (Pulong) ug misunod sila Kaniya. ADUNA NA SILA'Y KINABUHING WALAY KATAPUSAN UG DILI NA MOPAINGON SA PAGHUKOM. Apan ang mga niini WALAY kinabuhing eternal, ug anaa sila sa paghukom. Gitugotan sila nga 321
322 USA KA PAGPADAYAG SA PITO KA MGA KAPANAHONAN SA IGLESIA MOPAINGON SA kinabuhing walay katapusan. Apan sa unsa man nga mga hinungdan nga makasulod sila ngadto sa kinabuhing walay katapusan? Siguradong dili tungod sa kamatuoran nga aduna na kanila ang Iyang kinabuhi sama nga aduna na sa pangasaw-onon, kondili madawat nila kini tungod kay nagmaloloy-on sila ngadto sa Iyang mga kaigsoonan. Dili sila Iyang mga kaigsoonan: magpahimo kana kanila nga isig-kamanununod uban kang Jesus. DILI sila mga manununod sa bisan unsa man gawas sa kinabuhi. Dili sila kabahin sa trono, ug uban pa, uban Kaniya. ANG ILANG MGA NGALAN ANAA SIGURADO SA LIBRO SA KINABUHI UG WALA GITANGTANG. Karon tungod sa ilang gugma sa mga katawhan sa Dios sila'y giila ug naluwas. Walay duhaduha nga nangalagad ang mga niini ug mitabang sa mga anak sa Dios. Sama tingali kang Nicodemus ug kang Gamaliel nga nanagbarug alang sa mismong mga anak sa panahon sa kalisdanan. Kung daw sa nagapasabot kini og "pagpahauli," karon himatikdi og ayo, kay ang mga dautan WALA gipahauli, apan gipangtambog ngadto sa linaw nga kalayo. Ang mga ngalan sa daghan niadtong mga gilaglag atua usab sa Libro sa Kinabuhi; apan gipangpanas tungod kay napakyas sila paghatag og katahuran sa mga katawhan sa Dios nga mao'y mga buhi nga Pulong nga gipadayag (buhi nga mga sulat) alang sa ilang mga adlaw. Karon klarohon gayud nato dinhi. Dili kini mga nasud nga ginahukman ug nga paingon sa milenyum tungod kay ilang gipanalipdan ug gitabangan ang mga Judio. Klaro kana kaayo tungod sa konklusyon sa niining mga bersekulo. "Ug kini sila (ang mga dautan) mopaingon ngadto sa silot nga dayon (linaw nga kalayo), apan ang mga matarung ngadto sa kinabuhing walay katapusan." Walay nahisulat bahin og DUHA ka inandam nga paghukom kon diin ang mga dautan gitambog ngadto sa linaw nga kalayo. Ang mapintas nga mananap lamang ug ang mini nga propeta ang ginahukman sa pagtapos sa dakung kasakitan. Dili, kini mao ang paghukom diha sa Maputi nga Trono, ug ginahukman sila sumala sa kung unsay nahisulat sa maong mga libro. Sa ikaduhang pagkabanhaw kini nga ang "mga kalag ilalum sa halaran" sama sa pagkapahayag niini diha sa ikalimang selyo (Pinadayag 6:9-11) ginahatagan og hatag- as og maputi nga bisti, ug siyempre kinabuhi nga walay katapusan, o mamahimong walay pulos ang magkaaduna og maputi nga bisti. "Ug sa pagbukhad Niya sa ikalimang selyo, nakita ko nga sa ilalum sa halaran diha ang mga kalag sa mga gipamatay tungod sa Pulong sa Dios, ug tungod sa pagpanghimatuod nga ilang gihimo: ug sila nanagsinggit sa makusog nga tingog, nga nag-ingon, Oh Ginoo, balaan ug
ANG KAPANAHONAN SA IGLESIANG SARDIS tinuod, Unsa ba kadugay, ang dili pa Nimo paghukom sa mga nanagpuyo sa yuta ug pagpanimalus batok kanila tungod sa among dugo? Unya ang matag-usa kanila gihatagan og maputi ug tag-as nga bisti; ug giingon kanila, nga managpahulay una og diyutay nga panahon, hangtud nga ang ilang mga isigkaulipon ug usab ang ilang mga kaigsoonan, nga pagapatyon usab maingon kanila, natuman na." Karon himatikdi og ayo nga wala ni usa sa niining mga anaa ilalum sa halaran ang gipatay tungod sa pagpanghimatuod alang kang Jesus. Dili sila pareho kang Antipas nga gipatay tungod nga makusganon niyang gikuptan ang Iyang Ngalan. Dili kini ang kadtong mga natawo na pag-usab, nga may ilang gipanag-iya nga kinabuhing walay katapusan. Mangbangon sila diha sa pagkabanhaw ug makadawat og kinabuhi tungod sa ilang pagbarug sa Pulong. Ug himatikdi kung ginaunsa sa mga niini pagsinggit alang sa pagpanimalus. Dili sila mahimo nga mao ang pangasaw-onon. Ang pangasaw-onon ginataon pa ang aping ug mohilak, "Pasayloa sila, Amahan, kay wala sila manghibalo sa ilang ginabuhat." Ang mga Judio kini. Sila gayud kini tungod kay sila anaa sa ikalimang selyo, ug sa ikaupat ka selyo kini nga ang pangasaw-onong Gentil atua na sa pagsakgaw. Busa kini nga mga Judio wala natawo sa Iyang Espiritu. Wala gani sila nagatoo nga si Jesus mao ang Mesias. Apan maingon nga gibutahan sila sa Dios alang sa kaayohan sa mga Gentil, gihatagan sila sa Dios og kinabuhing walay katapusan sa mga hinungdan nga bisan wala sila makaduol Kaniya, bisan pa niana tinuod sila nga nagmatinud-anon sa tanan nga Pulong nga ilang nasayran, ug nangamatay sila alang niini maingon nga pagkadaghan ang nangamatay sa ubos sa kagahum ni Hitler, Stalin, ug sa uban pa, ug ang mamatay pa lang. Sa ikaduhang pagkabanhaw kini kon diin ningbangon ang lima ka buangbuang nga mga ulay. Himatikdi nga mga ulay sila. Wala sila'y Balaang Espiritu mao nga nasipyat sila nga maapil sa pangasaw-onon, samtang ang lima ka mga maalam nga aduna'y lana nahimong kabahin niadtong pangasaw- onon. Apan kini nga mga tawo, ingon nga mga linain, mga tawong nahigugma sa Dios, ug naningkamot sa pagpabilin sa Pulong, sumala sa ilang mga nahibaloan bahin niini, ug ingon nga katabang sa buluhaton sa Ginoo mangbangon sa ulahing panahon. Dili sila maapil sa milenyum, nga masugdan ninyong makita pinaagi niining mga kamatuoran nga mas mahinungdanon ug makahibulong kay sa atong sukad nahunahunaan ug gitoohan. Kini nga mga tawo nahisulat ang ilang mga ngalan sa Libro sa Kinabuhi ug nagpabilin ang ilang mga ngalan. Apan kinsa man kadtong mga ngalan nga wala nagpabilin? Kadtong mga kaiglesiahan sa sistema pang-kalibutan nga giaway ang 323
324 USA KA PAGPADAYAG SA PITO KA MGA KAPANAHONAN SA IGLESIA pangasaw-onon ang mao'y kadtong ilang mga ngalan ang gipangtangtang. Kana sila ang mangalaglag. Igatambog sila ngadto sa linaw nga kalayo. Karon padayon kita og usa pa ka lakang, apan sa dili pa nato kana buhaton atong balikan pagtan-aw ang atong ginahisgotan taman dinhi. Una sa tanan, sigurado kaayong nasayod kita nga ang katuyoan sa Dios anaa sa pagpili. Iyang gituyo kini diha Kaniya. Katuyoan kadto sa Dios nga magpatungha og usa ka katawhan nga sama Kaniya Mismo nga mamahimong usa ka Pulong nga Pangasaw-onon. Gipili na siya DIHA KANIYA sa wala pa ang pagkatukod sa kalibutan. Daan na siyang giila ug hinigugma sa wala pa siya mitungha sa panahon sa mga kapanahonan ibabaw sa yuta. Gitubos siya pinaagi sa Iyang dugo ug DILI GAYUD mahimong pagahukman. Dili siya mahimong mopaingon sa paghukom tungod kay dili siya mahimong pagaisipan og sala. Mga Taga-Roma 4:8, "Bulahan ang tawo nga dili pag- isipon sa Ginoo ang iyang sala." Apan siguradong mahiuban siya Kaniya diha sa Iyang trono sa paghukom, sa paghukom sa kalibutan ug bisan sa mga manolunda. Ang iyang ngalan (matag usa sa iyang mga kabahin) nahisulat diha sa usa ka bahin sa Libro sa Kinabuhi nga iya sa Cordero sa wala pa ang pagkatukod sa kalibutan. Ikaduha, aduna'y usa pa ka pundok. Ang ilang mga ngalan anaa usab sa Libro sa Kinabuhi ug mangbangon sila diha sa ikaduhang pagkabanhaw. Sila mao ang buangbuang nga mga ulay ug ang mga matarung sama sa gihisgotan diha sa Mateo 25. Diha niining pundok usab kadtong mga wala nagsimba sa mapintas nga mananap o nahilambigit sa sistemang anticristo kondili nangamatay tungod sa ilang ginatoohan bisan nga wala sila nakasulod sa pangasaw-onon, ingon nga sila wala natawo pag-usab. Apan mangbangon sila diha sa ikaduhang pagkabanhaw ug moadto sa kinabuhing walay katapusan. Ikatulo, aduna'y mga Cristohanon nga hangtud utlanan lang sama sa atong mga nakita sa Israel paggawas sa Egipto. Ang mga niini nahisulat ang ilang mga ngalan sa Libro sa Kinabuhi ug ang ilang mga binuhatan nahisulat sa mga libro. Ingon nga ang mga niini napakyas sa pagsunod sa Dios ug nga wala ang Espiritu, bisan pa man nga aduna'y mga ilhanan ug mga katingalahan sa taliwala kanila, pagatangtangon ang ilang mga ngalan gikan sa Libro sa Kinabuhi. Apil sa niining grupo mao kadtong mga sama ni Judas nga bisan pa nga bug-os wala kaniya ang Espiritu, pero mga relihiyoso, aduna og mga manipestasyon diha sa ilang mga kinabuhi, ug bisan pa niana diha sa maong mga libro dili mga pinili DIHA KANIYA. Ang mga ingon niana nga sama ni Balaam ang maanaa nianang grupo. Ikaupat ug sa katapusan, mao'y kadtong mga ngalan ang wala gayud sukad o dili gayud mahisulat sa maong mga libro. Makita ang
ANG KAPANAHONAN SA IGLESIANG SARDIS mga ingon niana sa Pinadayag 13:8 ug Pinadayag 17:8, "Ug ang tanang nagapuyo sa yuta magasimba kaniya, tanan sila kinsang mga ngalan, sa wala pa ang pagkatukod sa kalibutan, wala mahisulat sa Libro sa Kinabuhi nga iya sa gipatay nga Cordero." "Ang mapintas nga mananap nga imong nakita mao man ang sa kaniadto, ug dili na mao ang sa karon; ug mao ang molugwa gikan sa bung-aw sa kahiladman nga walay kinutoban, ug mopadulong sa pagkalaglag: ug ang nanagpuyo sa yuta, kinsang mga ngalan wala mahisulat sa Libro sa Kinabuhi sukad sa pagkatukod sa kalibutan, sila mahibulong sa pagkakita sa mapintas nga mananap tungod kay kini mao man ang sa kaniadto, ug dili na mao ang sa karon, ug maania sa gihapon." Nag-ingon si Jesus nga aduna'y usa ka grupo nga modawat sa usa nga miabot sa kaugalingon niyang ngalan. Kana nga usa mao ang anticristo. Ug mao kana ka- eksakto ang ginaingon niini bahin kanila diha sa Pinadayag 13:8, ug 17:8. Kini sila gikatagana nang daan sa Dios apan dili ngadto sa pagpili. Ug uban sa niining grupo mao'y kadtong mga sama ni Faraon. Ang ginaingon bahin kaniya, "Tungod niining mao ra nga tuyo gipatindog Ko ikaw." "Mga sudlanan nga gikapungtan nga gipanghimo aron pagalaglagon." Mga Taga-Roma 9:17 ug 22. Wala sa mga niini ang igabutang sa mga rekord sa kinabuhi. Wala ko ginaingon nga wala gyud rekord mahitungod kanila. Walay duhaduha nga aduna sa kung unsa nga matang sa rekord ang mahitungod kanila, apan DILI DIHA SA MGA REKORD SA KINABUHI. Ang katuyoan sa ilang pagkaaduna'y kinabuhi nahisgotan na og diyutay sa uban pa nga bahin niini nga basahon apan mahimo kitang modugang og duha pa ka mga Kasulatan. Proverbio 16:4, "Gihimo sa Ginoo ang dautan alang sa adlaw nga dautan." Job 21:30, "...ang mga tawong dautan gitagana alang sa adlaw sa kagul-anan? Nga sila pagadad-on ngadto sa adlaw sa kaligutgot." Tungod kay kini nga bahin sa Pulong malisud nga sabton para sa hunahuna sa tawo, kinahanglan kini nga dawaton ug toohan pinaagi sa pagtoo. Magkadisgusto ang uban sa kung unsay akong mga gipahayag tungod kay napakyas sila sa pagsabot sa pagkalabing-gamhanan sa Dios nga nagapahayag nga DIOS ANG DIOS, ug tungod kay Siya Dios walay tawo nga makabuntog sa Iyang mga tambag o makababag sa Iyang kabubut-on ug katuyoan; apan Siya, ingon nga makagagahum sa tanan, nagagahum sa TANANG mga butang ug ginabuhat kung unsa man ang pagabuhaton Niya sa Iyang mga gilalang tungod kay gilalang ang tanan alang sa Iyang maayong tuyo. Busa, sama sa ginaingon ni Pablo, "Kung mokuha ang Dios og usa ka umol sa lapok ug mohimo gikan nianang mao ra nga lapok og usa ka sudlanan alang ngadto sa kadungganan ug usa pa ka sudlanan alang ngadto sa kaulawan, kinsa man 325
326 USA KA PAGPADAYAG SA PITO KA MGA KAPANAHONAN SA IGLESIA ang mahiubos ug mobagulbol batok Kaniya?" Nga aduna Siya'y katungod sa pagbuhat niini diha sa paglalang lamang, dili nato mahimong ikapangulipas. Bisan pa niana mipadayon pa Siya, kay sumala sa Mga Taga-Roma 14:7-9, aduna kita'y dili-malalis nga kapanghimatuuran nga gibayaran ni Jesus ang bili sa pagpalit sa tibuok kalibutan, ug busa mahimo Niya ang gusto Niya diha sa Kaugalingon Niyang panag-iya. "Kay walay usa kanato nga nagmabuhi alang sa iyang kaugalingon, ug walay usa kanato nga mamatay alang sa iyang kaugalingon. Kay kon kita nabuhi, nabuhi kita alang sa Ginoo; ug kon kita namatay, mamatay kita alang sa Ginoo: sa ingon niana mabuhi kita, o mamatay, iya kita sa Ginoo. Kay alang niining maong tuyo si Cristo namatay ug nabuhi pag-usab, aron mahimo siya nga PAREHONG GINOO SA MGA PATAY UG SA MGA BUHI." (Pagpanag-iya; DILI pagpakig-unsa ang gipasabot dinhi.) Gipahayag usab kini diha sa Juan 17:2, "Maingon nga gihatagan Mo Siya og pagbulot-an SA TANAN NGA UNOD, aron sa paghatag og kinabuhing walay katapusan ngadto sa tanan nga Imong gikatugyan Kaniya." Karon, kung ipalanggikit nato ang pagkasayod-sa- tanantanan ngadto sa Dios, kinahanglan ato usab dawaton nga Siya'y hingpit sa kaalam ug pagkamatarung. Kining laraw mahitungod sa pagpili ug pagsalikway mao ang kaalam sa Dios nga nahipadayag diha sa tanang mga kapanahonan, sama sa ginaingon diha sa Mga Taga-Efeso 1:3- 11, "Dalaygon ang Dios ug Amahan sa atong Ginoong Jesus Cristo, Nga nagpanalangin kanato sa tanang panalangin nga Espirituhanon sa mga langitnong dapit diha kang Cristo: ingon nga Siya nagpili kanato diha Kaniya sa wala pa ang pagkatukod sa kalibutan, aron kita mahimong balaan ug walay ikasaway sa Iyang atubangan diha sa gugma: kita Iyang gipili nga daan aron mahimong sinagop nga mga anak pinaagi kang Jesus Cristo ngadto sa Iyang Kaugalingon, sumala sa kahimut-an sa Iyang kabubut-on, alang sa pagdayeg sa himaya sa Iyang grasya, nga sa walay bayad Iyang gihatag kanato pinaagi sa Pinalangga. Nga Kaniya anaa ang atong katubsanan pinaagi sa Iyang dugo, ug kapasayloan alang sa atong mga paglapas, sumala sa kadagaya sa Iyang grasya; nga Iyang gipadagaya alang kanato sa bug-os nga KAALAM ug salabutan; nga Iyang gipaila kanato ang tinago sa Iyang kabubut-on, sumala sa Iyang kahamut-an nga Iyang gituyo diha Kaniya; nga alang sa kahupnganan sa mga panahon sa pagtigum sa tanan nga mga butang diha kang Cristo, niadtong mga butang sa mga langit, ug ang mga butang sa yuta; pinaagi Kaniya: pinaagi kang Kinsa usab kita nahimong panulondon, kita gibut-an nang daan sumala sa katuyoan sa nagpalihok sa tanang mga butang sumala sa laraw sa Iyang pagbuot." Busa kung gituyo gyud sa Dios nga aduna'y mga tawo nga
ANG KAPANAHONAN SA IGLESIANG SARDIS ang ilang mga ngalan nasulat diha sa usa ka bahin sa Libro sa Kinabuhi nga iya sa Cordero ug nga dili mahimong panason kay ang mga ngalan kini sa Iyang pangasaw-onon, nan kinahanglan dawaton nato kana. Ug kung kini nagapahayag usab nga aduna kadto nga ang ilang mga ngalan gibutang diha sa rekord sa Libro sa Kinabuhi apan sa daan nang kahibalo sa Dios mangahulog sila ug pagatangtangon ang ilang mga ngalan kinahanglan nga dawaton nato kana. Ug kung aduna kadto nga ang ilang mga ngalan WALA GAYUD nahisulat diha sa rekord sa kinabuhi, kinahanglan atong dawaton kana, usab. Ug kung aduna kadto nga magasulod ngadto sa kinabuhing walay katapusan human sa paghukom diha sa Maputi nga Trono sa mga hinungdan lamang nga nagmaayo ug nagmaloloy-on ug nagmatarung ngadto sa mga pinili sa Dios nga mao'y Iyang mga kaigsoonan, nan wala kita'y mahimo gawas nga dawaton kana. KAY KINSA BA ANG NAKAHIBALO SA HUNAHUNA SA GINOO ARON SA PAGTUDLO KANIYA? Maayo pa nga magpailalum kita diha sa pagtoo ngadto Kaniya Nga mao ang atong Amahan ug aron mabuhi. Aron mas klaro pa nga masabtan kini nga hilisgotan mamahimong mas maalamon nga hisgotan kini basi sa panglantaw sa iglesia diha sa tanang mga kapanahonan. Hangtud sa karon padayon natong ginahunahuna ang bahin sa mga pagtangtang sa mga ngalan sa indibiduwal. Karon gusto natong tan-awon, dili ang indibiduwal, kondili ang mga grupo nga girepresentar diha sa iglesia. Sa pagbuhat niana atong ihisama ang iglesia diha sa tanang kapanahonan ngadto sa trigo nga tanum. Usa ka lugas sa trigo ang gitanum sa katuyoan nga ang usa ra ka lugas sa trigo magapamunga ug magpadaghan sa kaugalingon niini pinaagi sa usa ka pihong proseso sulod sa usa ka panahon. Kanang usa ra ka binhi mamatay, apan sa diha nga mamatay kini, ang kinabuhi nga anaa sa sulod niini mamahimong usa ka tanum nga mamahimo na usab nga mao ang tigdala o tighatud nianang kinabuhi nga magabalik sa pagka-orihinal diha sa dinaghan nga porma niini. Si Jesus nga mao ang Harianong Binhi namatay. Kanang Usa nga waykaparihas Nga mao ang kinabuhi sa iglesia nagatindog sa taliwala sa maong iglesia alang sa tanang pito ka kapanahonan sa iglesia nga ginahatag ang Iyang kinabuhi ngadto sa iglesia (ang tighatud o tigdala) sa tuyo nga ang Iya mismong kinabuhi ang igapamunga sa mga lawas nga mahisama sa Iyaha diha sa pagkabanhaw. Diha na sa pagkabanhaw nga makita sa Harianong Binhi ang daghang harianong mga binhi nga mahisama Kaniya, ug mahisama sila sa kung unsa gayud Siya, kay ginaingon ni Juan, "kita mahisama Kaniya." Mao kini ang ginatumbok ni Juan nga Bautista sa diha nga miingon siya nga pagatigumon ni Jesus 327
328 USA KA PAGPADAYAG SA PITO KA MGA KAPANAHONAN SA IGLESIA ang mga trigo ngadto sa dapa. Kadto mao ang pagkabanhaw kon diin ang mga tinubos nga mga pinili ngadto sa kinabuhing walay katapusan magasulod. Karon kung ingon-ana, ang rekord niining tanum nga trigo nga ang tumong mao ang pagpamunga og orihinal nga binhi diha sa dinaghan nga porma mao ang LIBRO SA KINABUHI. Balikon ko: ang kasaysayan o ang rekord sa niining tanum nga trigo mao ang Libro sa Kinabuhi nga usa ka bahin niining Libro sa Kinabuhi mao ang REKORD SA KINABUHING WALAY KATAPUSAN. (Usa ka bahin sa Libro sa Kinabuhi.) Makapatoo kini kanimo nga makita pinaagi sa pagsusi sa maong tanum nga trigo. Gipugas ang usa ka yanong binhi. Wala magdugay usa ka dahon na ang makita. Apan dili pa kana mao ang trigo. Dayon mitubo kini ngadto sa pagkalindog. Dili pa kana mao ang trigo. Anaa na dinha ang kinabuhi, apan dili pa trigo. Dayon sa tumoy sa lindog mao ang usa ka gamay'ng mitubo nga nagapagawas og uhay. Sa gihapon usa ka tanum nga trigo pero dili pa trigo. Dayon ang maong tanum nagakaaduna na og polen, ug makita nato nga nagatubo na ang panit sa tipaka. Kini daw sa trigo na kon tan-awon pero dili pa kini ang lugas. Dayon nagakaporma na ang trigo sulod sa maong tipaka. Mibalik na kini karon sa kung unsa kini kaniadto sa orihinal. Karon ang maong hinog nga trigo giani na. Namatay si Jesus Cristo. Iyang gihatag ang Iyang kinabuhi. Kana nga kinabuhi magabalik sa iglesia ug magahatud og daghang mga anak nga mahisama Kaniya ngadto sa kahimayaan diha sa pagkabanhaw. Apan maingon nga ang binhi nga trigo gikinahanglan nga aduna'y tigdala aron mamunga og dinaghan nga mga binhing trigo, mao usab nga kinahanglan aduna og usa ka iglesia nga mao'y mamahimong tigdala sa kinabuhi ni Cristo. Sama sa dahon, lindog, uhay, ug mga tipaka nga mao ang mga tigdala para sa binhi apan DILI ang binhi mismo, mao usab ang iglesia sa kinatibuk-an niini diha sa tanang mga kapanahonan mao'y nahimong tigdala sa matuod nga BINHI bisan pa man nga dili ang Binhi mismo. Mao kana kon ngano nga makaingon kita nga ang Libro sa Kinabuhi mao ang TIBUOK tanum nga TRIGO. Balikan nato kana pag-usab. Ania kanang orihinal nga binhi nga gitanum. Mipagawas kini og dahon. Kana dili pa kini. Mipagawas kini og lindog. Dili pa kini sa gihapon. Ania na ang mga tipaka kon diin moporma na ang trigo. Dili pa kana sa gihapon. Mitungha ang uhay. DAYON NAGAKAHULOG ANG POLEN SA NIADTONG MGA PISTIL. NAHATAGAN OG KINABUHI ANG BAHIN SA NIANA NGA TANUM. USA KA BUTANG GIKAN NIADTONG ORIHINAL NGA BINHI ANG MISAKA SA TANANG UBAN PA NGA BAHIN SA TANUM OG
ANG KAPANAHONAN SA IGLESIANG SARDIS NAHIMONG BINHI. Ngano man nga ang tibuok tanum wala mipaingon sa pagka-binhi? Tungod kay gibuhat kini alang nianang katuyoan. Kabahin lang nianang maong tanum ang mahimong mobalik ngadto sa pagka-binhi tungod kay bahin lang sa nianang TRIGO NGA TANUM ANG TRIGO NGA MAY KINABUHING WALAY KATAPUSAN. Aduna kamo niana og usa ka eksakto kaayong tipo diha sa Israel nga nagahawa sa Egipto. Nanggawas sila niadto nga mga duha ka milyon ka tawo ang gidaghanon. Naluwas ang TANAN pinaagi sa hinalad nga dugo. Nabautismohan ang TANAN didto sa Dagat nga Mapula; mingkawas sila TANAN sa tubig nga nalipay sa mga manipestasyon ug mga panalangin sa Balaang Espiritu; mikaon ang TANAN og pagkaon sa manolunda; miinom ang TANAN gikan sa bato nga mingsunod kanila. Bisan pa niana gawas sa kadtong gamay ra kaayo sila wala'y lain kondili mga tigdala lamang para sa mga anak nga sunod kanila ug nga paadto sa yuta sa Canaan. Ang tanang Israel DILI Israel. Ug ang tanan gawas lamang sa gamay'ng minoriya ang gipangpanas ang ilang mga ngalan diha sa Libro sa Kinabuhi. Aduna kita og mao ra sa gihapon karon mismo diha sa iglesia. Aduna'y mga ngalan nga pagapanason gikan sa Libro sa Kinabuhi. Walay mga ngalan nga pagapanason gikan sa Libro sa Kinabuhing Walay Katapusan kay lahi kana nga rekord bisan pa man nga anaa sulod sa mao nga Libro sa Kinabuhi. ANG PAGPAMATUOD MAO KINI: GIHATAGAN KITA SA DIOS OG KINABUHING WALAY KATAPUSAN, UG KINING KINABUHIA ANAA SA IYANG ANAK. ANG NAGABATON SA ANAK MAY KINABUHI (NGA WALAY KATAPUSAN) UG ANG WALA MAGABATON SA ANAK WALAY KINABUHI (NGA WALAY KATAPUSAN). Ug kadtong aduna niana nga kinabuhi anaa na diha KANIYA sa wala pa ang pagkatukod sa kalibutan. GIPILI SILA DIHA KANIYA SA WALA PA ANG PAGKATUKOD SA KALIBUTAN. Kanang GAMHANANG HARIANONG BINHI, si Jesus Cristo, gitanum niadto (namatay Siya) ug kana nga kinabuhi nga anaa Kaniya misaka sa maong tibuok tanum nga trigo ug dinaghan nga ginapamunga ang kaugalingon niini nga mga binhi nga trigo nga aduna'y mao ra nga kinabuhi diha kanila, ug ingon nga sama gayud sa Orihinal tungod kay diha sa Espiritu sila'y mga orihinal. Karon makita nato kon ngano nga ang mga tinubos (mga gipalit balik sa orihinal nga tag-iya) nga pangasaw- onon (anaa na siya diha Kaniya sama nga si Eva anaa diha kang Adan) dili gayud mahimo nga ang iyang "mga ngalan sa miyembro niini" pagatangtangon gikan sa maong rekord. Kabahin siya Kaniya. Anaa siya sa trono. Dili siya mahimong hukman. Ang tagsatagsa sa pangasaw-onon miyembro Kaniya 329
330 USA KA PAGPADAYAG SA PITO KA MGA KAPANAHONAN SA IGLESIA ug walay mawala Kaniya ni usa. Apan dili ingon niana ang mahitungod "sa tanan" diha sa Libro sa Kinabuhi. Kay apil kanila mao kadtong mga sama kang Judas, ug uban pa, nga aduna'y bahin diha sa maong rekord apan gipangtangtang ang ilang mga ngalan. Makita nato kadtong mga moabot sa kaulahiang mga adlaw, ug human nakapanghimo og makahibulongang mga buhat, magaingon si Jesus nga Siya wala gayud makaila kanila. Dili kini nga Siya wala mahibalo mahitungod kanila. Ang Iyang pagkasayod-sa-tanantanan nagapanghiwala niana; apan wala sila giila nang daan nga sama diha sa maong pangasaw-onon; ug wala usab sila giila nang daan ingon nga apil sa mga matarung diha sa ikaduhang pagkabanhaw. Wala sila'y bunga nga gipamunga (tungod kay gawas sila sa Pulong - wala nagpabilin diha niini) ug busa, sila, gipangsilotan og kamatayon. Dayon sama sa ato na nga unang nahipakita aduna kadtong mga mibarug alang sa pangasaw-onon ug nahimong tabang ug kahupayan alang kaniya. Kadto mao silang nahipabilin ang ilang mga ngalan diha sa Libro sa Kinabuhi ug miadto sa kinabuhing walay katapusan. Sa ulahi aduna kadtong mga sama kang Faraon nga wala gayud nahisulat ang ilang mga ngalan sa Libro sa Kinabuhi ug gipangtambog ang mga niini ngadto sa linaw nga kalayo usab. Busa ang lugas sa trigo nga nahimong usa ka tanum aron anihon mao ang rekord sa iglesia. Ug maingon nga dili binhi nga trigo ang tibuok tanum nga trigo, ug maingon nga dili tibuok sa tanum ang kapuslan aron anihon, mao man usab ang iglesia: - ang tibuok iglesia dili ang pangasaw-onon, ug dili usab ang tibuok niini ang gihatagan og kinabuhing walay katapusan, kondili usa ra ka BAHIN niini ang gihipos ngadto sa dapa, ug usa ra ka BAHIN niini ang gitagana aron makasulod kini ngadto sa kinabuhing walay katapusan diha sa ikaduhang pagkabanhaw, ug ang BAHIN niini nga giisip og tahup gisunog diha sa linaw nga kalayo. Ug kini eksakto kung unsa ang giingon ni Juan nga Bautista ug ni Jesus, kay si Juan miingon nga ang trigo pagahiposon ngadto sa dapa ug ang tahup pagasunogon. Nag-ingon si Jesus, "Hugponga ang mga bunglayon, ug dayon tiguma ang mga trigo." Ang ekumenikanhong kalihokan ang magahugpong tanan sa bunglayon nga mga kaiglesiahan, kay kinahanglan nga pagahugpongon UNA ang mga bunglayon, ug bisan nga ang ilang katapusan mao ang pagkasunog, dili sila pagasunogon diha sa ilang pagkahugpong kondili gitagana alang sa ulahi nga panahon, nga mao ang pagkatapos sa usa ka libo ka tuig, o sa ikaduhang pagkabanhaw. Apan pagnahugpong na ang mga bunglayon mahimo nang mahitabo ang pagsakgaw ug mahitabo ang ingon niana sa unsa man nga panahon tali sa pagpanghugpong ug pagkapadayag sa anticristo. Dayon
ANG KAPANAHONAN SA IGLESIANG SARDIS moabot ang adlaw sa diha ang TANAN magatindog sama sa nakita ni Daniel. Didto ang Hari uban ang Iyang pangasaw- onon ug sa atubangan nila mao ang daghan kaayong mga tawo nga pagahukman. Oo. Maatua ang TANAN. Pagabuksan ang tanang mga libro. Usa ka pangkatapusan nga paghukom ang pagabuhaton ngadto sa TANAN. Human na gayud ang pagpang-ani. Gipangsarado na ang mga libro nga abli kaniadto. Sa pagtapos niining hilisgutan para sa niining takna, tugoti kong ipahanungod ang usa ka pahayag sa pagsugod pa lang kon diin gisulti ko nga wala ni usa ka Kasulatan ang nagsulti mahitungod sa Ginoo nga nagapanglista SA KARON og mga ngalan diha sa listahan. Ingon niana gayud. Apan aduna'y usa ka Kasulatan nga nagahisgot og usa ka pagpanglista sa umalabot. Anaa kini sa ika-87 nga Salmo. Nagasulti kini nga Salmo mahitungod sa Ginoo nga nagasulat og mga ngalan sa tanan niadtong natawo didto sa Zion. Dili niini mahimong ipakaingon sa bisan unsa mang paagi nga kinahanglan pa nga hulaton sa Dios ang katapusan sa mga kapanahonan o kanang panahon sa pagpakig-atubang sa Zion aron nga mahibaloan kung kinsa kadtong tanan nga mahimong natawo sa Zion. Usab, ipanghiwala niana ang pagkasayod sa Dios sa tanantanan. Siguradong nakaila Siya sa tanan niadtong nagalangkub nianang gidaghanon. Apan unsa ba kini? Dili ba kini ang gibag-o lang nga listahan kon diin ginabutang lang sa Dios diha sa bag-o nga listahan kadtong mga ngalan nga nahibilin human sa ikaduhang pagkabanhaw ug nga napahanungod sa Zion? Siguradong, mao gyud kini. "Ug igasugid Ko ang iyang ngalan sa atubangan sa Akong Amahan." Ang pagtawag na og mga ngalan sa listahan didto sa langit! "Kung ang tawo mamatay, mabuhi pa ba siya pag-usab? Paabuton unta nako ang tanang adlaw sa akong pagpakigbisog, hangtud ang akong pagkabalhin moabot. Ikaw motawag unta, ug Kanimo ako motubag: Ikaw mokinahanglan sa buhat sa Imong mga kamot." Ginatawag sa Dakung Magbalantay ang Iyang mga carnero sa ngalan niini. Ginatawag na sa mamugnaon nga tingog sa Dios pabangon gikan sa mga abog o ginailisan na ang ilang mga atom bisan pa man nga dili pa sila nangamatay. Kini mao ang pagsakgaw. Kini ang dakung Panihapon sa Kasal sa Cordero ug sa Iyang pangasaw-onon. Apan ang pagsakgaw dili lang ang maong pagtawag sa ngalan diha sa listahan. Diha sa ikaduhang pagkabanhaw, didto sa dakung paghukom diha sa Maputi nga Trono, igasugid ang mga ngalan sa atubangan sa Amahan ug sa Iyang mga manulonda. Karon gisuginlan ako kaniadto sa kadtong mga nakahibalo, nga ang pinakamatam-is nga tunog ngadto sa dalunggan sa tawo mao ang tunog sa ngalan sa nianang 331
332 USA KA PAGPADAYAG SA PITO KA MGA KAPANAHONAN SA IGLESIA tawo. Daw sa unsa ka gusto sa mga tawo nga masulti ang ilang mga ngalan sa atubangan sa publiko. Daw sa unsa nila ka gusto ang pasidungog. Apan walay yutan-ong tingog ang makapatunog sa imong ngalan nga ingon ka tam-is sama sa tingog sa Dios kung anaa ang imong ngalan diha sa Libro sa Kinabuhi ug nagapabilin dinha aron maipahayag sa atubangan sa balaang mga manolunda. Daw sa unsa nga adlaw kana pagmadungog na nato si Jesus nga nagaingon, "Amahan, ilang gipahayag ang Akong Ngalan sa atubangan sa mga tawo niadtong mga adlaw sa ilang panaw sa yuta. Karon Akong ipahayag ang ilang mga ngalan sa atubangan Nimo ug sa tanan nga langitnong mga manolunda." "Ang aduna'y igdulungog, kinahanglan magpatalinghug sa sulti sa Espiritu ngadto sa mga iglesia." Nagsulti sa makausa na usab ang Espiritu. Sa makausa na usab atong natan-aw balik ang rekord sa kung unsa ang giingon sa Espiritu ngadto sa usa na usab nga kapanahonan. Ug nakaplagan nato nga husto ang mao nga rekord. Usa na usab ka kapanahonan ang milabay ug natuman kini sa eksakto sama sa Iyang giingon nga mahitabo. Daw sa unsa kana ka pagpahalipay alang kanato nga nagalaum nga maapil sa pagka pangasaw-onon sa ulahing mga adlaw, kay ginapalukso niini sa kalipay ang atong mga kasingkasing nga Siya matinumanon ug pagatumanon gayud ang matag saad Niya. Kung Siya kaniadto matinumanon ug maminatud-on ngadto sa kadtong mga sa Kapanahonan sa Sardisia, nan ingon niana Siya sa gihapon ka maminatud-on sa niining atong kapanahonan. Kung sila pinaagi sa Iyang grasya ug gahum pagadawaton ug pagadayegon Niya, nan mao man usab kita. Busa magpadayon kita, ngadto sa pagkahingpit ug magsugat sa Ginoo diha sa kahanginan, ug uban na Kaniya sa tanang panahon.
KAPITULO OTSO ANG KAPANAHONAN SA IGLESIANG FILADELFIA Pinadayag 3:7-13 Ug ngadto sa manolunda sa iglesia sa Filadelfia isulat mo kini; Mao kini ang mga pulong Niadtong Balaan, ug Matuod, Nga mao ang nagabaton sa yawi ni David, Ang magaabli ug wala'y bisan kinsa nga makasira; Ang magasira, ug wala'y bisan kinsa nga makaabli; Nasayod Ako sa imong mga buhat: Tan-awa, gibutang Ko sa imong atubangan ang usa ka pultahan nga inablihan, nga wala'y bisan kinsa nga makasira: nasayod Ako nga ikaw diyutay ra'g kusog, ngani gibantayan mo ang Akong Pulong, ug wala mo ilimod ang Akong Ngalan. Tan-awa, sila nga mga iya sa Sinagoga ni Satanas, nga nanag-ingon nga sila mga Judio, apan dili diay, hinonoa nanagpamakak; tan-awa, kini sila paanhaon Ko ug pahapaon Ko sa atubangan sa imong tiilan, ug pailhon Ko sila nga gihigugma Ko ikaw. Tungod kay gibantayan mo man ang Akong Pulong sa Akong pagkamainantuson, pagabantayan Ko ikaw nga mahilikay gikan sa takna sa pagsulay, nga hapit na moabot sa tibuok kalibutan, sa pagsulay sa mga nanagpuyo sa yuta. Ania karon, moanha na Ako sa dili madugay: kupti pag- ayo ang imong nabatonan, aron wala'y makaagaw sa imong purongpurong. Siya nga magamadaugon Akong pagahimuon nga haligi diha sa templo sa Akong Dios, ug dili na siya magagula niini: ug igasulat Ko diha kaniya ang Ngalan sa Akong Dios, ug ang ngalan sa siyudad sa Akong Dios, ang Bag-ong Jerusalem, nga manaug gikan sa langit gikan sa Akong Dios: ug igasulat Ko diha kaniya ang Akong bag-o nga Ngalan. Ang aduna'y igdulongog, kinahanglan magpatalinghug sa ginaingon sa Espiritu ngadto sa mga iglesia. FILADELFIA Ang Filadelfia setentay-singko ka milya sa habagatan- sidlakan gikan sa Sardis. Kini mao ang ikaduha nga pinakadaku kaniadto nga siyudad sa Lydia. Gitukod kini ibabaw sa pipila ka mga bungtod didto sa usa ka distrito nga gibantug sa pagpananum og paras aron himoong bino. Ang mga salapi niini may nakapatik nga ulo ni Bacchus ug dagway sa usa ka Baccante (babayeng pari ni Bacchus). Ang
334 USA KA PAGPADAYAG SA PITO KA MGA KAPANAHONAN SA IGLESIA mga lumulupyo sa maong siyudad naglangkob og mga Judio, mga Cristiano nga mga Judio, ug mga kinabig gikan sa pagka- pagano. Nag-agi ang maong siyudad og sigisigi nga mga linog, pero kini mao ang milungtad nga labing dugay sa pito ka mga siyudad diha sa Pinadayag. Sa pagkamatuod nagalungtad pa sa gihapon ang maong siyudad ilalum sa pang-Turkong ngalan nga Alasehir, o Siyudad sa Dios. Ang pagkagama sa ilang salapi nagapaila nga ang dios sa maong siyudad mao si Bacchus. Karon si Bacchus pareho ra kang Ninus o ni Nimrod. Siya ang "maong ginabangutan," bisan pa man nga ang hunahuna sa kadaghanan kanato bahin kaniya mao ang paghudyaka ug pagpanghuboghubog. Daw sa unsa nga kalamdagan ang ginahatud niini sa atong mga panghunahuna. Ania ang usa ka salapi nga may naikulit nga diosdios diha sa usa ka bahin niini ug ang babayeng pari o propetisa usab ang sa pikas niini. Karon iitsa ang mao nga salapi. Mahinungdanon pa ba kung unsa nga bahin niini ang modapat? Dili sir, ang mao ra kini sa gihapon nga salapi. Ingon niana ang Romanhon nga relihiyong Jesus ug Maria. Apan wala kita nagahunahuna sa Roma lamang. Dili, dili lang kana ang dakung bigaon. Dili gayud; kay siya, tungod sa iyang mga pagpakighilawas nahimo siyang usa ka inahan. Ang mga anak niya karon nga mga babaye sama ra sa mga salapi nga mao ra ang pagkagama. Diha sa usa ka bahin niini sa maong salapi ilang gikulit diha ang usa ka pagsimba kang Jesus ug diha sa pikas bahin aduna usab ang ilang babayeng pari o propetisa ug siya'y nagasulat sa iyang mga kredo ug mga dogma ug mga pagtolon-an ug ginabaligya ang mga niini sa mga tawo para sa kaluwasan nga ginapamugos nga siya ug siya lamang ang aduna'y matuod nga kahayag. Daw sa unsa ka makapatagad gayud ang mao nga kamatuoran nga kini nga kapanahonan gipaila pinaagi og salapi. Kay parehong gipalit sa inahan ug sa mga anak nga babaye niini ang ilang dalan paadto sa langit. Kuwarta ug dili dugo ang mao'y bili sa pagpalit niini. Kuwarta na ug dili Espiritu ang mao'y gahum nga nagapalihok kanila. Ang dios sa niining kalibutan (mga bahandi) ang mao'y nagpabuta sa ilang mga mata. Apan ang ilang mga pagpakigtigayon sa kamatayon magatapos na sa dili madugay, kay kini na ang kapanahonan nga nagasinggit ang Espiritu og, "Moanha Ako, sa madali." Umanhi Ka na, sa madali, Ginoong Jesus! ANG KAPANAHONAN Ang Kapanahonan sa Iglesiang Filadelfia milungtad gikan 1750 hangtud sa mga 1906. Kini nga kapanahonan, tungod sa
ANG KAPANAHONAN SA IGLESIANG FILADELFIA kahulugan sa ngalan sa maong siyudad, gitawag kaniadto nga Ang Kapanahonan sa Inigsoong Paghigugma, sama sa Filadelfia nga nagakahulogan og, "paghigugma sa mga igsoon." ANG MENSAHERO Wala'y pagduhaduha nga ang mensahero sa niining kapanahonan mao si John Wesley. Natawo si John Wesley didto sa Epworth, niadtong Hulyo 17, 1703, ug usa sa dise- nuebe ka mga anak nga natawo kang Samuel ug Susanna Wesley. Usa niadto ka kapilyan sa Church of England ang iyang amahan; apan mas malagmit nga ang relihiyosong pagliso sa panghunahuna ni John mao'y mas tungod sa sulundogon nga kinabuhi sa iyang inahan kay sa teolohiya sa iyang amahan. Si John usa ka maalam nga iskolar niadto. Samtang atua siya kaniadto sa Oxford nga siya ug si Charles nahimong kabahin sa usa ka grupo nga espirituhanong nagabuhat og pagsimba basi sa pagkinabuhi sa kamatuoran sumala sa kasinatian kay sa himoon ang doktrina nga mao ang ilang sukaranan. Naghimo sila og espirituhanong tultulanan sa mga pagpamuhat, sama sa pagpanghatag ngadto sa mga kabus, sa pagpangduaw sa mga masakiton ug sa mga binilanggo. Tungod niini gitawag sila nga mga Methodist, ug uban pa nga mabiaybiayon nga mga pagtawag. Karon natuhop g'yud og ayo diha kang John ang iyang tinguha mahitungod sa mga kinahanglan sa relihiyon alang sa mga tawo sa kalibutan nga miadto siya sa Amerika (sa Georgia) ingon nga usa ka misyonero ngadto sa mga Indian. Sa iyang pagbiyahe paadto didto nakaplagan niya nga kadaghanan sa mga pasahero sa maong barko mga taga-Moravia. Natandog g'yud siya og ayo sa ilang pagkamaaghop, pakigdait, ug kasibot diha sa tanang kahimtang. Ang iyang mga paghago sa Georgia bisan pa sa wala'y pagsapayan sa iyang dili na pag-atiman sa iyang kaugalingon ug mga pagkugi nahimong usa ka wala'y pulos. Mibalik siya sa Inglatera nga nagahilak, "Miadto ako sa Amerika aron sa pagkabig sa mga Indian pero oh! Kinsa may mokabig kanako?" Pagbalik niya sa London nahinabi niya pag-usab ang maong mga taga-Moravia. Si Peter Boehler kadto ang mao'y nagpakita kaniya sa dalan sa kaluwasan. Tinuod gayud siyang natawo na pag-usab nga nagpakulba og ayo ug klarong nagpasuko sa igsoon niyang lalaki, si Charles, nga dili masabtan kon ngano nga ang ingon ka espirituhanon nga tawo nga sama kang John moingon nga dili pa kini kaniadto matarung sa Dios. Kini, bisan pa man, wala magdugay human niadto nga si Charles, na pud, ang naluwas tungod sa grasya. Misugod na dayon si Wesley sa pagwali sa Maayong Balita sa mga pulpito didto sa London nga kaniadto gipahanugotan 335
336 USA KA PAGPADAYAG SA PITO KA MGA KAPANAHONAN SA IGLESIA siya; apan wala magdugay ila siyang gipalagpot. Mao kadtong panahona nga ang dugay na niyang higala, si George Whitefield, ang nahimong mapuslanon kaniya sa umalabot tungod kay gidapit niya si John nga mouban ug tabangan siya sa pagwali didto sa mga gawas kon diin linibo ang nagapaminaw sa Pulong. Sa primero dili makatoo si Wesley nga mowali siya didto sa mga gawas imbis sa sulod sa usa ka bilding, apan sa diha nga nakita niya ang daghan kaayong mga tawo ug nakita ang pagpamuhat sa Maayong Balita diha sa gahum sa Espiritu kinasingkasing siya nga mipaingon sa ingon na niadto nga pagwali. Ang maong buluhaton sa wala magdugay milambo sa ingon ka daku nga misugod na siya sa pagpadala og pagkadaghang mga mamomoo aron iwali ang Pulong. Kini daw sama sa Pentecostes kaniadto kon diin nagpatindog ang Espiritu og mga kalalakihan nga aduna'y gahum sa pagwali ug sa pagtudlo sa Pulong nga halos magbuntag. Aduna kaniadto og grabe nga pagpamatok sa iyang buluhaton apan kauban niya ang Dios. Gamhanan nga nahipadayag ang pagpamuhat sa Espiritu ug ang ingon niana nga espiritu nga nagakondena sa tawo sa iyang sala ang mao'y mihawid sa mga tawo aron mangawala ang ilang kusog ug mangatumba sila nga nagahilak sa dakung kaguol tungod sa ilang mga sala. Si Wesley usa ka malig-on kaayo nga tawo. Ang ingon niya mahitungod sa iyang kaugalingon nga dili siya makahinumdum nga nagbati siya og pagkaluya sa espiritu bisan sulod sa kinse minutos sukad nga natawo siya. Ang kinatulgan niya dili sobra sa unom ka oras kada adlaw; sayo pa momata aron mosugod na'g wali pagka-alas singko sa halos kada adlaw diha sa iyang ministerio; mowali kaniadto og upat ka higayon diha sa usa ra ka adlaw mao nga sa usa ka tuig mowali siya'g kasagaran og 800 ka mga sermon. Mibiyahe siya kaniadto sa dinaghang linibo ka milya sama sa ginabuhat sa iyang nagapangabayo nga mga magwawali nga ginadala ang Ebanghelyo ngadto sa mga haduol ra ug sa mga halayong lugar. Si Wesley sa pagkamatuod nagabiyahe kaniadto og 4500 ka milya kada tuig nga sakay sa kabayo. Usa siya ka magtotoo sa gahum sa Dios ug nag-ampo siya alang sa mga masakiton nga may dakung pagtoo ug kahibulongan nga mga resulta. Nakita didto sa daghan niyang mga panagtigum ang pagkadayag sa Espirituhanong mga gasa. Dili si Wesley uyon sa organisasyon. Ang mga kauban niya nagkaaduna kaniadto og usa ka "Tinipong Katilingban" nga, "usa ka kapunongan sa mga kalalaken-an nga nagabaton sa dagway, ug nagatinguha og gahum sa pagkadiosnon,
ANG KAPANAHONAN SA IGLESIANG FILADELFIA nagkahiusa aron magkauban sa pag-ampo, sa pagdawat sa Pulong nga tambag, ug sa pagbantay sa usa'g usa diha sa gugma, aron nga magtinabangay sila sa usa'g usa sa pagpanlimbasug sa ilang kaluwasan." Ang kondisyon lamang sa kadtong mga nagasulod mao nga sila kinahanglan mao kadtong, "may tinguha sa pagkalagiw gikan sa kapungot nga umalabot, ug nga maluwas gikan sa ilang mga sala." Sa diha nga nagpadayon ang panahon naghimo sila og usa ka estrikto nga mga kalagdaan nga pagagamiton sa pag-disiplina sa kaugalingon alang sa kaayohan sa ilang mga kalag. Nakita na ni Wesley nga pagkahuman sa iyang kamatayon mahimong paga-organisahon ang mao nga kalihokan ug pagabiyaan na sila sa Espiritu sa Dios sa pagpaingon sa pormang-wala'y kinabuhi. Siya nagsulti kaniadto nga wala siya nahadlok nga ang ngalang Methodist mawala sa kalibutan kondili basin nga buhaton sa Espiritu ang Iyang pagbiya. Sa tibuok panahon sa iyang kinabuhi nag-angkon unta siya og pagkadaku nga bahandi; pero wala niya gihimo. Ang paborito niyang panultihon paghisgotan na ang kuwarta mao'y, "Kuhaa ang tanan nga makuha mo, tiguma ang tanan nga matigum mo, ug ihatag ang tanan nga mahimo mo." Daw sa unsa ka makapatingala para kang Wesley ang mobalik ug makita ang denominasyon nga ginadala ang ngalan nga Methodist sa karon. Adunahan sila - pagkaadunahan kaayo. Apan wala diha ang kinabuhi ug gahum ni Wesley. Angay usab isulti kini nga wala gayud si Wesley kaniadto nagtinguha sa pagtukod og usa ka buluhaton nga pang- denominasyon o pang-sekta ang basihanan. Bisan pa nga Arminianhon siya sa iyang mga tinoohan, dili niya gustong ihimulag ang iyang kaugalingon sa mga kaigsoonan tungod lang sa doktrina. Usa siya ka maayong kandidato para kang Santiago: Gibasi niya ang iyang kinabuhing wala'y katapusan diha sa pagtoo ug pagpamuhat, o sa pagkinabuhi sa maong kinabuhi, kaysa ang pagdawat og kredo o pahayag pang- doktrina. Namatay si Wesley sa edad nga 88 nga nag-alagad sa Dios sa ingon niadto nga gamay ra nga mga kalalaken- an ang mangahas bisan sa paghunahuna kung mahimo kaha nilakadto. ANG PAGPANGOMUSTA Pinadayag 3:7, "Ug ngadto sa manolunda sa iglesia sa Filadelfia isulat mo kini; Mao kini ang mga pulong Niadtong Balaan, ug Matuod, Nga mao ang nagabaton sa yawi ni David, Ang magaabli, ug wala'y bisan kinsa nga makasira; Ang magasira, ug wala'y bisan kinsa nga makaabli; 337
338 USA KA PAGPADAYAG SA PITO KA MGA KAPANAHONAN SA IGLESIA Oh, pagkatahum kadto nga mga pulong. Pagkahalangdon bisan ang mga tunog niini. Daw sa unsa ka makatandog ang hunahunaon nga mahimong iaplikar kanang tanan nga mga kinaiya ngadto sa usa ra ka persona. Kinsa may mangahas sa pag-ingon og ingon nianang mga butang mahitungod sa iyang kaugalingon gawas kang Jesus Cristo, ang Ginoo sa Kahimayaan? Nagatoo ako nga ang yawi sa eksaktong paghubad kung unsa'y pasabot niining maanindot og mahulagwayon nga mga pamulong makita diha sa bersekulo 9, "Tan-awa, sila nga mga iya sa sinagoga ni Satanas, nga nanag-ingon nga sila mga Judio, apan dili diay, hinonoa nanagpamakak; tan-awa, kini sila paanhaon Ko ug pahapaon Ko sa atubangan sa imong tiilan, ug pailhon Ko sila nga gihigugma Ko ikaw." Ginaingon ko nga kining bersekulo mao ang yawi tungod kay nagahisgot kini sa mga Judio nga kanunay nagatawag sa ilang mga kaugalingon nga mao ang mga anak sa Dios nga wala ginalakip ang tanang uban pa. Ilang gilansang ug gipatay ang Ginoong Jesus Cristo. Ang makalilisang nila nga gihimo mao'y nagdala sa kaugalingon nilang dugo ngadto sa kaugalingon nilang mga ulo sulod sa gatusan nang mga katuigan. Tungod lang sa ilang pagsalikway kang Jesus ingon nga ilang Mesias, Nga sa tinuod Siya gayud. Para kanila dili Siya ang Maong Usa nga Umaabot, o ang Anak ni David; para kanila Siya mao si Beelzebu, o kung kinsang usa nga dili-matarung nga takus lamang sa kalaglagan. Apan dili ingon niadto. Siya mao gayud si Emmanuel, ang Dios nga nadayag diha sa unod. Siya gayud, ang Mesias. Siguradong, Siya mao ang eksaktong sama karon nga Iyang ginapahayag kaniadto nga mamahimong unsa Siya. Mao kana Siya, ANG MAO RA'NG JESUS - si Jesus Cristo nga mao sa gihapon kagahapon, ug karon ug hangtud sa kahangturan. Kanang Maong Balaan nga anaa sa taliwala sa maong mga lamparahan mao ra ang mismo sa gihapon nga Jesus Nga naglakaw didto sa mga baybayon sa Galilea, Nga nag-ayo sa mga masakiton, Nga nagbanhaw sa patay, ug Nga bisan sa wala'y sapayan sa dili-malalis nga mga kapanghimatuuran gilansang niadto ug gipatay. Apan nabanhaw Siya, ug milingkod sa toong kamot sa Halangdon sa kahitas-an. Wala Siya gitawag kaniadto sa mga Judio nga balaan. Dili nila Siya karon ginatawag nga balaan. Apan Siya ang maong USA NGA BALAAN. Mga Salmo 16:10, "Tungod kay dili Mo pagabiyaan ang Akong kalag sa sheol; ni motugot Ka nga ang Imong BALAAN makakita sa pagkadunot." Ilang gipangita ang ilang pagkamatarung sumala sa kasugoan ug makaluluoy nga nangapakyas, tungod kay wala'y bisan unsa nga unod ang mahimong pagapakamatarungon pinaagi sa kasugoan. Wala'y bisan unsa nga tawo ang
ANG KAPANAHONAN SA IGLESIANG FILADELFIA mamahimong balaan pinaagi sa kasugoan. Ang pagkabalaan nagagikan sa Ginoo. I Mga Taga-Corinto 1:30, "Apan gikan KANIYA anaa kamo kang Cristo Jesus, Nga alang kanato gihimo nga kaalam gikan sa Dios, ug pagkamatarung, ug pagkabalaan, ug pagtubos." II Mga Taga-Corinto 5:21b, "Aron kita diha Kaniya mamahimong pagkamatarung sa Dios." Kini ang maanaa kang Cristo o malaglag, ug nangamatay sila tungod kay gisalikway nila Siya. Ug ang mga tawo niadtong kapanahonan bisan sa karon ginahimo ang mao sa gihapon nga kasaypanan. Maingon nga nagpasilong ang mga Judio kaniadto sa pang-sinagoga nga porma sa pagsimba, mao usab sila sa kapanahonang Filadelfia nga nagapasilong ngadto sa iglesia. Dili ang pagpamiyembro sa iglesia ang mao'y mahinungdanon. Wala sa iglesia ang kinabuhi. Anaa kang Cristo ang kinabuhi. "Kini mao ang pagpamatuod, nga ang Dios mihatag kanato sa kinabuhi nga wala'y katapusan, ug kini nga kinabuhi anaa sa Iyang Anak. Ang nagabaton sa Anak may kinabuhi; ug ang wala magabaton sa Anak sa Dios wala'y kinabuhi." Gipakabalaan sa Espiritu ang tawo. Ang Espiritu kini sa Pagkabalaan nga nagbanhaw kang Jesus gikan sa mga patay ang mao'y nagapuyo sulod kanato ug nagapakabalaan kanato pinaagi sa Iyang pagkabalaan. Mao kana Siyang nagatindog, ang USA NGA BALAAN. Ug magatindog kita kauban Niya nga nasul-oban sa Iyang pagkamatarung, balaan tungod sa Iyang pagkabalaan. ikaunom Karon kini nga kapanahonan mao ang nga kapanahonan. Sa mga mata sa Dios, haduol na nga matapos ang panahon. Dili magdugay magabalik na Siya. Dili magdugay nga sa dihang moabot na Siya ang singgit magalanog og, "Ang dili-matarung, magdili-matarung gihapon siya: ug ang mahugaw, magmahugaw gihapon siya: ug ang balaan, magbalaan gihapon siya." Pinadayag 22:11b. Oh, malipayon g'yud ako nga ang akong pagkabalaan dili gikan sa akong kaugalingon. Malipayon ako nga anaa ako kang Cristo, nga ang tanan sa Iyang maanindot nga mga kinaiyahan sa pagkamatarung giisip, oo gikahatag kanako. Dalaygon ang Dios sa wala'y katapusan! "Mao kini ang mga pulong Niadtong Matuod." Karon kining pulong nga, "matuod," usa ka maanindot kaayo nga pulong. Dili kini nagakahulogan nga matuod nga ang pasabot mao nga bali kini sa dili-matuod. Ginapahayag niini ang Hingpit nga Pagkatuman mahitungod sa usa ka ideya ingon nga lahi kumpara sa Parsiyal nga Pagkatuman. Pananglitan mahinumduman nato nga nag-ingon si Jesus diha sa Juan 6:32, "Dili si Moises ang naghatag kaninyo sa tinapay nga gikan sa langit; kondili ang Akong Amahan mao ang naghatag kaninyo 339
340 USA KA PAGPADAYAG SA PITO KA MGA KAPANAHONAN SA IGLESIA sa matuod nga tinapay nga gikan sa langit." Juan 15:1, "Ako mao ang matuod nga punoan sa parras." Mga Hebreohanon 9:24, "Kay si Cristo wala mosulod sa dapit nga balaan nga binuhat sa kamot, ingon sa sumbanan sa matuod; kondili ngadto sa langit gayud, sa pagpangatubang karon tungod kanato sa atubangan sa Dios." I Juan 2:8, "Kay ang kangitngit nagaagi ug ang matuod nga kahayag nagadan-ag na." Tungod nga kini nga pulong, gayud, nagapahayag og Hingpit nga Pagkatuman kay sa ideya mahitungod sa Parsiyal nga Pagkatuman sama sa gihulagway diha niining mga bersekulo, ato na karon masabtan dili pareho sa una nga ang anti-tipo lahi kaysa tipo, ug ang aktuwal kaysa landong lang. Ipananglit nato karon ang mahitungod sa manna gikan sa langit. Nagpadala kaniadto ang Dios og pang-manolunda nga tinapay gikan sa langit alang sa Israel. Apan kadto nga tinapay wala nakapatagbaw. Maayo lang kadto para sa usa ka adlaw. Kadtong mga nagkaon niini gigutom na usab pagkasunod nga adlaw. Kung may mahibilin niini nagakapan- os kini. Apan si Jesus mao ang MATUOD nga tinapay nga gikan sa langit, nga tungod niini ang manna usa lang ka tipo. Ug ang si kinsa man nga tawo nga mokaon nianang TINAPAY nga naggikan sa langit dili na gayud siya gutomon pag-usab. Dili na niya kinahanglan pa mobalik ug mokaon pag-usab. Sa diha mismo nga makig-ambit siya, aduna na siya'y kinabuhing wala'y katapusan. Ania na mismo ang REALIDAD. Wala na'y panginahanglan pa alang sa usa ka landong. Wala na nagkinahanglan og usa ka parsiyal nga kaluwasan. Ania na ang KINATIBUK-AN niini. Sama gayud kang Jesus nga dili lang bahin sa Dios; Siya ang Dios. Wala'y makalimod nga ang Israel aduna'y kahayag. Sila lang ang katawhan nga aduna kaniadto og kahayag ingon nga usa ka nasud. Panahon kadto sa diha nga pagkangitngit kaayo kaniadto sa Egipto nga mabati gayud ni kinsa man. Apan sulod sa mga panimalay sa mga Israelinhon kaniadto aduna'y kahayag. Apan miabot na karon ang matuod nga kahayag. Ang kahayag sa kalibutan mao si Jesus. Gihatud ni Moises ug sa mga propeta ang kahayag pinaagi sa Kasulatan mahitungod sa Mesias. Mao nga aduna kaniadto ang Israel og kahayag. Apan miabot na karon ang Katumanan sa kahayag, ug kung unsa kaniadto ang nagadan-ag nga Pulong napahayag na karon diha sa Kadan-ag sa Dios nga napadayag sa taliwala sa Iyang mga katawhan. Maingon nga ang haligi nga kalayo kaniadto mihatag og kahayag sa kagabhion, ug makahibulongan kadto, karon ang kahayag ug ang kinabuhi napadayag sa pagkalawas diha sa bug-os kinatibuk-an sa pagka-Dios. Nagakuha kaniadto ang Israel og usa ka dumalaga nga vaca nga mapula ug ihalad kini diha sa altar alang sa kapasayloan sa mga sala. Sulod sa usa ka tuig ang mga kasal-
ANG KAPANAHONAN SA IGLESIANG FILADELFIA anan sa mga may sala gitabonan. Apan kadto nga pang-tabon dili makatangtang sa kailibgon sa sala. Dili kadto usa ka hingpit nga halad. Usa kadto ka landong hangtud nga miabot ang tinuod. Busa ang tawo mohalad matag tuig ug mobalik na usab matag tuig tungod kay sa gihapon aduna siya og mao ra nga kailibgon sa sala. Ang kinabuhi sa mananap ang nagbayad alang sa iyang kasal-anan, apan tungod nga dugo sa mananap ang giula ug kinabuhi sa mananap ang gihalad dili kini makabalik ngadto sa tawo. Bisan pa kung mibalik kini, dili kini sa gihapon magpulos. Apan sa diha nga si Cristo ang hingpit nga puli gikahatag na, ug ang Iyang dugo ang giula, nan ang kinabuhi nga anaa kang Cristo mibalik ngadto sa nagahinulsol nga makasasala ug kana nga kinabuhi ingon nga hingpit nga kinabuhi ni Cristo, nga wala gyu'y sala ug matarung, kung ingon-ana ang tawong sad-an makalingkawas na nga may kagawasan tungod kay wala na siya'y tinguha sa pagpakasala. Ang kinabuhi ni Jesus miadto kaniya. Mao kana ang buot ipasabot sa Mga Taga-Roma 8:2, "Ang kasugoan sa Espiritu sa kinabuhi diha kang Cristo Jesus nagluwas kanako gikan sa kasugoan sa sala ug sa kamatayon." Apan ang mga Judio kaniadto sa panahon ni Jesus dili gusto nga dawaton kana nga halad. Ang dugo sa mga laking-vaca ug mga kanding wala'y napahingpit. Mao kadto ang gikasugo sa Dios nga pamaagi kaniadto. Apan karon si Cristo nga napadayag diha sa unod, ug pinaagi sa pag-ula sa kaugalingon Niyang dugo mao'y nagtangtang sa sala ug pinaagi sa nianang paghalad sa Iyang Kaugalingon mao'y nagpahingpit kanato. Dili kana dawaton sa mga Judio. Apan unsa na man ang mahitungod nianang Kapanahonang Filadelfia, ug, oo, sa uban pang mga kapanahonan, usab? Gidawat ba gayud nila kini nga realidad diha kang Cristo? Wala sir. Bisan pa nga gihatud ni Luther ang kamatuoran mahitungod sa pagpamatarung, ang Romanhong Iglesia, ug ang sidlakanon nga katumbas niini, ang Orthodox Church, nagpabilin sa gihapon sa mga buhat. Maayo man ang mga buhat, apan dili ang mga niini makaluwas kanimo. Wala ang mga niini nagahingpit kanimo. Kini mao si Cristo o ang malaglag. Ug kini dili gani si Cristo UG mga buhat. Kini si Cristo lamang. Kini nga kapanahonan ang nagpasugod sa mga tuig sa Arminianismo nga wala nagatoo kang Cristo nga mao ang REALIDAD. Wala kini nagakanta og "Wala na'y uban pa kondili ang Dugo," kay ang ginakanta niini mao'y, "Wala na'y uban kondili ang dugo UG ang kaugalingon ko nga pamatasan." Karon nagatoo ako sa maayong pamatasan. Kung luwas ka mamuhat ka og matarung. Nahuman na kita niana. Apan gusto ko nga sultihan kamo karon, ang kaluwasan DILI nga si Jesus nga INUBANAN OG. Kini mao nga si Cristo LAMANG. GIKAN SA GINOO ANG KALUWASAN. Gikan 341
342 USA KA PAGPADAYAG SA PITO KA MGA KAPANAHONAN SA IGLESIA sa sinugdanan ngadto sa katapusan sa DIOS kining tanan. Tugoti nga maania kanako ang Iyang kinabuhi. Tugoti nga ang Iyang dugo mao ang magahinlo kanako. Tugoti nga ang Iyang Espiritu ang mao'y magapuno kanako. Tugoti nga ang Iyang Pulong ang mao'y anaa sa akong kasingkasing ug baba. Tugoti nga ang Iyang mga labod ang mao'y magaayo kanako. Tugoti nga si Jesus, ug si Jesus Lamang. Dili tungod sa mga buhat sa pagkamatarung nga akong gihimo. Dili sir. Si Cristo mao ang akong kinabuhi. Amen. Mabati ko nga mahimo ko nga ipadayon ug ipadayon ang mahitungod sa niining mga kamatuoran, apan gusto ko nga hatagan kamo og usa pa ka panghunahuna. Kini mahitungod niadtong maanindot nga himno nga gisulat ni A. B. Simpson: Panalangin kini kaniadto, Karon kini mao ang Ginoo. Pagbati kini kaniadto, Karon kini ang Iyang Pulong. Kaniadto ang Iyang Gasa ang gusto ko, Karon ang Maghahatag na ang ania kanako. Kaniadto nangandaoy ako og kaayohan, Karon Siya na Mismo. Tanan-Tanan hangtud sa kahangturan, Si Jesus ang akong kantahon. Ang tanan-tanan diha kang Jesus, Ug si Jesus ang tanan-tanan. Wala'y bisan unsa nga butang sa niining kinabuhi, makapatagbaw man kini, ingon ka maayo ug ingon ka maanindot man kini, apan mahikaplagan mo ang suma total niining tanan-tanan nga kahingpitan diha kang Cristo. Ang tanan-tanan nga butang nagakahanaw paingon sa wala'y- kahinungdanon gawas Kaniya. "Siya nga nagabaton sa yawi ni David." Kining matahum nga pamulong nagasunod ug nagagawas gikan sa nag-una nga pamulong, "Siya nga matuod." - si Cristo, ang Hingpit nga Pagkatuman, kay sa Parsiyal nga Pagkatuman. Ania kini. Si Moises kaniadto usa ka propeta sa Dios, apan si Jesus (sama kang Moises) MAO ANG Propeta sa Dios. Si David kaniadto (usa ka tawong tukma sa kasingkasing mismo sa Dios) mao'y hari sa Israel, apan si Jesus mao ang Labing Daku kang David, Hari sa mga Hari, ug Ginoo sa mga Ginoo, ang Dios nga mismong Dios. Karon si David nga natawo gikan sa banay ni Juda nga gikan niining banay wala'y mga sacerdote nga mitungha, pero bisan pa niana mikaon siya og tinapay-nga- binutang-sa-atubangan-sa-Dios nga alang lamang sa mga sacerdote. Siya mao ang bantugan nga manggugubat nga nagapangdaog kaniadto sa kaaway, nagpalig-on sa katawhan; milingkod siya sa trono ingon nga hari. Usa siya ka propeta.
ANG KAPANAHONAN SA IGLESIANG FILADELFIA Usa siya ka maanindot nga tipo ni Cristo. Karon ginaingon kini diha sa Isaias 22:22, "Ug ang yawi sa balay ni David igabutang Ko sa Iyang abaga; ug siya magabukas, ug wala'y makatak-um; ug siya magatak-um, ug wala'y makabukas." Nagagamit ang Espiritu og niining pagpahinungod sa Daang Tugon mahitungod kang Ginoong Jesus Cristo ug sa Iyang ministerio sa iglesia. Kung unsa ang ginapakahulogan sa yawi ni David niadtong panahona mao'y usa ka landong lamang, nga natuman na karon kang Jesus nga nagatindog diha sa taliwala sa mga lamparahan. May kalambigitan kini sa atong Ginoo PAGKAHUMAN sa Iyang pagkabanhaw ug dili sa Iyang yutan-ong panaw. Apan unsa man ang ginapakahulogan niini nga yawi? Anaa ang tubag sa NAHIMUTANGAN sa mao nga yawi. WALA kini diha sa Iyang kamot. Wala kini nakabaligtos sa Iyang liog. Wala kini gibutang diha sa mga kamot sa ubang mga tawo, kay kon ingon-ana dili mahimong ingnon sa maong bersekulo nga SIYA LAMANG ANG ADUNA'Y PAGGAMIT NIANA NGA YAWI - KAY SIYA LAMANG ANG MAKABUKAS UG MAKATAK-UM, UG WALA'Y BISAN KINSA MAN NGA TAWO ang aduna'y katungod gawas kang Jesus Mismo. Dili ba kana husto? Apan asa na nahimutang ang mao nga yawi? ANAA KINI SA IYANG ABAGA. Apan unsa may kahilambitan sa ABAGA diha niini? Basaha ang Isaias 9:6, "Ug ang kagamhanan igatungtong sa Iyang abaga." Apan unsa may pasabot niini? Ang tubag mao kini. Ang pamulong, "ang kagamhanan nga igatungtong sa Iyang abaga" nagagikan sa seremonya pang-kasal didto sa Sidlakan. Sa diha nga ang pangasaw-onon nahitugyan na ngadto sa pamanhonon niini ginatangtang sa pangasaw-onon ang tabil niini sa nawong ug ginabutang kini sa mga abaga sa maong pamanhonon, sa pagpaila nga siya dili lamang ilalum na sa kamandoan niini - nga iya nang gikatugyan ang iyang mga katungod ngadto sa maong pamanhonon - nga kini mao na ang ulo - kondili nga gipas-an na sa maong pamanhonon ang responsibilidad ug ang pag-atiman ug SIYA UG SIYA LAMANG - WALA NA'Y UBAN PA - WALA NA'Y UBAN NGA TAWO - WALA NA'Y UBANG GAHUM - ANG ADUNA'Y KATUNGOD UG RESPONSIBILIDAD. Ug kana, mga hinigugma, ang YAWI ni David. Ang Dios ingon nga Labing-Gamhanan, naila na Niya daan pinaagi sa pagbulot-an sa Dios kung kinsa ang maapil sa Iyang pangasaw-onon. Siya ang nagpili sa pangasaw-onon. Dili siya ang nagpili Kaniya. Siya mao ang nagtawag kaniya. Wala siya miduol sa kaugalingon niya lamang. Namatay Siya alang kaniya. Gihugasan Niya siya pinaagi sa kaugalingon Niyang dugo. Gibayaran Niya ang bili alang kaniya. Siya'y Iyaha ug Iyaha lamang. Siya'y bug-os nang nahitugyan ngadto Kaniya ug Iyang ginadawat ang maong obligasyon. Siya mao ang iyang ulo, kay si Cristo mao ang ulo sa Iyang iglesia. Maingon nga si Sarah gitawag si Abraham, Ginoo, mao man 343
344 USA KA PAGPADAYAG SA PITO KA MGA KAPANAHONAN SA IGLESIA usab nga malipayon ang pangasaw-onon nga Siya mao ang iyang Ginoo. Siya'y mosulti ug siya nagatuman kay mao kana ang iyang dakung kalipay. Apan gisunod ba sa mga tawo kini nga kamatuoran? Ila bang gitahod ang Iyang Pagka-Persona Nga mao lamang ang aduna'y bug-os nga labing hataas nga awtoridad sa Iyang iglesia? Ginaingon ko, "WALA." Kay sa matag kapanahonan gipamunoan sa usa ka herarkiya - sa usa ka kaparian - usa ka apostolikanhong pagpuli-puli - nga nagasira sa pultahan sa kalooy ug grasya ngadto sa kang kinsa man nga buot niini, ug imbis nga abagahon ang paghigugma ug ang responsibilidad ngadto sa iglesia aduna siya'y mapanapion nga kailibgon nga gipahimuslan kini ug gidaut kini. Nagkinabuhi ang mga ministro sa kaharuhayan samtang ang kabus nga iglesia nagakaon sa mga tahup sa pagdaogdaog. Ug wala ni usa ka kapanahonan ang milahi. Gihigot sa matag usa ang kaugalingon niini ngadto sa organisasyon ug gipahimutang ang pangagamhanan ngadto sa mga tawo ug gipailalum ang iglesia sa niana nga pangagamhanan. Pagmangahas ang mga tawo sa pagsupil, wala'y-kalooy nga ginabuntog sila o ginapalayas. Aduna'y mao ra nga espiritu ang matag denominasyon. Ginapanumpa sa matag denominasyon nga aduna kini og yawi sa pangagamhanan sa iglesia. Ginaangkon sa matag denominasyon nga kini mao ang nagaabli sa pultahan. Apan dili kana tinuod. Si Jesus kini ug si Jesus, lamang. Siya ang nagapahiluna sa mga miyembro sa Lawas. Gigasahan Niya sila og ilang mga ministerio. Gipahimutang Niya ang mga gasa alang sa iyang paggamit. Ginaatiman Niya siya ug ginagiyahan siya. Siya'y Iyang bugtong nga panag-iya ug wala na Siya'y uban pa gawas kaniya. Daw sa unsa kahalayo kaayo sa realidad kining kapanahonan sa iglesia nga atong ginapuy-an. Ug usa ka adlaw sa dili magdugay kini nga mga kalalaken-an nga bisan sa karon nagapangangkon nga nagasulti alang kono sa iglesia magatindog diha sa ekunomikanhong kalihokan aron magbutang og usa ka buhi nga anticristo sa pagpangulo sa ilang organisasyon nga mao'y nagapalagpot sa Ginoo ug makaplagan nato Siya (si Cristo) nga anaa na sa gawas sa iglesia, nga nagaingon, "Tan-awa, nagatindog Ako sa pultahan, ug nagatuktok: kon may magapatalinghug sa Akong tingog, ug moabli sa pultahan, kaniya mosulod Ako, ug makigsalo Ako sa pagkaon uban kaniya, ug siya uban Kanako." Pinadayag 3:20. Apan tugoti ko nga isulti kini. Ang atong Ginoo wala napildi. May mga tawong nagaangkon nga sila ang nagabukas sa pultahan ngadto sa Dios ug ginasira kana nga pultahan, apan mga bakakon sila. Ang tanan nga gihatag Kaniya sa Amahan magaduol Kaniya, ug ang moduol Kaniya dili Niya
ANG KAPANAHONAN SA IGLESIANG FILADELFIA gayud isalikway; dili mawala Kaniya NI USA kanila. Juan 6:37-39. Ug sa diha nga nakasulod na kanang pinakaulahing pinili nga miyembro sa Lawas ni Cristo, dayon magapakita na ang atong Ginoo. Ang yawi ni David. Dili ba si David mao man ang hari sa Israel - sa tibuok Israel? Ug dili ba si Jesus mao ang Anak ni David subay sa kamatuoran nga Siya ang magalingkod sa trono ni David diha sa Milenyum ug magahari ug magadumala sa Iyang mga panulundon? Mao gayud. Busa ang yawi ni David nagapasabot nga si Jesus ang Mao'y magapasulod sa milenyum. Siya Nga mao ang aduna'y yawi sa kamatayon ug impyerno magapatungha og mga Iyaha aron makaambit ang mga niini sa Iyang paghari og pagkamatarung sa ibabaw sa yuta. Daw sa unsa ka maanindot nga sa Ginoo aduna ang tanang katubagan. Tinuod gayud nga diha Kaniya natuman ang tanang mga saad sa Dios. Tinuod gayud nga pinaagi sa PAGKAANAA diha Kaniya nga kita mga manununod sa kung unsa ang Iya nang gibayaran alang kanato. Oo, anaa Siya diha nagatindog, ang Ginoo sa Kahimayaan. Kaniadto ingon nga Amahan, napalibotan Siya sa mga manolunda, sa punoan sa mga manolunda, sa mga querubin, ug mga serafines, ug sa tibuok panon sa langit, nga nagasinggit, "Balaan, Balaan, Balaan, ang Ginoong Dios sa mga Panon." Ingon niana ang Iyang pagkabalaan nga wala'y tawo ang makaduol Kaniya. Apan karon makita nato Siya sulod sa iglesia, nga ginapaambit kanato ang kaugalingon Niyang pagkabalaan, hangtud nga diha Kaniya nahimo kita nga pagkamatarung mismo sa Dios. Oo, ug nagatindog Siyang, "Jesus, ang Hingpit sa Tanan," - ang Lirio sa Kawalogan, ang Masiga nga Bitoon sa Kabuntagon, ang Labing Matahum sa Napulog ka Libo, ang Alfa ug ang Omega, ang Gamut ug Kaliwat ni David, Amahan, Anak ug Espiritu Santo - ang Tanan ug ang anaa sa Tanan. Isaias 9:6, "Kay alang kanato ang usa ka Bata natawo, alang kanato ang usa ka Anak Nga Lalaki gihatag: ug ang kagamhanan igatungtong sa Iyang abaga: ug ang Iyang Ngalan pagatawgon Kahibulongan, Magtatambag, Dios nga Makagagahum, ang Amahan nga Wala'y Katapusan, ang Principe sa Pakigdait." Diha Kaniya ang hingpit nga katumanan. Bisan pa nga sa una wala nato Siya gitagad, karon ginahigugma nato Siya nga may hilabihang kalipay nga dili-maasoy ug puno sa himaya. Sa taliwala sa iglesia nagatindog Siya, ug magakanta kita sa Iyang pagdayeg, kay Siya nga Gamhanang Mangdadaog mao ang ulo sa iglesia nga mao ang Iyang pangasaw-onon. Gitubos Niya kana nga pangasaw-onon. Siya ang nagpanag-iya kaniya. Siya'y Iyaha ug Iyaha lamang ug Siya ang nagaatiman kaniya. Siya ang atong hari ug kita ang Iyang gingharian, ang Iyang wala'y katapusan nga panag-iya. 345
346 USA KA PAGPADAYAG SA PITO KA MGA KAPANAHONAN SA IGLESIA Karon inyong mahinumduman nga sa pagsugod sa bersekulo 7, nag-ingon ako nga tabangan kita sa bersekulo 9 sa pagsabot niini. Nagalaum ako nga nakita ninyo kung unsa'y akong pasabot. Ginapakita ni Jesus ang Iyang Kaugalingon ingon nga Siya Kanang balaan, matuod, (o ang mao lang nga realidad) ang Usa nga aduna'y yawi ni David, ang Usa Nga nagbukas ug nagsira. Ug eksaktong tinuod kana. Kana nga mga pumulong hingpit nga nagahulagway Kaniya. Apan ang mga Judio sa Iyang adlaw nagsalikway Kaniya ug sa tanan kung unsa Siya. Gisalikway nila ang ilang Manluluwas ug ang tanan kung unsa Siya kanila. Ug gibuhat sa mga Cristohanon nga sa-ngalan-lamang ang mao ra gihapong butang. Gihimo nila eksakto kung unsa ang gibuhat sa mga Judio kaniadto. Gilansang Siya sa mga Judio ug dayon ang matuod na usab nga mga magtotoo ang gihilabtan. Gilansang na usab Siya sa mga gitawag-kono nga Cristohanon ug gihilabtan usab ang matuod nga iglesia aron gub-on kini. Apan matinud-anon ang Dios, ug Siya nga mao ang labaw sa tanan-tanan magabalik pa, ug sa pagbalik Niya igapakita Niya kung Kinsa gayud ang Makagagahum nga Hari. Ug samtang nga ginapamatud- an Niya ang Iyang Kaugalingon ngadto sa kalibutan, ug ang tibuok kalibutan nagayukbo sa Iyang tiilan, nianang panahona ang tibuok kalibutan magayukbo sa tiilan sa mga balaan, sa pagpamatuod nga husto sila kaniadto sa ilang pagbarug uban Kaniya. Dalaygon ang Dios sa wala'y katapusan! ANG KAPANAHONAN SA INABLIHAN NGA PULTAHAN Pinadayag 3:8, "Nasayod Ako sa imong mga buhat: Tan- awa, gibutang Ko sa imong atubangan ang usa ka pultahan nga inablihan, nga wala'y bisan kinsa nga makasira: nasayod Ako nga ikaw diyutay ra'g kusog, ngani gibantayan mo ang Akong Pulong, ug wala mo ilimod ang Akong Ngalan." Ang unang pamulong sa niini nga bersekulo, "Nasayod Ako sa imong mga buhat," gianalisar tandi diha sa uban nga nahibiling bersekulo, kay ang ilang mga buhat may kalambigitan sa maong "pultahan nga inablihan," "diyutay ra'g kusog," "ang Pulong, ug ang Ngalan." Aron nga masabtan ang kadato sa maong kahulogan nga may kalambigitan sa "tan-awa, gibutang Ko sa imong atubangan ang usa ka pultahan nga inablihan, nga wala'y bisan kinsa nga makasira niini," kinahanglan nato karon balikan kung unsa ang giingon na bahin sa matag kapanahonan nga nagapaadto sa usa pa ka kapanahonan. Aduna'y pagsaylub, usa ka hinayhinay nga pagkalanay o hinayhinay nga pagkahanaw ngadto, kay sa usa ka daklit nga pagkatapos ug usa ka klaro dayon nga pagsugod. Kini nga kapanahonan klaro nga nagadagayday paingon ngadto
ANG KAPANAHONAN SA IGLESIANG FILADELFIA sa sunod nga kapanahonan. Ug dili lang nga kini nga kapanahonan nagalapaw ngadto sa kaulahiang kapanahonan, kondili nga ang kaulahiang kapanahonan sa daghang mga aspeto usa lamang ka pagpadayon sa ikaunom nga kapanahonan. Ang ikapito nga kapanahonan (usa ka hamubo kaayo nga kapanahonan) ginahugpong diha sa kaugalingon niini alang sa usa ka dinalian nga buhat, ang tanang kadautan nga atua sa matag kapanahonan, ug bisan pa niana ang tanan usab nga realidad sa Pentecostes. Sa diha nga halos mahuman na sa pagdagan niini ang Kapanahonang Filadelfia, mosulod na dayon ang Kapanahonang Laodicea, nga pareho nang ginahatud ang mga bunglayon ug ang mga trigo ngadto sa pag-ani, "Bangana una ang mga bunglayon, aron pagasunogon ang mga niini: apan hakota ang mga trigo ngadto sa akong dapa." Mateo 13:30. Hinumdumi, kung mahimo, nga ang Kapanahonang Sardis mao'y nagsugod sa repormasyon nga kinahanglan magpadayon hangtud nga ang binhi nga gitanum didto sa Pentecostes moagi sa bug-os nga pagliyok niini sa pagtanum, pagbisbis, pag-alima, ug uban pa, hangtud nga mibalik kini mismo sa pagka-orihinal nga binhi. Samtang nga nagakahitabo kini, ang mga bunglayon nga gipugas kaniadto gikinahanglan nga moagi usab sa ilang maong pagliyok ug nga pagaanihon usab. Mao kana ang unsa'y eksaktong makita nato nga nagakahitabo. Kung mahunahunaan lamang ninyo ang mahitungod sa mga panahon, makuha ninyo ang maayo kaayong paghulagway mahitungod niini. Ang tanum nga makita ninyo nga nagatubo sa bug-os kakusog niini sa panahon sa ting-init daw sa hinanali na lang nagakalaya. Dili ninyo masulti sa eksakto kung kanus-a nahimong tingdagdag ang ting-init - basta na lang mipadulong kini ngadto niini. Ingon niana kung unsa ang mga kapanahonan, ug ilabina kining ulahing duha. Sa niini nga kapanahonan kini nga si Jesus nagaingon, "Moanha na Ako SA DILI MADUGAY," sa bersekulo 11. Ginapahimo niana ang kaulahiang kapanahonan nga mao ang pinakahamubo. Ang Laodicea mao ang kapanahonan sa dinalian nga buluhaton. Gipamub-an kini. Karon espisipikong hisgotan nato ang mahitungod sa PULTAHAN NGA INABLIHAN nga wala'y tawong makasira. Una sa tanan gusto ko nga hisgotan ang mahitungod sa maong inablihan nga pultahan ingon nga nagapasabot sa daku kaayo nga pang-misyonaryong pagpanglimbasug sa niana nga kapanahonan. Gitawag kaniadto ni Pablo ang usa ka bag-o nga pang-misyonaryong buluhaton alang sa Ginoo nga usa ka inablihan nga pultahan. II Mga Taga-Corinto 2:12, "Karon, sa pag-abot ko sa Troas aron sa pagwali sa Maayong Balita mahitungod kang Cristo, ug usa ka ganghaan ang naablihan alang kanako tungod sa Ginoo." Busa makita nato pinaagi 347
348 USA KA PAGPADAYAG SA PITO KA MGA KAPANAHONAN SA IGLESIA sa pagtandi sa mga Kasulatan nga ang kining inablihan nga pultahan nagkahulogan sa pinakahalapad nga pagpakaylap sa Maayong Balita nga nakita sa kalibutan sukad kaniadto. Gusto ko nga makita ninyo ang usa ka butang dinhi. Nagapamuhat ang Dios diha sa tulo, dili ba? Sa ikatulo kini kaniadto o sa Kapanahonang Pergamo nga ang iglesia nakigminyo sa estado. Ang mga buhat sa mga Nicolaita nahimo na nga doktrina sa mga Nicolaita. Kadto nga kapanahonan mao ang INABLIHAN NGA PULTAHAN alang sa mini nga punoan. Sa diha nga gipaluyohan kini sa gahum sa estado nahimo kini sa pagkatinuod nga usa ka kalibutanong sistema bisan pa man nga nagadala kini og ngalan nga, Cristohanon. Mao nga mikaylap kini sa labing madali nga daw ulbo sa kalayo. Apan sa karon, tulo ka mga kapanahonan human niadto, pagkahuman sa usa ka hataas ug malisud nga pagpakigbisog diha sa pagtoo, ania na ang INABLIHAN NGA PULTAHAN alang sa kamatuoran. Aduna na og iyahang adlaw ang Pulong sa Ginoo. Siyempre ang ikalimang kapanahonan ang nag-andam sa mga butang alang sa niining dakung kalihokan, maingon nga kadto nga kapanahonan ang naghatag kanato sa mga eksplorasyon, mga pangolonya, ang mga pagpatik sa mga libro, ug uban pa. Pagkamaanindot unta kung kining "inablihan nga pultahan" misunod sa Diosnong sulundan sa Pentecostes nga gipahayag diha sa Mga Hebreohanon 2:1-4, "Busa kinahanglan nga hatagan ta sa labing mainitong pagtagad ang mga butang nga atong hingdunggan, tingali unya nga ipang-anod kita gikan niini. Kay kung ang Pulong nga gisulti pinaagi sa mga manulonda nagapaila nga malig- on, ug ang tanan nga paglapas ug pagsuki nakadawat sa matarung bayad sa balus; unsaon ta sa paglikay, kung talikdan ta ang ingon nga pagkadaku nga kaluwasan; nga sa sinugdan gisulti pinaagi sa Ginoo, ug gipamatud-an kanato pinaagi kanila nga mga nagpakadungog Kaniya; nga gipamatud-an usab sa Dios uban kanila, pinaagi sa mga ilhanan ug sa mga katingalahan usab, ug sa mga nagakalainlain nga mga gahum, ug sa mga hiyas sa Espiritu Santo, sumala sa Iyang kaugalingong kabubut-on?" Nasayod na kamo nga mao kini ang sulundan kay si Jesus, Mismo, ang nag-ingon niini. Marcos 16:15-20, "Ug Siya miingon kanila, Lumakaw kamo sa tibuok nga kalibutan, ug iwali ninyo ang Maayong Balita sa tanang binuhat. Ang motoo ug magpabautismo mamaluwas; apan ang dili motoo pagahukman sa silot. Ug kining mga ilhanan magauban sa mga motoo; sa Akong Ngalan pagahinginlan nila ang mga yawa; magasulti sila og mga bag-ong sinultihan; makakupot sila sa mga bitin; ug kung makainom sila sa butang nga makahilo, dili kini makadaut kanila; pandungan nila sa
ANG KAPANAHONAN SA IGLESIANG FILADELFIA ilang mga kamot ang mga masakiton, ug mangaayo sila. Ug unya ang Ginoong Jesus sa tapos Siya mosulti kanila, gibayaw Siya ngadto sa langit ug milingkod sa too sa Dios. Ug sila nanagpanlakaw, ug nagwali sa tanang mga dapit, ang Ginoo nagabuhat uban kanila, ug nagpamatuod sa Pulong pinaagi sa mga ilhanan nga gipauban. Amen." Wala gayud Siya nag-ingon kanila nga lumakaw sa tibuok kalibutan ug mangtukod og mga kolehiyong pang-Biblia; ni gisultihan sila nga manghatag og mga literatura. Karon maayo man kana nga mga butang, apan ang gisulti ni Jesus kanila nga pagabuhaton mao ang PAGWALI SA MAAYONG BALITA - magpabilin sa PULONG - ug dayon magasunod ang mga ilhanan. Ang pinakauna mismo nga pagpaila nga aduna kita diha sa pamaagi kung unsaon pagwali sa Gingharian sa Dios mao'y sa dihang gipadala Niya ang dose. Diha sa Mateo 10:1-8, Iyang gisugo ug gitudloan sila sa ingon niining pamaagi, "Ug sa Iyang gitawag Kaniya ang Iyang napulo'g duha ka mga tinun- an, Iyang gihatagan sila og pagbulot-an ibabaw sa mga espiritu nga mahugaw, aron sila makaghingilin kanila, ug makag- ayo sa tanang sakit ug tanang balatian. Ug ang mga ngalan sa napulo ug duha ka mga apostoles mao kini; Ang nahauna, si Simon, nga ginganlan si Pedro, ug si Andres nga igsoon niya; si Santiago nga anak ni Zebedeo, ug si Juan nga igsoon niya; si Felipe, ug si Bartolome; si Tomas, ug si Mateo nga maniningil sa buhis; si Santiago nga anak ni Alfeo, ug si Lebeo, nga ang iyang bansagon si Tadeo; si Simon nga Canaanhon, ug si Judas Iscariote, nga nagtugyan usab Kaniya. Kining napulo'g-duha gipalakaw ni Jesus, ug Iyang gitugon sila, sa pag-ingon, Dili kamo maglakaw sa dalan sa mga Gentil, ug dili kamo magsulod sa lungsod sa mga Samariahanon: kondili umadto kamo una sa mga carnero nga nagpangawala sa balay ni Israel. Ug samtang manlakaw kamo, magwali kamo, sa pag-ingon, Haduol na ang gingharian sa langit. Pagaayohon ninyo ang mga masakiton, pagahinloan ninyo ang mga sanlahon, pagabanhawon ninyo ang mga patay, pagahinginlan ninyo ang mga yawa: gidawat ninyo sa wala'y bayad, nan ihatag usab ninyo sa wala'y bayad." Kini nga ministerio nga Iyang gihatag kanila sa pagkamatuod mao ang pagpaambit Niya kanila sa kaugalingon Niyang ministerio, kay ginaingon kini diha sa Mateo 9:35-38, "Ug ang tanang mga lungsod ug mga balangay gisuroy ni Jesus, nga nagpanudlo sulod sa ilang mga sinagoga, ug nagwali sa Maayong Balita mahitungod sa gingharian, ug nag-ayo sa tanang balatian ug tanang sakit sa lungsod. Apan sa nakita Niya ang mga panon sa katawhan, giabot Siya og kaluoy kanila, kay sila nanagsubo, ug nagakatibulaag, ingon sa mga carnero nga wala'y magbalantay. Unya Siya miingon sa Iyang mga tinun-an, Sa pagkamatuod daghan unta ang anihon, apan diyutay ra ang mga mamomoo; busa pangamuyo kamo sa Ginoo sa anihon, aron Siya magpadala og mga mamomoo ngadto sa Iyang anihon." 349
350 USA KA PAGPADAYAG SA PITO KA MGA KAPANAHONAN SA IGLESIA Karon daghang mga tawo ang aduna'y ideya nga ang mga apostoles lamang ang aduna'y ingon niini nga ministerio nga gihatag kanila sa atong Ginoong Jesus, ug busa sa diha nga nangamatay sila, nahuman na ang maong ministerio. Dili kini ingon niana. Dinhi sa Lucas 10:1-9, makita nato nga sa mga adlaw kaniadto sa Iyang makadiyut nga pagpuyo sa yuta gisugdan Niya na pagpanghatag og mga ministerio sa gahum ngadto sa Iyang mga Iyaha, "Tapos niini gitudlo sa Ginoo ang laing kapitoan pa, ug sila Iyang gisugo sa pag-una Kaniya nga magtinagurha ngadto sa tanang lungsod ug dapit, nga Iya Mismong pagaadtoan. Ug Siya miingon kanila, Daghan unta ang anihon, apan diyutay ra ang mga mamomoo: busa pangamuyo kamo sa Ginoo sa anihon, nga magpadala unta Siya'g mga mamomoo ngadto sa Iyang anihon. Panglakaw kamo: tan-awa, paadtoon Ko kamo nga daw mga nating carnero sa taliwala sa mga lobo. Ayaw kamo pagdala'g poyo, o puntil o mga sapin: ug ayaw kamo paghunong aron sa pakighimamat kang bisan kinsa diha sa dalan. Ug sa bisan unsang balaya nga inyong pagasak-an, umingon una kamo, Ang pakigdait maania niining balaya. Ug kon dinhi niini aduna'y mahigugmaon sa pakigdait, nan, ang inyong pakigdait magaabot niini: apan kon wala man, nan, kini magabalik ra kaninyo. Ug pagpabilin kamo sa maong balay, nga magakaon ug magainom sa ilang ihatag kaninyo: kay ang mamomoo takus sa iyang suhol. Ug dili kamo magbalhinbalhin gikan sa usa ka balay ngadto sa usa. Ug sa bisan unsang lungsora kamo mosulod, ug pagadawaton kamo nila, kumaon kamo sa bisan unsa nga ilang igadalit kaninyo: ug ayohon ninyo ang mga masakiton nga atua didto, ug mag-ingon kamo kanila, Ang gingharian sa Dios ania nahiduol na kaninyo." Kinsa man ang mangahas magsalikway sa gamhanan nga ministerio ni Felipe? Kinsa man ang mangahas magsalikway sa gamhanang mga ministerio ni Ireneo, Martin, Columba, Patrick ug daghang uban pa nga dili-maihap nga nagkaaduna'y dihog sa Dios diha kanila? Oo. Ang Biblianhong pamaagi mao ang tinuod nga paagi sa maong inablihan nga pultahan. Ug gusto ko nga idugang dinha ang akong pagpamatuod. Ang hinungdan nga kinahanglan ko nga buhaton kana mao'y tungod nga ako makasulti lamang nga may kasiguradohan mahitungod sa kung unsa ang gihimo sa Dios sa ako mismong kinabuhi. Busa kung inyong mapasaylo ang usa ka personal nga sinulat dinhi akong igaestorya kaninyo kung giunsa ko pagkahibalo nga may pagkasigurado nga si Jesus mao sa gihapon kagahapon ug karon ug hangtud sa kahangturan ug nga ang gahum sa Dios anaa sa gihapon alang ngadto sa mga motoo ug modawat. Sa panahon sa akong pang-misyonaryong pagbiyahe ngadto sa South Africa, gipanalanginan gayud kadto sa
ANG KAPANAHONAN SA IGLESIANG FILADELFIA Dios nga sa dihang miabot ako sa Durbin ang lugar lamang nga makapasugod og pagpasigo sa mga tawo mao kadto ang dakung lumbaan sa kabayo nga mao ang ikaduha nga pinakadaku sa tibuok kalibutan. Ang kadaghanon sa mga tawo misobra og 100,000. Aron nga mapatuman ang balaod ug kahan-ayan gikinahanglan nila kaniadto nga magbutang og mga koral aron bulagon ang nagkalainlaing mga tribu didto. Nagpuwesto sila og ginatus ka mga pulis aron ipatunhay nga malinawon ang duot sa katawhan. Kadto nga mga uhaw nga mga kalag milya-milya pa kahalayo ang gigikanan. Miabot ang usa ka reyna gikan sa Rhodesia nga dala ang usa ka han- ay sa 27 ka mga karuwahe nga puno sa Aprikanong mga lumad. Gisugakod nila ang milya-milya ka mga kapatagan ug mga kabukiran nga dala-dala diha sa ilang mga likod ang ilang minahal sa kinabuhi nga nagkinahanglan og tabang. Ang tibuok nasud napukaw sa gamhanang mga buhat nga gipadayag sa Balaang Espiritu. Usa ka hapon sa diha nga misugod na ako sa pagpang- alagad isip ministro, usa ka babaye sa linibo ka mga Mohammedan ang misaka sa plataporma. Samtang siya nagtindog didto sa akong atubangan, usa ka misyonaryo ngadto sa mga Mohammedan ang misugod sa pagpangamuyo nga hilum sa Ginoo, "Oh, alang sa nianang bililhon nga kalag. Oh, alang nianang bililhon nga kalag." Dugay na siya didto nangalagad sulod sa daghan nang mga katuigan, ug sumala sa kaugalingon niyang pagpamatuod, USA RA ka Mohammedan ang nakita niyang miduol ug midawat kang Jesus Cristo ingon nga Manluluwas. Sila sa una kaniadto mao ang mga Medo-Persian nga dili mabag-o ang mga balaod. Malisod sila kaayo nga makabig. Mora kini og nga "pag usa ka na ka Mohammedan usa ka na ka Mohammedan hangtud- hangtud" ang mao'y usa ka balaod diha kanila. Bueno, samtang nagtindog siya didto sa akong atubangan, misugod ako sa pagpakigsulti kaniya ug ngadto sa tanan niadtong mga linibo pinaagi og mga tighubad. Ingon ko, "Dili ba nga ang mga misyonaryo nagsugid na kaninyo mahitungod sa usa ka JESUS Nga miabot aron luwason kamo?" Nakita lang ninyo unta ang maong mga tawo nga nagtan-awanay sa usa'g usa sa dihang gisulti ko kadto. Dayon sa diha nga nanagtubag sila nga tinuod kadto nagpadayon ako ug miingon, "Pero dili ba nga gibasa kadto sa mga misyonaryo gikan niini nga Libro" (gibayaw ko ang akong Biblia aron ilang makita) "nga kining mao ra nga Jesus usa kaniadto ka gamhanang mag- aayo, ug nga magpuyo Siya sulod sa Iyang mga tawo sa tanang mga kapanahonan hangtud nga moanhi Siya pag-usab aron pagadawaton sila ngadto sa Iyang Kaugalingon? Gisultihan ba kamo nila nga tungod nianang mao ra nga Espiritu diha kanila nga mao ang atua kaniadto kang Jesus nga mahimo nila 351
352 USA KA PAGPADAYAG SA PITO KA MGA KAPANAHONAN SA IGLESIA nga buhaton ang gamhanang mga buhat sama sa gibuhat ni Jesus? Gisultihan ba kamo nila nga mahimo kamong ayohon, mao usab nga mahimo kamong maluwas? Pila ba kaninyo ang gustong makita kining mao ra'ng Jesus nga monaug sa atong taliwala ug buhaton ang mao ra'ng mga butang nga Iyang gibuhat kaniadto sa ania pa Siya sa yuta sa dugay nang panahon kaniadto?" Gusto nila tanan kadto. Kadto ang usa ka butang nga siguradong giuyonan gayud nila. Dayon gipadayon ko, "Kung si Jesus pinaagi sa Iyang Espiritu magapamuhat sa kung unsa ang Iyang gipamuhat kaniadto sa ania pa Siya sa yuta, magatoo ba kamo sa Iyang Pulong, kung ingon-ana?" Ug atua kadtong Mohammedan nga babaye sa akong atubangan. Misugod na pagpanglihok ang Espiritu pinaagi kanako. Ang giingon ko kaniya, "Karon, nahibalo ka nga wala ako nakaila kanimo. Dili gani ako makasulti sa inyong lengguwahe." Gidawat niya kadto. Ingon ko, "Ang mahitungod usab sa pag-ayo kanimo, nasayod ka nga dili ko mahimo kini. Apan nadungog mo ang mensahe niining hapon ug nasabtan mo ako." Ang Indiano niya nga tighubad ang mitubag alang kaniya nga siya nakasabot, kay iya nang nabasa ang Bag-ong Tugon. Karon ang mga Mohammedan mga kaliwat ni Abraham. Nagatoo sila sa Usa Ra ka Dios. Apan gisalikway nila si Jesus ingon nga mao ang Anak sa Dios ug puli niana gidawat nila si Mohammed ingon nga mao ang Iyang propeta. Ang ingon nila nga si Jesus wala namatay ug nabanhaw. Ingon niana ang gitudlo sa ilang mga pari ug ginatoohan nila kini. Miingon ako, "Apan si Jesus namatay ug nabanhaw gayud. Iyang gipadala balik sa iglesia ang Iyang Espiritu. Kana nga Espiritu nga atua Kaniya mao ang mismong Espiritu nga anaa sa iglesia karon ug mahimo Niini ug mahipakita kung unsa ang gipakita kaniadto ni Jesus. Nag-ingon Siya diha sa Juan 5:19, 'Ang Anak dili makahimo sa pagbuhat bisan unsa sa Iyang Kaugalingon, gawas lamang sa Iyang makita nga ginabuhat sa Amahan: kay bisan unsa'y ginabuhat sa Amahan, ginabuhat usab kana sa Anak sa samang paagi.' Karon kung ingon-ana, kung moanhi si Jesus ug ipahayag Niya kanako kung unsa'y imong problema o kung alang ba sa unsa nga ania ka dinhi - kung mahimo Niyang isulti kanako kung unsa'y imong kaagi, sigurado ka bang motoo para sa umalabot?" Ang giingon niya pinaagi sa tighubad, "Oo, motoo ako." Ingon ko, "Sige, hinaut nga buhaton Niya kini." Nagbantay gayud og ayo ang kadtong mga Mohammedan. Nanggidasok silang tanan paatubangan aron makita kung unsa'y mahitabo.
ANG KAPANAHONAN SA IGLESIANG FILADELFIA Dayon nagsulti ang Balaang Espiritu, "Ang imong bana usa ka mubo, tambokon nga tawo, nga may itum nga bigote. Aduna kamo'y duha ka anak. Nagpa-doktor ka mga tulo na ka adlaw ang milabay ug gieksamin ka niya. Aduna ka'y cyst sa imong tagoangkan." Midungo siya ug miingon, "Matuod kana." Gipangutana ko siya, "Sa unsa mang hinungdan nga miduol ka kanako, nga ako usa ka Cristiano? Ngano man nga wala ka miadto sa imong Mohammedan nga propeta?" Nag-ingon siya, "Naghunahuna ako nga makatabang ka kanako." Ingon ko, "Dili ako makatabang kanimo, apan kung dawaton mo si Jesus Cristo ingon nga imong Manluluwas, Siya Nga ania dinhi karon, ug nakaila sa tanan bahin kanimo, tabangan ka Niya." Nag-ingon siya, "Ginadawat ko si Jesus ingon nga akong Manluluwas." Mao na dayon kadto. Giayo siya ug mga napulo ka libo ka mga Mohammedan ang miduol kang Cristo niadtong adlawa tungod kay ang Maayong Balita parehong giwali diha sa Pulong ug gahum. Wala gayud ang Dios nagsulti sa usa ka tawo nga manglimbasog sa traynta ka tuig ug moani og wala. Gihatag Niya kanato ang inablihan nga pultahan sa Pulong ug gahum ug mao kana unta ang angay natong pagagamiton. Mao kana ang naghatag kang Pablo sa iyang daku ug malampuson nga ministerio. I Mga Taga-Corinto 2:4, "Ug ang akong pagsulti ug ang akong pagwali dili pinaagi sa makabibihag nga kaigmat sa mga pulong, kondili pinaagi sa pagpadayag sa Espiritu ug sa gahum." Paminaw mo karon kanako. Kini samtang atua ako sa mao ra'ng pagbiyahe nga sa dihang pasakay na ako niadto sa eroplano didto sa New Salisbury, Rhodesia, nga nakita ko ang usa ka grupo sa upat ka tawo nga may mga pasaporteng Amerikano. Miduol ako kanila ug miingon, "Helo kumusta, makita ko nga kamo may mga pasaporteng Amerikano. Aduna ba mo'y pagabiyahean kung asa man?" Ang batan-ong misyonaryo kami tanan dinhi." lalaki mitubag kanako, "Dili, mga "Sa kinaugalingon n'yo lang ba o nagatrabaho kamo alang sa kung unsa nga organisasyon?" "Pagkamaanindot niana," ang tubag ko. "Mga Methodist kami. Gikan kami sa Wilmore, Kentucky," ang giingon niya. "Bueno, halos anaa lang kana sa likod sa akong nataran," ang tubag ko. 353
354 USA KA PAGPADAYAG SA PITO KA MGA KAPANAHONAN SA IGLESIA "Dili ba ikaw kadto si Igsoong Branham nga gikan niadtong dapita?" Ingon ko, "Oo, husto kana." Nakapatagbaw na kadto kaniya. Dili na siya mosulti og uban pang butang - ug ingon niadto siya ug kadtong tulo ka batan-ong mga babaye nagtan- awanay na lang sa usa'g usa. Busa miingon ako, "Kadyut lang anak, gusto ko nga makigsulti kaninyong tanan mahitungod sa pipila ka mga sukaranan, sanglit nga Cristiano kitang tanan ug ania dinhi alang sa usa ka dakung katuyoan. Karon ginaingon mo nga tanan kamong upat ania dinhi sa duha na ka tuig. Mahimo ba ninyong isulti sa Ngalan ni Jesus nga puede ninyong itudlo sa inyong tudlo ang usa ka kalag nga nahibal- an ninyo nga inyong nakabig ngadto sa Ginoo? Dili nila kadto mahimo. "Dili ko gustong pasakitan ang inyong mga pagbati, batan- ong babaye," ingon ko, "Apan angay kamong tanan anaa sa balay nga ginatabangan ang inyong mga inahan sa paghugas og mga plato. Wala kamo og unsa man nga katungod nga maania sa pagpang-misyon gawas lamang kung napuno kamo sa Espiritu Santo ug ginawali ang matuod nga Maayong Balita pinaagi sa pagpadayag sa gahum sa Espiritu Santo. Kung dili ninyo makita ang mga resulta nga giingon ni Jesus nga inyong makita, tungod kini nga wala ninyo ginawali ang matuod nga Maayong Balita." Tugoti ako sa pagdugang pa ug nga ipakita kaninyo kung unsa gayud ang mga butang diha sa natad sa pagpang-misyon. Wala ako nagaingon nga ingon-ani kini tanan, apan nabalaka ako nga ingon-ani gayud kini halos. Kini samtang atua ako sa mao gihapon nga pagbiyahe ug nagalibot kaniadto sa Durbin kauban ang mayor nga nakita ko ang usa ka lumad didto nga may nagbitay nga tag sa iyang liog ug dala-dala niya ang usa ka diosdios. Gipangutana ko ang akong amigo kung alang ba sa unsa kadto nga tag ug nag-ingon siya nga pagdawaton sa usa ka lumad ang Cristianidad ginabutangan nila siya og usa ka tag. Nakapakurat g'yud kadto kanako, kay ania ang usa ka tawong nagapatawag sa iyang kaugalingon nga usa ka Cristiano ug dala-dala niya kadto nga diosdios, busa nangutana ako kon ngano nga naingon-niana man. Nag-ingon siya, "Makasulti ako sa iyang lengguwahe. Adtoan nato ug makig-estorya kita kaniya." Mao nga giadtoan namo didto ug nahimo nga akong tighubad ang mayor. Gipangutana ko ang maong lumad kung usa ba siya ka Cristiano. Nag-oo siya nga siya usa gayud ka Cristiano. Ako siyang gipangutana dayon kon ngano man nga dala-dala niya ang maong diosdios kung usa siya ka Cristiano. Mitubag siya nga kadto mao ang diosdios nga dala- dala kaniadto sa iyang amahan ug iyang gibilin kini kaniya.
ANG KAPANAHONAN SA IGLESIANG FILADELFIA Sa gisultihan ko siya nga wala'y Cristiano ang mohimo nga modaladala og mga diosdios mitubag siya nga kadto nga diosdios nakatabang kaniadto og daku sa iyang amahan. Interesado ako kaayo nga mahibaloan kung sa unsang paagi, ug nag-ingon siya nga usa ka adlaw kaniadto ginaukoy sa usa ka liyon ang iyang amahan, mao nga naghaling kini og kalayo ug nakigsulti ngadto sa maong diosdios sa paagi nga gitudlo kaniya sa abat-mananambal. Mihawa ang maong liyon. Gipahibalo ko siya nga ang kalayo kadto ang mao'y nagpahawa sa liyon tungod kay ginahadlok sa kalayo ang tanang lasangnon nga mga mananap. Dili ko gayud makalimtan ang iyang tubag. Miingon siya, "Bueno, ingon-ani kini, kung mapakyas man si Amoyah (ang Espiritu), nan dili kining diosdios." (Usa ka detalyadong pag-asoy mahitungod sa maong kampanya sa Aprika ang mahimong makita diha sa librong, William Branham, Usa Ka Propeta, Ang Nagduaw Sa South Africa.) Mga ingon niana lamang ang tanang kusog nga aduna ang kadaghanang mga Cristiano tungod kay ang Pulong wala gihatud kanila pinaagi sa orihinal nga inablihan nga pultahan sa Pentecostes. Karon sa pagbalik sa inablihan nga pultahan sa pagpang- misyon sa Kapanahonang Filadelfia. Wala kini nagkaaduna og inablihan nga pultahan sa gahum nga angay unta nagkaaduna kini. Himatikdi sa mao ra'ng bersekulo nga Iyang gisulti kining inablihan nga pultahan. Nagaingon Siya, "Aduna ikaw og diyutay ra'g kusog." Husto kana. Ang GAHUM sa Espiritu wala didto nga kapanahonan. Maayo ang pagkawali sa Pulong. Maayong pagkahimo niini sa mga kalag nga manggialamon ngadto sa kaluwasan. Apan ang dakung gahum sa Dios nga nagpakita sa Iyang gamhanang mga buhat, nga nagpadayag sa Iyang bukton alang sa Iyang mga Iyaha ang mao'y wala gawas lamang sa kadtong mga nagkatibulaag nga mga panon. Dalaygon ang Dios, bisan pa niana, mitubo kini ug midaku pa kay sa kung unsa ang aduna kanila kaniadto sa Repormasyon. Sa niining kapanahonan kadto nga ang lalaki nga kanunay natong ginatawag nga mao ang amahan sa mga pagpang- misyon ang mitungha. Si William Carey, usa ka mamumuhat og sapatos sa baryo, nga nagpastor sa Particular Baptist Church sa Moulton, sa Inglatera, ang kusganon nga nagpukaw sa mga tawo pinaagi sa pagwali sa, "kung ang sugo kaha nga gikahatag ngadto sa mga Apostoles nga himoong mga tinun- an ang tanang kanasuran dili ba katungdanan ngadto sa tanang mga nagsunod nga mga ministro hangtud sa katapusan sa kalibutan, ang makita nga ang kakuyog niini nga saad pareho lang ang gidak-on." Gibatokan siya sa mga Calvinista 355
356 USA KA PAGPADAYAG SA PITO KA MGA KAPANAHONAN SA IGLESIA nga misobra na ngadto sa pagka-hilabihan mahitungod sa doktrina sa pagpili nga nagatoo nga ang tanan nga mamaluwas mamaluwas GAYUD ug ang pang-misyonaryong buluhaton mamahimong batok sa buluhaton sa Espiritu. Apan gitabangan ni Andrew Fuller si Mr. Carey pinaagi sa iyang pagwali ug pagpangita'g pondo. Ingon niadto ang resulta nga usa ka kapunongan ang gitukod aron sa pagpakaylap sa Maayong Balita ngadto sa tanang kanasuran, niadtong 1792. Kini nga kapunongan ang nagpadala kang Carey nga klarong gipanalanginan sa Dios sa pagpangkabig og mga kalag didto sa India. Niadtong 1795 usa ka napukaw nga Cristianismo ang nagtukod sa London Missionary Society nga nahibaloan g'yud nato nga nakatigum og minilyon ka mga kuwarta, ug nagpadala og linibo ka mga misyonaryo sulod sa daghang mga tuig aron mamatuman ang mga tinguha sa Ginoo. Naglihok ang Espiritu sa Dios ug "Uban Pa Nga Mga Carnero" ang nahimong mao'y singgit sa kasingkasing sa kadtong mainitong mga magtotoo. "Gibutang Ko sa imong atubangan ang usa ka pultahan nga inablihan." Gusto ko nga tan-awon kini nga mga pulong pag-usab. Kining higayona, bisan nga dili ko ang mga niini ikonekta sa mga pagmisyon, gusto ko nga dalhon kamo sa usa ka panghunahuna nga halawum nga nagpadayon hangtud sa ulahing kapanahonan. Sama sa ako nang giingon, kini nga kapanahonan hinay-hinay nga natunaw ngadto sa kaulahiang kapanahonan. Sa niini nga kapanahonan nga nag-ingon si Jesus, "Moanha na Ako sa dili madugay" (bersekulo 11), ug sa kaulahiang kapanahonan Siya'y "magatuman sa Iyang Pulong sa ibabaw sa yuta, sa paghuman ug sa pagputol niini." Mga Taga-Roma 9:28. Himatikdi kung ginaunsa niini pagsulti sa Pinadayag 3:8 - "inablihan nga pultahan, diyutay'ng kusog, Pulong, Ngalan." Kanang inablihan nga pultahan aduna gayu'y kahilambitan sa tanan nianang tulo. Karon unsa may ginapakahulogan sa pultahan? Diha sa Juan 10:7, nagaingon kini, "Busa si Jesus miingon pag-usab kanila, Sa pagkamatuod, sa pagkamatuod, nagaingon Ako kaninyo, AKO MAO ANG PULTAHAN ALANG SA MGA CARNERO." Husto kana: "AKO GAYUD" MAO ang pultahan alang sa mga carnero. Karon dili lamang nga usa ka talagsaon kini nga pamahayag. Sa pagkamatuod ingon niana gayud kini. Himatikdi diha sa Juan 10 nga sa diha nga ginahatag ni Jesus kini nga sambingay, ginatawag Niya ang Iyang Kaugalingon nga magbalantay sa carnero. Dayon ginatawag Niya ang Iyang Kaugalingon nga pultahan. Ug ingon niana kung unsa ang magbalantay ngadto sa iyang mga carnero. Siya sa pagkamatuod ang ilang pultahan. Sa didto ako sa Sidlakan nakita ko kana, sa panahon sa gabii pagatigumon tanan sa magbalantay ang iyang mga
ANG KAPANAHONAN SA IGLESIANG FILADELFIA carnero. Pasudlon niya ang mga niini ngadto sa toril. Dayon ihapon niya sila. Pag-nakasigurado na siya nga nakasulod na silang tanan, mohigda siya diha sa inablihan nga pultahan sa maong toril ug literal nga mamahimo nga mao'y pultahan sa maong toril. Wala'y makasulod o makagawas gawas nga moagi kaniya. Siya mao ang pultahan. Pagkasunod nga adlaw sa dihang misakay ako sa usa ka dyip uban sa akong higala nahimatikdan ko nga hinayhinay gipangunahan sa magbalantay ang iyang mga carnero pasulod sa siyudad. Ang tibuok trapiko dihadiha mismo mihunong aron nga makaagi ang mga carnero. Karon ang mga siyudad didto sa Sidlakan dili pareho sa mga ania dinhi. Atong ginabutang ang tanan natong mga butang-pangbaligya ngadto sa sulod; pero didto, sama kini sa usa ka daku nga baligyaanan sa mga mag-uuma nga ang tanang mga produkto anaa diha sa dalan aron nga makita sa mga nagaagi ug paliton. Nahunahunaan ko, "Oh oy, ania na kon diin magsugod ang problema. Hulata lang pagmakita sa nianang mga carnero ang tanan nga pagkaon dinha." Pero samtang nga nagpadayon sa paglakaw ang magbalantay, nanagsunod lang mismo kadtong mga carnero eksakto sa matag lakang niya. Magtan-aw sila sa kadtong tanan na nga lami nga mga pagkaon, apan wala ni usa ka carnero ang mitandog niadtong mga butanga. Oh, kung makasulti lang ako unta sa pinulongan sa mga tawo didto, gipahunong ko na gayud mismo ang trapiko ug miwali kanila og usa ka sermon mahitungod sa kung unsa ang bag-o ko lang nakita. Kung iyaha sa Dakung Magbalantay, magasunod ka mismo subay sa matag lakang Niya, sama gayud sa gibuhat niadtong mga carnero. Dili ka matintal nga molingi ngadto sa kung unsa nga dakung bulak sa usa ka simbahan, o maminaw sa tingog sa kung kinsang D.D. o Ph.D. o LL.D., kondili magapabilin ka gayud sa mao nga Magbalantay. Nagaingon ang Biblia nga ang carnero nakaila sa Iyang tingog ug sila nagasunod KANIYA, apan sa tingog sa laing magbalantay magpasugyot lamang kanila nga molikay ug modagan paingon sa ilang matuod nga Magbalantay. Dalaygon ang Dios. ikaw usa ka carnero nga Apan dili lamang kana ang tanan nga nakita ko ug nakat- onan didto. Usa ka adlaw nahunahunaan ko ang mahitungod sa nakita ko nga mga kalalaken-an didto sa kapatagan nga nagaalima og nagkalainlaing mga mananap. Ang usa ka lalaki mobantay og pipila ka mga baboy, ang laing usa usab sa pipila ka mga kanding, ang laing usa sa pipila ka mga kamelyo, ang laing usa na usab sa pipila ka mga mula, ug uban pa. Busa gipangutana ko ang usa ka higala nga nagpuyo didto, kung unsa ang tawag nila sa kadtong mga kalalaken-an, "Oh," ang ingon niya, "sila'y mga magbalantay og carnero." 357
358 USA KA PAGPADAYAG SA PITO KA MGA KAPANAHONAN SA IGLESIA Dili ko madawat kadto. Ingon ko, "Dili ka mag-ingon nga silang TANAN mga magbalantay og carnero. Ang mga magbalantay og carnero nagabantay lang sa carnero, dili ba?" "Dili," ang ingon niya, "ang magbalantay og carnero mao'y usa ka tigbantay o tigpasibsib, busa ang si kinsa man nga nagapasibsib og mga mananap usa ka magbalantay og carnero." kanako. Apan g'yud nahimatikdan ko ang kalainan niadtong mga tigbantay ug kadtong mga nag-alima og mga carnero. Pagmoabot ang kagabhion kadtong mga uban pa gawas sa magbalantay og carnero biyaan ang ilang mga mananap didto sa kapatagan ug mopauli. Ang magbalantay og carnero usab ginadala niya uban kaniya ang iyang mga carnero, ug ginapasulod ang mga niini sa toril ug mohigda siya didto ug nahimong pultahan sa mga carnero. Oh, dalaygon ang Dios, wala kita ginabiyaan o ginasalikway sa atong Magbalantay. Pagmoabot na ang gabii gusto ko nga maanaa sa sulod sa Iyang toril. Gusto ko nga maanaa diha sa Iyang pag-amuma. Karon kung ingon-ana, makita nato nga SI JESUS MAO ANG PULTAHAN. Siya ang pultahan alang sa mga carnero. Ug himatikdi nga nagahisgot kini karon mahitungod sa INABLIHAN NGA PULTAHAN. Unsa man kana kondili usa ka kapadayagan mahitungod Kaniya? Ug kana nga Kapadayagan mao ang pag-abli aron ihatud kanato ang Kusog, sa pagdan-ag sa Pulong ug sa paghimaya sa Iyang Ngalan. Anaa kini kadto sa tunga-tunga sa duha ka ulahing kapanahonan nga ang Kapadayagan sa Pagka-Dios ni Jesus Cristo naglimbukad sa atong atubangan. Oo, nasayod kita nga Siya'y Dios. Unsaon pa man Niya mahimong uban gawas nga Manluluwas nato? Apan ang mahibaloan nga Siya ang MAO LAMANG NGA DIOS, O ANG USA LAMANG NGA DIOS, nga Siya mao ang Alfa ug ang Omega, nga kining "si Jesus mao ang PAREHONG GINOO UG CRISTO" - NGA NAGAPAHIMO KANIYA NGA GINOONG JESUS CRISTO, ANG AMAHAN, ANG ANAK UG ESPIRITU SANTO, ANG TANAN SA USA RA KA PERSONA - nga dugay nang nawala sukad sa unang mga kapanahonan sa iglesia, apan makita na nato kini karon pag-usab. Ang kapadayagan mahitungod sa KUNG KINSA SIYA nahibalik na. Ang pagka-Dios gayud dili nga tulo-ka-persona nga Dios nga may usa ra ka personalidad, kay nagkinahanglan niini og personalidad aron mamahimong usa ka persona. Kung aduna'y USA RA ka personalidad, aduna'y usa ra ka persona. Apan kadtong mga nagatoo sa tulo ka persona aduna'y tulo ka dios diha sa pagka-Dios ug sad-an sila sa paglapas sa nahaunang kasugoan. Apan mibalik na ang kapadayagan mahitungod sa pagka-Dios. Karon makapagpalig-on na ang matuod nga iglesia pag-usab. Pagkahuman sa tanan na niining panahon Bueno, nagpakurat kadto
ANG KAPANAHONAN SA IGLESIANG FILADELFIA nakaila na siya sa katapusan kung kinsa ang iyang Ginoo. Ginabuhat na nato pag-usab ang PAGBAUTISMO DIHA SA NGALAN NI GINOONG JESUS sama sa ginabuhat nila kaniadto sa Pentecostes. Sultihan ko kamo mahitungod sa usa ka damgo nga gihatag kanako sa Dios mahitungod sa tinulo nga bautismo. Dili kadto usa ka panan-awon, kondili usa ka damgo. Nahibalo na kamo, sigurado ako, nga ang usa sa mga panalangin sa mga kapanahonan sa iglesia mao ang pagdawat og mga damgo pinaagi sa Espiritu Santo, sama lang nga makadawat ang usa og mga panan-awon. Mga alas 3 kadto sa buntag sa Sabado. Bag-o lang ako niadto mibangon aron kuhaan si Joseph og tubig nga mainom. Pagkahigda ko nakatulog ako dayon ug nagdamgo niini nga damgo. Nakita ko ang usa ka lalaki nga kono kadto akong amahan. Usa siya ka hataas og daku'g lawas nga tawo. Nakita ko usab ang usa ka babaye nga ako konong inahan, apan dili siya pareho'g hitsura kaniya, mao usab nga ang maong lalaki dili pareho ang hitsura sa akong amahan. Kini nga lalaki mapintas sa iyang asawa. Aduna siya'y dakung pangbunal nga aduna kini og tulo ka kanto. Nahibalo na mo nga kung mokuha kamo og troso ug ipatindog sa tumoy niini ug wasayon kini, nagahimo kini og daw sa usa ka bugha-nga pangsugnod nga kahoy nga may tulo ka kanto. Sama niana kadto. Kuhaon niya kini nga pangbunal ug ibunal kini diha sa iyang asawa, ug matumba kini. Ug samtang nga nahapla kini didto nga nagahilak, maglakawlakaw siya nga nakapabukdo ang dughan ug diha sa iyang nawong anaa ang ingon ka mapangandakon, hambugiro nga tinan-awan nga mora siya og nagapasigarbo pa ug nalipay sa pagbunal sa maong kabus og makalolooy nga babaye. Sa matag higayon nga mobangon kini nga babaye iya dayon kining bunalan. Wala ko nagustohi ang iyang ginabuhat niadto, apan sa diha nga gihunahuna ko nga paundangon siya, nahunahunaan ko, "Dili ko arang makigharong nianang tawhana - pagkadaku niya kaayo. Dayon gipakaingon pa nga amahan ko siya." Apan sa kinasuloran ko nasayod ako nga dili ko siya amahan, ug nasayod ako nga wala'y lalaking aduna'y katungod sa pagbuhat og ingon niana sa usa ka babaye. Miduol ako didto ug gigunitan siya sa kuwelyo ug gibiyo siya ug miingon, "wala ka'y katungod sa pagbunal kaniya." Ug sa pag-ingon ko niana midaku ang akong mga muskulo ug daw sa usa na ako ka higante. Nakita kini sa maong lalaki ug dayon nahadlok siya kanako. Ingon ko, "Bunalan mo pa gani siya pag-usab ug ako na ang atubangon mo." Nagpanuko na siya sa pagbunal pag-usab kaniya, ug dayon nawala na ang maong damgo. Nakamata ako dayon pagkahuman sa maong damgo. Sa hunahuna ko, pagkatalagsaon kadto. Nahibulong ako kon ngano nga nagdamgo ako bahin niadtong babaye, sa dihadiha 359
360 USA KA PAGPADAYAG SA PITO KA MGA KAPANAHONAN SA IGLESIA dayon miabot Siya, ug ang presensiya sa Dios napaila kanako ug miabot gikan Kaniya ang hubad sa mao nga damgo. (Karon nahibalo na kamong mga tawo nga dili lang nga gihubad ko sa eksakto ang inyong mga damgo; apan akong sa daghan, daghang mga higayon, gisulti kaninyo kung unsa ang inyong gidamgo mao nga wala na gayud ninyo gikinahanglan nga isulti pa kanako.) Ang maong babaye nagrepresentar sa iglesia sa kalibutan sa karon. Natawo ako sulod mismo sa niining kagubot - sa kagubot nga gikahimutangan niya. Siya'y gipakaingon unta nga usa ka matang sa inahan (siya mao ang inahan sa mga bigaon). Ang iyang bana mao ang mga denominasyon nga nagahari kaniya. Ang pangbunal nga may tulo ka kanto mao ang sayup nga tinulo nga bautismo ngadto sa trinidad. Sa matag higayon nga mosugod siya sa pagbangon (pasabot niana nga ang kongregasyon misugod na sa pagdawat sa kamatuoran) iya siyang bunalan na usab pinaagi nianang sayup nga doktrina. Pagkadaku niya kaayo nga una nahadlok gayud ako kaniya, apan sa diha nga gibatokan ko siya nakaplagan ko nga aduna diay ko og daku ug kusgan kaayo nga mga muskulo. Kini mao'y MGA MUSKULO SA PAGTOO. Ang resulta sa maong damgo mao nga, "tungod nga ang Dios kauban ko, ug makahatag Siya kanako og ingon niana nga kusog, nan tugoti ko nga magbarug alang kaniya batok sa denominasyonhong gahum sa kalibutan ug ipahunong kini sa pagbunal kaniya." Karon wala ako nagasulay sa pagtukod og usa ka doktrina nga basi sa usa ka damgo. Ni nagapaninguha ako sa pagpamatuod og unsa man nga doktrinang ginabarugan ko pinaagi sa usa ka damgo. Ang pagka-Usa ra sa pagka-Dios nagsugod pa gikan sa Genesis 1:1 hangtud sa Pinadayag 22:21. Apan nabutahan ang mga tawo sa usa ka wala-sa-Kasulatan nga dogma mahitungod sa usa ka trinidad, ug kana nga dogma gidawat sa tibuok kalibutan nga ang pagpaninguha nga makita ang "Usa ka Persona nga Dios" imposibli na gayud. Kung dili makita sa mga tawo ang KAMATUORAN mahitungod sa pagka-Dios, kondili ginabatokan pa kini; dili nila makita ang tanang uban pa sa kamatuoran tungod kay ang KAPADAYAGAN MAO NGA SI JESUS CRISTO ANAA DIHA SA IYANG IGLESIA UG SA IYANG MGA BUHAT SA TALIWALA SA IGLESIA ALANG SA PITO KA MGA KAPANAHONAN. Nakuha ba ninyo kana? Karon sigurado ako nga nasabtan ninyo. "Nasayod Ako nga ikaw diyutay ra'g kusog, ngani gibantayan mo ang Akong Pulong, ug wala mo ilimod ang Akong Ngalan." Karon ato nang nasulti kung unsa nga ang kusog nagabalik na. Mao gayud. Ang gahum sa inkwisisyon mikunhod na. Gipangbiyaan na sa mga tawo ang ilang mga yutang natawhan ug nanaghangyo og kagawasan sa pagsimba.
ANG KAPANAHONAN SA IGLESIANG FILADELFIA Ang yugo sa herarkiya nagakabungkag na. Nangakaplagan sa mga gobyerno nga husto kini ang dili pagdapig sa usa ka pundok batok sa usa pa. Sa tinuod, may maayo'g-tuyo apan mga tawo nga wala lang napangunahan og maayo ang andam makiggubat aron panalipdan ang ilang mga relihiyosong katungod. Tingali ang pinakadakung pagpasundayag og kusog sa relihiyon sa niadto nga kapanahonan mao ang kamatuoran, nga bisan pa nga nalumpag ang Pransiya sa rebolusyon, ang dakung Wesleyan nga rebaybal ang nagpahilayo sa maong rebolusyon gikan sa Gran Bretanya ug nagluwas kaniya aron nga mamahimong usa ka instrumento sa kamot sa Dios sulod sa daghang mahimayaong katuigan. Ang pagwali sa Pulong wala sukad nahimong ingon niadto ka daku. Sa diha nga si Satanas nagpatungha sa iyang dakung panon sa mga tigkaugalingo'g paghunahuna, sa diha nga nanagtungha ang mga tigpasugod sa komunismo, sa diha nga ang liberal nga mga teologo nagpakuyanap sa mahugaw nilang mga butang, nagpatungha ang Dios og gamhanan nga mga sundalo sa pagtoo, ug ang pinakadakung pagpamuhat sa Cristianong mga literatura ug mga pagpanudlo ug mga pagwali nagagikan niining panahona. Wala sukad natupngan ug dili gayud matupngan ang mga magwawali niini ug mga magtutudlo. Ang mga Spurgeon, mga Parker, mga McClaren, mga Edward, mga Bunyan, mga Mueller, mga Brainard, mga Barnes, mga Bishop, ang tanan naggikan niining panahona. Sila'y nanagwali, nagpanudlo ug nagsulat sa Pulong. Ilang gihimaya ang Iyang Ngalan. ANG PAGHUKOM NGADTO SA MINI NGA JUDIO Pinadayag 3:9, "Tan-awa, sila nga mga iya sa sinagoga ni Satanas, nga nanag-ingon nga sila mga Judio, apan dili diay, hinonoa nanagpamakak; tan-awa, kini sila paanhaon Ko ug pahapaon Ko sa atubangan sa imong tiilan, ug pailhon Ko sila nga gihigugma Ko ikaw." Karon mahimatikdan nato nga kining problema bahin niining mini nga Judio o mini nga mga magtotoo aduna nang daan niadtong ikaduhang kapanahonan. Kini sila nga pamakak nga nagapatawag sa ilang mga kaugalingon nga mga Judio ningtungha pagkahuman mismo sa nahaunang pagbubo niadtong unang kapanahonan, ug karon ningtungha na usab sila diha sa ikaduhang kapanahonan human sa repormasyon. Dili kini nga salagma lamang. Sa pagkatinuod, dili kini usa ka salagma. Usa kini ka prinsipyo ni Satanas. Kana nga prinsipyo mao ang pag-organisa ug pag-angkon sa pagka- orihinal ug busa mamahimong takus sa espesyal nga mga katungod ug mga prebilihiyo. Tugoti ko nga ipakita kaninyo. Didto niadtong Kapanahonang Esmirna nanagpamakak kining mga tawhana ug nanag-ingon nga sila kono tinuod nga 361
362 USA KA PAGPADAYAG SA PITO KA MGA KAPANAHONAN SA IGLESIA mga Judio (o mga magtotoo) nga sa pagkamatuod sila dili. Mga iya sila sa sinagoga ni Satanas. Sila ang organisadong panon ni Satanas, kay didto niadtong kapanahonan nga nakita nato ang pagsugod sa mga tawo diha sa ministerio nga nanag-angkon og wala-gikapiyalan nga pagpangulo labaw sa ilang nagapangalagad nga mga kaigsoonan. (Mga obispong gipahimutang diha sa mga distrito, nga labaw kay sa mga anciano). Ang sunod nga butang nga nakita nato mao nga diha sa ikatulong kapanahonan aduna na gayud og lugar nga gitawag og "trono ni Satanas." Kana nga kapanahonan ang naghatag kanato sa pagkaminyo sa iglesia ug sa estado. Tungod sa gahum sa estado nga nagpaluyo kaniya literal og pisikal nga wala na'y kaparotan ang iglesia. Apan gibali sa Dios kadto nga pagkontrola wala'y sapayan sa gahum sa estado ug gihatud sa repormasyon ang dakung kahayag. Apan unsa'y nahitabo? Nag-organisa ang mga Lutheran ug nakig- usa sa estado ug makita na usab nato ang sinagoga ni Satanas nga nahipadayag diha niining ikaunom nga kapanahonan. Karon kini nga grupong sinagoga siyempre dili gayud moingon nga iya sila ni Satanas. Dili sir. Nagaingon sila nga iya sila sa Dios. Apan nagapamakak sila. Kay siya nga usa ka tinuod nga Judio (mao kana kung unsa'y ginaangkon nila nga mao sila) mao kadtong Judio diha sa kinasuloran - sa Espiritu. Busa kung ingon-ana nga mini sila nga mga Judio nagapasabot kini nga sila sama sa ginaingon sa Judas 19, "nga mga WALA kanila ang Espiritu." Natawo sa Espiritu ang mga anak sa Dios. Wala sa mga niini ang Espiritu ug busa DILI sila mga anak sa Dios bisan pa kung unsaon pa ka matinguhaon nilang protestahan kana ug sa unsa pa'y taman nilang sulayan sa pagpamatuod nga aduna sila Niini. PATAY sila. Sila'y mga anak sa organisasyon, ug ang matuod nga bunga wala diha. Nangatukod sila diha sa kaugalingon nilang mga kredo, mga dogma ug mga doktrina ug wala kanila ang kamatuoran kay ilang gigamit ang kaugalingon nilang mga tambag nga labaw pa kay sa Pulong sa Dios. Tugoti ko nga ipakita kaninyo kung unsa ang dugay ko nang ginatudlo mahitungod sa duha ka punoan sa parras nga nagagikan sa duha ka magkalahi nga espiritu. Ipananglit nato si Jesus ug si Judas sa niining higayona. Si Jesus mao ang Anak sa Dios. Si Judas mao ang anak sa kalaglagan. Misulod ang Dios kang Jesus. Si Satanas misulod kang Judas. Aduna kang Jesus ang bug-os nga ministerio sa Espiritu Santo, kay, "Kung giunsa sa Dios pagdihog kang Jesus nga Taga-Nazaret sa Espiritu Santo ug gahum: Nga milakaw sa pagbuhat og mga kaayohan, ug sa pagpang-ayo sa tanang gisakit sa yawa; kay ang Dios uban man Kaniya," Mga Buhat 10:38. Nagaingon kini, "Kay siya (si Judas) giisip nga kauban namo, ug NAKAAMBIT niini nga ministerio," Mga Buhat 1:17.
ANG KAPANAHONAN SA IGLESIANG FILADELFIA Mateo 10:1, "Ug sa Iyang gitawag Kaniya ang Iyang napulo ug duha ka mga tinun-an, Iyang gihatagan sila og kagahum batok sa mga mahugaw'ng espiritu, aron sa pagpagula niini, ug sa pag-ayo sa tanang mga sakit ug sa tanang matang sa mga balatian." Kadto nga espiritu nga atua kang Judas miuban-uban mismo sa ministerio ni Jesus. Dayon pareho silang midangat ngadto sa krus. Si Jesus gibitay kaniadto sa krus, nga malipayon nga naghatag sa Iyang Kinabuhi alang sa mga makasasala ug gitugyan ang Iyang Espiritu ngadto sa Dios. Miadto ang Iyang Espiritu ngadto sa Dios ug dayon gibubo Kini sulod sa iglesia didto sa Pentecostes. Apan gibitay ni Judas ang iyang kaugalingon aron siya mamatay ug ang iyang espiritu mibalik ngadto kang Satanas, apan pagkahuman sa Pentecostes kanang mao ra nga espiritu nga atua kang Judas mibalik ngadto sa mini nga punoan nga nagatubo kauban mismo sa matuod nga punoan. Apan himatikdi, ang espiritu ni Judas wala gayud nakadangat ngadto sa Pentecostes. Wala gayud kini nakadangat hangtud sa pagdawat na sa Balaang Espiritu. Dili kini mahimo niini. Apan alang man sa unsa ang gitinguha sa espiritu ni Judas? Gitinguha niini ang puyo sa bulawan. Pagkadaku ang paghigugma niini sa kuwarta. Ginahigugma niini sa gihapon ang kuwarta. Kung magsangyaw kini sa Ngalan ni Jesus nga nagapamuhat og gamhanang mga butang ug nagapahigayon og dagkung mga panagtigum, nagapanapi kini sa gihapon para sa daghan pang mga kuwarta og mga bilding, ug sa mga edukasyon ug tanan na nga may materyal nga mga katuyoan. Bantayi gayud kana nga espiritu nga anaa kanila ug dili magpalimbong. Nagsangyaw kaniadto si Judas ingon nga usa sa dose ug namuhat siya og mga milagro, usab. Apan WALA kaniya ang Espiritu sa Dios ingon nga anaa gayud sa iya. Tinuod nga nagkaaduna siya og usa ka ministerio. Wala gayud siya nakadangat sa Pentecostes tungod kay dili siya matuod nga binhi. Dili siya usa ka matuod nga anak sa Dios. Dili sir. Ug ingon niana kini mismo karon sa sinagoga ni Satanas. Dili magpalimbong. Dili ka malimbongan kung pinili ka mismo. Nag-ingon si Jesus nga dili ka malimbongan. Oo, nagapamahayag kini nga mga tawo nga mga Cristohanon kono sila pero dili diay. "Sila paanhaon Ko ug pahapaon Ko sa atubangan sa imong tiilan, ug pailhon Ko sila nga gihigugma Ko ikaw." I Mga Taga-Corinto 6:2, "Wala ba kamo masayod nga ang mga balaan mao ang magahukom sa kalibutan?" Dili lang nga aduna kadtong dose nga mga apostoles diha sa dose ka mga trono nga nagahukom sa dose ka mga banay sa Israel, kondili ang mga balaan, usab, magahukom sa kalibutan. Dinha na kon kanus-a eksaktong mahibaloan sa niining duha 363
364 USA KA PAGPADAYAG SA PITO KA MGA KAPANAHONAN SA IGLESIA nga nagaangkon nga iya sa Dios ug nagapamahayag nga ang Dios nagahigugma kanila kung kinsa gayud ang anak sa Dios ug kung kinsa ang gihigugma sa Anak. Oo, nagasingabot na kana nga adlaw sa diha nga kini madayag na gayud. Kining mga nagahari karon sa kalibutan sa sukod, ug kadtong mga sa panahon sa kaulahiang kapanahonan magatukod og usa ka larawan ngadto sa mapintas nga mananap nga pinaagi niini ila gayud pagaharian ang kalibutan, magaabot ang adlaw nga igapaubos sila sa dihang moabot na si Jesus uban sa Iyang mga balaan aron hukman ang kalibutan diha sa pagkamatarung. Eksaktong mao kana ang nakita nato diha sa Mateo 25 sa diha nga "Ang tanan" nga kadtong wala nahiapil sa nahaunang pagkabanhaw magatindog sa atubangan sa maong Maghuhukom ug sa Iyang pangasaw-onon. ANG PAGPASIDUNGOG UG ANG SAAD Pinadayag 3:10, "Tungod kay gibantayan mo man ang Akong pulong sa Akong pagkamainantuson, pagabantayan Ko ikaw nga mahilikay gikan sa takna sa pagsulay, nga hapit na moabot sa tibuok kalibutan, sa pagsulay sa mga nanagpuyo sa yuta." Unsa man ang Iyang ginapasabot sa "pulong sa Akong pagkamainantuson"? Mga Hebreohanon 6:13-15, "Kay sa pagsaad sa Dios kang Abraham, sanglit wala na may daku pa kay Kaniya nga Iyang kapanumpaan, Siya nanumpa sa Iyang Kaugalingon, nga nagaingon, Sa pagkamatuod sa pagpanalangin pagapanalanginan Ko sa pagpadaghan pagapadaghanon Ko ikaw. Ug niini, sa nakag- antus siya sa mapailubon gayud, hing-aguman niya ang saad." Makita ninyo ang Espiritu nga nagapakigsulti mahitungod sa Pulong sa Dios nga gikahatag kanato. Ang paghulat alang sa katumanan nianang Pulong nagkinahanglan og pagpailub sama sa gihimo niini sa nahitabo kang Abraham. Nagmalahutayon siya ingon nga nagtan-aw Kaniya Nga dili- makita. Nagmapailubon siya ug unya sa katapusan natuman ang Pulong. Sa ingon niini nga paagi nga ginatudlo sa Dios ang pagpailub ngadto sa Iyang katawhan. Aba, kung Iyang ginatuman ang Iyang Pulong diha sa pisikal nga pagpadayag dihadiha mismo pagkaampo mo, dili mo gayud makat-onan ang pagpailub, kondili mas labi pang mamahimong kawala'y- pagpailub sa kinabuhi. Tugoti ko nga ipakita kaninyo kini nga kamatuoran nga labing klaro pa nga pagkapahayag. Mga Hebreohanon 11:17, "Tungod sa pagtoo si Abraham, sa gisulayan siya, naghalad kang Isaac: ug siya nga mao ang nakadawat sa mga saad (sa Pulong sa Dios) naghalad sa iyang bugtong nga anak." Mao kana: gisulayan kaniadto si Abraham HUMAN nga nadawat niya ang Pulong sa ikaw, ug
ANG KAPANAHONAN SA IGLESIANG FILADELFIA Saad. Nagahunahuna ang kadaghanan nga pagnag-ampo na kita sa Ngalan ni Jesus alang sa maayong mga saad sa Dios nga mahimong wala na'y pagsulay. Apan nagaingon kini dinhi nga gisulayan si Abraham human nga nadawat niya ang saad. Eksaktong husto kana sumala sa Salmista nga nagapahinungod kang Joseph, 105:19, "Hangtud sa panahon nga natuman ang iyang pulong: ang Pulong sa Ginoo nagsulay kaniya." Nagahatag ang Dios kanato og dagku uyamot ug bililhon nga mga saad. Nagsaad Siyang tumanon ang mga niini. Pagatumanon gayud Niya. Apan sugod sa panahon nga nag-ampo kita hangtud sa panahon nga maangkon nato ang tubag kinahanglan nga makat-onan nato ang pagdawat og pagpailub ngadto sa atong mga kalag kay pinaagi lamang sa pagpailub nga maangkon nato ang kinabuhi. Hinaut nga tabangan kita sa Dios nga makat-onan kini nga leksyon sama sa masayran nato nga ang mga tawo sa niining ikaunom nga kapanahonan nakakat-on og pagpailub. Nabasa nato ang kasaysayan sa mga kinabuhi sa niining halangdon nga mga Cristohanon; daw sa unsa ka dakung kalainan ang makita nato tali sa ilang kinabuhi ug sa atoa tungod kay sila pagkamapailubon ug malinawon, ug kitang tanan sa karon wala na'y lain kondili ginadaug sa sobrang kawala'y- pagpailub ug mga kamadalidalion. Padayon Siya nga nagaingon kanila, "Tungod kay gidawat mo ang Akong Pulong ug gikinabuhi kini, ug tungod niini nagmapailubon, ilikay Ko ikaw gikan sa takna sa pagsulay, nga magaabot sa kalibutan, aron sulayan silang nanagpuyo sa yuta." Karon dinhi na usab makita nato ang pagsaylub sa duha ka mga kapanahonan; kay kini nga saad may kalambigitan sa katapusan sa panahon sa mga Gentil nga mosangko ngadto sa maong Dakung Kasakitan. "Ako usab ikaw pagabantayan nga mahilikay gikan sa takna sa pagsulay, nga hapit na moabot sa tibuok kalibutan, sa pagsulay sa mga nanagpuyo sa yuta." Kini nga bersekulo dili usa ka pagpamahayag nga ang matuod nga iglesia mopaingon ngadto ug moagi sa kasakitan. Kung ingon niana ang ginapasabot niini gisulti na unta ang ingon niana. Apan nag-ingon kini, "pagabantayan Ko ikaw nga mahilikay gikan sa takna sa pagsulay." Kini nga pagsulay sama gayud sa pagsulay didto sa Eden. Usa kini ka mamahimong makapadani kaayo nga tanyag nga direktang batok sa gisugo nga Pulong sa Dios, ug bisan pa niana sa panglantaw sa tawhanong pagpangatarungan mamahimo nga husto kini kaayo, makapalamdag gayud ug makahatag og kinabuhi maingon nga malimbongan ang kalibutan. Ang mismong pinili lamang ang dili malimbongan. Ang maong pagsulay magaabot sama sa mga sunodsunod. Ang ekunomikanhong kalihokan nga nagsugod sa mora og ingon niadto ka matahum ug dalayegon 365
366 USA KA PAGPADAYAG SA PITO KA MGA KAPANAHONAN SA IGLESIA nga prinsipyo (sa pagtuman sa ampo ni Cristo nga aron kitang tanan mahiusa) pulitikanhong nagkakusog kaayo hangtud nga dala niya ang pagpugos sa pangagamhanan nga ipahiusa ang tanan kaniya sa direkta man nga paagi o pinaagi sa pagsunod sa mga prinsipyo nga gihimong balaod aron nga wala'y mga tawo ang mahimong ilhon ingon nga aktuwal nga mga iglesia gawas lamang kung napailalum kini sa direkta o dili-direkta nga pagmando sa niining konseho. Mawad-an ang mga gagmay'ng pundok og mga katungod, mga prebilihiyo, ug uban pa, hangtud mawad-an sila og tanan nang mga kabtangan ug espirituhanong katungod sa mga tawo. Pananglitan, mismo karon nga gawas kung itugot sa lokal nga kapunongan sa mga ministro diha sa daghan, kung dili man diha sa halos tanang mga siyudad, dili ka makaabang og usa ka bilding para sa pang-relihiyon nga buluhaton. Aron nga mamahimong kapilyan diha sa mga armadong kusog, diha sa mga ospital, ug sa uban pa, halos minando na kini karon nga kinahanglan nga nailhan ka nga mahimong mauyonan sa trinitarian nga mga ekunomikanhong grupo. Sa diha nga nagasamot pa kini nga mga pagpamugos, ug mahitabo g'yud kini, mas malisud na kini nga balibaran kay ang pagbalibad mao ang pagkawala og prebilihiyo. Ug mao nga daghan ang matintal nga mosunod, kay pagabation nila kini nga mas maayo pa nga mag-alagad sa Dios sa dayag sulod sa konteksto niini nga organisasyon kay sa dili mag-alagad sa Dios sa dayag. Apan nasayup sila. Ang toohan ang bakak sa yawa mao'y pag-alagad kang Satanas, bisan pa kung gusto mo siyang tawgon nga Jehovah. Apan ang mga pinili dili gayud malimbongan. Dugang pa, dili lang nga pagatipigan ang mga pinili, kondili sa diha nga kining kalihokan nahimo nang "LARAWAN NGA GITUKOD NGADTO SA MAPINTAS NGA MANANAP," miadto na ang mga balaan diha sa pagsakgaw. Ug kining gamay nga makalilingaw, madanihon nga kalihokan nga nagsugod diha sa pagpakig-fellowship didto sa Efeso mamahimo nang butang nga mangtas ni Satanas nga nagahugaw ug nagalimbong sa tibuok kalibutan. Kay ang sistemang iglesia sa Romano Katoliko ug sa Protestante nga nagkahiusa mao'y magakontrola sa tibuok bahandi sa kalibutanong sistema ug puwersahon ang tibuok kalibutan ngadto sa pang-relihiyong lit-ag niini, o pamatyon sila, pinaagi sa pagdumili ngadto kanila sa prebilihiyo sa pagpalit ug sa pagbaligya nga pinaagi niini makapanginabuhi unta sila. Masayon kini nga mamatuman, kay nanagbalik na kaniya ang mga anak nga babaye sa maong bigaon. Samtang sa maong panahon, naangkon na sa Roma ang halos tanan nga mga pondo sa bulawan. Aduna sa mga Judio ang mga bond ug ang tanang mga papeles-panalapi. Sa hustong panahon, pagawagtangon sa bigaon ang sa-karon nga mga sistemang-
ANG KAPANAHONAN SA IGLESIANG FILADELFIA panalapi pinaagi sa paghimong wala'y-bili sa mao nga mga papeles, ug bulawan na ang gikinahanglan gamiton. Tungod nga wala may bulawan, malumpag ang sistema. Mahulog ang mga Judio sa lit-ag ug magpakig-abin na, ug magahari na ang maong bigaon nga iglesia sa tibuok kalibutan. ANG SAAD NGADTO SA IYANG MGA IYAHA Pinadayag 3:11-12, "Moanha na Ako, sa dili madugay: kupti pag-ayo ang imong nabatonan, aron wala'y makaagaw sa imong purongpurong. Siya nga magamadaugon Akong pagahimuon nga haligi diha sa templo sa Akong Dios, ug dili na siya magagula niini: ug igasulat Ko diha kaniya ang Ngalan sa Akong Dios, ug ang ngalan sa siyudad sa Akong Dios, ang Bag-ong Jerusalem, nga manaug gikan sa langit gikan sa Akong Dios: ug igasulat Ko diha kaniya ang Akong bag-o nga Ngalan." Dili na nato kinahanglan pa magsulti bahin sa ideya nga Siya magaabot na sa dili madugay. Nahibalo na kita nga Siya moabot na gayud sa dili madugay tungod kay ania na kita sa panapos sa kaulahiang mga adlaw, dili ba? Apan padayon Siya nga nagaingon, "kupti pag-ayo ang imong nabatonan, aron wala'y makaagaw sa imong purongpurong." Anaa kini sa tungatunga sa usa ka panahon sa dakung kagubot sa diha nga moabot si Jesus. Ug sa Iyang pag-abot aduna'y usa ka pagkabanhaw. Daghan ang manggawas gikan sa yuta ug mangbangon kauban niadtong mga buhi apan nanaghulat alang sa Iyang pagbalik. Ug pagahatagan og purongpurong ang mga niini. Ngano man? Tungod kay mga Anak sila sa Dios. Sila'y mga hari kauban Niya. Nagahari sila kauban Niya. Mao kana ang ginasimbolo sa purongpurong - ang paghari ug ang pagpangmando kauban sa Gamhanang Hari, Mismo. Mao kana ang saad ngadto sa tanan nga mga nag-antus uban Kaniya dinhi sa yuta - kadtong tanan nga mapailubon nga nag-antus sa paghibalo nga ang Dios, ang Matarung nga Maghuhukom ang magaganti kanila. Sila nga gisurender ang tanantanan alang Kaniya ug nga gitugyan ang tanantanan ngadto Kaniya ang mao'y molingkod sa Iyang trono ug magaambit sa Iyang mahimayaong gingharian. Oh, aduna kita'y usa ka pulong alang kanatong tanan sa niining panahon. Kini mao ang kupti pag-ayo - bug-os nga magpadayon. Ayaw'g surender. Isul-ob ang tibuok hinagiban sa Dios - gamita ang matag hinagiban nga gihatag Niya kanato - gamita ang matag gasa nga mahimo natong gamiton ug paglantaw sa unahan nga may kalipay, tungod kay kita pagapurongpurongan Niya Nga mao ang Hari sa mga Hari ug Ginoo sa mga Ginoo. 367
368 USA KA PAGPADAYAG SA PITO KA MGA KAPANAHONAN SA IGLESIA Karon dili lamang nagapanghatag Siya og mga purongpurong kondili nagaingon Siya nga ang mga niini diha sa pangasaw-onon pagahimoong mga haligi diha sa templo sa Dios. Apan unsa man ang templo sa Dios? Nagsulti si Jesus mahitungod sa Iyang lawas ingon nga templo. Mao gayud. Kini mao ang templo sa Dios. Apan karon nga kita mao ang Iyang lawas, ang matuod nga iglesia mao ang templo sa Dios tungod sa Espiritu Santo nga anaa sa sulod kanato. Karon pagahimoon Niya ang nagmadaugon nga usa ka haligi sa nianang templo. Apan unsa man ang haligi? Ang haligi sa tinuod mao'y usa ka bahin sa pundasyon kay ginatukhan niini ang daku kaayong gambalay. Dalaygon ang Dios, ginapahimutang niana ang nagmadaugon kauban mismo sa mga apostoles ug mga propeta, kay kini ginaingon diha sa Mga Taga-Efeso 2:19-22, "Busa kamo karon dili na mga langyaw ug mga dumuloong, kondili mga ka-tagilungsod sa mga balaan, ug mga sakop sa panimalay sa Dios; ug kamo mga tinukod ibabaw sa patukoranan nga mao ang mga apostoles ug mga propeta, nga niini si Jesus Cristo mao ang ulohang bato sa pamag-ang; nga Kaniya ang tagsatagsa nga tinukod gipahaum aron mabalay nga magatubo sa pagkausa ka templo nga balaan diha sa Ginoo: nga Kaniya kamo usab ginatukod sa tingub sa pagkausa ka puloy-anan sa Dios pinaagi sa Espiritu." Oo, ginaingon sa nianang bersekulo 22 nga kita ginatukod uban kanila. Ang tanan miagi sa maong PULTAHAN (si Jesus) ug nga usa ka bahin sa nianang lawas o templo. Karon sa diha nga ginapahimutang sa Dios ang usa ka tawo diha sa templo ingon nga usa ka haligi ug ginahimo siyang kabahin nianang pundasyong pundok unsa may Iyang ginabuhat? Ginahatag Niya kaniya ang kapadayagan sa Pulong ug sa Iyang Kaugalingon, tungod kay mao kana'y eksakto kung unsa'y anaa sa mga apostoles ug sa mga propeta kaniadto. Mateo 16:17. Dinha Siya nianang Pulonga. Dinha Siya nagatindog. Wala'y makapahigawas kaniya. Hinuktoki "nagamadaugon." Nagapangutana si Juan sa maong pangutana, "Kinsa man ang kanang nagamadaugon?" Ug nagabalik dayon ang tubag, "Siya nga nagatoo nga si Jesus mao ang Cristo." Wala siya nagaingon nga ang nagamadaugon mao ang usa nga nagatoo diha sa "USA KA" Jesus ug diha sa "USA KA" Cristo, kondili nga nagatoo nga si Jesus MAO ANG CRISTO - USA KA persona - dili duha. Kini siya ang mao'y usa nga nabautismohan sa Ngalan ni Ginoong Jesus Cristo. kana nga pulong, Ang pangasaw-onon ang ginahisgotan sa Dios dinhi. Gusto ba ninyo makita ang usa pa ka paghulagway mahitungod kaniya? Anaa kini diha sa Pinadayag 7:4-17, "Ug nadungog ko ang gidaghanon sa mga sinelyohan: usa ka gatus kap- atan ug upat ka libo ang mga sinelyohan gikan sa tanang
ANG KAPANAHONAN SA IGLESIANG FILADELFIA mga banay sa mga anak ni Israel. Sa banay ni Juda napulog duha ka libo ang sinelyohan. Sa banay ni Ruben napulog duha ka libo ang sinelyohan. Sa banay ni Gad napulog duha ang sinelyohan. Sa banay ni Aser napulog duha ka libo ang sinelyohan. Sa banay ni Neftali napulog duha ka libo ang sinelyohan. Sa banay ni Manases napulog duha ka libo ang sinelyohan. Sa banay ni Simeon napulog duha ka libo ang sinelyohan. Sa banay ni Levi napulog duha ka libo ang sinelyohan. Sa banay ni Isacar napulog duha ka libo ang sinelyohan. Sa banay ni Zabulon napulog duha ka libo ang sinelyohan. Sa banay ni Jose napulog duha ka libo ang sinelyohan. Sa banay ni Benjamin napulog duha ka libo ang sinelyohan. Tapus niini mitan-aw ako, ug, ania karon, diha'y usa ka dakung panon, nga wala'y bisan kinsa nga makaihap, gikan sa tanang kanasuran, ug kabanayan, ug katawohan, ug mga pinulongan, nga nanagtindog sa atubangan sa trono, ug sa atubangan sa Cordero, nga nanagsul-ob sa mga bisti nga maputi nga hatag-as, ug nanagdala'g mga palwa sa palmera diha sa ilang mga kamot; ug nanagsinggit sa makusog nga tingog, nga nagaingon, Ang kaluwasan iya sa atong Dios Nga nagalingkod sa trono, ug iya sa Cordero. Ug ang tanang mga manolunda nanagtindog nga nanag-alirong sa trono, ug sa mga anciano ug sa upat ka mga buhing binuhat, ug mihapa sila sa atubangan sa trono, ug gisimba nila ang Dios, nga nanag-ingon, Amen: Ang pagdalayeg, ug ang himaya, ug ang kaalam, ug ang pagpasalamat, ug ang kadungganan, ug ang pagbulot-an, ug ang kagahum, ipahinungod ngadto sa among Dios hangtud sa kahangturan. Amen. Unya gisultihan ako sa usa sa mga anciano, nga nagaingon, Kinsa man kini sila nga nanagsul-ob og mga bisting maputi nga hatag-as? ug diin man sila gikan? Ug ako mitubag kaniya, Sir, nasayod ikaw. Ug siya miingon kanako, Mao kini sila ang nanagpakalabang sa dagkung kasakitan, ug ang ilang mga tag-as nga bisti gilabhan nila, ug gipaputi diha sa dugo sa Cordero. Tungod niini anaa sila sa atubangan sa trono sa Dios, ug nagaalagad Kaniya sa maadlaw ug sa magabii sulod sa Iyang templo: ug ang nagalingkod sa trono magapanalipod kanila pinaagi sa Iyang pagkaanaa. Sila dili na gutomon, ug dili na usab pagauhawon; ni pagainitan sila sa adlaw, ni bisan sa bisan unsa nga kainit. Kay ang Cordero nga anaa sa taliwala sa trono mamahimong ilang magbalantay, ug Siya magatultol kanila ngadto sa mga tuboran sa mga tubig nga nagahatag og kinabuhi: ug pagapahiran sa Dios ang tanang luha sa ilang mga mata." Miabot na si Jesus. Iya nang giselyohan ang 144,000. Mikuha Siya og 12,000 gikan sa matag banay. Apan aduna'y usa pa ka pundok nga dili nahisakup diha niining 144,000 nga makita diha sa mga bersekulo 9-18. Kinsa man sila? Kini sila ang mga anaa sa pangasaw-onon nga gikuha gikan sa mga Gentil. 369
370 USA KA PAGPADAYAG SA PITO KA MGA KAPANAHONAN SA IGLESIA Dinha sila sa atubangan sa Iyang trono sa adlaw ug gabii. Ila Siyang ginaalagaran sulod sa templo. Sila ang mga espesyal nga giamuma sa Ginoo. Sila'y Iyang mga pangasaw-onon. Nagauban ang pangasaw-onon bisan asa man ang Pamanhonon. Dili gayud siya pagabiyaan Niya. Dili gayud siya mopahilayo sa Iyang kiliran. Makauban Niya siya sa Iyang trono. Pagapurongpurongan siya sa Iyang himaya ug dungog. "Ug igasulat Ko diha kaniya ang Ngalan sa Akong Dios, ug ang ngalan sa siyudad sa Akong Dios." Ug unsa man ang Ngalan sa Dios? Bueno, Siya ang Dios nga kauban nato, o Emmanuel, apan dili kana ang Iya gayud nga ngalan. "Pagatawgon mo ang Iyang Ngalan Jesus." Miingon si Jesus, "Ako mianhi sa Ngalan sa Akong Amahan, ug kamo wala modawat Kanako." Busa ang Ngalan sa Dios mao'y JESUS, kay sa niana nga Ngalan Siya mianhi. Siya mao si GINOONG JESUS CRISTO. Ug unsa man nga ngalan ang ginakuha sa babaye pagmagminyo siya sa lalaki? Ang ngalan sa lalaki ang ginakuha niya. Ang Iyang Ngalan ang mao'y igahatag sa pangasaw-onon pagkuhaon na Niya siya ngadto Kaniya. Pinadayag 21:1-4, "Ug unya nakita ko ang usa ka bag- ong langit ug ang usa ka bag-ong yuta: kay ang unang langit ug ang unang yuta nangahanaw na man; ug ang dagat wala na. Ug ako si Juan nakita ang balaang siyudad, ang bag-ong Jerusalem, nga nanaug sa langit gikan sa Dios, nga naandam ingon sa usa ka pangasaw-onon nga gidayandayanan alang sa iyang bana. Ug nadungog ko gikan sa trono ang usa ka dakung tingog nga nag-ingon, Tan-awa, ang tabernakulo sa Dios anaa uban sa mga tawo, ug Siya magapuyo ipon kanila, ug sila mahimong Iyang katawhan, ug ang Dios gayud mao ang magpakig-uban kanila, ug mahimong ilang Dios. Ug pagapahiran sa Dios ang tanang luha sa ilang mga mata; ug ang kamatayon wala na, ug wala na'y pagbalata, bisan paghilak, bisan kasakit: kay ang unang mga butang nangagi na." Pagkamaanindot kaayo. Ang tanang maanindot nga saad sa Dios nangatuman na. Matapos na ang tanantanan. Ang pagbag-o makumpleto na nianang tungora. Ang Cordero ug ang Iyang pangasaw-onon wala'y katapusan nga mahimutang na diha sa tanan nga kahingpitan sa Dios. Ihulagway ninyo kini? Kinsa man ang makahimo niana? Wala bisan kinsa. Hinuktuki kini? Ipangandoy kini? Basaha kung unsa ang ginaingon sa Pulong bahin niini? Oo mahimong buhaton nato kana tanan, apan mahibaloan lamang nato ang kinagamyan nga bahin niini hangtud mahimo kining realidad diha sa nahaunang pagkabanhaw. "Ug igasulat Ko ang ang Akong BAG-O nga Ngalan diha kaniya." Ang Akong Bag-o nga Ngalan. Sa diha nga ang TANAN nahimo nang bag-o, dayon magakuha Siya diha
ANG KAPANAHONAN SA IGLESIANG FILADELFIA Kaniya og usa ka bag-o nga Ngalan ug kana nga Ngalan mao'y mamahimong Ngalan sa pangasaw-onon usab. Kung unsa kana nga Ngalan, wala'y mangahas nga managhap. Mamahimo kini kinahanglan nga usa ka pagpadayag sa Espiritu nga gikahatag sa wala'y-pagduhaduha nga wala'y mangahas nga ipanghimakak kini. Apan wala'y duhaduha nga Iyang igabilin kana nga kapadayagan sa adlaw kon kanus-a nga tinguhaon na Niya nga ihatag kana nga Ngalan. Igo na kini ang mahibaloan nga mamahimo kining labi pa ka maanindot kay sa mahunahuna gayud nato. ANG KATAPUSAN NGA PAHIMANGNO NGADTO SA MAONG KAPANAHONAN Pinadayag 3:13, "Ang aduna'y igdulongog, kinahanglan magpatalinghug sa ginaingon sa Espiritu ngadto sa mga iglesia." Ang matag kapanahonan nagatapos sa mao ra nga pahimangno. Kini mao ang wala'y hunong nga hangyo nga ang mga iglesia magpatalinghug gayud sa tingog sa Ginoo. Anaa sa niining kapanahonan nga ang maong hangyo mas labi pang mapiliton kay sa mga naunang kapanahonan, kay diha niining kapanahonan nga sa tinuod ang pag-abot sa Ginoo nagakahaduol na gayud. Motungha tingali ang pangutana, "Kung aduna'y usa pa ka kapanahonan human niining usa, nganong ingon man niini ka kamadalion?" Ania mismo napahimutang ang tubag. Ang kaulahiang kapanahonan mamahimong usa ka hamubo ra - usa ka dinalian nga buluhaton sa pagpanapos. Ug dili lang kini nga ingon niana, apan hinumduman gayud sa tawo sa kanunay nga sa mga mata sa Dios ang panahon madali kaayo nga nagaagi; oo, usa lamang ka adlaw ang usa ka libo ka tuig. Ug kung paanhi Siya sulod sa pipila ka oras ingon sa pagtan-aw Niya sa panahon, nan sigurado nga kinahanglan Niyang pahimangnoan kita sa bug-os kamadalion ug ang Iyang tingog kinahanglan padayon nga nagatingog sulod sa atong mga kasingkasing aron nga mamahimong andam alang sa nianang pag-abot. Oh, aduna'y daghan kaayong mga tingog sa kalibutan - daghan kaayong mga problema ug mga panginahanglanon nga makusog nga nagapanawag og pagtagad; apan dili na gayud magkaaduna og usa ka tingog nga pagkamahinungdanon ug hilabihan ka takus nga patalinghugan sama sa tingog sa Espiritu. Busa, "Ang aduna'y igdulongog, kinahanglan magpatalinghug sa ginaingon sa Espiritu ngadto sa mga iglesia." 371
KAPITULO NUEBE ANG KAPANAHONAN SA IGLESIANG LAODICEA PINADAYAG 3:14-22 Ug ngadto sa manolunda sa iglesia sa Laodicea isulat mo kini: Mao kini ang mga pulong sa Amen, ang Kasaligan ug ang Tinuod nga Saksi, ang Sinugdanan sa mga Binuhat sa Dios; Nasayod Ako sa imong mga buhat, nga ikaw dili mabugnaw ug dili usab mainit: kon mabugnaw ka pa unta o mainit. Ug kay ikaw dagaang man lamang, dili mabugnaw ug dili usab mainit, isuka Ko ikaw gikan sa Akong baba. Kay nagaingon ka, Ako dato, ako mauswagon, ug walay nakulang kanako; sa walay pagpanghibalo nga ikaw alaut, makalolooy, ug kabus, ug buta, ug hubo: Busa tambagan Ko ikaw nga gikan Kanako magpalit ka'g bulawan nga inulay sa kalayo, aron madato ka; ug mga maputing bisti, nga imong ikasul-ob, aron dili magdayag ang pagkamakauulaw sa imong pagkahubo; ug tambal nga ikapadapat sa imong mga mata, aron ikaw makakita. Ang kapid-an nga Akong gihigugma, Akong ginabadlong ug ginapanton: busa kinahanglan magmakugi ka, ug maghinulsol. Tan-awa, nagatindog Ako sa pultahan, ug nagatuktok: kon may magapatalinghug sa Akong tingog, ug moabli sa pultahan, kaniya mosulod Ako, ug makigsalo Ako sa pagkaon uban kaniya, ug siya uban Kanako. Ang magamadaugon pagatugotan Ko sa paglingkod sa Akong trono uban Kanako, maingon nga Ako usab nagmadaugon, ug milingkod uban sa Akong Amahan diha sa Iyang trono. Ang adunay igdulongog, kinahanglan magpatalinghug sa ginaingon sa Espiritu ngadto sa mga iglesia. ANG SIYUDAD SA LAODICEA Ang ngalang, Laodicea, nga nagakahulogan og, "mga katungod sa mga tawo" ilado kaayo kaniadto ug mao'y gihingalan nga sa pipila ka mga siyudad sa pagpasidungog sa raynahong mga babaye nga nahinganlan og ingon- ana. Kini nga siyudad mao'y usa sa pinaka-importante ug mauswagong mga siyudad sa Asia Minor kung hisgotan ang bahin sa pulitika ug panalapi. Labihan kadagku og kantidad sa mga kabtangan ang gibilin sa inila nga mga lungsuranon
374 USA KA PAGPADAYAG SA PITO KA MGA KAPANAHONAN SA IGLESIA ngadto sa maong siyudad. Sentro kadto sa usa ka bantog nga eskwelahan sa medisina. Ang mga tawo diha niini naila sa mga arts ug mga siyensya. Kanunay kini ginatawag kaniadto nga "kaulohang siyudad" ingon nga mao kadto ang sentro sa pangagamhanan alang sa baynte-singko pa ka uban nga mga siyudad. Ang paganong dios nga ginasimba didto mao si Zeus. Kini nga siyudad sa tinuod lang gitawag kaniadto nga Diopolis (Siyudad ni Zeus) sa paghatag og pagpasidungog sa ilang diosdios. Usa ka mahinungdanon nga konseho sa iglesia ang gipahigayon didto niadtong ikaupat ka gatusan ka tuig. Ang kanunay nga linog kaniadto mao'y sa katapusan ang nahimong hinungdan nga hingpit nang gibiyaan kining siyudara. Daw sa unsa katukma ang mga kinaiya sa niining ulahing kapanahonan aron ihulagway ang kapanahonan nga atong ginapuy-an sa karon. Pananglitan, nagasimba sila kaniadto sa usa ka dios, kang Zeus, nga mao ang pinakapangulo ug amahan sa maong mga diosdios. Ginatagna niini diha sa ika- baynte ka gatusan ka tuig ang relihiyosong pasikaran nga "usa ka Dios, nga amahan-natong-tanan" nga mao'y nagapahayag sa pagkamanagsoon sa tawo, ug mao'y bisan sa karon ang nagapahiusa sa mga Protestante, mga Katoliko, mga Judio, mga Hindu, ug uban pa, nga may katuyoan nga ang usa ka para-sa-tanan nga porma sa pagsimba ang mao'y magapadaku sa atong paghigugmaanay, pagsinabtanay, ug pagkahingawa sa usa'g usa. Ang mga Katoliko ug ang mga Protestante bisan sa karon nagapaninguha, ug sa pagkamatuod nakaangkon og kausbawan sa niining pagkahiusa nga mapangahason nga ginapahayag ang katuyoan nga magsunod ang tanang uban pa. Kini mismo nga linihokan nakita didto sa United Nations Organization sa diha nga gisalikway nga ilhon sa mga pangulo sa kalibutan ang usa ka pangtagsa-tagsa nga konsepto sa espirituhanon nga pagsimba kondili girekomenda nga ipadaplin kadtong tanan nga pang-linahilahi nga mga konsepto sa paglaum nga ang tanang mga relihiyon mamahimong managsama nga usa ra, kay ang tanan nagapangandoy sa mao ra nga mga tumong, ang tanan adunay mao ra nga mga katuyoan ug ang tanan husto man. Himatikdi ang ngalang, Laodicea, "mga katungod sa mga tawo," o "katarungan sa mga tawo." Nagkaaduna na ba'y usa ka kapanahonan sama sa niining kapanahonan sa iglesia sa ika-baynte ka gatusan ka tuig nga makita ang TANANG mga nasud nga nagaalsa ug nagapanawagan alang sa pagkapareho- pareho, ingon nga mao'y katilingban sa mga nasud ug diha sa panalapi? Kini ang kapanahonan sa mga komunista kon diin ang mga tawo kinahanglan kono nga managsama ra, bisan pa nga sa teyoriya lamang ang ingon niana. Kini ang kapanahonan sa pulitikanhong mga partido nga nagapatawag sa ilang mga kaugalingon nga mga Christian Democrats, ug
ANG KAPANAHONAN SA IGLESIANG LAODICEA Christian Socialists, Christian Commonwealth Federation, ug uban pa. Sumala sa atong liberal nga mga teologo nga si Jesus kono usa ka sosyalista ug ang nahaunang iglesia ilalum sa paggiya sa Espiritu nagtuman og sosyalismo, ug mao nga ingon niana usab kono ang atong pagabuhaton sa karon. Sa dihang gitawag sa mga tawo kaniadto ang Laodicea nga kaulohang siyudad pasulong kini nga nagalantaw paingon ngadto sa usa ka pangagamhanang pang-tibuok kalibutan nga ato nang ginatukod sa karon. Samtang ginahunahuna nato kana nga siyudad ingon nga mao ang lugar sa usa ka dakung konseho pang-iglesia makita natong ginatagna na niini ang ekuminikanhong kalihokan nga nagakahitabo na karon, kon diin nga sa dili madugay makita na nato ang tanang "mga gitawag kono" nga mga Cristohanon nga nanagkahiusa na. Tinuod gayud, ang simbahan ug ang estado, ang relihiyon ug ang pulitika nagakahiusa na. Pinungpong na nga ginahugpong ang mga bunglayon. Duol na nga pagahipuson ang mga trigo ngadto sa dapa. Usa kadto ka siyudad nga sige ginalinog, nga kadto nga mga linog ang mao'y sa katapusan nagpalumpag niini. Kini nga kapanahonan magatapos sa pagtay-og sa Dios sa tibuok kalibutan nga mipahilayo aron makighilawas ngadto sa maong tigulang nga bigaon. Dili lamang nga ang mga sistema sa kalibutan ang mangalumpag, kondili ang kalibutan mismo pagatay-ogon ug dayon pagabag-ohon para sa paghari ni Cristo sa Milenyum. Adunahan ang mao nga siyudad, tungod sa kadaghan diha niini og mga bahandianon. Puno kini sa kultura. Miuswag ang siyensya. Daw sa unsa nga kapareho sa karon. Kuwartahan ang mga iglesia. Maanindot ug pormal ang mga pagsimba, pero mabugnaw ug walay kinabuhi. Gipulihan na sa kultura ug edukasyon ang Pulong nga hinatag sa Espiritu, ug ang pagtoo giilisan na sa siyensya, mao nga ang tawo biktima na sa materyalismo. Ang karaang Laodicea sa matag kinaiyahan niini nakaplagan nga natawo pag-usab dinhi sa ika-baynte ka gatusan ka tuig nga Kapanahonang Laodicea. Sa kalooy sa Dios, hinaut nga kadtong may mga igdulungog manggawas gikan kaniya aron nga dili sila mamahimo nga mga umalambit sa iyang mga kasal-anan ug sa nagasunod nga paghukom. ANG KAPANAHONAN SA LAODICEA Misugod ang Kapanahonan sa Laodicea nga halos dul- an na sa pag-abli sa Ika-Baynte Ka Gatusan Ka Tuig, tingali sa mga 1906. Mga kanus-a ba kini matapos? Ingon nga usa ka alagad sa Dios nga nagkaaduna og daghang mga panan- 375
376 USA KA PAGPADAYAG SA PITO KA MGA KAPANAHONAN SA IGLESIA awon, nga WALA NI USA niini ang napakyas, tugoti ko nga mag-prediktar (wala ko giingon nga magtagna, kondili mag- prediktar) nga kini nga kapanahonan magatapos sa mga tuig 1977. Kung mapasaylo ninyo ang usa ka personal nga nasulat ko dinhi, ginabasi ko kini nga pag-prediktar diha sa pito ka labing kamahinungdanon nga nagsunodsunod nga mga panan-awon nga miabot kanako usa ka buntag sa Dominggo niadtong Hunyo, 1933. Nakigsulti kanako ang Ginoong Jesus ug nag-ingon nga haduol na gayud ang pag-abot sa Ginoo, pero sa dili pa Siya moabot, pito ka labing kamahinungdanon nga mga panghitabo ang magakahitabo usâ. Gisulat ko ang tanan niini ug niadtong buntaga gipahayag ko ang mao nga pinadayag gikan sa Ginoo. Ang nahauna nga panan-awon mao nga pagasakupon ni Mussolini ang Etiopia ug kana nga nasud "mahulog sa iyang mga tiilan." Kana nga panan-awon nahimong hinungdan sa pipila ka butang, ug ang uban nasuko gayud sa pagpahayag ko niadto ug dili gayud motoo niini. Pero nahitabo kadto sa ingon niadto gayud nga paagi. Misulod lang siya didto uban sa iyang modernong mga armas ug gisakup kini. Walay dag-anan ang mga tawong taga-didto. Apan ang panan-awon usab nag-ingon nga si Mussolini modangat ngadto sa usa ka makalilisang nga katapusan tungod nga ang kaugalingon niyang mga katawhan mirebeldi batok kaniya. Natuman kadto sa ingon ka eksakto gayud subay sa pagkasulti ko niini. Ang sunod nga panan-awon nagtagna nga usa ka Austriano nga gihinganlan og Adolf Hitler ang motungha sa Germany ingon nga usa ka diktadur, ug nga dalhon niya ang kalibutan ngadto sa pagpakiggubat. Gipakita niini ang Siegfred line ug kung unsa nga ang atong mga kasundalohan magkalisod-lisod sa pagbuntog niini. Dayon gipakita niini nga si Hitler modangat ngadto sa usa ka misteriosong katapusan. Ang ikatulo nga panan-awon anaa sa natad sa pulitika sa kalibutan kay gipakita niini kanako nga magkaaduna og tulo ka dagkung mga ISMO, Fasismo, Nazismo, Komunismo, pero ang maong nahaunang duha pagalamoyon sa ikatulo. tingog, "BANTAYI ANG RUSYA, Nagapasidaan ang BANTAYI ANG RUSYA. Pagbantay kamo sa Hari sa Amihanan." Ang ikaupat nga panan-awon nagpakita sa dakung pag- uswag sa siyensya nga mahitabo pagkahuman sa ikaduhang gubat sa kalibutan. Mipaingon kini ngadto sa panan-awon mahitungod sa usa ka sakyanan nga naputos ug naatupan sa plastic nga nagadagan diha sa matahum nga dagkung mga dalan ilalum sa remote control mao nga makita mo nga naglingkod ang mga tawo sulod niining sakyanan nga walay manobela ug nagadula sila sa usa ka matang sa dula sa paglingaw sa ilang kaugalingon.
ANG KAPANAHONAN SA IGLESIANG LAODICEA Ang ikalima nga panan-awon may kalambigitan sa pang- moral nga problema sa atong kapanahonan, nga nakasentro halos sa mga kababayen-an. Gipakita sa Dios kanako nga ang mga kababayen-an misugod nga mawala diha na sa ilang eksaktong lugar tungod sa paghatag kanila sa katungod sa pagbotar. Dayon ginapaputol na nila ang ilang buhok, nga nagasimbolo nga wala na sila nagapailalum sa kagahum sa lalaki kondili ginapamugos ang mga managsama na nga katungod, o sa mas daghang mga higayon, labaw pa kay sa mga managsamang katungod. Migamit na siya og mga bisti nga iya sa lalaki ug mipaingon na sa pagkahubo, hangtud nga ang ulahing larawan nga nakita ko mao ang usa ka babaye nga hubo gawas lamang sa usa ka gamay nga tapis nga daw sa dahon sa higuera. Nakita ko sa niini nga panan-awon ang makalilisang nga mga katuisan ug ang makuyaw nga kahimtang pang-moral sa tibuok kalibutan. Dayon sa ikaunom nga panan-awon may mitungha sa Amerika nga usa ka pagkatahum, apan mabangis nga babaye. Nakontrol niya ang mga tawo sa bug-os niyang gahum. Nagtoo ako nga mao kini ang pagtungha sa Iglesiang Romano Katoliko, bisan pa nga nasayod ako nga mamahimo kini nga usa ka panan-awon mahitungod sa kung kinsa nga babaye nga nagatungha diha sa dakung gahum sa Amerika tungod sa dinaghan nga boto sa mga kababayen-an. Ang kaulahian ug ikapito nga panan-awon mao'y kon diin nadungog ko ang usa ka makalilisang nga pagbuto. Sa paglingi ko aron tan-awon wala ako'y nakita gawas sa mga tinumpag, mga lungag, ug mga aso sa tibuok nga yuta sa Amerika. Basi sa niining pito ka mga panan-awon, uban sa paspas nga mga pagbag-o nga nangahitabo sa kalibutan sulod sa nangaging singkwenta ka tuig, AKONG GINAPREDIKTAR (wala ako nagatagna) nga kini nga mga panan-awon mamatuman tanan hangtud sa 1977. Ug bisan pa nga daghan ang mahimong mobati nga kini usa ka iresponsabli nga pahayag tungod sa kamatuoran nga nag-ingon si Jesus nga "walay tawo nga nasayod sa maong adlaw o takna." Ginabarugan ko kini sa gihapon nga prediksyon human nga miagi na ang traynta ka tuig sa katarungan nga, WALA nag- ingon si Jesus nga walay tawo nga makahibalo sa mao nga tuig, bulan o semana kon diin nga matuman na ang Iyang pag-abot. Busa ginasulti ko pag-usab, matinuuron ko nga ginatoohan ug ginapadayon nga ginasulti sa gihapon ingon nga usa ka pribado nga magtotoon sa Pulong, uban sa Diosnong dihog nga sa 1977 angay nang putlon ang mga sistema sa kalibutan ug mosulod na ang milenyum. Karon tugoting isulti ko kini. Mapamatud-an ba ni kinsa man nga ang bisan unsa man niadtong mga panan-awon 377
378 USA KA PAGPADAYAG SA PITO KA MGA KAPANAHONAN SA IGLESIA sayup? Wala ba nangatuman ang tanan sa mga niini? Oo, nangatuman ang matag usa niini, o anaa na sa pagkatuman sa karon. Malampuson nga gisakop ni Mussolini ang Etiopia, dayon nahulog ug nawala kadto tanan. Gisugdan ni Hitler ang usa ka gubat nga dili niya mahuman ug misterioso ang pagkamatay niya. Gilamoy sa komunismo ang parehong duha ka uban pa nga mga ISMO. Ang plastic bubble nga sakyanan nahimo na ug nagahulat na lang sa usa ka mas maayo pa nga sistema sa mga dalan. Ang mga kababayen-an halos nanghubo na, ug bisan karon nanagsul-ob na og mga saput pangkaligo nga walay pang-itaas. Ug sa miaging adlaw lang nakita ko diha sa usa ka magasin ang mismong bisti nga nakita ko sa akong panan-awon (kung mahimo pa ninyo nga tawgon kini nga bisti). Usa kini ka plastic nga masihag nga tipo sa tela nga may tulo ka pinaitum nga mga bahin nga nagtabon sa duha ka mga soso sa gamay nga bahin, ug dayon may usa ka maitum nga bahin nga daw sa usa ka gamay nga tapis sa nailalum. Nagauswag ang Katolikong Iglesia. Nagkaaduna na kita og usa ka Katoliko nga presidente ug walay pagduhaduha nga magkaaduna kita og usa pa. Unsa na'y nahibilin? Wala na gawas lang sa Mga Hebreohanon 12:26, "Ang Iyang tingog kaniadto mitay-og sa yuta: apan karon nagsaad Siya, nga nagaingon, Sa makausa pa usab pagatay-ogon Ko dili lamang ang yuta, kondili maingon man ang langit." Sa makausa na usab pagatay-ogon sa Dios ang yuta ug pagatay-ogon uban niini ang tanan-tanan nga mahimong tay-ogon. Dayon Iya kining pagabag-ohon. Niadto lang miaging Marso, 1964, gitay-og sa niadtong Biernes Santo nga linog sa Alaska ang tibuok kalibutan bisan nga wala niini napatagilid kini. Apan nagapasidaan ang Dios pinaagi sa usa ka pang-kalibutan nga linog kung unsay hapit na nga pagabuhaton Niya kini diha sa mas dinagko na nga sukod. Iyang pabuthon ug tay-ogon kining kalibutan nga tinunglo sa kasal-anan, igsoon kong lalaki, igsoon kong babaye, ug adunay usa ra ka dapit nga makabarug sa niana nga pagtay-og, ug kana ang maanaa sa panon ni Ginoong Jesus. Ug hangyoon ko kamo samtang nakaandam pa alang kaninyo ang kalooy sa Dios, nga inyong itugyan ang inyong tibuok kinabuhi, nga wala na'y ginahawiran sa pagtugyan ngadto kang Jesus Cristo, ingon Nga mao ang matinud-anon nga Magbalantay Siya'y magaluwas kaninyo ug magbantay kaninyo ug magpresentar kaninyo nga walay buling didto sa kahimayaan diha sa hilabihan gayud nga kalipay. ANG MENSAHERO Nagaduhaduha gyud ako kung naila ba gayud sa bisan unsa man nga kapanahonan ang mensahero sa Dios
ANG KAPANAHONAN SA IGLESIANG LAODICEA nga gipadala alang ngadto niini, gawas sa nahaunang kapanahonan diin si Pablo mao ang mensahero. Ug bisan pa gani sa niadto nga kapanahonan daghan ang wala nakaila kaniya kung unsa siya. Karon ang kapanahonan nga atong gikinabuhian mahimong hamubo lang gayud kaayo. Ang mga panghitabo magakahitabo sa madali kaayo. Busa ang mensahero alang niining Kapanahonan sa Laodicea gikinahanglan nga ania na karon, bisan tingali nga wala pa kita nakaila kaniya. Apan siguradong magkaaduna gayu'y panahon nga siya maila. Karon akong mapamatud-an kana tungod kay aduna kita'y Kasulatan nga nagahulagway sa iyang ministerio. Una sa tanan, kana nga mensahero mamahimong usa ka propeta. Magkaaduna siya'y opisina sa pagkapropeta. Magkaaduna siya'y pang-propeta nga ministerio. Malig- on gayud nga igabasi kini sa Pulong tungod kay sa dihang nagapropesiya siya o kaha adunay panan-awon, kanunay gayud kini "pinasubay sa Pulong" ug KANUNAY kini nga matuman. Pagapamatud-an siya ingon nga usa ka propeta tungod sa iyang pagkatukma gayud. Ang pamatuod nga usa siya ka propeta makita diha sa Pinadayag 10:7, "Apan sa mga adlaw sa tingog sa ikapitong manolunda, sa diha nga siya buot magtingog, unya ang tinago sa Dios matuman na, sumala sa mga maayong balita nga gimantala niya sa Iyang mga ulipon nga mao ang mga propeta." Karon kining tawhana, nga niining bersikulo gitawag nga usa ka "manolunda" diha sa King James nga ang hubad DILI usa ka langitnong binuhat. Ang ikaunom nga nagahuyop sa trumpeta nga manulonda, nga usa ka langitnong binuhat, mao'y anaa sa Pinadayag 9:13, ug ang ikapito nga sa mao gihapong matang anaa sa Pinadayag 11:15. Kining usa dinhi sa Pinadayag 10:7 mao ang mensahero sa ikapitong kapanahonan ug usa kini ka tawo, ug siya magadala og mensahe nga gikan sa Dios, ug ang iyang mensahe ug ministerio mao ang magatapus sa tinago sa Dios sumala sa gipahibalo ngadto sa Iyang mga ulipon, ang mga propeta. Pagailhon sa Dios kining katapusang mensahero ingon nga usa ka propeta TUNGOD KAY SIYA USA KA PROPETA. Mao kana kon unsa kaniadto si Pablo sa nahaunang kapanahonan, ug ang katapusang kapanahonan adunay usa, usab. Amos 3:6-7, "Sulod sa ciudad ang trumpeta patingogon ba alang sa gubat, ug ang katawhan dili diay mahadlok? Mahulog ba lamang ang kadautan sa usa ka ciudad, ug kini sa dili pagbuot sa GINOO? Sa pagkamatuod ang Ginoong Dios dili magbuhat sa bisan unsa, gawas kung ang Iyang tinago ipadayag Niya sa Iyang mga alagad ang mga propeta." Sa katapusang panahon na kini nga miabot ang pito ka mga dalugdog ni Jesus. Pinadayag 10:3-4, "Ug misinggit siya 379
380 USA KA PAGPADAYAG SA PITO KA MGA KAPANAHONAN SA IGLESIA sa makusog nga tingog, maingon sa leon nga nagangulob: ug sa pagsinggit niya, mitingog ang pito ka mga dalugdog. Ug sa nakatingog na ang pito ka mga dalugdog, isulat ko na unta kini: Ug akong hingdunggan ang usa ka tingog gikan sa langit nga nagaingon kanako, Ililong ang gisulti sa pito ka mga dalugdog, ug ayaw kini isulat." Unsa man ang anaa niadtong mga dalugdog walay usa nga nahibalo. Apan gikinahanglan nato nga mahibaloan. Ug gikinahanglan niini ang usa ka propeta aron makuha ang kapadayagan tungod kay wala nay laing paagi ang Dios sa pagbutyag sa Iyang mga kapadayagan sa Kasulatan gawas lamang sa usa ka propeta. Ang Pulong kanunay nagaabot pinaagi sa usa ka propeta ug sa kanunay gayud ingon niana. Nga mao kini sa dayag ang balaod sa Dios bisan diha sa ordinaryong pagsusi sa Kasulatan. Ang Dios nga walay pagkabalhin uban sa Iyang wala'y pagkabalhin nga mga pamaagi ug sa wala'y pagkabalhin nagpadala sa Iyang propeta sa matag kapanahonan diin ang mga tawo nahisalaag na gikan sa Balaang sugo. Sa hinungdan nga pareho na ang mga teologo ug ang mga tawo nagpahilayo gikan sa Pulong, kanunay ang Dios nagpadala sa Iyang alagad ngadto niining mga tawo (apan linain gikan sa mga teologo) aron pagatul-iron ang mga mini nga pagtulon-an ug ipabalik ang mga tawo ngadto sa Dios. Busa atong makita ang usa ka mensahero sa ikapitong kapanahonan nga nagaabot, ug siya usa ka propeta. Dili lamang nga atong makita kining mensahero dinhi sa Pinadayag 10:7 nga nagaabot, kondili atong makaplagan nga ang Pulong nagahisgot mahitungod sa pag-anhi ni Elias sa dili pa ang pagbalik ni Jesus. Sa Mateo 17:10, "Ug gipangutana Siya sa Iyang mga tinun-an, nga nanag-ingon, Nan nganong magaingon man ang mga escriba nga si Elias kinahanglan kono mouna usâ sa pag-anhi?" Ug mitubag si Jesus, "Tinuod nga si Elias kinahanglan magaanhi, ug igapasiuli niya ang tanang mga butang." Sa dili pa ang pagbalik sa atong Ginoo, kinahanglan magabalik si Elias alang sa bulohaton nga pagpasig-uli diha sa iglesia. Mao kini ang ginasulti sa Malaquias 4:5-6, "Ania karon, Akong ipadala kaninyo si Elias ang propeta sa dili pa moabot ang daku ug makalilisang nga adlaw sa Ginoo: ug iyang pabalikon ang kasingkasing sa mga amahan ngadto sa mga bata, ug ang kasingkasing sa mga bata ngadto sa ilang mga amahan, tingali unya Ako moanhi ug samaran Ko ang yuta pinaagi sa usa ka panghimaraut." Siguradong wala gayu'y pagduhaduha nga si Elias kinahanglan mobalik sa dili pa ang pag-anhi ni Jesus. Aduna siya'y pihong bulohaton nga pagatumanon. Kana nga bulohaton mao'y kabahin sa Malaquias 4:6 nga nagaingon "iyang pabalikon ang kasingkasing sa mga bata ngadto sa ilang mga amahan." Ang hinungdan nga ato nahibaloan nga
ANG KAPANAHONAN SA IGLESIANG LAODICEA kini ang pihong bulohaton nga iyang pagabuhaton nianang panahona tungod kay natuman na niya ang maong bahin nga nagaingon "iyang pabalikon ang kasingkasing sa mga amahan ngadto sa mga bata," sa diha nga ang Elias nga ministerio ania pa kaniadto kang Juan Bautista. Lucas 1:17, "Ug siya magauna Kaniya diha sa Espiritu ug sa gahum ni Elias, aron sa pagpabalik sa mga kasingkasing sa mga amahan ngadto sa mga anak, ug sa mga masupilon ngadto sa kaalam sa mga Matarung; aron sa pagtagana alang sa Ginoo usa ka katawhan nga inandam." Diha sa ministerio ni Juan "ang mga kasingkasing sa mga amahan nahipasig-uli na ngadto sa mga bata." Nasayod kita niana tungod kay ingon-ana man ang gisulti ni Jesus. Apan wala kini nagahisgot nga ang mga kasingkasing sa mga bata nahipasig-uli na ngadto sa mga amahan. Magakahitabo pa lang kana. Ang kasingkasing sa mga bata sa katapusang mga adlaw igapasig-uli ngadto sa Pentecostal nga mga amahan. Nahimo ni Juan ang pagpaandam sa mga amahan ngadto kang Jesus sa pagdawat sa mga anak ngadto sa maong toril. Karon kining maong propeta nga diin nagakunsad ang Espiritu ni Elias mao ang magaandam sa mga anak aron sa pagsugat kang Jesus. Gitawag ni Jesus si Juan Bautista, nga Elias. Mateo 17:12, "Apan ginasulti Ko kaninyo, Nga si Elias nahianhi na, ug wala sila makaila kaniya, apan ila nang gibuhat kaniya ang gusto nilang buhaton." Ang hinungdan kon ngano nga gitawag Niya si Juan nga Elias, tungod kay ang mao rang Espiritu nga atua kang Elias mibalik diha kang Juan, mao man sa gihapon nga kanang maong Espiritu mibalik diha kang Eliseo human sa paghari ni Haring Ahab kaniadto. Karon kana nga Espiritu sa makausa pa magakunsad pag-usab diha sa usa ka tawo sa dili pa ang pagbalik ni Jesus. Mamahimo siyang usa ka propeta. Pagapamatud-an gayud siya sa Dios ingon nga propeta. Tungod kay si Jesus, Mismo, diha sa pagkaunod dili maania dinhi aron pamatud-an siya, (sama sa gibuhat Niya kang Juan) pagabuhaton kini pinaagi sa Espiritu Santo aron nga ang ministerio niining maong propeta pagaubanan sa daku ug katingalahang mga pagpadayag. Ingon nga usa ka propeta, panghimatud-an ang iyang matag pagpahayag, tungod kay ang maong matag pagpahayag magakahitabo gayud. Ang katingalahang mga buhat sa gahum pagabuhaton sa iyang mga pagmando diha sa pagtoo. Dayon igapahayag ang maong mensahe nga gikahatag kaniya sa Dios diha sa Pulong aron pabalikon ang mga tawo ngadto sa kamatuoran ug sa matuod nga gahum sa Dios. Ang uban magapatalinghug, apan ang kadaghanan magapahilayo sama sa naandan na ug igasalikway siya. Kay kining propetang mensahero sa Pinadayag 10:7 ang mao ra sa gihapon diha sa Malaquias 4:5-6 siya sa natural 381
382 USA KA PAGPADAYAG SA PITO KA MGA KAPANAHONAN SA IGLESIA mamahimong sama ra kang Elias ug Juan. Silang duruha kaniadto mao'y mga tawong linain gikan sa giilang mga pang- relihiyoso nga mga tulunghaan sa ilang adlaw. Pareho silang mga lalaki sa kamingawan. Parehong nagpamuhat lamang sa dihang anaa na kanila ang "Mao kini ang ginaingon sa Ginoo," nga deretso gikan sa Dios pinaagi sa kapadayagan. Parehong nagsaway sa relihiyosong mga orden ug mga tigpangulo sa ilang panahon. Apan dili lamang ingon-ana, gipangsaway nila ang tanang dautan o kadtong mga mohimo sa uban pa nga dautan. Ug himatikdi, pareho gayud silang nanggipropesiya batok sa mga babayeng imoral ug sa ilang mga gawi. Nangsaway si Elias batok kang Jezebel, ug gibadlong ni Juan si Herodias, ang asawa ni Felipe. inila gayud, panghimatud-an siya sa Dios. Maingon nga gipamatud-an ni Jesus si Juan, ug gipamatud-an sa Espiritu Santo si Jesus, atong malauman gayud nga una sa tanan kining tawhana pagapamatud-an pinaagi sa Espiritu nga nagalihok sa iyang kinabuhi sa mga buhat sa gahum nga dili kaduhaduhaan ug nga dili makita bisag asa pa man; ug si Jesus Mismo, sa Iyang pagbalik, pagapamatud-an siya, maingon nga Iyang gipamatud-an si Juan. Si Juan nagpahayag nga paanhi na si Jesus, - ug mao man usab kining tawhana, nga sama ni Juan, nagapamahayag nga paanhi na si Jesus. Ug ang pagbalik mismo ni Cristo mao'y magapamatuod nga kining tawhana sigurado gayud mao ang mag-uuna sa Iyang ikaduhang pagbalik. Mao kini ang katapusang kalig-onan nga kini gayud mao ang propeta diha sa Malaquias 4, kay ang katapusan sa kapanahonan sa Gentil mao man si Jesus, Siya Mismo, nga nagapakita. Dayon mahimong ulahi na gayud kaayo alang niadtong mga nagsalikway kaniya. Bisan pa nga dili siya mamahimong Aron mahatagan pa'g dugang katin-awan ang atong pagpaila niining maong propeta sa katapusang-panahon, ato gayud timan-an nga ang propeta diha sa Mateo 11:12, mao si Juan Bautista, kinsa mao ang gitagna sa Malaquias 3:1, "Ania karon, Ako nagapadala sa Akong sinugo, ug siya magaandam sa dalan sa atubangan Ko; ug ang Ginoo, Nga inyong ginapangita, moabut sa hinanali sa Iyang templo, bisan ang Sinugo sa Tugon, si Kinsa inyong gitinguha: ania karon, Siya moabut na, nagaingon ang Ginoo sa mga Panon." Mateo 11:1-12, "Ug sa nahitabo, nga sa pagkahuman ni Jesus paghatag sa mga sugo sa Iyang napulo'g duha ka mga tinun- an, Siya milakaw gikan didto aron sa pagpanudlo ug pagwali sa mga lungsod nila. Karon sa pagkadungog ni Juan didto sa bilanggoan sa mga buhat ni Cristo, iyang gipaadto ang duha niya ka mga tinun-an, ug sa pagpangutana Kaniya, Ikaw ba Kadtong moanhi, o magapaabot pa ba kami ug lain? Mitubag si Jesus ug miingon kanila, Pangadto kamo ug suginlan
ANG KAPANAHONAN SA IGLESIANG LAODICEA ninyo si Juan sa mga butang nga inyong hingdunggan ug hingkit-an: ang mga buta nanagpakakita, ug ang mga bakul nanagpakalakaw, ang mga sanlahon nangahinloan, ug ang mga bungol nakadungog na, ang mga minatay nangabanhaw, ug gikawalihan ang mga kabus sa Maayong Balita. Ug bulahan kadto, ang dili makakaplag Kanako ug kahigayonan sa pagkapangdol. Ug sa paglakaw na nila, misugod si Jesus sa pag-ingon sa katawhan mahitungod kang Juan, Unsa bay inyong giadto aron tan-awon didto sa kamingawan? Usa ba ka bagakay nga ginahapayhapay sa hangin? Apan unsa man ang giadto ninyo sa pagtan-aw? Usa ba ka tawo nga nagasul- ob ug mga panapton nga hamili? Ania karon, ang managsul- ob ug mga panapton nga hamili anaa sa mga balay sa mga hari. Apan unsa ang giadto ninyo sa pagtan-aw? Usa ba ka propeta? Oo, nagaingon Ako kaninyo, ug labaw pa kay sa propeta. Kay kini mao siya, ang hingtungdan sa nahisulat, Ania karon, Akong ginasugo ang Akong sinugo nga magauna Kanimo, nga magaandam sa Imong dalan sa atubangan Mo. Sa pagkamatuod nagaingon Ako kaninyo, Nga sa mga nangatawo sa mga babaye wala pay nahitungha nga labaw pa kang Juan nga Bautista: ngani ang labing gamay sa gingharian sa langit daku pa kay kaniya." Kini nahitabo na. Nahitabo na kini. Natapos na kini. Apan himatikdi karon dinhi sa Malaquias 4:1-6, "Kay, ania karon, ang adlaw moabut na, nga nagasunog daw hudno; ug ang tanang mga palabilabihon, oo, ug ang tanang nanagbuhat sa kadautan, mangahimong tuod sa balili: ug ang adlaw nga moabut magasunog kanila, nagaingon ang Ginoo sa mga panon, nga kini dili magbilin kanila bisan gamut ni sanga. Apan kaninyo nga may kahadlok sa Akong Ngalan ang Adlaw sa Pagkamatarung mosubang nga adunay kaluwasan sa Iyang mga pako; ug kamo manggula, ug managlumpat sa kalipay maingon sa mga nating vaca sa toril. Ug pagatamakan ninyo ang mga dautan; kay sila mangahimong abo sa ilalum sa mga lapa-lapa sa inyong mga tiil sa adlaw nga Akong pagahimoon kini, nagaingon ang Ginoo sa mga panon. Hinumdumi ninyo ang kasugoan ni Moises nga Akong alagad, nga Akong gisugo kaniya didto sa Horeb alang sa tibuok nga Israel, bisan ang kabalaoran ug ang mga tulomanon. Ania karon, Akong ipadala kaninyo si Elias ang propeta sa dili pa moabot ang daku ug makalilisang nga adlaw sa Ginoo: ug iyang pabalikon ang kasingkasing sa mga amahan ngadto sa mga bata, ug ang kasingkasing sa mga bata ngadto sa ilang mga amahan, tingali unya Ako moanhi ug samaran Ko ang yuta pinaagi sa usa ka panghimaraut." Kita n'yo, dihadiha human sa pag-abot NIINING maong Elias, ang yuta pagahinloan pinaagi sa kalayo ug ang mga dautan pagasunogon hangtud mangahimong abo. Siyempre, WALA kini mahitabo sa panahon ni Juan (ang Elias sa iyang adlaw). Ang Espiritu sa Dios nga nagpropesiya sa pag-abot sa 383
384 USA KA PAGPADAYAG SA PITO KA MGA KAPANAHONAN SA IGLESIA mensahero sa Malaquias 3:1 (nga si Juan) nagasulti lamang ug utro sa Iyang nahiunang mga pang-propesiyang pamahayag diha sa Isaias 40:3 nga naipahayag na sa dili mominos tulo ka gatusan na ka mga katuigang nangagi. "Ang tingog sa usa nga nagasinggit sa kamingawan, Andama ninyo ang dalan sa Ginoo, himoang patag ang usa ka halapad nga dalan alang sa atong Dios." Karon si Juan, pinaagi sa Espiritu Santo, parehong gipatingog sila Isaias ug Malaquias diha sa Mateo 3:3, "Kay kini mao siya ang gihisgutan sa propeta nga si Isaias, nga nagaingon, Ang tingog nga nagasinggit sa kamingawan, Andama ninyo ang dalan alang sa Ginoo, tul-ira ninyo ang Iyang mga agianan." Busa ato gayud klarong makita gikan niining mga Kasulatan nga ang propeta sa Malaquias 3, nga mao si Juan, DILI mao ang propeta sa Malaquias 4, bisan pa sa pagkatinuod, parehong si Juan ug kining katapusang-adlaw nga propeta adunay managsamang Espiritu Nga atua kanhi kang Elias. Karon kining maong mensahero sa Malaquias 4 ug Pinadayag 10:7 magabuhat og duha ka butang. Una: Sumala sa Malaquias 4 iyang pabalikon ang kasingkasing sa mga bata ngadto sa mga amahan. Ikaduha: Iyang igapadayag ang mga tinago sa pito ka mga dalugdog nga anaa diha sa Pinadayag 10 nga mao ang mga kapadayagan nga anaa sa sulod sa pito ka mga selyo. Kining gipadayag gikan sa Langit nga "tinagong- mga-kamatuoran" kana mao'y literal nga magapabalik sa kasingkasing sa mga bata ngadto sa mga Pentecostal nga mga amahan. Eksaktong ingon-ana gayud. Apan pamalandunga pud kini. Kining mensahero-nga- propeta sa iyang kinaiyahan ug pamatasan mamahimong sama ra kaniadto kang Elias ug Juan. Ang mga tawo sa panahon niining mensahero-nga-propeta mamahimong mao man usab kaniadto sa mga adlaw ni Ahab, ug ni Juan. Ug tungod nga kini mao'y "ALANG LAMANG SA MAONG MGA BATA" nga kinsang mga kasingkasing pagapabalikon, ang maong mga bata lang gayud ang magapatalinghug niini. Sa mga adlaw ni Ahab adunay 7,000 lamang ang nahikaplagan nga mga matuod nga binhing Israelinhon. Sa mga adlaw ni Juan diyutay lang pud kaayo. Ang mga tawo niadtong duha ka mga panahon atua sa pagpakighilawas sa pagsimba'g mga diosdiosan. Buot ko nga mohimo og usa pa ka pagtandi tali sa maong mensahero-nga-propeta sa Laodicea ug kang Juan, nga mao ang mensahero-nga-propeta nga nag-una sa nahaunang pag-anhi ni Jesus. Ang mga tawo niadtong panahon ni Juan naalaan siyang ingon nga mao ang Mesias. Juan 1:19-20, "Ug mao kini ang pagpamatuod ni Juan, sa diha nga gipadala sa mga Judio ang mga sacerdote ug mga Levita gikan sa Jerusalem aron sa pagpangutana kaniya, Kinsa ba ikaw? Ug siya mitug-an, ug wala maglimod; apan mitug-an, ako
ANG KAPANAHONAN SA IGLESIANG LAODICEA dili mao ang Cristo." Karon kining mensahero-nga-propeta sa katapusang mga adlaw magkaaduna og ingon niana nga gahum sa atubangan sa Ginoo mao nga adunay mga tawong maalaan siya nga si Ginoong Jesus. (Magkaadunay espiritu sa kalibutan sa katapusang panahon nga magapahisalaag sa uban ug ipatoo sila niini. Mateo 24:24-26, "Kay motungha ang mga mini nga Cristo, ug mga mini nga propeta, ug magapakita'g dagkung mga ilhanan ug mga katingalahan; sa ingon nga, kon mahimo pa, ipahisalaag nila bisan pa ang mga pinili. Tan- awa, gisuginlan Ko na kamong daan. Busa kon sila magaingon kaninyo, Tan-awa, atua Siya sa kamingawan; ayaw gyud kamo pag-adto: tan-awa, anaa Siya sa sulod nga mga lawak; ayaw kamo pagtoo niini.") Apan ayaw gyud ninyo kini toohi. Siya dili mao si Jesus Cristo. Dili siya mao ang Anak sa Dios. SIYA USA SA MGA KAIGSOONAN, USA KA PROPETA, USA KA MENSAHERO, USA KA SULUGOON SA DIOS. Wala siya nagakinahanglan og labaw pa sa gihatag kaniya nga kadungganan kay sa nadawat ni Juan sa dihang siya ang maong tingog nga nagsinggit, "Ako dili mao Siya, APAN NAGAABOT SIYA SUNOD KANAKO." Sa dili pa nato tapuson kining bahin mahitungod sa mensahero sa Kapanahonan sa Laodicea, ato kinahanglan pamalandungan og ayo kining duha ka mga panghunahuna. Una, kini nga kapanahonan adunay USA RA ka Mensahero- nga-Propeta. Pinadayag 10:7, nagaingon, "Sa diha nga siya (pang-usa ra) buot magtingog." Wala pa gayu'y panahon sukad nga nahitabo nga mihatag ang Dios ngadto sa Iyang katawhan og duha ka mga medyor nga propeta sa usa ka higayon. Iyang gihatag si Enoch (siya lamang); Iyang gihatag si Noe (siya lamang); Iyang gihatag si Moises (siya lamang kaniadto ang anaay Pulong bisan tuod ang uban nagpanagna); Miabot si Juan Bautista nga SIYA LAMANG. Karon sa niining katapusang panahon magkaadunay usa ka PROPETA (dili usa ka babayeng propeta - bisan pa nga niining maong panahona mas daghan nang kababayen-an nagapangangkon nga nagapamahayag kono og kapadayagan sa Dios kay sa mga kalalaken-an), ug ang dili-masayup nga Pulong nagaingon nga ang maong lalaki (ang propeta) magapadayag sa mga tinago ngadto sa maong mga katawhan sa katapusang-panahon, ug pabalikon ang mga kasingkasing sa mga bata ngadto sa mga amahan. Adunay kadtong mga nagaingon nga ang mga tawo sa Dios magakahiusa pinaagi sa usa ka tiningub nga kapadayagan. Ginahagit ko kanang maong pamahayag. Usa kini ka klarong, walay kapuslanang pagpakaingon diha sa atubangan sa Pinadayag 10:7. Karon wala ko maglimod nga ang mga tawo magapropesiya sa niining katapusang kapanahonan ug ang ilang mga ministerio makahimo ug mamahimong husto. Wala ko maglimod nga magkaadunay 385
386 USA KA PAGPADAYAG SA PITO KA MGA KAPANAHONAN SA IGLESIA mga propeta bisan pa kaniadto sa mga adlaw ni Pablo nga diin adunay "usa, si Agabus, nga usa ka propetang nagpropesiya mahitungod sa usa ka dakung kagutom." Nagauyon ako nga ingon niana kana. APAN GINASALIKWAY KO BASI SA DILI-MASAYUP NGA KALIG-ONAN SA PULONG NGA ADUNA PA'Y SOBRA SA USA KA MEDYOR NGA MENSAHERO-NGA-PROPETA NGA MAGAPADAYAG SA MAONG MGA TINAGO NGA ANAA SA PULONG, UG NGA ADUNAY MINISTERIO SA PAGPASIG-ULI SA KASINGKASING SA MGA BATA NGADTO SA MGA AMAHAN. "Mao kini ang ginaingon sa Ginoo" nga nagapatigbabaw pinaagi sa wala-nagakapakyas Niyang Pulong, ug magapatigbabaw ug pagapanghimatud-an gayud. Adunay usa ra ka mensahero-nga-propeta sa niining maong kapanahonan. Basi lang mismo sa tawhanong pamatasan, si bisan kinsa man nasayod nga kung diin gani adunay daghang mga tawo aduna usab ang pagkabahinbahin sa panghunahuna bisan diha sa gamay'ng mga puntos mahitungod sa medyor nga doktrina nga ila tanan parehong ginakuptan. Kinsa man kon ingon-ana ang magkaaduna og gahum sa walay-pagkasayup nga igabalik sa niining katapusang kapanahonan, tungod kay magabalik kining katapusang kapanahonan sa pagpadayag sa Putling Pulong nga Pangasaw-onon? Nagkahulugan kana nga maaduna kanato ang Pulong sa makausa pa maingon nga gikahatag kini sa hingpit kaniadto, ug nga hingpit nga nasabtan kaniadto sa mga adlaw ni Pablo. Suginlan ko kamo kung kinsa ang magkaaduna niini. Kini mamahimong usa ka propetang ingon gayud ka gipanghimatud-an, ug nga mas gipanghimatud-an pa gani kaysa bisan hain mang propeta sa tanang mga kapanahonan sukad pa kang Enoch hangtud karon niining mga adlawa, tungod kay kining tawhana kinahanglanon batong-panaklob nga ministeriong may kalambigitan sa pagka-propeta, ug igapadayag siya sa Dios. Dili na siya kinahanglan mosulti pa alang sa iyang kaugalingon, Dios ang magasulti alang kaniya pinaagi sa maong tingog sa ilhanan. Amen. gayud magkaadunay Ang ikaduhang panghunahuna nga kinahanglan mapatik diha sa atong mga kasingkasing mao nga ang pito ka mga kapanahonan sa iglesia nagsugod kaniadto kauban ang espiritu sa anti-cristo ingon man usab ang Balaang Espiritu Kinsa mao'y dalaygon hangtud sa kahangturan. I Juan 4:1, "Mga hinigugma, ayaw ninyo pagtoohi ang tanang espiritu, hinonoa susiha ninyo ang mga espiritu sa pagsuta kon sila iya ba sa Dios: kay daghan ang mini nga mga propeta nga nanagpanungha sa kalibutan." Inyo ba kining namatikdan? Ang espiritu sa anti-cristo mailhan diha sa mini nga mga propeta. Nanagsulod ang mga kapanahonan kauban ang mini nga mga propeta ug mangatapos kini nga mga
ANG KAPANAHONAN SA IGLESIANG LAODICEA kapanahonan uban ang mini nga mga propeta. Karon aduna siyempre TINUOD NGA MINI NGA PROPETA diha sa pang- dinagkung kahulogan mahitungod nianang maong tawo nga gihisgutan diha sa Pinadayag. Apan sa pagkakaron nga wala pa ang pagpadayag kaniya dunay motungha nga mga mini nga propeta. Mateo 24:23-26, "Unya aduna may magaingon kaninyo, Tan-awa, ania si Cristo, o didto man; ayaw pagtoo niini. Kay motungha ang mga mini nga Cristo, ug mga mini nga propeta, ug magapakita'g dagkung mga ilhanan ug mga katingalahan; sa ingon nga, kon mahimo pa, ipahisalaag nila bisan ang mga pinili. Tan-awa, gisuginlan Ko na kamong daan. Busa kon sila magaingon kaninyo, Tan-awa, atua Siya sa kamingawan; ayaw gyud kamo pag-adto: tan-awa, anaa Siya sa sulod nga mga lawak; ayaw kamo pagtoo niini." Kining mini nga mga propeta gipangtiman-an na alang kanato sa uban pang daghan nga Kasulatan sama niining mga mosunod. II Pedro 2:1-2, "Apan kaniadto may mitungha nga mga mini nga propeta usab sa taliwala sa katawhan, ingon man usab sa inyong taliwala adunay manindog nga mga mini nga magtutudlo, nga sa tago magpasulod ug malaglagong mga herejia, nga magalimod bisan pa sa Ginoo Nga mitubos kanila ug nagadala diha sa ilang kaugalingon hinanali nga pagkalaglag. Ug daghan ang magasunod sa ilang mga buhat sa pagpatuyang sa kaulag; nga tungod kanila pagapasipad- an ang dalan sa kamatuoran." II Timoteo 4:3-4, "Kay moabut ang panahon nga dili na sila molahutay sa maayong pagtulon-an; kondili nga sa may mga dalunggan nga gikatlan, magatigum sila sa ilang kaugalingon ug mga magtutudlo uyon sa ilang mga kailibgon; ug igapahilayo nila ang ilang mga dalunggan gikan sa kamatuoran, ug manghisalaag sila ngadto sa mga sugilanon lamang." I Timoteo 4:1, "Karon ang Espiritu sa tin-aw nagapahayag, nga sa kaulahiang mga panahon adunay uban nga managpamiya gikan sa pagtoo, nga nagapangtagad sa mga malimbongon nga espiritu, ug sa mga pagtulon-an sa mga yawa." Karon diha sa matag higayon inyong mamatikdan nga ang usa ka mini nga propeta anaa sa gawas sa Pulong. Mao ra sa gihapon sa among gipakita diha kaninyo nga ang "anti-cristo" nagkahulogan nga "supak sa Pulong" busa kining mini nga mga propeta nagapangabot nga nagapangtuis sa Pulong, ginahatagan kini og kahulogan nga mosibo sa ilang mga kaugalingong yawan-on nga mga katuyoan. Inyo na bang namatikdan kung giunsa nga ang maong mga tawo nga nagapahisalaag sa uban ginabugkos sila pahaduol mismo kanila pinaagi sa pagpanghadlok? Nagaingon sila nga kung dili buhaton sa mga tawo ang ilang ginaingon, o kung manghawa sila, nan mosunod ang kalaglagan. Mini sila nga mga propeta, kay ang tinuod nga propeta kanunay ginadala ang tawo ngadto sa Pulong ug ginabugkos ang mga tawo ngadto kang Jesus Cristo ug dili siya moingon sa 387
388 USA KA PAGPADAYAG SA PITO KA MGA KAPANAHONAN SA IGLESIA mga tawo nga kahadlokan siya o kung unsa man ang iyang ginaingon, kondili kahadlokan kung unsa man ang ginaingon sa Pulong. Himatikdi kung giunsa niining maong mga tawo, nga sama kang Judas, nag-apas lang sa kwarta. Haylohon ka nilang ibaligya ang tanan nga anaa kanimo ug ihatag kini kanila ug ngadto sa ilang mga lingla. Mas hatagan nila og higayon ang sa mga offering kay sa Pulong. Sa kadtong mga nagapaninguha nga gamiton ang mga gasa pagapahimuslan ang usa ka gasang adunay gamay'ng kasayup diha niini ug dayon mangayo og salapi, ug dili na panumbalingon ang Pulong ug tawgon kini nga iya sa Dios. Ug mangduol ang mga tawo kanila, ug makigtambayayong kanila, ug suportahan sila, ug toohan sila, nga sa walay pagpanghibalo nga mao kini ang dalan ngadto sa kamatayon. Oo, ang kayutaan puno na sa karnal nga mga manunundog. Sa katapusang adlaw pagasulayan nilang sundogon kanang maong mensahero-nga- propeta. Gipaningkamotan sa pito ka mga anak nga lalaki ni Sceva sa pagsundog kang Pablo. Si Simon nga salamangkero naningkamot sa pagsundog kang Pedro. Ang ilang mga pagsundog mamahimong karnal. Dili nila mahimong ipadayag kung unsa ang ginapadayag sa tinuod nga propeta. Sa dihang ginaingon niya nga ang rebaybal human na, molibot silang nagapamahayag sa usa ka dakung kapadayagan kono nga kung unsa man ang anaa na diha sa mga tawo mao na gayud ang husto ug nga mobuhat ang Dios sa dagku pa ug mas katingalahan nga mga butang taliwala sa mga katawhan. Ug malimbongan ang mga tawo diha niini. Kining mao ra gihapon nga mini nga mga propeta magapahayag nga ang maong mensahero sa katapusang-adlaw dili man usa ka teologo, busa dili siya angay nga patalinghugan. Dili man nila mahimong ipakita kung unsa ang mahimo sa maong mensahero; dili sila panghimatud-an sa Dios sama sa pagpanghimatuod Niya ngadto sa maong propeta sa ulahing adlaw, apan pinaagi sa ilang mga kabatid sa pamulong ug pinaagi sa kabug-at sa ilang pang-tibuok kalibutan nga kabantugan ilang pasidan- an ang mga tawo nga dili magpatalinghug nianang tawhana (ang mensahero) ug moingon sila nga nagapanudlo kini siya'g sayup. Nagapanglihok sila nga eksaktong sama gayud sa ilang mga amahan, ang mga Fariseo, nga mga iya sa yawa, tungod kay ila kaniadtong gipahayag nga parehong si Juan ug si Jesus nanagpanudlo og sayup. Karon ngano man nga kining mini nga mga propeta ginabatokan ang maong tinuod nga propeta ug ginapanghimakak ang iyang pagpanudlo? Tungod kay nagasunod lang gayud sila sa maong tinuod nga kinaiya sama sa gibuhat sa ilang unang mga amahan nga diha kaniadto sa mga adlaw ni Ahab ningsupak sila kang Miquias. Adunay upat ka gatus kanila ug silang tanan nanagkauyon; ug pinaagi
ANG KAPANAHONAN SA IGLESIANG LAODICEA kanilang tanan nga managsamang nagasulti ug mao rang butang, ilang giilad ang mga tawo. Apan USA RA ka propeta - usa lang gayud - ang mao'y husto ug ang tanang uban sayup tungod kay gikatugyan sa Dios ang kapadayagan ngadto sa USA LAMANG. Magbantay sa mini nga mga propeta, tungod kay sila manunukob nga mga lobo. Kung kamo sa gihapon anaa pa sa bisan unsang pagduhaduha mahitungod niini hangyoa ang Dios nga pinaagi sa Iyang Espiritu pun-on kamo ug giyahan kamo, TUNGOD KAY ANG MISMONG PINILI DILI MALIMBONGAN. Inyo bang nakuha kana? Wala'y si bisan kinsang tawo ang makalimbong kaninyo. Dili makalimbong si Pablo sa bisan kinsang pinili, kung siya man nasayup. Ug sa niadtong nahaunang Kapanahonan sa Efeso dili malimbongan ang mga pinili didto kay ilang gipang-usisa ang mini nga mga apostoles ug mga propeta ug nasuta ang mga niini nga mga bakakon ug gipangpahawa kini. Aleluya. Ang IYANG mga carnero nagapatalinghug sa Iyang tingog ug nagasunod sila KANIYA. Amen. Ginatoohan ko kini. ANG PAGPANGAMUSTA Pinadayag 3:14, "Mao kini ang mga pulong sa Amen, ang Kasaligan ug ang Tinuod nga Saksi, ang Sinugdanan sa mga Binuhat sa Dios." Sus, dili ba nga kana labing maanindot nga paghulagwag sa mga kinaiya sa atong hiligugmaon nga Ginoo ug Manluluwas, si Jesus Cristo? Gusto ko gayud mosinggit tungod niini nga mga pulong. Nagahatud ang mga niini og ingon niana nga espiritu sa realidad sulod sa akong kasingkasing. Ang basahon lang kini bisan dili na maghulat alang sa usa ka bug- os nga kapadayagan sa Espiritu bahin niini makapakulba- hinam na kanako. Ginahatag ni Jesus kini nga paghulagway mahitungod sa Iyang Kaugalingon ingon nga may kalabutan sa kaulahiang kapanahonan. Ang mga adlaw sa grasya patapos na. Gilantaw Niya gikan pa niadtong unang gatusan ka tuig hangtud mismo sa ika-bayte, ug gisulti na kanato ang tanang mga butang bahin niining mga kapanahonan. Sa dili pa Niya igapadayag kanato ang mga kinaiya sa kaulahiang kapanahonan, ginahatag Niya kanato ang usa ka panghinapos nga paglantaw sa kaugalingon Niyang puno sa grasya ug labing-hataas nga PagkaDios. Mao kini ang pang-taklub nga bato nga kapadayagan mahitungod sa Iyang Kaugalingon. Mao kini ang ginaingon sa "AMEN." Si Jesus mao ang Amen sa Dios. Si Jesus mao ang "Mamaingon Gayud Niana 389
390 USA KA PAGPADAYAG SA PITO KA MGA KAPANAHONAN SA IGLESIA Kini" sa Dios. Ang Amen nagakahulogan og mao na gayud kana. Nagakahulogan kini og pagmatuud. Nagakahulogan kini og malampuson nga saad. Nagakahulogan kini og saad nga dili mabag-o. Nagakahulogan kini og selyo sa Dios. Gusto ko nga lantawon ninyo kini og maayo ug nga makita ang usa ka butang nga maanindot ug matahum. Giingon ko nga kini ang Iyang pang-kaulahiang panahon nga kapadayagan mahitungod sa Iyang Kaugalingon. Sa diha nga natapos na ang adlaw sa grasya, nan nagasulod na ang milenyum pagkahuman gayud niana, dili ba? Bueno, basaha uban kanako ang Isaias 65:16-19. "Aron siya nga nagapanalangin sa iyang kaugalingon diha sa yuta magapanalangin sa iyang kaugalingon diha sa Dios sa kamatuoran; ug siya nga diha sa yuta magapanumpa tungod sa Dios sa kamatuoran; tungod kay ang unang mga kalisdanan nalimtan na, ug tungod kay sila gitagoan gikan sa Akong mga mata. Kay, ania karon, Ako nagahimo og bag- ong mga langit ug usa ka bag-ong yuta: ug ang unang butang dili na pagahinumduman, ni motungha pa sa hunahuna. Apan managlipay kamo ug managmaya sa walay katapusan tungod niadtong gihimo Ko: kay, ania karon, gihimo Ko ang Jerusalem nga usa ka pagmaya, ang iyang mga pumoluyo nga usa ka kalipay. Ug Ako magamaya diha sa Jerusalem, ug magakalipay diha sa Akong katawhan: ug dili na pagahidunggan diha kaniya ang tingog sa pagbakho, ug ang tingog sa paghilak." Mahitungod kini sa Bag-ong Jerusalem. Kini ang milenyum. Pero samtang pasulod kita sa milenyum, paminawa kung unsa ang ginasulti Niya mahitungod sa usa ka pagkapiho nga matang sa Dios, bersekulo 16, "Aron siya nga nagapanalangin sa iyang kaugalingon diha sa yuta magapanalangin sa iyang kaugalingon diha sa Dios sa kamatuoran." Oo, matuod kana, apan ang tinuod nga paghubad niini dili nga "Dios sa kamatuoran." Kini mao'y "Dios sa AMEN." Busa mabasa nato kini nga "Magapanalangin sa iyang kaugalingon diha sa Dios sa AMEN; ug siya nga diha sa yuta magapanumpa tungod sa Dios sa AMEN; tungod kay ang unang mga kalisdanan nalimtan na, ug tungod kay sila gitagoan gikan sa Akong mga mata. Kay, ania karon, Ako nagahimo og bag- ong mga langit ug usa ka bag-ong yuta: ug ang unang butang dili na pagahinumduman, ni motungha pa sa hunahuna. Apan managlipay kamo ug managmaya sa walay katapusan tungod niadtong gihimo Ko: kay, ania karon, gihimo Ko ang Jerusalem nga usa ka pagmaya, ug ang iyang mga pumoluyo nga usa ka kalipay. Ug Ako magamaya diha sa Jerusalem, ug magakalipay diha sa Akong katawhan: ug dili na pagahidunggan diha kaniya ang tingog sa pagbakho, ug ang tingog sa paghilak." Aleluya. Ania si Jehovah sa Daang Tugon, "ang mao nga Dios sa Amen." Ania si Jesus sa Bag-ong Tugon, "ang mao nga
ANG KAPANAHONAN SA IGLESIANG LAODICEA Dios sa Amen." Magpatalinghug ka, Oh Israel: ang Ginoo nga imong Dios mao'y USA LAMANG ka Dios. Ania na usab kini, ang Jehovah sa Daang Tugon mao si Jesus sa Bag-o. "Magpatalinghug ka, Oh Israel: ang Ginoo nga imong Dios mao'y USA LAMANG ka Dios." Wala ang Bag-ong Tugon nagapahayag og UBAN PA NGA Dios, usa kini ka dugang pa nga kapadayagan mahitungod sa USA UG MAO RA NGA DIOS. Wala si Cristo mikanaug aron ipaila ang Iyang Kaugalingon. Wala Siya mianhi aron nga ipadayag ang Anak. Mianhi Siya aron nga ipadayag ug ipaila ang Amahan. Wala gayud Siya naghisgot mahitungod sa duha ka Dios; nagsulti Siya mahitungod sa USA RA ka Dios. Ug karon sa niining ulahing kapanahonan, mibalik na kita sa maong pangtaklob- nga-bato nga kapadayagan, ang maong pinakamahinungdanon nga kapadayagan mahitungod sa PagkaDios sa tibuok Biblia, nga, si JESUS MAO'Y DIOS, SIYA UG ANG AMAHAN USA RA: ADUNAY USA RA KA DIOS, UG ANG IYANG NGALAN MAO SI GINOONG JESUS CRISTO. Siya mao ang Dios sa Amen. Wala gayud Siya'y pagkabalhin. Kung unsa man ang Iyang ginabuhat dili gayud mausab. Pagmoingon Siya niini, ug magpabilin kini nga mao ra sa gihapon. Pagbuhaton Niya kini, ug kini mao na sa hangtud-hangtud. Walay si kinsa man ang mahimong magtaktak gikan sa kung unsa ang ginaingon Niya o magdugang man niini. Busa nga mamaingon niana kini. Amen. Busa nga mamaingon gayud niana kini. Wala ba kamo nalipay nga ingon niana nga matang sa Dios ang ginaalagaran ninyo? Eksaktong mahibaloan mo kung asa ka diha Kaniya sa unsa mang panahon ug sa tanang panahon. Siya mao ang AMEN nga Dios ug dili gayud mabalhin. "Mao kini ang mga pulong sa AMEN." Gusto ko kana. Nagakahulogan kini nga kung unsa man ang giingon Niya mao na gayud kana. Nagakahulogan kini nga kung unsa man ang giingon Niya kaniadto sa nahaunang kapanahonan ug ngadto sa ikaduha ug ngadto sa tanang mga kapanahonan mahitungod sa Iya mismong matuod nga iglesia ug mahitungod sa mini nga punoan eksakto gayud kini ug dili kini mausab. Nagakahulogan kini nga kung unsa man ang gisugdan Niya kaniadto sa Genesis, pagatapuson Niya kini diha sa Pinadayag. Gikinahanglan Niya kay Siya mao ang Amen, ANG MAMAINGON NIANA KINI. Karon makita nato pag-usab kon ngano nga gidumtan sa yawa ang mga Libro sa Genesis ug Pinadayag. Nagadumot siya sa kamatuoran. Nasayod siya nga magmadaugon gayud ang kamatuoran. Nasayod siya kung unsa ang mamahimong katapusan niya. Kung unsa nga ginapakig-awayan niya kana. Apan anaa kita diha sa mangdadaug nga pundok. Kita (ang pasabot ko nga mao ang mga magtotoo sa Iyang Pulong, lamang) anaa sa Amen nga pundok. 391
392 USA KA PAGPADAYAG SA PITO KA MGA KAPANAHONAN SA IGLESIA "Mao kini ang mga pulong sa Kasaligan ug sa Tinuod nga Saksi." Karon gusto kong ipakita kaninyo kung unsa ang makita ko diha sa panghunahuna bahin niining "kasaligan." Nakahibalo kamo nga kanunay kitang nagahisgot bahin sa usa ka daku og walay pagkabalhin nga Dios, Nga wala nagabalhin ang Pulong. Ug sa diha nga maghisgot kita mahitungod Kaniya sa ingon nianang paagi kanunay natong makuha ang panan-aw bahin Kaniya nga nagapahimo Kaniya nga daw sa pagkawalay pagbati. Sama kini sa daw gihimo lang sa Dios ang tibuok kalibutan ug ang tanan nga mga balaod nga napahinungod niini ug dayon mitindog na lang sa luyo ug nahimo na nga usa ka dakung walay-pagbati nga Dios. Sama kini sa daw sa ang Dios naghimo og usa ka dalan sa kaluwasan para sa mga nangawala, kanang dalan ingon nga mao ang krus, ug dayon sa diha nga ang kamatayon ni Cristo nagbayad sa atong mga kasal-anan, ug ang Iyang pagkabanhaw nagbukas alang kanato og usa ka pultahan ngadto Kaniya, nanguyugpos ang Dios ug mitindog na lang sa luyo. Sama kini sa daw sa naghatag kita og importansiya sa pagtoo nga ang dakung Magbubuhat, Nga human sa mga paglalang, nawad-an og personal nga kaikag sa Iyang mga gilalang. Karon ginaingon ko nga mahimong ingon niana ang ginahunahuna sa daghan kaayong mga tawo. Apan sayup kana nga panghunahuna, tungod kay ang Dios NAGADUMALA SA MGA NAGAKAHITABO SA TAWO MISMO SA KARON. SIYA PAREHONG MAGBUBUHAT UG TIG-AMUMA. Mga Taga-Colosas 1:16-17, "Kay pinaagi Kaniya gibuhat ang tanang mga butang, diha sa langit, ug dinhi sa yuta, makita ug dili-makita, mga lingkoranan nga harianon, o kagahum, o pamunoan, o pagbulot-an: ang tanang mga butang gibuhat pinaagi Kaniya, ug alang Kaniya: ug Siya mao na sa wala pa ang tanang mga butang, ug diha Kaniya ang tanang mga butang gipakápot." Siya mao ang Labing Gamhanan nga Dios. Pinaagi sa kaugalingon Niyang tambag Iyang gituyo ang plano sa kaluwasan sa Iya mismong mga pinili nga Iya nang naila daan sa sugod pa lang. Ang Anak namatay didto sa krus aron ipahiluna ang mao nga pamaagi sa Kaluwasan ug nga ginatuman og ayo sa Balaang Espiritu ang maong kabubut-on sa Amahan. Ginabuhat Niya ang tanang butang niining taknaa sumala sa tuyo sa kaugalingon Niyang kabubut-on. Anaa Siya mismo sa taliwala niining tanan. Anaa Siya sa taliwala sa Iyang iglesia. Kining gamhanan nga Magbubuhat, ang Manluluwas nga Dios matinud-anon nga nagapanglihok mismo karon sa taliwala sa mga Iyaha mismo ingon nga mao ang dakung Magbalantay sa mga carnero. Ang Iya mismong paglungtad mao'y para sa mga Iyaha mismo. Ginahigugma Niya sila ug ginaamuma Niya sila. Nagabantay ang Iyang mata kanila sa tanang panahon. Sa diha nga giingon sa Pulong nga "ang inyong kinabuhi natago uban kang Cristo diha sa Dios" nagakahulogan kini eksakto gayud sa kung unsay ginaingon niini. Oh, nalipay gayud ako nga ang
ANG KAPANAHONAN SA IGLESIANG LAODICEA akong Dios nagapabilin nga matinud-anon. Matinuuron Siya sa Iyang Kaugalingon, dili Siya mamakak. Matinuuron Siya sa Pulong, paluyohan Niya kini. Matinuuron Siya kanato, walay mawala Kaniya ni usa kanato, apan pagabanhawon Niya kita sa kaulahiang adlaw. Nalipay ako nga nagapahulay diha sa Iyang pagkamatinuuron. Mga Taga-Filipos 1:6, "Nga nagasalig niining butanga gayud, nga Siya Nga nagsugod og maayong buhat diha kaninyo magahingpit niana hangtud sa Adlaw ni Jesus Cristo." "Siya mao ang Tinuod nga Saksi." Karon kini nga pulong nga, tinuod, mao ra nga pulong nga atong nakita diha sa Pinadayag 3:7. Inyong mahinumduman nga wala kini nagakahulogan nga "tinuod" ingon nga bali sa "mini." Aduna kini og mas halapad, mas lawum ang kahulogan halos. Nagapahayag kini og hingpit nga pagkatuman ingon nga lahi kay sa parsiyal nga pagkatuman. Karon balik sa Kapanahonang Filadelfia, ang pag-abot sa Ginoo haduol na. Daw sa unsa ka daku nga gugma ang gipakita niadto nga kapanahonan alang Kaniya. Ginapahinumdum niini kanako kadtong matahum nga mga pulong sa I Pedro 1:8, "Bisan tuod wala kamo makakita Kaniya, kamo nagahigugma Kaniya; ug bisan pa, nga karon dili kamo makakita Kaniya, kamo nagasalig Kaniya, og nagakalipay sa labihan gayud nianang dili ikaasoy'ng kalipay ug puno sa himaya." Uban kanila nagakalipay usab kita. Wala pa nato Siya nakita, pero nabati nato Siya. Mahibaloan nato Siya sa karon ingon sa mahimong maabot kutob sa masarangan sa atong mga igbabati. Apan usa ka adlaw mamahimo na kini nga nawong sa nawong. Para kana sa niini nga kapanahonan. Moabot Siya sa katapusan sa niining kapanahonan. Ang parsiyal nga pagkatuman mamahimo PAGKATUMAN, KUMPLETO NA NGA PAGKATUMAN. Aleluya! Madugay na kitang nagalantaw pinaagi og usa ka hanap nga salamin, pero dili magdugay mamahimo na kini nga nawong sa nawong. Dugay na kitang nagaadto-adto gikan sa himaya ngadto sa himaya, apan dili magdugay mamahimong anaa na kini mismo sa himaya; ug diha sa IYANG HIMAYA MAGASIDLAK KITA. MAHISAMA KITA KANIYA, MAKAHIBULONG NGA SAMA KANIYA, KANG JESUS NGA ATONG DIOS NGA MANLULUWAS! Dili ba pagkamaanindot niana? Nangatugob kita diha Kaniya. Matuod kana. Dili Siya mamakak kanato bahin niana. Apan usa ka adlaw kita pagaalid-an diha sa mga atomo. Pagasul-oban kita sa pagkawalay-kamatayon. Pagalamoyon kitang tanan ngadto sa kinabuhi. Kung ingon niana MAKAB-OT NA NATO ANG PAGKATUMAN. nang HINGPIT NGA "Siya ang Kasaligan ug ang Tinuod nga Saksi." Karon mahunahuna nato kanang pulong nga, "saksi." Bueno, kana nga pulong mao'y kon diin nato gikuha ang pulong 'martir'. Nagahisgot ang Biblia mahitungod kang nga 393
394 USA KA PAGPADAYAG SA PITO KA MGA KAPANAHONAN SA IGLESIA Esteban ug ni Antipas ug ang uban pa ingon nga mga martir. Sila kaniadto mga martir; mga saksi usab sila. Si Jesus usa ka kasaligan nga martir. Ang Espiritu Santo mao'y saksi niana. Nagapamatuod niana ang Espiritu. Gidumtan sa kalibutan si Jesus. Gipatay Siya niini. Apan gihigugma Siya sa Dios ug miadto Siya sa Amahan. Ang kapanghimatuuran nga miadto Siya sa Amahan mao nga mianhi ang Espiritu Santo. Kung wala pa si Jesus nadawat sa Amahan, wala unta mianhi ang Espiritu. Basaha kini diha sa Juan 16:7-11, "Ngani suginlan Ko kamo sa tinuod; nga maayo alang kaninyo nga mopahawa Ako: kay kon dili Ako mopahawa, ang Manlalaban dili moanha kaninyo; apan kon mopahawa Ako, Siya Akong ipadala kaninyo. Ug inig- abot na Niya, Iyang pailhon ang kalibutan mahitungod sa sala, ug sa pagkamatarung, ug sa paghukom: mahitungod sa sala, kay sila wala man motoo Kanako: mahitungod sa pagkamatarung, kay Ako moadto man sa Amahan, ug dili na kamo makakita Kanako; ug mahitungod sa paghukom, kay ang prinsipe niining kalibutan gihukman na man." Ang presensiya sa Balaang Espiritu dinhi niining kalibutan imbis nga si Jesus ang ania dinhi, nagapamatuod nga matarung si Jesus ug Siya miadto gayud sa Amahan. Apan nagasulti usab kini diha sa Juan 14:18, "Dili Ko kamo pagabiyaan NGA DAW MGA ILO: magabalik Ako kaninyo." Gipadala Niya ang Manlalaban. Siya MAO ANG MANLALABAN. Mibalik Siya pinaagi sa Espiritu diha sa matuod nga iglesia. Siya mao ang kasaligan ug ang matuod nga SAKSI diha sa taliwala sa iglesia. Apan usa ka adlaw magabalik Siya pag- usab diha sa unod. Pagapamatud-an Niya nianang higayona kung Kinsa gayud ang bugtong nga makagagahum, - kini mao Siya, si Jesus Cristo ang Ginoo sa Himaya. Ang Kasaligan ug Tinuod nga Saksi, ang Magbubuhat ug ang Tig-amuma, ang Hingpit nga Pagkatuman, ang Amen sa Dios. Oh, daw sa unsa ko Siya gihigugma, daw sa unsa ko Siya nga ginasimba, si Jesus ang Anak sa Dios. Gusto kong humanon ang akong mga panghunahuna mahitungod niini nga bahin sa pagpangamusta pinaagi niini nga mga pulong diha sa II Mga Taga-Corinto 1:18-22. "Maingon nga ang Dios kasaligan, ang among pulong nganha kaninyo dili ang oo ug ang dili. Kay ang Anak sa Dios, si Jesus Cristo, Nga kaninyo giwali namo, ni Silvano ug ni Timoteo ug nako, dili mao ang oo ug ang dili, apan Kaniya mao ang oo. Kay ang tanang mga saad sa Dios diha Kaniya amo ang oo, busa pinaagi usab Kaniya ang Amen, ngadto sa himaya sa Dios pinaagi kanato. Ug Ang nagapalig-on kanamo uban kaninyo diha kang Cristo, ug ang nagdihog kanamo, mao ang Dios; Siya mao usab ang nagselyo kanamo, ug naghatag sa Iyang Espiritu ingon nga patinga sa sulod sa among mga kasingkasing."
ANG KAPANAHONAN SA IGLESIANG LAODICEA "Ang Sinugdanan sa mga Binuhat sa Dios." Mao kana kung Kinsa ang ginaingon ni Jesus nga mao Siya. Apan kana nga mga pulong wala'y eksaktong nagapasabot sama sa kung unsa ang pagdungog nato niini. Ang pagdawat sa mga niini sa kung unsa ang padungog niini mao ang nagpahisabot sa pipila ka mga tawo (sa pagkatinuod daghang mga tawo) sa ideya nga si Jesus mao ang unang binuhat sa Dios, nga ginahimo Siya nga mas ubos sa PagkaDios. Dayon kining unang binuhat mao ang nagbuhat sa tanang uban pa sa tibuok kalibutan ug kung unsa man ang sulod niini. Pero dili kana husto. Nakahibalo kamo nga wala kana nagasubay sa tanang uban pa nga bahin sa Biblia. Ang mga pulong mao'y, "Siya mao ang TIGPASUGOD o ANG MAG-UUGMAD sa mga binuhat sa Dios." Karon nakahibalo kita nga si Jesus sigurado Dios, ang mismo nga Dios. Siya mao ang Magbubuhat. Juan 1:3, "Ang tanang mga butang nangahimo pinaagi Kaniya; ug niadtong mga nangahimo na walay bisan usa nga nahimo nga dili pinaagi Kaniya." Siya kining Usa Nga giingon, diha sa Genesis 1:1, "Sa sinugdan gibuhat sa Dios ang mga langit ug ang yuta." Ginaingon usab kini diha sa Exodo 20:11, "Kay sa unom ka adlaw gibuhat sa Ginoo ang langit ug ang yuta, ang dagat, ug ang tanan nga anaa niini, ug mipahulay sa ikapito ka adlaw." Kita n'yo, wala gayu'y pagduhaduha nga Siya mao ang Magbubuhat. Siya mao ang Magbubuhat sa HUMAN NA NGA PISIKAL NGA MGA BINUHAT. Sigurado nga makita na nato kung unsa ang kahulogan sa niini nga mga pulong karon. Ang pagkaaduna og uban pa nga paghubad niini magkahulogan nga nagbuhat ang Dios og Dios. Unsaon man pagkahimo nga gibuhat ang Dios sa dihang Siya, Mismo, mao man ang Magbubuhat? Apan anaa Siya karon nagatindog sa taliwala sa Iglesia. Samtang nga nagatindog Siya diha nga nagapadayag kung Kinsa Siya sa niining ulahing kapanahonan, ginatawag Niya ang Iyang Kaugalingon nga "Mag-uugmad sa mga binuhat sa Dios." Kini USA NA USAB NGA PAGLALANG. Adunay kahilambigitan kini sa iglesia. Usa kini ka espesyal nga paghatag og katungdanan sa Iyang Kaugalingon. Siya mao ang MAGBUBUHAT niana nga iglesia. Ang langitnong Pamanhonon gilalang ang kaugalingon Niya nga pangasaw- onon. Maingon nga Espiritu sa Dios, mikanaug Siya ug giumol sulod sa ulay nga si Maria ang mga selula nga gikan niini matawo ang Iyang lawas. Gusto kong isulti kana pag- usab. Gibuhat Niya ang mao mismong mga selula sulod sa tagoangkan ni Maria para niana nga lawas. Dili kadto igo para sa Balaang Espiritu nga hatagan lang og kinabuhi ang usa ka itlog nga gikan kang Maria. Nahimo unta kadto nga tawong makasasala nga nagbunga og usa ka lawas. Wala unta kadto nagbunga sa "Ulahi nga Adan." Ang giingon kaniadto 395
396 USA KA PAGPADAYAG SA PITO KA MGA KAPANAHONAN SA IGLESIA mahitungod Kaniya, "Ania karon, usa ka lawas Kanako ang Imong (ang Amahan) giandam." Ang Dios (dili si Maria) ang mao'y nag-andam niana nga lawas. Si Maria ang mao'y tawhanong incubator ug gimabdos kadto nga Balaang Bata ug gipanganak Siya. Usa kadto ka Dios-nga-tawo. Siya ang Anak sa Dios. Siya'y gikan sa BAG-O nga paglalang. Ang tawo ug ang Dios nagkatagbo ug nahimong usa; Siya mao ang nahauna sa niini nga bag-ong kaliwat. Siya mao ang ulo sa niini nga kaliwat. Mga Taga-Colosas 1:18, "Ug Siya mao ang ulo sa lawas, nga mao ang iglesia: Siya mao ang sinugdan, ang panganay nga gikan sa mga nangamatay; aron nga diha sa tanang mga butang Siya mahimong kinalabwan sa tanan." II Mga Taga-Corinto 5:17, "Busa kon ang tawo anaa kang Cristo, siya bag-o nang binuhat: ang daang mga butang nagpangagi na; tan-awa, ang bag-ong mga butang nahiabot na." Dinha mo makita nga bisan pa kon ang tawo naggikan sa DAAN NGA MATANG o pagkabuhat, karon sa PAGKAHIUSA NIYA KANG CRISTO, nahimo siya nga BAG- ONG BINUHAT sa Dios. Mga Taga-Efeso 2:10, "Kay kita Iyang mga binuhat, HINIMO DIHA KANG CRISTO JESUS alang sa mga maayong binuhatan." Mga Taga-Efeso 4:24, "Ug isul-ob ninyo ang BAG-ONG PAGKATAWO, nga sa tinuod nga pagkamatarung ug pagkabalaan gibuhat sama sa dagway sa Dios." Kining Bag-o nga Paglalang dili mao kadtong daan nga paglalang nga gibag-o lang, o dili kini mahimong tawgon nga bag-ong paglalang. Eksaktong mao gyud kini kung unsa ang giingon niini bahin niining, "BAG-ONG PAGLALANG." Usa pa gyud kini nga paglalang, nga lahi kay sa kadtong daan na. Wala na Siya diha nagapakigtigayon sa mga pamaagi sa unod. Nga ingon niana Siya nagpakigtigayon kaniadto sa Israel. Gipili Niya si Abraham, ug gikan sa bunga ni Abraham nga pinaagi sa diosnong kaliwat ni Isaac. Apan karon gikan sa matag pamilya, banay ug nasud nagtuyo Siya og usa ka bag-ong paglalang. Siya mao ang una niana nga paglalang. Siya ang Dios nga gilalang sa porma sa tawo. Karon pinaagi sa Iyang Espiritu nagalalang Siya og daghang mga Anak ngadto sa Iyang Kaugalingon. Ang magbubuhat nga Dios, nga nagalalang sa Iyang Kaugalingon ingon nga kabahin sa Iyang mga binuhat. Kini ang matuod nga kapadayagan sa Dios. Kini mao ang Iyang katuyoan. Kini nga katuyoan naporma pinaagi og pagpili. Mao kana kon ngano nga makalantaw Siya hangtud sa kaulahiang kapanahonan kon diin nga matapos na ang tanan ug makita ang Kaugalingon Niya nga anaa sa gihapon sa taliwala sa iglesia, ingon nga mag-uugmad sa niining Bag-o nga Paglalang sa Dios. Ang Iyang Labing-Hataas nga gahum ang mao'y nagpatuman niini. Pinaagi sa kaugalingon Niyang pagmando Iyang gipili ang mga miyembro sa niining Bag-o nga Paglalang. Iya silang gipili-nga-daan aron mahimong mga anak nga sinagop sumala sa tuyo sa Iyang kabubut-on.
ANG KAPANAHONAN SA IGLESIANG LAODICEA Tungod sa Iyang pagkasayod-sa-tanan ug pagkalabing- gamhanan Iya kining gipahituman. Sa unsa pa man nga paagi nga mahibaloan Niya nga magatindog Siya diha sa taliwala sa iglesia nga nagadawat og kahimayaan gikan sa Iyang mga kaigsoonan kung wala Niya kini gisigurado? Nasayod Siya sa tanang mga butang, ug gipahigayon Niya ang tanang mga butang sumala sa nahibaloan Niya aron nga ang Iyang katuyoan ug kahimut-an mapatuman. Mga Taga-Efeso 1:11, "Pinaagi Kaniya usab kita nahimong panulondon, sa gipili kitang daan sumala sa katuyoan Sa nagpalihok sa tanang mga butang sumala sa laraw sa Iyang pagbuot." Alleluyah! Dili ba kamo nalipay nga kamo anaa Kaniya! ANG MENSAHE NGADTO SA KAPANAHONANG LAODICEA Pinadayag 3:15-19, "Nasayod Ako sa imong mga buhat, nga ikaw dili mabugnaw ug dili usab mainit: kon mabugnaw ka pa unta o mainit. Ug kay ikaw dagaang man lamang, ug dili mabugnaw ug dili usab mainit, isuka Ko ikaw gikan sa Akong baba. Kay nagaingon ka, Ako dato, ako mauswagon, ug walay nakulang kanako; sa walay pagpanghibalo nga ikaw alaut, makalolooy, ug kabus, ug buta, ug hubo: Busa tambagan Ko ikaw nga gikan Kanako magpalit ka'g bulawan nga inulay sa kalayo, aron madato ka; ug mga maputing bisti, nga imong ikasul-ob, aron dili magdayag ang pagkamakauulaw sa imong pagkahubo; ug tambal nga ikapadapat sa imong mga mata, aron ikaw makakita. Ang kapid-an nga Akong gihigugma, Akong ginabadlong ug ginapanton: busa kinahanglan magmakugi ka, ug maghinulsol." Sa diha nga dungan nato kini nga gibasa nakasigurado akong nahimatikdan ninyo nga wala gayu'y nasulti ang Espiritu ni usa ka maayong butang mahitungod niini nga kapanahonan. Nagahimo Siya og duha ka pagdimanda ug nagapahamtang Siya og silot diha kanila. (1) Pinadayag 3:15-16, "Nasayod Ako sa imong mga buhat, nga ikaw dili mabugnaw ug dili usab mainit: kon mabugnaw ka pa unta o mainit. Ug kay ikaw dagaang man lamang, ug dili mabugnaw ug dili usab mainit, isuka Ko ikaw gikan sa Akong baba." Ato kini tan-awon og maayo. Nagaingon kini nga dagaang kining pundok sa kapanahonan sa iglesiang Laodicea. Ang pagkadagaang niini nagkinahanglan og silot gikan sa Dios. Kini nga silot mao nga igasuka sila gikan sa Iyang baba. Dinhi kita kon diin dili nato gusto nga mahisalaag sama sa pagkahisalaag sa daghang mga tawo. Binurong nga nagaingon sila nga mahimo kamo nga basta na lang isuka sa Dios gikan 397
398 USA KA PAGPADAYAG SA PITO KA MGA KAPANAHONAN SA IGLESIA sa Iyang baba ug kana nagapamatuod kono nga wala og ingon niana nga kamatuoran ngadto sa doktrina mahitungod sa pagpadayon sa mga Balaan. Gusto kong itul-id ang inyong mga panghunahuna karon mismo. Wala kini ginahatag nga bersekulo para sa usa ka tawo. Ginahatag kini para sa iglesia. Nagapakigsulti Siya ngadto sa iglesia. Dugang pa, kung inyo lang hinumdumon ang Pulong diha sa inyong hunahuna mahinumduman ninyo nga wala bisan asa man nga nagasulti kini nga anaa kita sa sulod sa BABA sa Dios. Kita'y mga gikulit na diha sa Iyang mga palad. Kita'y mga kinugos Niya diha sa Iyang sabakan. Didto pa sa kaniadtong wala-masayri nga mga kapanahonan nga sa wala pa nagkaaduna og panahon atua na kita didto sa Iyang hunahuna. Anaa kita sulod sa Iyang toril, ug diha sa Iyang mga sibsibanan, apan wala sukad diha sa Iyang baba. Apan unsa man gayud ang anaa diha sa baba sa Ginoo? Ang Pulong mao ang anaa diha sa Iyang baba. Mateo 4:4, "Apan kaniya mitubag Siya ug nag-ingon, Nahisulat na, Ang tawo mabuhi dili sa tinapay lamang, kondili sa matag Pulong nga nagagula sa baba sa Dios." Ang Pulong angay nga anaa diha sa atong mga baba, usab. Karon nahibalo kita nga ang iglesia mao ang Iyang lawas. Ania kini dinhi nga nagapuli sa Iyang lugar. Unsa ba ang maanaa sa baba sa iglesia? Ang PULONG. I Pedro 4:11, "Ang tawo nga magasulti, kinahanglan magasulti siya ingon sa sinultihan (Pulong) sa Dios." II Pedro 1:21, "Tungod kay wala ma'y propesiya nga miabot pinaagi sa kabubut-on sa tawo: hinonoa nanagpanulti ang mga balaang tawo sa Dios nga minandoan sa Espiritu Santo." Kung ingon-ana unsa ma'y problema sa niining mga tawo sa kaulahiang mga adlaw? NAPAHILAYO SILA GIKAN SA PULONG. DILI NA SILA MADASIGON MAHITUNGOD NIINI. SILA'Y DAGAANG NA MAHITUNGOD NIINI. Gusto ko nga pamatud-an kana mismo karon. Gibasi kono sa mga Baptist ang ilang mga kredo ug mga dogma sa Pulong ug dili mo sila matay-og. Nagaingon sila nga ang apostolikanhong mga adlaw sa mga milagro natapos na ug wala na'y Bautismo sa Espiritu Santo, pagkahuman nga mitoo ka. Ang mga Methodist nagaingon (basi kono sa Pulong) nga walay bautismo sa tubig (dili bautismo ang pagwisikwisik) ug nga ang pagpabalaan kono mao ang Bautismo sa Espiritu Santo. Ginapakamahinungdanon sa Church of Christ ang pagbautismo aron mabag-o ang kinabuhi ug sa tanang daghan nga mga kaso nanagtuslob silang uga nga mga makasasala ug ningkawas nga basâ nga mga makasasala. Pero bisan pa niana nagapamahayag sila nga basi kono sa Pulong ang ilang doktrina. Diretsohon mo ang linya ug adto ka sa mga Pentecostal. Anaa ba kanila ang Pulong? Testengi sila sa Pulong ug makita mo. Igabaligya nila ang Pulong para lang sa usa ka sensasyon halos sa matag higayon. Pagmakapakita
ANG KAPANAHONAN SA IGLESIANG LAODICEA ka og usa ka manipestasyon sama sa lana ug dugo ug pagsulti sa laing mga dila ug uban pa nga mga ilhanan, anaa man kini sa Pulong o wala, o husto ba kaha ang paghubad niini gikan sa Pulong, daghan gayud kanila ang mahaylo niini. Pero unsa na ang nahitabo sa Pulong? Gipadaplin ang Pulong, mao nga nagaingon ang Dios, "Pagabatokan Ko kamong tanan. Isuka Ko kamo gikan sa Akong baba. Kini na ang katapusan. Kay pito gikan sa pito ka mga kapanahonan, wala gyud Ako'y nakita kondili mga tawong mas nagahatag og bili sa kaugalingon nilang pulong kay sa Ako. Busa sa katapusan niining kapanahonan isuka Ko kamo gikan sa Akong baba. Tapos na kini tanan. Magasulti Ako sa husto. Oo, ania Ako sa taliwala sa Iglesia. Ang Amen sa Dios, ang kasaligan ug ang maminatud-on magapadayag sa Iyang Kaugalingon ug kini MAMAHIMONG PINAAGI SA AKONG PROPETA." Oh oo, ingon gayud niana. Pinadayag 10:7, "Ug sa mga adlaw sa tingog sa ikapito ka manulonda, sa diha nga siya buot magtingog, ang tinago sa Dios matuman na, sumala sa Iyang gipahibalo ngadto sa Iyang mga ulipon nga mga propeta." Mao na gyud kana. Nagapadala Siya og usa ka gipamatud-an nga propeta. Nagapadala Siya og usa ka propeta mahuman ang halos duha ka libo ka tuig. Nagapadala Siya og usa ka tawo nga halayo gayud sa organisasyon, edukasyon, ug sa kalibutan sa relihiyon nga sama kang Juan nga Bautista ug Elias sa kaniadtong panahon, nga magapaminaw lamang sa Dios ug magkaaduna siya og "mao kini ang ginaingon sa Ginoo" ug magapamulong para sa Dios. Siya ang mamahimong tigpamâbâ sa Dios ug SIYA, SUMALA SA GIPAHAYAG KINI DIHA SA MALAQUIAS 4:6, PABALIKON NIYA ANG KASINGKASING SA MGA BATA NGADTO SA MGA AMAHAN. Ang mga pinili sa ulahing adlaw iyang pabalikon ug magapaminaw sila sa usa ka gipamatud-an nga propetang nagahatag og eksaktong kamatuoran sama sa panahon kaniadto ni Pablo. Iyang ibalik ang kamatuoran sama sa aduna sila niini kaniadto. Ug kadtong mga pinili nga kauban niya nianang panahona mamahimong mao gayud ang tinuod nga magapadayag sa Ginoo ug mamahimong Iyang Lawas ug ang mamahimong Iyang tingog ug ang magapamuhat sa Iyang mga buhat. Alleluya! Makita ba ninyo kini? Usa ka makadiyut nga pagpamalandong sa kasaysayan sa iglesia ang magapamatuod kung unsa ka tukma kini nga panghunahuna. Sa kaniadtong Mangiub Nga Mga Kapanahonan halos bug-os nga nawala sa mga tawo ang Pulong. Apan gipadala sa Dios si Luther nga dala ang PULONG. Ang mga Lutheran kaniadto nagsulti para sa Dios niadtong panahona. Apan nag-organisa sila, ug nawala na usab ang putli nga Pulong tungod nga nagapaling ang organisasyon paingon sa dogma ug mga kredo, ug dili ngadto 399
400 USA KA PAGPADAYAG SA PITO KA MGA KAPANAHONAN SA IGLESIA sa lunsay nga Pulong. Dili na sila kaniadto mahimong magsulti para sa Dios. Dayon gipadala sa Dios si Wesley, ug siya mao ang tingog nga dala ang Pulong sa iyang adlaw. Ang mga tawo nga ningdawat sa iyang kapadayagan gikan sa Dios ang nahimo nga buhing mga sinulat nga ginabasa ug nailhan sa tanang mga tawo para sa ilang henerasyon. Sa diha nga napakyas ang mga Methodist, nagpatungha ang Dios og uban pa ug mao nga nagpadayon kini sa tanang mga katuigan hangtud nga sa niining ulahing adlaw aduna na usab og usa pa ka katawhan sa kayutaan, nga nailalum sa ilang mensahero mao'y mamahimo nga pangkaulahiang tingog ngadto sa kaulahiang kapanahonan. Oo sir. Ang iglesia dili na mao ang "tigpamâbâ" sa Dios. Kini na ang kaugalingon niining tigpamâbâ. Busa ginasumbalikan siya sa Dios. Pakaulawan siya sa Dios pinaagi sa propeta ug sa pangasaw-on, kay maanaa man diha sa pangasaw-on ang tingog sa Dios. Oo mao gyud, kay ginaingon kini diha sa ulahi nga kapitulo sa Pinadayag bersekulo 17, "Ang Espiritu ug ang pangasaw-onon nagaingon, Umari ka." Ang kalibutan sa makausa pa makapaminaw na pag-usab diretso gikan sa Dios sama kaniadto sa Pentecostes; pero siyempre kanang Pangasaw-onon nga Pulong igasalikway sama kaniadto sa unang kapanahonan. Karon misinggit ulahing kapanahonan, "Aduna ka og Pulong. Aduna kanimo ang mas daghang mga Biblia kay sa sukad kaniadto, apan wala ka'y ginabuhat og bisan unsa man lang mahitungod sa Pulong gawas sa pagbahinbahin ug pagpikaspikas Niini, nga ginakuha kung unsa ang gusto mo ug wala ginaapil kadtong mga dili mo gusto. Wala ka'y kaikag nga IKINABUHI Kini, kondili ang debatihan Kini. Mas gustohon Ko pa nga mabugnaw ka o mainit man. Kung mabugnaw ka ug gisalikway mo Kini, maagwanta Ko kana. Kung ikaw mainit gayud nga mahibaloan mong kamatuoran Kini ug ikinabuhi Kini, dayegon Ko ikaw tungod niana. Apan sa dihang ginadawat mo ang Akong Pulong ug nga wala Kini tahura, Ako diha sa pagbalus kinahanglan nga balibaran ang pag-ila kanimo. Isuka Ko ikaw tungod kay ginapaluod mo Ako kanimo." Siya ngadto niining Karon ang si kinsa man nakahibalo nga dagaang kini nga tubig ang mao'y nagapa-kasukaon kanimo. Kung nagkinahanglan ka og usa ka igpasuka, dagaang nga tubig ang halos pinakamaayong butang nga imnon. Usa ka dagaang nga iglesia ang nagpasukaon sa Dios ug nagpahayag Siyang Iya kini nga isuka. Nagpahinumdum kini kanato kung unsa ang Iyang gibati sa wala pa ang paglunop, dili ba? Oh, gustohon pa sa Dios nga ang iglesia mabugnaw o mainit man. Ang pinakamaayo gayud sa tanan, siya'y
ANG KAPANAHONAN SA IGLESIANG LAODICEA madilaabon (mainit). Apan dili siya ingon niana. Ang silot gipahamtang na. Dili na siya ang mao'y tingog sa Dios ngadto sa kalibutan. Padayon niyang angkonon nga siya gayud, apan ang Dios nagasulti nga dili na. Oh, aduna sa gihapon ang Dios og usa ka tingog para sa mga tawo sa kalibutan, sama nga naghatag Siya og usa ka tingog ngadto sa pangasaw-onon. Kana nga tingog anaa diha sa pangasaw-onon sama sa atong giingon na ug pagahisgotan nato ang dugang pa niana taudtaod. (2) Pinadayag 3:17-18, "Kay nagaingon ka, Ako dato, ug ako mauswagon, ug walay nakulang kanako; sa walay pagpanghibalo nga ikaw alaut, ug makalolooy, ug kabus, ug buta, ug hubo: busa tambagan Ko ikaw nga gikan Kanako magpalit ka'g bulawan nga inulay sa kalayo, aron madato ka; ug mga maputing bisti, nga imong ikasul-ob, aron dili magdayag ang pagkamakauulaw sa imong pagkahubo; ug tambal nga ikapadapat sa imong mga mata, aron ikaw makakita." Karon tan-awa ang unang mga pulong sa niini nga bersekulo, "kay nagaingon ka." Kita n'yo, sila'y nagasulti. Nagapakigsulti sila ingon nga tigpamâbâ sa Dios. Eksaktong ginapamatud-an niini kung unsa ang gisulti ko nga kahulogan sa bersekulo 16-17. Apan bisan pa man nga gisulti nila kini, wala kana nagapahusto niini. Nagaingon ang Iglesiang Katoliko nga siya'y nagapakigsulti para sa Dios, sa pag- ingon nga siya mao ang siguradong tingog sa Ginoo. Daw sa unsa nga ang mga tawo mamahimong pagkadautan kaayo sa espirituhanon nga mao'y labaw pa sa nahibaloan ko, apan sila'y nagapamunga sumala lang sa binhi nga anaa kanila, ug nasayod kita kung asa kana nga binhi gikan, dili ba? iglesiang Laodicea nagaingon, "Ako dato, ug Ang mauswagon, ug walay nakulang kanako." Mao kana ang iyang tan-aw sa iyang kaugalingon. Gitan-aw niya ang iyang kaugalingon ug mao kana ang iyang nakita. Ingon niya, "Ako dato," nga nagakahulogan nga adunahan siya sa mga butang nga iya sa niining kalibutan. Nagapanghambog siya diha sa atubangan sa Santiago 2:5-7, "Paminaw kamo, hinigugma ko nga mga igsoon, Dili ba gipili man sa Dios ang mga kabus dinhi sa kalibutan aron mahimong dato sa pagtoo, ug mga manununod sa gingharian nga Iyang gisaad kanila nga nagahigugma Kaniya? Apan ang kabus inyo na hinoon nga gipakaulawan. Dili ba ang mga dato mao man ang nagadaugdaug kaninyo, ug nagataral kaninyo ngadto sa mga hukmanan? Dili ba sila mao man ang nagapasipala nianang madungganong Ngalan nga gingalan kaninyo?" Karon WALA ako nagapasumbingay nga ang usa ka dato nga tawo dili na mamahimong Espirituhanon, apan nasayod kitang tanan 401
402 USA KA PAGPADAYAG SA PITO KA MGA KAPANAHONAN SA IGLESIA nga ang Pulong nagaingon nga diyutay lang gayud ang ingon niana. Ang mga kabus ang mao'y kinadaghanan diha sa lawas sa matuod nga iglesia. Karon kung ingon-ana, kung puno ang iglesia og bahandi, usa lamang ka butang ang nasayran nato; nahisulat na ang "Ichabod" diha sa iyang mga pultahan! Dili ninyo mahimong ilimod kana, kay kana mao ang Pulong. Kung paghisgotan lang ang bahandi sa iglesia - aba wala gayud sukad nagkaaduna og ingon niana nga pagpasundayag sa bahandi. Gipadaghan ang matahum nga mga santuwaryo ngadto sa pagkadaghan nga wala pa nahitabo kaniadto. Nakig-indigay sa usa'g usa ang nagkalainlaing mga pundok aron makita kung kinsa ang makatukod sa pinakadaku ug sa pinakamatahum. Ug nanagtukod sila og mga sentro sa edukasyon nga nagkantidad sa dili-mabanabana kung pila ka minilyon, ug kadto nga mga bilding gigamit lamang sa usa ka oras o duha sa usa ka semana. Karon dili pa kini ingon niana ka grabe nga butang, apan nagadahum sila nga kining gamay nga panahon nga gamiton sa mga bata diha sa maong planta sa edukasyon ang mopuli sa mga oras sa pagtudlo kanila nga angay unta ginahimo sulod sa panimalay. Gibubo ang kuwarta ngadto sa iglesia hangtud nga ang nagkalainlaing mga denominasyon nakapanag-iya na og mga stocks ug mga bonds, mga pabrika, mga atabay'ng petrolyo, ug mga kompaniya sa paniguro. Nagbubo sila og kuwarta ngadto sa mga pundo pang-kaayohan ug pang-retiro. Karon daw sa maayo kini, apan nahimo kini nga lit-ag ngadto sa mga ministro, tungod kay sa diha nga modesisyon sila nga biyaan ang ilang grupo alang sa labaw pa nga kahayag o sa paghigugma sa Dios, mawala man sa ila ang ilang pensyon. Dili kini madawat sa kadaghanan ug magpabilin na lang gayud sa ilang mapugsanong mga grupo. Karon ayaw kalimti nga kini mao na ang ulahing kapanahonan. Nasayod kita nga kini mao na ang ulahing kapanahonan tungod kay ang Israel mibalik na sa Palestina. Kon nagatoo kita nga Siya moabot na gayud, kung ingon-ana aduna sa kung unsa nga sayup sa kadtong mga nagapangtukod og mga dinagku. Nagapahunahuna kini sa tawo nga kining mga tawhana nagaplano nga magpabilin dinhi hangtud- hangtud, o nga ang pag-abot ni Jesus modugay pa og ginatus ka mga tuig. Nasayod ba kamo nga ang relihiyon sa karon naila ingon nga daku nga negosyo? Usa kini ka bug-os nga kamatuoran nga nagapahimutang sila og mga tigdumala pangnegosyo sulod sa mga kaiglesiahan aron maatimanan ang panalapi. Kini ba ang gusto sa Dios? Dili ba ang Iyang Pulong nagatudlo kanato diha sa Libro sa Mga Buhat nga pito ka mga kalalaken-an nga puno sa Espiritu Santo ug pagtoo ang nanag-alagad sa
ANG KAPANAHONAN SA IGLESIANG LAODICEA Ginoo sa mga butang nga napahinungod sa panginabuhian? Sigurado nga makita ninyo kon ngano nga ang Dios nag-ingon, "Nagaingon KA nga ikaw dato; wala gayud Ako nag-ingon og ingon niana." Adunay mga programa sa radyo, mga programa sa telebisyon, ug daghan kaayong mga pagpanglimbasog sa iglesia nga nagkantidad og minilyon ug minilyon ka mga dolyares. Ang bahandi sige-sige nga ginabubo ngadto sa iglesia, nagadaghan pa ang mga miyembro dungan sa kuwarta, pero ang buluhaton wala na ginahimo sama sa paagi nga ginahimo kini kaniadto sa dihang wala pa'y kuwarta, apan ang mga kalalaken-an kaniadto misalig lamang sa kasarang nga gihatag kanila sa Espiritu Santo. Aduna na'y sinuholan nga mga magwawali, sinuholan nga mga kaabag, sinuholan nga mga ministro sa musika ug sa edukasyon, sinuholan nga choir, sinuholan nga mga tinugyanan, may mga programa, ug mga lingawlingaw - ang tanan niini mikabat og dagkung mga kantidad, apan bisan pa nianang tanan, nagakakunhod ang gahum. Oo, dato ang iglesia, apan ang gahum wala na dinha. Nagalihok ang Dios pinaagi sa Iyang Espiritu, dili pinaagi sa gidaghanon sa kuwarta o sa talento nga anaa sa iglesia. Karon gusto kong ipakita kaninyo kung unsa ka nahimong dautan kaayo kining sugyot sa kuwarta. Ang mga kaiglesiahan nanagsangyaw gayud aron makakuha og mga miyembro, ilabina sa mga adunahan. Bisa'g asa na nga dapit adunay panawagan nga himoon ang relihiyon nga labing madanihon ug makapaikag nga ang mga adunahan ug mga edukado ug ang tanan nga adunay kalibutanong kadungganan managsulod ug mamahimong aktibo diha sa iglesia. Dili ba nila masabtan nga kung ang pagkabahandianon mao ang sukaranan sa pagka-espirituhanon, kung ingon-ana ang kalibutan aduna na'y Dios, aduna na kaniya ang tanan nga gikan sa Dios, ug ang iglesia wala gayud og bisan unsa niini? ka, nga nagakahulogan kini "Aduna ako Espirituhanon nga mga bahandi." Mora kini og sa milenyum nga may mga dalan nga bulawan ug presensiya sa Dios. Apan ingon niini ba gyud kaha kana. Tinuod ba gayud nga adunahan ang iglesia sa Espirituhanon nga mga butang sa Dios? Atong susihon ang panghambog sa niining Laodicea sa Ikabaynte Ka Gatusan Ka Tuig basi sa kahayag sa Pulong. Kung ang iglesia tinuod gayud nga adunahan sa Espiritu, mabati ang impluwensiya niini diha sa pangkatilingban nga pagpanginabuhi. Apan eksaktong unsa ba nga matang sa pagkinabuhi ang gikinabuhi sa niining gitawag kono nga mga espirituhanon ug ma-impluwensiyahanon nga mga tawo "Nagaingon ako mauswagon." Literal 403
404 USA KA PAGPADAYAG SA PITO KA MGA KAPANAHONAN SA IGLESIA sa komunidad? Didto sa kadaplinan'g mga barangay, didto sa maayo kaayong klase nga mga distrito, didto ang daghang mga pagbaylohanay og asawa, pagpangbaligya og dungog sa mga babaye, ug pundok sa mga batan-on nga basta na lang manambong og mga party, nga ginatunaan og grabe nga kapildihan diha sa pagkadaot sa mga kabtangan. Miabot sa pinakahataas nga hut-ong niini ang imoralidad diha sa walay-pili nga mga pagpakighilawas, pagka-adik sa droga, mga pagsugal, mga pagpangawat, ug tanan na nga matang sa kadautan. Ug ang maong iglesia padayon nga nagapahayag kung unsa ka maayo kini nga henerasyon, kung unsa ka puno ang mga kasimbahanan ug kung unsa ka dali-maagak bisan ang mga lumad didto sa mga lugar sa pagmisyon. Gitugyan na sa iglesia ang mga tawo ngadto sa mga doktor, ilabina sa mga psychiatrist. Kon daw sa unsa kini magsulti-sulti mahitungod sa kung unsa siya ka dato sa Espirituhanon ang labaw sa nahibaloan ko. Dili kini matuod. Wala gyud sila og bisan unsa man niana ug wala nakahibalo niini. Pagtan-aw og maayo sa inyong palibot. Susiha ang mga tawo sa dihang nagaagi sila. Sa daghan nga makita n'yo, mapili ba ninyo kadtong mga aduna og panagway sa pagka- Cristohanon? Tan-awa kung unsa sila magbisti, tan-awa kung unsa sila manglihok, paminawa kung unsa ang ilang ginasulti, tan-awa kung asa sila padulong. Sigurado aduna gyud unta og unsa man nga tinuod nga ebidensiya sa bag-ong pagkatawo sa tanan niadtong nakita nato nga miagi. Apan gamay ra gyud. Pero bisan pa niana ang mga kasimbahanang pundamental sa karon nagasulti kanato nga aduna sila'y minilyon nga naluwas ug mga puno pa gani kono sa Espiritu. Puno sa Espiritu? Mahimo ba ninyong tawgon ang mga babayeng nagalakaw-lakaw nga kulong og pugdol ang buhok, naka- short ug naka-karsones, nagsul-ob og bisti nga makita ang likod ug mubo, naka mik-ap og todo sama kang Jezabel? Kung sila nadayandayanan pa og mga pagpamisti nga maugdang nga mahiangay sa Cristohanon nga mga babaye, dili ko gusto hunahunaon sama sa unsa kaha kung kinahanglan kong makasaksi og pagkawalay-kaligdong. Karon nahibalo ako nga dili ang mga kababayen-an ang nagapasugod og urog. Ang Hollywood ang nagabuhat niana. Apan paminaw, mga gining, nagabaligya pa man sila og mga tela ug mga makina'ng igpanahi. Dili ninyo kinahanglan mopalit kung unsa ang anaa sa mga baligyaan ug dayon gamiton kana nga pasumangil. Usa kini ka hilabihan ka seryoso nga butang ang akong pagahisgotan. Wala ba ninyo nabasa sa Kasulatan nga kung ang usa ka lalaki motan- aw sa usa ka babaye ug may kaibog kaniya sulod sa iyang kasingkasing, nakapanapaw na siya uban kaniya diha sa iyang kasingkasing? Ug pananglitan magbisti ka og ingon niana
ANG KAPANAHONAN SA IGLESIANG LAODICEA aron mahimong hinungdan nga maingon niana? Nagapahimo kana kanimo nga iyang kakuyog sa kasal-anan, bisan pa nga ikaw wala gayud nahibalo niini, maingon nga usa ikaw ka matuod nga birhen nga wala og ingon niana nga pagpangibog. Pero bisan pa niana may tulubagon ka sa Dios ug ikaw pagahukman. Karon nasayod ako mga gining nga wala ninyo nagustohi kini nga matang sa pagwali, apan igsoon, sayup gayud kamo sa inyong ginabuhat. Ang Biblia nagadumili kaninyo sa pagputol sa inyong buhok. Gihatag kini sa Dios ingon nga usa ka igpapandong. Naghatag Siya kaninyo og sugo nga ipataas kini. Kini ang inyong himaya. Sa diha nga giputol ninyo ang inyong buhok nagpakita kini nga inyong gibiyaan ang pagkapangulo sa inyong bana diha kaninyo. Mihawa ka nga sama kaniadto ni Eva ug nagkinaugalingon ka. Naangkon ninyo ang katungod sa pagbotar. Giilog ninyo ang trabaho nga iya sa mga lalaki. Patipas nga gibiyaan ninyo ang kinaiyahan ingon nga mga babaye. Angay kamong maghinulsol ug magbalik sa Dios. Ug kung ang tanan niini dili pa ingon ka dautan, halos kadaghanan kaninyo nagdahum nga mahimo ninyong ilogon ang mga pulpito ug ang mga katungdanan sa iglesia nga gitagana sa Dios alang sa mga kalalaken-an ug sa mga kalalaken-an lamang. Oh, nahisgotan ko ang usa ka makapasakit nga bahin dili ba? Bueno, pakitai ko og usa ka bahin sa Biblia nga ang Dios adunay giordenahan nga babaye aron magwali o magbuot sa lalaki, ug mangayo ako'g pasaylo sa kung unsay akong giingon. Dili ninyo makita nga ako nasayup. Husto ako, tungod kay ako nagabarug diha sa Pulong ug anaa sa Pulong. Kung dato gyud kamo diha sa Espiritu masayran unta ninyo nga kana matuod. Wala'y uban pa nga matuod gawas sa Pulong. Si Pablo nag-ingon, "Dili ako motugot nga ang babaye magpanudlo o magbuot sa mga lalaki." Dili kamo mahimo nga magkaaduna og bahin diha sa lima-ka-pilo nga ministerio sa Mga Taga-Efeso 4 ug nga dili magbuot sa mga kalalaken-an. Igsoong babaye, mas maayo pa og maminaw nianang Pulonga. Dili kini ang Espiritu sa Dios nga makita diha sa usa ka kinabuhi nga puno-sa-Espiritu ang nagsulti kanimo nga magwali tungod kay ang Espiritu ug ang Pulong USA RA. Pareho ra nga butang ang ilang ginasulti. Adunay nasayup. Adunay nalimbongan. Pagmata sa dili pa kini ulahi. Gilimbongan kaniadto ni Satanas si Eva, ang imong inahan; ginalimbongan niya ang mga anak nga babaye niini karon. Hinaut nga tabangan kamo sa Dios. "Walay nakulang kanako." Karon kung aduna ma'y nagaingon, "Walay nakulang kanako," mahimo gayud nga nagaingon siya, "Aduna na ang tanan kanako," o mahimong nagaingon siya, "Wala na ako'y gikinahanglan pa maingon nga puno na ako karon." Mahimo ninyong ipahayag kini sa 405
406 USA KA PAGPADAYAG SA PITO KA MGA KAPANAHONAN SA IGLESIA unsa man nga paagi nga gusto ninyo, ug paingon kini tanan sa kamatuoran nga ang iglesia mahimut-anon na sa kaugalingon niini. Siya nakuntento na sa kung unsa ang anaa kaniya. Tingali nagadahum siya nga aduna na kini tanan kaniya o igo na. Ug eksaktong ingon niana ang makita nato sa karon. Unsa man nga denominasyon ang wala nagaangkon nga KINI aduna og kapadayagan ug gahum ug kamatuoran? Paminawi ang mga Baptist, ug aduna sila niini tanan. Paminawi ang mga Methodist, ug aduna sila niini tanan. Paminawi ang Church of Christ ug ang tanan sayup gawas kanila. Paminawa ang ginaingon sa mga Pentecostal ug aduna kanila ang kahupnganan sa kahupnganan. Karon nahibalo sila nga ako nagasulti og kamatuoran bahin kanila, kay wala ni usa sa ilang mga manual ang nagasulti og lahi. Giayo gyud nila pagkasulat niining tanan ug gibutang nila ang ilang mga ngalan dinhi ug gihuman kini. Ug wala na gayud ang Dios niini og bisan unsa man. Ug aduna kadtong mga dili na gayud gusto. Wala sila nagatoo sa mga pagpang-ayo ug ayaw na nila sa niini, bisan pa nga anaa kini diha sa Pulong. Aduna kadtong dili modawat sa Balaan nga Espiritu bisan kung ablihan man sa Dios ang kalangitan ug nagpakita kanila og usa ka ilhanan. Karon silang tanan nagaingon, ug nagapaninguhang pamatud-an nga anaa kini tanan kanila, o nga aduna na sila og igo na. Pero kana ba ang kamatuoran? Ikumpara ninyo kining iglesia sa ikabaynteng-gatusan-ka-tuig ngadto sa iglesia sa niadtong unang gatusan-ka-tuig. Sige. Buhata ninyo kana. Asa na ang gahum? Asa na ang gugma? Asa na kadtong gihinloan nga iglesia nga mibarug batok sa kasal-anan ug naglakaw nga may pagtoo paingon kang Jesus? Asa na ang panagkahiusa? Dili mo makita kini. Kung anaa na sa iglesia ang tanan nga gikinahanglan niini, nganong nagatuaw pa man sila kaniadto alang og dugang pa gikan sa Dios diha sa Basahon sa Mga Buhat nga daw sa wala sila og tanan niini, ug bisan pa gani nga aduna sila kaniadto og mas daghan kay sa aduna sila sa karon? ANG PAGPANGHILING SA DIOS Karon ang nakita sa Dios pagkalahi kaayo kay sa kung unsa ang giingon nila nga nakita nila. Miingon sila nga mauswagon sila ug adunahan sa Espirituhanon. Midangat na kono sila. Wala na'y nakulang kanila. Apan lahi ang nakita sa Dios. Nag-ingon Siya, "Wala ka mahibalo niini, apan ikaw alaut, makalolooy, kabus, buta, ug hubo." Karon sa dihang ingon niana ang mga tawo, ilabina nga hubo ug WALAY PAGPANGHIBALO NIINI, aduna gayu'y butang nga sayup kaayo. Siguradong aduna gyu'y butang nga nagakahitabo. Dili ba kaha nga gibutahan sa Dios ang ilang mga mata sama
ANG KAPANAHONAN SA IGLESIANG LAODICEA nga Iyang gibuhat kaniadto sa mga Judio? Nagabalik na kaha ang Maayong Balita ngadto sa mga Judio? Dili ba nga nagakahitabo na usab balik ang kasaysayan? Nagasulti ako nga mao gayud. Nagaingon ang Dios nga "alaut" kining iglesia sa Kapanahonang Laodicea. Kanang pulonga nagagikan sa duha ka Gresyanhon nga mga pulong nga nagakahulogan og "malahutay" ug "pagsulay." Ug kini wala'y kahilambigitan sa mga pagsulay nga nagaabot sa usa ka matuod nga Cristohanon kay ginahulagway sa Dios ang usa ka Cristohanong anaa sa pagsulay ingon nga "bulahan" ug ang iyang linihokan mao'y usa nga may pagkalipay sanglit kini nga paghulagway gipamulong ingon nga "alaut ug makalolooy." Pagkatalagsaon gayud. Sa niining kapanahonan sa kabuhong, sa niining kapanahonan sa niining kapanahonan sa kamadagayaon, unsaon man pagkaaduna og mga pagsulay? Bueno karon, makapatingala kini; apan sa niining kapanahonan sa pagkabuhong ug oportunidad, sa diha nga ang tanan ingon ka labing adunahan ug adunay ingon ka daghan pa nga mahimong maangkon, ilabina na niining mga gipang-imbento aron buhaton ang atong mga pangbuhaton ug pagkadaghang mga butang nga mohatag kanato og kalingawan, SA HINANALI, makita nato ang sakit sa pangutok naghatag na og ingon nga kadaut nga nagpaalarma na sa nasud. Sa diha nga ang tanan angay nga magkalipay unta, ingon nga wala na gayud og bisan unsa man nga butang aron nga dili magkalipay, minilyon ka mga tawo ang nagainom og mga tambal pangpakalma sa gabii, mga pildoras igpabaskog sa buntag, magsige'g pa-doktor, nagasulod sa mga institusyon, ug ginasulayan nga mapahupay ang dili- maila nga mga pagkahadlok pinaagi sa paghubog-hubog. Oo, kini nga kapanahonan nagapasigarbo sa dagku niining mga baligyaan sa mga butang sa kalibutan, apan ang mga tawo dili na ingon ka mas malipayon kay sa una. Kini nga kapanahonan nagapasigarbo sa espirituhanon niining mga nakab-ot, apan ang mga tawo dili na ingon ka mas nakasigurado sa ilang mga kaugalingon kay sa kaniadto. Kini nga kapanahonan nagapasigarbo og mas maayong moral nga mga pamatasan ug mas dautan pa kini kay sa bisan unsa man nga kapanahonan sukad niadtong paglunop. Nagahisgot kini mahitungod sa kaalam ug siyensiya niini, apan nagapakig-away kini og usa ka walay-kadaogan nga pagpakig-away diha sa tanang natad, kay ang hunahuna sa tawo ug ang iyang kalag ug espiritu dili makatugkad o makaapas sa tanan nga mga pagbag-o nga nagakahitabo sa kalibutan. Sa usa ra ka henerasyon dire-diretso kitang miuswag gikan sa kabayo ug kalesa nga kapanahonan paingon sa pagbiyahe na sa kawanangan nga kapanahonan, ug mapasigarbohon ug mahambogon kita sa kauswagan, 407
408 USA KA PAGPADAYAG SA PITO KA MGA KAPANAHONAN SA IGLESIA bahin niini; apan usa ka mangitngit og walay-sulod nga langub ang anaa sa sulod nga nagasinggit diha sa kaguul, ug SA DILI MASAYRAN NGA HINUNGDAN nangaluya ang kasingkasing sa mga tawo tungod sa kalisang ug ang kalibutan nagkangitngit na og ayo nga ang kining kapanahonan mahimong tawgon nga ang kapanahonan sa mga buangbuang. Nagapanghambog kini, apan dili niini masuportahan kini. Nagapanawagan kini og pakigdait, ug wala ma'y pakigdait. Nagapanawagan kini nga aduna kini og usa ka dakung kaigoan sa tanang butang, apan padayon kini nga nagadilaab sa pagpangibog sama sa usa ka kalayo nga walay-katagbawan! "Wala na'y pakigdait, nagaingon ang akong Dios, alang sa dautan." "Sila makalolooy." Nagakahulogan kana nga sila'y mga butang nga angay kaloy-an. Kaloy-an? Dili sila gusto nga kaloy-an. Puno sila og garbo. Ginapangandakan nila kung unsay anaa kanila. Apan kung unsay anaa kanila dili kini makalahutay sa pagsulay sa panahon. Nanagtukod sila ibabaw sa huyonghuyong imbis nga ibabaw sa bato sa kapadayagan sa Pulong sa Dios. Dili madugay moabot ang linog. Dili madugay moabot ang unus sa kapungot sa Dios sa paghukom. Dayon sa hinanali moabot ang pagkagun-ob, ug bisan pa sa tanan nilang mga karnal nga pagpangandam dili sila sa gihapon mamahimong andam sa kung unsa ang magakahitabo sa kalibutan. Sila kadtong bisan pa sa tanan nilang pang-kalibutanon nga panglimbasog sa pagkatinuod ginabatokan ang ilang mga kaugalingon ug wala nahibalo niini. Sila'y mga butang gayud nga kaloy-an. Kaloy-i ang maong mga makalolooy nga mga tawo nga anaa sa niining ekuminikanhong kalihokan sa niining kaulahian nga mga adlaw, kay ila kining ginatawag nga lihok sa Dios, sa diha nga iya kini ni Satanas. Kaloy-i kadtong mga wala nahibalo sa tunglo sa organisasyon. Kaloy-an kadtong mga adunay daghan og matahum nga mga simbahan, ingon katahum nga mga puy- anan sa mga pastor, ingon ka engrande nga pagkabansay sa mga choir, ingon ka pagpasundayag sa bahandi ug ingon ka malinawon ug pormal nga matang sa pagsimba. Kaloy-i sila, dili sila kaibogi. Balik ngadto sa mga bodegahan, balik ngadto sa mga halos lamang nasugaan nga mga lawak, balik ngadto sa mga lawak sa silong, balik ngadto sa pagka-mas gamay sa mga butang nga iya sa kalibutan ug mas daku sa mga butang nga iya sa Dios. Kaloy-an kadtong mga nagahimo og dagku nilang mga pagpamahayag, ug mga nagasulti sa ilang mga gasa. Kaloy-i sila ingon nga mga tawong angay kaloy-an, kay dili magdugay mamahimo na sila nga mga tawong alang ngadto sa kaligutgut. "Mga kabus sila." Karon siyempre nagakahulogan kana og pagka-kabus sa Espirituhanon. Ang ilhanan sa niining
ANG KAPANAHONAN SA IGLESIANG LAODICEA kapanahonan mao nga sa diha nga nagatapos kini, nahimong mas dagku ug mas maanindot ang mga kasimbahanan, nga nagakadaghan ug nagakadaghan ang mga tawo, ug nagakadaghan ug nagakadaghan ang mga pagpakita sa kung unsay ginaingon kono nga mga pagpamuhat sa Espiritu Santo. Apan ang mga altar nga puno, ang mga gasa sa Espiritu nga nagapanglihok, ang talagsaong mga pagpanambong dili tubag gikan sa Dios, kay kadtong mga nagaduol sa altar panagsa ra gayud nga magpabilin sa pagpadayon diha sa Dios, ug human nga natapos ang maong dagku nga mga buluhaton, asa na kadtong mga nanagpanaug sa mga pasilyo? Nadungog nila ang usa ka tawo, nagpatalinghug sila sa usa ka pagpangdapit, misulod sila sa pukot, apan dili sila mga isda, ug sama sa mga bao pabalik sila nga ningkamang ngadto sa kaugalingon nilang mga tubig. Dayon ania kining mga pagpanghisgot bahin sa mga pagsulti sa laing mga dila - kini gitoohan nga mao kono ang ebidensya sa Bautismo sa Espiritu Santo, ug nagadahum ang mga tawo nga ania kita sa taliwala sa usa ka dakung rebaybal. Tapos na ang rebaybal. Niadtong 1957 pa ang kaulahiang higayon sa Amerika. Karon ang pagsulti sa laing mga dila mao'y ilhanan nga gikan sa Dios mahitungod sa usa ka paduol na nga hitabo'ng dautan, sama niini kaniadto sa dihang mitungha kini didto sa bongbong sa niadtong kumbira ni Belsasar. Wala ba kamo nahibalo nga daghan ang mangduol sa kaulahiang adlaw ug moingon, "Ginoo, Ginoo, dili ba nga namuhat kami og daghang katingalahang mga buhat sa Imong Ngalan, bisan pa ang paghingilin sa mga yawa?" Ug moingon Siya, "Pahalayo kamo Kanako, kamo nga mamumuhat og dautan. Wala Ko gayud kamo maila." Mateo 7:22-23. Miingon si Jesus nga mga mamumuhat sila og kadautan. Pero bisan pa niana modawat kamo sa usa ka lalaki nga mahimong moanha ug mag-ampo alang sa masakiton, magpatungha og lana ug dugo diha sa kongregasyon, mga pagpropesiya ug tanan na nga matang sa mga supernatural, ug ang mga tawo manggitapok sa iyang palibot, ug manumpa pa gyud nga siya iya sa Ginoo, bisan pa nga siya sa tinuod ginapanguwartahan lang ang relihiyon ug nagkinabuhi diha sa kasal-anan. Ang bugtong lang nga tubag nila mao ang tuman ka wala-sa-Biblia nga tubag nga, "bueno, aduna man siya'y mga resulta, gani iya gayud siya sa Dios." Grabe gayud. Sa tinuod pagka-kabus kaayo kini nga kapanahonan sa Espiritu sa Dios, ug kining makalolooy nga mga tawong naigo sa mao nga kakabus wala gani nahibalo niini. "Ikaw buta ug hubo." Karon pagkakuyaw gayud niini. Unsaon man sa usa ka tawo nga mahimong buta ug hubo ug wala mahibalo niini? Pero nagaingon kini nga sila buta ug hubo ug wala kini namatikdan. Ang tubag mao'y, 409
410 USA KA PAGPADAYAG SA PITO KA MGA KAPANAHONAN SA IGLESIA mga buta sila sa espirituwal, ug hubo sila sa espirituwal. Mahinumduman ba ninyo nga sa dihang gipalibotan kaniadto si Eliseo ug si Gehazi sa kasundalohan sa mga Siriahanon? Mahinumduman ninyo nga gipangbutahan sila ni Eliseo kaniadto pinaagi sa gahum sa Dios. Bisan pa kaniadto nga nanagbuka ang ilang mga mata ug makita nila kung asa sila paingon. Talagsaon ang mao nga pagkabuta tungod nga makakita sila og pipila ka mga butang, apan ngadto sa uban nga mga butang sama kang Eliseo ug sa alagad niini ug sa kampo sa Israel dili sila makakita. Kung unsa ang nakita sa niadto nga kasundalohan wala nakatabang kanila. Kung unsa ang wala nila nakita mao'y naghatud kanila sa pagkabihag. Karon unsa man ang kahulogan niini alang kanato? Eksaktong nagakahulogan kini sa kung unsay gikahulogan niini kaniadto diha sa ministerio ni Jesus dinhi sa yuta. Gipaninguhaan Niyang tudloan sila og kamatuoran, apan dili sila maminaw. Juan 9:40-41, "Ug nadungog kini sa pipila sa mga Fariseo nga duol Kaniya, ug sila miingon Kaniya, Mga buta ba diay usab kami? Ug si Jesus miingon kanila, Kon buta pa kamo, wala unta kamo'y sala: apan kay nagaingon man kamo karon, Makakita kami; nan nagapabilin ang inyong pagkasad-an." Ang lihok sa niini nga kapanahonan pareho gayud sa kung unsa kini kaniadto. Anaa kini tanan sa mga tawo. Nahibalo na sila sa tanan. Dili na sila matudloan. Pagmay motungha nga usa ka punto sa kamatuoran gikan sa Pulong ug paninguhaon sa usa ka tawo nga isaysay ang iyang panghunahuna ngadto sa usa nga may sukwahi nga panghunahuna niini, ang naminaw dili man lang nagapaminaw aron nga may makat-onan siya, kondili nagapaminaw siya aron nga lalison kung unsa man ang ginasulti. Karon gusto kong mangutana og usa ka matarung nga pangutana. Mahimo bang batokan sa Kasulatan ang Kasulatan? Ginasupak ba sa Biblia ang Biblia? Mahimo bang magkaaduna og duha ka doktrina sa kamatuoran diha sa Pulong nga nagasulti og sukwahi o nga ginasupak ang usa pa niini? WALA. DILI KINI MAHIMONG MAGKA-INGON NIANA. Pero unsa man ka daghan sa mga tawo sa Dios ang nag-abli sa ilang mga mata sa nianang kamatuoran? Wala ni usa ka porsyento, kutob sa nahibaloan ko, nakat-onan ko nga ang TIBUOK nga Kasulatan gituga sa Dios ug ang TIBUOK niini may kapuslanan alang sa pagpanudlo, sa pagpamadlong, sa pagpanul-id, ug uban pa. Kung ang tibuok Kasulatan gikahatag nga ingon niana, nan magakatakdo gayud ang matag bersekulo niini kung mahatagan og higayon. Apan pila kaha ang nagatoo sa predestinasyon ngadto sa pagkapili ug sa pagkasinalikway ngadto sa kalaglagan? Sa kadtong mga wala nagatoo, maminaw kaha sila? Dili, dili sila maminaw. Pero parehong anaa diha sa Pulong ang mga niini, ug walay butang nga makapausab niini. Apan ang makat-onan ang bahin niini ug ang pagpangtakdo sa kamatuoran nianang mga doktrina
ANG KAPANAHONAN SA IGLESIANG LAODICEA ngadto sa uban pa nga mga kamatuoran nga daw sukwahi kon tan-awon, dili nila hatagan og higayon. Kondili ginatabonan nila ang ilang mga dalunggan, ug managkagot sa ilang mga ngipon, ug nangaalkansi gyud sila. Magaabot sa katapusan niini nga kapanahonan ang usa ka propeta, apan mamahimo silang mga buta ngadto sa tanan nga iyang pagabuhaton ug igapangsulti. Sigurado sila kaayo nga husto kono sila, ug sa ilang pagkabuta mamahimong mangawala kini tanan diha kanila. Karon ang Dios nagaingon nga hubo sila ug buta usab. Dili ko mahunahuna ang unsa man nga butang nga ingon ka makalilisang sama sa usa ka tawo nga buta ug hubo ug wala nahibalo niini. Aduna lamang og usa ka tubag - wala siya sa iyang hustong pangutok. Anaa na siya sa halawum nga paghikalimot. Wala na ang iyang mga galamhan, misulod na ang espirituhanong amnesya. Unsa pa man ang mahimong kahulogan niini? Mahimo ba nga nagakahulogan kini nga gihimo na sa Balaang Espiritu ang Iyang pagbiya gikan niining iglesia sa kaulahiang panahon? Mahimo ba nga nagakahulogan kini nga gitangtang na sa mga tawo ang Dios gikan sa ilang mga hunahuna sa ingon ka grabe nga nagakahitabo na kini sama sa pagkapahayag diha sa Mga Taga-Roma 1:28. "Ug kay nanagdumili man sila sa pag-ila Kaniya ingon nga Dios, sila gitugyan sa Dios ngadto sa panghunahuna nga dunot ug sa pagbuhat niadtong mga butang nga dili angay." Kini siguradong nagapakita nga aduna gyu'y butang nga sama niana ang nahitabo. Ania ang usa ka katawhan nga nagaingon nga sila kono iya sa Dios ug nakaila sa Dios ug aduna kono og Iyang Balaang Espiritu, ug pero hubo sila ug buta ug wala nangahibalo niini. Sila mga NANGALIMBONGAN NA. SAYUP NGA ESPIRITU ANG ANAA KANILA. DILI MAHIMONG MALIMBONGAN ANG MGA PINILI, PERO KLARO NGA ANG MGA NIINI NANGALIMBONGAN GAYUD. Sila kadtong mga nangahimong buta tungod kay gisalikway nila ang Pulong sa Dios. Sila kadtong mga gipanghuboan nila ang ilang mga kaugalingon tungod sa paghawa gikan sa pag-amuma ug pagpanalipod sa Dios ug naninguha nga tukoron ang kaugalingon nilang pamaagi sa kaluwasan, ang kaugalingon nilang torre sa Babel pinaagi sa pag-organisa. Oh, daw sa unsa ka maanindot ug matahum sila nga nabistihan kon tan-awon sa kaugalingon nilang mga mata sa diha nga giporma nila ang ilang pangkinatibuk-an nga mga panagtigum, ug ang ilang mga konseho, ug uban pa. Apan sa karon ginasalikway kini tanan sa Dios ug sila'y hubo, kay kini nga mga organisasyon wala na'y gibuhat kondili nga gipang- agak sila pasulod ngadto sa pundok sa anticristo, ngadto sa umahan sa mga bunglayon, hangtud sa pagpangbugkos kanila ug pagkasunog. Sila'y mga butang nga kaloy-an gayud. Oo, 411
412 USA KA PAGPADAYAG SA PITO KA MGA KAPANAHONAN SA IGLESIA kaloy-an man sila, pasidan-an man sila, hangyoon man sila, ug mopadayon sila sa gihapon diretso paingon ngadto sa kalaglagan, masuk-anon nga ginasalikway ang bisan unsa man ug tanan na nga mga pagsulay aron luwason sila ingon nga mga pang-sugnod ngadto sa pagkasunog. Mga makalolooy gayud sila, pero wala sila nahibalo niini. Mga gikubalan na ug wala na'y paglaum, ginapakahimaya ang kung unsay sa tinuod lang mao'y ilang kaulawan. Mga masupilon sa Pulong, pero moabot ang adlaw nga pagahukman sila Niini ug pagabayaran ang bili sa makalilisang nga mga paghukom Niini. ANG KATAPUSAN NGA TAMBAG SA MGA KAPANAHONAN Pinadayag 3:18-19, "Busa tambagan Ko ikaw nga gikan Kanako magpalit ka'g bulawan nga inulay sa kalayo, aron madato ka; ug mga maputing bisti, nga imong ikasul-ob, aron dili magdayag ang pagkamakauulaw sa imong pagkahubo; ug tambal nga ikapadapat sa imong mga mata, aron ikaw makakita. Ang kapid-an nga Akong gihigugma, Akong ginabadlong ug ginapanton: busa kinahanglan magmakugi ka, ug maghinulsol." Malaktod ug untup ang tambag sa Dios. Diretsahan kini. Ginatudlo Niya kini nga iglesia sa ulahing adlaw ngadto sa usa ka paglaum. Kana nga paglaum mao'y SIYA MISMO. Nagaingon Siya, "Pagduol Kanako ug magpalit." Klaro sa niini nga pamulong "magpalit ka Kanako" nga ang iglesiang Laodicea wala gyud nagapakigtigayon kang Jesus alang sa Espirituhanong mga bunga sa Gingharian sa Dios. Ang ilang mga patigayon dili mamahimong mga Espirituhanon. Nagahunahuna sila tingali nga Espirituhanon sila, apan unsaon man nila pagkahimo og ingon niana? Ang mga binuhatan sa ilang taliwala siguradong dili sama sa ginaingon ni Pablo, "Kay ang Dios mao ang nagabuhat diha kaninyo sa pagbuot ug sa pagbuhat usab alang sa Iyang maayong kahimut-an," Mga Taga-Filipos 2:13. Busa unsa man usab ang bahin niining mga kaiglesiahan, mga eskwelahan, mga ospital, mga kalihokan pang-misyon, ug uban pa? Wala ang Dios sa mga niini samtang nga iya sa denominasyon nga binhi ug espiritu ang mga niini, ug dili nga Binhi ug Espiritu sa Dios. "Magpalit ka Kanako og bulawan nga inulay sa kalayo, aron madato ka." Karon kini nga mga tawo daghan kaayo og mga bulawan, apan ang sayup kini nga klase. Kadto mao ang bulawan nga mipalit sa kinabuhi sa mga tawo ug nagdaut kanila. Mao kadto ang bulawan nga milubag ug mipahiwi sa pamatasan sa tawo, tungod kay ang paghigugma ngadto niini mao ang gamut sa tanang kadautan. Pinadayag
ANG KAPANAHONAN SA IGLESIANG LAODICEA 18:1-14, "Tapos niini akong nakita nga nanaug gikan sa langit ang laing manolunda, nga may dakung pagbulot- an; ug ang yuta gidan-agan sa iyang kahayag. Ug siya misinggit sa makusog nga tingog, nga nag-ingon, Nagun-ob, nagun-ob ang bantugang Babilonia, ug nahimong puloy- anan sa mga yawa, ug tigumanan sa tanang mahugaw'ng espiritu, ug tugdonanan sa tanang langgam nga mahugaw ug dulumtanan. Kay ang tanang kanasuran nanagpakainom sa bino sa iyang mahugaw'ng kaulag, ug ang mga hari sa yuta nakapakighilawas kaniya, ug ang mga magpapatigayon sa yuta nangadato tungod kadto sa iyang pagkamapatuyangon. Ug nadungog ko gikan sa langit ang laing tingog, nga nagaingon, Gumula kamo kaniya, mga tawo Ko, aron dili kamo makaapil sa iyang kasal-anan, ug aron dili kamo makaambit sa iyang mga hampak. Kay ang iyang kasal-anan nagatipun-og sungko sa langit, ug nahinumduman sa Dios ang mga dautang binuhatan niini. Bayri ninyo siya maingon sa iyang gibayad, ug pil-on ninyo kaniya ang pilo sumala sa iyang mga buhat: sa kopa nga iyang gisagulan kaninyo, pagsagul kamo'g dobli alang kaniya. Sumala sa iyang pagpagarbo sa iyang kaugalingon, ug sa iyang pagkamapatuyangon, hatagi siya'g samang takus sa kasakit ug kasubo: sanglit sa iyang kasingkasing nagaingon man siya, Nagalingkod ako nga rayna, dili ako balo, ug sa kasubo dili gayud ako makatilaw. Nan sa usa lamang ka adlaw mangabot ang iyang mga hampak, ang kamatay, ug kasubo, ug gutom; ug siya pagasunogon pinaagi'g kalayo: kay gamhanan ang Ginoong Dios Nga mao ang nagahukom kaniya. Ug ang mga hari sa yuta, nga nakapakighilawas kaniya ug nakig-uban kaniya sa pagpatuyang, kini sila managpanghilak, ug managbakho tungod kaniya, inigkakita nila sa aso sa iyang pagkasunog, ug sila managtindog nga magapaantaw sa kalisang sa iyang pag-antus, ug magaingon, Alaut, alaut, ikaw nga bantugang siyudad, ikaw nga gamhanang siyudad, O Babilonia! Sulod sa usa lamang ka takna nahiabot ang hukom batok kanimo. Ug ang mga magpapatigayon sa yuta nanagpanghilak ug nanagminatay alang kaniya; kay wala na'y mopalit sa ilang mga baligya: mga baligya nga bulawan, ug salapi, ug mga hamiling bato, ug mga mutya, ug mga manipis nga lino, ug purpora, ug seda, ug escarlata, ug tanang matang sa mahumot nga kahoy, tanang galamiton nga hinimo'g marfil, ug tanang galamiton nga hinimo'g bililhong kahoy, ug tumbaga, ug puthaw, ug marmos, ug mga kaningag, ug mga lamas, ug mga incienso, ug mga pahumot, ug mga olibano, ug bino, ug lana, ug pino nga harina, ug trigo, ug mga baka, ug mga karnero, ug mga kabayo, ug mga karwahi, ug mga ulipon, ug mga kalag sa mga tawo. Ug namiya kanimo ang mga bunga nga gipangandoy sa imong kalag, ug ang tanan mong lamian nga pagkaon ug ang imong kaanindot nawala na kanimo, ug dili 413
414 USA KA PAGPADAYAG SA PITO KA MGA KAPANAHONAN SA IGLESIA na gayud makaplagan pa." Kini eksakto ang giorganisang mga kaiglesiahan sa ulahing adlaw, kay ginaingon dinhi sa bersekulo 4 "Gumula kamo kaniya, MGA TAWO KO." Wala pa niini nahatabo ang pagsakgaw. Wala pa nagbiya ang pangasaw-onon sa diha nga kining grabe nga kahimtang nagakahitabo na diha niining dato, mini nga iglesia. Apan, adunay bulawan nga iya sa Dios. I Pedro 1:7, "Nga ang pagsulay sa inyong pagtoo, nga labi pa kahamili kay sa bulawan nga nagakawala." Ang bulawan sa Dios mao ang usa ka kinaiya nga sama kang Cristo nga inulay gikan sa nagakalayo nga hudno sa kasakitan. Mao kana ang husto nga matang sa bulawan. Apan unsa ba nga matang sa bulawan nga aduna ang iglesia sa karon? Aduna kini og wala'y lain kondili ang kalibutanon nga bulawan nga nagakawala. Dato kini. Mahimut-anon na kini sa kaugalingon niini. Gihimo niini ang pagkaadunahan nga mao ang nag-una nga sukaranan sa pagka-espirituhanon. Ang ebidensiya sa panalangin sa Dios ug ang pagkahusto sa doktrina, ug uban pa, gibasi na karon sa kung unsa kadaghan nga mga tawo nga dato ang uban niini. "Mas maayo pa nga moduol ka na sa dili pa kini ulahi," ang ingon sa Ginoo, "ug magpalit ka Kanako og bulawan nga inulay sa kalayo, ug dayon mamahimo kang tinuod nga dato." Masabtan ba nato kini? Paminaw kanako, "Hubo (sa pisikal) nga miabot kita sa kalibutan, apan DILI nato kini biyaan nga hubo (sa espirituwal)." Oh dili, aduna kita'y butang nga pagadalhon. Kung unsa man kana nga butang, MAO LANG GAYUD ang mahimong dalhon nato, wala'y kapin ug kulang. Busa mas maayo gayud nga magbantay kita karon og ayo aron masigurado nga madala nato ang butang nga magpahusto kanato sa atubangan sa Dios. Busa, kung ingon-ana, unsa man ang pagadalhon nato? Pagadalhon nato ang atong KINAIYA, igsoon, mao kana kung unsa ang atong pagadalhon. Karon unsa man nga matang sa kinaiya ang inyong pagadalhon? Kini ba'y mamahimong sama Kaniya Nga kinaiya nga giumol pinaagi sa mga pag-antus diha sa nagakalayo nga hudno sa kasakit, o kini ba mao ang kahuyang sa niining walay- kamaayong-kinaiya nga mga tawong Laodicea? Anaa na kini sa matag usa kanato, kay sa niana nga adlaw pagadalhon sa kada tawo ang kaugalingon niyang palas-anon. Karon, nag-ingon ako nga ang siyudad sa Laodicea usa ka dato nga siyudad. Nagagama kini og bulawan nga salapi nga may mga gikulit sa parehong bahin. Mga salapi nga bulawan ang naghulagway sa mao nga kapanahonan - usa ka mauswagon nga patigayon ang mitungha tungod niini. Sa karon, ang maong luyo'g-luyo nga bulawang salapi ang ania kanato. Atong ginapalit ang atong mga kaugalingon pagawas
ANG KAPANAHONAN SA IGLESIANG LAODICEA ug atong ginapalit ang atong mga kaugalingon pasulod. Sa iglesia, mao sa gihapon ang ginapaninguhaan natong buhaton. Ginapalit nato ang atong mga kaugalingon pagawas sa sala ug ginapalit ang atong mga kaugalingon pasulod sa langit - o mao kana ang atong ginaingon. Apan dili ingon niana ang ginasulti sa Dios. Nagapanag-iya ang iglesia og ingon ka talagsaon nga bahandi, nga sa bisan unsa man nga higayon mahimo niyang dumalahon ang pang-tibuok kalibutan nga sistema sa komersyo, ug ingon nga usa gayud ka pangulo sa World Council of Churches dayag nga mitagna nga ang iglesia sa dili madugay nga panahon diha sa umalabot angay, og mahimo, ug ingon niana gayud ang pagabuhaton. Apan malumpag ang bulawan nilang torre sa Babel. Ang bulawan lamang nga inulay diha sa kalayo ang molahutay. Ug mao kana ang padayon nga gihimo sa iglesia sa tanang mga kapanahonan. Iyang gibiyaan ang Pulong sa Dios ug naghimo sa kaugalingon niyang mga kredo ug mga dogma; miorganisa siya ug gipahiuban ang iyang kaugalingon ngadto sa kalibutan. Mao nga siya'y hubo, ug ginahukman sa Dios ang iyang kaulag. Ang paagi lamang nga makagawas siya gikan niining makalilisang nga kahimtang mao'y pinaagi sa pagtuman sa Ginoo sa pagbalik ngadto sa Iyang Pulong. Pinadayag 18:4, "Gumula kamo gikan kaniya, mga tawo Ko." II Mga Taga-Corinto 6:14-18, "Ayaw kamo pagpahiangay sa inyong kaugalingong kauban sa mga dili magtotoo diha sa mao rang usa ka yugo: Kay unsa ma'y kigkomboyohan sa pagkamatarung ug sa pagkadautan? O unsa ma'y pakig- ambitan sa kahayag ug sa kangitngit? Unsa ma'y pakig- uyonan ni Cristo kang Bilyal? O unsa ma'y iya sa magtotoo nga kapakigsalohan sa dili magtotoo? Unsa ma'y pakig-uyonan sa templo sa Dios ug sa mga diosdios? Kay kita mao ang templo sa Dios nga buhi; sumala sa giingon sa Dios, Ako mopuyo sa sulod nila, ug magalihok diha kanila; ug Ako mahimong ilang Dios, ug sila mahimong Akong katawhan. Busa panggula kamo gikan kanila, ug magpalain kamo gikan kanila, nagaingon ang Ginoo, ug ayaw na kamo paghikap og mahugaw; unya pagahinangpon Ko kamo, ug Ako mahimong inyong amahan, ug kamo mahimong Akong mga anak nga lalaki ug mga anak nga babaye, nagaingon ang Ginoo nga Makagagahum sa Tanan." Adunay bili nga pagabayaran alang niana nga pagpamisti, ug kana mao ang bili sa pagpalain. "Ug tambal nga ikapadapat sa imong mga mata, aron ikaw makakita." Wala Siya nagaingon nga kinahanglan mong paliton kini nga tambal sa mata. Oh dili. Wala'y presyo ang Balaang Espiritu. "Gidawat ba ninyo ang Espiritu tungod sa mga buhat sa pagbantay sa kasugoan, o pinaagi ba sa pagpatalinghug nga inubanan sa pagtoo?" Mga Taga- 415
416 USA KA PAGPADAYAG SA PITO KA MGA KAPANAHONAN SA IGLESIA Galacia 3:2. Kon wala'y Bautismo sa Espiritu Santo, dili gayud mahimong mabuksan ang inyong mga mata ngadto sa usa ka matuod nga Espirituhanong kapadayagan sa Pulong. Ang tawo nga wala'y Espiritu buta ngadto sa Dios ug sa Iyang kamatuoran. Pagmahunahunaan ko kini nga tambal sa mata nga nagabukas sa mga mata sa mga tawo, dili ko malikayan nga madumduman sa dihang usa pa ako kaniadto ka gamay nga bata didto sa Kentucky. Ang igsoon kong lalaki ug ako magkatolganan kaniadto sa lawak ubos sa among atup nga didto ibabaw sa usa ka banig nga dagami. Ang mga siak sa balay ang mao'y nagapasulod sa mga huyop sa hangin. Usahay sa panahon sa tingtugnaw pagkatugnaw kaayo nga mangmata kami sa buntag nga may ingon ka tugnaw sa among mga mata nga manggipikot ang among mga mata tungod sa pagpanghubag. Manawag kami kang mama, ug pasaka na siya nga may dala og mainit nga lana sa mananap ug panghaplasan ang among mata hangtud mangawala ang ningbagtik nga butang, ug dayon makakita na kami. Nahibalo ba kamo nga aduna na'y pipila ka makuyaw nga huyop sa mabugnaw nga hangin ang nagahuyop sa iglesia sa niini nga henerasyon, ug nahingawa ako nga ang iyang mga mata medyo misarado na sa kabagtik tungod sa katugnaw ug buta na siya sa kung unsay aduna ang Dios alang kaniya. Nagkinahanglan siya og usa ka mainit nga lana sa Espiritu sa Dios aron mabuka ang iyang mga mata. Gawas lamang kon dawaton niya ang Espiritu sa Dios magapadayon siya nga ginapulihan og programa ang gahum ug kredo imbis ang Pulong. Ginaisip niya nga kalampusan ang pagkadaghan, imbis nga bunga ang pangitaon. Gisarado na sa mga doktor sa teolohiya ang pultahan ngadto sa pagtoo ug gidumilian ang tanan sa pagsulod. Ni sila wala nagasulod, o tugotan man ang uban pa sa pagsulod. Ang ilang mga teolohiya nagagikan sa usa ka basahong tun-anan mahitungod sa sikolohiya nga gisulat sa kung kinsa nga dili-magtotoo. Adunay usa ka basahong tun- anan sa sikolohiya, usa nga gikinahanglan natong tanan; kini mao ang Biblia. Gisulat kini sa Dios ug sikolohiya sa Dios ang sulod niini. Dili ninyo kinahanglan ang si kinsa man nga doktor aron ipasabot kini kaninyo. Dawata ninyo ang Balaang Espiritu ug tugoti Siya nga himoon ang mao nga pagpasabot. Siya ang nagsulat sa mao nga Libro ug mahimo Niyang isulti kaninyo kung unsa ang anaa sa sulod niini ug kung unsay pasabot niini. I Taga-Corinto 2:9-16, "Apan ingon sa nahasulat na, Mga butang nga wala makita sa mata, ug wala hidunggi sa dalunggan, ug nga wala mosulod sa kasingkasing sa tawo, bisan unsang mga butang nga gitagana sa Dios alang niadtong mga nahigugma Kaniya. Apan alang kanato gipahayag sa Dios ang mga niini pinaagi sa Espiritu: kay ang Espiritu nagasusi
ANG KAPANAHONAN SA IGLESIANG LAODICEA sa tanang mga butang, bisan pa, sa halalum nga mga butang sa Dios. Kay kinsa ba sa kinataliwad-an sa mga tawo ang nasayod sa mga butang sa tawo, gawas ang espiritu sa tawo nga anaa kaniya? Ingon man usab niini nga walay makaila sa mga butang sa Dios, gawas ang Espiritu sa Dios. Apan kita nakadawat, dili sa espiritu sa kalibutan, kondili sa Espiritu nga gikan sa Dios; aron atong hibaloan ang mga butang nga sa walay bayad gihatag kanato sa Dios. Nga ginasultihan ta usab, dili sa mga pulong nga tinudlo sa kaalam nga tawhanon, kondili ang tinudlo sa Espiritu Santo; sa pagpasabot sa mga butang nga espirituhanon uban sa espirituhanon nga mga butang. Karon ang mga tawo sa daan nga kinaiya wala magadawat sa mga butang sa Espiritu sa Dios: kay alang kaniya binuang ang mga niini: ug siya dili arang makaila kanila, kay sila gigahin sa paagi nga Espirituhanon. Apan ang tawo nga Espirituhanon nagahukom sa tanan, ug siya sa iyang kaugalingon dili kahukman ni bisan kinsa. Kay kinsa ba ang nakaila sa hunahuna sa Ginoo, aron sa pagtudlo kaniya? Apan kita nagabaton sa panghunahuna ni Cristo." Karon kung matuod ang tanan nga mga butang nga ginasinggit sa Espiritu batok sa niini nga kapanahonan, gikinahanglan nato ang usa ka tawo nga motungha sa esena sama sa gibuhat kaniadto ni Juan nga Bautista ug hagiton ang iglesia ingon nga wala pa gayud sukad nabuhat. Ug eksaktong ingon niana kung unsa ang magaabot sa atong kapanahonan. Magaabot ang usa pa ka Juan nga Bautista ug magasinggit siya nga eksaktong sama sa gibuhat kaniadto sa nahaunang mag-uuna. Nahibalo kita nga iya gayud pagabuhaton tungod sa kung unsa ang ginaingon sa sunod nga bersekulo. "Ang kapid-an nga Akong gihigugma, Akong ginabadlong ug ginapanton: busa kinahanglan magmakugi ka, ug maghinulsol." Pinadayag 3:19. Kini ang mao ra nga mensahe nga aduna si Juan sa diha nga nagsinggit siya didto sa kadtong relihiyosong kamingawan sa mga Fariseo, mga Saduceo, ug mga pagano, "MAGHINULSOL KAMO!" Wala na'y uban pa nga pamaagi kaniadto; wala na'y uban pa nga pamaagi sa karon. Wala na'y uban pa nga pamaagi aron makabalik sa Dios kaniadto, ug wala na'y pamaagi sa karon. Kini mao ang MAGHINULSOL. Bag-oha ang inyong hunahuna. Pagliso. MAGHINULSOL, kay ngano man nga kinahanglan mamatay kamo? Atong susihon ang nahaunang pamulong, "ang kapid- an nga Akong gihigugma." Sa Griyego anaa ang pagpaklaro niini diha sa personal nga pulingalan nga "Ako." Wala Siya nagaingon nga sa kadtong daghan mobati nga angay Siyang moingon, "ang kapid-an nga nagahigugma KANAKO." Dili sir. Dili gayud nato sulayan nga himoon si Jesus nga mao ang GINATUMONG sa tawhanong gugma sa niini nga 417
418 USA KA PAGPADAYAG SA PITO KA MGA KAPANAHONAN SA IGLESIA bersekulo. Dili! Kini mao ang KADTONG DAGHAN nga MGA HINIGUGMA sa Dios. Ang IYA kining gugma, ang mao'y isip gihisgotan, DILI ang atua. Busa makita nato pag- usab ang atong mga kaugalingon nga nagahimaya sa Iyang pagpangluwas, sa Iyang tuyo ug sa Iyang plano, ug labi pa kitang gipanghimatud-an og ayo diha sa kamatuoran mahitungod sa doktrina sa Hilabihang Pagkagamhanan sa Dios. Sama sa Iyang giingon diha sa Mga Taga-Roma 9:13, "Si Jacob Akong gihigugma." Nagapasabot ba kini sa karon nga tungod gihigugma LAMANG Niya ang KADTONG DAGHAN, busa anaa Siya karon sa kahimtang nga mahimut- anon na sa Iyang kaugalingon, nga nagahulat sa gugma sa kadtong mga wala pa miduol Kaniya? Dili gayud ingon niana kini, kay Iyang gipahayag usab diha sa Mga Taga-Roma 9:13, "Si Esau Akong gidumtan." Ug diha sa bersekulo 11 makusog nga ginaingon sa Espiritu, "Bisan sa wala pa mahimugso ang mga bata ug wala pa sila makahimo'g bisan unsa nga maayo o dautan, ARON MAGAPADAYON ANG KATUYOAN SA DIOS SA PAGPAMILI NGA DAAN, dili pinaagi sa mga buhat, kondili gikan Kaniya nga nagatawag." Kini nga gugma mao'y "Pinili sa Gugma." Ang Iyang gugma kini alang sa Iyang mga pinili. Ug ang Iyang gugma alang kanila walay kahilambigitan diha sa NAHIMONG KAAYOHAN SA TAWO kay nagaingon kini nga magapadayon ang katuyoan sa Dios sa pagpamili nga daan nga eksaktong sukwahi sa mga buhat o sa bisan unsa man nga butang nga ang tawo aduna sa iyang kaugalingon. Tungod kay "SA WALA PA MAHIMUGSO ANG MGA BATA" Nag-ingon NA DAAN Siya, "Si Jacob Akong gihigugma, apan si Esau Akong gidumtan." Ug karon nagaingon Siya ngadto sa Iyang mga iyaha, "Ang kapid-an nga Akong gihigugma, AKONG GINABADLONG UG GINAPANTON." Ang pagbadlong mao ang pagsaway. Ang pagsaway mao ang "pagbutyag nga may tuyo sa pagtul- id." Ang pagpanton wala nagakahulogan nga silotan. Kini nagakahulogan aron "disiplinahon tungod kay ginahunahuna nga mabag-o ang maong ginadisiplina." Mao kini ang eksaktong makita nato diha sa Mga Hebreohanon 12:5- 11, "Ug nahikalimot ba kamo sa tambag nga nagasangpit kaninyo ingon nga mga anak, Anak ko, dili mo pagatamayon ang pagpanton gikan sa Ginoo, ni magkaluya ka sa diha nga pagabadlongon ikaw Niya: kay ang Ginoo nagapanton kaniya nga Iyang ginahigugma, ug nagalatus sa matag usa ka anak nga Iyang ginasagop. Alang sa pagpanton kaninyo ginapaantus kamo karon, ang Dios nagatagad kaninyo ingon nga mga anak; kay kinsa ba ang anak nga wala pagpantona sa iyang Amahan? Kon kamo pasagdan lamang sa walay pagpanton, nga niini ang tanan nanagpakaambit, nan kamo diay mga pinaangkan, ug dili mga anak. Labot pa kita adunay yutan-ong mga
ANG KAPANAHONAN SA IGLESIANG LAODICEA amahan nga nanagpanton kanato, ug sila atong gipanagtahud: dili ba nga sa labi pa hinoon magapailalum kita sa Amahan sa mga espiritu, ug tungod niana mangabuhi kita? Kay sila nagpanton kanato sulod sa hamubong panahon lamang sumala sa ilang kahimut-an; apan Siya nagapanton kanato alang sa atong kaayohan, aron kita makaambit sa Iyang pagkabalaan. Sa pagkakaron ang tanang pagpanton daw dili makalipay, hinonoa makasakit hinoon: apan sa kapulihay kini magahatag sa bunga sa pagkamatarung ngadto kanila nga namatuto pinaagi niini." Ania karon ginapahayag ang maong gugma sa Dios. Iyang gipangandoy diha sa gugma ang usa ka pamilya nga Iyaha, usa ka pamilya sa mga anak - mga anak nga sama Kaniya Mismo. Didto sa Iyang atubangan napahimutang ang tibuok katawohan ingon nga USA RA ka inumol sa lapok nga kolonon. Gikan nianang mao ra nga inumol magahimo Siya karon og mga sudlanan alang sa kadungganan ug alang sa kaulawan. Ang mao nga PAGPAMILI mamahimo nga sa kaugalingon Niyang pagpili. Dayon ang kadtong mga pinili, nga natawo sa Iyang Espiritu pagabansayon aron nga mahisama sa Iyang dagway diha sa ilang pagkinabuhi. NAGAPAMADLONG Siya nga may bug- os nga pagkamapasensiyahon ug pagkamapuanguron ug kalooy. NAGAPANGPANTON Siya gamit ang mga kamot nga may pinalian sa paglansang. Gikinahanglan usahay sa niining Magkukulon nga kuhaon ang maong sudlanan nga Iyang ginahulma ug buakbuakon kini og ayo aron nga mahimo Niyang hulmahon kini pag-usab nga eksaktong sama sa gusto Niya niini. APAN ANG GUGMA KINI. INGON NIANA ANG IYANG GUGMA. WALA NA'Y UBAN PA NGA PAMAAGI ALANG SA IYANG GUGMA. DILI MAHIMONG MAGKAADUNA PA. Oh, gamay'ng panon, ayaw kahadlok. Agpas nga nagatapos na kini nga kapanahonan. Samtang nga ingon niana kini pagabugkuson tanan kadtong mga bunglayon, ug sama sa higut nga binaligtos-sa-tulo nga dili basta-basta mabugto, magkaaduna sila og talagsaon nga tulo-ka-pilo nga kusog nga pulitikal, pisikal, ug espirituwal (iya ni Satanas) nga gahum, ug paninguhaon nila nga patyon ang pangasaw-onon ni Cristo. Magaantus ang maong pangasaw-onon, apan magapadayon siya. Ayaw kahadloki kadtong mga butang nga magaabot sa ibabaw sa yuta, kay Siya "Nga nagahigugma sa mga Iya, nagahigugma kanila hangtud sa katapusan." Juan 13:1. "Kinahanglan magmakugi ka ug maghinulsol." Karon kining mini nga iglesia aduna og kakugi; ayaw pagkasayup bahin niana. Ang iyang kakugi literal nga pareho sa mga Judio kaniadto, Juan 2:17, "Ang kakugi alang sa imong balay magalamoy Kanako." Apan usa kini ka sayup nga 419
420 USA KA PAGPADAYAG SA PITO KA MGA KAPANAHONAN SA IGLESIA kakugi. Para kini sa balay sa kaugalingon nilang pagtukod. Para kini sa kaugalingon nilang mga kredo, mga dogma, mga organisasyon, sa kaugalingon nilang pagpakamatarung. Gipahawa nila ang Pulong para ipuli ang kaugalingon nilang mga ideya. Gipalagpot nila ang Espiritu Santo ug gihimong mga lider ang tawo. Ilang gipadaplin ang Kinabuhing Walay Katapusan ingon nga Persona, ug gihimo kini nga maayong mga buhat, o ang pagsunod pa gani sa iglesia kay sa maayong mga buhat. Apan ang Dios nagapanawagan alang sa usa pa ka kakugi. Kini mao ang kakugi sa pagsinggit og "SAYUP AKO." Karon kinsa man ang moingon nga siya sayup? Unsa ba kini nga ginabasihan sa tanan niining mga denominasyon? - ang pagpang-angkon sa pagka-orihinal, ug nga iya kono sila sa Dios, - ang pagpang-angkon nga sila ang husto. Karon silang TANAN dili mahimong husto. Sa tinuod lang WALA NI USA kanila ang husto. Sila'y mga pinaputi nga mga pantiyon, nga puno sa mga bukog sa patay nga mga tawo. Walay kinabuhi diha kanila. Walay pagpanghimatuod diha kanila. Wala sukad ang Dios nagpaila sa Iyang Kaugalingon sa bisan unsa man nga organisasyon. Nagaingon sila nga husto sila tungod kay sila man ang maong nagasulti niini, apan ang pagsulti niini wala nagapahimo niini nga ingon niana kini. Gikinahanglan nila ang gipanghimatud-an nga "Mao kini ang ginaingon sa Ginoo" sa Dios, ug wala kini kanila. Karon tugoti ko nga isulti kini dinhi. Wala ako nagatoo nga ang Dios nagapanawag lamang ngadto sa mini nga iglesia aron maghinulsol. Sa niini nga bersekulo nagapakig- istorya Siya sa Iyang mga pinili. Aduna sila og pipila ka mga paghinulsol nga pagabuhaton, usab. Daghan sa Iyang mga kaanakan ang anaa pa sa gihapon sa nianang mini nga mga kaiglesiahan. Sila kadtong mga ginatumbok sa Mga Taga- Efeso 5:14, "Pagmata ikaw nga nagakatulog, ug bumangon ka gikan sa mga patay, ug pagahayagan ikaw ni Cristo." Ang pagkatulog dili nagakahulogan nga patay. Kini mao'y mga nagakatulog diha sa taliwala sa mga patay. Anaa sila didto sa patay nga mga denominasyon. Nagakaanod-anod sila didto uban kanila. Nagasinggit ang Dios, "PAGMATA! Hinulsoli ang inyong kabuang." Ania sila nga ginapagamit ang ilang impluwensiya, ginahatag ang ilang panahon ug ilang kuwarta, ang ila mismong mga kinabuhi sa tinuod lang ngadto niining anticristo nga mga organisasyon, ug samtang nagadahum nga okay lang kini. Kinahanglan nilang maghinulsol. Gikinahanglan nilang maghinulsol. Gikinahanglan nila ang usa ka pagbag-o sa ilang hunahuna ug mamalik ngadto sa kamatuoran. Oo, kini ang kapanahonan nga gikinahanglan sa kadaghanan nga maghinulsol. Apan maghinulsol ba kaha kini?
ANG KAPANAHONAN SA IGLESIANG LAODICEA Ibalik ba kaha niini ang Pulong? Ipalingkod na kaha pag-usab niini sa trono sa kinabuhi sa mga tawo ang Balaang Espiritu? Simbahon na kaha pag-usab niini si Jesus ingon nga mao ang BUGTONG Manluluwas? Nagaingon ako nga dili, tungod kay ginapahayag sa nagsunod nga bersekulo ang makapatingala ug makapakurat nga kamatuoran bahin sa pagtapos sa niini nga kapanahonan. SI CRISTO NGA ANAA SA GAWAS SA IGLESIA sa Pinadayag 3:20-22, "Tan-awa, nagatindog Ako pultahan, ug nagatuktok: kon may magapatalinghug sa Akong tingog, ug moabli sa pultahan, kaniya mosulod Ako, ug makigsalo Ako sa pagkaon uban kaniya, ug siya uban Kanako. Ang magamadaugon pagatugotan Ko sa paglingkod sa Akong trono uban Kanako, maingon nga Ako usab nagmadaugon, ug milingkod uban sa Akong Amahan diha sa Iyang trono. Ang adunay igdulongog, kinahanglan magpatalinghug sa ginaingon sa Espiritu ngadto sa mga iglesia." Karon adunay dakung kalibog ang mahitungod sa niining bersekulo tungod kay daghan kaayong personal nga mga mamumuhat ang nagagamit niini sa pang-personal nga ebanghelismo nga daw sa anaa si Jesus sa pultahan sa kasingkasing sa matag makasasala nga nagapanuktok aron mahipasulod. Ingnon dayon nga kung ablihan sa makasasala ang maong pultahan, mosulod ang Ginoo. Apan kini nga bersekulo wala nagapakig-istorya ngadto sa tagsa-tagsa ka mga makakasala. Adunay usa ka pangkatibuk-an ang tibuok niining mensahe sama sa matag mensahe diha sa matag kapanahonan. Nagaingon kini diha sa bersekulo 22, "Ang adunay igdulongog, kinahanglan magpatalinghug sa ginaingon sa Espiritu ngadto sa MGA IGLESIA." Busa kini mao ang mensahe ngadto sa iglesia sa kaulahiang kapanahonan. Kini ang kahimtang sa iglesiang Laodicea sa diha nga nagahaduol na ang katapusan niini. Dili kini usa ka personal nga mensahe alang sa usa ka tawo; kini ang Espiritu nga nagasulti kanato kung asa si Jesus. GIBIYAAN NA NI CRISTO ANG IGLESIA. Dili ba kini ang makatarunganong resulta o ang katapusan kung ipadaplin ang Pulong tungod sa kredo, ang Balaang Espiritu nga gipalagpot tungod sa mga papa, mga obispo, mga presidente, mga mananambag, ug uban pa, ug ang Manluluwas nga ginapadaplin tungod sa mga programang pagpamuhat, o mga pagpamiyembro sa iglesia, o sa kung unsa nga matang sa pagsunod sa usa ka pang-iglesia nga sistema? Unsa pa man nga mahimong buhaton batok Kaniya? Paghimulag kini sa kamatuoran! Kini mao ang pagkahulog gikan sa pagtoo! Kini mao ang abli nga pultahan para sa anticristo, kay kung ang USA miabot sa Ngalan sa Iyang Amahan (Jesus) ug wala 421
422 USA KA PAGPADAYAG SA PITO KA MGA KAPANAHONAN SA IGLESIA gidawat, kondili gisalikway, kung ingon-ana adunay magaabot og usa pa sa kaugalingon niyang ngalan (nga bakakon, usa ka tigpaaron-ingnon) ug siya ilang pagadawaton, Juan 5:43. Ang maong tawo sa kalapasan, kanang anak sa kalaglagan ang mao na'y maghari. Ang Mateo 24, nagasulti og mga ilhanan sa kalangitan mahitungod sa niining ulahing adlaw diha nga hapit na gayud moabot si Jesus. Nagahunahuna ako kung nahimatikdan ba ninyo kaha ang ingon niana nga ilhanan nga natuman bag- ohay lang aron sa paghulagway sa mismong kamatuoran nga atong dugay nang ginahisgotan. Kana nga kamatuoran mao nga si Jesus dugay nang hinayhinay nga ginapadaplin hangtud nga sa kaulahing kapanahonan gitukmod na Siya pagawas sa iglesia. Hinumduman ninyo nga sa nahaunang kapanahonan usa kadto ka lingin nga kalibutan sa iglesia nga halos puno sa kamatuoran. Bisan pa niana aduna kaniadto og usa ka gamay'ng sayup nga gitawag og mga buhat sa mga Nicolaita nga nagpugong sa mao nga lingin nga mapuno. Dayon sa sunod nga kapanahonan dugang pa nga kangitngit ang hinayhinay nga misulod hangtud nga ang maong bola sa kahayag nakunhoran ang pagdan-ag niini, ug mas daghang kangitngit na ang milukop sa mao nga lingin. Diha sa ikatulong kapanahonan aduna og dugang pa sa gihapon nga pag-ngitngit, ug diha sa ikaupat na nga kapanahonan nga mao ang Mangiub Nga Mga Kapanahonan, halos nawala na ang kahayag. Karon hunahunaa ang mahitungod niini. Nagadan- ag ang iglesia pinaagi sa nagreplektar nga kahayag ni Cristo. Siya mao ang ADLAW. Ang iglesia mao ang BULAN. Mao nga ang kining lingin nga kahayag mao ang bulan. Mikunhod kini gikan sa pagka-halos usa ka takdol nga bulan niadtong unang kapanahonan, ngadto sa usa ka gamay nga bahin na lang kini niadtong ikaupat nga kapanahonan. Apan niadtong ikalima nga kapanahonan misugod kini sa pagdaku. Diha sa ikaunom na niini mihimo kini og usa ka daku nga lakang paabante ngadto sa paglambo. Adunay bahin sa ikapito nga kapanahonan nga mipadayon kini sa gihapon nga milambo, sa dihang daklit nga mihunong kini nga kulangan, ug mikunhod kini ngadto sa pagka-halos wala na, mao nga imbis nga kahayag nahimo kining kangitngit sa apostasiya, ug sa katapusan sa maong kapanahonan miundang na kini sa pagdan-ag tungod kay mipuli na ang kangitngitan. Anaa na karon si Cristo sa gawas sa iglesia. Ania ang maong ilhanan diha sa kawanangan. Ang ulahing pag-ngitngit sa bulan mao ang usa ka hingpit nga pagkahanaw sa kahayag niini. Mikunhod kini ngadto sa bug-os nga pagkangitngit niini diha sa pito ka hugna. Diha sa ikapito na nga hugna, miabot ang bug-os nga pagkangitngit sa diha nga ang Papa sa Roma (si Pablo nga Ikaunom) miadto sa Palestina aron sa paghimo og
ANG KAPANAHONAN SA IGLESIANG LAODICEA 1 2 3 4 5 6 Ang bug-os nga pag-ngitngit sa bulan sa diha nga miduaw ang Papa didto sa Jerusalem. 423
424 USA KA PAGPADAYAG SA PITO KA MGA KAPANAHONAN SA IGLESIA balaan kono nga paglibot sa Jerusalem. Siya ang pinakaunang papa sukad nga miduaw sa Jerusalem. Gihinganlan ang mao nga papa nga Pablo ang Ikaunom. Si Pablo mao ang unang mensahero kaniadto ug kini nga tawo nagadala og ingon niana nga ngalan. Himatikdi nga ang ikaunom kini, o ang numero sa tawo. Kini sobra pa sa pagkaatol lamang. Ug sa pag-adto niya sa Jerusalem, napaingon ang bulan o ang iglesia ngadto sa bug-os nga pagkangitngit. Mao na kini. Mao na kini ang katapusan. Dili mahanaw kining kaliwatana hangtud nga mamatuman ang tanan. Hinaut unta Ginoong Jesus, umanhi Ka na sa madali! Karon makita na nato kon ngano nga adunay duha ka mga punoan, usa ka matuod ug usa ka mini. Karon makita na nato kon ngano nga si Abraham adunay duha ka mga anak nga lalaki, ang usa iya sa unod (nga midaugdaog kang Isaac) ug ang usa mao'y iya sa saad. Karon makita na nato kon giunsa nga gikan sa mao rang mga ginikanan duha ka mga lalaki ang migawas ingon nga mga kaluha, ang usa nakaila ug nagahigugma sa mga butang nga iya sa Dios, ug ang usa nakahibalo og ayo sa mao ra gihapon nga kamatuoran, apan dili gikan sa mao ra nga Espiritu, ug mao nga gidaugdaog ang maong bata nga pinili. Wala ang Dios nagsalikway para lang nga magsalikway. Mingsalikway Siya para sa mga pinili. DILI MAHIMO NGA ANG MGA PINILI manglutos sa mga pinili. ANG MGA PINILI DILI MAHIMONG pasakitan ang mga pinili. Ang mga sinalikway kini ang mao'y nagapanglutos ug nagapamatay sa mga pinili. Oh, relihiyoso kadtong mga sinalikway. Mga manggialamon sila. Mga kaliwat sila ni Cain, ang binhi sa serpente. Nagatukod sila og ilang mga Babel, nagatukod sila og ilang mga siyudad, nagatukod sila og ilang mga imperyo, ug nga nagapanawag ngadto sa Dios. Gikadumtan nila ang matuod nga binhi, ug buhaton nila ang tanan nilang mahimo, (bisan pa sa ngalan sa Ginoo) aron pamatyon ang kadtong mga pinili sa Dios. Apan kinahanglanon sila. "Unsa ba ang dagami alang sa trigo?" Wala'y dagami, wala'y trigo. Apan sa katapusan, unsa ma'y nagakahitabo sa dagami? Ginasunog kini sa kalayo nga wala'y pagkapalong. Ug ang trigo? Asa man kini? Ginatigum kini didto sa Iyang dapa. Didto kon asa Siya anaa. Oh mga pinili sa Dios, magbantay kamo. Tun-i og ayo. Mag-amping kamo. Panlimbasugi ang inyong kaluwasan uban ang kahadlok ug pagkurog. Magsalig sa Dios ug magmakusgan diha sa Iyang pagkakusgan. Ang inyong kaaway, ang yawa, bisan sa karon nagalibotlibot sama sa leon nga nagangulob nga nagapangita og iyang matukob. Magbantay pinaagi sa pag-ampo ug magmalig-on kamo. Kini na ang katapusan nga panahon. Pareho nga paingon na sa pagkagulang ang matuod ug mini nga punoan, apan sa dili pa mogulang ang
ANG KAPANAHONAN SA IGLESIANG LAODICEA trigo, kinahanglan nga hugpongon na kadtong hinog na nga mga bunglayon aron pangsunogon. Kita n'yo, nagapakighiusa na silang tanan sa World Council of Churches. Mao kana ang paghugpong. Dili magdugay moabot na ang pagpangtigum sa mga trigo. Apan sa pagkakaron ang maong duha ka espiritu nagapanglihok diha sa duha ka mga punoan. Gumula kamo gikan sa taliwala nianang mga bunglayon. Magsugod og pagpangdaug aron nga mahimo kamong isipon nga takus- dayegon para sa inyong Ginoo, ug takus nga maghari ug magdumala uban Kaniya. ANG TRONO SA NAGMADAUGON Pinadayag 3:21, "Ang magamadaugon pagatugotan Ko sa paglingkod sa Akong trono uban Kanako, maingon nga Ako usab nagmadaugon, ug milingkod uban sa Akong Amahan diha sa Iyang trono." Karon unsa ma'y atong pagadaugon? Mao kana ang kasagarang pangutana nga pagapangutan-on dinhi. Apan dili mao kana ang aktuwal nga panghunahuna mahitungod sa niini nga bersekulo kay kini dili gayud KUNG UNSA ang atong pagadaugon kondili unsaon nato pagdaug. Karon makatarunganon lamang kini, kay mas mahinungdanon ba ang KUNG UNSA ang atong pagadaugon basta nga nasayod kita KUNG UNSAON ang pagdaug? Usa ka daklit nga pagtan-aw sa kadtong Mga Kasulatan nga nagahisgot sa pagpangdaug ni Ginoong Jesus ang makapagpagawas sa kamatuoran bahin niini nga pahayag. Diha sa Mateo 4, kon diin si Jesus gitintal sa yawa, Iyang gidaug ang personal nga mga pagpangtintal ni Satanas pinaagi sa Pulong, ug pinaagi sa Pulong lamang. Sa matag usa sa tulo ka mga nag-una nga mga pagsulay nga eksaktong sama sa pagtintal didto Tanaman sa Eden, ang kailibgon sa unod, ang kailibgon sa mga mata, ug ang pagpagarbo sa kinabuhi, gipangdaug ni Jesus pinaagi sa Pulong. Nahulog si Eva kaniadto sa personal nga pagpangtintal ni Satanas tungod kay wala niini gamita ang Pulong. Nahulog si Adan sa diretsong wala tumana ang Pulong. Apan nagmadaugon si Jesus pinaagi sa Pulong. Ug mismo karon, tugoti ko nga isulti nga mao lamang kini ang bugtong pamaagi nga magmadaugon, kini usab ang bugtong paagi nga mahibaloan mo nga ikaw nagamadaugon, tungod kay DILI MAHIMONG mapakyas kana nga Pulong. Karon himatikdi pag-usab kung giunsa pagpangdaug ni Jesus sa kalibutanong mga sistema pang-relihiyon. Sa diha nga balik-balik Siyang gisamok-samok sa mga teologo sa Iyang panahon, walay-hunong Niyang gigamit ang Pulong. Iya lamang 425
426 USA KA PAGPADAYAG SA PITO KA MGA KAPANAHONAN SA IGLESIA gisulti kung unsa ang gihatag Kaniya sa Amahan nga isulti. Wala ni usa ka higayon sa diha nga wala nalibog og ayo ang kalibutan sa Iyang kaalam kay mao man kadto ang kaalam sa Dios. Sa kaugalingon Niyang personal nga kinabuhi, diha sa pagpakigbugno sa Iyang Kaugalingon, nagmadaugon Siya pinaagi sa pagtuman sa Pulong sa Dios. Diha sa Mga Hebreohanon 5:7 nagaingon kini, "Nga sa mga adlaw sa Iyang unod, sa nakahalad Siya og mga pag-ampo ug mga pagpangamuyo uban ang makusog nga pagbakho ug mga luha ngadto Kaniya Nga may gahum sa pagluwas Kaniya gikan sa kamatayon, ug sa tapos patalinghugi tungod sa Iyang diosnong kahadlok; nga bisan Siya usa ka Anak, apan nakakat-on sa pagka-masinugtanon pinaagi sa mga butang nga Iyang giantus; ug sa tapos mahimong hingpit, nahimo Siyang magbubuhat sa kaluwasan nga walay katapusan alang kanila nga nagatuman Kaniya." Sa unsa ba Siya nagmasinugtanon? Sa Pulong sa Dios. Karon kung-ingon ana, walay usa ka tawo ang magalingkod diha sa trono ni Ginoong Jesus Cristo gawas lamang kung gikinabuhi niya kana nga Pulong. Ang inyong mga pag-ampo, ang inyong mga pagpuasa, ang inyong mga paghinulsol - bisan unsa pa ang inyo igapresentar sa Dios - wala ni usa niana ang makapahatag kaninyo og prebilihiyo sa paglingkod niana nga trono. Igahatag lamang kini ngadto sa Pangasaw-onon nga PULONG. Sama nga ginabahinan ang rayna og bahin sa trono sa hari tungod kay siya nahiusa kaniya, busa kadtong sila lamang nga iyaha sa niana nga Pulong sama nga Siya gikan niana nga Pulong makig-ambitay sila sa niana nga trono. Hinumdumi nga klaro natong gipakita diha sa tanang kapanahonan nga bisan pa nga si Adan ug si Eva nahulog tungod nga gibiyaan nila ang Pulong, mao usab ang Kapanahonang Efeso nahulog tungod sa pagsimang og diyutay gikan sa Pulong, hangtud nga sa maong pagpadayon nga pagsimang sa matag kapanahonan, aduna na kita og pinaka- pangtapos nga pagsalikway sa Pulong pinaagi og sistema Pang-kalibutan nga Iglesia. Nagatapos kining Kapanahonang Laodicea diha sa usa ka bug-os nga pagkapalong diha sa Pulong, nga nahimo kining hinungdan sa pagbiya sa Ginoo gikan sa taliwala niini. Atua Siya sa gawas nga nagapanawag ngadto sa mga Iyaha nga nagasunod Kaniya pinaagi sa pagtuman sa Pulong. Human sa usa ka hamubo ug gamhanang pagpanghimatuod sa Espiritu kining diyutay nga ginagukod ug ginalutos nga grupo magabiya na nga kauban si Jesus. ANG PAGTAPOS SA MGA KAPANAHONANG GENTIL Kini nga kapanahonan mao ang kaulahian sa mga kapanahonan sa pito ka iglesia. Kung unsa ang nasugdan na sa nahauna o sa Kapanahonang Efeso gikinahanglan og
ANG KAPANAHONAN SA IGLESIANG LAODICEA moabot gayud ngadto sa pagpamunga ug pag-ani diha sa kaulahian o sa Kapanahonang Laodicea. Magapamunga sa ilang katapusang bunga ang duha ka punoan. Pagaundangon na sa maong duha ka espiritu ang ilang mga pagpadayag diha sa matag usa sa ilang katapusang pagadangatan. Ang mga pagpugas, ang mga pagbisbis, ang mga pagtubo tapos na. Human na ang ting-init. Ang galab nakation na karon ngadto sa alanihon. Diha sa mga bersekulo 15 ngadto sa 18 nga bag-ohay lang nato gitun-an mao ang matuod nga hulagway sa hinog na nga mini nga punoan, mini nga espiritu, mini nga mga tawo sa iglesia. "Nasayod Ako sa imong mga buhat, nga ikaw dili mabugnaw ug dili usab mainit: kon mabugnaw ka pa unta o mainit. Ug kay ikaw dagaang man lamang, ug dili mabugnaw ug dili usab mainit, isuka Ko ikaw gikan sa Akong baba. Kay nagaingon ka, Ako dato, ako mauswagon, ug walay nakulang kanako; sa walay pagpanghibalo nga ikaw alaut, ug makalolooy, ug kabus, ug buta, ug hubo: busa tambagan Ko ikaw nga gikan Kanako magpalit ka'g bulawan nga inulay sa kalayo, aron madato ka; ug mga maputing bisti, nga imong ikasul-ob, aron dili magdayag ang pagkamakauulaw sa imong pagkahubo; ug tambal nga ikapadapat sa imong mga mata, aron ikaw makakita." Wala'y mga pulong sukad ang nakasulti og ingon ka mapait nga pagsaway, ug wala na'y magarbohon ug mapahitas-on nga relihiyosong mga tawo ang sukad angayan makadawat niini. Pero diha sa bersekulo 21, "Ang magamadaugon pagatugotan Ko sa paglingkod sa Akong trono uban Kanako, maingon nga Ako usab nagmadaugon, ug milingkod uban sa Akong Amahan diha sa Iyang trono," makita nato ang matuod nga punoan, ang matuod nga Espiritu, ang matuod nga Iglesia nga gituboy ngadto sa mismong trono sa Dios uban ang pinakahataas nga pagdayeg nga gipahinungod sukad ngadto sa usa ka mapainubsanon, malig-on nga Espirituhanong pundok. Ang mga pulong ni Juan nga Bautista nga pagkatukma kaayong gipahayag ang Cristo diha sa relasyon niini ngadto sa matuod ug mini nga iglesia nagakahitabo na sa karon. Mateo 3:11-12, "Ako sa pagkamatuod nagabautismo kaninyo sa tubig nga sa paghinulsol: apan Siya Nga nagasunod kanako labi pang gamhanan kay kanako, Nga bisan gani sa Iyang mga sapin dili ako takus sa pagbitbit: Siya magabautismo kaninyo sa Espiritu Santo, ug kalayo: Nga ang Iyang nigo nga paliran anaa sa Iyang kamot, ug pagahinloan gayud Niya pag-ayo ang Iyang giokan, ug pagatigumon ang Iyang trigo ngadto sa dapa; apan pagasunogon Niya ang dagami sa kalayo nga walay pagkapalong." Si Cristo, ang Halangdong Mag-aani, nagapang-ani na karon sa bunga sa yuta. Iyang pagatigumon ang trigo ngadto sa dapa pinaagi sa Iyang pag-anhi alang sa 427
428 USA KA PAGPADAYAG SA PITO KA MGA KAPANAHONAN SA IGLESIA mismong mga Iyaha ug pagdawat kanila sa wala'y katapusan diha sa Iyang Kaugalingon. Dayon mobalik Siya aron laglagon ang mga dautan pinaagi sa kalayo nga walay pagkapalong. Ang misterio bahin sa mga bunglayon ug mga trigo diha sa Mateo 13:24-30 nagakatuman usab sa karon. "Usa na usab ka sambingay Iyang giasoy kanila, sa pag-ingon, Ang gingharian sa langit sama sa usa ka tawo nga nagapugas sa maayong binhi sa iyang uma: apan samtang nagakatulog ang mga tawo, miabot ang iyang kaaway ug nagpugas sa bunglayon sa taliwala sa trigo, ug milakaw. Apan sa nagtubo na ang trigo, ug namunga, midayag usab ang bunglayon. Ug sa nanagpanuol ang mga ulipon sa amahan sa panimalay nanag-ingon kaniya, Ginoo, wala ba ikaw magpugas og maayong binhi sa imong uma? Busa diin man gikan ang bunglayon? Ug siya nag-ingon kanila, Usa ka kaaway nagbuhat niini. Ug ang mga ulipon nanag-ingon kaniya, Buot ba ikaw nga mangadto kami ug pangibton namo? Apan siya miingon, Ayaw; tingali nga sa pag- ibut ninyo sa bunglayon, maibut usab ninyo pag-apil ang trigo. Pasagdi ninyo nga managtubo una sila pagdungan hangtud sa pag-ani: ug unya sa panahon sa ting-ani magaingon ako sa mga mangangani, Ibta ninyo una ang bunglayon, ug hugpongon sa pinungpong aron pagasunogon: apan ang trigo tigumon ninyo sa Akong dapa." Ang trigo ug ang mga bunglayon, nga sugod niadtong unang kapanahonan hangtud karon magkatapad nga nanagtubo, ginaani na. Kung unsa ang giplano kaniadto sa Nicaea sa katapusan nangatuman na karon. Pinaagi sa bug- os nga kusog sa organisasyon mitalikod ang mini nga iglesia sa bisan unsa man nga tunub sa kamatuoran ug pinaagi sa pulitikanhong kusog gipalig-on pa ang kaugalingon niini tungod sa pagpaluyo sa estado ug aron pukanon sa wala'y katapusan ang matuod nga magtotoo. Apan sa diha nga hapit na niyang matuman ang tinalawan nga tinago niyang plano gihipos na ang trigo ngadto sa dapa. Dili na mahimong magkatapad nga magtubo ang trigo ug ang bunglayon. Dili na mahimo nga magdawat pa ang mga bunglayon sa mga panalangin gikan sa Dios pinaagi sa presensiya sa trigo, tungod kay wala na dinha ang trigo ug igabubo na ang kapungot sa Dios diha sa ikaunom nga selyo nga magatapos diha sa grabe nga pagkapukan sa mga dautan. Karon giingon ko sa dili pa lang dugay nga ang mini nga punoan miabot na sa bug-os nga pagpamunga niini sa niining kapanahonan. Mogulang ug mahinog na ang iyang bunga. Husto gyud kana. Kining dautang-espiritu nga iglesia, nga puno sa kadautan, igapadayag sama sa liso sa mustasa nga mitubo ngadto sa pagkakahoy kon diin ang mga kadautan sa kawanangan mibatug. Sa ulo niini mao ang anticristo, ang maong misterio sa kadautan. Matuod ang tanan niini. Ug
ANG KAPANAHONAN SA IGLESIANG LAODICEA kung matuod kini, nan kinahanglan matuod usab kini nga mogulang usab ang Pangasaw-onong Iglesia, ug ang iyang paghinog mamahimong usa ka pagpaila nga nahiusa siya sa iyang Ginoo pinaagi sa Pulong, ug ang iyang Ulo Nga moanha kaniya mao ang Tinago sa Pagkadiosnon, Nga mao gayud si Cristo. Ug sama nga ang mini nga iglesia uban sa maliputon ug yawan-ong gahum niini nga gumikan sa pulitikanhong puwersa, puwersang pulitikal ug mga demonyo sa kangitngit nga ginaaway kining matuod nga punoan, ang maong matuod nga punoan pinaagi sa kahupnganan sa Espiritu ug Pulong pagabuhaton ang mismong mga pagpamuhat sa gahum nga gipamuhat kaniadto ni Jesus. Dayon sa diha nga nagapahiduol na siya sa iyang Pangulong-bato, nga nagakahimo na nga sama Kaniya pinaagi sa Pulong, magaabot si Jesus aron nga ang pangasaw-onon ug ang Pamanhonon mamahimong usa na sa walay katapusan. Ang makita nga mga manipestasyon sa kung unsa ang dugay ko nang ginaingon kaninyo makita na sa karon sa atong palibot. Tinuod ang ekuminikanhong mga paglihok sa mga bunglayon. Apan tinuod kini usab nga ginapahayag na gayud sa propeta sa kaulahiang kapanahonan ang mensahe gikan sa Dios nga mao ang magauna sa ikaduhang pagbalik sa Ginoo, kay pabalikon pinaagi sa iyang mensahe ang mga kasingkasing sa mga anak ngadto sa mga amahan didto sa Pentecostes, ug pinaagi sa pagpasiuli sa Pulong moabot ang pagpasiuli sa gahum. Daw sa unsa kamahinungdanon kining mga panahon nga atong gikinabuhian. Daw sa unsa kita kinahanglan nga magbantay aron nga magpabilin kitang matinuuron sa niini nga Pulong ug dili nga magtaktak niini o magdugang niini, kay siya nga magsulti kon diin ang Dios wala nagsulti, nagapahimo kini Kaniya nga bakakon. Kung unsa nga butang ang anaa sa akong hunahuna mao kini: Niadtong pagsugod niining gatusan-ka-tuig ang kauhaw alang sa Dios nga nagsumikad niadtong Kapanahonang Filadelfia ang mao'y naghatud sa pagtuaw alang sa Espiritu sa Dios. Ug sa diha nga gitubag sa Dios ang maong pagtuaw pinaagi sa pagpadala og mga manipestasyon diha sa pagsulti og laing mga dila, mga paghubad ug pagpropesiya, usa ka grupo ang sa gilayon, ug nga pagkasukwahi sa Pulong, ang mihimo og usa ka doktrina nga ang pagsulti kono diha sa laing mga dila mao ang ebidensiya nga nabautimohan ka na sa Espiritu Santo. Halayo lang ingon nga ebidensiya ang pagsulti sa laing mga dila. Mga manipestasyon lang ang mga niini, pero dili ebidensiya. Ang pagka-mini sa mao nga doktrina dili lamang makita tungod sa kakulang niini og Kasulatan aron mapamatud-an kini, kondili kadtong mga nagasuporta sa doktrina nag-organisa sa gilayon basi sa maong doktrina, nga nagapamatuod nga wala sila sa kamatuoran sama sa gusto 429
430 USA KA PAGPADAYAG SA PITO KA MGA KAPANAHONAN SA IGLESIA nilang ipatoo sa mga tawo. Oh, maayo kadto kon tan-awon. Daw sa pagbalik kadto sa Pentecostes. Apan nagpamatuod nga dili kadto mao. Dili mahimo, tungod kay nag-organisa kadto. Kamatayon kana, dili kinabuhi. Pagkahaduol kadto sa tinuod nga daghan ang nalimbongan. Karon kon dili kadto tinuod, unsa man diay kadto? Mao kadto ang tipaka, ang dagami. Diha sa lunhaw, mahumok og pang-sudlanan nga porma niini daw sama gayud kini kon tan-awon sa tinuod. Apan sama sa usa ka tawo nga makaadto sa umahan ug makita ang kung unsay mora gayud og trigo ug tipaka man lang diay, (kay wala pa maporma dinha ang lugas sa trigo) mao usab nga kadto walay lain kondili ang mahumok nga tipaka nga pareho kon tan-awon sa tinuod nga lugas nga moabot pa lang. Magabalik ang orihinal nga binhi sa trigo sa Pentecostes diha sa kaulahiang kapanahonan. Nailubong kini didto sa Nicaea. Migitib kini didto sa Sardis. Nanguhay kini didto sa Filadelfia, ug mogulang kini diha sa Laodicea. Apan dili kini mahibalik sa pagka-orihinal hangtud nga mahibalik ang Pulong. Ang propeta wala pa miabot sa esena. Apan karon sumala sa panahon kon diin nga ania na kita sa Kapanahonang Laodicea, ang "Propetang-Mensahero" sa Pinadayag 10:7 gikinahanglan nga ania na sa yuta. Sa makausa pa ang "Mao kini ang ginaingon sa Ginoo" gikinahanglan ania na dinhi, nga andam na nga mahipadayag nga may pagpanghimatuud nga dili-masayup. Mao nga nagakagulang na ang Matuod nga Binhi, ug ANG PAG-ANI NA DAYON. Panahon sa pag-ani. Oo, panahon na sa pag-ani. Ang duha ka punoan nga dungan nga nagtubo ug nga nagkalubid ang ilang mga sanga pagapangbulagon na karon. Ang mga bunga sa nianang mga punoan nga may ingon ka pagkalahi sa usa'g usa pagahipuson na ngadto sa magkalahi nga mga dapa. Mopaingon sa magkalahing dangatan ang maong duha ka espiritu. Karon panahon na kini aron patalinghugan ang katapusang pagpanawag nga nagaabot lamang ngadto sa Trigong Pangasaw- onon, "Gumula kamo gikan kaniya, mga tawo Ko, aron dili kamo makaapil sa iyang kasal-anan, ug aron dili kamo (mga trigo) makaambit sa iyang (mga bunglayon) mga hampak (sa dakung kasakitan diha sa ikaunom nga selyo ug sa Mateo 24)." ANG KATAPUSANG PAGPASIDAAN SA ESPIRITU Pinadayag 3:22, "Ang adunay igdulongog, kinahanglan magpatalinghug sa ginaingon sa Espiritu ngadto sa mga iglesia." Mao kini ang KATAPUSANG pagpasidaan. Wala na'y usa pa. Gipahimutang na ang lawak sa trono. Ang dose ka mga pundasyon gipahiluna na. Nahiandam na ang mga dalan nga bulawan. Ang mahigantihon nga mga ganghaan nga hinimo
ANG KAPANAHONAN SA IGLESIANG LAODICEA sa mga mutya gipatindog na ug gipangbisagrahan na. Sama sa usa ka piramide nagatindog kini nga pagkamatahum ug pagkamahimayaon. Ang langitnong mga linalang nga mao'y nanag-andam niini nahingangha nga nagalantaw niini, kay kini nagakidlap-kidlap ug nagasidlak nga may himaya nga dili yutan-on. Ang matag dagway sa katahum niini naga-estorya mahitungod sa makahibulongan nga grasya ug gugma ni Jesus. Usa kini ka siyudad nga giandam alang sa mga andam na nga mga tawo. Nagahulat na lamang kini sa mga lumulupyo niini, ug dili magdugay pagapun-on nila ang mga dalan niini nga may kalipay. Oo, kini na ang kaulahiang pagtawag. Dili na magasulti pa ang Espiritu sa unsa pa man nga kapanahonan. Human na ang maong mga kapanahonan. Apan salamat sa Dios, sa niini nga takna, wala pa nahuman kini nga kapanahonan. Padayon pa Siya nga nagapanawag. Ug ang Iyang pagpanawag dili diha sa espirituhanon lamang nga mga igdulongog sa mga tawo pinaagi sa Iyang Espiritu, kondili sa makausa pa ania na ang usa ka propeta sa yuta. Ang Dios sa makausa pa magapahayag sa kamatuoran sama sa Iyang gibuhat kaniadto kang Pablo. Diha sa mga adlaw sa ikapitong mensahero, sa mga adlaw sa Kapanahonang Laodicea, igapadayag sa mensahero niini ang mga tinago sa Dios sama sa pagkapadayag ngadto kang Pablo. Magapamahayag siya, ug kadtong mga nagadawat sa niana nga propeta sa iya mismo nga ngalan magadawat sa mapuslanong epekto sa ministerio nianang propetaha. Ug sila nga nagapaminaw kaniya pagapanalanginan ug mamahimong kabahin niana nga pangasaw-onon sa kaulahiang adlaw nga gisulti diha sa Pinadayag 22:17, "Ang Espiritu ug ang pangasaw-onon nagaingon, Umari Ka." Ang lugas sa trigo (ang Trigong Pangasaw-onon) nga nalubong kaniadto sa Nicaea mibalik ngadto sa pagka-orihinal niini nga Lugas sa Pulong pag-usab. Dalaygon ang Dios sa walay katapusan. Oo, pagpaminaw sa maong gipanghimatud-an nga propeta sa Dios nga nagatungha sa niining kaulahiang kapanahonan. Kung unsa man ang iyang ginasulti gikan sa Dios, mao'y igasulti sa pangasaw-onon. Ang Espiritu ug ang propeta ug ang pangasaw-onon magasulti sa mao ra nga butang. Ug kung unsa ma'y ilang igasulti nasulti na diha sa Pulong. Ginasulti nila kini karon, "Gumula na kamo gikan kaniya, ug magpalain kamo." Migawas na ang maong pagpanawag. Nagapadayon ang maong pagpanawag. Hangtud kanus-a ba magapanawag ang maong tingog? Wala kita kahibalo, apan usa ka butang ang atong nahibaloan, dili na kini magdugay pa, kay kini mao na ang kaulahiang kapanahonan. Ang adunay igdulongog, kinahanglan magpatalinghug sa ginaingon sa Espiritu ngadto sa mga iglesia. Misulti na ang Espiritu. Ang pasalup nga adlaw hinayhinay nang pawala 431
432 USA KA PAGPADAYAG SA PITO KA MGA KAPANAHONAN SA IGLESIA paingon sa eternidad para sa maong mga kapanahonan sa iglesia. Dayon kining tanan-tanan matapos na. Dayon mamahimo kining ulahi na para magduol. Pero kung asa man sa niining serye nakigsulti ang Dios kaninyo pinaagi sa Iyang Espiritu, hinaut nga mangbalik na kamo ngadto Kaniya diha sa paghinulsol ug ihatag ang inyong kinabuhi ngadto Kaniya aron pinaagi sa Iyang Espiritu mahimong hatagan Niya kamo og kinabuhi nga walay katapusan.
KAPITULO DIYES ANG KALANGKUBAN SA MGA KAPANAHONAN Tungod sa kamatuoran nga ang atong pagtuon nahimong usa ka bersekulo ngadto sa bersekulo nga pagpatin-aw sa mga Kasulatan nga may kalambigitan sa pito ka mga kapanahonan, wala pa nato nailatag ang nagsunodsunod nga solundan diha sa kasaysayan nga angay unta nga gibuhat nato. Kini, busa, mao ang tuyo nato karon nga pagahisgotan kini nga kapitulo, ug subayon diha sa tanang kapanahonan sugod sa Kapanahonang Efeso ang iglesia ug ang iyang kasaysayan sumala sa pagkahatag ngadto kang Juan pinaagi sa Espiritu sa Dios. Dili kita magadugang og bag-ong hilisgutan ingon nga pagpatakdo sa kung unsa'y anaa na kanato. Gikan sa atong mga pagtuon atong nakat-onan nga ang kadaghanan sa kapadayagan nasaypan sa pagsabot tungod kay wala nato naila daan nga ang maong gikahisgotan nga "iglesia" ug ang maong gipahanungdan diha niini nga libro wala nagapahinungod ngadto sa tinuod nga "ekklesia" ang "pinili," ang "lawas ni Cristo," ang "pangasaw-onon," apan nagapakigsulti kini ngadto sa tibuok katilingban sa mga tawo nga gitawag og mga Cristohanon, matuod man sila o sa ngalan- lamang. Sama nga DILI Israel ang tibuok Israel, mao usab nga ang tanang mga Cristohanon dili Cristohanon. Mao nga nakat- onan nato nga ang iglesia gilangkuban og duha ka mga punoan, ang matuod ug mini. Ginasugyotan ang maong duha ka punoan sa duha ka matang sa espiritu; ang usa aduna'y Balaang Espiritu samtang ang usa usab gikasul-oban og espiritu sa anticristo. Pareho ang duha nagapamahayag nga nakaila ug giila kono sa Dios. Pareho ang duha nagaangkon nga nagapakigsulti sila alang sa Dios. Parehong nagatoo sa pipila ka pinaka- masukaranong mga pundasyon sa kamatuoran ug nagkalahi lang sa uban. Apan tungod nga pareho silang nagadala sa Ngalan sa Ginoo, ingon nga ginatawag og mga Cristo-hanon, ug tungod sa mao nga pagdala-sa-Ngalan klaro kini nga pag- angkon og usa ka pagpakig-relasyon ngadto Kaniya (ginatawag kini sa Dios og pagpakigminyo), pareho silang gihatagan sa Dios og mga tulubagon ngadto Kaniya ug busa nagapakigsulti Siya sa matag usa kanila. Dugang natong nahibal-an nga kining duha ka mga punoan magkaabay nga magatubo hangtud sa katapusan sa mga kapanahonan kon diin pareho silang magkagulang ug parehong pagaanihon. Dili mabuntog ug mapukan sa mini nga punoan ang matuod nga punoan, apan bisan pa niana, dili usab madala sa matuod nga punoan ang mini nga punoan ngadto sa usa ka pagpakig-relasyon kang Jesus Cristo aron kini maluwas.
434 USA KA PAGPADAYAG SA PITO KA MGA KAPANAHONAN SA IGLESIA Natun-an nga kamatuoran, nga mahimong dihogan diay sa Balaang Espiritu ug madihogan ang mga Cristohanong wala'y pagbag-o sa kinabuhi nga iya sa mini nga punoan ug gamhanan nga magpakita kini og nagkalainlaing mga ilhanan ug mga katingalahan, sama usab kang Judas nga nagkaaduna kaniadto og usa ka pihong ministerio sa Espiritu Santo bisan pa nga siya, mismo, gisulti na nga usa ka yawa. nato ang pinaka-makapahibulong Ingon nga napatik na kini nga mga prinsipyo diha sa atong hunahuna atong sugdan nga subayon ang iglesia ngadto sa maong nagkalainlaing pito ka mga kapanahonan. Ang pagkahimugso sa iglesia mao'y kaniadto sa Pentecostes. Maingon nga ang nahaunang Adan gihatagan kaniadto og usa ka pangasaw-onon ingon nga bag-o gikan sa kamot sa Dios ug wala namansahan sulod sa hamubong panahon, mao usab si Cristo, ang ulahing Adan, nga gikahatagan og usa ka putli nga pangasaw-onon ug nga bag-o gikan sa Pentecostes; ug nagpabilin kini siya nga linain ug wala'y-mansa sulod sa pipila ka panahon. "Ug wala'y bisan usa sa mga taga-gawas ang nangahas sa pag- ipon kanila" (Mga Buhat 5:13), ug "Ug sa matag adlaw gidugang kanila sa Ginoo ang mga ginaluwas." Mga Buhat 2:47. Kung unsa kadugayon kini nga mipadayon wala kita nahibalo, apan usa ka adlaw maingon nga si Eva gitintal ug gilimbongan ni Satanas, mao usab ang iglesia nga namansahan tungod sa pagsulod sa usa ka anticristo nga espiritu. "Ug kini mao ang espiritu sa anticristo, nga inyong hingdunggan nga moabot; ug karon ania na sa kalibutan." I Juan 4:3. Ug nag-ingon si Jesus mahitungod sa Iyang pangasaw-onon diha nianang nahaunang kapanahonan, "Apan Ako aduna'y batok kanimo, nga imong gibiyaan ang imong nahaunang gugma. Busa hinumdumi kung diin ikaw nahulog, ug maghinulsol ka." Pinadayag 2:4-5. Ang iglesia niadtong unang kapanahonan usa na niadto ka "babayeng nahulog." Sama nga naunahan ni Satanas si Adan diha kang Eva, mao usab karon nga nalimbongan ni Satanas ang iglesia, ang pangasaw-onon ni Cristo, sa dili pa ang "panihapon sa kasal sa Cordero." Ug unsa ba gayud ang piho nga atua sa iyang taliwala nga nahimong hinungdan sa maong pagkahulog? Unsa pa man kondili ang Pinadayag 2:6, "ANG MGA BUHAT SA MGA NICOLAITA"? Mitalikod na ang unang kapanahonan gikan sa pagsunod sa putli nga Pulong sa Dios. Gitalikdan nila ang hangyo sa Dios nga bug-os nga magsalig Kaniya ang iglesia (bug-os nga nagasalig sa Dios nga tumanon ang Iyang Pulong gikan sa pagsugod ngadto sa pagtapos nga wala'y pagpasilabot ang pangagamhanan nga iya sa tawo) paingon sa Nicolaitanismo, nga mao ang pag-organisa og usa ka pangagamhanan nga
ANG KALANGKUBAN SA MGA KAPANAHONAN iya sa tawo sulod sa iglesia nga mao'y ginabuhat sa tanang mga pangagamhanan, ginagamhan ang mga tawo. Gibuhat nila ang eksaktong gibuhat sa Israel kaniadto. Gipili nila ang kasayon sa pangagamhanan nga iya sa tawo imbis ang iya sa Pulong ug sa Espiritu. Nakasulod nato pagkahibalo? Dili ba nato madungog ang tingog sa Espiritu nga gipakusgan niadtong unang kapanahonan alang sa tanan nga magapatalinghug, samtang Siya nagapanawag og, "Ang magamadaugon pagatugotan Ko sa pagkaon sa Kahoy sa Kinabuhi, nga atua sa paraiso sa Dios"? Halawum na nga misunup sa iglesia ang kahoy sa kamatayon (o ang denominasyonhong mini nga punoan) nga ang katapusan niini mao ang linaw nga kalayo. Apan wala na karon og mga querubin nga may nagakalayo nga espada aron bantayan ang Kahoy sa Kinabuhi. Wala na karon ang Dios nagabiya sa taliwala sa iglesia sama sa pagbiya Niya kaniadto sa Eden. Oh, dili, magapabilin gayud Siya sa taliwala sa Iyang iglesia hangtud sa kaulahiang kapanahonan. Ug hangtud niana nga panahon nagapanawag Siya sa tanan aron moduol. Karon kung mahimo magmaampingon g'yud kita dinhi. Kining mensahe ngadto sa manolunda sa iglesia nga anaa sa Efeso dili usa ka mensahe alang sa aktuwal nga iglesiang lokal didto sa Efeso. Usa kini ka mensahe ngadto sa maong KAPANAHONAN. Ug kadto nga kapanahonan aduna niini og binhi sa kamatuoran ug binhi sa kasaypanan sama sa gipahayag na nga eksaktong sumala sa sambingay mahitungod sa trigo ug sa mga bunglayon. Ang mga kapanahonan sa iglesia mao ang umahan, ug anaa diha niini ang mga trigo ug ang mga bunglayon. Nag-organisa ang mini nga iglesia, gihimo na nga iya sa tawo ang pagpangagamhanan niini ug ang Pulong, ug giaway ang matuod nga Cristohanon. Kanunay nga mas nagalambo ang bunglayon kay sa trigo o sa unsa man nga gitikad nga tanum. Paspas nga milambo ang bunglayon nga iglesia niadtong unang kapanahonan. Apan nagalambo usab kaniadto ang trigo nga iglesia. Sa pagtapos sa maong unang kapanahonan milambo na ang mga buhat sa mga Nicolaita didto sa mga lokal nga kasimbahanan sa mini nga punoan dala ang nagadaku pa nga mga pagpaninguha nga dugang pa nga ipakaylap ang ilang impluwensiya kay sa ilang kaugalingong pundok. Ang impluwensiya niini nakaapekto sa matuod nga iglesia kay ang mga kalalaken-an kaniadto sama kang talahuron kaayo nga si Polycarp nagpatawag na sa ilang mga kaugalingon nga mga obispo nga may pagtagad sa niana nga titulo nga wala man diha niini sumala sa Pulong. Diha nianang kapanahonan usab, nawad-an ang matuod nga iglesia sa nahaunang paghigugma niini. Gitipo kana nga paghigugma sama sa gugma sa pangasaw-onon ug pamanhonon diha sa ang kamatayon. Giunsa man 435
436 USA KA PAGPADAYAG SA PITO KA MGA KAPANAHONAN SA IGLESIA ilang pagkaminyo ug sa unang mga tuig sa ilang kaminyoon. Aduna na'y pagbugnaw nianang hingpit nga paghigugma ug aduna na'y pagpahilayo sa Dios. Apan himatikdi. Ginahulagway sa Pinadayag 2:1 ang Ginoong Jesus ingon nga anaa sa taliwala sa Iyang iglesia ug ginakuptan ang mga mensahero diha sa Iyang toong kamot. Tungod nga nahulog kini nga pangasaw-onon, tungod nga ang iglesia diha sa kinatibuk-an niini nahimong usa na karon ka kasambugan sa matuod ug mini, wala Niya kini ginabiyaan. Iyaha kini. Ug husto g'yud kana sumala sa Mga Taga-Roma 14:7-9. "Kay wala'y usa kanato nga nagakinabuhi alang sa iyang kaugalingon, ug wala'y usa kanato nga mamatay alang sa iyang kaugalingon. Kay kon kita buhi, nagakinabuhi kita alang sa Ginoo; ug kon kita mamatay, mamatay kita alang sa Ginoo: sa ingon niana mabuhi kita, o mamatay, iya kita sa Ginoo. Kay alang niining maong tuyo si Cristo namatay, ug nabuhi pag-usab, aron mahimo siyang Ginoo sa mga patay ug sa mga buhi." Iyang gipalit didto sa krus ang TIBUOK kalibutan sa mga tawo. Iyaha sila. Siya mao ang Ginoo sa mga buhi ug mga patay. (Kung paghisgotan ang pagpanag- iya, DILI ang pagpakig-relasyon.) Ug nagalakaw Siya diha sa taliwala nianang lawasa nga aduna sa sulod niini ang kinabuhi ug ang kamatayon. Kung unsa man ang gitanum niadtong unang kapanahonan magatubo kini diha sa ikaduhang kapanahonan ug diha sa tanang uban pa nga mga kapanahonan hangtud moabot kini ngadto sa pagkagulang ug anihon na. Mao nga diha sa Kapanahonang Esmirna gilauman nato ang usa ka pagpadaku ug pagpalamdag sa pangkinatibuk-an nga kasaysayan sa iglesia pinaagi og kapadayagan gikan sa Espiritu. Dinhi niini nga kapanahonan samut nga nagadaku ang kaligutgut sa mini nga punoan. Kita n'yo, gipalain nila (diha sa bersekulo 9) ang ilang mga kaugalingon gikan sa pundok sa mga matuod. Ninggawas sila gikan kanila. Sila'y mga bakakon. Ginatawag nila ang ilang kaugalingon sa kung unsa nga dili man sila mao. Apan gipanglaglag ba sila sa Dios? Wala, "Pasagdi lang ninyo sila, ug pareho silang modangat sa pag-ani." ilang ginapangpukan ang Imong katawhan. Ila silang ginapamatay." "Ayaw, pasagdi lang ninyo sila. Apan sa Akong pangasaw- 'Magmatinumanon ka hangtud sa "Pero, Ginoo, angay silang pagalaglagon kay onon ginaingon Ko, kamatayon. Higugmaa pa Ako og samut.'" Piho ug sigurado nga nahibal-an nato nga kining mini nga punoan mao ang punoan ni Satanas. Ang ilang pagtigumtigum gikan sa iya (ni Satanas). Nagatigum sila sa Ngalan sa Dios ug nagapamakak sa pag-ingon nga iya sila kono ni Cristo. Nagawali sila, nagapanudlo sila, nagapangbautismo
ANG KALANGKUBAN SA MGA KAPANAHONAN sila, nagasimba sila, nagaduyog sila sa nagkalainlaing mga buluhaton nga gitugyan ni Cristo ngadto sa iglesia, apan bisan pa niana dili sila iya sa Dios. Apan tungod nga nagapamahayag sila nga mao sila, may tulubagon sila sa Dios ug diha sa matag kapanahonan nagasulti Siya mahitungod kanila ug ngadto kanila. Eksaktong nagapahinumdum sila kanato mahitungod kang Balaam. Aduna siya kaniadto og katungdanan nga iya sa propeta. Nahibalo siya sa husto nga pamaagi sa pagduol ngadto sa Dios sama sa paghimo og halad bahin sa limpyo nga mga mananap. Apan bisan pa niana, dili siya usa ka matuod nga PULONG NGA PROPETA, kay, sa diha nga giingnan siya sa Dios nga dili pasidunggan si Balak pinaagi sa iyang pag-adto, nangita siya'g paagi nga moadto sa gihapon, kay gisugyot siya sa iyang pangibog tungod sa bulawan ug kadungganan. Busa gitugotan siya sa Dios nga moadto. Gitugotan sa hingpit nga kabubut-on sa Dios ang matugoton nga kabubut-on sa Dios tungod sa "tinguha sa kasingkasing" ni Balaam. Sa tinuod miingon ang Dios, "Sige adto ka." Giusab ba sa Dios ang Iyang hunahuna? Wala sir. Ang Dios sa gihapon ang masunod bisan pa nga miadto si Balaam. Wala ni Balaam napa-balewala ang kabubut-on sa Dios. Ang Dios sa gihapon ang masunod bisan unsaon pa. Si Balaam niadto ang pildi, kay iyang gisayloan ang Pulong. Ug aduna kita og ingon niana mismo nga butang sa karon. Mga babayeng magwawali, organisasyon, mini nga doktrina, ug uban pa, ug mga tawo nga nagasimba sa Dios, nga may mga pagpakita diha sa Espiritu ug padayon lang sa gihapon sama sa gibuhat ni Balaam, nga nagapamahayag nga nagsulti kono ang Dios kanila bisan pa nga ang maong gidawat nga sugo sukwahi sa gipadayag nga Pulong. Ug dili ko ipangulipas nga nagsulti gayud ang Dios kanila. Apan sama kini sa diha nga nakigsulti Siya ngadto kang Balaam sa niadtong ikaduhang higayon. Maingon nga nahibalo na Siya nga mas palabihon pa ni Balaam ang tinguha sa kaugalingon niyang kasingkasing nga labaw pa kay sa Pulong, ug Iyang gihatag kini ngadto kaniya, pero wala magdugay, sa katapusan, ang KAUGALINGON NIYANG pamaagi sa gihapon ang nasunod; mao sa gihapon sa karon nga ang Dios nagasulti sa mga tawo sa pagpadayon sa mga tinguha sa mismong mga kasingkasing nila, kay ila na man daan nga gisalikway ang Pulong. APAN MAMATUMAN GAYUD ANG KABUBUT-ON SA DIOS BISAN UNSA PA MAN. Amen. Nagalaum ako nga nakita ninyo kini. Dili lamang nga nagapa-klaro kini og daku sa kung unsa ang nakita na nato diha sa tanang mga kapanahonan kondili magatabang kini ilabina sa niining kaulahiang kapanahonan nga aduna'y pagkadaghang mga manipestasyon ug dayag nga mga pagpanalangin sa diha nga ang maong tibuok kapanahonan batok gayud sa "Gipadayag sa Pulong nga Kabubut-on" sa Dios. 437
438 USA KA PAGPADAYAG SA PITO KA MGA KAPANAHONAN SA IGLESIA Kung aduna may kapanahonan nga nakadawat og usa ka klaro ug makusog nga mensahe, mao kini nga kapanahonan. Kini kaniadto, ug mao sa karon, kanang Daang Tugon nga kamatuoran nga, "Pagadaug-daugon sa anak nga lalaki sa ulipon nga babaye ang anak nga lalaki sa babayeng may kagawasan hangtud nga igasalikway ang anak nga lalaki sa ulipong babaye." Ginapahibalo niana kanato nga ang kaligutgot ug pagpasipala ni Satanas batok sa matuod nga Cristohanon igapahungaw niya pinaagi sa usa ka grupo nga mga sa-ngalan-lamang, mini nga mga Cristohanon, ug magasamot kini hangtud nga pagaibton sa Dios kana nga mini nga punoan sa katapusan sa Kapanahonang Laodicea. Ang ikatulong kapanahonan gipadayag pinaagi sa Espiritu sa propesiya nga pagadawaton sa maong kalibutanon nga iglesia ang Nicolaitanismo ingon nga usa ka doktrina. Ang pagpalain sa mga ministro sa simbahan gikan sa mga yanong miyembro niini mitubo gikan sa Biblikanhong kamatuoran mahitungod sa mga elder (nga mga magbalantay sa lokal nga panon sa mga carnero) nga nagadumala sa panon pinaagi sa Pulong, ngadto na sa "mga buhat sa mga Nicolaita" kon diin giranggohan sa maong mga ministro sa simbahan ang ilang mga kaugalingon ingon nga ang usa mas labaw kay sa usa, nga kining pamaagi dayon nga wala sa Kasulatan nahimong usa ka kaparian nga nagbutang sa mga ministro nga tigpatunga sa tawo ug sa Dios, nga nagahatag sa maong mga ministro og pihong mga katungod samtang ginahikawan ang yanong mga miyembro sa simbahan og ilang mga katungod nga gikahatag sa Dios. Pagpangilog kadto. Nahimo kining usa ka doktrina diha niini nga kapanahonan. Gipalig-on kini sulod sa iglesia ingon nga pihong pulong kono sa Dios, nga dili gayud sa tinuod. Apan gitawag kini sa mga ministro nga Pulong sa Dios ug busa anticristo ang mao nga doktrina. Tungod nga ang pagpangagamhanan nga iya sa tawo mao'y puro ug yanong pulitika, nahilambigit ang iglesia sa pulitika. Kini nga pagkahilambigit giabiabi kaniadto sa usa ka diktadur-emperador nga gihiusa ang pulitika sa iglesia uban sa pulitika sa estado ug pinaagi sa puwersa gitukod ang mini nga iglesia (ang mini nga relihiyon ni Satanas) ingon nga mao ang matuod nga relihiyon. Ug pinaagi sa nagkalainlaing mga balaod sa nagkalainlaing mga emperador makita nato ang maong mini nga iglesia nga may pang-estado nga gahum nga labi pang matinguhaon nga ginapatay ang matuod nga punoan. Masubo man ingnon nga ang matuod nga punoan wala gayud nakalingkawas sa niining doktrina. Wala ko niana ginapasabot nga ang matuod nga punoan mitukod sukad sa ideyang Nicolaita ingon nga usa ka doktrina. Halayo ra kini. Apan kanang gamay nga ulod sa kamatayon padayon nga nagasuyop diha sa matuod nga punoan nga nagalaum
ANG KALANGKUBAN SA MGA KAPANAHONAN nga mapukan kini. Bisan sa sulod sa matuod nga iglesia, ang mga kalalaken-an nga gitawag sa Dios ingon nga mga magbabantay gikuptan kana nga titulo nga nagakahulogan og usa ka mas labaw gamay kay sa pang-lokal lamang nga katungdanan. Dili kini mao ang klarong pagsabot ni Pablo nga mao ang atua sa iglesia niadtong panahona. Kay nag-ingon si Pablo, "Ug gihimaya nila ang Dios tungod kanako." Bisan unsa pa nga kagahum ang atua kang Pablo kaniadto, padayon niyang gipalantaw ang mga tawo ngadto sa Dios Kinsa ang tanang kagahum nagagikan. Apan ang mga ministro kanunay nagalantaw ngadto sa Diosnong Kapangulohan DUGANG ANG SA IYA SA TAWO, ug busa diha sa paghatag na og pasidungog ngadto sa angay pasidunggan, makita nato nga namansahan ang matuod nga iglesia sa mga pamaagi sa iya sa tawo. Tungod sa pagkatukod sa Nicolaitanismo - sa pang- apostolikanhong pagpuli-puli - pagpuwesto og mga ministro - pagpangbotar og mga pastor, ug uban pa, usa lamang kadto ka lakang alang sa mini nga iglesia aron mopaingon na ngadto sa Balaamismo. Ang ikaduha nga lakang ngadto sa "kahiladman ni Satanas" atua na kaniadto sa bug-os nga paglambo. Kining ikaduha nga lakang mao ang doktrina ni Balaam, (nga gihulagway diha sa Pinadayag 2:14) kon diin gitudloan ni Balaam si Balak aron mapandol ang mga anak sa Israel pinaagi sa usa ka "hiniusa nga panagtigum." Didto ang mga dinapit mobuhat og duha pa ka mga butang nga supak sa Pulong sa Dios. Mahinumduman ninyo nga nagkinahanglan kaniadto si Balak og tabang aron mapapadayon ang iyang gingharian. Gipatawag niya ang pinaka-labawlabaw nga tawong espirituwal sa iyang panahon, si Balaam. Naghatag si Balaam og tambag nga mao ang nagpalit-ag ug nagguba sa Israel. Kadto, una sa tanan, aron isugyot lang nga sila magtigumtigum ug maghisgot-hisgot, ug magkauban nga magsalo-salo, ug husayon ang mga pagkalahi-lahi. Hinoon, ang pagsinabtanay sa usa'g usa nagaagi sa hataas nga proseso. Pagnabuhat na ninyo kana, mahimo na ninyo sugdan dinha. Ang sunod nga lakang mao ang pagsimba nga magkauban na, ug siyempre, usa lang ka diyutay nga pagpamugos gikan sa magdadapit ang kasagaran mao'y magpapabilin pa sa mga dinapit kay sa ilang gituyo lang unta. Karon dili lamang kana nahitabo kaniadto sa iglesia sa Dios sa Daang Tugon kondili nahitabo mismo kini sa iglesia sa Bag-ong Tugon, kay aduna kaniadto og usa ka emperador, nga, sama kang Balak, nanginahanglan og tabang aron mapanalipdan niya ang iyang gingharian. Busa gidapit ni Constantine ang mga Cristohanon niadto nga sa-ngalan-lamang, ang Nahaunang Cristianong Iglesia sa Roma, aron tabangan siya nga paluyohan siya sa mga Cristohanon, ingon nga usa sila kaniadto ka daku nga pundok. Ang resulta mao ang Konseho sa Nicaea niadtong 439
440 USA KA PAGPADAYAG SA PITO KA MGA KAPANAHONAN SA IGLESIA 325. Didto ang mga Cristohanon, ang mga matuod ug ang mga sa-ngalan-lamang, parehong nanambong tungod sa pagdapit ni Constantine. Wala unta'y labot ang matuod nga mga Cristohanon kaniadto bisan sa pagtambong lamang sa mao nga panagtigum. Bisan pa man sa tanan nga mahimong buhaton ni Constantine kaniadto aron hiusahon silang tanan, nasayod ang matuod nga mga magtotoo nga wala sila sa hustong lugar, ug mihawa. Apan kadtong mga nagpabilin, gipanghatagan ni Constantine og salapi gikan sa bahandi sa estado inubanan sa pulitikanhon ug pisikal nga puwersa. Gipaila ang maong mga tawo ngadto sa pagsimba sa diosdios ug espiritismo, kay ang mga rebulto nga gihingalan sa mga santo gipangbutang na diha sa mga bilding ug gipangtudloan ang mga tawo nga mangamuyo ngadto sa mga patay, o mag-ampo sa mga santos, nga wala'y lain kapin kun kulang kondili espiritismo. Kay ang pagkaon nga gikinahanglan gayud sa tawo, nga mao ang Pulong sa Dios, mga kredo ang gihatag kanila, ug mga dogma ug mga seremonya nga ginapatuman usab sa estado, ug labaw sa tanan tulo ka dios ang gihatag kanila nga may tulo ka linangkub nga ngalan sa Usa ka Matuod nga Dios, ug gipulihan ang bautismo diha sa Ngalan ni Ginoong Jesus Cristo ngadto sa paganhong bautismo sa tulo ka titulo. Angay nga wala unta miadto didto ang matuod nga mga magtotoo. Daghan na nga kamatuoran ang nawala kanila, ug karon sila, na pud, mawad-an na usab og pagsabot mahitungod sa pagka-Dios ug pulihan na ang mga ngalan para sa mga titulo diha sa pagbautismo sa tubig. Karon bantayi kini og ayo kining doktrina ni Balaam. Himatikdi labaw sa tanan, nga kini mao ang tinuyo nga pagmaniobra sa dautan nga mga ministro aron mahigtan ang mga tawo ngadto kanila, pinaagi sa hinayhinay nga pag- agak sa mga tawo paingon sa kasal-anan sa dili-pagtoo. Ang doktrinang Nicolaita mao ang kadautan sa mga ministro diha sa pagpangandoy nila alang sa pulitikanhong gahum alang sa ilang mga kaugalingon, samtang ang Balaamismo mao ang pagpanggahum sa mga tawo nga mapailalum ngadto sa ilang sistema sa kredo ug pagsimba aron kontrolon ang mga niini. Karon bantayi kini og ayo. Unsa ba kadtong naghigot sa mga tawo ngadto sa sa-ngalan-lamang nga iglesia ug tungod niini gibuntog sila? Ang mga kredo ug mga dogma kadto nga nahilangkub na sulod sa doktrina sa iglesia. Kadto mao ang doktrina sa Romano Katolikong Iglesia. Wala gihatag kanila ang tinuod nga pagkaon, ang Pulong. Gihatag kanila ang pagkaon nga gikan sa pagsimba sa diosdios, Babilonianhong paganismo nga naputos sa mga terminolohiyang Cristiano. Ug kanang mao ra nga espiritu mismo ug doktrina anaa mismo sa tanang mga Protestante ug gitawag kini nga DENOMINASYON. Ang Nicolaitanismo
ANG KALANGKUBAN SA MGA KAPANAHONAN mao ang organisasyon, nga ginahimo nga iya na sa tawo ang kapangulohan sa iglesia, ug tungod niini ginapalagpot ang Espiritu. Ang Balaamismo mao ang denominasyonalismo nga manual na sa iglesia ang gigamit imbis nga ang Biblia. Ug mismo niining taknaa, daghan sa mga tawo sa Dios ang nadala sa lit-ag sa denominasyonalismo ug ang Dios nagasinggit kanila, "Gumula kamo gikan kaniya, mga tawo Ko, aron dili kamo makaambit sa iyang mga sala, ug aron dili kamo makadawat sa iyang mga hampak." Kita n'yo mga wala sila'y hibangkaagan. Apan kung angay nga mahitabo ang pagsakgaw niining taknaa, dili mamahimong korte sa mga pag-apela ang pagkawala'y-hibangkaagan gikan sa paghukom sa Dios tungod sa pagkaanaa diha sa sayup nga mga pundok. Alang sa mga ministro nga mag-organisa sa ilang mga kaugalingon nga aduna'y tawo nga mas labaw pa kay sa usa hangtud nga sa katapusan gipangunahan na sila sa usa ka pangulo mao'y usa ka manipestasyon sa espiritung anticristo, bisan kung unsaon pa ka daw sa ka maanindot ug gikinahanglanon kini. Wala'y lain kini kondili ang tawhanong pagpangatarungan nga ginapulihan ang Pulong. Ug ang si kinsa man nga tawo nga anaa sulod sa giorganisang mga denominasyon anaa mismo sa taliwala sa anticristo nga sistema. Karon tugoti ko nga isulti kini ug himoong klaro kaayo. DILI AKO BATOK SA MGA TAWO. BATOK AKO SA SISTEMA. Tungod sa paghiusa kaniadto sa estado ug simbahan naihan-ay na ang hugna alang sa Mangiub nga mga Kapanahonan. Ug tinuod gayud nga sulod sa mga 1000 ka mga katuigan naunlod ang iglesia ngadto sa kahiladman sa kangitngit, nga naila ang kahiladman ni Satanas. Sa diha nga ang si kinsa man nga relihiyosong mga tawo gidawat pareho ang Nicolaitanismo ug Balaamismo, ug may pulitikanhon, pinansiyal ug pisikal nga gahum aron magpaluyo niini aduna'y usa lang ka direksyon ang mahimo nilang paingnan. Kana nga direksyon paingon na mismo ngadto sa doktrinang Jezabel. Karon ngano man nga atong ginaingon kini? Tungod kay sama sa atong gitudlo diha sa pagtuon bahin sa ikaupat nga kapanahonan nga si Jezabel usa kaniadto ka Sidonhanon, nga anak nga babaye ni Etbaal nga mao ang haring-pari ngadto kang Astarte. Usa ka mamumuno ang mao nga hari. Giminyoan niining bayhana si Ahab (Ang hari sa Israel) tungod sa mga pulitikanhong kapuslanan. Iya dayon gidumalahan ang relihiyon sa mga tawo ug gipamatay ang mga Levihanon, nagpatukod og mga templo kon diin iyang gipasimba ang mga tawo ngadto kang Astarte (Venus) ug ngadto kang Baal (ang dios nga Adlaw). Gihimo niya ang pagtulon-an ug gipatudlo niya kini sa iyang mga pari, ug gipadawat nila usab ang mga tawo niini. Dinha ninyo makita 441
442 USA KA PAGPADAYAG SA PITO KA MGA KAPANAHONAN SA IGLESIA sa eksakto kung unsa ang nominal nga iglesia niadtong Mangiub nga mga Kapanahonan. Bug-os nilang gibiyaan ang Pulong sa Dios alang sa mga ngalan ug mga titulo sa pagka-Dios ug alang sa pipila lamang ka mga prinsipyo sa Kasulatan. Ilang gituis kung unsa man ang ilang nakuha sa Biblia pinaagi sa pag-usab sa kahulogan niini. Ang kolehiyo sa ilang mga obispo, ug uban pa, misulat og daghang mga basahon, gipahayag sa ilang mga papa ang mga kaugalingon niini ingon nga mga dili-masayup ug nag-ingon nga nagdawat sila og kapadayagan gikan sa Dios ug nagasulti ingon nga Dios ngadto sa mga tawo. Gipangtudlo ang tanan niini ngadto sa mga pari nga pinaagi sa pagpanghadlok gipatoo usab kini ngadto sa mga tawo. Ang dili pag-uyon nagakahulogan og kamatayon o pagpalagpot gikan sa pagkasakup sa simbahan nga mamahimong mas grabe pa kay sa kamatayon. Ang iglesia na karon nga may pihong tingog ang mao'y naghari, ug sa kabangis niini tungod sa gahum nanag-inom sila sa dugo sa gipamatay nga mga saksi hangtud nga ang matuod nga mga Cristohanon halos gipamatay na tanan ug halos wala na'y unsa man nga Pulong ang nahibilin, ug gamay nga manipestasyon sa Espiritu Santo. Apan ang matuod nga punoan nakigbisog ug nagpadayon. Matinud-anon ang Dios sa maong gamay'ng panon ug bisan pa sa kung unsa man ang mahimong buhaton sa Roma sa ilang mga lawas, dili mapatay sa Roma ang Espiritu nga anaa sa sulod kanila, ug ang kahayag sa Kamatuoran padayon nga midan-ag, nga pinaluyohan sa Espiritu Santo ug gahum. Usa kini ka maayong punto aron sa paghimo og usa ka makapadan-ag nga obserbasyon. Tan-awa. Ang mga buhat ug mga doktrina sa mga Nicolaita, ang doktrina ni Balaam, ug ang pagtulon-an sa mini nga propetisa, si Jezabel, wala kini nagalangkub og tulo ka espiritu o nagahimo og tulo ka prinsipyong espirituwal. Kining tulo mga nagkalainlain lamang nga mga manipestasyon sa mao ra nga espiritu samtang palawum kini nga palawum. Kung unsa ba gayud kini, mao ang anticristo nga espiritu sa organisasyon diha sa tulo ka mga hugna niini. Sa diha nga nahipalain sa mga ministro ang ilang mga kaugalingon ug naorganisa ang ilang mga kaugalingon ilang gihariharian ang mga tawo pinaagi sa pag-agak kanila pasulod ngadto, ug paghikot usab kanila ngadto sa organisasyon. Kini nga organisasyon nakabasi diha sa mga kredo ug dogma nga ilang gitudlo sa mga tawo imbis nga ang putli nga Pulong sa Dios. Ang rituwal ug seremonya mao'y gihatagan og nagadaku pa nga bahin diha sa pagsimba, ug wala magdugay kining tibuok nga sistema nahimo nang usa ka mabugnoon ug yawan-ong gahum nga gihimo ang pinaka-maayo niini aron kontrolon ang tanan pinaagi sa pagpangaghat diha sa pagpakigpulong o sa literal
ANG KALANGKUBAN SA MGA KAPANAHONAN nga puwersa. Nagdawat siya og kusog gikan sa kaugalingon niining mini nga mga pagpropesiya ug dili sa Pulong sa Dios. Kini bug-os na sa karon nga anticristo bisan pa man nga miabot kini gamit ang Ngalan ni Cristo. Human sa daw sa usa ka wala'y-hunong nga panahon kon diin ang Kamatuoran sigurado gayud nga mamatay, misugod ang mga tawo sa pagprotesta sa pagkadautan sa Iglesiang Romano Katoliko, tungod kay dili makab-ot sa pagkasangkad sa hunahuna nga mahimong maanaa ang Dios diha sa ingon niadto nga pagtulon-an ug ingon niadto nga mga taras. Kini nga mga pagprotesta mahimong wala gitagad ug namatay lang tungod sa kapakyasan niini nga makapukaw og mga pagtagad, o gipapha sa Roma. Apan bisan niadto, ang Dios diha sa Iyang labing-hataas nga grasya nagpadala og usa ka mensahero sa ngalan nga Martin Luther aron sugdan ang usa ka repormasyon. Namuhat siya diha sa usa ka kahimtangan kon diin ang Iglesiang Romano Katoliko gikahatagan og ingon ka taas na nga pisi nga halos ibitay na niya ang kaugalingon niini. Busa sa diha nga miwali si Luther og pagpamatarung pinaagi og pagtoo ang matuod nga punoan diha sa pinakaunang higayon sulod sa daghang gatusan ka mga katuigan misugod sa pagtubo diha sa usa ka mabuhong nga paagi. Maingon nga ang sa-ngalan-lamang nga iglesia migamit og gahum sa estado aron paluyohan siya, karon ang mao nga gahum sa estado misugod na sa pagdagayday batok niini. Ug dinhi kon diin nahimo ni Luther ang iyang sayup, ug nga nahimo sa matuod nga mga magtotoo ang ilang sayup. Gitugotan nila ang estado nga tabangan sila sa panalapi. Busa kini nga kapanahonan wala nakapalihok og taastaas kaayo diha sa Pulong. Salamat sa Dios nga nakaabot kini sa ingon ka taastaas nga nahimo niini, apan tungod nga misandig kini diha sa pulitikanhong gahum sa daku nga bahin, midangat kini nga kapanahonan ngadto sa pag-organisa, ug kining mismo nga pundok nga sa henerasyon ni Luther mibulag gikan sa mini nga punoan, karon mibalik na aron mamahimong usa ka anak nga babaye sa mao nga bigaon kay mipaingon kini mismo ngadto sa Nicolaitanismo ug Balaamismo. Kini nga panahon nagkaaduna og daghang mga grupo-grupo sulod niini, ug aron pamatud-an kung unsa na sila ka halayo gikan sa matuod nga binhi mao ang pagbasa lamang sa kasaysayan ug makita na kung giunsa nila pagpanglutos sa usa'g usa, bisan ngadto sa kamatayon sa pipila ka higayon. Apan aduna diha sa taliwala kanila og pipila ka mga ngalan, sama kanunay nga aduna diha sa matag kapanahonan. Nagakalipay kita sa niini nga kapanahonan tungod niining usa ka butang. Nagsugod ang repormasyon. Dili kadto usa ka pagkabanhaw kondili usa ka repormasyon. Ni usa kadto ka pagpahauli. Apan ang lugas sa trigo nga 443
444 USA KA PAGPADAYAG SA PITO KA MGA KAPANAHONAN SA IGLESIA namatay didto sa Nicaea ug nga nadunot niadtong Mangiub nga mga Kapanahonan, nagpatubo na karon og usa ka turok sa kamatuoran nga nagapatimaan nga diha sa umalabot nga panahon, sa katapusan sa Kapanahonang Laodicea, sa dili pa gayud moabot si Jesus, magabalik ang iglesia ngadto sa pagka Binhi nga Trigong Pangasaw-onon pag-usab samtang ang mga bunglayon pagaanihon ug pagasunogon didto sa linaw nga kalayo. Sukad nga ang ikalimang kapanahonan naghatud og dakung pagpakaylap sa Pulong pinaagi sa pang-imprenta, madali nga gipahimuslan kini sa ikaunom nga kapanahonan. Kini nga kapanahonan mao ang ikaduhang hugna sa pagpahauli ug sama sa atong gisugdan na daan kaganina mao kini ang kapanahonang uhay. Milambo kaniadto ang edukasyon. Kini mao ang kapanahonan sa maalam nga mga tawo nga nahigugma sa Dios ug nag-alagad Kaniya. Midaghan ang mga misyonero ug mikaylap ang Pulong sa tibuok kalibutan. Usa kadto ka kapanahonan sa inigsoong paghigugmaay. Usa kadto ka kapanahonan sa inablihan nga pultahan. Mao kadto ang ulahing kapanahonan nga may hataas nga panahon ang kadugayon, ug human niini moabot ang Kapanahonang Laodicea nga mao'y usa nga hamubo lamang. sa niining ang matuod nga punoan Milambo kapanahonan ingon nga wala pa nahitabo sa ubang kapanahonan kung hunahunaon sa tawo ang gidaghanon diha sa lugar niini ug didto sa ubang nasud. Naghatud kini nga kapanahonan diha sa kinaunhan og balaan nga mga kalalaken-an. Mikaylap ang matuod nga punoan ug mikulitod ang mini nga punoan. Bisan asa man moadto ang matuod nga punoan nagahatag ang Dios og kahayag ug kinabuhi ug kalipay. Nahipakita ang mini nga punoan kung unsa gayud siya: kangitngit, pagkaalaut, kapobre, kaburong ug kamatayon. Ug ingon nga dili mapatay niadtong panahon sa pagpanggahum sa niining mini nga punoan ang matuod nga punoan, dili usab mahimong mapabalik sa matuod nga punoan ang mini nga punoan ngadto kang Jesus Cristo. Apan gipanalipdan sa mini nga punoan ang kaugalingon niini, nga nagahulat alang sa naulahing bahin sa kaulahiang kapanahonan sa diha nga makabig niya pag-usab ang tanan pabalik kaniya gawas niadtong gamay nga panon nga mao ang pinili, ang matuod nga punoan sa Dios. Apan pagkasubo ang napabati kanato sa niining kapanahonan sa dihang nahibaloan nato nga ang tanan nga dakung lihok sa Dios (ug aduna'y daghan kaniadto) wala nahimo ang pagpalagpot sa doktrinang Nicolaita tungod kay silang tanan nag-organisa ug namatay. Dayon ningbalhin sila ngadto sa mga denominasyon aron kuptan kadtong mga patay na sa espirituwal diha sa mga sibsibanang wala'y
ANG KALANGKUBAN SA MGA KAPANAHONAN makaon. Wala sila nahibalo niini, apan namansahan ang matag grupo niadtong mao ra nga sayup, ug sa diha nga mikunhod na ang kalayo sa rebaybal, midumala na ang organisasyon ug nahimong mga denominasyon ang mga tawo. Sila'y mga Cristohanon sa-ngalan-lamang bisan pa nga nagaangkon ang matag grupo diha sa mao ra nga pagkasigurado sama sa Iglesiang Romano Katoliko nga husto sila ug ang tanang uban pa sayup. Tuman nang nakahan-ay sa maong hugna alang sa mga anak nga babaye sa pagbalik na pauli diha sa kaulahiang kapanahonan, pabalik sa Roma, ilalum sa maong inahang manok. Ug busa nagaabot kita sa ulahing kapanahonan: ang Kapanahonang Laodicea. Kana mao ang atong kapanahonan. Nasayod kita nga mao na kini ang kaulahiang kapanahonan tungod kay mibalik na ang mga Judio didto sa Palestina. Kung giunsa man nila sa pagpamauli didto; basta atua na sila didto. Ug kini na ang panahon sa ting-ani. Apan sa dili pa ang pag- ani aduna kinahanglan og usa ka paghinog, usa ka paggulang sa maong duha ka mga punoan. Ang Kapanahonang Lutheran kaniadto mao ang panahon sa tingpamulak. Ang Kapanahonang Wesleyan mao ang ting-init sa pagtubo. Ang Kapanahonang Laodicea mao ang panahon sa ting-ani bahin sa pagpanghugpong sa mga bunglayon ug nga banganon ug pangsunogon; ug ang pagpanghakot sa trigo alang sa Ginoo. Panahon sa ting-ani. Nahimatikdan ba ninyo nga diha sa panahon na sa ting-ani, bisan pa nga aduna og usa ka tinuod nga pagpadali sa paghinog, aduna usab og usa ka paghinay sa pagtubo hangtud nga wala na'y pagtubo? Dili ba eksaktong ingon niana ang atong makita sa karon? Nagakawad-an ang mini nga punoan og daghang mga tawo ngadto sa mga Komunista ug sa nagkalainlaing uban pa nga mga tinoohan. Wala nagadaghan ang iyang mga miyembro sama sa gusto niyang ipahunahuna kanato. Ang iyang impluwensiya sa mga tawo dili na pareho kay sa kaniadto, ug ang pag-adto sa simbahan sa daghang mga higayon usa na lamang ka pagpakita. Ug ang matuod nga punoan? Naunsa na man siya? Nagatubo ba kaha siya? Asa na kadtong gidaghanon sa mga tawo nga padayon nagatambong sa mga rebaybal ug nagapangduol tungod sa mga pagpanawagan sa altar? Dili ba kaha nga kadaghanan kanila pang-emosyon lamang diha sa ilang pagduol, o nangandoy sa kung unsa nga pisikal lamang kay sa nagapangandoy sa kadtong tinuod nga Espirituwal gayud? Dili ba kini nga kapanahonan sama niadtong adlaw kon diin si Noe misulod sa arka, ug ang pultahan gisirado na, apan bisan pa niana naghulat pa ang Dios og pito ka adlaw sa paghukom? Wala ni usa nga literal nga midangop sa Dios niadtong mahilum nga mga adlaw. 445
446 USA KA PAGPADAYAG SA PITO KA MGA KAPANAHONAN SA IGLESIA Ug kini bisan pa mao ang panahon sa ting-ani. Kung ingon niana angay nga moabot diha sa esena niining kapanahonan kadtong magahatud sa trigo ug sa mga bunglayon ngadto sa pagkagulang. Paspas kaayo nga nagakagulang na ang mga bunglayon ilalum sa dautan nga mga magtutudlo nga mao'y nagapasimang sa mga tawo palayo sa Pulong. Apan ang trigo kinahanglan nga magkagulang usab. Ug alang kaniya, ginapadala sa Dios ang Propetang-Mensahero uban sa gipanghimatud-an nga ministerio aron pagadawaton siya sa maong mga pinili. Magapatalinghug sila kaniya sama nga nagpatalinghug ang unang iglesia kaniadto kang Pablo, ug magagulang siya diha sa Pulong hangtud nga mahimo nang usa ka Pulong nga Pangasaw-onon nga makita diha kaniya ang gamhanang mga buhat nga uban kanunay diha sa putli nga Pulong ug pagtoo. Ang mga grupo sa mini nga iglesia magahugpong diha sa usa ka pang-tibuok kalibutan nga konseho sa mga kasimbahanan. Kining pang-tibuok kalibutan nga konseho sa mga kasimbahanan mao ang LARAWAN NGA GITUKOD ALANG SA MAPINTAS NGA MANANAP. Pinadayag 13:11-18, "Ug nakita ko ang lain na usab nga mananap nga mapintas nga nagagimaw sa yuta; ug siya may duha ka mga sungay sama sa usa ka nating carnero, ug nagasulti siya ingon sa usa ka dragon. Ug nagabuot siya sa tanang pagbulot-an sa nahaunang mananap nga mapintas sa iyang atubangan, ug ginapasimba niya ang yuta ug ang mga nagapuyo niini sa nahaunang mananap, kansang samad nga ikamatay naayo na. Ug nagabuhat og dagkung mga ilhanan, lakip ang kalayo sa langit ginapakanaug niya sa yuta sa atubangan sa mga tawo, ug iyang gilimbongan sila nga mga nagapuyo sa yuta tungod sa mga ilhanan nga gihatag kaniya sa pagbuhat sa atubangan sa mapintas nga mananap; nga nagaingon sa mga nagapuyo sa yuta, nga managbuhat sila og usa ka larawan alang sa mananap nga mapintas, nga may samad sa espada, ug nabuhi. Ug gihatag kaniya ang paghatag sa pagginhawa sa larawan sa mananap nga mapintas, aron nga makasulti ang larawan sa mananap nga mapintas, ug makahimo sa pagpatay usab sa kapid-an nga dili magsimba sa larawan sa mananap nga mapintas. Ug gibuhat niya nga mapatikan ang ilang mga kamot nga too, kun ang ilang mga agtang, ang tanan nga mga gagmay ug mga dagku, ang mga dato ug mga kabus, ang may kagawasan ug mga ulipon: ug nga wala'y bisan kinsa nga arang makapalit kun makabaligya, gawas ang may patik, bisan ang ngalan sa mananap nga mapintas, kun ang numero sa iyang ngalan. Dinhi ania ang kaalam. Ang may salabutan isipon niya ang numero sa mananap nga mapintas: kay kini mao ang numero sa tawo; ug ang iyang numero Unom ka gatus ug kan- uman ug unom." Karon hinumdumi, ang Imperyong Paganong Roma kadto ang napukan pinaagi sa espada. Apan naayo siya
ANG KALANGKUBAN SA MGA KAPANAHONAN sa iyang samad nga ikamatay sa diha nga miuban siya sa sa- ngalan-lamang nga Cristohanong iglesia sa Roma ug gihiusa ang paganismo ug ang Cristianismo, ug tungod niini nahimo nga Balaang Imperyong Romano nga magalungtad hangtud nga moabot si Jesus ug pukanon kini. Apan dili mag-inusara niini ang Roma. Kauban niya mismo ang mga anak niyang babaye ug magahari siya nga may bug-os nga kagahum pinaagi sa World Council of Churches. Daw sa imposible kini alang sa uban apan sa tinuod klaro kini kaayo nga makita sa tanan tungod kay ginakontrola sa mga simbahan ang pulitika ug sa tukmang panahon igapakita niini eksakto kung unsa ka daku kana nga pagkontrola. Kining ekuminikanhong kalihokan magasangpot ngadto sa paghari sa Roma bisan pa man nga wala ginahunahuna sa mga tawo nga mamaingon niana kini. Mamaingon niana kini tungod kay ang Pinadayag 17:3-6 nagapamahayag nga ang bigaon, ang Misteryong Babilonia naglingkod diha sa trono sa mapintas nga mananap. Ginakontrola niya ang ulahi, o ang ikaupat nga imperyo. Kana ang ginahimo niining Iglesiang Romano. Tungod nga nakapailalum kaniya ang pang-tibuok kalibutan nga sistema sa iglesia magapanggahum ang Roma, ug kining larawan (sistema sa iglesia) magmasinugtanon ngadto sa Roma tungod kay ang Roma ang nagakontrola sa bulawan sa kalibutan. Mao nga kinahanglan magpasakop ang mga tawo sa maong pang-tibuok kalibutan nga sistema sa iglesia o mamahimong makalolooy sa maong mga elemento tungod kay dili sila makapalit o makabaligya nga wala'y marka sa mapintas nga mananap diha sa kamot o sa ulo. Kini nga marka diha sa ulo nagakahulogan nga kinahanglan nga gidawat nila ang doktrina sa mao nga pangtibuok kalibutan nga sistema sa iglesia nga mao ang trinitarianismo, ug uban pa, ug ang marka diha sa kamot nga nagakahulogan og pagtuman sa kabubut-on sa mao nga pangtibuok kalibutan nga iglesia. Inubanan niining daku nga gahum pagalutoson sa maong sistema sa iglesia ang matuod nga pangasaw-onon. Pagapaninguhaon sa niining larawan nga ang pangasaw-onon padayon nga dili makawali, ug makapanudlo, ug uban pa. Ang mga ministro niini pagadumilian sa paghatag og kahupayan ug kamatuoran ngadto sa mga tawo nga nanginahanglan niini. Apan sa dili pa ang anticristo (sa personal) magadumala niining bug-os nga pangtibuok kalibutan nga sistema sa mga kasimbahanan pagasakgawon na gikan niining kalibutan ang matuod nga iglesia aron mahiuban sa Ginoo. Pagasakgawon sa Dios ang Iyang pangasaw-onon alang sa dakung Panihapon sa Kasal sa Cordero. Karon maingon nga kining pangtapos nga kapitulo gihatag aron subayon ang maong duha ka iglesia ug duha ka mga espiritu sugod niadtong Pentecostes hangtud sa katapusan nila, atong gamiton kining panapos nga oras aron ipakita kini diha Kapanahonang Laodicea. 447
448 USA KA PAGPADAYAG SA PITO KA MGA KAPANAHONAN SA IGLESIA Misugod kini nga kapanahonan human lamang nga misulod ang ika-baynte ka gatusan ka tuig. Ingon nga mao kini ang mamahimong kapanahonan kon diin ang matuod nga iglesia magabalik sa pagka pangasaw-onon kung unsa siya kaniadto sa Pentecostes, nahibalo kita nga gikinahanglan gayud nga aduna'y usa ka pagbalik sa mabisogong gahum. Nabati kini sa mga magtotoo diha sa ilang mga espiritu ug misugod sa pagtuaw sa Dios alang sa usa ka bag-ong pagbubo sama sa kung unsa kini kaniadto niadtong unang gatusan ka tuig. Miabot ang daw sa mao na nga tubag maingon nga daghan ang misugod sa pagsulti og laing mga dila ug nagpakita og mga gasa sa Espiritu. Gitoohan dayon kadto nga mao na gayud ang dugay nang gipaabot nga PAGPAHAULI. Dili pa mao kadto, kay mahimong moabot lamang ang ulahing ulan pagkahuman sa nahaunang ulan nga mao ang tingpamulak o ang ulan sa PAGPANUDLO. Ang ulahing ulan, kung ingon-ana, mao ang ulan sa PAGPANGANI. Unsaon man niini pagkahimo nga mao na gayud sa diha nga ang Ulan sa Pagpanudlo wala pa miabot? Ang Propetang Mensahero nga mao ang igapadala aron TUDLOAN ang mga tawo ug magpabalik sa kasingkasing sa mga anak ngadto sa mga amahan niadtong Pentecostes wala pa miabot. Mao nga ang gidahum kaniadto nga mao na ang pagpahauli ug ang katapusan nga paghatag og kinabuhi hangtud sa pagsakgaw wala pa miabot. Diha niini mao ang usa ka pagkasagol sa mga dili-matarung nga nagaambit sa Espirituhanong panalangin ug mga pagpadayag diha sa Espiritu Santo sama sa atong padayon nang ginapakita kaninyo. Diha usab niini mao ang gahum sa yawa ingon nga ang mga tawo napailalum kaniadto sa pagkontrola sa mga yawa, apan bisan pa niana daw sa wala ni usa ang nakabantay niini. Dayon, sa pagpamatuod nga dili kadto mao ang TINUOD, kini nga mga tawo nag- organisa (bisan sa wala pa mitungha kaniadto ang ikaduhang henerasyon niini), ug gisulat ang wala sa Kasulatan nilang mga doktrina ug nanagtukod og ilahang mga pader sama sa gibuhat sa tanang mga grupo nga nauna kanila. Hinumdumi, samtang dinhi kaniadto si Jesus sa yuta mao man usab si Judas. Gikan ang matag usa kanila sa magkalahi nga espiritu, ug diha sa kamatayon miadto ang matag usa kanila sa ila mismong mga lugar. Mibalik human niadto ang Espiritu ni Cristo diha sa matuod nga iglesia, ug ang espiritu ni Judas mibalik sa mini nga iglesia. Ania kini mismo diha sa Pinadayag 6:2-8, "Ug nakita ko, ug ania karon ang usa ka maputi nga kabayo; ug ang nagkabayo niini may pana; ug kaniya gihatag ang usa ka purongpurong: ug siya milakaw nga nagmadaugon ug aron sa pagpangdaug. Ug sa pagbukhad niya sa ikaduhang selyo, nadungog ko ang ikaduhang buhing binuhat nga nag- ingon, Umari ka ug tuman-aw. Ug migula ang lain na usab
ANG KALANGKUBAN SA MGA KAPANAHONAN nga kabayo nga mapula: ug ang nagkabayo niini gitugotan sa pagwagtang sa pagdinaitay gikan sa yuta, ug aron ang mga tawo magpinatyanay ang usa sa usa: ug siya gihatagan og usa ka dakung espada. Ug sa pagbukhad niya sa ikatulong selyo, nadungog ko ang ikatulong buhing binuhat nga nag-ingon, Umari ka ug tuman-aw. Ug nakita ko, ug ania karon ang usa ka maitum ng kabayo; ug ang nagkabayo niini may timbangan diha sa iyang kamot. Ug nadungog ko ang daw usa ka tingog nga diha sa taliwala sa upat ka mga buhing binuhat nga nag-ingon, Kinahanglan usa ka denario ang bili sa usa ka litrong trigo, ug kinahanglan usa ka denario ang bili sa tulo ka litrong cebada; apan ayaw pag-unsaa ang lana ug ang bino. Ug sa pagbukhad niya sa ikaupat nga selyo, nadungog ko ang tingog sa ikaupat nga buhing binuhat nga nag-ingon, Umari ka ug tuman-aw. Ug nakita ko, ug ania karon ang usa ka maluspad nga kabayo: ug ang nagkabayo niini ginganlan og Kamatayon, ug ang Hades nagsunod kaniya. Ug siya gihatagan og kagahum aron iyang dag-on ang ikaupat ka bahin sa yuta, sa pagpamatay pinaagi sa espada, ug sa gutom, ug sa kamatay, ug pinaagi sa mapintas nga mga mananap sa yuta." Nakita n'yo kung unsa nga mibalik ang espiritu ni Judas ingon nga usa ka nagakabayo diha sa usa ka maputi nga kabayo. Maputi kadto. Pagkahaduol kaayo sa tinuod, sama kang Judas nga haduol kaayo kang Jesus. Usa ka purongpurong ang gihatag kaniya (sa maong nagsakay sa puti nga kabayo). Pinaagi sa unsa? Anaa na karon kana nga espiritu diha sa lider sa sistemang Nicolaita ug gipurongpurongan siya og tripli nga korona ingon nga papa nga naglingkod diha sa iyang templo ingon nga Dios, nga nagapatawag sa iyang kaugalingon nga bikaryo ni Cristo. Kung bikaryo ni Cristo nagakahulogan og "imbis ni Cristo" o "puli sa lugar ni" o "sa ngalan sa Dios" kung ingon-ana ginatawag sa papa ang iyang kaugalingon nga Espiritu Santo, o ginapalagpot ang Espiritu Santo, nga nagalihok alang Kaniya. Ang espiritu kana ni Judas diha sa sulod niya nga nagahimo niana. Nakita n'yo kung giunsa niya pagpangdaug - milakaw nga nagmadaugon ug aron sa pagpangdaug. Wala kana gibuhat ni Cristo. Ang kadto lang nga mga gipili nang daan sa Amahan ang mingduol Kaniya. Ug busa mipadayon ug mipadayon kadto nga espiritu ug mamahimo kini usa ka adlaw nga usa na gayud ka tawo nga mao ang magapangulo sa World Council of Churches, sama sa dugay na nato nga ginaingon. Ug pinaagi sa iyang mga bulawan (hinumdumi nga si Judas ang naggunit sa mao nga sudlanan) pagakontrolon niya ang tibuok kalibutan, ug kana nga anticristong sistema magapanag-iya sa tanan nga butang ug pagapaninguhaon nga pagakontrolon ang tanan nga tawo. Apan magabalik si Jesus ug pagapukanon silang tanan pinaagi sa kasanag sa Iyang pagbalik. Ug ang ilang katapusan mao ang linaw nga kalayo. 449
450 USA KA PAGPADAYAG SA PITO KA MGA KAPANAHONAN SA IGLESIA Apan unsa man ang mahitungod sa matuod nga binhi? Magakahitabo kini sama gayud sa gikaingon na nato. Ginapahiandam na ang mga tawo sa Dios pinaagi sa Pulong sa Kamatuoran nga gikan sa mensahero niining kapanahonan. Maanaa diha kaniya ang kahupnganan sa Pentecostes kay pagadad-on sa Espiritu ang maong mga tawo pabalik mismo sa kung asa sila kaniadto sa sinugdanan. Kana mao'y "Mao kana ang ginaingon sa Ginoo." Kini mao'y "Mao kana ang ginaingon sa Ginoo" kay mao kana kung unsa ang ginaingon sa Joel 2:23-26, "Busa managkalipay kamo, mga anak sa Sion, ug panagmaya sa Ginoo nga inyong Dios: tungod kay Siya naghatag kaninyo sa nahaunang ulan sa igo gayud, ug Iyang pagapaulanon ang ulan alang kaninyo, ang nahaunang ulan, ug ang ulahing ulan sa unang bulan. Ug ang mga salog mangapuno sa trigo, ug ang mga kawa magaawas sa bag-ong vino ug sa lana. Ug Akong pahaulian alang kaninyo ang mga tuig nga gikaon sa dulon, sa lukton, ug sa ulod nga hantatawo, ug sa ulod nga dangaw-dangaw, ang Akong daku nga panon sa mga sundalo nga Akong gipadala sa inyong taliwala. Ug kamo mangaon sa kadagaya, ug mangatagbaw, ug managdayeg kamo sa Ngalan sa Ginoo nga inyong Dios, Nga nanalangin sa dakung kahibulongan kaninyo: ug ang Akong katawhan dili na gayud pagapakaulawan." Karon nagaingon kini nga ang Dios "magapahauli." Wala gipahauli kaniadto sa Kapanahonang Lutheran ang iglesia; nagpasugod kadto og usa ka repormasyon. Ang Kapanahonang Wesleyan wala nagpahauli kaniadto. Ang Kapanahonang Pentecostal wala nagpahauli kaniadto. Apan magpahauli ang Dios tungod kay dili Niya mahimong isalikway ang Iyang Pulong. Dili kini ang pagkabanhaw sa Iglesia; kini mao ang "Pagpahauli." Dalhon sa Dios ang Iglesia pabalik mismo ngadto sa Pentecostes niadtong sinugdanan. Karon himatikdi diha sa bersekulo 25 nga nagasulti kini kon ngano nga nagkinahanglan kita og pagpahauli. Gipangkaon na sa dulon, sa lukton, sa ulod nga hantatawo, sa ulod nga dangaw-dangaw ang tanan na gawas lamang ang gamut ug ang usa ka gamay'ng bahin sa lindog. Karon gikasultian kita nga ang tanan niining mga insekto usa ra ug mao ra diha sa nagkalainlaing mga hugna niini. Husto kana. Sila mao ang anticristong espiritu nga anaa diha sa organisasyon, denominasyon ug sa mini nga doktrina sa tanang kapanahonan. Ug kanang makalolooy nga gamay na lang nga gamut ug lindog igapanumbalik. Dili ang Dios magatanum og usa na usab ka bag-ong Iglesia, apan igapahauli Niya ang Iyang orihinal nga tanum pabalik sa orihinal nga binhi. Ginabuhat Niya kini sama sa giingon diha sa bersekulo 23, pinaagi sa pagtudlo, o sa "nahaunang" ulan. Ang sunod mao na ang ulan sa pagpang-ani o ang pagtoong makapasakgaw.
ANG KALANGKUBAN SA MGA KAPANAHONAN Mao nga sa niining taknaa mismo ania kita sa bug-os nga katumanan sa Mateo 24:24, "aron sa paglimbong, kon arang mahimo, bisan pa sa mga pinili." Ug kinsa ba kining magasulay sa paglimbong sa mismong mga pinili? Aba, ang espiritu sa anticristo nga anaa diha sa "mga mini nga dinihogan" niining kaulahiang adlaw. Ning-abot na kini nga mga mini gamit ang "Ngalan ni Jesus" nagaangkon nga mga dinihogan kono sila sa Dios alang sa kaulahiang adlaw. Sila ang mini nga mga Mesias (mga dinihogan). Nagapamahayag sila nga mga propeta kono sila. Apan kahiusa ba sila sa Pulong? Dili gayud. Nangdugang sila Niini o gikulangan nila Kini. Dili malimod ni kinsa man nga ang Espiritu sa Dios nga makita diha sa gasa anaa kanila. Apan sama kang Balaam silang tanan aduna og ilang mga programa, nagapanghangyo para sa kuwarta, nagagamit og mga gasa, apan ginasalikway ang Pulong o ginasayloan kini tungod sa kahadlok nga ang usa ka panagsumpaki basin mao'y magpakunhod pa sa ilang kahigayonan alang sa mas daku pa nga ganansiya. Apan bisan pa niana nagawali sila og kaluwasan ug kalingkawasan pinaagi sa gahum sa Dios, sama kang Judas, pinaagi sa usa ka ministerio nga gikahatag ni Cristo. Apan tungod nga sayup sila nga binhi, mao nga aduna sila og sayup nga espiritu nga nagasugyot kanila. Relihiyoso? Oh ay! Ginalabwan pa gani nila ang mga pinili diha sa mga pagpanglimbasog ug sa kamadasigon, apan Laodiceanhon kini, dili iya ni Cristo, tungod kay nagapangita kini og pangdinaghan nga mga miyembro, dinagkung mga programa ug makapakurat nga mga ilhanan sa taliwala kanila. Ginawali nila ang ikaduhang pag-abot ni Cristo, apan ginasalikway ang pag-abot sa propetang mensahero, bisan nga diha sa gahum pa lang ug sa mga ilhanan ug sa matuod nga mga kapadayagan ginalabwan niya silang tanan. Ay oo, kining mini nga espiritu nga sa kaulahiang adlaw haduol kaayo sa tinuod, maila lamang ang kalainan niini tungod sa pagsimang niini sa Pulong, ug sa matag higayon nga nagakadakpan kini sa pagsukwahi niini sa Pulong, nagadangup kini diha sa usa ka argumento nga ato nang nahipakita nga sayup: "Aduna man kami og mga resulta, dili ba? Iya gayud kami sa Dios." Karon sa dili pa kita magtapos, gusto ko nga ihatud kini nga panghunahuna. Dugay na natong ginahisgotan ang mahitungod sa Binhi sa Trigo ingon nga nalubong, nga dayon nagpatubo og duha ka mga udlot, sunod ang uhay, dayon ang matimgas nga lugas sa uhay na mismo. Mahimong makapatingala kini sa uban kung ingnon nato nga ang mga Lutheran wala nagkaaduna og Balaang Espiritu tungod lamang kay nagtudlo sila og pagpamatarung lamang. Mahimong makapatingala kini sa uban bahin sa mga Methodist, ug uban pa. Dili sir, wala kita nagaingon niana. Wala kita nagahisgot og mga indibiduwal o mga tawo, kondili ang KAPANAHONAN. Aduna si Luther og Espiritu 451
452 USA KA PAGPADAYAG SA PITO KA MGA KAPANAHONAN SA IGLESIA sa Dios, apan ang iyang kapanahonan dili ang kapanahonan sa bug-os nga pagpahauli pinaagi og usa pa ka pagbubo sama kaniadto sa sinugdanan. Mao sa gihapon kini kaniadto kang Wesley, kang Booth, Knox, Whitefield, Brainard, Jonathan Edwards, Meuller, ug uban. Siguradong puno sila kaniadto sa Espiritu Santo. Oo, puno sila sa Espiritu kaniadto. Apan ang kapanahonan nga ilang gipuy-an dili mao ang kapanahonan sa pagpahauli, ni sa unsa pa man nga kapanahonan gawas niining kaulahiang kapanahonan, ang kapanahonan sa bug-os nga pagkangitngit tungod sa pagtalikod sa kamatuoran. Kini ang kapanahonan sa bug-os nga pagtalikod sa kamatuoran, ug kini mao ang kapanahonan sa pagpahauli, kini ang kapanahonan sa pagkahuman sa pagbiyo. Sumala niini, tapos na kini tanan. Busa ginatapos nato ang Pito Ka Mga Kapanahonan Sa Iglesia, nga ginasulti lamang kung unsa ang gisulti sa Espiritu ngadto sa matag kapanahonan, "Ang may igdulongog, kinahanglan magpatalinghug sa ginaingon sa Espiritu ngadto sa mga iglesia." Matinuuron ako nga nagatoo nga ang Espiritu sa Dios dugay nang nagasulti kanato, dili lamang nga nagatudlo kanato sa mga kamatuoran bahin sa mga kapanahonan, kondili dugay na Siyang matinud-anon nga nagapakigsulti diha sa mga kasingkasing aron nga mamalik unta kini ngadto Kaniya. Mao kana ang hinungdan sa tanan niining mga pagpangwali ug mga pagpanudlo, kay sa pagpangwali ug mga pagpanudlo sa Pulong nga diha niana madungog sa mga karnero ang tingog sa Dios ug sundon Siya. Wala ni usa ka higayon nga ako nagdala og mensahe ngadto sa katawhan aron nga sila magasunod kanako, o moapil sa akong iglesia, o magsugod og pipila ka mga panagtigum ug organisasyon. Wala gayud ako nagbuhat niana ug dili magabuhat niana karon. Ako wala'y kaikag nianang mga butanga, apan ako aduna'y kaikag sa mga butang sa Dios ug sa katawhan, ug kung makahimo lamang ako og usa ka butang ako matagbaw na. Kanang usa ka butang mao nga makit-an nga nahibarug ang usa ka matinud-anon nga espirituhanong relasyon tali sa Dios ug sa tawo, kon diin ang mga tawo mahimong bag-ong mga binuhat diha kang Cristo, nga puno sa Iyang Espiritu ug nagkinabuhi nga nahiuyon sa Iyang Pulong. Ako magadapit, magahangyo ug magapasidaan sa tanan sa pagpaminaw sa Iyang tingog niining panahona, ug itugyan ang inyong mga kinabuhi sa hingpit gayud ngadto Kaniya, maingon nga ako nagasalig sulod sa akong kasingkasing nga ako nang nahitugyan ang tanan kanako ngadto Kaniya. Ang Dios magapanalangin kaninyo, ug hinaut nga ang Iyang pag-abot magalipay sa inyong kasingkasing.
Pahibalo Bahin Sa Katungod Sa Pagmantala Ang tanang katungod sa pagmantala iyaha lamang sa tag- iya. Kining basahona mahimong i-print sa printer sa balay alang sa personal nga gamit o sa pagpang-apod-apod, nga walay-bayad, ingon nga usa ka instrumento sa pagpakaylap sa Ebanghelyo ni Jesus Cristo. Kining basahona dili mahimong ibaligya, kopyahon nga pang-dinaghan, i-post sa website, i-store sa usa ka retrieval system, ihubad sa ubang pinulongan, o gamiton sa pagpangayo og mga amot nga walay ginapagawas nga kasulatan nga pagpahanugot gikan sa Voice Of God Recordings®. Alang sa dugang nga mga kasayuran o alang sa uban pa nga ginapang-apod-apod nga mga materyales, mahimong kontakon ang: VOICE OF GOD RECORDI NGS P.O. BOX 950, JEFFERSONVILLE, INDIANA 47131 U.S.A.